
INTRODUCERE 


Meseria mea este despre curaj si atrocitáti. Mà uit fárá sá 
condamn. Scriu lucrurile asa cum s-au întâmplat, pe cât de bine 
pot fi amintite. Nu întreb de ce, pentru că de fiecare dată 
răspunsul ar fi acelaşi. Războaiele au loc pentru că aceia care 
le-au început cred că le pot câştiga. 


Margaret Atwood, The Loneliness of the Military Historian 
(Singurătatea istoricului militar), 1995! 


În mitologia greacă, zeii războiului aduceau suferinţă şi haos. 
Ares, odată ce era lăsat liber, devenea periculos şi 
înfricoşător. Partenera sa, Enyo, distrugea oraşe, iar copiii lui 
erau întruchiparea dezbinării, a fricii şi a groazei. De la 
numele fratelui lui Enyo, Polemos, provin termenii 
„polemologie”, care înseamnă studiul războiului, si 
„polemică”, adică limbaj agresiv. Polemos a apărut în 
literatura greacă drept personificarea războiului. Una dintre 
fabulele lui Esop descrie cum, atunci când zeii şi-au ales 
perechile, Polemos a întâmpinat dificultăţi în găsirea unei 
partenere. Până la urmă, a rămas doar Hybris, zeiţa mândriei 
nemăsurate şi a infatuării. Polemos s-a îndrăgostit nebuneşte 
de Hybris şi a început s-o urmeze pretutindeni. Morala fabulei 
era că popoarele lumii nu trebuiau s-o lase vreodată pe 
Hybris să apară în mijlocul lor pentru că, de îndată ce avea 
să se întâmple acest lucru, războiul ar fi urmat inevitabil. 
Romanii, de asemenea, puneau războiul pe seama intrigilor 
zeilor. Eneida lui Vergilius ilustrează forţa mistuitoare a 
războiului, care afectează, în egală măsură, toate părţile 
implicate, mai ales când conflictul răbufneşte în discordie - 
război civil. Cu toate acestea, ei au înţeles şi aspectele legate 
de noblețea si de necesitatea războaielor. Când s-a 
transformat în zeul roman Marte, Ares a dobândit demnitate 


! Margaret Atwood, Morning in the Burned House (New York, 
Houghton Mifflin, 1995) 


si a primit laude ca apárátor al poporului, fiind privit mai 
putin drept o sursá de dezbinare. Enyo a devenit Bellona, 
înarmată cu un scut si o sabie. Ea avea propriul templu, 
pentru întâlniri cu ambasadorii străini, elogierea generalilor 
victorioşi şi declararea războaielor. Dar Bellona nu era nici pe 
departe un simbol al liniştii. La începuturile epocii romane, ea 
era venerată cu sacrificii umane si libatii cu sânge. Rolul ei 
era să îi inspire şi să îi îndemne pe soldaţi la violenţă. 
Vergilius o descrie ca având un bici pătat cu sânge de om. 

Numele zeiţei Bellona îşi are originile în cuvântul latin 
pentru război, „bellum”. Acest cuvânt se regăseşte în 
vocabularul zilelor noastre când spunem despre oameni 
inclinati spre conflict să sunt belicoşi sau beligeranţi. 
Lingviştii englezi din mileniul | au considerat însă cá „bellum” 
este nepotrivit de asemănător cu termenul folosit pentru 
frumuseţe, respectiv „bellus”. Prin urmare, au căutat alte 
variante. Aşa a început să fie folosit un vechi cuvânt englez 
care însemna luptă sau strădanie - „gewin”. Acesta a fost 
înlocuit în cele din urmă cu „werran”, din limba germană, 
care avea aceeaşi semnificaţie şi care este legat de cuvântul 
englez „worse” (mai rău). „Werran” a devenit „weorr”, iar 
apoi „warre” în engleză şi „guerre” în franceză. 

Războiul are aşadar o istorie îndelungată în asocierea cu 
discordia şi confuzia, dar şi cu onoarea şi cu apărarea a ceea 
ce este prețuit. Dualitatea războiului înseamnă că acesta 
este pornit în numele unui lucru cu adevărat important, dar 
este dus cu mijloace inerent distructive, fără reguli şi greu de 
stăpânit. Acesta este motivul pentru care cuvântul „război” 
trezeşte emoţii atât de contradictorii. Pe de o parte, descrie 
consecinţele sumbre ale unui conflict - războiul poate 
distruge popoare. Pe de altă parte, poate fi o sursă de 
solidaritate extraordinară. Este o înlănţuire de evenimente 
tragice şi pline de amărăciune, de cruzime şi de distrugere, 
dar şi de momente inspiratoare de eroism. Masinariile 
războiului ne fascinează la fel de mult pe cât ne îngrozesc 
efectele acestora. Statele lumii continuă să se pregătească 


de rázboi, desi pretind cá si-ar dori legi care sá inláture un 
astfel de pericol. Dacă e nevoie să se lupte, insistă ele, o vor 
face pentru cele mai indreptatite motive, ca o ultimă soluţie, 
şi în modul cel mai civilizat. Cultura occidentală, fără a fi un 
exemplu unic, este impregnată cu un acut sentiment al 
acestei dualitáti - războiul este îngrozitor, dar uneori este 
văzut ca fiind nobil şi necesar. Definim războiul prin prisma 
acestei dualitáti, admițând violenta sa inevitabilă, dar 
pretinzând ca aceasta să fie cât se poate de organizată şi să 
aibă un scop. Actele aleatorii de violenţă sau conflictele care 
sunt purtate fără violenţă nu sunt considerate războaie. 

Acuzatia care se poate aduce războiului este că scopurile 
slujite nu pot niciodată să justifice costurile. Dacă se pot găsi 
situaţii în care această acuzaţie să fie respinsă, încercările de 
a justifica războiul ca pe un mijloc de rezolvare a disputelor 
sunt într-o poziţie de dificultate de la apariţia armelor 
nucleare, în 1945. Posibilitatea ca acestea să fie folosite într- 
un al Treilea Război Mondial a conturat o perspectivă 
catastrofală, şi nu doar pentru beligeranti, ci si pentru 
omenire ca întreg. Intr-un astfel de război nu poate exista 
nobleţe şi nici ţel, iar confuzia şi discordia ar atinge cote 
inimaginabile. Acesta este unul dintre motivele pentru care 
marile puteri evită declanşarea unui alt mare război, deşi şi- 
au păstrat inventarul militar şi fac cercetări pentru noi 
generaţii de armament. Au studiat fără prea mari eforturi 
caracterul probabil al unui război viitor şi au stabilit că acesta 
nu ar fi unul căruia i-ar putea supravieţui. Observând acest 
lucru, în 1985, istoricul John Gaddis a inventat termenul de 
„Lunga Pace” pentru a descrie perioada de după 1945. Deşi 
au fost ani în care milioane de vieţi s-au pierdut în conflicte 
violente, în care marile puteri au fost deseori implicate, s-a 
putut găsi o consolare în absenţa unui război între acestea.: 
Poate prin atingerea unor astfel de culmi terifiante ale 
capacităţii de distrugere, un eventual război între mari puteri 
aproape că s-a autoanulat. 


Optimismul în această privinţă a sporit în anii 1990, după 
sfârşitul Războiului Rece. Lunga Pace a continuat, ceea ce 
dat naştere unor speculaţii legate de faptul că poate 
omenirea a învăţat ceva despre război. Istoricul John Keegan 
s-a întrebat dacă: „Războiul ar putea să înceteze să li se 
prezinte oamenilor drept un mijloc dezirabil sau productiv, cu 
atât mai putin rational, de a reconcilia disensiunile dintre ei".: 
Este o abordare similară unei mai vechi viziuni ale 
politologului John Mueller: „La fel ca duelul sau sclavia, 
războiul nu pare să fie una dintre necesităţile vieţii”. A fost o 
„suferinţă socială, dar, în multe privinţe importante, a fost si 
un comportament social nesincer care poate fi înlăturat”.: 
Psihologul cognitiv Steven Pinker, în cartea sa The Better 
Angels of Our Nature, publicată în 2011, a recurs la o vastă 
gamă de surse pentru a oferi o perspectivă încă şi mai 
încurajatoare. Incet, dar sigur, de-a lungul istoriei umane, a 
scris el, a existat o mişcare constantă de îndepărtare de 
violenţă pentru a soluţiona dispute.: Cauza acestui lucru a 
fost progresul normativ pentru că în rândul „electoratelor 
influente din ţările dezvoltate” a existat „un consens în 
creştere asupra faptului că războiul este inerent imoral din 
cauza costurilor sale pentru bunăstarea umană”. Pe această 
bază, a argumentat el, războiul interstatal între ţările 
dezvoltate va urma, cu siguranţă, calea acelor obiceiuri 
interne care, în timp, au trecut de la „comune la de 
neconceput şi de neimaginat”. Aici, el a enumerat o lungă 
listă de practici odioase, începând cu sclavia şi robia, şi 
incluzând spintecarea şi arderea pe rug a ereticilor, înainte 
de a încheia cu biciuirea şi târârea pe sub punte (o pedeapsă 
extrem de neplăcută aplicată în marină). Pinker a avut 
dovezi pentru a susţine teza sa generală cu privire la declinul 
violenţei. 15 la sută dintre strămoşii noştri îndepărtați au 
avut o moarte violentă; în secolul al XVI-lea, numărul a 
scăzut la aproximativ 2 la sută; în secolul trecut, aproximativ 
0,7 la sută din populaţia lumii a murit în lupta.’ 


Dupá aparitia cártii, Human Security Project, cu baza la 
Universitatea Simon Fraser din Canada, a confirmat o 
tendinţă pozitivă. Numărul războaielor interstatale a scăzut 
de la şase pe an, în anii 130. (incluzând războaiele anti- 
coloniale), la doar unul pe an în primul deceniu al secolului 
XXI. Şi mai surprinzător a fost raportul lor că numărul total al 
conflictelor în această perioadă a scăzut cu aproximativ £. la 
sută, iar cele cu cele mai multe victime au scăzut cu mai 
mult de jumătate. În privinţa numărului victimelor, scăderea 
a fost si mai remarcabilă. În \90-, rata anuală a fost de 
aproximativ Yé- de morti în luptă raportate la un milion de 
oameni; în Y--V, a fost de mai putin de zece la un milion. 
Chiar luând în considerare creşterea populaţiei globale şi 
observând că tendinţa a fost departe de a fi liniară, aceasta 
tot este o scădere absolută, şi nu doar relativá.: Această 
concluzie pozitivă a fost preluată nu doar de către 
comentatori, ci şi de guverne.: 

Pinker a avut prudenta de a nu prezice că omenirea se află 
în pragul unei „Ere a Vărsătorului” în care violenţa a fost 
abolită.» Combinații de personalităţi, împrejurări şi întâmplări 
pot produce valuri neaşteptate de moarte şi de distrugere. 
Totuşi, efectul lucrării sale a fost liniştitor. El a admis că 
situaţia s-ar putea schimba, posibil brusc, dar nu era nici un 
motiv să se presupună că s-ar putea întâmpla acest lucru. 
,[D]e unde ne aflăm acum, ca tendinţe, cele mai multe arată 
spre pace.” Scăderea pe termen lung a ratelor omuciderilor 
şi a cruzimii de stat, dar si a incidentei războaielor, reflectă, a 
argumentat el, triumful progresiv al „îngerilor noştri mai 
buni” ai empatiei, autocontrolului si ai moralității asupra 
„demonilor interiori” ai violenţei folosite ca instrument, ai 
dominaţiei, răzbunării, sadismului şi ideologiei. Acestea s-au 
îmbinat într-un „proces civilizator".» 

Factorii care au contribuit la aceasta au fost: „comerţul 
amiabil” care a încurajat relațiile de încredere 
transfrontaliere; „feminizarea”, întrucât femeile sunt mai 
puţin războinice decât bărbaţii; un „cerc de simpatie în 


expansiune”, întrucât societăţile mai cosmopolite nu pot 
desconsidera durerea si sentimentele altora si nu pot sá le 
eticheteze ca irelevante sau sá le demonizeze ca subumane; 
si, în sfârşit, „scara raţiunii”, care permite o critica 
inteligentă, educată, a pretențiilor care odată ar fi putut să 
fie folosite pentru a justifica practici abominabile. La baza 
argumentului său, aşadar, se aflau un scepticism liberal cu 
privire la puterea de stat, opoziţia fata de militarism, 
disprețul fata de mercantilism şi sprijinul pentru cooperare şi 
internationalism. 

Teza lui Pinker are douá mari probleme. Prima este 
metodologia. El s-a concentrat nu asupra numárului real de 
acte violente, ci asupra probabilitátii ca un individ viu, la un 
anumit moment, sá sufere o moarte violentá. Reperul era, 
aşadar, proporţia din populaţia lumii afectată de violenţă si 
de crimă, ca şi de războaie, măsurată ca număr de morţi la 
100 000 de locuitori.» Prin acest calcul, Pinker a vrut să arate 
că există o tendinţă de-a lungul secolelor, chiar incluzând cel 
de-al Doilea Război Mondial, cea mai mare vărsare de sânge 
a epocii noastre. Deşi actele de violenţă din trecut au fost 
mai puţin letale la timpul lor, ele au afectat în mai mare 
proporţie populaţia globală. Aici, Pinker a intrat într-o 
încurcătură. După cum vom vedea, estimările numărului de 
victime din al Doilea Război Mondial variază enorm, iar el nu 
le-a luat în calcul pe cele mai mari. Mai mult, viteza uciderilor 
contează. Acte cumplite de violenţă au avut loc în trecut, dar 
într-o perioadă extinsă de timp.» Mai mult, scăderea 
numărului de morţi nu a fost doar o consecinţă a scăderii 
violenţei, ci si a îmbunătăţirilor din domeniul îngrijirii 
medicale şi al asistenţei sociale şi, prin urmare, a creşterii 
longevitátii. Cu mai multi oameni care trăiesc mai mult de 50 
de ani, proporţia din populaţie predispusá la lupte de stradă 
şi aptă pentru serviciul militar a scăzut. În timp, riscul de a fi 
ucis în luptă s-a redus.» Recrutii au acum şanse mai mari să 
fie mai sănătoşi şi capabili să facă faţă mai bine rănilor. 
Singurul indicator al violenţei pe care Pinker l-a luat în mod 


constant în considerare a fost numărul victimelor, dar 
graficele lui ar fi arátat diferit dacá ar fi analizat toate 
incercárile de a provoca vátámare corporalá. Rata deceselor 
in urma violentei deliberate másoará consecintele mai 
degrabá decát intentiile. A sti proportia din totalul populatiei 
globale ucisă in război (si în acte de violenţă, mai general) nu 
ajută dacă scopul este înţelegerea proceselor politice si 
sociale. Cifrele trebuie să fie legate de contexte particulare. 
Chiar şi în timpul celui de-al Doilea Război Mondial, unele 
parti ale lumii abia dacă au fost afectate de ostilităţi. 
Guvernele şi indivizii nu evaluează riscurile în raport cu 
posibilităţile globale, ci cu situaţii reale. A şti că un individ 
trăieşte într-o epocă în care mai puţin de unu la sută din 
oameni ar putea să moară în luptă nu are o prea mare 
valoare când te confrunti cu un inamic înarmat, iar pe o 
mamă africană care abia a născut nu o interesează care este 
speranţa de viaţă a bebeluşilor din America de Nord. 

A doua problemă a lui Pinker se află în titlu, care transmite 
o dorinţă de a demonstra progresul civilizaţiei. Odată cu 
industrializarea şi comerţul mai facil, era mai greu să se vadă 
vreun câştig în război, în timp ce costurile erau, invariabil, 
mari, iar riscurile erau ridicate.» Cuceririle imperiale 
promiseseră cândva achiziţii ieftine, dar la mijlocul secolului 
trecut pornirea de a căuta noi părţi de pe suprafaţa 
pământului pentru a le controla şi a le exploata era în mare 
măsură epuizată, iar, la apusul ei, acele părţi luate drept 
colonii au fost înapoiate localnicilor. Războiul avea cerinţe 
dure în termeni de datorie, efort industrial deviat şi pierderea 
unor ocazii comerciale. Simplu spus, războaiele au devenit nu 
doar mai periculoase, ci şi mai puţin profitabile. 

Pinker a mers un pas mai departe, încercând să 
demonstreze cá omenirea progresează într-o curbă 
ascendentă abruptă astfel încât, cu regretabile excepţii şi 
eşecuri ocazionale, devine tot mai bună în evitarea violenţei. 
Privind istoria ca pe un fel de luptă maniheistă între binele 
angelic şi răul demonic, devine imposibil să se atribuie vreun 


merit altui factor decât procesul civilizatoriu atunci când se 
încearcă să se explice declinul războiului. Forţa armată 
descria problema, aşa că nu putea să fie niciodată parte a 
soluţiei. Să te bazezi pe echilibre de putere era un lucru lipsit 
de gust, deoarece acestea condamnau naţiunile la anarhie 
permanentă, presupunând că liderii ar „acţiona ca nişte 
psihopati şi ar lua în considerare doar autointeresul national, 
neîmblânzit de gânduri sentimentale (şi suicidale) la 
moralitate”.» Ideea că unele consideraţii ale puterii ar fi avut 
recent efect în reducerea violenţei, încurajând ţările să evite 
războiul din simplă prudenţă, a fost respinsă. Pinker nu a 
văzut nici un efect consecvent şi nici o corelare, de-a lungul 
istoriei, „între puterea distructivă a armamentului şi costul 
omenesc al disputelor letale" .: 

Cu siguranţă, este o raritate acum pentru state să treacă 
direct la lovituri, dar era o raritate şi în unele perioade din 
trecut. Numărul războaielor interstatale a rămas scăzut în 
întreaga perioadă de după 1945, şi nu a existat nici un război 
major implicând marile puteri (deşi Războiul din Coreea, din \ 
30., a fost aproape). In privinţa războaielor civile, însă, 
situaţia a fost mult mai complexă. Conflictele înregistrate 
arată o creştere progresivă începând din \9€0, ajungând la un 
punct culminant la începutul anilor 1990. În Y-\¢, au fost €- 
de conflicte armate în lume, cel mai mare număr din 1433. 
Numărul a crescut de la Y, în Y-\¥, iar conflictele au devenit 
mai letale, aproximativ un sfert dintre ele fiind responsabile 
pentru aproape toate victimele, mai puţin câteva procente.» 
Nu a existat nici o tendinţă constantă şi solidă. Câteva dintre 
conflicte au avut un efect considerabil în numărul de victime 
şi în cantitatea de violenţă, în orice perioadă, cum ar fi 
Războiul din Vietnam, din anii 1960, sau din Republica 
Democrată Congo, în anii 1990, ori din Siria, în anii 2010. 

In Y-\\, anul în care a fost publicată cartea lui Pinker, cinci 
cercetători norvegieni, luând în considerare toate studiile 
disponibile, au încercat să elaboreze un model pentru a 
prezice un conflict intern. Ei au analizat „cei mai importanţi 


factori structurali care explică începutul, riscul si durata unui 
conflict armat” ca un ajutor pentru elaborarea de politici. 
Acesta a fost făcut cu o precizie considerabilă. Dacă, de 
exemplu, ar exista o mare probabilitate de conflict în 
Tanzania în jurul anului 2030, atunci, au argumentat autorii, 
„ONU ar trebui să monitorizeze îndeaproape ţara pentru a 
putea să intervină din vreme dacă acest conflict ar avea loc, 
şi să caute măsuri pentru a aborda cauzele care stau la baza 
conflictului”. Per ansamblu, concluzia lor a fost optimistă: 
până în „2050, proporţia ţărilor în conflict se va reduce la 
jumătate din rata actuală”. Ei au studiat factorii importanti 
în analiza originilor războiului civil şi escaladarea conflictului, 
cum ar fi mărimea, demografia, inclusiv numărul de tineri 
şomeri, şi rata de dezvoltare socio-economică. Cu creştere 
economică, educaţie îmbunătăţită şi un sistem mai bun de 
sănătate a venit o oarecare stabilitate internă. Pe această 
bază, „principalul factor al reducerii numărului conflictelor pe 
care îl anuntám", au declarat ei, este „reducerea sărăciei, 
care ONU se aşteaptă să continue în următoarele decenii”. 
Doar câţiva ani de pace ar putea face o mare diferenţă 
pentru şansele unei ţări afectate de sărăcie de a scăpa 
pentru totdeauna de violenţă. Ei au subliniat „importanţa 
asistenţei pentru ţările post-conflict sub forma operaţiunilor 
de menţinere a păcii şi a altor intervenţii”. Aceste intervenţii 
ar putea implica o gamă de acţiuni, de la forţe de menţinere 
a păcii care monitorizează acordurile de încetare a focului la 
angajamente mai puternice pentru a impune o reglementare 
unor părţi recalcitrante. 

Din păcate, s-a descoperit destul de repede o problemă a 
acestei analize. Datele analizate se opreau în 2010, astfel 
încât nu au inclus conflicte din ţări care nu au fost 
menţionate deloc în studiu, mai ales Siria. Intr-un interviu de 
la sfârşitul anului 2012, unul dintre conducătorii proiectului a 
recunoscut că, într-adevăr, conflictele din Orientul Mijlociu au 
slăbit corelatia clară dintre dezvoltarea socio-economică şi 
absenţa războiului civil. Luptele din Siria şi din Libia au arătat 


că „trebuie, de asemenea, să includem democratizarea în 
model”. 

Declansarea rázboiului este, asadar, greu de prezis. Dupa 
o perioada de optimism la inceputul anilor 2010, a urmat o 
cădere spre pesimism. Conflictele brutale din Ucraina si din 
Siria au acaparat primele pagini ale ziarelor si au reamintit 
cumplitul pret al rázboiului. Ascensiunea Chinei la statutul 
deplin de mare putere a adus perspectiva unor turbulente in 
sistemul international. Atitudinea conducerii ruse a devenit 
mai durá, cu presedintele Putin subliniind importanta puterii 
militare a ţării sale, în timp ce înlocuirea preşedintelui Obama 
cu preşedintele Trump a părut, de asemenea, să plaseze 
Statele Unite pe o traiectorie mai naționalistă. Au existat 
îngrijorări cu privire la cât de bine ar reuşi statele să facă faţă 
solicitărilor şi tensiunilor încetinirii creşterii economice sau 
schimbărilor climatice fără să se destrame în războaie civile 
sau să ajungă la conflicte cu vecinii în lupta pentru resursele 
şi aşa insuficiente. 

Aceasta este cea mai recentă reaparitie a unor probleme 
care îi preocupă de mult pe politicieni, militari, diplomaţi, 
jurnalişti şi romancieri. Aceste întrebări se referă la ambițiile 
statelor puternice, la cât de demni de încredere sunt aliaţii, 
la performanţele potenţiale în bătălii, la atitudinea celor 
oprimati, la impactul celui mai modern armament, la 
mijloacele de a atenua efectele dăunătoare ale războiului şi 
dacă se poate aştepta ceva de la cea mai recentă conferinţă 
internaţională. Întrebările sunt puse acum cu mai mult 
profesionalism în think tank-uri specializate, în departamente 
universitare de relaţii internaţionale, în departamente de 
planificare de la vârful guvernelor, în celule speciale din 
centre de comandă şi în grupuri de studiere a perspectivelor 
care răspund în faţa şefilor executivi ai unor companii 
importante din domeniul apărării. Modul în care se răspunde 
la ele determină dacă guvernele sunt luate prin surprindere, 
fie atrase într-un război care ar fi putut fi evitat, fie doborâte 
într-o luptă pe care se aşteptau să o câştige. 


Diferite grupuri de interese ale spectrului politic au lucrári 
documentate despre un rázboi viitor. Intentia acestora este 
rareori de predictie. Aceasta nu doar din motive evidente - 
predictia este dificilă si cel mai probabil ar fi eronată - ci si 
pentru că preocuparea autorilor lor a fost să îi facă pe cititori 
conştienţi de pericolele ascunse şi de perspectivele 
entuziasmante. Scopul lor a fost să recomande cursuri de 
acţiune care ar îmbunătăţi securitatea sau ar evita 
catastrofe, încurajând guvernele să aloce mai multe resurse 
domeniului militar, să schimbe priorităţile, sau să recunoască 
ameninţarea reprezentată de o putere în ascensiune, ori să 
îşi dubleze eforturile pentru a rezolva disputele cele mai 
presante, să găsească o cale de a aboli anumite categorii de 
arme sau chiar de a scoate războiul în afara legii. Unele au 
fost lucrări pur raţionale, demonstrând nebunia războiului. 
Altele au fost o pledoarie pasionată menită să avertizeze 
asupra ororilor războiului. Unii autori şi-au transmis mesajul 
analitic, folosind din ce în ce mai mult metodologia ştiinţelor 
sociale, în timp ce alţii au recurs la formule mai literare. 

Fie că revenim la ceea ce acum poate părea optimismul 
naiv dinaintea Primului Război Mondial, la realismul 
înfricoşător dinaintea celui de-al Doilea Război Mondial sau la 
încercările de a înţelege perspectivele terifiante ale unui 
conflict nuclear, această literatură este valoroasă pentru 
ceea ce dezvăluie despre presupunerile din epocile 
anterioare, despre ceea ce îi făcea pe oameni să se teamă şi 
de ce, şi despre soluţiile propuse. Ne spune ce se credea 
despre tipul de dispute care ar putea duce la războaie, 
despre rivalitátile care contau şi despre capacităţile esenţiale 
care puteau să facă diferenţa. Observând cum părea să fie 
trecutul nostru atunci când era viitor ne poate ajuta să 
înţelegem de ce evenimentele s-au petrecut aşa cum s-au 
petrecut, cum indivizii au devenit prizonieri ai propriilor 
experienţe şi nu au văzut ceea ce a devenit evident pentru 
generaţiile următoare, iar uneori au văzut cu o claritate de 
Casandră ceea ce urma să vină, doar pentru a fi ignorati de 


contemporanii lor. Pe scurt, viitorul rázboiului are un trecut 
distinct si revelator. Existá exemple de fictiune care au privit 
mult în viitor, cele mai cunoscute fiind romanele lui H.G. 
Wells. Cei mai mulţi autori ai unor lucrări despre un viitor 
război, însă, au descris lumi asemănătoare celei în care 
trăiau. Ei au scris despre posibilităţi legate de starea actuală 
a lucrurilor. Dacă acestea deveneau realitate sau nu 
depindea de luarea măsurilor corecte, fie că acestea erau un 
fel de precautiuni militare sau eforturi perceptibile de a 
soluţiona conflicte. Acesta este motivul pentru care cărţile 
despre război au fost deseori cărţi despre pace, incluzând 
proiecte de a elimina războiul pentru totdeauna. În cele din 
urmă, ele sunt şi cărţi despre trecut, deoarece au luat în 
considerare tendinţe sociale, politice, economice şi tehnice 
observabile. O perspectivă plauzibilă se referă la evenimente 
şi tendinţe pe care cititorul le-ar recunoaşte. 

Două teme mari apar în această literatură. În primul rând, 
o din ce în ce mai mare apreciere a dificultăţilor în limitarea 
războiului, astfel încât distructivitatea sa să poată să fie 
îngrădită în timp şi în spaţiu, iar a doua, legată de aceasta, 
este căutarea unei forţe decisive care ar putea da o lovitură 
letală inamicului, încheind astfel rapid şi cu succes un război. 
Rationamentele asupra unui război viitor au ajuns deseori la 
o strategie convingătoare care putea duce la o finalizare 
rapidă, promițătoare, daca era adoptată de o tara, dar 
periculoasă dacă era adoptată de către un duşman. Încă şi 
mai puţin s-au gândit autorii la consecinţele unei prime 
lovituri care nu ar fi reuşit să îl doboare pe oponent, sau 
asupra modului în care cursul unui război ar putea fi din ce în 
ce mai mult determinat de factori ne-militari, incluzând 
formarea si destrămarea alianțelor, forţa economică şi 
demografică sau disponibilitatea populaţiei de a face sacrificii 
ori de a tolera apariţia victimelor. 

Explicaţia de ce primele mişcări într-un război viitor ar 
putea avea mai mult succes decât cele din precedentele 
războaie se referea, în general, la noi tehnologii sau la noi 


tactici. Era mai uşor să se anticipeze tehnologia decât 
politica, deoarece, de obicei, se ştia într-o oarecare măsură 
ce se întâmplă în planul dezvoltării. Mitralierele, submarinele, 
avioanele, vehiculele blindate, radarele, rachetele, armele 
nucleare, ghidarea cu precizie, digitalizarea şi inteligenţa 
artificială au reprezentat, toate, la timpul lor, provocări 
pentru modurile de gândire tradiţionale despre formele pe 
care le-ar putea lua o bătălie şi despre efortul necesar pentru 
victorie. Deşi tehnologia a fost prezentată drept principalul 
motor al schimbării în modul de a duce un război, influenţa 
sa a fost conturată de contextul politic. Destrămarea 
imperiilor şi, ulterior, implozia comunismului european, au 
dus la crearea mai multor state noi, câteva dintre ele cu 
instituţii fragile, economii nedezvoltate şi diviziuni sociale. O 
mare parte dintre conflictele contemporane a fost legată de 
eforturile guvernelor din aceste ţări de a face faţă în condiţii 
de instabilitate continuă, de reverberatiile regionale ale 
incapacitátii lor de a rezista si de încercările unora din afară 
să identifice cauzele şi consecinţele acestor conflicte. 

In comparaţie cu studiul continuu şi intensiv a modului în 
care ar putea izbucni un război între marile puteri şi ce s-ar 
întâmpla daca un astfel de război ar izbucni, până în anii \99- 
s-au făcut mult mai puţine eforturi de studiere a războaielor 
civile, deşi acestea erau mult mai frecvente şi deseori cu 
extrem de multe victime. Au existat mereu scenarii despre 
războiul între marile puteri şi chiar despre pacea între marile 
puteri: despre războaiele civile şi intervenţiile externe pentru 
atenuarea impactului şi încheierea lor, scenariile au fost 
aproape în totalitate improvizate. Cu cât a devenit mai 
necesar să se cerceteze anumite societăţi şi violenţa din ele, 
cu atât definițiile războiului au fost mai mult puse la 
încercare. Termenul putea include şi un război nuclear de 
scurtă durată care să distrugă civilizaţii întregi, şi o 
confruntare locală dură care să continue de ani de zile, în 
timp ce vecinii abia dacă îi dau atenţie. Este rezonabil să ne 
întrebăm dacă formele cele mai crunte de război între bande, 


ascunse în mahalalele metropolelor moderne, ar trebui să fie 
socotite conflicte armate. Motivul pentru care viitorul este 
dificil de prezis este că el depinde de alegeri care trebuie să 
fie făcute, inclusiv de către guvernele noastre, în 
circumstanţe care rămân incerte. Punem întrebări despre 
viitor pentru a informa când se fac opţiuni, nu pentru a cădea 
în fatalism. Subliniind acest aspect al gândirii asupra 
războiului, păcii şi folosirii armelor, această carte aminteşte 
că istoria este făcută de oameni care nu ştiu ce urmează să 
se întâmple. Multe dintre evoluţiile care au fost aşteptate, fie 
cu teamă, fie cu ardoare, nu s-au materializat niciodată. 
Acele lucruri care s-au întâmplat au fost, uneori, văzute ca 
inevitabile în perspectivă. „Istoria”, după cum remarca John 
Comaroff, poate fi studiată ca „orice succesiune de 
evenimente turbulente care, împreună, aduc la lumină 
neînțelegerile şi concepţiile noastre greşite despre prezent.” 2 

Această carte localizează lucrările despre un viitor război în 
preocupările timpului. Scopul nu este de a evalua cât de 
clarvăzători au fost diferiţi autori, sau dacă ar fi putut să facă 
previziuni mai bune având în vedere ceea ce se ştia despre 
armamentul nou sau despre experienţa războaielor recente, 
ci să exploreze accepțiunea prevalentă în diferite perioade 
despre cauzele războiului şi despre modul lor de manifestare 
şi despre evoluţia lor. Modul în care oamenii şi-au imaginat 
războaiele viitorului a afectat modul în care acestea au fost 
purtate şi cursul lor, atunci când ele au izbucnit. Războaiele 
neanticipate, în forme care nu au fost imaginate, i-au lăsat 
pe participanţi şi pe comentatori luptându-se să înţeleagă de 
unde veniseră şi cum ar fi putut fi mai bine duse. Atenţia este 
concentrată în mare măsură, dar nu în totalitate, asupra 
Marii Britanii şi a Statelor Unite. Am ales aceste ţări nu doar 
pentru că se întâmplă să fie cele pe care le cunosc cel mai 
bine sau pentru că sunt în vârful ierarhiei internaţionale de 
ceva timp. Din cauza poziţiei lor, ele au fost mai preocupate 
decât cele mai multe din celelalte state în legătură cu 
diverse ameninţări: ele au avut o perspectivă globală şi au 


fost îngrijorate de orice provocare a status quo-ului care se 
potrivea intereselor lor. 

Cartea este împărţită în trei parti. Prima are în vedere 
perioada de la mijlocul secolului al XIX-lea până la sfârşitul 
Războiului Rece, în 1990. In această perioadă, s-au 
înregistrat evoluţii spectaculoase în tehnologia şi practica 
războiului, incluzând două războaie mondiale şi îngrijorarea 
cu privire la un al treilea, încă şi mai catastrofal. Punctul de 
pornire, însă, a fost un model idealizat de război orientat spre 
bătălii decisive, care ar fi putut fi folosit pentru a reglementa 
relaţiile dintre marile puteri. Acest model încuraja eforturile 
de a obţine efectul maxim de la prima lovitură, în speranţa 
că războiul care ar rezulta ar putea fi ţinut sub control şi 
limitat ca durată. Modelul şi-a arătat limitările nu doar din 
cauza dificultății de a scurta războaiele, ci si din cauza 
importanţei crescânde a sferei civile - ca o sursă de 
rezistenţă, dar şi ca ţintă. Atacarea civililor a devenit o 
modalitate de a submina efortul de război al inamicului, 
forțând o societate să ceară pace, si, in extremis, de a 
eradica o populaţie ostilă. Aceste tendinţe au ajuns la apogeu 
în al Doilea Război Mondial, cu naziştii care urmăreau să 
extermine evreii europeni, partizanii în zonele ocupate şi 
amplele raiduri aeriene împotriva unor oraşe importante, 
culminând cu bombele atomice din august 1945. Tehnologia 
nucleară a adus posibilitatea distrugerii unor întregi civilizaţii. 
Efectul acestui lucru a fost apariţia unei mari precautii în 
relaţiile dintre marile puteri, întrucât războiul a devenit un 
act de extrem de mare risc, şi încurajarea căutărilor unor căi 
de a lupta folosind noi tehnologii care să reducă dependenţa 
de amenințările nucleare. Deoarece acestea erau războaiele 
pe care ţările occidentale trebuiau să se pregătească să le 
poarte, ele au dominat lucrările despre războiul viitor, atât în 
domeniul ficţiunii literare, cât şi în cel al analizelor realizate 
de profesionişti. 

Partea a doua acoperă perioada de după 1990. Marea 
surpriză s-a dovedit a fi nu calea vicleană pe care adversarii 


au descoperit-o pentru a ajunge din urmá Occidentul, ci 
viteza cu care Uniunea Sovieticá si Pactul sáu de la Varsovia 
s-au destrămat. Amenintarea sovietică era, dintr-odată, 
absentă, după ce dominase toate consideratiile asupra 
viitorului. Fără scenarii evidente pentru un război major, un 
întreg efort intelectual şi politic s-a oprit brusc. Atenţia s-a 
îndreptat curând asupra războaielor civile, nu atât de mult 
pentru că ele erau un fenomen nou, ci pentru că au început 
să atragă în ele puteri occidentale. In acel moment, nu exista 
nici un sistem teoretic care să facă lumină asupra 
caracterului războaielor civile şi care să ofere un ghid pentru 
intervenţie. Supozitia trebuia să fie că se stabilea modelul 
viitorului. Încercând să înţeleagă conflictele în curs, 
teoreticienii şi practicienii din domeniul militar au sperat să 
stabilească termenii pentru viitoare intervenţii. Dar au 
întâmpinat mari dificultăţi în a face acest lucru. O mai bună 
înţelegere a naturii şi a caracterelor acestor războaie 
însemna că, deseori, ele păreau mai complicate şi mai dificil 
de explicat. 

Nu consideraţiile umanitare, ci atacul al-Qaeda asupra 
Statelor Unite, din 11 septembrie 2011, a fost ceea ce a creat 
imperativele strategice ale unei intervenţii occidentale 
intensive mai întâi în Afghanistan si în Irak. Experienţa a fost 
o trezire la realitate. S-a dovedit dificil să se găsească o 
combinaţie justă între forţa armată şi reformele sociale care 
ar face posibilă înfrângerea insurgenților si ar aduce 
stabilitate în ţări sfâşiate de război. 

Pentru a scăpa din capcana conflictului perpetuu trebuiau 
abordate sursele de fragilitate a statelor, dar acest lucru 
presupunea niveluri de sprijin extern care, în cele mai multe 
cazuri, erau greu de furnizat, mai ales fără o conducere 
politică locală credibilă. Sfertul de secol de după sfârşitul 
Războiului Rece a îmbinat, aşadar, o mai bună evaluare 
ştiinţifică a surselor de conflict în ţări neoccidentale, mai 
profundă şi mai realistă decât tot ce era disponibil în 1990, 
cu un arc al angajamentului occidental. Arcul a început 


sováielnic, alimentat de o mai mare implicare si ambitie, 
până când s-a instalat deziluzia, confirmând tendinţa iniţială 
de a sta departe de aceste conflicte. S-a încercat căutarea 
unui nou tip de viitor al războiului, dar acesta nu a fost găsit. 
Principala moştenire a perioadei post-1990 a fost un set de 
categorii difuze de războaie, pe măsură ce uzul forţei armate 
pentru scopuri politice s-a îmbinat cu criminalitatea şi 
războaiele între bande. 

În partea a treia vedem cum, pe măsură ce entuziasmul 
pentru intervenţii în străinătate s-a estompat, conflictul între 
mari puteri a revenit. Rusia şi-a afirmat interesele sale 
specifice, în timp ce creşterea economică rapidă a Chinei a 
început să o pună într-o poziţie care ar putea reprezenta o 
provocare pentru superioritatea americană în regiunea Asia- 
Pacific. Progresele tehnlogice în robotică şi inteligenţă 
artificială au dat credibilitate viziunilor unei bătălii din viitor 
purtate cu echipamente automate şi au deschis perspectiva 
unor versiuni aproape dezumanizate ale tipului ideal de 
război clasic. Practica a sugerat tatonări continue ale marilor 
puteri când s-au gândit la un război între ele, tatonări 
reflectate în adoptarea unor forme de război aflate la un pas 
de război deschis - implicând, poate, atacuri cibernetice sau 
folosind războiul informaţional la fel de mult ca forţa armată. 
În acelaşi timp, opusă acestor modele idealizate de război al 
viitorului, a existat realitatea de zi cu zi a războaielor civile 
necruțătoare, zdrobitoare, care atrag în ele străini ale căror 
intervenţii sunt la fel de probabil să le menţină cât să le 
încheie. Nu mai există un model dominant al războiului 
viitorului, ci un concept difuz şi o gamă de posibilităţi 

CAPITOLUL 1 
BĂTĂLIA DECISIVĂ 


Și totuşi am primit o mulțime de avertismente, ne trebuia decât 
să ne folosim de ele. Primejdia nu a venit asupra noastră pe 
neaşteptate. Ne-a lovit brusc, este adevărat, dar venirea ei a 
fost prevăzută suficient de clar ca să deschidem ochii, însă noi i- 
am închis de bună voie. 


George Chesney, Bătă/ia de la Dorking, 1871: 


Pe 1 septembrie 1870, o armatá francezá care mergea sá 
ajute o alta, asediată la Metz, a fost înconjurată si apoi 
copleşită în Bătălia de la Sedan. Un raport descrie cum 
„bătălia a început la cinci dimineaţa, iar la cinci după-amiaza, 
apariţia unui general francez care flutura un steag în vârful 
parapetului de la Sedan, i-a anunţat pe germani de 
uimitoarea lor victorie”. Raportul continua cu mesajul trimis 
după aceea de împăratul francez Napoleon al Ill-lea regelui 
Wilhelm al Prusiei: „Fratele meu, cum nu am reuşit să mor la 
conducerea trupelor mele, îmi depun sabia la picioarele 
Majestății Voastre”. 

Aceasta este descrierea unei victorii militare clasice, ca la 
carte. Echilibrul de putere din Europa se schimbase printr-o 
ciocnire armată, ce a culminat cu o bătălie încheiată într-o 
singură zi. Partea învinsă a acceptat rezultatul si consecințele 
lui politice - cu excepţia faptului că Napoleon al Ill-lea avea 
să ajungă în curând într-o poziţie în care nu-şi mai putea 
îndeplini promisiunile făcute lui Wilhelm. Pe 2 septembrie 
1870, el a fost detronat şi a fost proclamată A Treia 
Republică. Noul guvern a refuzat să accepte verdictul bătăliei 
şi a decis să continue lupta. In timp ce germanii asediau 
Parisul, francezii au strâns în restul ţării noi armate, inclusiv 


lunetişti, asa-numitii franctireurs („trăgători la liber") care au 
provocat pierderi grele si au îngreunat apărarea liniilor de 
aprovizionare. 

Cancelarul german Otto von Bismarck era din ce în ce mai 
îngrijorat că rezistenţa prelungită avea să încurajeze alte ţări 
să intre în război de partea Franţei, aşa că a cerut să se 
acţioneze cu duritate maximă. Şi totuşi, chiar şi atunci când 
Parisul a căzut după două luni de asediu, la sfârşitul lui 
ianuarie 1871, oraşul a devenit scena unei revolte 
revoluţionare. La rândul ei, armata franceză regulată a 
zdrobit Comuna din Paris. Abia după aceea au putut germanii 
să ajungă la un acord cu guvernul francez. Termenii 
înţelegerii erau mai duri decât ar fi fost dacă francezii ar fi 
acceptat verdictul iniţial al bătăliei, incluzând cedarea 
Alsaciei şi Lorenei către Germania, precum şi reparaţii în 
valoare de cinci miliarde de franci în aur. 

Sedan a atras atenţia tuturor celor interesaţi de arta 
militară. "Victoria germanilor a fost posibilă printr-o 
impresionantă mobilizare de forţe, ce a inclus folosirea căilor 
ferate pentru aducerea oamenilor pe linia frontului. Prin 
contrast, răspunsul haotic al Franţei după propria ei 
declaraţie de război, în care o atrăsese Bismarck, a făcut-o să 
rateze şansa de a lansa o ofensivă timpurie. Puterea artileriei 
moderne fusese etalatá pe deplin. Tactica maresalului 
Helmuth von Moltke a ilustrat manevrele cu armate moderne 
într-un mod ce avea să inspire generaţiile următoare de 
strategi militari. Dar dacă nu ar fost restabilită ordinea în 
haosul ce a urmat bătăliei de la Sedan, războiul ar fi rămas în 
istorie cu totul altfel. Germanii au înţeles două lecţii cruciale. 
Prima era că o bună strategie putea cu adevărat să ducă la o 
victore rapidă într-un război obişnuit. A doua era că, dacă nu 
urmau măsuri dure, această victorie putea fi compromisă de 
dezvoltarea unei rezistenţe în mijlocul naţiunii învinse. 

In acest caz, rezistenţa a eşuat. De asemenea, a fost 
văzută ca fiind ceva unic franțuzesc, reflectând tradiţiile 
insurectionare ale ţării. Concluzia principală a fost însă cá 


Germania era un stat foarte puternic si un actor militar bine 
pregătit, capabil să se miste curajos şi fără milă împotriva 
inamicilor lui. Ordinea europeană era de acum tulburată, cu 
echilibrul de putere înclinat în favoarea Germaniei, chiar 
dacă intenţiile pe termen lung ale acesteia erau neclare. 
Victoria uimitoare a lui von Moltke a întărit modelul clasic de 
război, cu toate că a sugerat, totodată, limitările acestuia. 

In mai \AV\, lună în care Tratatul de la Frankfurt a pus ca- 
pat oficial războiului franco-prusac, Blackwood’s Magazine 
din Londra a publicat o scurtă povestire, The Battle of 
Dorking (Bătălia de la Dorking). Scrisă de sir George 
Tomkyns Chesney, un colonel din corpul de genişti, a făcut 
atâta vâlvă încât a fost retipărită ca broşură de sine 
stătătoare. S-a vândut în 80 000 de exemplare şi a declanşat 
o dezbatere naţională privind măsura în care Marea Britanie 
era pregătită pentru un război. Aceasta fusese şi intenţia 
autorului. După cum a explicat în scrisoarea iniţială trimisă 
editorului, Chesney voia să încurajeze reorganizarea 
sistemului militar britanic demonstrând cum putea fi 
invadată Anglia, ceea ce ar fi dus la „prăbuşirea puterii 
noastre si a comerţului”. In ce măsură a reuşit este 
demonstrat de faptul că válva l-a determinat pe premierul în 
funcţie, William Gladstone, să se plângă public de discuţiile 
alarmiste ce puteau duce la cheltuieli militare inutile, care ar 
fi putut ruina finanţele statului. 

Cei care încercau să combată argumentele lui Chesney o 
făceau deseori cu propriile scrieri de ficţiune, demonstrând 
că, atunci când inventezi povestea, poţi cel puţin să decizi 
cine este învingătorul.. Aceste povestiri despre viitor făceau 
ca polemica să fie mult mai aprinsă decât dacă ar fi fost dusă 
cu argumente raţionale sau cu analize ale campaniilor 
militare din trecut. Succesul Bătă/iei de la Dorking a făcut ca 
ea să fie mai mult decât senzaţia anului 1871: a fost creat un 
nou gen literar care, în anii ce au dus la Primul Război 
Mondial, avea să ofere mediul în care puteau fi stârnite 
îngrijorările patriotice, se alimenta naționalismul, erau 


descrise inovatiile militare si se evaluau pregătirile. Să scrii 
despre viitorul rázboiului avea menirea sá arate ce se putea 
întâmpla dacă guvernele nu reuseau să înţeleagă mesajul 
autorului si nu acționau apoi de urgenţă. 

Desigur, Chesney nu a fost primul care a scris pe această 
temă sau care şi-a exprimat ideile sub formă de ficţiune. 
Războaiele napoleoniene au produs în masă o literatură care 
imagina invazii într-o direcţie sau alta, în care cei nepregátiti 
erau luaţi prin surprindere de arme şi de tertipuri viclene. 
Exista totodată o dorinţă reconfortantă „de a vedea inamicul 
ca demn de dispreţ, inferior şi deja învins.”: Ce a făcut 
diferenţa în cazul lui Chesney a fost faptul că el era un 
scriitor talentat şi a ştiut să profite de dezvoltarea presei 
populare, care a creat un public în creştere pentru asemenea 
provocări. Nemulțumirea privind modul în care fusese 
gestionat Războiul din Crimeea, în anii 1850, ajutase deja la 
mutarea subiectelor războiului şi păcii din sfera consultărilor 
elitiste în cea a dezbaterii democratice. In plus, momentul 
era foarte potrivit, şi nu din întâmplare. Venind imediat după 
victoria germană, reflecta convingerea larg răspândită - şi 
perfect justificată, privind retrospectiv - că vechea ordine 
fusese destabilizată. Relaţiile dintre marile puteri aveau să 
fie pentru o vreme fluide. 

Dacă a putut fi învinsă astfel Franţa cu celebra ei armată, 
cine avea să fie victima viitoarei confruntări? In această 
nesiguranţă, unele progrese importante în armament şi în 
metodele militare puteau să joace un rol esenţial, lăsându-i 
pe cei nepregátiti sau lipsiţi de curaj într-o poziţie foarte 
proastă. Povestea lui Chesney era despre cum a fost 
invadată Marea Britanie de o putere străină, care nu era 
numită, dar nu exista îndoială că era vorba de Germania 
(invadatorii victorioşi vorbeau germana). Inamicul făcea 
planuri de ceva vreme, iar momentul loviturii a fost ales când 
Marea Britanie era cu garda jos. Marina Regală era mai 
împrăştiată decât de obicei cu diferite îndatoriri coloniale, în 
timp ce armata era ocupată cu Fenienii în Irlanda, cu o 


revoltă în India si cu o provocare din partea Statelor Unite în 
Canada. Germanii au lovit, având grijă să respecte 
formalitátile măcar printr-o declarație de război. 
Comunicatiile telegrafice către Marea Britanie au fost tăiate, 
astfel încât nu poată exista o avertizare reală. O forţă de 
invazie bine pregătită a traversat repede Canalul Mânecii, 
întâmpinând o rezistenţă minimă atunci când a ajuns la tárm. 
Naratorul era un voluntar, unul dintre numerosii convocati pe 
coasta abruptă dintre Guildford şi Dorking unde, alături de 
militarii disponibili, aveau să înfrunte forţa inamică. Din 
nefericire, inamicul s-a dovedit mult mai bine organizat şi 
disciplinat. Aşa cum era de aşteptat, britanicii au luptat cu 
vitejie. Insă, fără informaţii, logistică şi o conducere decente, 
au fost coplesiti. 

Ca să ajungă la lovitura fatală pe care o închipuise, 
Chesney trebuia să se asigure că totul mergea bine pentru 
agresori, chiar înainte de a se ajunge la punctul în care lipsa 
de pregătire a armatei britanice putea să facă o diferenţă 
reală. Cheia operaţională a victoriei germane stătea în 
depăşirea problemei majore cu care se confrunta orice 
potenţial invadator al Marii Britanii: şi anume dublul avantaj 
al acesteia de a fi o insulă şi de a avea una dintre cele mai 
puternice forţe navale din lume. În trecut, îngrijorările privind 
posibilitatea unei invazii napoleoniene presupuneau că 
marea barieră reprezentată de Canalul Mânecii putea fi 
depăşită prin metode ca săparea de tunele sau cu aerostate. 
În 1784, un umorist american cu vederi antibritanice îşi 
imagina că „dacă englezii s-ar avânta pe mare cu flota lor, ar 
fi întâmpinați de o mulţime de baloane".: Multă vreme dupa 
înlăturarea lui Napoleon, britanicii au continuat să se agite 
din cauza oricărei posibile ameninţări la adresa supremaţiei 
lor navale, inclusiv cea reprezentată de navele cu aburi, care 
ofereau o viteză mai mare şi capacitatea de a depăşi 
limitările impuse de vreme şi de maree. Chesney a făcut ca 
Marina Regală să fie prinsă pe picior greşit de o manevră 
iscusită a flotei germane şi apoi, cel mai dramatic, „de 


masinárii letale care au scufundat navele noastre, una dupá 
alta". El aratá clar cá era vorba de torpile, desi la vremea 
respectivá termenul era folosit pentru bombele plutitoare ce 
aveau să fie cunoscute mai târziu ca mine marine. Abia în 
1870, Amiralitatea a făcut primul test cu bombe cu propulsie 
pe care le numim astăzi torpile.: În deceniile următoare, 
forţele navale aveau să doteze cu ele atât navele lor cele mai 
importante, cât şi pe cele mai mici, şi a început o dezbatere 
despre relaţia dintre tunurile cu bătaie lungă, pe care se 
bazaseră până atunci, şi noile torpile, cu o rază de acţiune şi 
mai mare, dar mai puţin precise. 

Chesney era aşadar la zi, dar nu a mers cu mult mai 
departe de experienţele recente. De exemplu, el nu a făcut 
nici o menţiune referitoare la submarine, iar acestea aveau 
să se dovedească în curând inovaţia cea mai importantă 
pentru războiul naval. O formă primitivă de submarin fusese 
folosită în recentul Război Civil American, chiar dacă avea să 
mai dureze până la sfârşitul secolului ca să fie introdusă o 
versiune mai sigură, de către francezi. Şi mai important este 
că el s-a arătat prea puţin interesat de natura epuizantă a 
războiului american. Ca şi alţi europeni, el înclina să 
considere că nu erau prea multe de învăţat de la armatele 
presupus nedisciplinate si alcoolizate ale americanilor, 
exceptând poate la ce risca să ducă extinderea rapidă şi 
improvizată a micilor armate de voluntari.: 

Potrivit lui Chesney, consecinţele înfrângerii Marii Britanii 
au fost uriaşe. Națiunea odată mândră a fost lăsată fara 
colonii, „comerţul a dispărut, fabricile s-au oprit, porturile au 
rămas goale - o ţară pradă sărăciei şi decăderii”. A fost 
obligată să cedeze Germaniei poziţia ei de principală putere 
maritimă a lumii. Şi totul fusese rezultatul unui atac care îi 
luase pe britanici complet prin surprindere. Şi a fost o 
surpriză nu doar prin viclenia operaţiunii militare, ci şi pentru 
că a lipsit o criză declanşatoare. Succesul Germaniei se 
bazase pe faptul că nu exista nici un motiv evident să atace 
atunci când a făcut-o. Războiul izbucnise doar din cauza unui 


inamic agresiv si oportunist. Rezultatul a fost cá pozitia Marii 
Britanii in ierarhia internaţională s-a schimbat pentru 
totdeauna. 

Bătălia de la Dorking şi scrierile epigonice ulterioare 
descriau o înfrângere ruşinoasă, dar nu un măcel sângeros 
sau un conflict îndelungat, agonizant. Totul se putea câştiga 
sau pierde într-un timp foarte scurt. O naţiune luată prin 
surprindere nu avea nici o speranţă să recupereze cele 
pierdute prin lovitură; odată învinsă, nu se putea aştepta la 
clementá.: Pierderea unui astfel de război însemna o pierdere 
a suveranităţii, a modului de viaţă şi a stilului de a face 
comerţ. Din această perspectivă melodramatică, relaţiile 
internaţionale aveau să fie reconfigurate pentru totdeauna 
de rezultatul bătăliei. Când prim-ministrul Gladstone a 
denunţat scrierea lui Chesney ca fiind alarmistă şi o schemă 
pentru a cheltui bani publici, a remarcat şi că „omenirea nu 
dă semne că ar avea tendinţa uimitoare de a face din noi 
obiecte ale urii”.: 

Chesney, care până la urmă a devenit membru al 
Parlamentului din partea Partidului Conservator, nu 
împărtăşea optimismul adepților comerţului liber care, 
asemenea lui Gladstone, militau pentru o interdependenta 
economică prin care s-ar fi promovat pacea oferindu-se 
factori extrem de puternici de descurajare a războiului. 
Lumea lui Chesney, aşa cum o vedea şi mare parte a 
ierarhiei militare, era una în care se putea pierde totul într-o 
singură campanie calculată greşit. Aceasta era o viziune 
asupra războiului care combina urgenţa cu multumirea de 
sine. Înfrângerea militară era egală cu dezastrul politic, dar 
războiul în sine nu ar fi fost chiar aşa de rău. Morala care 
trebuia extrasă de aici şi din scrierile similare era că marile 
puteri trebuiau să-şi păstreze vigilenta şi să se pregătească 
aşa cum se cuvine pentru încercările ce aveau să vină, dar 
nu că întregul caracter al războiului trecea printr-o 
schimbare. 


Acesta era un model clasic de război, împărtăşit de 
politicienii, generalii,  amiralii si  comentatorii vremii 
respective. Era clasic prin aceea că avea la bază o concepţie 
bine înrădăcinată cu privire la ce anume însemna războiul şi 
la cum trebuia dus. Această viziune putea fi urmărită înapoi 
în timp până la greci şi romani. Era o tipologie ideală şi 
oamenii înțelegeau cá, în practică, nu toate războaiele 
corespundeau modelului şi că uneori diferenţele erau foarte 
mari. Totuşi, era ghidul cel mai bun pentru pregătirea de 
război. Era totodată şi normativ, prin faptul că interesele 
guvernelor erau cel mai bine deservite dacă se putea duce 
războiul în acest fel. Dacă războiul putea fi de scurtă durată 
şi limitat în spaţiu, atunci el putea fi folosit ca instrument 
politic, limitându-i-se efectele mai largi, distrugătoare din 
punct de vedere social şi politic. In cele din urmă, era şi 
empiric, iar succesul Germaniei la Sedan confirmase modelul, 
demonstrând că era în continuare valabil şi descurajând 
încercările de adaptare în lumina schimbărilor majore care se 
petreceau în ştiinţă, în metodele industriale, în formele de 
participare politică şi de dezvoltare a presei. 

Războaiele de unificare a Germaniei - Războiul austro- 
prusac din 1866, ca şi Războiul franco-prusac izbucnit doi ani 
mai târziu - au dus la convingerea că victoriile rapide ale lui 
von Moltke reprezentau precedente strategice pentru viitor. 
Marele Stat Major German ţinea cu înverşunare la această 
convingere şi îi dezaproba categoric pe cei care avertizau că 
războaiele viitoare s-ar putea să nu se termine la fel de bine, 
iar victoria să fie obţinută doar după campanii îndelungate, 
de uzură, şi nu printr-o singură bătălie rapidă, în care 
inamicul să fie anihilat. Ideea a marcat gândirea despre 
războaiele viitorului peste tot în Europa, nu neapărat pentru 
că arăta cum trebuia să se încheie războiul, ci pentru că 
germanii arătaseră cum se face şi puteau foarte bine să o 
facă din nou. 

La vremea respectivă, cele mai influente teorii privind 
războiul erau cele extrase din războaiele napoleoniene. 


Teoreticianul cel mai important era baronul de Jomini, care 
servise în armata lui Napoleon si era recunoscut drept cel 
mai zelos exponent al principiilor militare exemplificate de 
împărat. După mai multe scrieri din tinereţe în care a analizat 
campaniile lui Frederick cel Mare şi ale lui Napoleon, Arta 
războiului pe care a publicat-o pentru prima dată în 1838 a 
devenit cel mai folosit manual pentru forţele armate din 
Europa şi a avut o influenţă majoră pentru Statele Unite. 
Napoleon însuşi a susţinut că Jomini i-a dezvăluit cele mai 
ascunse secrete.» În timpul vieţii, el a fost mult mai apreciat 
decât contemporanul lui, prusacul Carl von Clausewitz, care 
este considerat acum teoreticianul mai important. De 
asemenea, Jomini i-a supravietuit cu aproape patru decenii 
lui Clausewitz, incetánd din viatá la vársta de 90 de ani si cu 
doar câţiva ani înainte ca Chesney să-şi publice povestea. In 
cartea lui," Jomini explorează dinamica războiului separat de 
contextul politic al acestuia. Indicatiile lui urmăreau sa 
explice cum trebuiau generalii să îşi maseze forţele împotriva 
armatelor inamice mai slabe, într-un anume moment decisiv. 
Clausewitz, care rămăsese mai influent în Germania, avea un 
simţ mai fin al motivelor pentru care planurile puteau să 
meargă prost şi al diferitelor forme pe care le putea lua 
războiul, dar şi teoria lui era, în esenţă, una a bătăliei şi a 
circumstanțelor in care aceasta putea fi decisivă. De la 
Napoleon la Jomini, confirmată de Clausewitz şi apoi 
demonstrată de von Moltke, presupunerea esenţială era că 
un mare comandant avea să elimine prin luptă armata 
inamică şi să expună astfel statul învins la orice umilinţă sau 
pedeapsă găsea de cuviinţă învingătorul. In forma lor clasică, 
bătăliile trebuiau să înceapă la ivirea zorilor şi să se încheie 
până la sfârşitul zilei, când învingător ar fi fost acela care 
domina câmpul de luptă. Pentru ca o victorie să fie într- 
adevăr decisivă, armata învinsă trebuia să fie atât de 
imputinatá, cu soldaţii ucişi, răniţi sau luaţi prizonieri, încât 
să nu mai poată servi ca forţă de luptă. Dată fiind situaţia, 
statul inamic trebuia să accepte termenii învingătorului. 


Când împăratul austro-ungar Franz Josef a fost învins în 
Bătălia de la Solferino, în 1859, a admis: „Am pierdut o 
bătălie, plătesc cu o provincie”.» 

Presupunerea că războaiele puteau fi tranşate printr-o 
campanie bine condusă, ce culmina cu o bătălie decisivă, era 
învăţătura tradiţională la vremea respectivă. În 1851, sir 
Edward Creasy a publicat 7he Fifteen Decisive Battles of the 
World: from Marathon to Waterloo (Cele cincisprezece bătălii 
decisive ale lumii: de la Marathon la Waterloo), care, prin 
titlul şi premisa ei, confirma ideea că unele bătălii nu erau 
doar capodopere de artă militară, ci, prin efectele lor, aveau 
un impact semnificativ asupra istoriei lumii. Creasy remarca 
„incontestabila máretie a curajului disciplinat si a dragostei 
pentru onoare care îi fac pe combatanți să înfrunte agonia si 
distrugerea”, precum şi forţa intelectuală şi îndrăzneala celor 
mai eficienţi comandanţi. Din păcate, remarca el, aceste 
calităţi puteau fi găsite „şi la cei mai de jos, şi la cei mai 
nobili dintre oameni”. El l-a citat pe poetul Byron: „Cauza 
înseamnă totul / Ea degradează sau sfinteste curajul, în 
prăbuşirea ei”. 

Ceea ce conta pentru Creasy era dacă bătăliile făceau 
parte 


. din lanţul de cauze si de efecte care ne-au ajutat să 
devenim ceea ce suntem; şi asta în timp ce ne imaginăm ceea 
ce probabil am fi putut să fim, dacă vreuna din aceste bătălii 
se termina altfel.» 


Punctele de cotitură din istorie au fost, de regulă, marcate 
prin bătălii. Nu exista nici un motiv pentru care să se 
presupună că tiparul acesta nu avea să continue în viitor. 
Cartea lui Creasy a fost o provocare pentru cei care voiau 
includerea pe listă a bătăliilor lor preferate, dar trecute cu 
vederea. Se făceau cu regularitate actualizări, prin 
adăugarea „bătăliilor decisive” mai recente. Astfel, când 
cartea a fost republicată în 1899, au fost adăugate 


Gettysburg, din Rázboiul Civil American, si Sedan, aláturi de 
infruntárile contemporane din Războiul americano-spaniol. 

Farmecul bătăliei stătea în ideea că o confruntare 
culminantă dintre două armate sau flote, care folosea până la 
epuizare resurse acumulate în perioade de ordinul deceniilor, 
ar fi putut, în câteva ore, să schimbe cursul istoriei. Bătăliile 
ofereau un dramatism acut şi concentrat, pentru că soarta 
unor civilizaţii ajungea să depindă de armele, de curajul şi de 
priceperea tactică a unui număr mic de oameni - „noi, puţinii 
fericiţi / noi, fraţii de arme”, cum spunea Henric al V-lea al lui 
Shakespeare in discursul de dinaintea Bătăliei de la 
Agincourt. Însă pentru ca o bătălie să fie „decisivă”, ea 
trebuia să determine un amplu lanţ de evenimente, dincolo 
de cine ieşea viu şi triumfător de pe câmpul de luptă la 
sfârşitul zilei. Cuvântul „decisiv” are un aer de finalitate, 
confirmând că o chestiune importantă era de-acum tranşată, 
însă, în alte privinţe, este destul de neutru - spre deosebire 
de cuvinte ca „victorie” şi „înfrângere”. Decizia putea să 
îmbrace forma unui acord negociat de care nici o parte să nu 
fie satisfăcută. Trăsătura esenţială era că ambele tabere 
acceptau rezultatul şi că acesta reflecta o situaţie obţinută, 
în general, prin mijloace militare. 

Au existat anumite bătălii în urma cărora istoria pare să fi 
făcut o cotitură radicală. Să presupunem că Austerlitz, în 
1805, nu s-ar fi terminat cu victoria uluitoare a lui Napoleon 
asupra ruşilor şi austriecilor şi aproape tot ce a urmat după 
aceea ar fi arătat diferit. Sau să presupunem că sudiştii ar fi 
învins la Gettysburg şi să ne întrebăm dacă Uniunea ar mai fi 
fost salvată. Dar o bătălie cu adevărat decisivă era ceva 
neobişnuit. S-a întâmplat rar ca războiul să depindă de o 
singură confruntare. De obicei, diferenţa pe care o făceau 
bătăliile individuale putea fi înţeleasă doar în contextul unui 
efort de război mai amplu. Unele dintre cele mai importante 
bătălii au fost în esenţă defensive, astfel încât războiul care 
ar fi putut să se încheie rapid a mers cu greu mai departe. 
Altele au avut un impact cumulativ, pe măsură ce resursele, 


rezervele si moralul uneia dintre párti se consumau din cauza 
înfrângerilor succesive. Unele au căpătat un impact mai mare 
când s-au combinat cu asedii (la fel de importante din punct 
de vedere istoric ca bătăliile pentru rezultatul războiului) sau 
cu lupte asimetrice, de gherilă. Odată ce erau recunoscuţi 
toţi ceilalţi factori care determinau superioritatea militară, 
bătălia devenea un mijloc prin care aceşti factori puteau fi 
demonstrati, un mod de a dovedi o capacitate care existase 
întotdeauna. Din această perpectivă, unele bătălii au meritat 
statutul de „punct de cotitură” nu prin ghiontul pe care l-au 
dat istoriei, ci, mai degrabă, ca revelări ale unei superioritati 
culturale si materiale mai ample.» Prin confirmarea acestei 
superioritáti, bătălia era o formă de a „demonstra” ceea ce 
altfel ar fi fost doar o ipoteză, dar care acum se prezenta 
complet şi fără ambiguitáti, astfel încât să înţeleagă toti 
mesajul.» 

Inca mai era posibil ca momentul să fie pasager si 
următoarea bătălie să demonstreze altceva, poate despre 
capacitatea fostului învins de a găsi aliaţi sau de a-şi reînvia 
moralul naţiunii. Intrebarea esenţială nu era diferenţa făcută 
de bătăliile individuale, ci dacă războaiele se puteau încheia 
rapid. Aceasta era întotdeauna speranţa şi, în unele cazuri, 
aşteptarea celor care porneau războaiele. Dacă inamicul se 
dovedea rezistent, atunci factorii non-militari aveau să 
devină din ce în ce mai importanţi. Înainte de un război, când 
se lua în calcul o bătălie decisivă ca posibilitate speculativă 
sau ca directivă de planificare, conducătorii aveau în minte, 
în primul rând, o luptă planificată cu atenţie şi dusă cu 
soldaţi proaspeţi, curajoşi, nerăbdători să îşi facă datoria, nu 
una dusă de soldati epuizați şi marcați de confruntările 
trecute, întrebându-se dacă aveau să supravieţuiască celei 
finale. O primă bătălie care să ia inamicul prin surprindere şi 
să-i dea o lovitură din care să nu mai poată să-şi revină 
putea ajuta la evitarea unui război de durată. Aceasta era 
„fascinația bătăliei” care determina statele sa mizeze pe 
agresiune. Puţine ţări au intrat cu bună ştiinţă într-un război 


lung, de uzurá, si totusi deseori cu asta s-au ales si au avut 
de suferit în consecinţă.» 


CAPITOLUL 2 
BĂTĂLIA NEDECISÁ 


Ín aceastá luptá finalá pentru libertatea Marii Britanii, 
invadatorul a fost zdrobit şi puterea lui spulberatàá; gratie 
vitejilor nostri soldati cetățeni, duşmanii care au cutreierat cu 
săptămânile în veselele noastre ținuturi ca haitele de lupi 
flámánzi, dándu-ne foc fn deválmásie la case, mácelárindu-i pe 
cei nevinovati si lipsiti de apárare, si-au primit plata bine 
meritatá si acum zac ímprástiati pe mile întregi de pajisti, 
câmpuri cu porumb şi păduri, íncremeniti, reci si morti. 


William Le Queux, The Invasion of 1910 (Invazia din 1910) 


Influenţa modelului clasic era evidentă nu doar in Bătălia de 
la Dorking, ci şi în numeroasele cărţi care i-au urmat până la 
începutul Primului Război Mondial, în isi. Cu toate cá 
literatura s-a adaptat schimbărilor din politica internaţională 
şi progreselor din tehnologia şi tactica militară, cadrul 
general a rămas în esenţă acelaşi. „Cu puţine excepţii”, a 
remarcat I.F. Clarke, aceste publicaţii „se remarcau printr-o 
lipsă totală de succes în a anticipa forma pe care avea să o ia 
războiul modern.” Ele susțineau ipoteza ca orice război 
european avea să fie marcat de bătălii scurte şi de fapte 
eroice. Ştiinţa avea să fie aplicată şi aici, ca în multe alte 
domenii de activitate umană, ca să facă lucrurile mai bune, 
nu mai rele. Era posibil ca înfruntările să fie mai feroce, dar 
metodele aveau să fie mai eficiente, astfel încât disputa să 
se încheie rapid. Caracterul acestui război fictional era „un 
amestec de mulţumire de sine, ignoranță si inocenta”. 
Posibilitatea războiului era destul de reală, şi totuşi existau 
puţine indicii privind caracteristicile lui; aceasta lăsa libertate 
de acţiune şi optimismului naiv, şi alarmismului vulgar.» 


În condiţiile creşterii rapide a numărului ziarelor si 
revistelor, poveştile de război erau foarte bune pentru 
creşterea tirajului. In "Asi, o publicaţie noua şi foarte 
serioasă, numită B/ack and White, a dat lovitura cu ideea 
unui serial ce descria cursul viitorului război european de o 
manieră documentară, cu mesaje de pe front fictive, dar 
plauzibile, telegrame oficiale si editoriale intretesute cu 
relatări palpitante şi detalii tehnice. Când a anunţat serialul 
pentru începutul anului următor, editorul a venit cu 
explicaţia: 


Zvonurile de război plutesc peste tot în aer. Ţările europene 
s-au înarmat până în dinţi şi sunt pregătite să-şi mobilizeze 
armatele rapid. Autorităţile sunt toate de părere că un MARE 
RĂZBOI trebuie să înceapă în viitorul imediat şi că acest război 
va fi dus în condiţii noi, surprinzătoare.» 


În încercarea de a afla cum ar putea să evolueze acest 
război, redactorii au consultat „cele mai importante autorităţi 
contemporane în politică internaţională, în strategie şi 
război”, sub coordonarea amiralului sir Philip Colomb, un fost 
ofiţer care publicase mult pe tema puterii navale. Ei au folosit 
unităţi militare existente şi dispunerea la momentul respectiv 
a flotelor. In termenii predicţiilor, cel mai impresionant 
aspect era declanşarea războiului de o tentativă de 
asasinare, în Balcani, a prinţului Ferdinand (deşi, spre 
deosebire de cele întâmplate cu adevărat în 1914, tentativa 
nu a avut succes, iar prinţul era bulgar, nu austriac), fapt 
care arăta o înţelegere a posibilităţii izbucnirii războaielor 
dintr-o ciocnire între ţări mici, care ar atrage apoi puterile 
mari. In acest caz, Marea Britanie s-a poziţionat de partea 
Germaniei, împotriva Franţei şi a Rusiei. În afară de aceasta, 
războiul a urmat strategiile cunoscute şi a fost decis de o 
serie de bătălii pe uscat şi pe mare, cu mari generali făcând 
manevre ca să dea o lovitură puternică în punctul cel mai 
slab al liniilor inamicului. Din perspectiva noilor tehnologii, 
autorii şi-au dat seama de importanţa telegrafului (inclusiv 


de posibilitatea de a opri complet stirile, prin impiedicarea 
folosirii lui), dar au fácut sugestii si privind alte evolutii, 
inclusiv mitraliera.: 

În 143€, jurnalistul William Le Queux a scris pentru noul ziar 
Daily Mail o carte despre The Great War in England in 1897 
(Marele război din Anglia din 1897), care începea cu o invazie 
a francezilor si ruşilor.. Credibilitatea unei astfel de 
confruntări fusese evidenţiată de Incidentul Fashoda, din 
1898, când Marea Britanie şi Franţa aproape că ajunseseră la 
lupte, din cauza ciocnirii intereselor lor imperiale în Nordul 
Africii. Şase ani mai târziu, cele două ţări au acceptat să se 
împace, cu Entente Cordiale, şi, în loc să fie aliatul Marii 
Britanii, Germania a ocupat acum centrul scenei ca fiind 
inamicul cel mai probabil. Această perpectivă a fost întărită 
de intrarea celor două ţări într-o cursă a înarmării navale. 
Astfel, în martie 13-1, când Le Queux a reluat subiectul 
pentru Daily Mail pentru serialul The Invasion of 1910 
(Invazia din 1910), germanii erau inamicul. Era aceeaşi 
combinaţie de scrisori şi depeşe de pe front care alcătuiau o 
poveste dramatică. A fost un mare succes, cu milioane de 
exemplare vândute şi traduceri în 27 de limbi. Povestea era 
mult mai elaborată şi senzationalá, cu imagini ale trupelor 
germane mărşăluind printr-o Londra devastată. Strategia 
scoasă în evidenţă fusese cea a unei lovituri rapide şi 
năucitoare, cucerirea Londrei şi apoi presupunerea că o ţară 
zdrobită avea să accepte repede termenii capitulării. 
Scenariul era întotdeauna incredibil, atât în ceea ce privea 
dimensiunea forţei de invazie, cât şi a numărului mic de 
soldaţi pe care îi pierdea, chiar şi atunci când avea probleme. 
Una dintre principalele schimbări editoriale cerute de Daily 
Mail fusese ca luptele să se dea în apropierea marilor oraşe, 
unde se găseau cei mai mulţi cititori, nu prin locuri 
îndepărtate. Se publicau hărţi, care arătau unde aveau să 
ajungă trupele germane în ziua următoare. 

Unul dintre mesajele destinate cititorilor consta în 
importanţa spionilor care se infiltraseră cu intenţii malefice în 


societatea britanicá. Le Queux a avut astfel un rol important 
în încurajarea dezvoltării serviciului secret. Spionii apăruseră 
şi în cartea lui din 1894, ca şi descrierile pline de culoare ale 
inocenților măcelăriți când oraşele lor erau bombardate.: În 
cartea mai veche, civilii ieşeau în faţă să ajute la rezistenţa 
împotriva inamicului, dar o făceau ca voluntari, sprijinind 
armata regulată. In noua carte, invazia era înfrântă în mare 
măsură de forţele de rezistență evoluate în „Liga 
apărătorilor”, ce devenea tot mai numeroasă şi mai eficientă 
odată ce luptele înaintau în ţară, cu mai mult succes decât 
omoloaga ei franceză din 1870. În această privinţă, 
abordarea lui Le Queux a fost inspirată de campania 
mareşalului lord Roberts de pregătire pentru război, cu 
încorporare generală şi pregătire militară obligatorie a 
tinerilor.» 

Cartea din 1906 a contribuit la sentimentele antigermane 
(xenofobia era o consecinţă generală a multora dintre aceste 
ficțiuni de război, peste tot în Europa), dar nu i-a pregătit pe 
cititorii ei pentru ceea ce avea să vină. Principalele critici 
aduse acestui gen de literatură se referă la faptul cá nu a 
reuşit să anticipeze impasul şi confruntările de tranşee din 
Primul Război Mondial, şi nici posibilitatea ca un război să 
continue atât de mult în condiţiile unui astfel de carnagiu. 

Ar fi fost însă posibil să se anticipeze aşa ceva? În deceniile 
ce au urmat războaielor napoleoniene au crescut şi raza de 
acţiune, şi capacitatea de a ucide a armelor, iar aceasta s-a 
combinat cu apariţia unor forme mai eficiente de transport şi 
de comunicaţii. Armatele de masă, cu noile lor capacităţi 
defensive, susţinute de importante rezerve de oameni şi 
tehnică, au subminat constant perspectivele unor asalturi 
ofensive strălucite şi irezistibile. În timpul Războiului Civil 
American îşi făcuseră apariţia primele versiuni ale mitralierei. 
Ucigătoarea mitralieră Maxim a fost folosită în premieră de 
forţele britanice în timpul Primului Război Matabele din 
Rhodesia, în 1893-1894. Şi totuşi, este surprinzător că prea 
puţine arme de acest tip sau comparabile au fost cumpărate 


inainte de 1914. Situatia s-a schimbat abia dupá ce valoarea 
lor defensivă a devenit evidentă, în primele luni ale Marelui 
Rázboi.: Imbunatatirile aduse razei de acţiune, acuratetei şi 
manevrabilitatii pustilor şi artileriei măriseră deja distanţa pe 
care trebuia să o parcurgă forţa atacatoare şi pericolele care 
o pândeau înainte să se confrunte efectiv cu inamicul. 
Această zonă a morţii, de foc concentrat în faţa poziţiilor 
apărătorului, fusese în jur de 10. de metri în epoca 
napoleoniană. La momentul Războiului Franco-Prusac era în 
jur de £.. de metri, iar la jumătatea anilor 1A3- crescuse deja 
la 0-- | de metri. Existau şi tactici de evitare a acestei zone, 
ce includeau concentrarea tirurilor de artilerie pentru a-i 
obliga pe apărători să ţină capetele jos, sau folosirea 
avantajelor terenului pentru a reduce câmpul deschis pe care 
îl aveau de traversat atacatorii. Cu armate mai mari şi cu 
trupe de rezervă, generalii trebuiau să se aştepte la pierderi 
mai consistente în luptă, dar în principiu ofensivele încă mai 
aveau şanse de reuşită.. 

Nu se poate spune că militarii au ignorat noile evoluţii, ci 
mai degrabă că au avut dificultăţi în a le înţelege implicaţiile. 
Cum câmpurile de luptă deveneau tot mai letale şi formele 
îmbunătăţite de transport permiteau să se aducă pe front 
mai mulţi oameni şi mai multe materiale, avea să fie tot mai 
greu să se obţină un rezultat rapid în faţa unui inamic cu 
efective şi capacităţi egale. Si, pe măsură ce se inmulteau 
speculaţiile cu privire la un viitor război, tot ce se putea 
spera era că acesta avea să fie suficient de familiar ca să 
poată fi gestionat, atâta vreme cât se făcuseră cu prudenţă 
pregătirile necesare şi fusese cultivat un spirit suficient de 
ofensiv. 

Punctul slab al teoriei stătea în pretenţia că, oricare ar fi 
fost echilibrele materiale şi calitatea armelor, soarta bătăliei 
depindea de motivaţie şi de puterea voinţei. Era vorba de un 
test al caracterului, de o dorinţă de a merge înainte chiar şi 
spre o foarte probabilă moarte, de un val de curaj şi 
îndrăzneală care putea împinge suficient de mulţi oameni în 


câmpul expus focului ca să ajungă la inamic şi să îl distrugă. 
Astfel, manualul de instrucţie din 1907 al Cavaleriei britanice 
spunea: „Trebuie acceptat ca principiu că puşca, oricât de 
eficientă, nu poate înlocui efectul produs de viteza calului, 
magnetismul şarjei şi teroarea oţelului rece".» Dacă orice 
altceva eşua, numărul avea să facă diferenţa. Liniile de 
apărare se întindeau şi se subtiau: cei aflaţi în ofensivă 
aveau să aleagă unde să atace. 

Se putea imagina şi un tip diferit de război. În 1898, 
bancherul polonez lvan Stanislavovici Bloch a publicat un 
studiu dens, în şase volume, intitulat Viitorul războiului în 
aspectele lui tehnice, economice şi politice. Ultimul volum a 
fost publicat în engleză cu titlul mai incitant /s War Now 
Impossible? (Este războiul imposibil | acum?) Ideile 
fundamentale ale lui Bloch au fost prezentate la începutul 
cărţii sub forma unui interviu cu jurnalistul radical William 
Stead. El a adus cea mai formidabilă provocare la adresa 
ideii că ofensivele puteau să reuşească în condiţii moderne, 
că trupele cu elan şi cu moral ridicat puteau depăşi orice 
obstacole le-ar fi apărut în cale. În schimb, Bloch a insistat 
că, în războiul terestru, avantajul se deplasa de la ofensivă 
către apărare. Când trupele se deplasau în câmp deschis, ele 
puteau fi lichidate înainte să se angajeze în luptă cu inamicul. 
Apărarea se ascundea în tranşee. „Lopata îi va fi la fel de 
indispensabilă soldatului ca puşca.” Viitorul război avea să 
fie, aşadar, „un mare război de tranşee”. 

Cercetarea lui Bloch a fost riguroasă şi puţini comentatori 
au obiectat la analiza lui tehnică. Era o prognoză construită 
având în vedere armele momentului, greu de respins de 
către cei cărora nu le plăcea mesajul. Cel mai des, criticile 
vizau implicaţiile logicii lui. Când a venit la Londra ca să 
demonstreze cum războiul cu burii din 1899-1901 îi întărise 
opiniile cu privire la forţa apărării, el a fost acuzat nu doar de 
„un aşa-zis non-sovinism sau non-militarism, un aşa-zis 
umanitarism nesărat” ci şi, mai serios, de insistenţă asupra 
„balisticii” în dauna „priceperii si idiosincraziilor oamenilor”. 


Pentru traditionalisti, pácatul lui cel mare era negarea 
faptului cá sarjele de cavalerie si la baionetă îşi mai aveau 
încă rostul în faţa tirurilor intense. 

Evaluările pesimiste ale lui Bloch au avut implicaţii 
profunde: „în loc ca războiul să se deruleze până la sfârşitul 
dramatic într-o serie de bătălii decisive, vom avea, în schimb, 
o îndelungată perioadă de solicitare crescândă a resurselor 
combatantilor". În „războiul viitorului” nu avea să fie vorba 
atât de „lupte, cât de foamete, nu atât de uciderea 
oamenilor, cât de falimentarea naţiunilor şi de destrămarea 
întregii organizări sociale".» Bloch susţinea aşadar că războiul 
nu avea să ajungă la final prin lupte, ci prin colapsul 
economic şi social. Era posibil să înceapă un mare război, dar 
curând aveau să apară solicitări de a pune capăt conflictului, 


pentru că interesele vitale ale naţiunilor se întrepătrund mai 
strâns ca niciodată până acum şi, la fel ca oamenii care se ţin 
de mână când unul primeşte un soc electric, vor resimti toate 
lovitura. De îndată ce îşi vor da seama că greutăţile sunt mai 
mari decât li se poate cere raţional să ducă, ele vor găsi 
modalităţi şi mijloace de a pune rapid capăt războiului, orice ar 
crede si ar simţi beligerantii pe această temă.» 


Bloch presupunea aici că societăţile nu puteau să absoarbă 
costurile şi să facă faţă privatiunilor aduse de război. Si 
totuşi, avea deja exemplul Războiului Civil American, în care, 
cu toate esecurile militare, beligerantii au preferat să 
continue lupta în loc să accepte consecinţele nefaste ale 
înfrângerii. El înţelegea de ce un război se putea transforma 
într-unul de uzură reciprocă, dar nu şi de ce ambele tabere 
puteau să continue să lupte în pofida pierderilor dureroase. 
La fiecare etapă, preţul plătit pentru a merge mai departe 
părea mai mic decât preţul acceptării înfrângerii. Guvernele 
puteau să mobilizeze rezervele şi să mărească producţia 
industrială ca să susţină efortul de război. 

Adevăratul risc nu consta, aşadar, doar în suferinţa inutilă 
înainte ca imposibilitatea victoriei să devină evidentă, ci şi în 


posibilitatea ca războaiele să se prelungească târâş-grăpiş 
încă o vreme. Cu cât mai mult se prelungea războiul, cu atât 
deveneau importanţi mai mulţi factori ce scăpau controlului 
militarilor, în primul rând forţa economică şi demografică a 
beligeranţilor, gradul de sprijin popular care putea fi păstrat 
în fata greutăților si sacrificiilor, precum şi capacitatea de a 
rupe alianțele sau de a atrage noi aliaţi. Apoi se mai punea 
problema forţelor neregulate. Una era să învingi în bătălie şi 
cu totul altceva să ocupi teritoriul inamic, confruntat cu 
ostilitatea locală. 

Poate că aveau o înţelegere limitată a modului în care 
puteau evolua bătăliile în condiţii moderne, dar scriitorii de 
ficţiune de război recunosteau cu adevărat importanţa 
acestor consideraţii. Subiectul ficţiunii lui Le Queux era că o 
campanie militară de succes putea fi zădărnicită de o revoltă 
a populaţiei care provoca forţa de ocupaţie cu orice ocazie, 
adoptând lupta de gherilă şi chiar metode teroriste, cu toată 
ameninţarea unor represalii dure. Cărţile de acest fel au 
demonstrat mai multă acuitate decât strategia militară 
oficială in înţelegerea importanţei pe care o aveau 
schimbările politice şi sociale pentru soarta războiului, ca şi a 
importanţei noilor tehnologii. Aceasta nu înseamnă că 
scriitorii de ficţiune le şi aprobau - chiar dimpotrivă. Ei erau 
deseori indignati de tendinţele democratice care făceau 
guvernele să împace masele cu politici populiste, ce riscau să 
erodeze voinţa naţională şi apărarea. 

De exemplu, deşi Chesney era bine informat despre 
Comuna din Paris, la putere în timp ce scria el, nu a tras din 
evenimentele respective nici o concluzie privind importanţa 
potenţială a formelor asimetrice de război sau de conflict 
civil. Acest „comunism nebunesc”, care „îi ruina pe bogaţi 
fără ca săracii să aibe ceva de câştigat”, îi doborâse pe 
francezi. Tendintele de acest gen îi făceau pe conducători să 
cedeze la cererile populare egoiste pe termen scurt, în dauna 
apărării naţiunii. El deplângea îndepărtarea de la putere a 
„Clasei care era obişnuită să guverneze şi să înfrunte 


primejdiile politice”, care trecuse natiunea cu onoarea 
nepătată prin luptele de odinioară. Puterea trecea acum „în 
mâinile claselor de jos, needucate, nepregătite să folosească 
drepturile politice şi controlate de demagogi".» Disperarea 
conservatorilor din cauza slăbiciunii liberalilor avea să 
crească în deceniile următoare, reflectată în lamentările din 
cartea din 1906 a lui Le Queux cu privire la declinul spiritului 
luptător. El deplângea totodată pierderea unui guvern 
aristocratic puternic, în locul căruia venise unul „ce schimba 
direcţia la cel mai slab impuls popular”. Un semn al răului 
făcut de invazia germană era faptul că ţara căzuse pradă 


socialismului, al cărui crez „să nu ai alt Dumnezeu în afară 
de tine însuţi” şi doctrină - „să bem şi să ne veselim, că mâine 
oricum murim” -  înlocuiseră convingerile religioase ale 
generaţiilor de englezi învăţaţi mai degrabă să sufere şi să 
moară decât să capituleze în fata raului.» 


Un alt admirator al lordului Roberts şi al campaniei lui de a 
pregăti tineretul ţării pentru lupta ce avea să vină a fost 
generalul Baden-Powell. El a lansat în 1908 mişcarea de 
cercetaşi, ca un mod de abordare a problemei pe care o 
vedea în deteriorarea rasei, incapabilă să facă faţă cerinţelor 
războiului şi apărării imperiului. Celebrul lui motto pentru 
mişcarea de cercetasi a fost „FII PREGATIT”. Pregătirea 
însemna să fii gata „să mori pentru ţara ta... astfel încât 
atunci când va veni vremea să pleci la atac cu încredere, fără 
să-ţi pese dacă o să fii ucis sau nu".» 

De la celălalt capăt al spectrului politic, acest militarism, 
xenofobia şi alarmismul păreau să fie adevăratul pericol, 
încurajând febra războiului în popoare care nu aveau nici un 
motiv să fie ostile unul altuia. Aceasta a fost linia urmată la 
conferințele succesive ale celei de-a Doua Internationale 
Socialiste, până când unitatea de clasă a cedat locul 
patriotismului, în august 1914. Pentru cei care vedeau în 
război doar suferinţă şi zădărnicie, cursul raţional era să 
demonstreze aceste perspective şi să spere că bunul simţ 


avea să învingă. Aceasta însemna să combată spiritul belicos 
în rândurile populaţiei şi să deplângă tendinţele spre 
„Şovinismul” agresiv, naţionalist.» In fata unor asemenea 
atitudini, nu era însă realist să te aştepţi la răspunsuri calme 
şi măsurate în vreme de criză. Entuziasmul popular putea să 
atate flăcările, în loc să le potolească. Războiul putea să fie 
chiar mai distructiv atunci când erau depasite barierele 
raţionale. 

Romancierul şi eseistul H.G. Wells a fost, la vremea lui, cel 
mai influent scriitor despre viitorul războiului. Cu toate că era 
socialist, viziunea lui era influenţată la fel de mult de părerea 
proastă pe care o avea despre omenire în situaţii de stres, ca 
şi de fascinația lui pentru potenţialul noilor tipuri de arme. Ca 
avocat al ideii de guvern mondial, Wells a încercat sistematic 
prin romanele lui futuriste să demonstreze cât de rău putea fi 
războiul şi cum abolirea lui ar fi fost posibilă doar odată ce 
era înţeles acest lucru. El vedea ficţiunea ca fiind „singurul 
mijloc prin care putem discuta majoritatea problemelor 
ridicate în număr atât de mare de dezvoltarea socială 
contemporană”. În 1902, a publicat şi un manifest, 
Anticipation of the Reaction of Mechanical and Scientific 
Progress on Human Life and Thought (Anticiparea reactiei 
progresului mecanicii si stiintei asupra vietii si gándirii 
umane). Aceasta a stat la baza pretentiei lui de a fi 
recunoscut ca prim exponent al futurologiei. Scrierea a inclus 
si un capitol despre „Războiul în secolul XX”. 

Pentru Wells, capacitatea de a încorpora ştiinţa reprezenta 
linia de demarcaţie dintre învechit şi modern, dintre cei 
strâns legati de vechile practici si cei care imbratisau cele 
mai avansate metode - oameni pe care îi numea „eficienţii”. 
În eseul din 1902, el a arătat Şi cum s-ar putea reflecta 
aceasta în practica războiului. In loc de „un mic general 
teatral, care să le insufle trupelor prin discurs acea doză de 
isterie necesară şarjei”, cel eficient era prezentat stând „mult 
în spate”, ca un „organizator central” care „stătea la centrul 
telefonic al vastului lui front”. Războiul avea să fie câştigat 


prin cucerirea ,aparatului vital al regiunilor urbane", cum ar 
fi alimentarea cu apá, centralele electrice si distributia 
alimentelor, în ciuda eforturilor făcute de grupările de gherilă 
de a opri înaintarea. 

Dacă ne concentrăm doar asupra premonitiilor lui Wells, 
riscăm să minimalizăm imaginaţia lui militară. El poate fi 
considerat inventatorul tancului, deşi „cuirasatele” pe care le 
anticipa el în 1903 erau enorme, de zeci de metri lungime, 
mai asemănătoare ca dimensiune şi armament cu navele de 
luptă (de la care preluase denumirea) decât cu genul de 
vehicule care puteau conta într-o bătălie terestră. El a văzut 
imediat şi potenţialul militar al avioanelor, deşi a presupus că 
dezvoltarea acestora avea să dureze mai mult decât a fost 
cazul. Pe de altă parte, nu a prea luat în serios submarinele, 
pe care nu le vedea făcând altceva decât „să-şi sufoce 
echipajul şi să se ducă la fundul mării”. Era entuziasmat în 
schimb de aerostate, despre care credea că aveau să fie 
peste tot din prima zi a războiului viitor. Noile arme din 
imaginaţia lui aveau rareori defecţiuni mecanice şi la fel de 
rar cădeau victimă măsurilor luate pentru contracararea lor. 

Şi mai impresionantă era capacitatea lui Wells de a evalua 
problemele pe care noile arme puteau încerca să le rezolve, 
precum şi problemele pe care acestea aveau să le creeze. În 
timp ce generalii dezbáteau afirmaţia lui Bloch, cum cá 
războiul de tranşee era răspunsul normal la o apărare 
puternică, el se gândea care ar fi paşii următori în 
eventualitatea că Bloch avea dreptate. În timp ce alţii 
produceau modele mai realiste de vehicule blindate 
funcţionale, viziunile lui Wells au ajuns mult mai bine 
cunoscute; conceptul lui avea suficientă credibilitate pentru 
a-i încuraja pe cei care, în primele luni ale Primului Război 
Mondial, căutau modalităţi de soluţionare a impasului de pe 
frontul de vest.» 

Pentru futurologi, cea mai entuziasmantă perspectivă era 
cea a maşinăriilor zburătoare. Unele posibilităţi fuseseră 
semnalate de utilizarea militară a aerostatelor. Cetăţenii 


blocaţi in Parisul asediat folosiseră baloanele pentru 
deplasarea oamenilor şi pentru trimiterile poştale în şi din 
oraş, pentru a-i bombarda pe germani cu propagandă, în 
lipsă de altceva, şi pentru a încerca să aducă provizii. În 
romanul lui din 1887, Robur Cuceritorul, Jules Verne i-a uimit 
pe entuziaştii aerostatelor cu misteriosul lui erou, Robur, care 
construise un aparat „mai greu decât aerul”, ceva între 
elicopter şi avion cu aripi. La sfârşitul romanului, Robur iese 
din scenă luând cu el secretul acestui aparat, dându-şi 
seama că era „înaintea vremurilor” şi că naţiunile divizate nu 
erau încă pregătite să se unească. El urma să se întoarcă 
atunci când oamenii aveau să fie suficient de educati ca să 
profite de pe urma invenţiei lui, nu să abuzeze de ea.» Într-o 
continuare mai puţin cunoscută, publicată în 1904, Robur s-a 
întors cu o nouă maşinărie, numită amenintátor Teroarea, 
care putea funcţiona ca barcă cu motor, submarin, automobil 
sau avion. Titlul cărţii, Stăpânul lumii, semnala de-acum 
intenţiile inventatorului. El declara că aparatul îi va permite 
să deţină „controlul asupra întregii lumi şi nu există nici o 
forţă la îndemâna omenirii care să poată să-mi reziste, 
oricare ar fi condiţiile”. Şi totuşi, el a pierit înainte să preia 
controlul, odată cu masinária şi secretele ei, într-o furtună 
violentă.» 

1904 a fost anul primului zbor făcut de fraţii Wright cu un 
aparat cu motor. Wells, care deja anticipase că avionul avea 
să joace un rol într-un viitor război, a publicat în 1908 The 
War in the Air (Război în aer). În acest roman, avioanele 
germane au terorizat oraşele americane până când termenii 
capitulării au fost acceptaţi. Newyorkezii însă, în loc să 
cedeze, s-au înfuriat şi li s-a trezit spiritul războinic, sfidându- 
i pe germani şi provocând practic propria distrugere. Aceasta 
reflecta concepţia lui Wells potrivit căreia războiul declanşa 
emoţii intense, violente şi contagioase, astfel încât, odată 
început, nu mai putea fi controlat. „O naţiune se ridica 
împotriva alteia, o flotă aeriană se lupta cu altă flotă aeriană, 
oraşele erau în flăcări şi mureau o mulţime de oameni.”= 


Puterea aerianá nu era asadar un mijloc pentru obtinerea 
unei victorii decisive, ci mai degrabá un mijloc prin care 
războiul putea fi extins dincolo de granite de netrecut până 
atunci şi în toate domeniile vieţii. Provocarea era tocmai că 
ducea războiul departe de bătălia clasică, „implicând 
inevitabili civili şi locuinţe, întregul mecanism al vieţii 
sociale”. In viziunea lui apocaliptică, aceasta avea să ducă la 
haos total şi la distrugerea civilizaţiei. 

Wells nu a fost singurul scriitor care să presupună că expe- 
rienţa teribilă a noului război avea să determine omenirea să 
accepte că războiul era de acum învechit. Cu un an înainte să 
apară The War in the Air, scriitorul american Roy Norton a 
publicat The Vanishing Fleets (Flotele care dispar).» Aşa cum 
avea să facă Wells câţiva ani mai târziu (si cu mai multă 
acuratețe), Norton s-a inspirat din recenta descoperire a 
radioactivităţii. Norton a văzut-o ca fiind utilizabilă pentru o 
armă antigravitationalá. In cartea lui, preşedintele Statelor 
Unite exclamă că accesul la „cel mai letal dispozitiv construit 
vreodată” aducea cu el responsabilitatea de a-l folosi „ca 
mijloc de control şi, în consecinţă, pentru a pune capăt 
războiului pentru totdeauna”. In acelaşi an, o altă carte cu 
titlul The Man Who Ended War (Omul care a pus capăt 
războiului); mizează şi ea pe radioactivitate, având drept 
erou un savant pacifist, John King, care descoperă cum să o 
transforme într-o rază mortală ce putea paraliza marinarii şi 
topi navele de luptă. King a pornit prin lume cu un submarin, 
atacând una câte una navele marilor puteri până când 
acestea acceptă să pună capăt războiului, moment în care 
King îşi distruge invenţia, dar şi pe sine însuşi. 

Chiar dacă nu a fost singurul fascinat de ideea că 
descoperirile ştiinţifice dramatice şi potenţial letale ar fi făcut 
ca războiul să apară ca o nebunie după experienţa teribilă a 
unei mari confruntări, Wells avea mai mult talent literar şi o 
imaginaţie socială mai amplă.» El a remarcat inegalitatea 
luptei dintre aviatori şi victimele lor: „oameni care nu erau 
nici incitati... nici în vreun pericol, revársau moarte şi 


distrugere peste casele şi mulțimile de sub ei".» În 1921, într- 
o nouă prefaţă scrisă pentru carte, a comentat că mesajul lui 
primise oarecum o confirmare în timpul războiului. Aici intra 
recunoaşterea capacităţii de distrugere, dar şi a limitelor 
puterii aeriene: 


Odată cu maşina zburătoare se schimbă şi caracterul 
războiului; acesta încetează să mai fie o chestiune de „fronturi” 
şi devine o chestiune de ,zone"; nici una dintre tabere, 
învingător sau învins, nu rămâne imună la cele mai grave răni, 
iar dacă războiul devine copleşitor mai distructiv, el devine 
totodată si mai greu de decis.» 


Deoarece nu puteau ocupa teritorii, avioanele nu aveau 
cum să „câştige” războaie de unele singure, un aspect care, 
aşa cum vom vedea, a fost, în general, ignorat de entuziaştii 
din perioada interbelică ai puterii aeriene. 

Problemele lumii, pentru Wells, erau rezultatul refuzului 
naţiunilor de a accepta „coalizarea mai amplă”, „sinteza 
rezonabilă” a unui guvern mondial. Erau atât de absorbite de 
interesele lor naţionale şi atât de suspicioase una faţă de 
alta, încât nu puteau împărtăşi o astfel de înţelepciune. Se 
comportau în schimb „ca oamenii prost crescuţi într-un 
vehicul de transport public, înghesuindu-se, înghiontindu-se 
şi luându-se la hartá". Wells considera că aceste obiceiuri 
mentale duceau la un impuls aproape instinctiv de violenţă şi 
de răzbunare, odată ce erau distruse constrângerile fragile 
ale civilizaţiei şi păcii. Argumentul lui era aşadar că, fără 
socialism si guvern mondial, lumea se îndrepta spre 
distrugere scăpată de sub control. Oamenii şi chiar naţiunile 
întregi nu erau în stare să se ajute singuri. El şi-a prezentat 
pentru prima dată convingerile în Anticipatii, în 1901, 
aşteptând cu nerăbdare „o republică menită să devină, în 
cele din urmă, un Stat Mondial de oameni capabili si rationali, 
dezvoltându-se peste contururile şi culorile tot mai şterse ale 
naţiunilor şi instituţiilor noastre de acum” şi avea să pledeze 
pentru asta până la sfârşitul vieţii.» 


Abordarea lui reflecta presupunerile, foarte răspândite la 
acea vreme, privind posibila dezvoltare a unei societăţi 
raţionale, ştiinţifice, care să ia locul capitalismului şi al 
statelor naţionale. Mesajul era că războaiele viitoare aveau 
să fie purtate în mijlocul unei populaţii educate şi 
disciplinate. „Legea care domină viitorul îţi sare efectiv în 
ochi. Un popor trebuie să îşi dezvolte şi să îşi consolideze 
clasele educate, eficiente, sau va fi învins în război şi va ceda 
în toate punctele în care interesele lui se ciocnesc de 
interesele unui popor mai capabil.” Această idee se împletea 
cu unele mai alarmante, de inginerie socială. Avantajul avea 
să fie de partea „naţiunii mai hotărâte să aleagă, să educe, 
să expatrieze sau să otráveascá Oamenii Abisului,” să 
combată jocurile de noroc şi „degradarea morală” a femeilor, 
să lichideze „familiile bogate şi incompetente”, să transforme 
„cea mai mare parte a adipozitatii ei iresponsabile în 
musculatură socială”. El avea prea puţină încredere în 
capacitatea maselor, în general imature şi predispuse la 
pasiuni periculoase, de a lua decizii rezonabile cu privire la 
pace şi război. Supozitia lui era că ordinea socială avea să 
cedeze rapid, dacă ar fi fost supusă unui atac. Romanele lui 
insistă deseori nu atât asupra invențiilor viitorului sau a 
conducerii de către o elită de competenţă ridicată, cât asupra 
unei presupuse imaturitáti a opiniei publice, susceptibilă la 
pasiuni periculoase. 

Reacţiile cele mai probabile ale claselor muncitoare la răz- 
boi, fie el în uniformă sau nu, erau motiv de fascinatie si de 
anxietate deopotrivă, la acea vreme. Wells cunoştea foarte 
bine Psihologia mulțimilor. a lui Gustave Le Bon, publicată în 
1895, care susţinea ideea că oamenii obişnuiţi, rationali, îşi 
puteau pierde raţiunea odată ce erau cuprinşi de spiritul 
colectiv al gloatei. Aceasta a influenţat ideile despre cum ar 
putea fi convinşi soldaţii să lupte, sau ce s-ar putea întâmpla 
cu civilii expuşi atacurilor. Incertitudinea privind viitorul 
războiului nu ţinea atât de pericolele bătăliei moderne, cât de 
motivarea oamenilor să le înfrunte. Din acest punct de 


vedere, vulnerabilitatea cea mai mare a clasei militare era 
degenerarea şi degradarea morală. Ivan Bloch împărtăşea 
opinia că omului modern îi lipsea cheful de luptă, doar că la 
el aceasta era un bine-venit antidot pentru militarism. El 
pornea de la ideea că războiul intrat în impas putea fi tranşat 
nu printr-o lovitură militară, ci ca urmare a dezgustului 
popular în fata suferinţei si a costurilor aduse de el. In 
spatele multor teorii ale războiului care se dezvoltau la 
vremea respectivă stăteau aşadar presupuneri despre cum 
aveau să reacționeze oamenii, ca mulţime. 

Aceasta nu îi preocupa însă şi pe generalii care sfătuiau 
guvernele din Europa. Ei nu spuneau că războiul avea să fie 
uşor, ci doar că ofensiva cuiva avea să reuşească, iar dacă 
nu era ofensiva lor, avea să fie cea a inamicului. De aici 
insistența lor privind viteza de mobilizare pentru a ajunge pe 
poziţii câtă vreme inamicul era încă dezorganizat, precum şi 
patriotismul şi spiritul de sacrificiu care trebuiau insuflate 
trupelor pentru a le împinge în luptă. Erau luate în calcul 
pierderile numeroase de vieţi, însă nu şi impasul. O revistă 
militară germană din 1908 insista că Războiul Ruso-Japonez 
din 1904 dovedise că „până şi cele mai bine apărate 
fortificaţii şi tranşee pot fi cucerite, chiar în câmp deschis, 
prin curaj şi o exploatare inteligentă a terenului... Ideea 
statelor care duc războiul până în punctul epuizării absolute 
nu face parte din experienţa culturală europeană.” Un 
analist militar rus a respins afirmaţia lui Bloch cum că, „în 
condiţiile uriaşelor armate de masă moderne, a tehnologiilor 
şi a relaţiilor sociale sofisticate, rezolvarea unor astfel de 
chestiuni pe calea armelor ar fi imposibilă”.> In perioada 
Războiului cu burii, umoristul Hector Munro (cunoscut ca 
Saki) a scris o parodie la A/ice în Jara Minunilor. La un 
moment dat, ministrul de Război, prezentat caricatural drept 
Cavalerul Alb, îi spune lui Alice: 


,9tii, am citit o carte... scrisá de cineva ca sá demonstreze 
cá, in conditiile moderne, rázboiul este imposibil. Iti dai seama 
cát de deranjant a fost asta, pentru un om cu meseria mea..." 


Alice s-a gândit un timp. ,Dumneata ai fost la război, 
desigur...” 


„Da, dar nu în condiţii moderne.” 


Munro a murit în luptă, în 1916. 


CAPITOLUL 3 
CASA SUFERINTEI 


Va veni o zi în care gloantele şi proiectilele vor fi înlocuite de 
voturi, de sufragiul universal al natiunilor, de arbitrarea 
respectabilá a unui mare Senat Suveran. 


Victor Hugo, Discurs la Al Doilea Congres International de Pace, 
1849: 


Ipoteza lui Wells, cá doar experienta totalá a unui rázboi 
catastrofal putea împinge omenirea către pace, era 
descurajantă pentru cei care credeau că orice război este 
prin el însuşi jalnic şi inutil. Cei care făceau parte din 
mişcările pacifiste din a doua jumătate a secolului al XIX-lea 
nu credeau că mai era mare lucru de învăţat. Noile tipuri de 
arme nu făceau decât sa inráutáteascá lucrurile. Se ştiau 
destule pentru a merge înainte cu scoaterea în afara legii a 
războaielor şi găsirea unor mijloace mai bune pentru 
rezolvarea disputelor. 

În \A\1, quakerii au organizat prima societate oficială 
pentru pace, sub numele de Societatea Britanică pentru 
Promovarea Păcii Permanente şi Universale. Această mişcare 
s-a răspândit rapid în Europa şi în America de Nord. Au 
existat întotdeauna tensiuni între pacifistii absoluti, care 
credeau că toate diferenţele puteau fi depásite, şi cei care nu 
vedeau cum ar fi fost posibilă o pace de durată fără justiţie 
socială, a cărei obţinere putea necesita o oarecare violenţă. 
Esenţa agendei lor era însă evitarea disputelor prin 
intermediul unui congres al naţiunilor şi al arbitrajului 
international: Era nevoie totodată de un act susţinut de 
voinţă politică, bazat pe asertiunea morală că era rău să te 
pregăteşti să ucizi alte fiinţe umane, ca acţiune politică. O 


indepártare atát de dramaticá de practicile trecutului párea 
imposibil de realizat, dar sá nu uitám cá erau vremuri ale 
credinţei în progres si în mersul înainte al civilizaţiei. Odată 
cu dezvoltarea comerţului, naţiunile au devenit mai strâns 
legate prin interese economice comune; aşadar, fără să fie 
nevoie de negocieri complexe şi de noi tratate, bunul simţ 
părea suficient pentru a face războiul să fie ceva învechit, 
demodat. 

Ivan Bloch a adus un argument în plus pentru demodarea 
războiului, scoțând în evidenţă probabilitatea ca un viitor 
război să nu fie unul al victoriilor rapide prin ofensive 
îndrăzneţe. Totuşi, el nu era convins că pledoariile împotriva 
războiului erau suficiente pentru a descrie „consecinţele lui 
îngrozitoare”. Era nevoie, în plus, ca „încăpăţânaţii fanatici ai 
militarismului să fie întorşi de pe drumul pe care şi-l 
trasaserá singuri”. Militarism însemna să  permiti 
personalităţilor militare, fabricantilor de arme şi temelor 
patriotice sá domine viata publicá. Cei care ar fi cástigat de 
pe urma războiului aveau o miză în perpetuarea lui - 
politicienii orbiti de perspectiva grandorii la scará nationalá, 
generalii de perspectiva gloriei si fabricantii de perspectiva 
profitului. Comerciantii de arme erau considerati în mod 
special vinovati, pentru cá vedeau o oportunitate de afaceri 
în orice tip nou de armă - de la mitraliere până la torpile si 
artilerie grea - şi erau gata să creeze false crize care să 
declanşeze febra războiului, ca să vândă apoi ambelor 
tabere.: 

Aşadar nu era suficient să te bazezi pe învechirea 
războiului ca atare. Era nevoie de acţiune la cel mai înalt 
nivel pentru a te asigura că lucrurile stau astfel. În 1899, 
încurajat de Bloch, ţarul Nicolae al II-lea al Rusiei a hotărât să 
convoace o conferinţă internaţională de pace care să 
abordeze subiectul. In 1899, ministrul de Externe al Rusiei le- 
a scris omologilor lui, cerându-le imperativ să participe la 
această conferinţă. El s-a referit la „problemele grave" 
provocate de efortul lipsit de sens făcut pentru înarmare. Pe 


másurá ce se achizitionau ,teribile masini ale distrugerii", 
valoarea lor era neutralizată de eforturile similare pe care le 
fáceau ceilalti pentru a le obtine si ei pe ale lor, iar apoi 
pierdeau cu toţii atunci când noile descoperiri ştiinţifice le 
făceau să fie învechite. 

În luna mai a acelui an, delegati din v1 de ţări s-au întâlnit 
într-un palat din apropiere de Haga. Acolo li s-au alăturat nu 
doar Bloch, ci şi reprezentanţii unor societăţi pentru pace 
care astăzi ar fi descrise ca organizaţii non-guvernamentale 
şi care susțineau că vorbesc în numele societăţii civile. Chiar 
dacă invitația a venit dintr-o direcţie surprinzătoare, 
mişcarea pentru pace a salutat reuniunea. Bertha von 
Suttner de la Societatea pentru pace din Austria, pentru care 
hotelul în care stătea a arborat un steag alb pe durata 
conferinţei, a scris în jurnalul ei că „din momentul acesta, 
mişcarea [noastră] este incalculabil mai aproape de scopul 
ei; noi căi i se deschid înainte”. Societatea pentru pace 
britanică a mulţumit „Dumnezeului Atotputernic” pentru 
recunoaşterea faptului că idealurile ei erau „realizabile” şi 
pentru că „propunerea de a le pune în practică a venit de la 
una din marile puteri ale lumii”. Lev Tolstoi, un pacifist 
înfocat, dar şi un inamic al ţarului, a fost mai puţin 
impresionat de un asemenea „proiect copilăresc, stupid şi 
ipocrit al păcii universale”, într-un moment în care creşteau 
cheltuielile pentru armată.: 

Un scepticism similar, chiar dacă nu din acelaşi motiv, a 
fost exprimat de şeful delegaţiei americane, Andrew White. 
Acesta s-a plâns că era asaltat de „scrisori ciudate şi de 
propuneri nebunesti" si cá un număr uriaş de oameni cu 
„Planuri, urzeli, idei, panacee şi toane de toate felurile fac 
presiuni asupra noastră şi ne mănâncă timpul”, totul 
combinat cu „viermuiala jurnaliştilor si a fotografilor”. În 
mijlocul acestui entuziasm pentru pace, el a remarcat, cu 
privire la delegaţi, că nici unul dintre grupuri nu manifesta 
altceva decât „un scepticism lipsit de orice speranţă într-un 


rezultat pozitiv".: Delegatiile veniseră mai mult din politeţe, 
nu pentru că ar fi luat în serios ideile ţarului. 

Acest contrast între entuziasmul pentru pace ca principiu şi 
ca proiect, pe de-o parte, şi realităţile dure ale politicii 
internaţionale de partea cealaltă au afectat rezultatele Primei 
Conferinţe de la Haga. Ea nu a fost considerată un succes. Ca 
să încurajeze statele să-şi rezolve disputele mai degrabă prin 
mediere decât prin război, ţările participante au căzut de 
acord cu înfiinţarea la Haga a unei Curti de Arbitraj (care 
există şi astăzi). Ea a avut un oarecare succes, dar nu 
dispunea de mecanisme de impunere a deciziilor - un subiect 
care a semănat confuzie printre pacifişti, deoarece 
impunerea implica şi recurgerea la forţă.» Nu s-a ajuns la un 
acord nici în privinţa restricţiilor la cheltuieli militare şi noi 
tipuri de arme, un alt subiect care i-a tulburat pe pacifisti 
deoarece presupunea o distincţie între arme bune şi arme 
rele. S-au făcut progrese doar într-un al treilea domeniu, 
ajungându-se la un acord privind un cod de conduită în 
război. Prima Conferinţă de pace de la Haga din 1899 a fost 
urmată de o a doua, în 1907. Aceasta fusese programată 
pentru 1904 şi apoi amânată din cauza războiului Rusiei cu 
Japonia. Un Palat al Păcii a fost construit pentru a treia 
conferinţă, programată în 1915, dar care, deloc surprinzător, 
nu a mai avut loc din cauza Primului Război Mondial. 
Rezultatul net al acestui efort considerabil a fost confirmarea 
rolului războiului în politica internaţională, şi mai puţin 
diminuarea efectelor acestuia. 

Joseph Conrad, un romancier cu un simţ aparte pentru 
tendinţele politice ale vremurilor lui, a oferit o critică 
vehementă. Intr-un eseu scris in 1905, când Rusia pierdea 
războiul cu Japonia, el şi-a exprimat pesimismul cu privire la 
viitor. Infantilismul moral al omenirii contrasta cu interesele 
materiale presante, ce făceau marile puteri să se transforme 
în inamici şi să se arunce una împotriva alteia. Pacea 
europeană era doar „temporară”, dependentă de alianțele 
bazate pe neîncredere reciprocă şi de pregătirile pentru 


război. Chiar dacă din „discursurile împăraţilor, regilor, 
preşedinţilor şi miniştrilor” | nu lipseau niciodată 
„angajamentele pline de pasiune în favoarea păcii”, în 
practică, războiul „nu a primit niciodată atâtea omagii de pe 
buzele oamenilor şi nici nu a dominat mai puternic minţile 
lor”. lar dreptul la război „nu a fost niciodată recunoscut mai 
sincer în culegerile de discursuri publice, în cărţi, în ziare şi 
reviste, în toate treburile publice referitoare la pace”. Pentru 
că acesta era dreptul unui stat suveran şi trebuia apărat, 
efortul umanitar ce ar fi putut să se îndrepte împotriva 
instituţiei războiului era concentrat, în schimb, pe limitarea 
efectelor lui. Procesul de codificare a legilor războiului, scria 
Conrad într-o frază revelatoare, era o recunoaştere a 
„Pământului ca o casă a suferinţei”. Conrad a consemnat 
„comicul alarmant” şi „ingenuitatea emoţionantă” cu care 
această temperare încerca „să fure unul câte unul fulgerele 
Jupiterului lor”, transformând războiul din ceva exploziv într-o 
„instituţie calmă şi reglementată”. „La prima vedere”, a 
adăugat el, „schimbarea nu pare să fie în bine, deoarece 
fulgerele lui Jupiter par să fie jucăria cea mai periculoasă în 
mâinile oamenilor.”: 

Logica reuniunilor de la Haga, după cum recunoştea 
Conrad, nu a fost să scoată războiul în afara legii, ci să îl facă 
mai uşor de acceptat prin netezirea aspectelor mai dure. Un 
istoric observa că era o vreme în care războiul „îşi atinsese 
culmea prestigiului moral". Exista 


un edificiu impresionant de detaliat de norme legale cu 
privire la întregul fenomen al războiului, de la deschiderea 
ostilităţilor până la semnarea acordului de pace, plus toate 
etapele dintre acestea - inclusiv comportamentul pe câmpul de 
luptă, ocuparea teritoriului inamic, relaţiile cu puterile neutre, 
tratamentul prizonierilor şi al spionilor, îngrijirile medicale 
pentru răniţi si multe altele.. 


Atâta vreme cât regulile erau respectate, acţiuni care în 
oricare alte circumstanţe ar fi fost considerate criminale 
deveneau legale şi chiar erau sărbătorite. 

Cum sistemul internaţional avea la bază premisa 
autonomiei şi suveranităţii statelor, nu exista o autoritate 
mai înaltă care să se pronunţe dacă un război anume era 
injust sau necorespunzător. Din 1648, de la Pacea din 
Westfalia care pusese capăt sângerosului Război de 30 de 
Ani, se subintelegea că modul cel mai bun de a evita războiul 
era ca fiecare stat să îşi vadă de treburile lui. Interesele 
statelor erau interpretate de oricine se întâmpla să fie la 
conducere într-un anumit moment, după principiul „cuius 
regio eius religio" („regatul meu, religia mea”). Aceste 
interese, însă, aveau semnificaţii şi durabilitate care se 
întindeau mult dincolo de autorităţile momentului şi de 
toanele anumitor conducători. Statele cápátau propriile 
personalităţi legale, distincte de persoana conducătorului lor. 
Aşadar, era mai probabil să fie urmate imperativele 
strategice, nu sfaturile morale, iar alterarea configurației de 
putere conta mai mult decât recomandările legale. Pentru că 
nu se putea ajunge la un acord privind o ierarhie sau o 
precedentá, atunci toate statele se bucurau, în principiu, de 
acelaşi statut, chiar dacă între puterile lor reale existau 
diferenţe enorme. Motivele războiului încă mai erau lăsate cu 
totul la discretia suveranilor. 

Justificarea războiului putea să fie o chestiune de 
oportunitate, o percepţie a slăbiciunii inamicului natural, o 
reacţie la un presupus afront sau la onorarea obligaţiilor 
asumate prin alianţe. După ce decizia era luată, nu trebuia 
decât să fie anunţat inamicul ales, printr-o declaraţie. Odată 
făcut acest lucru, era instaurată „starea de război”. Din acest 
moment, guvernele şi forţele lor armate se puteau angaja în 
acţiuni care, cu câteva clipe mai devreme, ar fi fost ilegale, 
piratereşti şi criticabile, dar care acum erau nobile şi demne 
de laudă. Declaraţia putea fi cuplată cu un ultimatum care îi 
oferea adversarului şansa de a accepta în ultima clipă o 


intelegere, pentru a evita ostilitátile. La o adicá, era posibil 
ca ultimatumul aproape sá coincidá cu momentul primei 
acţiuni militare, pentru a nu-i da inamicului timp să-şi 
pregătească apărarea. Obligativitatea unei declaraţii oficiale 
a fost inclusă în Articolul 1 al Convenţiei de la Haga din 1907, 
care spunea că „ostilitățile nu trebuie să înceapă fără o 
declaraţie anterioară explicită, fie sub forma unei declaraţii 
de război argumentate, fie a unui ultimatum ce ar conditiona 
declanşarea războiului”. 

Chiar dacă legile războiului nu au urmărit să facă războiul 
ilegal, ele au încercat, în schimb, să îl facă mai puţin dureros. 
Astfel, Declaraţia din 1868 de la Sankt Petersburg, o iniţiativă 
mai veche a ţarului, proclama evitarea folosirii „de către 
armate sau forţele navale a oricărui proiectil cu greutate mai 
mică de 400 de grame, care este exploziv sau încărcat cu 
substanţe fulminante sau inflamabile”. Preambulul 
transmitea următoarele sentimente, în ideea cá măsura 
oarecum inutilă în practică avea să ajute, de fapt, la limitarea 
războiului: 


Că progresul civilizaţiei ar trebui să aibă drept efect 
atenuarea cât mai mare cu putinţă a calamitátilor războiului; 


Că singurul obiectiv legitim pe care statele ar trebui să îl 
urmărească în timpul războiului este slăbirea forțelor 
inamicului; 


Că pentru acest scop este suficient să scoţi din luptă un 
număr cât mai mare de oameni; 


Că acest obiectiv ar fi depăşit prin folosirea armelor care 
agravează inutil suferinţele răniților, sau fac moartea lor 
inevitabilă; 


Că folosirea unor astfel de arme ar fi aşadar contrară legilor 
umanităţii... 


Pártile implicate voiau sá stabilieascá ,limitele tehnice la 
care cerinţele războiului ar trebui să cedeze în fata cerinţelor 
umanității”. 

Ce anume a determinat această declarație se află în 
rapoartele privind suferința combatantilor după bătălie. In 
1859, omul de afaceri elvețian Henry Dunant a fost martor la 
urmările Bătăliei de la Solferino, dintre austrieci si francezi, în 
care 40 000 de oameni au fost ucişi sau răniți. Socat de 
„dezordinea haotică, disperarea ce nu poate fi exprimată în 
cuvinte si suferințele de tot felul”,~el a cerut imperativ să se 
facă toate eforturile posibile pentru a-i ajuta pe cei ce aveau 
de suferit de pe urma războiului, fie ei din tabăra 
învingătorilor sau a învinşilor. Aceasta a dus la constituirea, 
în 1863, a Comitetului International al Crucii Roşii, ca agenție 
permanentă de ajutorare, si la adoptarea Primei Convenții de 
la Geneva pentru „ameliorarea condiției celor răniți si bolnavi 
din forțele armate aflate pe teren”. In anul următor, Prima 
Convenție de la Geneva „pentru îmbunătățirea condițiilor 
soldaților răniți” a acceptat aceasta ca statut care transforma 
combatanții în ființe umane aflate în suferință. Ea cerea 
respectarea neutralității celor care încercau să ajute si care 
aveau să fie recunoscuți din acel moment prin simbolul crucii 
roşii pe fundal alb. 

Aceste reguli de comportament in război trebuiau aplicate 
impartial. Calitatea unei cauze nu putea fi o scuză pentru 
ignorarea regulilor. In esență, „războiul avea să fie dus cu 
ceva mai mult decât o urmă de etos sportiv - pe baza unor 
reguli de corectitudine strictă acceptate de ambele tabere 
înaintea conflictului, cu practicile  josnice precum 
viclesugurile reduse la minimum”. Aceasta era o moştenire 
din practica războiului limitat. Un război limitat era un 
mecanism nefericit, dar uneori inevitabil pentru rezolvarea 
disputelor, care funcționa între două părți ce se aşteptau să 
aibă în continuare relații diplomatice odată ce neplăcerea se 
încheia printr-un tratat. Nostalgia după acest model era 
evidentă in Articolul 22 al Convenției din 1899: „Dreptul 


beligerantilor de a folosi mijloace de lezare a inamicului nu 
este nelimitat".» Erau conventii pentru a reduce la minimum 
suferinţele provocate de război, precum şi privitoare la 
tratamentul prizonierilor şi al răniților. Erau reminiscente ale 
vechiului cod cavaleresc, chestiuni de onoare şi de respect 
reciproc, ce meritau avute în vedere într-un sistem în care 
inamicul de astăzi putea fi aliatul de mâine. Şi totuşi au făcut 
prea puţin ca să atenueze cele mai grave efecte ale 
războiului, iar acesta era motivul pentru care se făceau 
presiuni în vederea adoptării unor reguli noi, care să ofere un 
anumit grad de protecţie celor care erau efectiv hors de 
combat, incapabili să lupte în continuare. 

Un cod sistematic pentru comportamentul în luptă a fost 
elaborat pentru armata unionistă, într-o perioadă critică a 
Războiului Civil American. Autorul era Francis Lieber, un 
profesor de drept de la Universitatea Columbia. Prilejul l-a 
oferit Proclamaţia de emancipare a preşedintelui Lincoln de 
pe 1 ianuarie 1863, care proclama eliberarea sclavilor din 
zece state rebele. Cum Confederaţia insista că negrii care 
luptau în armata Uniunii meritau să fie împuşcaţi ca trădători, 
Lieber a susţinut că şi aceştia aveau dreptul la protecţie, la 
fel ca orice alti combatanți. Un beligerant trebuia să „declare 
că inamicii de o anumită clasă, culoare sau condiţie, atunci 
când erau organizaţi ca soldaţi, nu aveau să fie trataţi de el 
ca inamici publici”. Pare ceva evident acum, însă atunci era 
un subiect ce atingea însăşi esenţa războiului; însemna că 
sclavii nu mai puteau fi trataţi ca proprietate privată, 

Lieber avea o viziune deloc sentimentală asupra 
războiului. În domeniul lui, el trebuia recunoscut ca o treabă 
inevitabil sângeroasă. În afara acestui domeniu, civilizaţia 
trebuia păstrată. Problema era unde se trăgea linia, iar, în 
această privinţă, Lieber era flexibil. Dacă victoria era în 
pericol, civilizaţia trebuia lăsată deoparte. In viziunea lui, 
conceptul-cheie pentru trasarea liniei era necesitatea 
militară. Ce anume însemna necesitate militară nu era însă 
ceva obiectiv şi, în ultimă instanţă, ajungea să depindă de 


judecata unui comandant militar. Însăşi Proclamaţia de 
emancipare putea fi un exemplu de necesitate militară, 
pentru că nu reprezenta doar motivul pentru care era dus 
războiul respectiv, ci arăta şi cum putea fi câştigat prin 
insufletirea unui efort de război sováitor. 

Lieber definea necesitatea militară drept „acele măsuri 
care sunt indispensabile pentru atingerea scopurilor 
războiului şi care sunt legale potrivit legilor moderne şi 
uzanțelor războiului.” Ea permitea „uciderea directă şi 
rănirea inamicilor înarmaţi”, dar şi a „altor persoane a căror 
distrugere accidentală este inevitabilă în confruntările 
armate ale războiului”. Era permisă şi „distrugerea 
proprietăţilor, precum şi obstructionarea căilor şi canalelor de 
trafic, călătorie sau comunicaţii, şi a tot ce asigură 
aprovizionarea şi modul de viata al inamicului”. 

Indispensabilitatea avea prioritate. De exemplu, dacă 
prizonierii de război nu trebuiau executaţi, Lieber admitea 
excepţii în circumstanţe extreme, când nu exista altă 
variantă pentru succesul unei operaţiuni. Atunci când cauza 
era justă, nu trebuia permis constrângerilor umanitare să 
împiedice victoria. Lieber nu susţinea că ar fi identificat 
standarde absolute de comportament şi putea fi destul de 
tolerant cu practicile nemiloase.* La urma urmelor, omenirea 
avea cel mai mult de câştigat atunci când războiul era de 
scurtă durată, iar „modalitatea prin care se ajungea la 
războaie de scurtă durată era ca ele să fie duse cât mai 
nemilos posibil. Perspectiva războaielor nemiloase putea 
chiar să prevină izbucnirea lor, în primul rând.” Când 
Convenţia de la Geneva a fost revizuită şi extinsă, în 13-1, 
chestiunea necesităţii militare a fost una de prim-plan. 
Expresia „atât cât permit exigenţele militare” a apărut cu 
regularitate. Preşedintele Conferinţei a scos în evidenţă 
principiul: „Nici o regulă, oricare ar fi ea, nu poate fi o 
obligaţie absolută pentru generali; obligaţiile lor sunt ordinele 
pe care le primesc”.» Aceasta indica punctul slab al 
eforturilor de a controla viitorul războiului prin legislaţie 


internationalá. Dincolo de consensul privind bunele practici si 
de constrángerile adecvate, derularea rázboaielor avea sá fie 
determinatá de imperativele strategice care au dus la 
declansarea lor si de ceea ce apárea la momentul respectiv 
ca fiind necesitate militară. 


CAPITOLUL 4 
VICTORIA PRIN CRUZIME 


Ín anii viitori nu se va mai sti nimic despre iadul clocotitor si 
fundalul cumplit al nenumáratelor scene si íntámplári minore 
(nu curtoazia de fațadă a generalilor, nu cele câteva mari 
bătălii) din Războiul de secesiune; şi este mai bine asa - 
realitatea războiului nu va ajunge niciodată în cărți. 


Walt Withman „The Million Dead, Too, Summ'd Up" („Milionul de 
morţi, luat în calcul şi el”), 1881: 


Conceptul de civil ca o categorie distinctă de cea militară 
poate fi urmărit înapoi în timp la începutul secolului al XIX- 
lea, dar nu a intrat în uzul general până spre sfârşitul 
secolului. Era prea larg, prea ambiguu ca să aibă valoare 
pentru înţelegerea războiului. Populatii întregi puteau fi 
afectate dacă un război era câştigat sau pierdut, dar oamenii 
de rând nu ar fi trebuit să joace vreun rol în derularea 
acestuia. Este adevărat că, din când în când, ei nimereau la 
mijloc, chiar în războaiele dintre armate regulate, de 
profesionişti. Ei putea să aibă ghinionul de a se afla în calea 
armatelor invadatoare şi îşi vedeau ţinuturile jefuite şi casele 
rechizitionate. Si mai rău, puteau să fie prinşi într-un oraş 
asediat, supuşi privatiunilor şi bombardamentelor, sau în ţări 
sub blocadă navală. 

Legile războiului dădeau foarte puţină atenţie acestor 
lucruri. Distincţia-cheie era între cei care participau la luptă şi 
cei care nu participau. Distincția decurgea natural din ideea 
de război ca activitate a militarilor profesionişti, acţionând ca 
apărători ai statelor respective. Legile se refereau, în 
general, la cei care ar fi putut să fie combatanți dar nu mai 
erau în situaţia de a se implica în luptă, din cauza rănilor sau 
a prizonieratului. Ele aveau prea puţine de spus despre cei 


fárá nici un rol in luptá. Interesul era unde si cum putea sá se 
estompeze linia dintre combatanti si necombatanti, precum 
şi ce fel de protecţie avea să funcţioneze de fiecare parte a 
acestei linii. Lieber se referea la cetăţeanul unei ţări ostile ca 
la un „inamic” care avea să fie expus „durităţilor războiului”, 
dar dacă era „neînarmat” atunci „persoana, proprietatea şi 
onoarea lui aveau să fie ferite atâta cât permiteau exigenţele 
războiului”. 

Efortul de a limita războiul prin acorduri internaţionale 
depindea de valorile comune. Aceste valori erau însă sub o 
presiune puternică, pe măsură ce îndemnurile la război 
deveneau mai ideologice şi mai naţionaliste. O democraţie 
mai mare însemna că sentimentele populare căpătau din ce 
în ce mai multă influenţă. Civilii nu erau tocmai nişte martori 
pasivi, care urmăreau deciziile luate de guvernele lor. Dar 
dacă ei puteau împinge lucrurile spre război, atunci se 
puteau aştepta să fie protejaţi de urmările acestuia? Dacă 
tara lor se confrunta cu înfrângerea, iar ei puneau mâna pe 
arme ca să reziste ocupaţiei străine, atunci nu deveneau şi ei 
parte a sferei militare? Această chestiune a războiului de 
partizani s-a dovedit deosebit de greu de rezolvat, întrucât 
luptătorii neinregimentati apelau la populaţia civilă pentru 
adăpost şi aprovizionare. Distincția între forţele regulate si 
cele neinregimentate tinea de organizarea lor oficială, sau 
nu. Cel mai cunoscut exemplu este cel al gherilelor din 
Spania care au luptat împotriva lui Napoleon, dar mai există 
şi exemplul mexicanilor care au continuat să lupte şi după ce 
armatele lor au fost învinse de americani în războiul din 
1846-1848. 

Inainte de acest cod, Lieber scrisese un tratat despre 
războiul de gherilă în care exprima obişnuitul dispreţ al 
profesioniştilor faţă de luptătorii neinregimentati, pe care nu 
îi considerau altceva decât nişte gloate. Legile războiului 
cereau păstrarea aparentelor profesionalismului militar: 
purtarea uniformelor (în timpul războiului civil, unii militari 
purtau uniformă completă chiar şi în operaţiunile din spatele 


liniilor inamice), existenţa unei structuri de comandă şi 
capacitatea de a se ocupa de prizonierii de război. El insista 
că, odată ce puneau mâna pe arme, oamenii „nu încetau din 
acest motiv să fie fiinţe morale, responsabili unii faţă de alţii 
şi în faţa lui Dumnezeu”, iar codul lui interzicea jefuirea, 
violarea şi uciderea locuitorilor neinarmati. Insă „necesitatea 
militară” depăşea în continuare aceste considerente şi oferea 
o justificare pentru înfometarea oamenilor sau alungarea lor 
din locuinţe. 

Războaiele ipotetice pentru care se făceau planuri şi se 
scriau coduri de conduită erau cele dintre marile puteri, cele 
care implicau armate uriaşe cu cele mai moderne arme, 
angajându-se în bătălii epocale, cu cele mai ridicate mize 
politice. Războaiele în care unele dintre aceste mari puteri au 
fost implicate în a doua jumătate a secolului al XIX-lea, până 
în secolul XX, au fost însă oarecum diferite. Erau războaie de 
cucerire a unor popoare lipsite de tehnologia militară şi de 
organizarea de care se bucurau europenii, popoare care şi-au 
văzut teritoriile ocupate, locuitorii subjugati si resursele 
exploatate. Din 1837 până în 1901, Marea Britanie a purtat 
mai mult de 400 de bătălii în circa 60 de campanii coloniale.: 
Uneori, populaţiile indigene reuşeau să se acomodeze şi să 
se adapteze; alteori se opuneau şi erau suprimate. Tratatele 
de la Haga nu au fost extinse şi la conflictele coloniale: şi la 
conferinţa din 1899, şi la cea din 1907, toate chestiunile 
imperiale au fost excluse deliberat.: 

Aceste războaie erau de un tip distinct, descrise ca 
„războaie mici", cu logică si caracter proprii, adesea 
exasperante, dar niciodată necesitând efort şi resurse în 
aceeaşi măsură ca un conflict cu o altă mare putere. 
Termenul a fost popularizat de Charles Callwell din armata 
britanică, inspirat de vasta lui experienţă colonială mai întâi 
pentru un eseu şi apoi o carte, în 1886.: Ocazional, forţele 
coloniale erau prinse pe picior greşit în câte o ambuscadă, 
însă în lupta directă, superioritatea lor materială - şi, se 
presupunea, cultura şi inteligenţa lor superioare - ducea 


întotdeauna la victorie. „Modul de a-i trata pe asiatici”, scria 
Callwell, „este să-i ataci şi să-i intimidezi cu simpla forţă a 
voinţei.” 

În practică, dezvoltarea tehnologiei militare de la navele cu 
aburi - care au îmbunătăţit aprovizionarea - până la 
mitraliere - care însemnau putere de foc superioară şi 
portabilă - a oferit un avantaj considerabil, chiar dacă uneori 
exagerat. Mitralierele nu existau în număr mare şi cele mai 
multe armate coloniale se bazau tot pe puşti. La vremea 
respectivă, ideea era că principala problemă a războaielor 
mici nu ţinea de adversari, ci de nevoia de a lupta în locuri 
inospitaliere, cu dificultăţi de aprovizionare şi de deplasare, 
precum şi vulnerabilitáti la boli. Acesta este motivul pentru 
care Callwell le-a descris ca „războaie împotriva naturii” şi 
pentru care progresul medicinei, inclusiv controlul 
epidemiilor, a avut deseori impact mai mare decât noile 
tehnologii militare. În timp, pe măsură ce colonizatorii au 
prins rădăcini, ei au început să se bazeze pe susținători din 
rândurile populației locale, ca să-i ajute să se ocupe de cei 
mai rebeli. 

Pentru cei care meditau la viitorul războiului, aceste mici 
războaie erau lipsite de interes. Bloch a respins tot ce tinea 
de astfel de campanii. El s-a declarat neinteresat de 
„incidentele de la frontieră sau de încăierările punitive”, ori 
de „astfel de mult trámbitate expediții împotriva unor 
popoare semibarbare"; Ele ar fi fost relevante doar ca 
potențială cauză a unui mare război. Intr-o argumentatie 
preluată ulterior de Lenin, teoreticianul liberal britanic John 
Hobson a avertizat cu privire la toxicitatea combinației dintre 
fabricantii de arme lipsiți de scrupule si colonialism. 
Reflectând la Războiul cu burii, el susținea în 19-Y cá, 
deoarece capitalismul nu se putea mulţumi cu pieţele 
interne, era nevoie de cucerirea unor noi teritorii care să fie 
secátuite de resurse si trasformate în noi surse de comerț.. 
Colonialismul era văzut aşadar ca o posibilă sursă pentru un 


război între marile puteri, dar nu si ca un ghid pentru 
derularea conflictului. 

Experienţa colonizării era deseori extrem de violentă. 
Câteodată se ajungea la bătălii, când conducătorii locali 
încercau să se opună cuceririi de către europeni. Rezistenţa 
era de cele mai multe ori redusă şi spasmodică, nu foarte 
eficientă. Un studiu referitor la secolul al XIX-lea în 
Queensland, Australia, a arătat că din anii 1820 până în 
prima parte a anilor 1900 au fost ucişi 63 000 de aborigeni, 
ca rezultat al unor crime în masă „fără nici o limită, ascunse 
şi neanchetate". In Tasmania, comunitatea locală a dus un 
război violent împotriva coloniştilor (aşa-numitul „Război 
negru”) la sfârşitul anilor 1820. Conflictul, în combinaţie cu 
lipsa de imunitate la bolile aduse de colonişti, a dus efectiv la 
dispariţia populaţiei native. 

Cazul tasmanienilor i-a inspirat lui Wells unul dintre cele 
mai importante romane. In capodopera lui 7he War of the 
Worlds (Războiul lumilor), din 1897, el şi-a invitat cititorii sá- 
şi imagineze cum ar fi dacă o putere extraterestră ar veni să 
ne cucerească, la fel cum îi cucerise şi pe alţii. În scrierea lui, 
pământenii nu au avut nici o replică la puterea superioară a 
extratereştrilor. Reprezenta un pas înainte faţă de literatura 
cu care era în mod obişnuit comparată, prin neajutorarea 
completă a populaţiei în faţa metodelor folosite de cuceritori, 
care includeau un „fum negru”, o formă de gaz toxic. 
Oamenii nu aveau cum să se ferească de metodele 
devastatoare. Până la urmă, martienii au fost învinşi nu de 
rezistenţa oamenilor, ci de bacteriile microscopice împotriva 
cărora nu aveau imunitate. Şi totuşi, chiar dacă Wells arăta 
compasiune pentru cei colonizați şi exprima deseori 
sentimente antirasiste, un fragment din The War in the Air, 
din 1908, sugera că aspectul cu adevărant şocant al viitorului 
război era că aşa-zişii oameni civilizaţi puteau avea aceeaşi 
soartă ca si cei colonizați. El a descris bombardarea 
Broadway-ului, la New York: „Dedesubt au lăsat ruine si morti 


imprástiati sau adunaţi grămadă; bărbaţi, femei si copii 
amestecați de parca ar fi fost mauri, zuluşi sau chinezi".» 

Colonialismul a introdus ideea de populaţii întregi ca ţinte 
legitime. Practici precum masacrarea localnicilor, distrugerea 
satelor, desfiinţarea culturilor agricole şi uciderea animalelor 
domestice au apărut din raţiuni în general strategice - ca 
mijloacele cele mai bune de care dispuneau armatele 
occidentale „pentru a învinge populaţiile evazive şi foarte 
mobile care practicau un război de gherilă”. Dacă metodele 
acestea dădeau rezultate împotriva „popoarelor 
semibarbare”, atunci aceeaşi logică strategică sugera că 
unele similare ar fi putut funcționa si împotriva unor popoare 
presupus mai „civilizate”. 

S-a demonstrat în timpul Războiului Civil American. În 
primăvara anului 1864, Confederația se apropia de 
înfrângere şi încerca să-şi completeze armata cu bătrâni si 
adolescenţi. Trupele Uniunii începuseră să se deplaseze liber 
pe teritoriul ei. In acelaşi timp, au adoptat o strategie care 
arăta prea puţin respect pentru necombatanti. Militarii 
nordişti trebuiau să se aprovizioneze din ţinuturile în care se 
aflau, ceea ce le-a dat o justificare să jefuiască tot ce apucau. 
In rândul trupelor exista şi o ostilitate profundă faţă de rebeli, 
alimentată de poveşti privind relele tratamente aplicate 
sclavilor sau uciderea soldaţilor luaţi prizonieri. Sudiştii erau 
acuzaţi că au încercat secesiunea şi pentru că făceau tot 
posibilul ca să susţină efortul de război. La acestea toate s-a 
adăugat generalul Sherman, care, pe când era tânăr ofiţer, 
luptase cu indienii seminoli evitând ciocnirile directe şi 
distrugând în schimb recoltele şi rezervele de hrană. El era 
convins că măsurile directe împotriva civililor şi a 
proprietăţilor lor aveau să-i forţeze pe rebeli să renunţe, în 
cele din urmă, la război. Terenul era pregătit pentru o 
campanie punitivă. 

Prilejul a apărut atunci când Sherman şi-a dat seama că 
armata confederată lăsase Georgia fără apărare. Intenţia nu 
a fost să-i masacreze pe locuitorii statului din Sud, ci să-i facă 


să-şi vadă bogăţiile distruse şi să-i împingă la o economie de 
subzistență. Sherman voia ca sudiştilor să le fie „teamă şi 
groază” de trupele Uniunii. Explicaţia lui dovedeşte o 
deplasare a obiectivelor de la războiul împotriva armatelor, în 
care el vedea tipul obişnuit de război european, la unul 
împotriva populaţiei: „nu avem de luptat doar cu armate 
ostile, ci cu o populaţie ostilă, şi trebuie să-i facem pe toţi, 
bătrâni şi tineri, bogaţi şi săraci, să simtă duritatea războiului 
asa cum o simt şi armatele lor organizate".» Distrugerea 
oraşului Atlanta, centrul comercial al Georgiei, era explicată 
în termenii rolului jucat în război: „In trecut ne-am luptat tot 
timpul cu At/anta: am capturat tunuri, căruţe etc. etc., toate 
marcate At/anta şi fabricate acolo. lar acum, întrucât au făcut 
atât de multe ca să ne distrugă, pe noi şi guvernul nostru, 
trebuie să-i distrugem noi pe ei, sau măcar să-i împiedicăm 
să meargă mai departe.” Când a fost incendiată Columbia, 
capitala Carolinei de Sud, a spus că nu dorise şi nu ordonase 
asta, dar „nici n-am vărsat vreo lacrimă, deoarece cred că a 
grăbit lucrul pentru care luptam cu toţii, sfârşitul războiului”. 
După ce s-a terminat totul, le-a spus locuitorilor din Atlanta: 
„Războiul înseamnă cruzime şi nu puteţi să-l faceţi mai 
blând... Să protestezi împotriva greutăților războiului este ca 
şi cum ai protesta împotriva fulgerelor şi tunetelor.” Când a 
ordonat evacuarea oraşului, le-a recomandat să aibă grijă 
„de cei bătrâni şi slabi” dintre ai lor şi să aibă răbdare până 
când „pasiunile nebunesti ale oamenilor or să se 
potolească”. 

Cel mai important lucru referitor la strategia lui Sherman 
este că funcţionat. Cucerirea Atlantei a ridicat moralul în 
Nord şi l-a ajutat pe preşedintele Lincoln să-şi asigure un al 
doilea mandat, la alegerile din 1864. Devastarea produsă de 
trupele lui a împins Confederaţia, a cărei poziţie militară 
devenea tot mai lipsită de speranţă, de la sfidare la 
capitulare. Acest succes a influenţat strategia germană. Am 
vorbit deja despre frustrarea provocată de rezistenţa 
francezilor după înfrângerea din 1870, de la Sedan. La 


inceput, von Moltke nu a fost preocupat de aceastá 
rezistentá, deoarece nu o vedea ca pe una de duratá, dar 
potenţialul „războiului popular" a început să îi lase o impresie 
profundă. Cancelarul Bismarck a fost frustrat de la bun 
început, din cauză că se temea că francezii ar fi putut primi 
ajutor din partea altor ţări, dacă războiul nu s-ar fi încheiat 
rapid. El a cerut sfatul unui general american, Phil Sheridan, 
aflat pe atunci la Berlin, care s-a inspirat din finalul nemilos 
al Războiului Civil. Sheridan i-a vorbit despre necesitatea de 
a le provoca oamenilor „atâta suferinţă, încât ei trebuie să 
tânjească după pace şi să-şi oblige guvernele să o ceară. 
Oamenilor nu trebuie să le mai rămână nimic, în afară de 
ochi ca să plângă din cauza războiului.” Bismarck a fost 
impresionat, aşa că a ordonat ca, în zonele în care existase 
activitate a gherilelor, să fie luate cu asalt satele şi toţi 
locuitorii de sex masculin să fie spânzurați. Nu trebuia să 
existe „nici o încetinire a ritmului uciderilor".* Dacă von 
Moltke voia să supună Parisul unui asediu tradiţional, 
aşteptând până când epuizarea avea să îngenuncheze 
oraşul, Bismarck nu dorea să aştepte şi prefera 
bombardamentele. Cancelarul şi-a impus punctul de vedere. 
Scopul lui era constrângerea - să oblige guvernul francez la 
concesii. El avea să negocieze apoi cu guvernul francez ca 
să-i permită să păstreze Parisul, în schimbul acceptării altor 
cereri ale Germaniei. Era gata să acţioneze la nevoie fără 
milă împotriva civililor, dar apoi să îşi tempereze cererile 
făcute guvernului de dragul păstrării ordinii politice. Von 
Moltke, dimpotrivă, vedea acest model de război ca fiind unul 
repetitiv, cu Franţa putând oricând să riposteze pe viitor dacă 
era încurajată, aşa că el ar fi vrut să ducă un război total 
împotriva populaţiei franceze, ca să o împiedice să se mai 
ridice vreodată.: 

Un ofiţer german care luase parte la acest război, Colmar 
von der Goltz, a văzut în această direcţie a viitorului război 
,O luptă pe viaţă şi pe moarte” între naţiuni întregi, războiul 
încheindu-se cu subjugarea uneia de către cealaltă.» El îl 


urma explicit pe Clausewitz, doar cá nu mai vedea in 
,absolut" un ideal la care putea să tindă războiul, ci o nouă 
realitate concretă. O coliziune de interese putea să 
declanşeze un război, însă „pasiunea naţiunilor” era cea care 
avea să fie decisivă. Goltz şi-a exprimat dorinţa de a 
îndepărta strategia de atenţia excesivă care fusese dată ideii 
de „conducere militară pe câmpul de luptă”, pentru că finalul 
războaielor viitorului avea să fie decis doar prin „epuizarea 
naţiunilor beligerante”. Chiar şi după ce a fost învinsă, 
populaţia putea să fie atât de „încăpăţânată” încât avea să 
fie nevoie „să se exercite asupra ei o presiune extremă” 
pentru un număr de ani. 

Această abordare dură se vedea cel mai bine departe de 
Europa, în războaiele coloniale. Acolo erau lăsate deoparte 
intenţionat orice retineri atunci când era vorba de a provoca 
suferinţă unor populaţii întregi care refuzau să accepte 
înfrângerea. În timpul celui de-al doilea război din Filipine 
(1899-1902), în care Republica Filipineză a luptat să-şi 
câştige independenţa de Statele Unite, sprijinul pentru rebeli 
a fost descurajat prin recurgerea la lagăre de detenţie, în 
care un mare număr de civili au murit din cauza condiţiilor 
mizerabile. Statele Unite au pierdut în jur de 4 000 de militari 
şi au ucis circa 20 000 de insurgenți, dar războiul a avut un 
efect devastator asupra întregii populaţii, alţii 200 000 de 
oameni murind din cauza răspândirii bolilor.» În acelaşi timp, 
britanicii duceau Al Doilea Război cu burii, prin care 
Republica Sud-Africană Afrikaner (Republica Transvaal) şi 
Statul Liber Orania se opuneau includerii lor în Imperiul 
Britanic. Comandantul general al trupelor britanice, Herbert 
Kitchener, a descris tactica pe care a folosit-o ca fiind: 


eliminarea gherilelor printr-o serie de asalturi organizate ca 
o partidă de tir sportiv, cu succesul definit printr-un „coş” 
săptămânal de ucişi, capturați şi răniţi, precum si măturarea 
întregii ţări pentru eliminarea celor care ar putea sprijini 
gherilele, inclusiv femei şi copii... Înlăturarea civililor - 


dezrádácinarea întregii naţiuni - urmează să fie dominantă în 
ultima fază a războiului.» 


În jur de --- YA de femei şi copii au murit în lagărele de 
concentrare britanice, nu din cauza unei politici deliberate de 
exterminare, ci a înghesuielii si a condiţiilor de igienă 
proaste, la care s-a adăugat aprovizionarea inadecvată cu 
hrană şi medicamente, astfel încât malnutriţia şi bolile 
făceau ravagii. Practicile medicale primitive nu au fost de nici 
un ajutor. Conceptul de necesitate militară a fost extins la 
genocid atunci când trupele germane au fost trimise să 
suprime revolta Herero, în sud-vestul Africii, din 1904 până în 
1907. Militarii aveau ordin să-i execute pe toti cei capturați si 
răniţi, indiferent dacă era vorba de luptători sau de femei şi 
copii, ceea ce a dus la uciderea a trei sferturi din populaţie.» 

Brutalitatea fără limite arătată în colonii era deconectată 
de concepţia general răspândită că orice război dus între 
puterile europene putea fi limitat. Până la urmă însă, 
practicile dezvoltate în colonii au fost cele care au modelat 
derularea războiului european, exact la fel cum experienţa lui 
Sherman cu seminolii a influenţat modul în care a abordat 
Confederaţia. Această tolerare a violenţei extreme ce 
urmărea anihilarea totală a inamicului s-a perpetuat până la 
izbucnirea Primului Război Mondial. 

Principiul de bază era că, dacă presiunea pusă pe populaţie 
putea face un război să se termine mai repede, atunci 
aceasta era justificată ca necesitate militară. Von Moltke a 
exprimat succint această idee într-o scrisoare din 1880: 


Cel mai mare bine în război este să-i pui capăt rapid şi toate 
căile în această direcţie, atâta vreme cât nu sunt reprobabile, 
trebuie să rămână deschise. Nu pot sub nici o formă să fiu de 
acord cu Declaraţia de la Sankt Petersburg, cum că singura 
cale justificabilá în război este „slăbirea puterii militare a 
inamicului”. Nu, trebuie luate în calcul toate sursele de sprijin 
ale guvernului inamic, finanţele, căile ferate, proviziile de 
hrană, chiar şi prestigiul lui. 


Siguranta si bunástarea armatei erau prioritare. La a doua 
Conferintá de la Haga, un general german a fácut remarca, 
fără ironie, că „soldaţii sunt si ei oameni, aşa cá au dreptul să 
fie trataţi cu omenie”. Atunci când, epuizați de „un marş lung 
sau o bătălie, ajung să se odihnească într-un sat, [ei] au 
dreptul să fie siguri că locuitorii paşnici nu se vor transforma 
brusc în inamici furiosi".» Ţările mai mici, care se aşteptau să 
fie nevoite să lupte şi în războaie de partizani, au obiectat. 
Compromisul a fost că, atâta vreme cât civilii intrau ca 
voluntari în unităţi organizate în principiu după modelul 
armatei regulate, statutul lor putea fi recunoscut. O dispensă 
în plus era acordată celor care îşi apărau locuinţele.» 

Implicaţiile acestui curent de gândire nu erau cu totul 
recunoscute. Persista încă ideea de război ca întrecere 
sportivă, cu reguli de fair play. Era posibil ca oamenii 
obişnuiţi să fie prinşi fără vina lor într-un război şi să sufere 
mult, dar ideea că ei ar putea fi vizati printr-o strategie 
deliberată era considerată de cei mai mulţi respingătoare, cel 
puţin când era vorba de război între ţări presupuse a fi 
civilizate. Arthur Conan Doyle, cunoscut în special pentru 
scrierile cu Sherlock Holmes, a publicat chiar înainte de 
războiul din 1914 o povestire în care opt submarine germane 
scufundau nave comerciale britanice, ca să înfometeze 
regatul şi să-l oblige să capituleze. Amiralii au respins un 
astfel de scenariu, nu atât din cauza deficienţelor tehnice, 
cât a faptului că nu puteau accepta o formă de război ce se 
baza pe atacarea navelor civile: „Eu unul nu cred că vreo 
naţiune civilizată va lansa torpile împotriva navelor 
comerciale, neinarmate şi lipsite de apărare”. Războiul avea 
să fie cumva ţinut separat de forţele sociale mai ample, deşi 
aceasta atrăgea automat întrebarea de ce naţiunile civilizate 
s-ar fi luptat una cu alta, în primul rând. 

La începutul Primului Război Mondial, germanii erau în 
continuare îngrijoraţi că fiecare bărbat capabil să lupte s-ar 
putea hotari să facă asta. Din prima clipă în care au invadat 
Belgia, în august 1914, forţele germane au strâns şi au 


executat civili, de parcă ar fi fost sigure că aveau să 
întâmpine rezistenţă din partea populaţiei. Acestea erau 
represalii preemptive împotriva celor care nu erau indrituiti 
să lupte, dar puteau fi tentaţi să o facă. Teama de franctirori, 
ce persista din 1871, a făcut ca oameni de vârstă militară să 
fie executaţi pentru fapte pe care nu le-au comis. Cum 6 500 
au fost ucişi şi casele au fost incendiate, foarte mulţi belgieni 
au fugit. 

Mersul rázboiului a contrazis asteptárile. Ar fi trebuit sá fie 
evident cá un război între două coaliţii „aproape în echilibru... 
avea sa fie lung si dus pe picior de egalitate”.= Planul de 
război german urmărea să scape din logica acestui echilibru 
prin surprinderea forţelor franceze cu o ofensivă rapidă. Era 
în spiritul lui 1870, bazându-se pe viteza de mobilizare 
pentru a ajunge de timpuriu într-o poziţie câştigătoare, dar 
nu s-a putut ridica la înălţimea realizărilor de atunci. 
Principalul efect al mobilizării rapide a fost că a impus graba 
conducerii civile, lăsând prea puţin timp pentru orice discuţii 
strategice referitoare la fezabilitatea planului, la consecinţele 
posibile dacă nu avea să funcţioneze, dacă nu ar trebui să se 
ofere mai mult timp diplomaţiei şi cât de bine erau legate 
obiectivele militare de cele politice. Dacă politicienii ar fi fost 
mai insistenti, poate cá ar fi putut să îşi dea seama de dubiile 
pe care le aveau militarii înşişi. Statul Major german ştia că 
face un joc riscant atunci când a lansat ofensiva de amploare 
pentru ocuparea Franţei, dar se temea şi că, dacă aştepta 
mai mult, ar fi crescut şi riscurile. Până la urmă, jocul riscant 
ce presupunea încălcarea neutralității Belgiei a fost suficient 
ca să atragă în război Marea Britanie, dar nu şi să distrugă 
Franţa. Cerinţele impuse de plan trupelor germane şi reţelei 
lor logistice s-au dovedit excesive. Chiar dacă se aşteptau cu 
adevărat sau nu să se termine totul până la Crăciun, nici unul 
dintre beligeranti nu se pregătise pentru un război care avea 
să fie dus cu atâta intensitate şi atât de multă vreme. In 
câteva luni, aproape că îşi terminaserá muniţia. Listele cu 
morti şi răniţi erau mult mai lungi decât anticipaserá. In locul 


unei bătălii decisive, pe frontul de vest a început războiul de 
tranşee. Tentativele de strápungere prin tiruri concentrate de 
artilerie urmate de sarje de infanterie peste fásia dintre cele 
douá linii au devenit sinonime cu mácelul fárá rost. 

Consecinta acestui impas frustrant a fost acumularea de 
presiuni sociale si politice, care în timp au dus la revolte, 
revoluţii si rázboaie civile. Au existat inovaţii foarte 
neplácute, precum gazele toxice de luptá, bombardamentele 
aeriene si atacurile asupra navelor comerciale. Toate acestea 
şi-au făcut apariţia în primăvara anului 1915, ca rezultat a 
frustrării pe care le-o provoca germanilor impasul şi 
sentimentul că inamicii lor erau mai bine pregătiţi să facă 
faţă unui război îndelungat.» Deveniseră evidente limitele 
acestui „cult al ofensivei”, care era o trăsătură mai mult 
retorică decât practică a planurilor militare de dinainte de 
război.» Blocada navală a contribuit şi ea la vlăguirea forţei şi 
resurselor Germaniei. Incercarea acesteia de recupera din 
iniţiativa pe mare prin folosirea fără restricţii a submarinelor 
a fost un alt exemplu de mişcare militară îndrăzneață cu 
consecinţe politice şi mai mari, pentru că aceasta a fost 
chestiunea care a adus în război Statele Unite. Şi totuşi, 
modelul clasic de război a rămas intact. Războiul s-a încheiat 
cu două ofensive masive, prima lansată de germani în 
primăvara lui 1918 si care i-a lăsat epuizați, iar a doua 
lansată în toamnă de aliaţi, care a avut succes şi a dus la 
capitularea oficială a Germaniei. In plus, apăruseră 
posibilităţi pentru noi tipuri de război, în special cele ce 
implicau tancuri şi avioane. Acestea au menţinut în viaţă 
speranţele că viitoarele războaie aveau să se poată încheia 
rapid, cu lovituri năucitoare. 


CAPITOLUL 5 
ESECURILE PÁCII 


Dorinta fierbinte de a preveni rázboiul a determinat tot cursul 
initial si direcția studiului. Ca toate celelalte stiinte aflate la 
începuturile lor, ştiinţa politicii internationale a fost sincer si 

vădit utopică. 
E.H. Carr The Twenty Years Crisis (Criza celor 20 de ani), 1939: 


Într-o carte publicată pentru prima dată în tiraj redus în 1909 
drept Europe's Optical Illusion (Iluzia optică a Europei) şi în 
anul următor în toată lumea cu titlul The Great lllusion (Iluzia 
cea mare), Norman Angell, editorul parizian al lui Daily Mail, 
a încercat să demonteze cu totul ideea cá războiul avea până 
la urmă vreun sens. El a amintit presupunerea larg 
răspândită că „prosperitatea relativă a unei naţiuni este 
determinată în linii mari de puterea ei politică; că, naţiunile 
fiind elemente în competiţie, avantajul este în ultimă instanţă 
de partea celui care are forţa militară mai mare, iar cel slab 
este pus la zid, ca şi în alte forme ale luptei pentru 
supravieţuire”. Apoi a continuat prin contestarea „acestei 
întregi doctrine”, argumentând că: 


ea aparţine unui stadiu de dezvoltare pe care l-am depăşit; 
că industria şi comerţul unui popor nu mai depind de 
extinderea frontierelor lui politice; că frontierele politice şi 
economice ale unei naţiuni nu coincid obligatoriu; că puterea 
militară este inutilă social şi economic, şi nu poate avea nici o 
relaţie cu prosperitatea poporului care o exercită; că este 
imposibil pentru o naţiune să ia cu forţa bogăţia sau comerţul 
alteia - să se îmbogăţească prin subjugare, sau impunându-şi 
voinţa prin forţă ori pe altă cale; pe scurt, că războiul, fie el şi 
victorios, nu mai poate să atingă acele scopuri după care 
tânjeşte poporul... 


El avea sá insiste ulterior cá iluzia din titlu se referea la 
ideea cá rázboiul putea fi benfic, nu dacá acesta putea sá 
aibă loc în primul rând. Interdependenta economică făcea ca 
un astfel de război să fie lipsit de înţelepciune, dar nu 
imposibil. Cu toate acestea, popularitatea de dinainte de 
război a cărţii şi mesajul ei încrezător l-au condamnat pe 
Angell să fie citat ca un fals profet, unul care presupunea că 
raţiunile economice puteau triumfa în fata conceptelor 
înguste ale interesului naţional şi în faţa logicii geopolitice 
dure; El a avut totuşi dreptate în privinţa consecinţelor 
economice ale războiului, care au fost crunte, şi poate că 
dacă bancherii, industriasii şi comercianții ar fi fost consultaţi 
şi ei în vara lui 1914, opiniile acestora ar fi făcut guvernele să 
se oprească înainte să rişte atât de mult. Dar ei nu au fost 
întrebaţi. 

Problema era că guvernele din vara anului 1914 nu au dat 
nici o atenţie consecinţelor economice ale războiului şi erau 
prinse în schimb într-o serie de erori de evaluare, judecată şi 
calcule, care au făcut ca o criză gestionabilă, ce putea deveni 
cel mult un conflict localizat, să se transforme într-un război 
total. Atunci când a început criza, războiul era departe de a fi 
inevitabil, dar s-a ajuns la el ca efect al unor spectaculoase 
decizii greşite. Cei de la guvernare nu aveau nici cea mai 
mică idee despre cum s-ar fi desfăşurat în practică, la 
vremea respectivă, un război între marile puteri. Margaret 
MacMillan a descris faptul că „nu au văzut cât de distructiv 
avea să fie un asemenea conflict ca pe un eşec al 
imaginaţiei”. Clark i-a calificat pe cei responsabili drept 
„somnambuli”, pentru că „priveau fără să vadă nimic, 
bantuiti de vise şi orbi la realitatea ororii pe care erau pe cale 
să o aducă în lume".: 

Altă profeție care nu a rezistat la testul timpului a fost una 
făcută de H.G. Wells la începuturile războiului. Dată fiind 
convingerea lui că doar o mare conflagrație putea sa 
convingă naţiunile lumii să elimine războiul, acesta părea să 
fie momentul. Odată ce avea să fie învinsă Germania, un 


„Cuib de idei malefice”, urma să domnească bunul simt. 
Acesta avea să fie, a scris el, „războiul care va pune capăt 
tuturor războaielor”. 


Acest război nu este al naţiunilor, ci al întregii omeniri. Este 
un război care să exorcizeze o nebunie mondială şi să pună 
capăt unei epoci... Pentru că acesta este acum un război 
pentru pace. Obiectivul lui direct este dezarmarea. Obiectivul 
lui este un acord care va pune capăt unor astfel de lucruri, 
pentru totdeauna. Fiecare soldat care luptă acum împotriva 
Germaniei este un cruciat împotriva războiului. Acesta, cel mai 
mare dintre toate războaiele, nu este doar un alt război 
oarecare - este ultimul razboi!: 


Cea mai dăunătoare dintre ideile malefice pentru care era 
făcută responsabilă Germania era cea de „realpolitik”, 
caracterizatá ca o abordare amoralá a politicii externe, 
preocupată doar de putere si de cea mai îngustă definiţie a 
interesului naţional. Intr-o carte despre Germania şi viitorul 
război (Germany and the Next War), publicată în 1911 de un 
general prusac veteran, Friedrich von Bernhardt, noţiuni ca 
arbitrajul disputelor nu erau doar respinse ca naive în 
idealismul lor, ci de-a dreptul „imorale”. Războiul era 
prezentat ca o „necesitate biologica”.» Conceptul original de 
realpolitik nu era altceva decât o abordare pragmatică şi 
lipsită de sentimentalism a politicii externe, dar încă 
potential constructivă. In timp, acesta a ajuns să fie asociat 
cu un dispreţ cinic faţă de toate legile şi normele, bazat 
exclusiv pe forţă. In influentul lui studiu al imperialismului, 
Hobson a afirmat că realpolitik „a remodelat întreaga artă a 
diplomaţiei şi a ridicat creşterea naţională fără milă sau 
scrupule la rangul de forţă motivatoare conştientă a politicii 
externe”. 

In 1313, cu această ideologie presupus otrăvitoare de-acum 
discreditată si cu susţinătorii ei înfrânți, exista o oportunitate 
pentru o abordare alternativă, mai civilizată şi mai luminată. 
Această abordare alternativă, alimentată îndelung de liberalii 


cu vederi generoase din Marea Britanie si din Statele Unite, 
era pregătită să vină cu propriile analize si reţete. Era o 
abordare asociată în secolul precedent cu fostul prim- 
ministru William Gladstone, care făcuse campanie viguros 
pentru persecutatii Europei, iar acum cu preşedintele 
american Woodrow Wilson. Era o abordare puternic inclinatá 
să emită judecăţi de ordin moral, privind războiul mai 
degrabă ca rezultatul unei agresiuni culpabile, nu ca o 
consecinţă nefericită a unui conflict de interese nerezolvat, 
mai degrabă ca rezultatul unei acţiuni criminale, decât al 
unei erori de calcul sau al unei gafe. Orice acţiune militară 
trebuia aşadar să fie animată de conştiinţă, întreprinsă fără 
egoism şi fără a aştepta un avantaj material. Aceasta era o 
„Viziune liberală”, animată de un „optimism fundamental 
privind intervenţia în conflictele internaţionale, cu strategii 
ale renaşterii care să poată repara relele fácute" .: 

Agenda liberală pentru perioada imediat următoare 
Primului Război Mondial presupunea o nouă ordine 
internaţională, ce urmărea treptat instalarea unui nou guvern 
mondial, promovarea democraţiei şi înlocuirea curselor 
înarmărilor cu dezarmarea. În fruntea mişcării s-a aflat 
preşedintele american Woodrow Wilson, până la atacul 
cerebral suferit în 1919. El a încercat să îndepărteze lumea 
de căile vechi şi nefaste, cu cele Paisprezece Puncte 
anunţate în Congres ca fiind agenda lui pentru pace, în 
ianuarie 1918. Principiile de bază erau acestea: 


În primul rând, fiecare parte a acordului final trebuie să se 
bazeze pe justiţia fundamentală în acel caz particular, cu 
ajustările care au cea mai mare probabilitate de a aduce o 
pace care să fie permanentă; 


În al doilea rând, popoarele şi provinciile nu vor mai fi tran- 
zactionate de la o putere suverană la alta, ca si cum ar fi doar 
pioni într-un joc, fie el şi jocul cel mare, acum discreditat 
pentru totdeauna, al echilibrului de putere; dar asta înseamnă 
că, 


În al treilea rând, fiecare înţelegere teritorială legată de 
acest război trebuie făcută în interesul şi în beneficiul 
populaţiei interesate, şi nu ca parte a unei ajustări sau a unui 
compromis între state rivale; şi 


În al patrulea rând, tuturor aspirațiilor nationale bine definite 
li se va răspunde într-un grad de satisfacţie care nu introduce 
noi elemente de discordie şi antagonism, si nici nu le 
perpetuează pe cele vechi, care în timp ar putea să afecteze 
pacea Europei şi în consecinţă pacea lumii întregi.» 


Pe lângă diplomaţia deschisă, libertatea mărilor, reducerea 
barierelor | comerciale, dezarmarea Si ,dezvoltarea 
autonomă”, el a pledat pentru o asociere a naţiunilor care sa 
garanteze independenţa politică si integritatea teritorială a 
acestora. Asocierea urma să fie făcută „cu clauze specifice”, 
însemnând că garanţiile acestea aveau să fie impuse, la 
nevoie, prin sancţiuni politice si militare.» Cu toată reticenta 
omologilor lui (prim-ministrul francez George Clemenceau 
remarca ironic că, în comparaţie cu cele Paisprezece Puncte 
ale lui Wilson, „Bunul Dumnezeu au avut doar zece”), 
acestea au dus la formularea obiectivelor aliaţilor şi au stat la 
baza capitulării Germaniei. 

Limbajul lui Wilson capta o stare de spirit, o respingere a 
politicii forţei în favoarea unor instituţii globale puternice, 
care să poată introduce influenţa civilizatoare a domniei legii. 
În spatele acestei respingeri stătea o viziune pozitivă asupra 
naturii şi a potenţialului uman, ignorată până atunci de 
elitele decise să deruleze afacerile internaţionale în secret, 
pe ascuns. Tot aşa cum „domnia legii” se dovedise a fi modul 
de îmbinare a ordinii cu justiţia în interiorul statelor, era 
firesc ca legislaţia internaţională, întărită de un mecanism 
colectiv de securitate, să fie prezentată cu răspunsul la 
insecuritatea internaţională. Dezarmarea permitea o ieşire 
din logica cursei înarmărilor, în care un stat îşi mărea puterea 
militară ca răspuns la mişcările altui stat, agravând 
suspiciunile şi sfârşind prin a provoca un război nedorit. Sir 


Edward Grey, ministru de Externe în momentul începerii 
rázboiului, a analizat retrospectiv rivalitatea navalá dintre 
Marea Britanie si Germania, cu care începuse secolul. 
„Inarmările masive”, remarca el sumbru, „duc inevitabil la 
război.” 

Noile aranjamente rezultate în 1919 din Tratatul de la 
Versailles nu doar că nu au calmat ordinea internaţională, 
dar au tulburat-o şi mai tare. Realpolitik s-a dovedit a nu fi o 
exclusivitate a Germaniei imperiale, ci a fost imbratisata si 
de puterile victorioase; termenii punitivi impuşi Germaniei nu 
puteau fi niciodată acceptaţi ca legitimi, cu toate că Liga 
Naţiunilor, lipsită de participarea americană, făcea eforturi 
să-şi impună autoritatea. Nu se poate spune că Tratatul de la 
Versailles a făcut ca un alt mare război să fie inevitabil, 
pentru că aveau să mai fie decizii greşite luate de liderii 
politici, dar a încercat să obţină prea mult în timp ce era 
supus prea multor presiuni contradictorii si cereri 
concurente.: 

O importanță specială a avuto cererea de 
autodeterminare a multor naţiuni, cerere sprijinită de Wilson 
şi făcută pe fondul dezordinii ce cuprinsese statele imperiale 
europene. Luptele duse în secolul al XIX-lea de grupările 
pentru independenţă naţională din Imperiul Austro-Ungar şi 
din cel Otoman i-au entuziasmat pe liberalii din Europa şi 
America de Nord. Acestea au contribuit apoi la tensiunile ce 
au dus la război şi chiar l-au declanşat. A existat o tensiune 
inevitabilă între liberalism şi nationalism, chiar dacă la 
început a fost mascată de opoziţia lor comună faţă de 
conservatorismul şi opresiunea întruchipate de Congresul din 
1815 de la Viena, precum şi de apelurile lor comune la 
libertate. Liberalii credeau într-o ordine bazată pe drepturi 
universale şi în irelevanta tot mai pronunţată a frontierelor 
nationale; nationalistii voiau în primul rând libertate pentru 
propria naţiune. 

In a doua jumătate a secolului al XIX-lea, când Germania şi 
Italia erau unificate, Statele Unite rămăseseră laolaltă si se 


construiau mari imperii in numele unui presupus destin 
national, nationalismul apárea ca o ideologie in expansiune. 
Şi totuşi, în interiorul statelor, încercările de a impune 
uniformitatea unor grupuri care avea culturi destul de diferite 
era de asemenea o importantă sursă de fragmentare. 
Grupurile îşi asumau identități destul de diferite de restul 
ţării în care se aflau. Pentru liberali, aceasta a început să fie 
o dilemă. Ei argumentau că statele nu trebuiau să recurgă la 
război ca să-şi rezolve disputele, dar le era greu să extindă 
această argumentatie şi la minoritățile nationale care cereau 
autodeterminare fără să se plaseze de partea opresorilor. 

Potrivit lui Wilson, autodeterminarea nu era „doar o 
vorbă”, ci „un principiu de acţiune imperativ”. El a explicat că 
„aspiraţiile naţionale trebuie respectate; de acum, oamenii 
pot fi dominați şi guvernati doar cu consimţământul lor".: Nu 
a fost niciodată uşor de stabilit ce a vrut să spună de fapt 
Wilson. El se gândea în general la cei a căror naţionalitate 
era deja „bine definită” şi care aveau o dorinţă rezonabilă de 
autoguvernare. Formula era aşadar aplicabilă mai degrabă 
celor care nu aveau mijloace democratice să se exprime 
(motiv pentru care avea atât de puţină simpatie pentru 
cererile de independenţă ale irlandezilor). Şi totuşi, odată ce 
era ridicată la rangul de principiu de bază, se putea aplica pe 
scară mult mai largă. Secretarul lui de stat, Robert Lansing, 
avea presimtiri rele cu privire la unde putea să ducă aceasta. 
Erau probleme privind definirea subiectului - se referea 
Wilson la „o rasă, un teritoriu, sau o comunitate?” Deoarece 
conceptul era atât de vag, Lansing se temea că el avea „să 
dea speranţe care nu puteau să fie realizate niciodată” şi 
avea „să coste mii de vieţi” până să fie, în cele din urmă, 
discreditat. 

Nu Wilson a creat cererea de autodeterminare, dar el i-a 
oferit o extindere fără limite. Odată ce principiul a fost 
afirmat, numeroşi pretendenți au făcut un pas în fata, fără să 
existe modalităţi clare de a evalua o revendicare în 
contradicţie cu alta. Jumătate dintre locuitorii Europei 


Centrale se puteau descrie pe ei insisi ca membri ai unei 
minorităţi nationale, iar preşedintele dăduse de înţeles cá 
aceia care îşi doreau propriul stat trebuiau să îl aibă.» Pentru 
că putea fi adaptat uşor nevoilor locale, naționalismul s-a 
dovedit a fi o ideologie mult mai puternică decât democraţia 
liberală pe care căuta să o promoveze Wilson. Când marile 
imperii multinaționale ale puterilor învinse s-au destrămat 
după război, procesul a fost unul dezordonat. Ceea ce voia 
un grup pentru emanciparea lui avea o nefericită tendinţă de 
a se suprapune cu ceea ce cerea un altul, cu la fel de multă 
convingere şi justificare istorică. 

Armistițiul cu care s-a încheiat Primul Război Mondial, pe 
11 noiembrie 1918, un moment încă marcat cu solemnitate, 
le-a permis învingătorilor să se demobilizeze şi să-şi 
îngrijească rănile. In paralel, revolte extraordinare au cuprins 
restul Europei. Republicile au luat locul împăraţilor, teritoriile 
fie s-au desprins, fie au fost luate de noile state născute din 
ruinele imperiilor, şi noi ideologii ofereau promisiunea unei 
lumi mai bune. Intre 1917 şi 1920, Europa a cunoscut 
douăzeci şi şapte de transferuri de putere politică.» Pe lângă 
blocada economică a puterilor învinse, menţinută până când 
s-a căzut de acord asupra termenilor de pace şi care a dus la 
sărăcie şi înfometare, şi a impactului devastator al gripei 
spaniole asupra unei populaţii slăbite, în jur de patru 
milioane de oameni au murit în Europa ca rezultat direct al 
războaielor ce au urmat armistiţiului. 

In principiu, autodeterminarea ar fi trebuit să reducă 
presiunea unui viitor război. Dacă fiecare naţiune ar fi avut 
propriul stat, atunci ar fi fost mai puţine motive de luptă 
pentru viitor. Insă ceea ce a ieşit de aici nu a fost o treabă 
prea bună. Din ruinele vechilor state au fost create unele noi, 
precum Ucraina (pentru scurt timp), Polonia şi Cehoslovacia, 
dar acestea nu erau omogene şi conţineau propriile 
amestecuri etnice, cu fostele ierarhii răsturnate astfel încât 
grupurile oprimate în trecut erau acum la conducere. Regatul 
Sârbilor, Croaților şi Slovenilor, care avea să devină în final 


lugoslavia, purta un nume care avertiza el insusi asupra 
lipsei inerente de unitate. Numerosi germani, maghiari si 
bulgari erau pierduţi în state în care reprezentau minorităţi. 
Chestiunile de naționalitate, definite folosind diverse 
permutári de teritoriu, limbá si religie, se intersectau cu cele 
de clasă si ideologie. Au izbucnit războaie între Rusia şi 
Polonia, Grecia şi Turcia, România şi Ungaria, precum şi 
războaie civile în Rusia, Finlanda, Ungaria, Germania şi 
Irlanda. Date fiind graniţele incerte şi loialitátile discutabile, 
era greu de spus ce era război între state şi ce era război 
civil, care era miliţie şi care era armată naţională. Aceste 
războaie au încurajat ideea că populaţii întregi reprezentau 
inamicul, din motive de clasă sau de etnie. 

Toate acestea vesteau conflictele care aveau să vină - 
destrămarea marilor imperii maritime după al Doilea Război 
Mondial şi apoi, din nou, când Războiul Rece s-a încheiat cu 
implozia comunismului european. Existau legături clare între 
aceste seturi de războaie. Ele au avut loc pe aceleaşi teritorii 
şi au implicat aceleaşi chestiuni de identitate naţională şi de 
suveranitate. Ele au fost totodată războaie care au şters 
graniţele dintre civili şi militari, şi au fost deseori purtate de 
paramilitari cu civilii pe post de ţinte, şi asta nu doar pentru 
că au nimerit în calea luptelor, ci pentru că întregi categorii 
de oameni fuseseră dezumanizate ca reprezentând răul şi 
primejdia. Asemenea concepţii au făcut posibile masacrele şi 
expulzările. Cei din anii 1920 care voiau să înţeleagă viitorul 
război ar fi trebuit aşadar să fie mai atenţi. Dar cu referire la 
înţelegerea viitoarelor războaie, acestea au fost ignorate. 
Accentul rămăsese pe marile puteri şi pe ce trebuia făcut 
pentru prevenirea unui alt mare război. 

Abia spre 1923 au fost rezolvate şi aceste conflicte, fie ca 
rezultat al epuizării uneia dintre părţi, fie, ocazional, prin 
mediere internaţională. A existat o scurtă perioadă în care 
părea că promisiunile anterioare menite să facă lumea mai 
bună erau pe cale să se îndeplinească. Treptat, marile puteri 
au acceptat necesitatea unui nou mod de a face afaceri. Au 


apárut initiative de institutionalizare a practicilor in favoarea 
pácii. S-au luat angajamente de dezarmare in concordantá cu 
primul articol din Carta Ligii Naţiunilor. Capacitatile militare 
trebuiau să fie suficiente pentru autoapărare, nimic mai mult. 
Tratatele de la Locarno, din 1925, care au oficializat noile 
graniţe ale Europei, aveau reputaţia de a fi generat un 
„Spirit” aparte. Ministrul de Externe german Gustav 
Streseman a spus despre ele că însemnau „că statele 
Europei şi-au dat seama în sfârşit că nu pot continua să se 
războiască unele cu altele fără să ajungă la distrugerea 
comuná".* In termenii Pactului Kellog-Briand din 1928, 
creaţia secretarului de stat american şi a ministrului de 
Externe francez, cele şaizeci şi trei de ţări semnatare se 
angajau să nu recurgă la război pentru a rezolva „disputele 
sau conflictele ce ar putea să apară între ele, indiferent de 
natura şi de originea acestora”. Până la urmă, asta nu a fost 
suficient. 

Salvador de Madariaga y Rojo a studiat ingineria, a lucrat 
ca jurnalist şi apoi s-a mutat la noua Ligă a Naţiunilor, în 
1921, mai întâi ca purtător de cuvânt şi apoi ca şef al noii 
Secţii de dezarmare a Ligii. A renunţat la funcţie în 1928 ca 
să devină profesor de limba spaniolă la Oxford şi a scris o 
carte ca să explice de ce progresele către dezarmare au fost 
atât de lente. El nu avea nici o îndoială cu privire la 
necesitatea dezarmării şi argumentul principal era unul 
acceptat şi acum de susţinătorii lui. Cheltuielile militare 
însemnau risipă. Sume uriaşe erau cheltuite pentru pregătiri 
de război, iar pentru pace se făcea o alocare deficitară. 
Armamentul absorbea banii din impozite, resursele precare şi 
cele mai moderne tehnologii, fără să aibă o valoare 
productivă sau de durată. El încuraja „un sentiment de 
neîncredere”, cu teama dependenţei de alţii, precum şi 
competiţia pentru materii prime şi teritorii. Fabricantii de 
arme încurajau conflictele ca să mărească astfel cererea 
pentru produsele lor, în timp ce ofiţerii de rang înalt căutau 
adversari credibili, ca să-şi justifice astfel existenţa. 


Şi totuşi, de Madariaga s-a oprit cu puţin înainte de 
argumentul hotărâtor că înarmarea era singura cauză a 
războiului. Dacă lucrurile ar fi stat aşa şi s-ar fi renunţat la 
toate armele atunci ar fi fost pace, dar era nevoie să rămână 
şi ceva arme pentru păstrarea ordinii pe plan intern şi 
internaţional. Războiul nu putea fi scos cu adevărat în afara 
legii, pentru că nici un stat nu ar fi admis vreodată că 
actionase pentru alt motiv în afară de autoapărare. Pactul 
Kellog-Briand nu a făcut decât să ducă la războaie care au 
început fără să fie declarate, ca atunci când Japonia a 
invadat Manciuria, în 1931, şi Italia a invadat Abisinia, în 
1935. 

Când se ajungea la propuneri de dezarmare, chiar şi 
modeste, preocupările de securitate ale statelor individuale 
le făceau să devină diluate sau fără sens. Fixarea unor cifre 
pentru dimensiunile forţelor era îngreunată nu doar de 
necesitatea unor unităţi de măsură pentru inventarierea 
tancurilor sau avioanelor atunci când acelaşi sistem juca 
roluri diferite în strategiile naţiunilor, ci şi de modalităţile prin 
care s-ar fi ţinut cont de mărimile ţărilor şi de natura 
rivalităţilor dintre ele, de capacitatea de a reorienta resursele 
de la pace la război, ca şi de capacităţile logistice de a 
asigura aprovizionarea frontului. Toate naţiunile pretindeau 
că erau la nivelurile minime ale necesarului impus de 
amenințările cu care se confruntau. Toate îşi estimau 
necesităţile proprii „la modul cel mai extravagant”. De 
Madariaga a anticipat o abordare care avea să fie asumată la 
Conferinţa pentru dezarmare de la Geneva, din 1932, şi 
anume de a diferenţia forţele armate după rolul lor, dacă 
erau adecvate pentru scopuri agresive sau defensive. Din 
nefericire, a observat el, intenţia era cea care transforma o 
armă într-un instrument de agresiune. 

Ca rezultat al acestor practici şi al problemelor politice, 
conferințele pentru dezarmare au devenit doar o alta arena 
de luptă pentru un avantaj relativ, şi mai degrabă au 
încurajat decât să reducă neîncrederea. Analiza lui de 


Madariaga nu l-a făcut însă să abandoneze proiectul de pace, 
ci doar a subliniat cât de dificilă era provocarea. El avea să 
revină în continuare la necesitatea unei „Comunităţi 
mondiale” bine organizate, care să tranşeze disputele şi să 
protejeze statele mai mici. Rivalitatea trebuia înlocuită de 
cooperare: „Lumea este o unitate. Ea trebuie percepută ca o 
unitate, guvernată ca o unitate, menţinută în pace ca o 
unitate.” Astfel, analiza lui pronunţat realistă l-a condus la o 
concluzie idealistă. 

Idealismul care sustinuse Liga Naţiunilor a rămas pe poziţii 
până spre anii 1930, însă, după aceea, a devenit tot mai greu 
de păstrat. Aceasta se poate vedea într-o carte publicată în 
1933. În The Intelligent Man's Way to Prevent War (Modul 
omului inteligent de a preveni războiul), mai mulţi autori 
dedicati proiectului de pace au făcut această încercare. 
Editorul, Leonard Woolf, a comparat războiul cu alte 
fenomene sociale precum „canibalismul, arderea pe rug a 
vrăjitoarelor, crima, beţia”, care puteau fi prevenite doar 
dacă era posibil să descoperi condiţiile care le provocau şi pe 
cele care le-ar fi făcut „extrem de puţin probabile sau 
imposibile".» Cadrul a fost stabilit într-un capitol de Norman 
Angell, cel care scrisese şi //uzia cea mare. După 1918, Angell 
a continuat să încerce să demonstreze nebunia războiului. El 
a câştigat Premiul Nobel pentru Pace în 1933, pentru efort, 
dar şi pentru realizări. Ca mulţi alţi promotori ai păcii, era un 
rationalist din punct de vedere filosofic, aşa că s-a concentrat 
asupra surselor potentiale de iraţionalitate. După război, 
Angell a tot schimbat între ele poziţiile izolationiste şi 
internationaliste, balansând între convingerea că modalitatea 
cea mai bună de a evita războiul era să nu te amesteci prea 
mult în treburile altor state şi cea potrivit căreia doar 
implicarea împreună cu alte state putea să ducă la un sistem 
în care războiul să devină imposibil. La momentul eseului din 
1933, intitulat „Anarhia internaţională”, era într-o stare de 
spirit internationalistá. Problema nu era nici natura umană, 
nici capitalismul. El a respins „teoria naţiunii vinovate de 


declanşarea războiului”, pe motiv că aceasta ar fi sugerat că 
unele state erau în mod natural mai rele decât altele. Toate 
ţările care intrau în război credeau că inamicul lor era cel rău 
şi cauza lor era justă. Cu toate că naţiunile luptau pentru 
„drepturile” lor, semnificaţia acestor drepturi era deseori 
controversată şi nu ar fi trebuit să fie decisă de cei implicaţi. 
Adevărata problemă era că „noi am făcut din suveranitatea 
naţională un zeu şi din nationalism o religie”, ceea ce a dus 
la respingerea instinctivă a cooperării internaţionale. Singura 
alternativă pentru a ajunge la „eliminarea treptată a forţei” 
era un angajament că aceasta avea să fie folosită doar 
pentru apărarea legii. 

La momentul publicării cărţii, această propunere s-a 
confruntat cu formidabilul obstacol reprezentat de Adolf 
Hitler, care devenise cancelar al Germaniei în ianuarie 1933. 
Toţi cei care au contribuit la cartea lui Woolf au făcut ce le-a 
stat în puteri ca să-şi susţină convingerile. Erau pregătiţi să 
facă unele concesii Germaniei, date fiind presiunile deloc 
rezonabile ce au rezultat din Conferinţa de pace de la 
Versailles şi care creaseră un teren fertil pentru propaganda 
nazistă. Unul dintre autori a apreciat drept liniştitor un 
discurs rostit de Hitler în Reichstag, în care acesta a pledat 
împotriva războiului pentru că „nici din punct de vedere 
politic, nici economic, recurgerea la forţă de orice fel în 
Europa nu ar putea crea o situaţie mai favorabilă decât 
există astăzi”. Un altul spera că responsabilitatea „putea să-i 
înveţe pe aceşti oameni prudenta", în vreme ce „necesităţile 
economice i-ar putea obliga să urmeze o politică de mare 
răbdare şi moderație”. Si totuşi, cuvintele lui Hitler din cartea 
lui manifest, Mein Kampf, erau greu de ignorat: 


teritoriile oprimate nu sunt readuse la sânul patriei mamă cu 
proteste înflăcărate, ci cu o sabie în stare să lovească. Este 
sarcina celor ce conduc politica internă să făurească această 
sabie; să se asigure că făurirea ei nu este perturbată, iar să 
caute camarazi de arme este sarcina politicii externe. 


Pregătirea pentru război începuse deja, iar copiii erau 
învăţaţi ura şi răzbunarea. Germania trebuia aşadar să fie 
văzută ca „un pericol pentru pacea mondială”. Woolf şi-a 
încheiat introducerea referindu-se la „virajul spre fascism si 
hitlerism”. De la data primelor planuri făcute pentru carte, se 
produsese „o accelerare enormă a mişcării spre nationalism 
şi violenţă si dictatură, departe de orice idee de 
internationalism si de Ligă a Naţiunilor”. Cei cu aceste 
concepţii retrograde puteau să facă războiul inevitabil, dar 
puteau totodată să aleagă si o altă cale. El insista că „nu era 
nimic rusinos în a refuza să te alături barbarilor”.= 

Câţiva ani mai târziu, speranţa că Hitler avea să înveţe 
moderatia a lăsat locul alteia, şi anume că setea lui de 
putere putea fi satisfăcută dacă i s-ar fi îndeplinit unele 
solicitări limitate.» Omul care a îmbrăţişat cu cel mai mare 
entuziasm politica de împăciuire, prim-ministrul britanic 
Neville Chamberlain, a devenit un nume generic pentru 
naivitatea iresponsabilă. După ce s-a întâlnit cu Hilter la 
Munchen şi a acceptat intrarea Germaniei în Regiunea 
Sudetilor, în Cehoslovacia, Chamberlain a vorbit despre 
„pacea în vremurile noastre”, remarcând: „Cât de oribil, de 
fantastic, de neconceput ar fi să săpăm tranşee aici şi să ne 
punem măştile de gaze din pricina unei dispute într-o ţară 
îndepărtată, între popoare despre care nu ştim nimic".» La 
începutul lui septembrie 1939, naziştii au invadat Polonia. La 
doar două decenii după sfârşitul unui război catastrofal, 
Europa se implica într-un al doilea. Spre deosebire de 
nesfârşitele discuţii privind originile Primului Război Mondial, 
originile celui de-al doilea nu erau mai deloc controversate. 

Războiul abia începuse când Edward Hallett Carr, un fost 
diplomat, a publicat The Twenty Years’ Crisis (Criza celor 20 
de ani), o critică tranşantă a proiectului de pace interbelic. 
Carr era cel de-al patrulea deţinător al funcţiei de preşedinte 
al primului Comitet pentru relaţii internaţionale, înfiinţat în 
cinstea lui Woodrow Wilson la Universitatea din Aberystwyth. 
Sponsor a fost parlamentarul liberal David Davies, un 


sustinátor activ si entuziast al Ligii Natiunilor, care spera cá, 
printr-o înţelegere suficient de riguroasă a funcţionării 
sistemului internaţional, puteau fi identificate măsuri care să 
prevină o noua alunecare spre război. De unde şi 
consternarea pe care i-a provocat-o critica adusă de Carr 
convingerilor la care tinea cel mai mult. The Twenty Years’ 
Crisis nu pleda atât pentru o alternativă „realistă” la 
„utopianism”, cât pentru o sinteză a celor două, deşi tonul 
dominant era cel realist. 

Critica lui indica trei probleme fundamentale ale utopiilor 
din precedentele două decenii: în primul rând, o credinţă 
nejustificată în progres, de parcă omenirea ar fi fost obligată 
să-şi îmbunătăţească formele de guvernare; în al doilea rând, 
neglijarea factorilor de putere; şi, în al treilea rând, 
încercarea de „a pune la baza moralității internationale o 
presupusă armonie de interese, care identifică interesul 
întregii comunităţi de naţiuni cu interesul fiecărui membru 
individual al acesteia”. Când guvernele vorbeau de principii, 
justiţie şi drepturi, a avertizat el, se refereau de fapt cu 
toatele, fie şi inconştient, la interesele lor nationale.» Dat 
fiind momentul, cu greu mai putea fi contestat eşecul 
proiectului utopic. Era dureros de clar că eforturile de a 
gestiona problema războiului cu ajutorul unei noi organizaţii 
internaţionale dăduseră greş. 


CAPITOLUL 6 
RÁZBOIUL TOTAL 


„Cum va fi următorul război?” „Va semăna întru ceva cu 
precedentul?” Acestea sunt întrebările cu care, în actuala stare 
de teamă sau de curiozitate resemnatá, este bombardat oricine 

studiază sumbrul domeniu al cunoaşterii numit uneori ştiinţa 
războiului. 


Basil Liddell Hart, Europe in Arms (Europa la arme), 1937: 


Spre deosebire de perioada anterioară Primului Război 
Mondial, în anii care au dus la cel de-al doilea nu au mai 
existat iluzii cu privire la natura războiului. Amintirile 
cutremurătoare ale victimelor ridiculizaseră ideea de război 
ca un lucru nobil şi formator de caractere. Războiul scăpase 
din constrângerile fizice şi normative de până atunci. 
învingătorii din 1918 au ieşit din război răniţi şi epuizați, la fel 
ca învinşii. Un viitor război avea să fie destul de asemănător, 
dar mult mai distrugător, pentru că apăruseră noi moduri de 
a ucide şi nu exista protecţie pentru civili. Civilii nu mai 
apăreau ca necombatanti care trebuiau protejaţi, ci 
deveneau obiectiv central al  masináriei războiului 
industrializat si, totodatá, o tintá, in acelasi timp, ,slabi si de 
o importanţă critică”. În 1923, în contextul preocupărilor 
privind războiul aerian, juriştii au început să înlocuiască 
vechea antiteză combatant/necombatant cu cea dintre 
militari şi civili.» 

Perspectivele erau sumbre, presupunându-se că inovațiile 
cele mai cumplite din precedentul război, în special raidurile 
aeriene, aveau să domine luptele încă de la început. După 
atacurile asupra Marii Britanii cu aerostate în 1915 şi avioane 
în vara anului 1917, şi cu toate că nu a existat panică, 


guvernul a început sa îşi facă griji cu privire la reacţiile 
populaţiei la atacuri viitoare. În vara anului 1918, generalul 
sud-african Jan Christiaan Smuts a scris pentru guvernul 
britanic un raport ce anticipa o zi, nu prea îndepărtată, 


în care operaţiunile aeriene - cu distrugerile produse de ele 
în teritoriile inamicului, cu distrugerea pe scară largă a 
centrelor industriale cu mulţi locuitori - ar putea să devină 
principalele operaţiuni ale războiului, faţă de care formele mai 
vechi de operaţiuni militare terestre şi navale ar putea deveni 
secundare şi subordonate.: 


Viziunea lui Wells, a forţei aeriene folosite împotriva popu- 
laţiilor lipsite de apărare, a fost contestată înainte de război. 
Unul dintre critici a remarcat că „putem fi siguri că, deşi 
raidul aerian va avea utilităţile lui în strategia viitorului, el va 
rămâne subsidiar altor metode”. Alţii credeau că era mai 
puţin probabil ca naţiunile civilizate să recurgă la astfel de 
metode teribile, dar îi îngrijora ce ar putea face anarhiştii cu 
asemenea arme.: După 1918, preocupările din jurul războiului 
aerian au dus la cristalizarea ideilor privind importanţa 
civililor în efortul naţional de război şi posibilitatea ca o 
lovitură ce i-ar viza în mod special să fie fatală. Astfel, dacă 
Wells se îndoia că războiul putea fi câştigat din aer şi a 
avertizat cu privire la un concurs nebunesc al distrugerilor 
până când, din disperare, s-ar fi ajuns la un guvern mondial, 
opinia mai larg răspândită era că aceasta putea fi o cale 
către victorie. Încă din 1909, jurnalistul R.P. Hearne a descris 
un război care începea cu „o lovitură răsunătoare” împotriva 
oraşelor, suficientă pentru ca moralul naţional să se 
prábuseascá. Pe alţii îi îngrijora „paralizia” ce ar rezulta 
dintr-o „singură lovitură bine directionata” împotriva a ceea 
ce ar fi descris acum ca „infrastructură critică”. 
Constientizarea tot mai pronunţată a interdependentei 
complexe din societăţile moderne a adus preocuparea că 
distrugerea unei părţi a sistemului ar putea duce la un colaps 
mai răsunător. În timpul Primului Război Mondial, raidurile 


zeppelinurilor au încurajat ideea cá un război dus împotriva 
„nervilor centrali si arterelor vitale ale unui adversar 
nepregátit" putea fi decisiv. Aceasta sugera un ráspuns la 
dilema războiului îndelungat, de uzură. Dacă războaiele nu 
mai puteau fi „câştigate pas cu pas”, prin metode 
tradiţionale, atunci raidurile aeriene puteau fi un mod de a 
pune capăt rapid unui viitor conflict. 

După război, analiştii militari au evaluat diferitele tipuri de 
muniţie care puteau fi lansate din avion, de la cele incendiare 
la cele cu gaze toxice, ţinând cont nu atât de efectele lor 
materiale, cât de cele psihologice. Cei mai entuziaşti 
susţinători ai puterii aeriene, ca Billy Mitchell în Statele Unite 
şi Giulio Douhet în Italia, au încercat să arate cum ar putea 
câştiga războaie cu ofensive viguroase, care sa 
îngenuncheze inamicii naţiunii. Ei au respins alte opţiuni în 
locul raidurilor masive asupra teritoriului inamic, la fel cum, 
înaintea lor, susținătorii puterii navale insistau că 
preocuparea pentru apărarea de coastă sau sprijinirea 
operaţiunilor terestre distrăgea din eforturile care ar fi fost 
mai bine dedicate supremaţiei pe mare. Afirmațiile lor au fost 
popularizate de Douhet, a cărui carte Dominarea din spațiul 
aerian, publicată în 1921, demonstra că avionul urma să facă 
irelevantă lupta terestră, proiectând bătălia în inima 
teritoriului inamic, unde civilii loviți aveau să ceară curând 
guvernului lor să capituleze.: Impactul probabil al unor astfel 
de atacuri asupra stării de spirit a populaţiei se baza doar pe 
observaţiile făcute după raidurile din timpul războiului 
împotriva britanicilor, pe prejudecățile de clasă şi pe teoriile 
dominante ale psihologiei mulțimilor, cum era cea a lui Le 
Bon, care puneau accentul pe susceptibilitatea la emoția 
brută. O examinare mai atentă a realităţii ar fi încurajat o 
viziune mai nuanţată asupra reacţiilor populare şi nu ar fi 
mers prea mult pe ideea că oamenii n-ar fi fost în stare să 
facă fata. Ideea care predomina era cea potrivit căreia 
bombardamentele din aer ar fi dus inevitabil la haos social. In 
1926, de exemplu, strategul militar Basil Liddell Hart, care 


analizase impactul raidurilor cu zeppelinuri in Hull, medita la 
posibila distrugere a unor mari orase, inclusiv Londra, cu 
„magazinele si Fleet Street dărâmate, Whitehall o grămadă 
de ruine, cartierele de la periferie scoase din minţi, 
dezlántuite si împinse să se revolte, căile ferate întrerupte, 
fabricile distruse”. In asemenea circumstanţe, se întreba: „Nu 
cumva ar dispărea voinţa generală de a rezista şi ce ar putea 
face partea încă hotărâtă a naţiunii, fără organizare şi 
conducere centralá?": 

Holman a descris cum ,teoria loviturii náucitoare a ajuns 
să fie unanim acceptată de intelectualii militari în anii 1920, 
iar în anii 1930 devenit varianta oficială, acceptată şi 
promovată de pacifişti şi militarişti deopotrivă”. Teoria se 
baza pe presupuneea că populaţia civilă era esenţială pentru 
economia de război, dar reprezenta şi elementul cel mai 
vulnerabil, conform unui scenariu stereotip. Acesta postula 
un război care începea cu un atac surpriză al Germaniei, cu 
un raid aerian masiv soldat cu un mare număr de victime în 
rândurile civililor, cu siguranţă de ordinul miilor, dacă nu al 
milioanelor. La pagubele produse în mediul urban se adăuga 
perturbarea sau încetarea unor servicii esenţiale, iar zonele 
rurale nu puteau reprezenta un adăpost din cauza răspândirii 
foametei şi a bolilor. „Cu capacitatea de a duce un război 
grav compromisă, guvernul nu ar fi avut altă opţiune decât 
să capituleze după doar câteva săptămâni sau zile, ori poate 
chiar ore." 

In acest fel, autoliniştirea antebelică privitoare la impactul 
războiului a fost înlocuită de alarmismul postbelic. Ceea ce 
părea o fantezie cu flote aeriene bombardând mulțimile 
neputincioase era văzută acum ca o realitate inevitabilă, care 
se adăuga amintirii tranşeelor şi a infanteriei măcelărite la 
scară industrială. Nu era nevoie de cine ştie ce eforturi de 
imaginaţie sau de logică. Dacă populaţia civilă făcea ca 
războiul să continue, furnizând rezerve proaspete pentru 
front şi muncitori pentru fabrici, atunci ea era o ţintă legitimă 
şi mai profitabil de atacat, deoarece era mai puţin pregătită 


să reziste decât soldaţii. În loc ca războiul să devină mai 
limitat, părea mai probabil să se întâmple contrariul. 

Omul care a supervizat înfrângerea Germaniei în 1918, 
generalul Erich Ludendorff, a dedus că problema stătuse în 
incapacitatea de a înţelege că războiul trebuia recunoscut ca 
o întreprindere „totală”. În 1935, Ludendorff a avertizat că în 
următorul război întreaga societate trebuia să fie mobilizată 
împotriva inamicului, ceea ce însemna că şi inamicul trebuia 
privit în termenii întregii lui societăţi, nu limitat doar la 
forţele armate. Războiul era total, a comentat el, deoarece 
implica întregul teritoriu şi întreaga populaţie a statului. 
Pentru aceasta era nevoie de pregătiri din timp, înainte să 
înceapă ostilitățile, si de o întărire a moralului populaţiei. In 
plus, războiul total urma să fie condus de un singur personaj, 
cu autoritate supremă asupra tuturor acţiunilor militare. Erau 
încă prezente conceptele de dinainte de 1914, de acţiune 
ofensivă într-un război de anihilare, doar că acum se aplicau 
întregii naţiuni inamice, în caz contrar rezultatul fiind cu 
siguranţă anihilarea naţiunii proprii; cerinţele mergeau mult 
dincolo de forţa militară. „Victoria se datorează spiritului.”» 

Perspectiva unui viitor război dominat de raiduri aeriene 
masive, mai ales când în ecuaţie intrau şi gazele toxice, a 
furnizat scenariul standard pentru literatura perioadei 
respectice. Clark prezintă o listă de titluri ce demonstrează 
cât de deprimantă şi de ubicuă era tema: The Poison War 
(Războiul otrăvii), The Black Death (Moarte neagră), Menace 
(Amenintare), Empty Victory (Victorie fără sens), Invasion 
from the Air (Invazie din aer), War Upon Women (Război 
asupra femeilor), Chaos (Haos) şi Air Reprisal (Represalii 
aeriene). Ideea victoriilor rapide şi facile nu avea prea mare 
trecere; scenariile sugerau în schimb necesitatea dezarmárii. 

În rr, Cicely Hamilton, activistă pentru drepturile 
femeilor şi scriitoare britanică, a publicat Theodore Savage, 
ulterior republicată în Statele Unite cu titlul Lest Ye Die (/n 
caz că nu mori), în care o criză în Balcani ducea la un război 
devastator. După ce Londra a fost lovită, „un val de oameni 


rámasi fárá nimic a pornit brusc si orbeste spre nord... 
oriunde departe de ruinele lásate ín urmá de explozii, de 
flácári si de moartea prin sufocare; iar autoritátile se chinuiau 
zadarnic sá controleze si sá ghideze torentul de suferintá de 
nesuportat". 7he Gas War of 1940 (Rázboiul cu gaze toxice 
din 1940), scrisă în 1933 de Stephen Southwold sub 
pseudonimul Miles, prezenta amintirile unui dictator care îşi 
trimisese fiul în spaţiu ca să-l ferească de o lume lipsită de 
siguranţă. What Happened to the Corbetts (Ce a pátit familia 
Corbett) a lui Nevil Shute este povestea unei lumi care a 
decázut din cauza rázboiului si a bolilor aduse de el, a nevoii 
de a fugi si de a evada, cu toate cá mesajul era cá civilizatia 
nu era condamnatá, pentru cá barbaria atacului aerian a 
intors intreaga lume impotriva agresorului.» Cel mai cunoscut 
era romanul din 1933 al lui H.G. Wells, The Shape of Things 
to Come (Cum arată viitorul), nu în ultimul rând datorită 
filmului şocant la baza căruia avea să stea câţiva ani mai 
târziu, şi care începea cu o „alertă de război” în timpul 
Crăciunului anului 1940. Wells a rămas şi de această dată la 
mesajul lui obişnuit. Chiar dacă la început părea că forţa 
brută avea să învingă, până la urmă lumea era salvată de 
intervenţia Aviației Internationale, care lupta pentru lege şi 
normalitate, ducând la o nouă epocă a ştiinţei şi culturii.» 

În tradiţia fictiunilor de război din urmă cu treizeci de ani, 
Evening News, din Londra, s-a considerat „obligat” să publice 
in serial, în iunie Yaro, The War of 1938 (Războiul din 1938) a 
lui S. Fowler Wright. Aceasta a devenit până la urmă o 
trilogie în care, pe fundalul sumbru al războiului, se derulau 
poveşti complexe de iubire şi aventuri. Wright era profund 
conservator, se temea de impactul ştiinţei şi privea cu 
dispreţ concepţiile despre progres ale lui H.G. Wells. El 
vizitase Germania nazistă în 1934, iar cărţile lui reflectau 
groaza provocată de cele văzute. Primul volum începe cu 
Germania transmițând revendicări Cehoslovaciei, în aa. 
Praga a fost distrusă într-un raid aerian şi cehii au fost 
avertizaţi că avea să fie şi mai rău dacă nu cedau solicitărilor 


Germaniei. Germania, li s-a transmis, devenise „capabilă sá- 
şi impună voinţa, asa cum îi cerea máretul ei destin”. Printre 
invențiile vătămătoare se număra un gaz care îngheţa 
sângele şi le provoca oamenilor orbire şi debilitate mintală. 
Britanicii intră în conflict doar în volumul al doilea, deşi în 
primul existase un avertisment cu privire la eşecul ţării de a 
pregăti populaţia pentru războiul cu gaze toxice, din cauza 
resentimentelor persistente fata de „ravagiile făcute de 
ştiinţa militară, care nenorocea omenirea”. Când Germania a 
cerut Marii Britanii să-i predea Canalul Suez, aceasta a 
refuzat doar ca să descopere cât de nepregătită şi de 
nedisciplinată era, acum că Germania devenise „o sabie 
malefică şi nemiloasă, pornită să supună lumea”. Americanii 
stăteau si mai rău, schiloditi de „cancerul profund al 
comunismului” şi convinşi de propagandă că războiul trebuia 
evitat cu orice preţ. În volumul al treilea, Germania şi Rusia 
colaborează, în timp ce Statele Unite erau preocupate în 
exclusivitate de Pacific. Aceste romane, care urmăreau să 
avertizeze cu privire la Germania şi să încurajeze 
preocuparea pentru aviaţie, nu fac decât să demonstreze cât 
de intimidantá devenise perspectiva raidurilor aeriene. 
Germanii nu mai trebuiau să facă presiuni cu coloane de 
tancuri, deoarece deţineau arme distrugătoare, de care 
inamicii lor nu se puteau apăra. 

Pe 26 aprilie 1937, avioane germane şi italiene ce acționau 
de partea nationalistilor spanioli au bombardat oraşul basc 
Guernica. Cifrele care au circulat ulterior sugerează că peste 
1 600 de oameni au fost ucişi, dintr-o populaţie de circa 7 
000 de locuitori. Acestea au fost cifrele care au alimentat 
dezbaterea publică privind însemnătatea atacului de la 
Guernica, deşi numărul real al morţilor a fost probabil mai 
apropiat de 300. Privind în urmă, acest episod ilustrează cât 
de vagă era graniţa între terorizarea populaţiei şi sprijinul 
acordat operaţiunilor militare. Obiectivul era prinderea în 
capcană a forţelor republicane şi împiedicarea retragerii lor 
pentru a întări apărarea oraşului Bilbao. Rezistenţa 


republicanilor a fost într-adevăr sfárámatá după atac, 
întărind ideea că raidurile aeriene erau o modalitate eficientă 
de a frânge voinţa populară. Efectul imediat a fost însă un val 
de indignare faţă de o atrocitate. George Steer, reporter 
pentru ziarul londonez Time, a publicat după câteva zile o 
relatare completă şi intensă: 


Ca execuţie şi ca scară a distrugerii produse, ca şi prin 
selectarea țintelor, raidul de la Guernica este unic în istoria 
militară. Guernica nu era obiectiv militar. O fabrică în care se 
producea material de război, aflată în afara oraşului, a rămas 
neatinsă. La fel şi două cazărmi, la mică distanţă de oraş. 
Oraşul era mult în spatele liniilor frontului. Scopul 
bombardamentului a fost, se pare, demoralizarea populaţiei 
civile şi distrugerea leagănului culturii basce. Toate datele vin 
în sprijinul acestui argument, începând cu ziua în care a avut 
loc atacul.» 


Pablo Picasso s-a inspirat din acest eveniment şi a 
prezentat o pictură pentru pavilionul spaniol de la Expoziţia 
Internaţională de la Paris. Artistul a concentrat dezastrul într- 
o imagine dramatică, şocantă şi originală, ce avea să rămână 
un simbol puternic pentru grozăvia oricărui război. 

Nu mult după aceea, o dispută mocnită dintre China şi 
Japonia s-a transformat brusc într-un război total. Chinezii au 
făcut fata cu greu atacului japonez şi nu au reuşit să îşi apere 
capitala, Nanking. La sfârşitul lui decembrie 1937, japonezii 
au intrat în oraş şi au renunţat imediat la orice constrângeri. 
Vreme de aproximativ şase săptămâni, soldaţii japonezi au 
ucis, au jefuit şi au violat. Ei pretindeau că ar căuta militarii 
chinezi, dar aceasta nu putea să explice şi cu atât mai puţin 
să justifice atrocitățile. De data aceasta a fost un reporter de 
la New York Times, F. Tillman Durdin, care a prezentat ororile 
văzute. El a descris violenţa intensă ca fiind strategică: 
„Japonezii par să vrea ca ororile să persiste cât mai mult, ca 
să întipărească în mintea chinezilor ce rezultate cumplite are 
rezistenţa opusă Japoniei”. Rezultatul a fost că Nanking 


„adăpostea de-acum o populaţie terorizatá care, sub 
ocupatie stráiná, astepta temándu-se de moarte, torturá si 
jaf. În cimitirele zecilor de mii de soldati chinezi ar putea fi la 
fel de bine îngropate orice speranţe ale chinezilor de a 
rezista cuceririi de către Japonia."»* Dacă acesta a fost scopul, 
el a fost îndeplinit doar până la un punct. Forţele japoneze au 
continuat să facă progrese, dar China era atât de mare şi 
populaţia ei atât de numeroasă, încât nu au putut niciodată 
termina cu adevărat cucerirea. 

Cu toate că lumea se aştepta deja la un al Doilea Război 
Mondial, când s-a ajuns la el luptele au început cu precauţie. 
În The Shape of Things to Come, Wells văzuse războiul 
începând între Germania şi Polonia în 1940, cu o durată între 
doi şi zece ani. Aşa a şi început în septembrie 1939, dar totul 
s-a terminat în şase săptămâni. Francezii şi britanicii sperau 
că s-ar putea găsi o cale de învinge Germania fără ofensive 
majore. Armata franceză aştepta în spatele defensivei ei Linii 
Maginot, în timp ce Marina Regală britanică se pregătea din 
nou să impună o blocadă care, în timp, să paralizeze 
economia de război germană. După ocuparea Poloniei a 
urmat o perioadă de calm şi chiar s-a vorbit despre „un fals 
război”. În primăvara anului 1940, când au căzut Olanda şi 
Belgia, şi când, până la urmă, a capitulat şi Franţa, războiul a 
părut să revină la tipul anticipat în 1914. Germania cucerea 
ţările una după alta prin ofensive rapide şi eficiente, în doar 
câteva săptămâni. Războiul urma liniile clasice, cu armate 
regulate care se înfruntau în bătălii, iar rezultatele acestora 
decideau soarta politică a naţiunilor. 

Rolul potenţial al tancurilor într-un viitor război stârnise 
discuţii aprinse încă de la prima apariţie a acestora, în timpul 
Primului Război Mondial. Toate puterile mai importante îşi 
construiseră vehicule blindate, dezbătând între timp cum 
puteau fi acestea folosite mai bine - să se deplaseze rapid şi 
pe cont propriu în teritoriu inamic, ca forţă de sprijin pentru 
infanterie într-o ofensivă obişnuită, sau ca putere de foc 
mobilă pe o poziţie defensivă. Tancul era întotdeauna 


preferat de cei hotarati să înfrunte provocarea întoarcerii la 
ideea clasică de război între armate de profesionişti. In locul 
lipsitelor de sens atacuri frontale din Primul Război Mondial, 
ei pledau pentru deplasare rapidă şi manevre de învăluire. 
Acestea se materializaseră acum cu o eficienţă devastatoare. 
Spre deosebire de entuziaştii puterii aeriene, care erau 
convinşi că avionul trebuia utilizat doar în rol „strategic”, de 
câştigător al războiului, germanii şi-au dat seama cum putea 
avionul să sprijine operaţiunile terestre. 

Succesul ofensivelor germane din 1939-1940 a fost posibil 
prin pactul dintre Hitler şi Stalin, conducătorul Uniunii 
Sovietice comuniste. La vremea respectivă, acesta a fost 
văzut ca fiind deosebit de cinic. Ambele ţări fuseseră în 
tabăra celor învinşi în precedentul război şi se radicalizaseră, 
ca rezultat. Ambele erau totalitare, cu elita conducătoare 
controlând orice aspect al vieţii. Din punct de vedere 
ideologic, erau complet opuse şi cu totul antagonice. 
Caricaturistul David Low a surprins cinismul pactului imediat 
după anunţarea acestuia. Cei doi dictatori se întâlneau într- 
un peisaj pustiit. „Canalia planetei, presupun”, spune Hitler. 
„Asasinul sângeros al maselor, presupun”, spune Stalin. Dacă 
Hitler s-ar fi mulţumit să îl lase pe Stalin să facă propriile 
cuceriri, cei doi ar fi putut să împartă Europa între ei, dar el 
nu a putut accepta să împartă continentul cu o ideologie pe 
care o respingea şi cu un popor pe care îl dispretuia. Hitler a 
avut întotdeauna intenţia ca, la un moment dat, să se 
deplaseze spre est ca să obţină Lebensraum, „spaţiu vital” 
pentru poporul german. La sfârşitul anului 1940, cu Marea 
Britanie intepenita în starea defensivă şi cu Statele Unite încă 
nebeligerante, a ajuns la concluzia că era momentul potrivit. 
O înfrângere a sovieticilor i-ar fi convins pe britanici că 
poziţia lor era lipsită de speranţă, realizând totodată ceea ce 
reprezenta obiectivul mobilizator al întregii lui ideologii. Pe 
18 decembrie 1940, şi-a prezentat punctul de vedere: 
„Wehrmachtul trebuie să fie pregătit să zdrobească Rusia 


sovietică printr-o campanie rapidă, si asta chiar înainte de 
sfârşitul războiului împotriva Angliei”.» 

Cât despre metodă, Hitler intenţiona să se bazeze pe blitz- 
kriegul care îl servise atât de bine în 1940. El nu credea că 
forţele sovietice erau într-o stare suficient de bună ca să facă 
faţă unui atac sălbatic brusc şi se aştepta ca ele să cedeze 
rapid. Națiunea lui era una puternică şi cu o voinţă de fier, şi 
înfrunta o naţiune slabă. Generalii lui nu erau la fel de siguri, 
dar ei nu fuseseră siguri nici înainte de invadarea Franţei şi 
se dovedise că nu avuseseră dreptate. Au înţeles că totul 
depindea de viteză. Dacă Moscova reuşea să reziste, atunci 
întreaga operaţiune era probabil condamnată. Fusese 
mobilizată o armată germană imensă, de patru milioane de 
oameni, dar dacă armata sovietică avea şansa să se 
regrupeze şi să îşi revină, urma să fie nevoie de un număr şi 
mai mare. La fel de serios, dacă războiul nu se termina rapid, 
forţele germane nu dispuneau de îmbrăcămintea şi de cele 
necesare pentru iernile grele din Rusia. 

Când a venit momentul lansării Operațiunii Barbarossa, pe 
22 iunie 1941, surpriza a fost aproape totală.» Stalin fusese 
prevenit, dar a ales să ignore avertismentele, pe care le-a 
văzut ca pe o încercare de a distruge o relaţie ce se dovedise 
satisfăcătoare pentru ambele părţi, permiţând fiecăreia să îşi 
stabilească sfera de influenţă. Iniţial s-a poticnit, dar apoi şi-a 
recăpătat cumpătul şi a început apărarea. Acesta a devenit 
Marele Război Patriotic, dus pentru apărarea patriei, mai 
degrabă decât pentru comunism. Dovezile brutalităţii 
germanilor au făcut ca şi aceia care aveau prea puţină 
simpatie pentru regim să lupte împotriva invadatorilor. 
Germanii au ajuns aproape de Moscova şi de Leningrad, unde 
au instituit un asediu teribil, dar nu s-au apropiat suficient de 
mult. Trăsătura principală a strategiei lui Hitler nu ţinea de 
pretinsa originalitate a conceptelor şi a tacticilor lui militare. 
De fapt, Hitler nu îşi dădea seama pe deplin de caracterul 
improvizat al blitzkriegului dus de el în Europa de Vest şi 
norocul pe care îl avusese să găsească în faţă o Frantá 


rămasă încă la stadiul de campanie defensivă pe liniile de 
tranşee din precedentul război. Strategia era mult mai puţin 
adecvată stepelor ruseşti. Originalitatea lui stătea în 
obiectivele războiului, care presupuneau nu doar cucerirea 
altor popoare, ci înrobirea şi anihilarea acestora. Vătămarea 
societăţii inamicului nu mai era un mijloc către un scop: 
tocmai asta urmărea războiul. Persecutarea evreilor era o 
parte bine ancorată în ideologia nazistă şi era practicată în 
teritoriile ocupate, însă pe măsură ce forţele germane 
avansau pe teritoriul Uniunii Sovietice s-a trecut oficial la o 
politică de ucidere nediscriminatorie şi apoi de exterminare 
organizată. După întâlnirea din ianuarie 1942 a conducerii 
naziste în suburbia berlineză Wannsee, „Soluţia finală la 
problema evreiască” a ajuns să presupună eliminarea 
sistematică a evreilor nu doar din est, ci şi a celor deja aflaţi 
sub ocupaţie în Europa de Vest.» A fost un angajament care a 
dat o semnificaţie războiului din Est, dar i-a asigurat totodată 
şi eşecul. Hotărârea de a invada Uniunea Sovietică era 
„înrădăcinată atât de adânc în ADN-ul nazist, încât nu a putut 
fi oprită”. Însă deturnarea de resurse pentru realizarea 
exterminării şi o ocupaţie brutală care a alienat naţionalităţi 
ce altfel ar fi putut fi câştigate de partea luptei antisovietice 
au „îndepărtat” şi mai mult orice şansă ar fi avut Hitler să 
câştige războiul.» 

Dacă decizia Germaniei de a ataca Uniunea Sovietică a 
reprezentat o eroare de judecată majoră, atunci atacul 
japonez asupra flotei americane din Pacific la baza ei de la 
Pearl Harbor a fost una şi mai mare. O posibilă explicaţie este 
că - la fel ca Hitler cu Planul Barbarossa - japonezii erau 
încrezători în capacitatea lor de a câştiga un atac-surpriză. 
Strategia functionase în favoarea lor în trecut, în Primul 
Război Sino-Japonez din 1894, şi apoi în februarie 1904, când 
au atacat flota rusă din Extremul Orient la Port Arthur, 
hotărând că războiul era singura cale de rezolvare a unei 
dispute privind statutul Coreei. După acest al doilea atac, 
navele ruseşti au fost distruse sau au eşuat, incapabile să 


mai iasă din port, iar forţele japoneze au înaintat în Coreea 
fără să întâmpine rezistenţă. Ca să recupereze, ţarul a a 
trimis nave din Flota Baltică, dar, până au ajuns acestea 
acolo, Port Arthur căzuse deja şi flota japoneză era pregătită 
să le întâmpine. Japonezii au anticipat traseul prin 
Strâmtoarea Tsushima al navelor ruseşti, care au fost luate 
prin surprindere. Într-una din acele rare bătălii care pot fi 
descrise ca „decisive”, flota rusă a pierdut două treimi din 
nave şi, ca să evite un dezastru şi mai mare, s-a predat 
japonezilor. Nu mult după aceea, Rusia a acceptat termenii 
de pace. Victoria le-a dat japonezilor şi mai multă 
îndrăzneală, în timp ce restul puterilor maritime au fost 
foarte atente să tragă invataminte. Succesul Japoniei fusese 
rezultatul vitezei navelor ei de luptă şi al tunurilor puternice, 
precum şi al faptului că îşi dăduse seama de potenţialul 
telegrafiei. 

Un analist a văzut din timp că succesul acesta ar fi putut 
ispiti Japonia să atace flota Statelor Unite. Hector Bywater 
îmbina jurnalismul naval cu spionajul ocazional pentru 
Amiralitatea britanică. După ce şi-a expus pentru prima dată 
ideile, în 1921, în cartea Sea-power in the Pacific: A Study of 
the American-Japanese Naval Problem (Puterea maritimă în 
Pacific: un studiu al problemei navale americano-japoneze), 
el şi-a prezentat pe larg ideile în 1925 într-un roman, The 
Great Pacific War (Marele Război din Pacific), care explora 
cum ar putea izbucni şi evolua un viitor război între Statele 
Unite si Japonia.» El a subliniat, foarte corect, importanţa 
lipsei de materii prime de care suferea Japonia şi nevoia ei de 
a căpăta acces la Asia continentală pentru a-şi satisface 
necesităţile, şi că „înrobirea” chinezilor pe care o presupunea 
acest demers avea să întâmpine rezistenţa Statelor Unite. 
Conform scenariului imaginat de Bywater, flota militară 
americană urma să fie prinsă în Golful Manila de un atac 
surpriză japonez, exact la fel cum fuseseră surprinşi ruşii în 
Strâmtoarea Tsushima. Cele mai mari pagube avea să le facă 
artileria navală. 


Pe 7 decembrie 1941, valuri de avioane japoneze plecate 
de pe sase portavioane au atacat flota americaná din Pacific 
la Pearl Harbor, avariind sau distrugánd optsprezece vase, 
inclusiv cinci nave de luptă, si avariind sau distrugând cele 
mai multe avioane americane din Hawaii. Bywater, care 
murise cu un an în urmă, a fost redescoperit ca un fel de 
profet.» Japonezii stiau de el cu sigurantá, deoarece cártile lui 
fuseseră traduse în japoneză. Insá factorul esenţial în 
pregătirea planurilor pentru Pearl Harbor a fost înţelegerea 
de către marina militară japoneză a posibilităţilor puterii 
aeronavale.» Bywater văzuse un rol pentru avioanele având 
baza de lansare pe nave, dar nu apreciase pe de-a întregul 
posibilul lor impact. Insă la fel de importantă ca previziunea 
lui Bywater că războiul ar putea să înceapă cu un atac- 
surpriză a fost opinia lui că, totuşi, Japonia avea să piardă 
până la urmă războiul. El a anticipat strategia din-insulă-în- 
insulă pe care americanii aveau să o adopte în Pacific, ca să-i 
împingă înapoi pe japonezi. In romanul lui, Japonia se predă 
după un raid american „demonstrativ” asupra capitalei Tokyo 
cu „bombe” conţinând fluturaşi care cereau imperativ 
capitularea, „ca să nu se mai piardă atâtea vieţi”. Eşecul 
Japoniei era esenţial pentru scopul urmărit de Bywater. El a 
explicat că a ales să demonstreze „cu ajutorul ficţiunii” că 
„războiul nu era o opţiune rentabilă pentru nici una dintre 
părţile implicate”. 

Dacă japonezii au apreciat descrierea făcută de Bywater 
primelor etape ale războiului, ei au fost mai puţin 
impresionați de modul în care le-a descris eşecul final 
(calificat drept „calomnie” de un ofiţer în introducerea pe 
care a făcut-o la carte). Motivele pentru care un atac ar fi 
putut să eşueze au fost apreciate pe de-a întregul la Tokyo, 
chiar şi de către susţinătorii războiului. Invadarea recentă a 
Chinei ar fi putut să fie un avertisment suficient de puternic 
privind pericolele acţiunii agresive. Aceasta a dus la 
deteriorarea relaţiilor cu Statele Unite şi a făcut ca 
Washingtonul să impună sancţiuni economice. De-a lungul 


anului 1941, discutiile diplomatice intermitente nu au reusit 
să rezolve impasul, chiar dacă Japonia încerca din greu să 
restabilească liniştea în China. Dacă sancţiunile continuau, 
economia Japoniei ar fi fost grav afectată. Dar Japonia nu a 
vrut să admită că făcuse o eroare cu China, pentru că ar fi 
fost dezonorant şi probabil ar fi atras cereri şi mai 
nerezonabile din partea Washingtonului. 

Logica acestei poziţii era să accepte inevitabilul războiului 
fără o soluţie evidentă pentru victorie. Nu s-a luat în calcul o 
invadare sau o ocupaţie a Statelor Unite continentale. Scopul 
era înlăturarea opoziţiei americanilor la hegemonia Japoniei 
în Asia de Est. Planul de a ataca Pearl Harbor a fost aşadar 
conceput ştiind foarte bine că, oricât succes ar fi avut, nu se 
punea problema unei înfrângeri militare a Statelor Unite şi 
că, dacă Statele Unite nu se hotărau să pună capăt 
pierderilor şi să negocieze o pace în termenii japonezilor, 
resursele superioare ale americanilor aveau să ducă la 
victoria acestora. Americanii nu au avut niciodată vreo 
îndoială că urmau să învingă într-un eventual război şi de 
asta au fost luaţi prin surprindere atunci când japonezii au 
decis că nu mai suportă. 

Este relevantă discuţia pe care a avut-o împăratul Hirohito 
cu şeful armatei terestre şi cu cel al forţelor navale 
(generalul Hajime Sugiyama, respectiv amiralul Nagano 
Osami) în septembrie 1941, la o consfătuire despre 
probabilitatea victoriei. Împăratul a amintit că, la invadarea 
Chinei, şefii armatei i-au spus că „putem obţine pacea 
imediat după ce îi atacăm cu trei divizii”. Când Sugiyama a 
încercat să explice („China este o ţară cu un teritoriu imens, 
cu multe căi de intrare şi de ieşire, şi pe neaşteptate am 
întâmpinat dificultăţi foarte mari”), împăratul s-a înfuriat. „Nu 
v-am avertizat de fiecare dată cu privire la chestiunile 
acestea? Sugiyama, mă minţi? Dacă tu spui că teritoriul 
Chinei este vast, nu crezi că Pacificul este şi mai mare?” Cu 
Sugiyama încremenit şi incapabil să răspundă, Osami a făcut 


un pas în faţă. El a recunoscut cá victoria nu era 100% sigură 
si a venit cu o metaforá: 


Sá presupunem cá un om este bolnav si noi nu îi facem 
nimic, atunci va muri cu sigurantá. Dar dacá medicul spune cá 
sunt Y-7 şanse de supravieţuire, cu condiţia ca pacientul să fie 
operat, atunci nu credeţi că ar trebui să încercăm asta? lar 
dacă omul moare după ce este operat, nu putem spune decât 
că aşa a fost să fie. La fel este şi situaţia în care ne găsim 
astăzi... Dacă pierdem timpul, dacă lăsăm zilele să treacă şi 
suntem obligaţi să luptăm după ce este prea târziu pentru 
luptă, atunci nu vom mai putea face nimic. 


Aceasta l-a mulţumit pe împărat: „Foarte bine, înţeleg... Nu 
trebuie să schimbaţi nimic.” 

Amiralul Yamamoto, responsabil cu planificarea atacului, 
credea că „marina militară a Japoniei trebuie să decidă 
soarta războiului încă din prima zi”. Metoda avea să fie 
„atacarea în forţă şi distrugerea principalei flote americane 
încă de la începutul războiului, pentru ca moralul forţelor 
navale şi al poporului Statelor Unite să se prăbuşească la un 
nivel de unde să nu mai poată să-şi revină”. Problema era că 
navele sunt mai uşor de scufundat decât moralul. Yamamoto 
a luat în calcul riscurile, inclusiv „posibilitatea ca inamicul să 
îndrăznească să lanseze un atac asupra teritoriului nostru, ca 
să dea foc capitalei şi altor oraşe”, dar nu vedea nici o altă 
ieşire din impasul strategic de atunci al Japoniei. Era un plan 
îndrăzneţ, dar „conceput din disperare”. In practică, Japonia 
nu putea spera decât cel mult la o reluare a negocierilor şi la 
termeni mai buni decât cei de până atunci, dar nu exista nici 
un motiv pentru a presupune că americanii ar fost interesați. 
Prim-ministrul Tojo a recunoscut că erau doar speculaţii: „In 
privinţa războiului, dacă nu încerci, nu ai de unde să ştii cum 
o să iasă”.» 

Barbarossa şi Pearl Harbor reflectau logica simplă că un 
stat decis să intre în război cu un altul avea să caute să 
maximizeze impactul primei lui mişcări. Agresiunea şi atacul- 


surpriză mergeau mână în mână. În ambele cazuri, 
agresiunile reflectau un sentiment de inevitabil. Războiul 
avea să vină oricum, aşa că trebuia început în cele mai bune 
condiţii cu putinţă. Pentru Hitler, desfăşurarea de forţe 
împotriva bolşevicilor era destinul lui istoric; pentru Tojo era 
incompatibilitatea fundamentală dintre Statele Unite si 
Japonia. Fără acest sentiment al fatalitátii, argumentele erau 
foarte subţiri în ambele cazuri, deoarece era vorba de 
atacarea unor ţări cu resurse formidabile. Hitler credea că 
Uniunea Sovietică putea fi înfrântă; Tojo nu era aşa de sigur 
în privinţa Statelor Unite. Şi tot în ambele cazuri, ideea că o 
primă mişcare îndrăzneață putea să asigure o victorie rapidă, 
o moştenire a războaielor din trecut, fusese contrazisă de 
experienţe recente. Germania şi Japonia îşi făceau noi 
duşmani înainte ca duşmanii pe care îi aveau deja să fie 
învinşi. 

În ceea ce priveşte atacurile, unul terestru şi unul pe mare, 
ambele au fost facilitate de complacerea victimelor. Stalin 
avea mai puţină încredere în cei care îl avertizau că Hitler era 
pe punctul să atace decât avea în Hitler. Americanii, care 
ştiau că un atac timpuriu era destul de probabil, considerau 
mai degrabă Filipinele ca o posibilă ţintă şi subestimau 
capacităţile japonezilor. Ei presupuneau că forţa Flotei 
Pacificului avea să fie un factor de descurajare. Moscova şi 
Washingtonul au greşit în evaluarea riscurilor cu care se 
confruntau deoarece nu au considerat că tabăra opusă ar fi 
putut greşi atât de mult cu privire la riscurile pe care erau 
dispuşi să şi le asume.» În ultimul rând, în ambele cazuri, 
impulsul militar câştigat a fost insuficient pentru a pune 
capăt rapid războiului, şi chiar dacă puterile Uniunii Sovietice 
şi ale Statelor Unite au fost considerate din start mai mari, 
ele s-au dovedit în final copleşitoare. 

Al Doilea Război Mondial, la fel ca Primul, a confirmat 
modelul clasic prin faptul că sfârşitul lui a depins de o victorie 
militară clară. Războaiele din Europa şi din Pacific s-au 
încheiat cu capitulări oficiale ale forţelor armate învinse. 


Totuşi, modelul clasic era forţat până la limita distrugerii. 
Ceea ce a făcut diferenţa a fost enormul avantaj al aliaţilor în 
forţa combinată aeriană şi maritimă, care le-a permis să 
erodeze puterea inamicului şi capacitatea lui de luptă 
terestră.» Estomparea liniilor dintre militar şi civil în acest 
război a reprezentat o provocare specială pentru modelul 
clasic. Germanii au adoptat o poziţie nemiloasă când s-au 
confruntat cu orice formă de activitate de partizani în 
teritoriile ocupate în Europa. Aceasta încă se mai putea 
încadra în modelul clasic, în termenii riscului pe care şi-l 
asumau necombatantii atunci când puneau mâna pe arme 
sau ajutau direct forţele inamice. Odată ce naziştii au decis 
să se îndrepte împotriva unor populaţii întregi, modelul a fost 
abandonat. Atacurile împotriva civililor nu mai erau doar o 
chestiune de menţinere a legii şi ordinii, sau nefericite 
pagube colaterale la atacurile împotriva unor obiective 
militare, sau eforturi disperate de a slăbi inamicul atunci 
când orice altceva a eşuat, ci făceau parte din motivaţia 
războiului, un mod de a-şi afirma superioritatea asupra 
raselor inferioare sau de a le elimina, pur şi simplu. 

Pentru naziştii din Germania şi militariştii din Japonia, 
războiul total nu ţinea atât de strategie, cât de viziunea 
asupra lumii. Logica era totalitară, şi nu doar pentru că statul 
controla toate aspectele economiei şi ale relaţiilor sociale, ci 
şi pentru că pornea de la premisa că indivizii trebuiau să 
acţioneze în slujba lui. Când Franţa a cedat în 1940, dreapta 
care a preluat controlul în Regimul de la Vichy a văzut 
înfrângerea ca o consecinţă a faptului că ţara devenise 
„pluralistă, materialistă şi moale”. Războiul era un test al 
sănătăţii naţiunii şi Franţa nu l-a trecut. Această logică, aşa 
cum s-a manifestat ea în al Doilea Război Mondial, a fost 
„cea mai perfidă moştenire” rămasă din Primul.» Chiar dacă 
războiul nu a început atât de brutal pe cât era aşteptat, ela 
devenit, spre sfârşit, de o brutalitate pe care puţini şi-ar fi 
putut-o imagina la început, o tentativă de asasinare a unui 
popor întreg, cu violenţă dezlántuitá împotriva populațiilor 


ocupate si cu bombe capabile sá distrugá, fiecare, orase 
intregi. 


CAPITOLUL 7 
ECHILIBRUL TERORII 


Asa a fost triumful care a încununat ştiinţa militară, explozibilul 
suprem care avea să dea războiului „tuşa decisivă”... 


H.G. Wells The World Set Free (Lumea eliberată), 1914: 


La începutul Primului Război Mondial, H.G. Wells a văzut 
necesitatea  învingerii Germaniei deoarece aceasta, 
imbrátisánd realpolitik, contrazicea viziunea lui referitoare la 
guvernul mondial. In al Doilea Război Mondial, orientarea lui 
a fost asemănătoare. George Orwell a remarcat că era 
„aceeaşi evanghelie” pe care Wells „o predicase aproape 
fără întrerupere în ultimii patruzeci de ani, întotdeauna cu un 
aer de surprindere furioasă că oamenii nu reuşeau să 
înţeleagă ceva atât de evident”. Intotdeauna era vorba de 
„aşa-zisa antiteză dintre omul de ştiinţă care trudea în 
direcţia unui deja planificat Stat Mondial si reactionarul care 
încerca să reinstaureze un trecut dezordonat”. Aceasta, a 
avertizat Orwell, l-a împiedicat pe Wells să perceapă natura 
amenințării şi a provocării ce-i stăteau în fata, „incapabil să 
înţeleagă că naționalismul, bigotismul religios şi loialitatea 
feudală sunt forţe mult mai puternice decât ceea ce el însuşi 
ar descrie ca normalitate. Creaturi din Evul Mediu au venit 
mărşăluind până în prezent, iar dacă acestea sunt fantome, 
atunci oricum sunt fantome pentru a căror alungare ar fi 
nevoie de o vrajă puternică.”: Acesta nu era un război care să 
poată fi înţeles în termenii calculelor făcute de oamenii de 
stat sau ai judecăților înguste privind interesul national. 

Când a venit însă vorba de un posibil al Treilea Război 
Mondial, Wells s-a dovedit mai profetic. Una dintre cele mai 
impresionante predicții ale lui era şi mai remarcabilă prin 
faptul că el însuşi a contribuit la materializarea ei. Mereu în 
căutare de inovaţii ştiinţifice care să susţină cauza 


progresului politic, el a dat, la începutul anilor 1900, peste 
articole despre realizările epocale privind înţelegerea 
structurilor atomice. Cel care l-a îndrumat a fost Frederick 
Soddy, unul dintre pionierii studiului radioactivităţii şi care îşi 
câştigase reputaţia lucrând cu fizicianul Ernest Rutherford la 
Universitatea McGill, din Canada. Cei doi arátaserá că existau 
circumstanţe în care atomii se puteau rupe, eliberând în 
acest proces mari cantităţi de energie. Rutherford şi Soddy 
au înţeles cât de multă energie era înmagazinată în cantităţi 
mici de materie, dar nu vedeau cum ar fi putut fi ea 
eliberată. În mod normal, radioactivitatea era eliberată în 
perioade de timp de ordinul secolelor, chiar al mileniilor. 
Pentru construirea unei arme folosind aceste cunoştinţe, 
procesul trebuia comprimat în ore, chiar mai puţin. 
Rutherford nu credea că ar fi fost posibil, dar Soddy nu era 
atât de sigur. Cu toate că mai târziu avea să minimalizeze 
acest aspect, el a recunoscut imediat importanţa pe care o 
putea avea pentru război o asemenea putere explozivă. Intr- 
o prelegere ţinută în 1904 în faţa Corpului Regal de Ingineri, 
Soddy a speculat că dacă energia „latentă şi legată în 
structura atomului” de materie grea putea fi eliberată, „ce 
agent ar fi fost pentru făurirea destinului lumii”. Omul care 
„ar pune mâna pe pârghia” ce i-ar permite accesul la acest 
vast depozit de energie „ar ajunge în posesia unei arme cu 
care ar putea şi să distrugă lumea, dacă ar dori”. Liniştitor 
însă, avea încredere în natură că-şi va păstra secretul.. 

El a lăsat în general la o parte această perspectivă 
neplăcută şi într-o carte de popularizare a noii ştiinţe, The 
Interpretation of Radium (Interpretarea radiului), publicată în 
1909.: O sursă atât de bogată de energie însemna că specia 
umană nu mai trebuia „să-şi câştige pâinea cu sudoarea 
fruntii". Perspectiva mai fericită se baza pe capacitatea „de a 
transforma un continent deşertic, de a topi gheaţa de la poli 
şi de a face din întreaga lume o fericită Grădină a Edenului”.: 
Soddy nu a pomenit de vreo armă, dar implicatia era acolo, 
într-un paragraf de la început care compara atomii, ca blocuri 


din care este constituită materia, cu cărămizile dintr-o 
construcţie. Imaginati-va, cerea Soddy, că ar dori cineva să-i 
demonstreze unui arhitect că aceste cărămizi ce formează 
locuinţa „puteau fi folosite în cu totul alte scopuri - să 
spunem, de exemplu, că ar putea fi utilizate ca un explozibil 
incomparabil mai puternic decât dinamita”. 

Wells a fost unul dintre cei mai atenţi cititori ai lui Soddy. 
În 1913, el l-a recunoscut pe savant ca sursă de inspiraţie 
pentru noul lui roman, 7he World Set Free. Cartea era şi ea o 
proslăvire a meritelor unui guvern mondial şi cum avea să fie 
acesta universal acceptat ca rezultat al unei arme 
extraordinar de distructive, numită „bomba atomică”. In 
roman, un om de ştiinţă botezat profesorul Rufus ţinea 
prelegeri la Edinburgh, în 1910, folosind vorbele lui Soddy. 
Wells a sărit apoi mai bine de douăzeci de ani în viitor, în 
1933, când un alt savant, Holsten, a descoperit cum să 
stăpânească energia atomică printr-o combinaţie de 
„inducţie, intuiţie şi noroc”. A mai fost nevoie de încă două 
decenii până ca armele atomice să fie folosite într-un război 
dintre alianţa formată din Marea Britanie, Franţa şi Statele 
Unite împotriva Germaniei şi Austriei, iar lucrurile erau cât pe 
ce să scape de sub control după ce un atac aerian a distrus 
cartierul general de la Paris al statului major al alianţei. In loc 
să pună capăt luptei, atacul i-a dat apă la moară unui 
„aviator tânăr şi cam necioplit”, care răspundea de oamenii 
de ştiinţă din Franţa. Rămas fără control, el s-a entuziasmat 
că „nimic nu ne mai împiedică să mergem la Berlin şi să le 
plătim ochi pentru ochi... Strategie şi raţiuni de stat, gata cu 
ele... Haide, băiete, să le arătăm babelor ăstora de ce 
suntem în stare când ne lasă să gândim cu capetele 
noastre.” Când şi-au lansat bombele atomice, nişte sfere 
mari şi negre, care conţineau un element greu pe nume 
„carolinum”, s-a produs un efect de-a dreptul vulcanic -,,o 
stea tremurátoare de o splendoare malefică din care tasneau 
şi curgeau spre ei fum şi flăcări, ca o acuzatie”.’ 


Ín relatarea lui Wells au fost distruse astfel douá sute de 
oraşe, pe care radiaţia reziduală le-a făcut de nelocuit. Există 
şi un narator, un istoric care subliniază că „nimic nu putea fi 
mai evident pentru oamenii de la începutul secolului XX 
decât rapiditatea cu care războiul devenea imposibil. Şi cu 
siguranţă ei nu au văzut asta. Nu au văzut până când 
bombele atomice nu le-au explodat în mâinile 
neîndemânatice.” Din fericire, totuşi, această experienţă 
cumplită i-a zguduit pe oameni suficient cât să iasă din 
„vechile tipare de gândire” şi să se ajungă astfel la o „lume 
eliberată”. 

Rutherford, colaboratorul din 1902 al lui Soddy, a rămas 
sceptic. Când romanul lui Wells a fost publicat, el a calificat 
posibilitatea controlării energiei nucleare ca fiind „deloc 
promițătoare”: Până în iar, părerea lui nu se schimbase. In 
luna septembrie a acelui an, adresându-se Asociaţiei 
Britanice, şi-a reiterat poziţia: transformarea atomilor ar fi o 
modalitate „foarte slabă şi ineficientă” de eliberare de 
energie. Remarcile lui au fost publicate pe larg in The Times, 
unde le-a citit Leo Szilard. Acesta, un savant strălucit şi 
inventiv de origine maghiară, se mutase din Germania la 
Londra din cauza naziştilor. Szilard era un admirator al lui 
Wells, pe care îl întâlnise, şi, cu puţin timp în urmă, citise şi 
The World Set Free. Cu cartea încă proaspătă în minte, a fost 
deranjat de remarcile sceptice ale lui Rutherford. După cum a 
povestit el însuşi, ideea despre cum ar putea fi eliberată 
energia i-a venit în timp ce traversa o piaţă din Londra. Când 
a ajuns la curbă, potrivit istoricului Richard Rhodes, „parcă 
timpul s-a deschis înaintea lui şi a văzut o cale spre viitor, 
spre moartea din lume şi toate nenorocirile noastre, forma 
lucrurilor ce aveau să vină”. Intuitia l-a făcut să îşi dea 
seama că se putea produce o reacţie în lanţ capabilă să 
elibereze cantităţi uriaşe de energie, dacă se putea găsi un 
element care, atunci când era bombardat cu un neutron, să 
emită doi. Szilard, la fel ca Holsten, personajul fictiv al lui 
Wells în 1933, a avut brusc o revelaţie ce avea să determine 


evoluţii minunate si, în acelaşi timp, înspăimântătoare. În 
1934, Szilard a înregistrat un patent de invenţie care descria 
o reacţie în lant ce se autointretinea, dar a decis cá ar fi fost 
responsabil din partea lui sá pástreze secretul. 

În decembrie \4¥A, savantii nuclearisti Lise Meitner si nepo- 
tul ei Otto Frisch se aflau împreună în Suedia. Ei au reuşit să 
demonstreze că un atom de uraniu se putea rupe în două, 
proces pe care l-au numit fisiune. Fizicienii nuclearişti care au 
aflat vestea şi-au dat seama imediat că aceasta putea 
însemna o nouă formă de explozibil. Dacă până atunci Szilard 
mai nutrea speranţa că secretul bombei atomice putea fi 
ascuns, acum el a început să se teamă de riscul ca Germania 
nazistă să-l exploateze prima. Aşa că l-a convins pe prietenul 
lui, Albert Einstein, să-i scrie preşedintelui Roosevelt şi să-i 
ceară să autorizeze urgent cercetări privind construirea unor 
„bombe extrem de puternice”. Era cu ceva vreme înainte ca 
Statele Unite să intre în războiul din Europa. La momentul 
respectiv, Frisch se afla în Marea Britanie şi, împreună cu un 
alt savant emigrat, Rudolf Peierls, demonstrase guvernului 
britanic cá bomba atomică era fezabilă. In 1942, proiectul 
britanic şi cel american au fuzionat, formând Proiectul 
Manhattan. 

Bombele atomice au fost folosite pentru prima şi singura 
dată într-o campanie militară în august 1945, când au fost 
lansate asupra oraşelor japoneze Hiroshima şi Nagasaki, 
ştergându-le de pe faţa pământului pe amândouă împreună 
cu cei mai mulţi dintre locuitorii lor. Acest atac a fost 
recunoscut imediat ca o schimbare radicală în ceea ce 
priveşte războiul în general. Totuşi, nu fost văzut neapărat ca 
o transformare. Distrugerea celor două oraşe nipone putea fi 
prezentată şi ca o continuare naturală a raidurilor aeriene 
nemiloase din cel de-al Doilea Război Mondial, când mari 
concentrări de populaţie au fost atacate cu regularitate şi 
fără remuşcări, cu toate că structurile sociale şi chiar 
capacitatea de producţie s-au dovedit remarcabil de 
rezistente la bombardamentele continue. Pagubele suferite 


de Japonia în august 1945 puteau fi produse si prin alte 
mijloace - raidul aerian din martie 1945 asupra capitalei 
Tokyo a făcut un număr mai mare de morti. Si, totuşi, 
mijloacele au fost spectaculoase, iar consecinţele imediate. 
Folosirea bombelor atomice a fost urmată de capitularea 
Japoniei. 

A fost nevoie de timp până să fie înţelese complet 
implicaţiile a ceea ce se întâmplase. In 1946, New Yorker a 
dedicat un număr întreg relatării jurnalistului John Hersey 
despre impactul bombelor atomice, incluzând mărturii 
sfâşietoare ale supravieţuitorilor.» El a citat un raport scris 
pentru Vatican de un preot iezuit german, despre dilemele 
morale ridicate de noile arme: 


Unii dintre noi au considerat bomba ca fiind din aceeaşi 
categorie cu gazele toxice şi s-au opus folosirii ei împotriva 
populaţiei civile. Alţii au fost de părere că, într-un război total 
cum este cel dus în Japonia, nu era nici o diferenţă între civili şi 
soldaţi, şi că bomba însăşi a fost o forţă eficientă pentru 
oprirea vărsării de sânge, avertizându-i pe japonezi să se 
predea şi să evite astfel distrugerea totală. Pare logic ca acela 
care sprijină în principiu războiul total să nu se plângă de un 
război împotriva civililor. Esenţa problemei este dacă un război 
total în forma actuală este justificabil, chiar dacă serveşte unui 
scop just. Nu are consecinţe materiale şi spirituale rele care 
depăşesc cu mult binele ce ar putea rezulta? Când ne vor da 
moraliştii noştri un răspuns clar la această întrebare? 


În deceniul următor, odată cu testările unor bombe noi şi 
mai puternice, s-au clarificat şi caracteristicile unui război 
nuclear. Pe o rază mare în jurul punctului de impact, oamenii 
ar fi ucişi de explozie si de foc. Supraviețuitorii ar suferi 
arsuri grave, boli asociate cu radiaţiile şi traume psihologice. 
Efectele radiaţiilor s-ar putea simţi la distanţe mari, în funcţie 
de natura detonării şi de vreme. In timp, acestea ar duce la o 
incidenţă crescută a leucemiei şi a cancerului. Mai dificilă a 
fost evaluarea consecinţelor sociale pe termen lung. Evident, 
serviciile medicale ar ajunge şi ele într-o stare groaznică şi ar 


fi presate sá trateze mácar o micá parte dintre victime. 
Ajutorul din exterior ar fi ingreunat de daunele aduse 
infrastructurii. Agricultura si producţia industrială ar fi în 
regres şi moştenirea culturală s-ar pierde pentru totdeauna. 
Dacă s-ar folosi un număr mare de bombe atomice, atunci ar 
fi contaminate şi ţinuturi îndepărtate. Au apărut rapid 
speculaţii privind o posibilă dispariţie a vieţii umane. 

În august Vaca, mult mai devreme decât se aşteptau 
americanii si britanicii, Uniunea Sovietică a testat un 
dispozitiv atomic. În replică, americanii au trecut la etapa 
următoare a tehnologiei nucleare, de la armele atomice 
bazate pe fisiunea nucleară la cele termonucleare sau cu 
hidrogen, având la bază fuziunea. Acestea amenintau a avea 
o capacitate de distrugere aproape nelimitată. In anii vac., 
americanii au avut la dispoziţie foarte puţine bombe atomice. 
În anii 140:, putinátatea a lăsat loc abundenței, cu 
numeroase arme la dispoziţia ambelor superputeri. Deja 
câştiga teren presupunerea că viitorul război avea să înceapă 
cu schimburi devastatoare de bombe capabile să distrugă 
oraşe întregi. Şi mai alarmantă a fost conştientizarea faptului 
că efectele nu aveau sa fie resimtite doar de către 
beligeranti. Era afectat oricine se întâmpla să se afle în calea 
căderilor nucleare, a prafului si a cenusii radioactive purtate 
de vânt la mare distanţă de locul detonării. Căderile 
radioactive nu ţineau cont de graniţele naţionale, ca să nu 
mai vorbim de vina personală. Şi pentru apariţia lor nici 
măcar nu era nevoie să fie vreun război, aşa cum au arătat 
căderile ce şi-au făcut nedorita prezenţă în anii 130., ca efect 
secundar al testelor nucleare efectuate în aer liber de Statele 
Unite, Marea Britanie şi Uniunea Sovietică.» Impactul lor a 
ajuns şi acasă, în martie 1954, când Statele Unite au detonat 
în atolul Bikini (una din Insulele Marshall) o bombă ce 
combina fuziunea cu fisiunea, echivalentă cu 15 milioane de 
tone de TNT (megatone). Aceasta însemna că era în jur de o 
mie de ori mai puternică decât bomba care distrusese 
Hiroshima, care avusese o putere echivalentă cu 15 000 de 


tone (kilotone). Pentru cá explozia a fost mai puternică decât 
se anticipa, un vas de pescuit japonez, Fukuryu Maru 
(Dragonul norocos), a fost surprins de cáderile radioactive, 
desi se afla la 130 kilometri de Bikini. Echipajul a suferit de 
boala radiatiilor si unul dintre membri a murit. Válva pe care 
incidentul a iscat-o în Japonia a făcut ca preocuparea pentru 
căderile radioactive să fie una de primă pagină. 

După trecerea de la bomba atomică la cea cu hidrogen, 
temerea a fost că savanții ar putea să vină cu ceva încă şi 
mai rău - bomba cu cobalt. Caracteristica principală a 
bombei cu cobalt era că folosirea ei ar fi fost cu adevărat 
suicidară. Leo Szilard a abordat pentru prima dată ideea în 
1950, când a vorbit la o dezbatere radiofonică despre cum 
guvernele ar putea construi deliberat bombe ca să 
maximizeze  căderile radioactive  „condimentându-le” cu 
cobalt. Dacă oamenii se puteau întoarce după câteva luni în 
zonele afectate de căderi radioactive, după cele mai multe 
bombe, radiaţia unei bombe cu cobalt ar avea un timp de 
înjumătățire mult mai lung şi zona contaminată ar rămâne de 
nelocuit până la un secol. Aceasta face dintr-un asemenea 
dispozitiv unul apocaliptic. 

Szilard a prezentat ideea nu ca susţinător al ei, ci ca să 
avertizeze referitor la consecinţele posibile ale unei curse a 
înarmărilor fără restricţii. În 1956, candidatul la preşedinţie 
Adlai Stevenson vorbea despre „milioanele care tremură de 
groază pe marginile acestei curse nebunesti a înarmărilor” si 
a cerut ca preşedintele Eisenhower să dezvăluie planurile 
guvernului în privinţa bombei cu cobalt. Oficialii invocau 
caracteristica ei suicidară pentru a respinge zvonurile că era 
aproape să fie proiectată, dacă nu şi construită. Nu au avut 
prea mare succes. Opinia tot mai răspândită era că orice 
putea fi construit avea să fie construit. In realitate nu au 
existat astfel de planuri şi nu au fost realizate niciodată 
bombe cu cobalt. Chiar dacă ar fi fost construite şi apoi 
utilizate, aceasta nu ar fi dus neapărat la o planetă complet 


depopulará, desi cei rămaşi ar fi dus cu siguranţă o viaţă 
oribilă.» 

Bombele cu cobalt au fost un dar pentru autorii de scrieri 
apocaliptice şi au devenit repede o caracteristică a literaturii 
invariabil distopice care s-a dezvoltat în jurul posibilităţii 
producerii unui Armageddon nuclear. Intriga consta cel mai 
frecvent în a explora cum făceau faţă oamenii catastrofei, în 
opoziţie cu modul în care ajunseseră acolo. Rezultatul era că 
prezentarea originilor catastrofei tindea să fie schematică, 
îmbinând conflicte puţin plauzibile cu neînţelegeri de-a 
dreptul şocante. Acesta este şi cazul bestsellerului 
apocaliptic On the Beach (Pe plajă) de Nevil Shute, un inginer 
britanic care a emigrat în Australia şi care a contribuit şi la 
literatura de dinainte de război, din preajma campaniilor de 
bombardamente, cu What Happened to the Corbetts.» Noul 
lui roman era una dintre cele mai sumbre poveşti spuse 
vreodată, pentru că nu mureau doar toate personajele 
principale ale cărţii, ci întreaga omenire, lăsând în urmă o 
planetă iradiată, lipsită de viaţă. Shute şi-a dat seama de 
potenţialul subiectului când a citit, în decembrie 1954, un 
articol din revista Time despre „Efectul cumulativ al 
exploziilor termonucleare pe suprafaţa globului”, care 
observa că neutronii şi resturile atmosferice de la testele 
nucleare „pot afecta condiţiile naturale la care este adaptată 
viaţa”. Forţa narativă a cărţii este data de felul modest, fără 
stridente, în care oamenii de rând se confruntă cu 
perspectiva înspăimântătoare a morţii sigure, de la care nu 
există scăpare şi împotriva căreia nu poate fi opusă nici o 
rezistenţă. Oamenii lui Shute nu se prábusesc nici în panică, 
nici în barbarie. Shute şi-a prefaţat cartea cu versurile 
poetului T.S. Eliot, oarecum ironic în lumina exploziilor uriaşe: 
„Şi aşa se sfârşeşte lumea / Nu cu un bubuit, ci cu un 
scancet”. 

Actiunea se petrecea la Melbourne, singurul loc ramas 
neafectat de caderi radioactive, dupa ,un razboi scurt, 
socant” de treizeci si şapte de zile. Cartea începe la 


Cráciunul anului 1962, cánd trecuserá deja paisprezece luni 
de la rázboi. Shute nu a explicat originile catastrofei prin 
actiunea unui nebun, ci le-a pus pe seama unei combinatii de 
rea-vointa strategică deliberată si calcule greşite, care a dus 
la un război în care au fost folosite 47 000 de bombe. Primul 
capitol se referă la „un război ruso-chinez care s-a iscat de la 
un război dintre Rusia şi NATO, care, la rândul lui, s-a născut 
dintr-un război israeliano-arab provocat de Albania”. 
Bombele cu cobalt fuseseră folosite de ruşi şi de chinezi. Intr- 
un capitol ulterior, unele dintre personajele-cheie încearcă 
să-şi dea seama ce s-a întâmplat, întrebându-se dacă merita 
scrisă o istorie a acestor evenimente pe care nu avea să o 
citească nimeni, niciodată. Ei se găseau la bordul unui 
submarin american căruia premierul Australiei i-a trasat 
misiunea de a afla ce se întâmplă în largul apelor naţionale. 
Împotriva presupunerii generalizate la vremea respectivă că 
Uniunea Sovietică şi China trebuiau privite împreună ca un 
uriaş bloc comunist, Shute şi-a plasat conflictul iniţial ca fiind 
între acestea două. Rusia urmărea să obţină un port la mări 
mai calde, preferabil Shanghai, şi să reducă populaţia Chinei 
prin război radiologic. La rândul lor, chinezii voiau să 
folosească radiaţiile pentru a distruge regiunile industriale 
din Rusia. Pe măsură ce discuţia înainta la bordul 
submarinului, revelaţia a fost că, împotriva a ceea ce se 
presupusese, nu ruşii atacaseră Washingtonul şi Londra, deşi 
Rusia primise loviturile retaliatorii. Aceasta a dus la gândul 
pe cat de „oribil”, pe atât de „incredibil” că Rusia fusese 
bombardată „din greşeală”. Adevăratul vinovat s-a dovedit a 
fi Egiptul (Shute scria la vremea crizei Suezului, din 1956), 
care a folosit bombardiere strategice pe care i le vânduse 
Rusia. Totodată, bomba care lovise Neapole venise din 
Albania şi nimeni nu ştia cine o lansase pe cea care 
explodase la Tel Aviv. 

Remarcabil la scenariul lui Shute nu este realismul politic, 
nici cel tehnic, ci refuzul lui de a sugera că dezastrul era 
rezultatul unor decizii nebuneşti sau măcar nerezonabile. 


Participantii la discutie priveau in urmá la decizii care 
apáreau ca fiind luate in grabá si orbeste. (,Este foarte greu 
să opresti un război când toti oamenii de stat sunt morti.") Ei 
exprimau compasiune pentru cei care ,se treziserá brusc cu 
un rázboi de dus si cu o multime de arme rámase cu care sá 
lupte". Cánd cápitanul american al submarinului a fost 
întrebat dacă el ar fi încercat să găsească o soluţie prin 
negociere, acesta a obiectat: „Cu un inamic care face praf şi 
pulbere Statele Unite, care ne omoară toţi oamenii? Când 
încă mai am arme la dispoziţie? Să încetez, pur şi simplu, 
lupta şi să cedez? Mi-ar plăcea să cred că aş avea sentimente 
atât de nobile - dar nu ştiu.” Vina reală era a ţărilor mici care 
initiaserá conflictul. Că ele au putut să facă asta era 
rezultatul faptului că bombele deveniseră prea ieftine şi prea 
accesibile, fără restricţii. „Bomba originală cu uraniu a ajuns, 
spre sfârşit, să coste în jur de cincizeci de mii de dolari. Chiar 
şi o ţară insignifiantă ca Albania putea să-şi facă un stoc, şi 
fiecare tara micuță care avea un astfel de stoc credea că 
putea învinge ţările mari printr-un atac surpriză. Acesta a fost 
necazul.” Scenariul reflecta, aşadar, o continuitate a 
convingerii privind posibilitatea lansării unei prime lovituri 
năucitoare. Principalul lui efect a fost cel de avertisment 
privind pericolul căderilor radioactive, Shute contribuind la 
transformarea lui într-un subiect fierbinte în anul 1957. Dar a 
fost şi un avertisment privind consecinţele răspândirii 
armelor nucleare.» 

Doi ani mai târziu, când Stanley Kramer a făcut un film 
după această carte, exista o şi mai mare disponibilitate de a 
invinováti prostia umană. Fred Astaire, care îl interpreta pe 
savantul Julian Osborn, nega că ar fi existat „un răspuns 
simplu” la întrebarea cum a început războiul. A fost rezultatul 
faptului că oamenii acceptaseră „principiul idiot că se putea 
menţine pacea cu arme pe care n-ar fi putut să le folosească 
fără să se sinucidă”. Problema era proliferarea - „Toată 
lumea are bombe atomice şi contra-bombe şi contra-contra- 


bombe" -, dar ea se combina cu lipsa de control, pe másurá 
ce „dispozitivele ne-o iau înainte”. 


Undeva, un biet individ... 


Probabil s-a uitat la un ecran radar şi i s-a părut că a văzut 
ceva. 


Ştia că dacă ar fi ezitat o miime de secundă... 
Propria lui ţară putea fi ştearsă de pe hartă, deci... 
Deci a apăsat pe un buton... 

Şi... Şİ... 


Lumea... a luat-o razna... 


La momentul acela, posibilitatea războiului accidental 
devenise importantă. Ideea că o mare tragedie putea fi 
rezultatul unei erori umane sau al unei defectiuni tehnice nu 
avea cum să nu impresioneze puternic imaginația creativă.» 
Intr-un roman din 1958, Red Alert (Alertă rosie),» un general 
megaloman din fortele aeriene americane lanseazá un atac, 
folosind un plan de rázboi care presupunea cá guvernul nu 
mai funcționează. Odată ce acesta este descoperit, 
preşedintele Statelor Unite decide să colaboreze cu Uniunea 
Sovietică pentru a preveni catastrofa, dar contramăsurile 
avioanelor americane sunt prea bune pentru apărarea 
sovietică. Generalul se sinucide înainte să poată fi obligat să 
anuleze codul pentru bombardiere, însă codul este găsit pe o 
hartiuta, pe birou. Toate avioanele sunt chemate înapoi, mai 
puţin unul care fusese avariat de apărarea antiaeriană. 
Temându-se de ce este mai rău, preşedintele oferă drept 
compensație Atlantic City, New Jersey, dar se dovedeşte cá 


nu este nevoie, deoarece o singurá bombá cu hidrogen 
explodează partial, si din fericire într-o zonă rurală. 

Un alt roman, Fail-Safe (Siguranță eşuată), avea o tema 
asemănătoare, de fapt atât de asemănătoare încât autorul 
Red Alert a intentat proces pentru plagiat. De data aceasta, o 
aeronavă civilă de pasageri declanşează o alertă de intrare în 
spaţiul aerian american a unui avion neidentificat. Alerta este 
anulată, însă se trimite din greşeală un „cod de decolare” 
către un grup de bombardiere, eroarea fiind amplificată de 
un nou sistem rusesc care împiedică orice comunicaţii între 
avioanele militare şi baza lor. Exact când bruiajul ia sfârşit, 
echipajul unui bombardier decide că protocoalele cer să 
continue misiunea. La fel ca in Red Alert, preşedintele oferă 
un oraş la schimb pentru altul, în acest caz New York pentru 
Moscova.» Cumva de natură să dea fiori, romanul a fost 
publicat mai întâi în trei părţi în Saturday Evening Post, în 
octombrie 1962, în momentul în care avea loc Criza 
rachetelor din Cuba. În anul următor, a apărut sub formă de 
carte, pe care autorii au prezentat-o spunând: „oamenii, 
maşinăriile şi matematica fiind aşa cum sunt, aceasta este, 
din nefericire, o poveste «reală». Poate că accidentul nu se 
va produce în modul în care l-am descris noi, însă legile 
probabilității ne asigură că până la urmă se va produce." 
Implicatia era că o simplă şi aparent minoră defectiune 
mecanică putea avea efecte catastrofale, de neimaginat.» 

Ambele romane au fost transpuse în filme foarte apreciate. 
Primul şi cel mai memorabil a fost Red Alert, doar că 
regizorul Stanley Kubrick l-a transformat într-o comedie 
neagră, pe care a redenumit-o Dr. Strangelove.» Generalul cu 
minţile rătăcite a devenit Jack D. Ripper, convins că Rusia 
urmărea să contamineze „preţioasele fluide corporale" ale 
americanilor. El se afla la comanda unui grup de bombardiere 
B-52 dotate cu arme nucleare, cărora le-a ordonat să atace 
Rusia. În timp ce preşedintele Statelor Unite l-a chemat pe 
ambasadorul sovietic să-l avertizeze de pericolul la adresa 
ţării lui şi să-i ajute pe ruşi să doboare avioanele dacă 


puteau, s-a aflat cá Uniunea Sovieticá pusese la punct un 
sistem apocaliptic incluzând numeroase bombe îngropate, cu 
conţinut de cobalt, care să fie detonate automat dacă ţara ar 
fi fost lovită de un atac nuclear. La fel ca în On the Beach, 
rezultatul ar fi fost distrugerea oricărei urme de viaţă umană 
sau animală. Sistemul ar fi trebuit să aibă rol de descurajare 
dacă ajungea la cunoştinţa publicului, însă din nefericire 
existenţa lui urma să fie dezvăluită abia în săptămâna 
următoare. La fel ca în finalul lui George pentru Red Alert, 
codul de anulare a fost recuperat de la baza lui Ripper şi cele 
mai multe avioane sunt rechemate cu succes, însă unul îşi 
continuă misiunea, avariat de antiaeriana rusă şi lipsit de 
comunicaţii. De data aceasta, bomba lansată explodează, iar 
sistemul apocaliptic este activat. 

Kubrick l-a introdus în scenariu pe Dr. Strangelove, un 
strateg civil cu un trecut nazist. În Red A/ert nu exista un 
astfel de personaj, însă era un profesor Groeteschele la fel de 
sinistru în Fai/ Safe. Şi Groeteschele şi Strangelove au fost 
modelati dupa Herman Kahn, autorul raportului devenit 
bestseller despre strategia nucleară, On Thermonuclear War, 
publicat în 1960, şi care era celebru pentru analizele lui 
îndrăzneţe şi aparenta şăgălnicie cu care vorbea despre 
mortile în masă. Kahn era o ţintă preferată a criticilor si 
umanitatea lui a fost pusă la îndoială - „nimeni nu ar putea 
scrie aşa; nimeni nu ar putea gândi asa".» El îşi scrisese 
cartea la RAND Corporation, cel mai celebru dintre „think- 
tank"-urile unde erau explorate misterele strategiei nucleare, 
deşi a plecat la scurt timp după publicare ca să-şi înfiinţeze 
propriul grup, Hudson Institute, în parte deoarece colegii lui 
de la RAND obiectaseră la exhibitionismele lui, iar el 
considera cá aceştia deveniseră prea birocratici.» 

În ambele filme, personajul inspirat de Kahn face războiul 
nuclear să fie discutat în termenii unui rationalism rece, 
detaşat de orice emoție umană. Rolul lui este să scoată în 
evidenţă logica perversă din spatele planurilor de ucidere în 
masă şi dilema continuă de a obţine câştiguri strategice din 


aceste planuri doar demonstrând cum ar putea fi ele puse în 
practică. Cu răceală, Groeteschele explică raţiunea din 
spatele unei prime lovituri, subliniind că „din punctul lor de 
vedere” japonezii „au avut dreptate” să atace la Pearl Harbor 
în decembrie sc), deoarece Statele Unite erau „duşmanul 
lor de moarte”. „Atâta vreme cât existam, eram o 
ameninţare letală pentru ei. Singura lor greşeală a fost că nu 
au reuşit să ne termine de la început. Şi au plătit pentru 
greşeala aceasta la Hiroshima.” Aceasta este importanţa 
loviturii de knockout. Dacă există vreun lucru mai rău decât 
să nu îţi asumi riscurile, este să îţi asumi riscurile şi să 
eşuezi. Groeteschele presupunea că riscul unui dispozitiv 
apocaliptic american avea să-i determine pe ruşi să se abţină 
chiar dacă avioanelor neautorizate li se permitea să îşi 
continue misiunea. Pierderile ar fi fost si mai grele dacă ar fi 
răspuns la lovituri. El îi vedea pe comunişti ca duşmani de 
moarte şi voia să doboare Uniunea Sovietică. „Ei nu sunt 
motivaţi de emoţii umane cum sunt mânia şi mila. Sunt nişte 
maşini de calcul, se vor uita la bilanţul contabil şi vor vedea 
că nu pot să învingă.” 

Kahn a explorat ideea unui dispozitiv apocaliptic în On 
Thermonuclear War, descriindu-l ca fiind 


protejat de acţiunea inamicului (poate prin amplasarea lui la 
mii de metri sub pământ) şi conectat la un computer care este 
conectat la rândul lui, printr-un sistem fiabil de comunicaţii, cu 
sute de senzori de pe tot teritoriul Statelor Unite. Computerul 
urmează să fie programat astfel încât dacă, să zicem, cinci 
bombe nucleare ar exploda deasupra Statelor Unite, ar 
declanşa dispozitivul şi întreaga lume ar fi distrusă. 


El a explicat şi cá un astfel de dispozitiv avea puţine şanse 
să fie adoptat vreodată de un guvern, deşi motivul părea să 
ţină si de cheltuieli, la fel de mult ca de consideratiile 
operaţionale.» In film, Dr. Strangelove vorbeşte despre un 
studiu care îi fusese comandat de „Bland Corporation” 
despre „o maşinărie apocaliptică” menită să ajute 


descurajarea, care era „arta de a produce în mintea 
inamicului teama de atac”. Credibilitatea  maşinăriei 
apocaliptice decurgea din automatizarea ei, care „excludea 
amestecul vreunui om”. Condiţiile de declansare aveau să fie 
programate într-o memorie de computer bine protejată.» 

Era nucleară era încă la începuturi. Strategia descurajării 
fusese adoptată ca fiind una care demonstra hotărâre fără să 
provoace, fermitate fără a fi suicidară. Armelor nu li se 
permitea să sprijine agresiunea, dar ele erau acolo, 
disponibile şi în alertă, gata să răspundă agresiunii. Atâta 
vreme cât ambele tabere înțelegeau riscurile, şi spre sfârşitul 
anilor 1950 cu siguranţă se putea spune asta, atunci se 
putea ajunge la un impas ciudat, dar durabil. Preocupările 
ridicate de Red Alert, de holocaust nuclear pre-programat 
rezultat dintr-o combinaţie de erori umane si mecanice, 
independent de orice criză politică, nu doar că au rezonat cu 
îngrijorările populare profunde, dar au şi indicat o slăbiciune 
reală a strategiei descurajării. Kahn însuşi cunoştea foarte 
bine romanul lui George, pe care îl folosise pentru cursuri de 
pregătire, şi a lăudat „modul inteligent în care generalul a 
anulat sistemul elaborat de prevenire a folosirii 
neautorizate”. 

Thomas Schelling, care a petrecut şi el un timp la RAND şi, 
până la urmă, a primit un Premiu Nobel pentru Economie, a 
luat ideea în serios şi l-a consiliat pe Kubrick la scenariul 
filmului Dr. Strangelove. După ce a citit romanul, şi-a 
dezvoltat ideile privind o legătură de comunicaţii între 
Moscova şi Washington, cu rolul de a reduce pericolele pe 
care le descria cartea.» Intr-un articol din 1960, pe care i l-a 
transmis şi lui Kubrick, Schelling observa că tot ce părea un 
accident reflecta alegeri din trecut care făceau posibilă 
pierderea ulterioară a controlului. „Ideea este cá nu 
accidentele provoacă războiul. Deciziile sunt cele care 
provoacă războiul.” El le cerea oamenilor să se gândească la 
structura unei relaţii nucleare care să facă aceste decizii mai 
putin periculoase.» Acesta era aspectul esenţial al strategiei 


nucleare. Avem nevoie de descurajare, a explicat el, pentru a 
ajunge nu doar la ,calculatorul rational in deplin control al 
facultăţilor lui", ci si la „decizia disperată, înspăimântată, 
nervoasá si furioasá care se poate precipita la apogeul unei 
crize, care poate fi rezultatul unui accident sau al unei 
alarme false, care poate fi influentatá printr-un act malefic." 
Pentru aceasta, trebuia procedat astfel încât să fie evident cá 
începerea războiului era neatractivă în orice condiţii, chiar şi 
atunci când exista temerea de un atac inamic. In practică, 
făuritorii de politici deveniseră cu toţii conştienţi de pericolul 
escaladării într-un război nuclear şi, drept rezultat, deveneau 
mai inhibati şi mai puţin nesábuiti. In 1961, la apogeul crizei 
Berlinului, Schelling a iniţiat un joc strategic în care a 
implicat membri ai guvernului, pentru a vedea cum ar putea 
evolua lucrurile. „Aspectul cel mai şocant”, potrivit unuia 
dintre colegii lui, a fost „incapacitatea noastră de a face să 
înceapă lupta."^ 


CAPITOLUL 8 
BLOCATI ÎN ERA NUCLEARĂ 


Dacă imaginea lumii, aşa cum am prezentat-o, este mai 
degrabă sumbră, ea ar putea să fie şi catastrofal de rea. 


Albert Wohlstetter, „The Delicate Balance of Terror” („Echilibrul 
delicat al terorii”), 1959: 


Pe parcursul a şase săptămâni irosite, la sfârşitul anului 
1958, reprezentanţi din cinci ţări NATO şi din cinci ţări ale 
Pactului de la Varşovia s-au întâlnit la Geneva. Aceasta a fost 
„Conferinţa experţilor pentru studiul măsurilor posibile care 
ar putea fi utile în prevenirea atacurilor surpriză şi pentru 
pregătirea unui raport ce va fi înaintat guvernelor”. Senzatia 
de inutil a fost prezentă încă de la început, pentru că s-a 
văzut clar că existau două tabere care aveau agende 
complet diferite, ce reflectau opiniile lor distincte cu privire la 
sursa cea mai probabilă a unui atac surpriză. Atât de diferite 
erau agendele, a remarcat un observator, că „era greu de 
înţeles cum au putut ele să fie alcătuite pentru aceeaşi 
conferinţă” .: 

Preşedintele Eisenhower a propus conferinţei să contribuie 
la instituirea unui regim de inspecții care ar dezvălui 
eventuale pregătiri pentru un atac surpriză. La vremea 
aceea, Statele Unite se bazau pe zborurile secrete ale 
avioanelor spion U-2 pentru a încerca să-şi dea seama ce 
făcea Uniunea Sovietică, pe fondul zvonurilor că aceasta 
continua cursa înarmărilor. Existau trei probleme în această 
abordare. Prima era că acel gen de inspecții la care se 
gândea preşedintele puteau semnala pericole legate de 
bombardierele strategice, dar era mai puţin probabil să dea 
rezultate în cazul rachetelor cu combustibil solid, care puteau 


fi pregătite rapid pentru lansare si îşi atingeau ţintele în timpi 
de ordinul minutelor, nu al orelor. A doua era că, în 
secretomania sistemului sovietic, inspecţiile erau văzute doar 
ca o altă formă de spionaj, poate chiar pregătind ele însele 
un atac surpriză, şi din acest motiv erau respinse categoric. 
A treia şi cea mai importantă problemă era că puterea 
americană şi cea sovietică se temeau de tipuri complet 
diferite de atacuri. Ambele fuseseră luate prin surprindere în 
1941 şi erau îngrijorate să nu se întâmple din nou. Americanii 
se temeau de un Pearl Harbor nuclear, o lovitură fulgerătoare 
venită din senin care să le scoată din funcţiune dispozitivele 
nucleare vitale şi să îi lase fără mijloace de retaliere. 
Dimpotrivă, sovieticii îşi aduceau aminte de Operaţiunea 
Barbarossa. Ei vedeau primejdia în apartenenţa la NATO a 
Germaniei de Vest şi în reînarmarea acesteia, care se 
petrecea tocmai în respectiva perioadă. Chiar în timpul 
desfăşurării conferinţei, Nikita Hruşciov a contestat statutul 
special al Berlinului de Vest, amenințând să redea Germaniei 
de Est „suveranitate asupra pământului, apelor şi spaţiului 
aerian”. Atacati deja de două ori de Germania în ultima 
jumătate de secol, scopul era să prevină o a treia agresiune, 
cu o formă perfecționată de b/itzkrieg. Sovieticii nu erau 
interesaţi atât de desfăşurarea rachetelor, un domeniu în 
care aveau un presupus avantaj (iluzoriu însă, după cum 
avea să se dovedească), cât de prevenirea concentrărilor de 
trupe la frontierele lor şi de împiedicarea accesului Germaniei 
la arme nucleare de orice fel. „In esenţă”, remarca Jeremi 
Suri, „diferenţele ideologice cele mai vizibile dintre Est şi 
Vest la Conferinţa pe tema atacului surpriză aveau prea puţin 
de-a face cu capitalismul şi comunismul, fiind mai degrabă 
legate de geografie şi de amintirea războaielor precedente.” 
Deci fiecare dintre cele două tabere se concentra pe teama 
de ce ar putea face cealaltă, insistând, în acelaşi timp, că 
propriile pregătiri erau pur defensive ca intenţie. Aceasta a 
ridicat din nou dilema de securitate, „ce derivă din 
suspiciunea reciprocă şi din teama reciprocă”, în care statele 


sunt obligate „să se întreacă permanent pentru mai multă 
putere, ca să obţină mai multă securitate”, chiar dacă efortul 
este condamnat să fie autodistructiv si potential tragic.: 
Interpretările greşite şi chiar accidentele pot juca şi ele un 
rol, aşa că al Treilea Război Mondial risca să înceapă din 
neatentie. Cu toate armele care existau si cu noile ţări care 
îşi începeau propriile programe nucleare, cum se putea crede 
că undeva, cândva, nu avea să se întâmple ceva teribil de 
grav? In 1960, savantul şi romancierul britanic C.P. Snow a 
avertizat cá plutoniul era foarte uşor de obţinut si, în 
consecinţă, mai multe state îşi puteau fabrica bombe. „Ştim 
cu certitudinea adevărului statistic”, continua el, „că dacă se 
construiesc suficient de multe asemenea bombe - de către 
suficient de multe state diferite - unele dintre ele or să 
explodeze. Accidental, din prostie sau din nebunie - dar 
motivele nu contează.... Suntem cu adevărat conştienţi de 
riscuri. Ne confruntăm cu o situaţie «ori/ori» şi nu avem prea 
mult timp.": 

Această convingere că liderii planetei se aflau în faţa unei 
alegeri clare - între acţiune internaţională pentru controlul 
bombelor şi tragedie deplină - a fost prezentă încă de la 
începutul epocii nucleare. Savantii care au construit bomba 
şi-au  raţionalizat munca, asigurându-se mai întâi că 
Germania nazistă nu obținea prima această armă teribilă, si 
apoi ca modalitate de a soca, pentru a determina 
comunitatea internationalá sá accepte imperativele unui 
guvern mondial. Odatá ce rázboiul s-a terminat, ei si-au 
reluat cazul în forţă. Obiectivul a fost surprins într-o carte din 
1946, cu un titlu preluat direct din Wells - One World or None 
(O singură lume sau nici una). 

insă lumea era de-acum divizată fără speranţă. În 1a&, 
Statele Unite au înaintat Naţiunilor Unite un plan de 
dezvoltare a energiei nucleare doar pentru scopuri civile, 
interzicând în acelaşi timp utilizarea militară. Dar, pe fondul 
deteriorării relaţiilor, Uniunii Sovietice i s-a părut că arată ca 
un complot. Moscova considera că ei i s-ar putea nega 


oportunitatea de a-si construi propriile capacitáti nucleare, 
doar ca sá descopere cá Statele Unite gásiserá o portitá ca 
Sá-si pástreze monopolul. La rándul lor, americanii isi fáceau 
griji că, in absenţa unor mecanisme puternice de 
constrângere, Uniunea Sovietică ar putea să trişeze, 
dezvăluindu-şi arsenalul secret doar dupa ce toti ceilalţi s-ar 
fi dezarmat. Dacă nişte propuneri mai bine fundamentate ar 
fi putut sau nu să prevină în această etapă o cursă a 
înarmărilor, efortul oricum avea să se oprească în curând. 
Experienţa cumplită a recentului război şi revelaţia bruscă a 
unei arme noi şi teribile nu au determinat guvernele să 
treacă peste diferenţele dintre ele şi să colaboreze spre 
binele colectiv. Deci dacă alegerea era cu adevărat între o 
singură lume sau nici una, începea să se profileze alternativa 
sumbră la varianta dezarmării şi a guvernului mondial. 

Pentru cei care credeau cu putere în dezarmare, problema 
era mai stringentă ca niciodată. Nu mai era o chestiune de 
reducere a arsenalelor pentru a diminua cheltuielile fără rost 
sau nivelurile de neîncredere, ci de nevoia urgentă de a salva 
specia umană de la anihilare. Philip Noel-Baker, de exemplu, 
a fost multă vreme un susţinător al dezarmării generale şi 
complete. El luase parte la înfiinţarea Ligii Naţiunilor şi apoi, 
ca membru al guvernului britanic, la înfiinţarea ONU. Nimic, 
nici măcar experienţa dezamăgitoare a anilor interbelici, nu i- 
a redus încrederea in temeinicia cauzei lui. Singura problemă 
era că nu fusese urmată suficient de viguros. În 1958, Noel- 
Baker şi-a expus convingerile într-o carte intitulată 7he Arms 
Race: A Programme for World Disarmament (Cursa 
ínarmárilor: Un program pentru dezarmarea mondială). in 
anul următor, eforturile lui aveau să fie răsplătite cu Premiul 
Nobel pentru Pace. In discursul rostit la primirea premiului, el 
şi-a reafirmat principiile de lungă durată: „Nu are sens să 
vorbeşti despre dezarmare”, declara el, „dacă nu crezi că 
războaiele, toate războaiele, pot fi abolite.” Aceasta era 
esenţa convingerilor lui. Războiul era o modalitate groaznică 
de a rezolva disputele: existau forme mult mai bune de 


solutionare, care acum trebuiau sá fie aplicate. ,Dacá nu 
existá o vointá de fier de a face din asta obiectivul suprem al 
politicii internationale si de a o pune în practică acum", 
insista el, „cred că toate discuţiile despre dezarmare sunt 
sortite eşecului.” Cu această voinţă de fier era posibil 
succesul. Dezarmarea se putea face în etape, iar un eventual 
tratat de dezarmare generală şi completă avea să fie „un 
document lung şi complex”, dar el nu era de părere că 
diavolul se ascundea în detalii. Aici l-a citat pe Salvador de 
Madariaga: „Dificultăţile tehnice sunt obiecţii politice în 
uniformă”. 

Pe când îşi pregătea cartea, Noel-Baker şi-a luat ca ajutor 
un tânăr şi strălucit australian. Parteneriatul nu a durat multă 
vreme. Hedley Bull a căpătat repede convingerea că 
abordarea lui Noel-Baker era şi depăşită, şi greşită. Nu avea 
cum să reuşească niciodată. Ba chiar ar fi putut la fel de bine 
să inráutáteascá o situaţie deja proastă. In 1959, el a 
publicat o recenzie caustică la The Arms Race. In centrul ei 
era o analiză a relaţiei dintre dezarmare şi pace. Bull a 
explicat succint de ce o dezarmare generală şi completă era 
probabil imposibilă: 


Într-o societate internaţională în care războiul este un 
rezultat posibil între statele concurente politic şi nu există o 
autoritate superioară coercitivá, un stat îşi poate asigura 
securitatea şi proteja cetăţenii doar prin forţa lui armată şi prin 
cea a aliaţilor lui. Acesta este contextul în care statele deţin 
armament şi îşi păstrează controlul propriu asupra nivelurilor 
acestor arsenale. 


Bull a respins scopul lui Noel-Baker de a înlocui un sistem 
bazat pe state care îşi asumă responsabilitatea pentru 
propria securitate cu un sistem alternativ bazat pe securitate 
colectivă. Pentru aceasta ar fi nevoie ca „oricărui act de 
agresiune, oriunde, făcut de oricine împotriva oricui, să i se 
opună toţi membrii sistemului, colectiv; confruntat cu 


amenintarea acestei puteri coplesitoare, nici un stat nu va 
recurge la agresiune". Bull a descris aceasta ca fiind 


concepţie destul de abstractă si neconcordantá cu istoria, în 
care statele sunt unităţi lipsite de pasiune şi de viaţă, care nu 
au simpatii sau antipatii naturale, nici loialitáti sau sentimente 
ostile si care, la fel ca şi cetăţenii din broşurile victoriene 
despre guvernarea reprezentativă, sunt puse în mişcare doar 
de analiza raţională a drepturilor sau intereselor. 


La întrebarea dacă un astfel de sistem era dezirabil, Bull a 
răspuns indicând opinia tot mai răspândită în Occident că 
„impasul nuclear este un păstrător al păcii şi ar trebui aşadar 
să fie lăsat în pace”. 

Aceasta explica de ce Noel-Baker părea o voce atât de 
singuratică. Accentul se punea de acum pe chestiunile 
secundare, cum ar fi testele nucleare. Contrar opiniei lui 
Noel-Baker că dispensarea de arme era posibilă deoarece 
războiul devenise anacronic, Bull insista că războiul dintre 
puterile nucleare era anacronic tocmai din cauza arsenalelor 
teribile. Din aceasta perspectivă, „funcţia arsenalelor 
nucleare în sistemul internaţional, la momentul actual, este 
să limiteze incidenţa războiului”. Poate că situaţia nu era 
satisfăcătoare, dar era puţin probabil să fie abandonată fără 
încrederea că avea să fie pus ceva în loc. Bull concluziona: 
„În lumea actuală, nu doar că este puţin probabil ca statele 
să încheie un acord de dezarmare generală şi totală, dar se 
comportă rational refuzând să facă asta”. 

Bull surprindea aici o schimbare în gândire declanşată pe 
la jumătatea deceniului. Sistemul internaţional începea deja 
să arate surprinzător de stabil. Unul dintre motive era 
claritatea lui evidentă. Complicatiile unui sistem cu mai 
multe mari puteri aflate în competiţie şi alianţe fluide lăsase 
locul unuia dominat de două „superputeri” (termen introdus 
în 1944 cu referire la Statele Unite şi la Uniunea Sovietică, şi 
apoi şi la Imperiul Britanic:), fiecare dezvoltându-şi un arsenal 
extraordinar de distructiv. Europa fusese împărţită destul de 


limpede în două, fractura trecând prin Germania, unde 
fiecare parte împărtăşea trăsături critice în aranjamentele ei 
politice şi economice cu superputerea ce o controla. Poziţiile 
erau nesigure doar la Berlin, oraş divizat şi el, dar rămas în 
mijlocul Germaniei de Est, motiv pentru care a şi devenit 
principalul punct de dispută. Claritatea divizării însemna că 
nu exista o reconciliere uşoară, dar şi că un act de agresiune 
avea să fie lipsit de ambiguitate şi avea să declanşeze 
aproape imediat conflictul. Din cauza armelor nucleare, 
părerea generală era că aceasta ar fi dus curând la un război 
catastrofic. 

In tabăra NATO, forţele convenţionale aflate în faţa 
Pactului de la Varşovia erau descrise ca având mai degrabă 
rol de „senzor de alarmă” decât o funcţie pur defensivă. Era 
nevoie de un avertisment că orice mişcare peste graniţa 
interioară a Germaniei avea să declanşeze un război mai 
amplu. Această perspectivă a introdus un anumit grad de 
precauţie în relaţiile internaţionale. Nu era momentul să se 
încerce abordări radicale. Scopul era, în schimb, să se 
încurajeze respectul pentru status quo. Dacă Primul Război 
Mondial a distrus încrederea în posibilitatea unui echilibru 
stabil de putere, epoca nucleară a ajutat la renaşterea 
acesteia. Într-unul din ultimele lui discursuri la prim-ministru, 
Winston Churchill a comentat despre „sublima ironie” a 
atingerii unui stadiu în care „siguranţa va fi copilul robust al 
terorii, iar supraviețuirea soră geamănă cu anihilarea".» 

În 1411, o criză în jurul Berlinului de Vest a supus noua 
ordine europeană la cea mai grea dintre încercările prin care 
a trecut. Liderul sovietic Nikita Hruşciov a contestat poziţia 
specială a acestuia, nu în ultimul rând pentru că oferea o 
ieşire pentru zeci de mii de est-germani care voiau să scape 
de comunism. Tensiunea a crescut atunci când preşedintele 
Kennedy a adoptat o poziţie fermă. In luna august a acelui 
an, comuniştii şi-au rezolvat problema construind un zid ce 
traversa oraşul, ca să împiedice plecarea oamenilor din Est. 
Tensiunea s-a mai domolit. Dar, în luna octombrie a anului 


următor, a izbucnit o criză si mai mare, când a devenit 
limpede cá Uniunea Sovieticá urmárea sá instaleze rachete 
nucleare în Cuba. Uniunea Sovietică a dat iarăşi înapoi, 
ajutată si de promisiunea lui Kennedy de a nu invada Cuba." 
În ambele situaţii, logica descurajării pare să fi funcţionat. 

Singurul mod prin care un război nuclear putea fi câştigat 
definitiv era printr-o primă lovitură care să împiedice 
represaliile inamicului. Modul de a preveni aceasta era 
dezvoltarea unei capacităţi pentru o a doua lovitură. Pentru 
aceasta era nevoie ca primei lovituri să-i supravieţuiască 
suficiente forte ca să poată replica pe măsură, astfel încât 
riscurile unui atac să fie prea mari. Dar, dacă ambele tabere 
erau interesate de o capacitate care să facă posibilă o primă 
lovitură, într-o perioadă de criză se putea ajunge la o 
nervozitate care să ducă la război din cauza unei erori. Era 
aşadar vital să se demonstreze fără ambiguitate că nu era 
nimic de câştigat printr-o primă lovitură. Aceasta ar trebui să 
încurajeze ambele tabere să fie mai precaute şi să se 
concentreze pe diplomaţie în situaţii de criză. Acesta era 
aspectul relaţiei nucleare pe care Schelling l-a identificat ca 
fiind esenţial pentru evitarea unui război provocat de o 
eroare. 

Dacă trebuia dezvoltată sau nu opţiunea primei lovituri era 
întrebarea presantá a momentului. In 1954, o echipă de la 
RAND Corporation, condusă de Albert Wohlstetter, a fost 
solicitată să analizeze care era configuraţia optimă pentru 
bazele flotei de bombardiere strategice a Statelor Unite. Ei 
au introdus ca un criteriu esenţial vulnerabilitatea la un atac 
surpriză şi au demonstrat astfel că Statele Unite puteau fi 
luate prin surprindere de o Uniune Sovietică precaută cu o 
lovitură preemtivă.» Aceasta era versiunea modernă a 
ficţiunii de război, cu excepţia faptului că nu exista evoluţie a 
personajelor sau tensiune narativă. Abordarea era riguros 
analitică, bazată pe cele mai bune date disponibile 
(acceptând cá informaţiile despre capacităţile nucleare 
sovietice erau sumare). Intriga însă rămânea concentrată pe 


ideea cá un inamic străin lipsit de scrupule putea să prindă 
Statele Unite cu garda jos, făcând presupunere după 
presupunere ca să arate că o ţară ce se simte în siguranţă 
datorită marii ei puteri este, de fapt, mult mai vulnerabilă 
decât crede. 

Ideea că Statele Unite puteau fi surprinse în acest mod a 
câştigat credibilitate după succesele notabile ale sovieticilor 
în testarea primei rachete balistice intercontinentale şi apoi a 
primului satelit artificial (Sputnik 1), în 1957. Intr-un articol 
influent bazat pe studiul lui şi intitulat „Delicate Balance of 
Terror” („Echilibrul delicat al terorii”), Wohlstetter a avertizat 
împotriva presupunerii că s-a ajuns la un impas nuclear doar 
pentru că ambele tabere s-au dotat cu capacitatea de ao 
distruge pe cealaltă. Pericolul era ca una din ele să vadă o 
cale realistă către victorie. O primă lovitură nucleară ar fi 
avut consecinţe oribile pentru cel care ar fi dat-o dacă ar fi 
eşuat, dar ar putea fi şi un succes fără echivoc; lipsită astfel 
de posibilităţile de ripostă, o ţară dezarmată astfel nu ar 
avea altă opţiune decât capitularea. Pentru cei care se 
gândeau la un astfel de atac, diferenţa dintre agresiunea 
suicidară şi dominaţia lumii putea să stea în nişte calcule 
detaliate. Stabilitatea reală a sistemului depindea aşadar de 
numeroşi factori, cum ar fi raza de acţiune, puterea şi 
precizia armelor nucleare, precum şi rezistenţa şi mobilitatea 
țintelor, sau de chestiuni de avertizare şi secventializare.» 

Această analiză nu era destinată unui public de masă, ci 
realizatorilor de politici. Ca şi în cazul cărţii lui Kahn, On 
Thermonuclear War, ideea că un război nuclear putea fi 
imaginat şi discutat în acest mod le dădea multora fiori reci, 
normalizând ideea de distrugere în masă. Şi totuşi acest 
cadru analitic a modelat felul în care chestiunile războiului 
nuclear şi ale descurajării aveau să fie discutate în cercurile 
profesionale în următoarele decenii. Era nevoie de un anumit 
grad de competenţă tehnică, problemele de motivaţie 
politică şi consecinţele rămânând neexplorate. El a influenţat 
modul în care au ajuns să fie discutate multe subiecte 


politice din afara arenei nucleare, cu termeni ca ,scenariul 
cel mai grav" si „limitare a pagubelor” intraţi în limbajul 
comun, la fel ca unii termeni si mai expliciti, ca „distrugere 
asigurată”. 

Dacă originile acestei forme de literatură analitică nu erau 
foarte diferite de cele ale Bataliei de la Dorking, fiind un mod 
de a-i scoate pe oficiali din complacerea lor, de data aceasta 
cadrul realizat de analisti fácea sá se poatá másura gradul de 
pericol, pe măsură ce veneau noi informaţii. Initial, 
bombardierele strategice trebuiau mentinute permanent in 
alertá, pentru a evita eliminarea lor printr-un eventual atac 
surpriză. Când au intrat în producţie de serie rachetele 
balistice intercontinentale (ICBM), la începutul anilor 1960, 
ele au fost amplasate în silozuri subterane solide, care nu 
puteau fi distruse decât printr-o foarte puţin probabilă 
lovitură directă. Şi mai puţin vulnerabile erau rachetele 
balistice lansate de pe submarine (SLBM), care puteau profita 
de dimensiunile uriaşe ale oceanului ca să se ascundă de un 
atac inamic şi deveneau astfel o capacitate pentru a doua 
lovitură. Între timp, încercările de a dezvolta măsuri de 
apărare eficiente împotriva unui atac nuclear s-au dovedit 
inutile. Standardele apărării antiaeriene în epoca nucleară 
trebuiau să fie mult mai înalte decât în cazul raidurilor 
aeriene convenţionale, având în vedere că orice penetrare a 
ecranului defensiv însemna o catastrofă pentru partea care 
se apăra. S-au făcut unele progrese în dezvoltarea apărării 
împotriva bombardierelor, folosind rachete sol-aer (SAM), 
însă trecerea la ICBM, cu perioada lor minimală de avertizare 
înainte de impact, părea să facă din misiunea apărătorilor 
una lipsită de speranţă. Măsurile de apărare civilă ofereau 
prea puţină protecţie populaţiei în caz de explozii nucleare, în 
cel mai bun caz o şansă de evitare a expunerii la căderile 
radioactive, şi păreau patetice în fata coplesitoarei puteri 
distructive pe care o acumula fiecare din cele două tabere. 

Aceste analize erau realizate în anii 1950 şi 1960, perioadă 
în care oamenii se aşteptau ca inovațiile tehnologice 


destabilizatoare să apară cu regularitate. Inspirat de 
literatura SF, Kahn a umplut ultima parte din On 
Thermonuclear War cu predicții privind viitoarele revoluţii în 
domeniul militar, patru dintre acestea aşteptate în următorii 
treisprezece ani. Cea care s-a dovedit corectă - un om pe 
Lună dupa 1969 - trebuie văzută pe fundalul celor care au 
dat greş. Problema era exagerarea efortului financiar şi 
tehnologic necesar, de parcă inovațiile majore s-ar fi putut 
materializa fără eforturi excepţionale. O observaţie tipică 
pentru anul 1965 a fost că, deşi el nu văzuse vreo cifră, 
bănuia că „marjele relativ înguste ale costurilor ne împiedică 
să facem lucruri extraordinare, cum ar fi topirea calotelor 
glaciare şi devierea curenților oceanici".« În domeniul 
nuclear, el vedea mai multe sisteme defensive, considerând 
că acestea puteau face diferenţa între o societate care putea 
să îşi revină şi alta care ar fi fost pierdută complet. 

Presupunerea că Războiul Rece avea să se mute în spaţiul 
extraterestru era foarte răspândită, cu bombe pe orbită şi 
staţii spaţiale care îşi îndreaptă tirurile spre Pământ, ca şi 
cum acesta era terenul preferat de strategi. Poate că, 
deoarece aceasta era noua frontieră care îi fascina pe 
scriitorii de SF, părea foarte natural să se facă pregătiri 
militare. Cel puţin un scriitor spera că, dacă superputerile 
puteau fi convinse să-şi ducă bătăliile în spaţiu, atunci 
acestea ar putea să crute Pământul.: În 1959, cercetătorii 
armatei americane au explicat importanţa vitală a stabilirii 
unui avanpost pe Lună înainte ca Uniunea Sovietică să aibă 
şansa să facă asta, chiar dacă ei nu erau foarte siguri de 
potenţialul lui militar. In 1965, Biroul de arme ale viitorului, 
de pe lângă Comandamentul arsenalului armatei SUA, scria 
că: 

Date fiind mediul şi condiţiile cu totul noi şi diferite cu care 
se confruntă omul în spaţiu, nu putem aştepta până în ultima 
clipă ca să ,trántim" un program de înarmare cu speranţe de 
succes, pentru că este posibil să ne aflăm chiar acum la 
marginea câmpului de luptă al Armageddonului.» 


Până la urmă s-a manifestat o tendinţă puternică de a 
păstra spaţiul liber de arme, nu în ultimul rând pentru că, în 
practică, nu avea prea mult sens să trimiti arme pe orbită ca 
să le aduci înapoi, să lovească ţinte de pe Pământ. Spaţiul a 
ajuns totuşi să aibă o importanţă vitală pentru operaţiunile 
militare, dar nu pentru arme, ci pentru staelitii de spionaj, 
navigatie si comunicatii. 

Cu toate viziunile asupra Armaggedonului, la jumátatea 
anilor 1960 se mai potoliserá temerile de o cursá tehnologicá 
a înarmărilor care ar fi putut să încurajeze oricare dintre 
tabere să dezlántuie un atac surpriză. În viitorul previzibil, 
fiecare tabără o putea elimina pe cealaltă ca stat industrial 
modern. Robert McNamara, secretarul Apărării în SUA pentru 
o bună parte a deceniului, a argumentat că două superputeri 
ar putea să-şi provoace una alteia „daune inacceptabile”, 
estimate la 25 la sută din populaţie şi 50 la sută din industrie. 
Distrugerea Reciprocă Asigurată (Mutual Assured 
Destruction, MAD) comunica exact ceea ce se aştepta de la 
ea să comunice - distrugerea avea să fie garantată şi 
reciprocă, şi cu siguranţă inacceptabilă. Aşadar, contrar faţă 
de ceea ce s-a presupus, sistemul tindea către stabilitate. 
Aceasta nu era atât rezultatul unei opţiuni politice deliberate, 
cât al recunoaşterii unei condiţii ce confirma riscurile 
implicate de orice încercare de a obţine o victorie decisivă 
printr-o lovitură de tip knockout. 

Şi totuşi nu a dispărut ideea că un inamic îndrăzneţ şi bine 
dotat ar fi putut să exploateze o vulnerabilitate critică. Soţia 
lui Albert Wohlstetter, Roberta, a devenit cunoscută în ja 
când a publicat o critică originală a modului în care America 
fusese luată prin surprindere la Pearl Harbor. Ea a înţeles că, 
atunci când îşi elaboraseră politicile, şi Statele Unite, şi 
Japonia porniseră de la ipoteza că tabăra cealaltă avea să 
reacționeze aşa cum doreau ele să reacționeze, fără să aibă 
grijă să se întrebe dacă adversarul nu ar fi putut reacţiona cu 
totul diferit. Răspunsul ei la întrebarea cum a fost posibil ca 
„oameni atât de onesti, dedicati şi inteligenţi” să fie surprinşi 


atât de grav a fost „vacarmul” semnalelor înşelătoare care i- 
a împiedicat să sesizeze indiciile reale. Rezultatul a fost că ei 
s-au concentrat pe semnalele care veneau să susţină ceea ce 
gândeau deja. Pearl Harbor nu a fost un caz unic, a 
argumentat ea. Statele Unite au fost surprinse de invazia 
nord-coreeană în sudul peninsulei, în 1950, şi apoi din nou 
câteva luni mai târziu, când China a intrat în război de partea 
Nordului, după ce posibilitatea fusese respinsă categoric de 
generalul MacArthur. Chiar în perioada publicării cărţii, 
Statele Unite au fost luate din nou prin surprindere de 
descoperirea amplasamentelor pentru rachete sovietice din 
Cuba. Dezvoltarea armelor termonucleare nu excludea deloc 
surprize viitoare, dar ridica miza unui nou astfel de incident. 
Dacă nu altceva, „balanţa avantajului pare foarte clar că s-a 
înclinat, după Pearl Harbor, în favoarea autorului unui atac 
surpriză”. Concluzia trasă de ea a fost că, indiferent ce 
îmbunătăţiri s-ar aduce sistemelor de avertizare, cursul cel 
mai sigur era să te asiguri că apărarea ţării poate face faţă 
chiar dacă este luată din nou prin surprindere.» 

Acesta fusese şi punctul esenţial al poziţiei soţului ei în anii 
1950. Avertismentele lui fuseseră luate în serios în alcătuirea 
planului forţelor strategice ale SUA în anii 1960, dar apoi 
MAD a sugerat că se ajunsese la un nivel la care nu era nimic 
de câştigat printr-un atac surpriză. Spre sfârşitul deceniului 
însă, Albert Wohlstetter era din nou în prim-plan, contestánd 
starea de complacere pe care o presupunea o asemenea 
abordare. El promova un scenariu pe care l-a prezentat ca 
fiind un discurs tehnic, dar care avea totuşi elemente de 
fantezie. După un început lent, programul de rachete 
balistice intercontinentale (ICBM) al sovieticilor a cunoscut o 
dezvoltare bruscă. Conform scenariului lui Wohlstetter, 
cifrele aveau să atingă curând un nivel la care un atac 
surpriză cu rachete balistice sovietice putea efectiv să 
anihileze arsenalul de rachete balistice al americanilor. 
Statele Unite ar fi fost capabile să răspundă, dar, 
presupunând că ar fi fost lovite şi bazele bombardierelor 


strategice, ar putea-o face doar cu rachete lansate de pe 
submarine. Din nefericire, acestea nu erau prea precise, 
astfel încât, dacă sovieticii ar fi atacat tinte militare, riposta 
Statelor Unite ar fi fost împotriva oraşelor. Aceasta ar invita 
la o ripostă a sovieticilor împotriva oraşelor americane, 
inráutátind dramatic situaţia. Acest scenariu a fost invocat 
pentru prima dată în susţinerea necesităţii unui nou sistem 
rachete antibalistice (ABM), care să protejeze silozurile de 
rachete americane. Era un calcul complex, ce necesita 
presupuneri despre numărul de rachete şi de focoase 
nucleare, despre acurateţea lor şi despre rezistenţa 
silozurilor de rachete. Dacă ameninţarea nu putea fi 
confirmată, atunci nu era nevoie de ABM. Pe de altă parte, 
dacă ameninţarea era mai mare decât se aprecia, atunci 
ABM nu ar fi putut face faţă. 

Acestor scenarii le lipsea o credibilitate elementară. Pentru 
ca o astfel de lovitură să-i fie recomandată unui lider sovietic 
era nevoie de convingerea că suficient de multe arme aveau 
să funcţioneze exact cum trebuia, într-un atac de un tip 
nemaiincercat până atunci; că americanii nu aveau să 
detecteze atacul în timp util ca să-şi lanseze propriile rachete 
înainte să fie distruse; şi cá, si în eventualitatea că s-ar fi 
înregistrat un succes, preşedintele Statelor Unite ar fi dat 
dovadă de s-retinere, deoarece atacul ar fi fost resimţit ca 
unul îndreptat doar împotriva forţei nucleare şi nu a societăţii 
americane în general. Şi totuşi, dată fiind localizarea bazelor 
de rachete, loviturile nucleare tot ar face undeva între ). si Y 

de milioane de morţi. Poate că, în faţa unui asemenea 
carnagiu, preşedintele ar rămâne şocat, paralizat. Dar 
conducătorul sovietic nu se putea baza pe o astfel de 
reţinere şi ştia că, dacă americanii ar fi folosit arsenalul 
rămas, atunci ţara lui şi-ar înceta existenţa de societate 
industrială modernă. 

Aproape imediat după ce a apărut ideea aceasta, remediul 
propus a devenit indisponibil, pentru că Statele Unite şi 
Uniunea Sovietică au căzut de acord să-şi limiteze 


capacităţile militare defensive în baza Tratatului ABM, din 
1972. Planurile americanilor de instalare terestră a rachetelor 
balistice au devenit după aceea şi mai complexe. Una dintre 
variante era construirea unor rampe mari şi cu numeroase 
ramificații, pentru ca sovietici care fixau ţintele să nu fie 
niciodată siguri unde erau ascunse rachetele. Cel mai uşor 
era de ascuns rachetele balistice sub apă, la bordul 
submarinelor. La începutul anilor 1980 era deja fezabilă o 
nouă generaţie de rachete lansate de pe submarine, la fel de 
precise ca rachetele intercontinentale lansate de la sol. După 
ani de nelinişte şi cheltuieli pentru soluţionarea a ceea ce era 
de fapt o non-problemă, o comisie oficială a stabilit că 
subiectul nu mai era de interes. ingrijorarea a dispărut si ea 
rapid.» 

Contrar lamentărilor celor care nu-şi puteau imagina ceva 
mai rău decât situaţia în care două alianţe uriaşe, cu ideologii 
contrarii şi deţinătoare de arme nucleare, se opuneau una 
alteia, teoreticienii politicii externe au continuat să-l urmeze 
pe Bull şi să insiste că aceasta era aproape cea mai bună 
dintre lumile posibile. Bipolaritatea producea claritate şi 
concentrare, fara complicațiile provocate de alianțele 
schimbătoare, în timp ce armele nucleare erau exact artificiul 
de care era nevoie pentru a-i face pe cei doi giganţi să se 
abţină de la război. Nu exista îndoială că războiul ar fi 
însemnat sinucidere în tandem. Kenneth Waltz a remarcat, în 
1981, că sistemul internaţional îşi dezvoltase o abilitate 
ridicată „de a absorbi schimbările şi de a limita conflictele şi 
ostilitatea”. El nu avea nici o îndoială privind contribuţia 
armelor nucleare la această fericită stare de lucruri. Ele 
făcuseră „costul războiului să pară înspăimântător de ridicat 
şi descurajaseră astfel statele de la începerea unor războaie 
ce ar fi putut să ducă la folosirea acestor arme. Armele 
nucleare au ajutat la menţinerea păcii între marile puteri şi 
nu i-au împins pe puţinii care le posedă la aventuri militare.” 
Waltz avea atâta încredere în acest efect, încât găsea bine- 


venită folosirea armelor nucleare si la alte conflicte, ca 
instrument al pácii.» 

In |3AY, şase cercetători de prim rang de la Harvard au 
explicat adaptarea comunităţii internationale la epoca 
nucleară ca rezultat al „efectului globului de cristal” 
cunoaşterea anticipată a efectelor pe care le-ar putea avea 
un război nuclear.» Rezultatul acestei cunoasteri era 
predispoziția inteleapta de a evita războiul.» La o privire mai 
aprofundată, echipa de la Harvard nu era convinsă pe de-a 
întregul cá asta era ceva pe care te puteai baza. Intr-un 
proiect legat de programul lor de evitare a războiului nuclear, 
ei au studiat alternativele la descurajare, cu zece scenarii 
pentru o ameninţare redusă. Acestea porneau de la 
reducerea vulnerabilitatii populațiilor, reducerea dependenţei 
de armele nucleare sau chiar abolirea lor şi o varietate de 
posibilităţi politice, printre care concilierea cu Uniunea 
Sovietică şi chiar federalismul mondial. Cu privire la posibilul 
declin al Uniunii Sovietice, speranţa era că el avea să aducă 
mai degrabă cu destrămarea Imperiului Britanic, decât a 
celui Austro-Ungar.» Analizând influenţa „efectului globului de 
cristal” în timpul Crizei rachetelor din Cuba, din 1962, James 
Blight a identificat un alt factor necesar pentru funcţionarea 
acestuia. El trebuia să fie amplificat de un alt efect - o 
„teamă viscerală” că aceasta ar putea să se întâmple cu 
adevărat. Blight era îngrijorat că fără teamă, fără emoția 
care făcea primejdiile să pară atât de reale şi de imediate, 
acea cunoaştere ar ajunge „la coşul de gunoi al înţelepciunii 
primite”, acceptată „din inerție şi nu din convingere”. Pentru 
a face guvernele să se comporte responsabil era nevoie nu 
doar de globul de cristal, ci şi de teama că acesta s-ar putea 
face tándári.» Apoi, chiar când era publicată cartea, Războiul 
Rece a ajuns la final şi teama s-a evaporat. 


CAPITOLUL 9 
O PACE SURPRIZÁ 


Tráiesc cu adevárat íntr-un sistem fn care cuvintele sunt 
capabile să zgáltáie întreaga structură a guvernării, ín care 
cuvintele se pot dovedi mai puternice decât zece divizii militare. 


Václav Havel discurs de acceptare a unui premiu pentru pace, 
15 octombrie 1989: 


Superputerile au evitat catastrofa speriindu-se una pe 
cealaltă ca să fie prudente. Ideea că războaiele trebuiau 
descurajate, nu luptate, făcea însă ca misiunea planificării, 
formării şi menţinerii forţelor armate convenţionale să devină 
una extrem de dificilă. Cuvântul ,conventional" sugera o 
oarecare legătură cu „convenţiile” din trecut ale războiului 
clasic, dar era greu să le vezi sensul atunci când nu exista o 
cale evidentă spre o victorie decisivă pe câmpul de luptă 
împotriva unui inamic cu arme nucleare. Rolul rezidual al 
forţelor convenţionale putea fi doar unul de întărire a 
descurajării, de menţinere a unei linii defensive în faţa unei 
ofensive inamice sau de a se asigura că înaintarea inamicului 
era costisitoare şi dureroasă. In cel mai bun caz, acestea 
puteau să câştige timp pentru gândire şi pentru negocieri 
active; în cel mai rău caz, ele puteau deveni dâra de praf de 
puşcă spre apogeul exploziv al războiului. 

In timpul Războiului Rece s-a presupus că Pactul de la 
Varşovia avea de partea lui cifrele şi geografia, care i-ar fi 
permis, dacă ar fi vrut, să se extindă în Europa de Vest fără 
să recurgă la arme nucleare. NATO ar fi fost cel care trebuia 
să ia decizia fatidică: să capituleze sau să accepte 
sinuciderea nucleară. Aflaţi de cealaltă parte a Atlanticului, 
americanii erau profund nemulţumiţi la gândul că războiul în 


Europa le putea pune tara în pericol atât de direct. Dacă în 
particular se îndoiau că vreun preşedinte al Statelor Unite 
avea să ia vreodată iniţiativa nucleară, în public ei îşi 
ascundeau  anxietátile, măcar cât să nu submineze 
credibilitatea  descurajării. leşirea evidentă din aceasta 
dilemă era îmbunătăţirea forţelor convenţionale, astfel încât 
să aibă răspunsuri alternative la agresiune. Americanii au 
trecut activ la separarea nuclearului de convenţional, cu o 
zonă tampon între ele, încurajând totodată NATO să-şi 
construiască propriile forte regulate. Până la urmă, în 1a1v, a 
fost adoptată o doctrină de compromis, a „răspunsului 
flexibil”, prin care europenii recunosteau solicitarea 
americanilor privind o etapă convențională extinsă, astfel 
încât primele tiruri peste Cortina de Fier să nu ducă automat 
la un holocaust nuclear. In schimb, Statele Unite acceptau că 
era nevoie de o legătură clară între un război terestru in 
Europa şi propriul arsenal nuclear strategic.: 

Era imposibil de ştiut cât de bine ar funcționa în practică 
răspunsul flexibil, dar introducerea în răspuns a noţiunii de 
flexibilitate însemna că era măcar posibil ca un război 
important să nu se transforme automat într-unul nuclear. 
Imaginile de coşmar ale unui al Treilea Război Mondial 
dominau literatura. Cu cât părea să scadă riscul unui război 
între superputeri, cu atât era mai greu de invocat un scenariu 
în care un lider cât de cât normal psihic ar fi riscat un război 
important, ca să nu mai vorbim de autorizarea unei lovituri 
nucleare. Aceasta nu a împiedicat ocazional momente de 
panică. De la jumătatea anilor 1970, analiştii mai indrázneti 
au început să vorbească despre scenarii care implicau invazii 
sovietice. La rândul lor, acestea au dus la temeri, însuşite 
imediat de foarte popularele mişcări antinucleare, că 
răspunsul exagerat la acest alarmism ar fi putut duce la o 
apocalipsă nucleară.: 

Spre sfârşitul anului 1976, generalul sir John Hackett, un 
fost comandant NATO, a strâns un grup de foşti colegi în 
retragere din armata britanică si, la îndemnul redactorului 


şef adjunct de la The Economist, au încercat să descrie cum 
s-ar putea ajunge la un al Treilea Război Mondial.: In tradiţia 
Bătăliei de la Dorking, intenţia lor era să folosească ficţiunea 
pentru a convinge de necesitatea unei mai bune pregătiri 
militare. The Third World War: A Future History (Al Treilea 
Război Mondial: O istorie a viitorului) a fost un surprinzător 
bestseller (peste trei milioane de exemplare vândute în 
întreaga lume), citit de prim-miniştri britanici şi de preşedinţi 
americani. Echipa lui Hackett s-a limitat la informaţiile care 
erau deja publice referitoare la arme şi doctrine, folosind 
hărţi şi ilustraţii. Ei au preconizat un război care avea să 
înceapă în 1985, adică destul de curând. Şi totuşi s-au 
petrecut atât de multe evenimente neanticipate, încât în 
1982 a fost nevoie de o nouă versiune, mergând de această 
dată doar câţiva ani înainte.: Un motiv pentru această durată 
redusă a fost, potrivit lui Hackett, că el nu încerca să scrie SF 
şi nu voia să dezvăluie vreun secret despre viitoarele arme. 

„Prea puţin ofertante ca intrigă şi personaje”, remarca 
Brians, „cărţile sunt aproape imposibil de citit; dar ele ne 
oferă o perspectivă fascinantă asupra gândirii unuia dintre 
strategii militari ai NATO." A existat şi un precedent, scris în 
1977 de generalul belgian Robert Close. Acesta reflecta 
îngrijorări provocate de îmbunătăţirea forţelor sovietice 
convenţionale. Scenariul cel mai alarmant era că alianţa 
putea fi luată prin surprindere de un atac „ca un fulger venit 
din senin” al Pactului de Varşovia care, cu o mobilizare 
minimă, putea ocupa în câteva zile toată Europa. Mesajul era 
transmis si de titlul sumbru al cărţii, Europe Without 
Defence? (Europa lipsită de apărare?).: O altă carte potenţial 
rivală, publicată tot în 1978 şi cu un titlu similar celei a lui 
Hackett, avea un mesaj la fel de sumbru, doar că de data 
aceasta Alianţa reuşea să se abţină doar patru zile, până să 
înceapă schimburile nucleare.» 

După treizeci de ani de război rece, era puţin probabil ca 
Uniunea Sovietică să ardă de nerăbdare să pornească un 
atac împotriva Occidentului sau ca Moscova să aibă un plan 


convingátor pentru o loviturá nimicitoare. Potrivit opiniei lui 
Hackett, era mai probabil sá se ajungá la rázboi intre cele 
două alianţe „nu cu intenţie, ci printr-o coincidenţă dintre 
ghinion şi calcule greşite”. Pericolul apărea dacă mai multe 
crize evoluau simultan şi apoi se producea o scânteie care le 
transforma într-o conflagrație, cum fusese asasinarea 
arhiducelui Ferdinand în 1914. Dacă se întâmpla aşa ceva, 
NATO ar fi fost în dificultate deoarece îşi diminuase forţele, în 
timp ce Pactul de la Varşovia continuase să şi le dezvolte. 
NATO nu putea susţine prea mult timp un război de mare 
intensitate. Scenariul preconiza o ocupare rapidă a 
Germaniei de Vest. Nu avea să fie chiar totul pierdut, 
deoarece până la urmă, după câţiva ani, Statele Unite aveau 
să câştige dominaţia pe mare, să facă ordine în Orientul 
Mijlociu şi apoi să lanseze o ofensivă eliberatoare din Franţa. 
Lui Hackett i s-a spus de către „oameni responsabili” că, 
oricât de credibilă, această perspectivă era prea jalnică şi 
dăunătoare pentru Alianţă. Cartea lui Close mai degrabă 
subminase moralul decât să întărească hotărârea. El a 
acceptat acest punct de vedere şi a admis că „o poveste 
avertisment din cauza căreia copiii fac pe ei de frică, în loc ca 
spaima să-i determine să facă lucrurile mai bine, nu îşi atinge 
scopul”. Aşa că Hackett a luat-o de la capăt, de data aceasta 
pornind de la ipoteza că Occidentul a procedat corect şi a 
făcut eforturi serioase pentru a-şi îmbunătăţi capacităţile de 
apărare, în timp ce Pactul de la Varşovia nu a făcut prea 
multe. Acum războiul se putea termina în câteva săptămâni. 
În loc să se grăbească spre cataclismul care era semnul 
distinctiv al fictiunilor din epoca nucleară, cartea menţiona 
doar o tentativă de angajare nucleară, la un moment dat, 
spre sfârşitul evenimentelor. Limitarea schimburilor nucleare 
demonstrează că era încă greu să excluzi cu totul aceste 
arme din intrigă, dar era greu şi să dezvolti un scenariu 
convingător al războiului atunci când acestea erau prezente. 
Tinta loviturii limitate a Uniunii Sovietice era Palatul 
Buckingham, cu scopul de a scoate Marea Britanie din război. 


Planul a eşuat când a fost lovit oraşul Minsk, ca represalii, 
ceea ce a dus la destrămarea Uniunii Sovietice. La fel cum 
Chesney adunase ipoteze negative cu rezultatul înfrângerii la 
limită a Marii Britanii la Dorking, Hackett a adunat ipoteze 
pozitive, astfel încât NATO să învingă în 1340. Mesajul era cá, 
dacă nu cheltuia mai mult pentru apărare, NATO risca eşecul. 
Un alt mesaj era că alianțele trebuiau păstrate în stare bună. 

Contrar lui Hacket, cu semnificativa lui experienţă militară, 
Tom Clancy era un agent de asigurări care în timpul liber 
scria romane. Aceasta până în 1984, când a dat lovitura cu 
thrillerul 7he Hunt for Red October (Vânătoarea lui Octombrie 
Roşu). Mare parte din farmecul cărţii stă în detaliile tehnice 
pe care Clancy le obținuse printr-o lectură vorace a 
publicaţiilor navale din domeniul public. Povestea era despre 
fuga unui submarin sovietic din clasa Taifun, cu un căpitan 
lituanian care ura sistemul sovietic. Drama rezulta din 
eforturile făcute de flota sovietică pentru ca submarinul, la 
bordul căruia se afla cea mai avansată tehnologie de sonar, 
să nu ajungă în mâinile americanilor. 

Următoarea lui carte, Red Storm Rising (Furtuna Roşie), a 
fost mai pe linia lui Hackett.» La fel ca acesta, Clancy nu a 
mers prea departe în viitor, inspirându-se din politica şi 
tehnologia de la vremea respectivă. Pe latura militară, a fost 
ajutat de un fost ofiţer naval şi de materialele din domeniul 
public. Posibilitatea construirii unui nou avion (care s-a 
dovedit a fi F-117) care să folosească tehnologia stealth 
pentru a nu fi detectat de radar era discutată în presa 
tehnică de specialitate cu mult înainte ca existenţa lui să fie 
recunoscută public în 1988, la doi ani după apariţia cărţii lui 
Clancy. Intriga era complexă. Includea terorişti islamişti din 
Azerbaidjan care provocau o criză energetică distrugând 
facilităţi petroliere esenţiale ale sovieticilor şi determinându-i 
pe aceştia să ocupe terenurile petrolifere din Golful Persic; un 
atac direct al Pactului de la Varşovia împotriva Germaniei de 
Vest, justificat prin înscenarea unui atac mortal pus pe 
seama activiştilor vest-germani la o şcoală din Moscova; plus 


ocuparea bazei aeriene NATO de la Keflavik, din Islanda (din 
nou prin înşelăciune), fapt care a permis submarinelor 
sovietice să ajungă în Atlantic si să perturbe convoaiele de 
aprovizionare. Riposta a implicat bombardiere stealth, 
rachete de croazieră şi puşcaşi marini care au recuperat 
Islanda, înainte ca forţele sovietice să rămână fără 
combustibil, fapt care a dat Alianţei Nord-Atlantice ocazia să 
răstoarne lucrurile cu o mişcare îndrăzneață. O sciziune în 
conducerea sovietică a permis o încheiere rapidă si 
negociată a conflictului. Nu s-a folosit nici o armă nucleară, 
iar la final nici un teritoriu nu a trecut de la o tabără la alta. 
Preşedintele Reagan era un admirator al lui Clancy. El a 
descris Vânătoarea lui Octombrie Roşu ca un „basm perfect”. 
Furtuna Roşie l-a entuziasmt şi mai tare, pentru că îi justifica 
propriile prejudecăţi.» Preşedintele bănuia conducerea URSS 
că ar fi fost întru totul capabilă de genul de vicleşug descris 
de Clancy, care includea plănuirea unui război în timp ce le 
propunea americanilor reducerea armamentului. Şi totuşi, el 
era în acelaşi timp îngrozit de perspectiva unui război 
nuclear. In 1983, Reagan a lansat ceea ce a numit „iniţiativa 
de apărare strategică”, pentru a dezvolta mai multe linii de 
apărare împotriva unui atac sovietic cu rachete. Mai bine 
salvăm vieţile americanilor de un atac nuclear, spunea el, 
decât să le rázbunám după aceea.“ Acesta este motivul 
pentru care i s-a părut atrăgător celălalt mesaj al lui Clancy, 
că NATO se putea apăra fără să recurgă la ameninţări 
nucleare. In 1986, a discutat cartea cu consilierii lui în drum 
spre Reykjavik, capitala Islandei, unde avea o întâlnire la 
nivel înalt cu liderul sovietic Mihail Gorbaciov. Acolo, în 
timpul a două zile extrordinare, cei doi bărbaţi de stat 
aproape că au convenit la reduceri drastice ale arsenalelor 
lor nucleare. Refuzul lui Reagan de a renunţa la iniţiativa lui 
de apărare strategică a dus, în cele din urmă, la eşec. 
Premierul britanic Margaret Thatcher, o susținătoare 
convinsă a descurajării nucleare, a fost alarmată de cât de 
departe era pregătit Reagan să coboare pe panta non- 


nuclearului. Când s-au întâlnit în octombrie 1986, el i-a cerut 
insistent să citească romanul lui Clancy, ca să-şi liniştească 
temerile. Un oficial britanic a consemnat: „Oferă o imagine 
excelentă a intentiilor şi strategiei Uniunii Sovietice. Era clar 
că preşedintele fusese foarte impresionat de carte." 

Ambele cărţi erau construite pe neliniştea ce înconjura 
armele nucleare şi posibilitatea ca un război important să 
poată fi câştigat fără distrugere reciprocă. Hackett se baza 
pe creşterea bugetului apărării; Clancy a văzut mai clar că 
echilibrul calitativ în privinţa forţelor convenţionale se 
deplasa în favoarea Statelor Unite şi că aceasta putea reduce 
necesitatea recurgerii la ameninţări nucleare. Amândoi au 
sesizat criza din interiorul sistemului sovietic, deşi nici unul 
nu a anticipat că sistemul avea să facă implozie până la 
sfârşitul deceniului, ca să nu mai vorbim de faptul că aceasta 
avea să fie declanşată de pierderea legitimitátii, nu de eşecul 
în război. În 1991, Clancy încă îşi mai imagina un război între 
Statele Unite şi Uniunea Sovietică, şi asta cu toate că Pactul 
de la Varşovia se destramase.» Hacket presupunea, la fel ca 
aproape toţi analiştii la vremea respectivă, că Moscova avea 
să ia o poziţie dură împotriva disidentei. Hacket era conştient 
însă că vechea gardă de la Kremlin ştia că „vremea ei s-a 
dus”. În cele din urmă, în loc de un război declanşat pentru a 
tine blocul sovietic laolaltă, 1985 a adus transformarea lui 
Mihail Gorbaciov în preşedinte şi începutul unui proces ce 
avea să ducă în curând la destrămarea paşnică a blocului 
sovietic. 

La fel cum Revoluţia Bolşevică a fost un răspuns la 
incapacitatea vechiului regim de a face faţă războiului, era 
destul de rezonabil să presupui că avea să fie nevoie de un 
război pentru a declanşa o criză ce să ducă la ruperea 
blocului sovietic. Exista întotdeauna posibilitatea ca un regim 
care îşi vedea poziţia puternic ameninţată să îşi asume 
riscuri care în alte circumstanţe ar fi fost respinse ca 
nebuneşti. Acesta este în mare parte motivul pentru care 
diplomaţia Războiului Rece a acceptat că era mai bine să nu 


împingă conducerea sovietică până la punctul in care ar fi 
fost provocatá sá reactioneze nesábuit. Insá una era sá 
urmezi acest principiu când se luau în calcul sferele de 
influenţă geopolitică şi cu totul alta când era vorba de 
rivalitatea ideologică aflată în inima diviziunii Est-Vest. Ţările 
occidentale nu aveau să înceteze promovarea unei filosofii 
politice liberale de teama că ar deranja conducerea sovietică. 
Acesta este motivul pentru care scenariile de război din anii 
1980 includeau, în general, o criză de legitimitate în interiorul 
sistemului sovietic, implicând probabil una dintre ţările 
satelit. Această instabilitate crescândă promitea, pe de-o 
parte, o modalitate de a aduce Războiul Rece la un final 
satisfăcător, dar, pe de altă parte, putea grăbi exact acele 
condiţii care puteau să declanşeze războiul. 

Guvernarea comunistă se baza pe premisa dublă că orice 
contestare trebuia tratată fără milă şi că Occidentul nu avea 
să facă nimic în privinţa asta. Aceste presupuneri fuseseră 
validate de experienţă. In 1956, după o revoltă ce i-a 
înlăturat pe comunişti, noul guvern ungar şi-a anunţat 
intenţia de a părăsi Pactul de la Varşovia. Uniunea Sovietică 
a trimis tancurile ca să strivească revolta. Chiar dacă revolta 
a avut origini interne, ea a fost încurajată activ de Vocea 
Americii.» Totuşi, a avertizat secretarul de stat american John 
Foster Dulles, o acţiune militară a Statelor Unite „ar fi... 
precipitat un război mondial generalizat, al cărui rezultat ar fi 
fost probabil distrugerea tuturor acestor oameni”. Logica 
brutală a unei Europe divizate a fost scoasă în evidenţă din 
nou în 1968. De data aceasta, Partidul Comunist din 
Cehoslovacia a încercat o liberalizare a sistemului, dar a avut 
grijă să nu amenințe cu părăsirea Pactului de la Varşovia. Nu 
a avut nici o importanţă. Pe 20 august 1968, tancurile au 
intervenit din nou. În urma acestui episod trist, ţările NATO 
au tras concluzia că divizarea politică a Europei era 
permanentă şi au început să dezvolte politici de detente 
pentru gestionarea relaţiei dintre cele două jumătăţi ale 
continentului. Implicatiile acestui fapt au fost expuse într-un 


document semnat de presedintele Statelor Unite, Richard 
Nixon, si de conducátorul URSS, Leonid Brejnev, privind 
principiile de bază ale noii relaţii dintre superputeri: 
„Diferenţele de ideologie şi de sistem social dintre SUA şi 
URSS nu sunt obstacole pentru dezvoltarea bilaterală a unor 
relaţii normale, bazate pe principiile suveranităţii, egalităţii, 
neamestecului în treburile interne şi avantajului reciproc".» 

Insă chiar la momentul acestei declaraţii se producea o 
schimbare ce a încurajat subminarea marxism-leninismului 
oficial în Pactul de la Varsovia. La sfârşitul anului \4VY, au 
început negocieri pentru o Conferinţă pentru Securitate şi 
Cooperare în Europa (CSCE). Vreme de trei ani s-au purtat 
discuţii intense (a fost nevoie de patru luni doar pentru a 
cădea de acord asupra agendei) referitoare la o declaraţie 
care nu avea nici o forţă legală. Pe 1 august 1975, 
conducătorii a 34 de state (plus Vaticanul) s-au întâlnit la 
Helsinki ca să semneze ceea ce a fost descris ca Actul Final 
al Conferinţei. Acesta cuprindea patru „coşuri”. Primul 
acoperea chestiunile politice şi militare, integritatea 
teritorială, definirea granițelor, soluționarea paşnică a 
disputelor si implementarea unor măsuri de construire a 
încrederii între armatele rivale. Al doilea se concentra pe 
teme economice, precum comerţul şi cooperarea ştiinţifică. 
Al treilea coş punea accent pe drepturile omului, inclusiv 
libertatea de emigrare şi reunificarea familiilor divizate de 
graniţe internaţionale, schimburile culturale şi libertatea 
presei. Al patrulea şi ultimul coş se referea la implementare 
şi la viitoarele întâlniri. 

Cea mai mare parte din ce voia Moscova se afla în primele 
două coşuri. Al treilea a fost cel care s-a dovedit cel mai 
controversat. Intr-un fel, părea chiar fără rost, dată fiind 
opoziţia puternică a sovieticilor la orice liberalizare serioasă. 
Acesta este motivul pentru care Administraţia Nixon ezita să 
consume un capital politic valoros pe „gesturi” care nu ar fi 
avut efect. Guvernele vest-europene voiau să menţină 
presiunea pe această temă. Blocul sovietic se opunea, 


înaintând în schimb promisiuni de abţinere de la utilizarea 
forţei, respect pentru integritatea teritorială, soluţionarea 
paşnică a disputelor şi, în special, „neamestec în treburile 
interne”. Până la urmă, Moscova dorea prea mult primele 
două coşuri ca să se împiedice de problemele pe care le avea 
cu cel de-al treilea. Sovieticii au decis să accepte limbajul, cu 
intenţia de a-l ignora ulterior. Aceasta însemna semnarea 
unei declaraţii despre drepturile omului ca „derivate din 
demnitatea inerentă oricărei fiinţe umane" şi cerința ca 
drepturile să nu fie doar respectate, ci şi promovate ca 
modalitate de a ajunge la pace şi prietenie între ţări. 
Moscova doar a consemnat că nici unul dintre acestea nu 
avea să fie obligatoriu pe baza legilor internaţionale şi că nu 
aveau să fie schimbări legislative în ţările socialiste.» 
Concepţiile secretarului de stat american Henry Kissinger 
erau modelate de propriile experienţe cu războiul si 
dezordinile, care l-au făcut să aibă prea puţină încredere în 
propunerile de suveranitate împărţită sau de valori comune 
ca modalităţi de reducere a conflictelor internaţionale. Ideea 
lui era că, dacă pacea reprezenta idealul, atunci aceasta 
însemna că trebuiau ţinute pe loc celelalte idealuri şi era 
nevoie de disponibilitate pentru jocul dificil şi deseori amar al 
compromisului, de răbdare, de discreţie şi ocazional de 
viclenie. Aceasta nu era o politică externă pentru care să 
existe o susţinere naturală din partea alegătorilor din Statele 
Unite. Ea aducea atingere idealismului liberal prin 
concentrarea incapatanata şi amorală pe interesele nationale 
şi deranja prin faptul că aducea rezultate pe care oamenii le 
aprobau, inclusiv destinderea, fără să evidentieze însă si 
accentul complementar pus pe rezolvarea juridică a 
disputelor sau pe dezarmare. Ea îi ofensa şi pe conservatori 
pentru că se îndepărta de un principiu cheie care despártea 
blocul vestic de cel răsăritean. Reducerea importanţei 
drepturilor omului însemna să le permiti sovieticilor ideea cá 
o superputere era la fel de bună ca şi cealaltă, meritând 


respect egal in ciuda faptului cá sistemul comunist oprima 
naţiuni întregi şi nega drepturi politice elementare.» 

Intr-un discurs despre „Fundamentele morale ale politicii 
externe” din 1975, Kissinger reamintea publicului de 
consecinţele dezastruoase ale unui război de proporţii şi de 
obligaţia astfel creată „de a căuta o relaţie mai productivă şi 
mai stabilă, în ciuda antagonismului fundamental al valorilor 
noastre”. Statele Unite erau acum într-o poziţie comună celor 
mai multe ţări de-a lungul istoriei, neputând nici să se rupă 
de lume, nici s-o domine. Nu că ar fi fost imposibil să-şi 
folosească influenţa pentru a promova drepturile omului, dar 
era cel mai bine să facă asta „în linişte, fără să uite că era o 
problemă delicată şi insistând mai degrabă pe rezultate, 
decât pe confruntarea publica”. 

Prin contrast, preşedintele Jimmy Carter, care a câştigat 
alegerile din 1976, a făcut din drepturile omului una dintre 
temele discursului său inaugural. El a respins ideea de 
tensiune între moral şi pragmatic. Statele Unite aveau o 
obligaţie specială „să ia asupra lor acele îndatoriri morale 
care, atunci când sunt asumate, par să fie invariabil în cel 
mai bun interes al nostru”. El a descris un angajament 
„absolut” pentru drepturile omului, o necesitate de a le 
demonstra altora că „sistemul nostru democratic merită 
strădania de a-l egala”. Aceasta a condus la promisiunea 
pentru o nouă politică externă: „Nu ne vom comporta în 
locuri străine încălcând regulile şi standardele de aici, de 
acasă, pentru că ştim că încrederea pe care o câştigăm ca 
naţiune este esenţială pentru puterea noastră”. Vremurile 
erau în schimbare: 


Lumea însăşi este dominată acum de un spirit nou. Popoare 
tot mai multe şi mai informate politic tânjesc după locul lor sub 
soare şi acum îl cer imperativ - nu doar în beneficiul propriei 
bunăstări fizice, ci pentru drepturile fundamentale ale omului.» 


La momentul respectiv, Actul Final din 1975 le punea deja 
la dispoziţie o nouă tactică disidentilor din ţările comuniste. 


Ei puteau porni de la premisa sinceritátii guvernelor lor si 
apoi sá le ceará sá respecte prevederile de la Helsinki, 
solicitând ajutorul guvernelor occidentale atunci când nu se 
întâmpla asta. Acesta a fost cazul mişcării cehoslovace Carta 
77. Carta era un document de patruzeci şi patru de pagini cu 
242 de semnături, care oferea guvernului ajutor pentru 
îndeplinirea diferitelor lui obligații constituționale si 
internaţionale, atrăgând atenţia în special asupra Actului 
Final de la Helsinki. Regimul a încercat să discrediteze 
documentul ca fiind „antistatal, antisocialist şi demagogic”. 
Pe măsură ce semnatarii erau denuntati si dati afară din 
slujbe, creştea şi indignarea internaţională. Helsinki dădea 
acum guvernelor occidentale un motiv să comenteze, 
înlocuind precautia privind amestecul în treburile interne cu 
referiri la încălcarea Actului Final. Cel puţin pentru o vreme, 
aceasta i-a pus pe gânduri pe guvernanti, deşi nu prea aveau 
de ales între a apărea ca nişte ipocriti şi a permite o mişcare 
populară care putea încerca să-i răstoarne. 

Unul dintre cei mai elocventi exponenti ai acestui „nou 
spirit” a fost Václav Havel, un dramaturg de succes şi unul 
dintre liderii mişcării din spatele Cartei 77.» El a pus 
întrebarea dacă drepturile omului puteau fi sacrificate de 
dragul păcii. Punctul lui de plecare era că viaţa în totalitarism 
era o formă de moarte. Nu era adevărat, a scris el, că 
Cehoslovacia „scăpase de război şi de ucideri”. Acestea doar 
îmbrăcaseră alte forme şi „se mutaseră din lumina 
evenimentelor publice observabile în crepusculul distrugerii 
interioare, invizibile”, apărând ca „lenta, secreta, anemica, 
niciodată absoluta şi totuşi înspăimântător de omniprezenta 
moarte din non-actiune, non-poveste, non-viatá si non-timp". 
Asadar, argumentul cá era mai bine sá accepti comunismul 
de dragul pácii, ,mai bine rosu decát mort", era doar ,un 
semn incontestabil cá vorbitorul abdicase de la propria 
umanitate”, fiind gata să sacrifice tocmai ceea ce dă sens 
vieţii şi să accepte puterea impersonală. El şi-a amintit, ca 
exemplu, de „colegii şi prietenii vest-germani” care îl evitau 


la începutul anilor 1970 de teama cá un contact cu cineva 
aflat în dizgratia guvernului „era o provocare inutilă la adresa 
acelui guvern şi putea astfel să pună în pericol temeliile 
fragile ale recentei destinderi”. Havel a prezentat renunţarea 
lui voluntară la libertate ca un exemplu de cât de uşor era ca 
„O cauză pozitivă să îşi trădeze bunele intenţii”.= 

Când Mihail Gorbaciov a devenit conducătorul URSS, în 
1985, obiectivul lui nu a fost să promoveze drepturile omului, 
ci să reformeze sistemul sclerozat pe care îl vedea cum 
decade în toate privinţele.» Spre deosebire de predecesori, 
viziunea lui despre lume nu fusese modelată de războiul cu 
Germania si nu era apropiat nici de complexul militar- 
industrial care domina economia. Cu cât descoperea mai 
multe despre influenţa funestă şi distorsionantă a acestui 
complex, care lăsa alte sectoare fără resurse şi talente, cu 
atât era mai convins de necesitatea reducerii lui. Ca să se 
poată face asta, relaţiile cu Occidentul trebuiau cumva 
calmate şi puse pe un nou traseu mai cooperant. 

De la bun început, Gorbaciov a fost foarte interesat să-i 
întâlnească pe liderii occidentali şi să încerce să traseze o 
nouă cale pentru viitor. O întreagă succesiune de summituri 
i-a încurajat pe analişti să creadă că se purta un dialog 
sănătos şi că relaţiile Est-Vest aveau să fie mai calme. 
Problema lui Gorbaciov era că el avea totuşi de condus un 
imperiu continental. Din acesta făceau parte nu doar ţările 
satelit din Europa de Est, fiecare cu propriul partid comunist, 
ci şi acele Republici Sovietice Socialiste anexate de Rusia în 
trecut sau, în cazul Ţărilor Baltice, mai recent şi împotriva 
voinţei lor. 

Pentru ca imperiul să reziste era nevoie ca şefii locali ai 
partidului să urmeze drumul reformei trasat de el pentru 
Uniunea Sovietică. Şi totuşi, mulţi nu au vrut sau nu au fost 
capabili să îl urmeze. Practic, era de ales între acceptarea 
dependenţei de aparatul de securitate pentru a menţine 
controlul partidului şi acceptarea fragmentării imperiului. În 
1989, alegerea a devenit stringentă. Mai multe ţări din Pactul 


de Varşovia se indepártaserá deja de vechea cale si îşi 
manifestau independenta, iar Gorbaciov nu a putut sá se 
plaseze de partea durilor care cereau, în special cei din 
Germania de Est, rezistenţă în fata „demagogiei drepturilor 
omului” practicată de Occident. Reformatorii ajunşi la putere, 
ca în Ungaria, erau încrezători că gestul lor de independenţă 
nu avea să provoace o acţiune militară.» 

Într-un discurs istoric rostit în decembrie 144A la Naţiunile 
Unite, Gorbaciov a renunţat efectiv la recurgerea la forţă şi 
şi-a afirmat „crezul” cá „problemele politice trebuiau 
rezolvate doar prin mijloace politice”.- Dacă Gorbaciov chiar 
a crezut că toate ţările care fuseseră obligate să adopte un 
sistem stalinist puteau înainta sincronizat pe drumul 
reformei, atunci s-a înşelat. In absenţa forţei care să ţină 
sistemul laolaltă, nu doar Pactul de la Varşovia, ci Uniunea 
Sovietică însăşi s-a fragmentat. Sistemul s-a dovedit a fi 
putred. Cleiul ideologic pe care generaţii de lideri sovietici au 
încercat să-l aplice în strat atât de gros nu a mai rezistat.» 
Anatoli Dobrinin, fost ambasador al lui Gorbaciov în Statele 
Unite, a relatat că liderul sovietic „nu a prevăzut niciodată că 
întreaga Europă de Est avea să zboare de pe orbita Uniunii 
Sovietice în doar câteva luni sau că Pactul de la Varşovia 
avea să se faramiteze atât de repede. El a devenit martor 
neputincios la consecinţele propriei politici."* 

De ce serviciile secrete occidentale şi cercurile de politică 
externă au fost atât de surprinse de această viteză a 
evoluţiilor, pe care le-au privit cu un amestec de uimire, 
suspiciune, uşurare şi recunoştinţă? Intrebarea era pusă cu 
aceeaşi insistenţă ca în situaţia în care ar fi fost luate prin 
surprindere de un atac militar. leşeau în evidenţă aceleaşi 
probleme de predictie: a decide cum trebuie interpretate 
declaraţiile publice ale conducerii (ai cărei predecesori 
obişnuiau să inducă în eroare), sesizarea indicatorilor reali de 
schimbare pe fondul zgomotului semnalelor conflictuale, 
înţelegerea logicii unei situaţii şi în consecinţă a alegerilor ce 
trebuiau făcute. Nu doar că nu putea exista nici o certitudine 


cu privire la ce alesese, de fapt, Gorbaciov, dar chiar si el 
văzuse cu întârziere care era natura alegerii respective... 
Privind retrospectiv cele întâmplate, este important să ne 
amintim că în aceeaşi vară din 1989, când în Europa se 
petreceau evenimente dramatice, Partidul Comunist din 
China se confrunta cu propria lui criză, cu mari demonstraţii 
în Piaţa Tienanmen din Beijing, care cereau reformă. In acest 
caz, conducerea partidului a hotărât să nu-şi asume riscul 
liberalizării sistemului şi a trecut la reprimări dure. 

Puterea militară a fost considerată întotdeauna avantajul 
cel mai important al Uniunii Sovietice, disponibilă în caz de 
forţă majoră să scoată regimul din necaz. Indiferent ce 
dovezi contrarii s-ar fi putut aduce, starea de spirit era că 
Uniunea Sovietică dispunea de capacităţi enorme şi ar fi 
făcut orice era nevoie pentru propria securitate. Era de 
neimaginat ca, atunci când avea să vină momentul, Moscova 
să nu recurgă la atuul ei cel mai puternic, de care se vorbea 
atâta vreme în Occident, ca să prevină o răsturnare 
catastrofală de situaţie, ce avea să-i diminueze pentru 
totdeauna poziţia internaţională. Se vorbea de decenii întregi 
despre puterea militară sovietică. Anii 1980 începuseră cu 
Administraţia Reagan lansând o serie de publicaţii alarmante 
şi bogat ilustrate, cu previziuni despre cum avea să devină şi 
mai puternică. Versiunea din 1985 vorbea despre o 
„neîncetată introducere în uz a unor noi capacităţi militare 
sovietice, nucleare şi convenţionale”. Prefaţa secretarului 
Apărării începea cu un citat dintr-un document NATO referitor 
la accentul pus de Pactul de la Varşovia pe „elementul 
surpriză şi necesitatea operaţiunilor ofensive rapide".» Ediţia 
din septembrie 1990, publicată după căderea Zidului 
Berlinului, recunoştea schimbările care erau în curs şi 
deschiderea mai largă arătată de Moscova în discutarea 
problemelor puse de excesivul ei aparat militar. Şi totuşi 
insista că ar fi fost o greşeală să se tragă concluzia că, 
„oricât de mult ne-am dori-o”, era vorba de „o structură de 
forţă eviscerată şi de o ameninţare pe cale să se evapore".» 


Era greu de acceptat că URSS putea să facă într-o bună zi 
ceea ce fuseseră obligate să facă toate celelate puteri în 
declin, de-a lungul istoriei: adică să se retragă dintr-un 
imperiu pe care nu mai putea nici să-şi permită să-l susţină, 
nici să spere să-l controleze pe termen lung.» 

O evaluare din mai 1988 a serviciilor secrete observa că 
politicile lui Gorbaciov „măriseră potenţialul de instabilitate 
în Europa de Est”, dar oferea scenarii relativ temperate 
pentru ieşirea de pe orbita Moscovei, mai ales prin 
comparaţie cu ce avea să vină. Cu toate că estimarea 
aprecia că Gorbaciov era supus „unor constrângeri mai mari 
decât predecesorii lui împotriva unei intervenţii militare în 
Europa de Est”, tot mai presupunea că „in extremis” el avea 
„să intervină ca să păstreze conducerea de către partid şi 
influenţa sovietică decisivă în regiune”. In 1989, când drama 
era cu adevărat pe cale să înceapă, CIA a văzut că se apropie 
schimbarea, dar încă mai gândea în termeni de ani, nu de 
săptămâni. Chiar în timp ce se instala instabilitatea, 
comunitatea de informaţii încă mai dezbătea cât de departe 
aveau să meargă lucrurile.» 

Problema venea, în parte, de la incapacitatea de a aprecia 
cât de gravă era slăbiciunea structurală a sistemului, cu 
toate dovezile privitoare la performanţele economice slabe, 
la proiecţiile demografice jalnice şi la pierderea progresivă de 
legitimitate. Eşecurile erau binecunoscute şi au dus la mai 
multe predicții potrivit cărora sistemul nu se putea sustine pe 
el însuşi. Una dintre cele mai cunoscute a fost pamfletul din 
1970 al disidentului Andrei Amlarik, intitulat Va supravietui 
Uniunea Sovietică până în 1984? Anul nu avea altă 
semnificaţie decât trimiterea la George Orwell. Nici un stat 
care „dedica atât de multă energie ca să controleze fizic şi 
psihologic milioane din propriii subiecţi”, argumenta Amalrik, 
nu putea să supravieţuiască la nesfârşit. Până la urmă, 
„Uniunea Sovietică va trebui să plătească preţul complet 
pentru anexările teritoriale făcute de Stalin şi pentru izolarea 
în care neostalinistii au plasat tara".* Si mai important, 


Ronald Reagan declarase cu convingere la începutul 
preşedinţiei lui cá, în competiţia ideologică pe care o ducea 
cu Statele Unite, Uniunea Sovietică era condamnată să 
piardă. 

Ceea ce vedem aici este o structură politică ajunsă să nu 
mai corespundă cu baza ei economică, o societate în care for- 
tele de producţie sunt obstructionate de cele politice... Marşul 
libertăţii şi al democraţiei va lăsa marxism-leninismul pe 
grămada de cenuşă a istoriei, aşa cum a făcut-o cu alte tiranii 
care au înăbuşit libertatea şi i-au împiedicat pe oameni să se 
exprime.» 


Totuşi, cei mai mulţi membri ai comunităţii sovietologilor, 
atât din mediul academic cât şi din cel guvernamental, erau 
mult mai precauti, convinşi că sistemul avea o rezistenţă 
remarcabilă şi era totodată capabil să se adapteze. Exista 
tendinţa de a minimaliza avertismentele privind colapsul ca 
fiind iluzii desarte ale liberalilor si ale adepților dreptei. Când 
regimul era aproape de ultimele lui clipe, mulţi încă afirmau 
că avea să reziste. După ce şi-au petrecut carierele 
explorând cum a supravieţuit sistemul atâtor decenii de 
tragedii incluzând revoluţie, război civil, foamete, epurări şi 
război, ei presupuneau că era capabil să facă faţă şi 
problemelor economice. Opinia dominantă era că „dacă nu 
se întâmplă o catastrofă neaşteptată, este puţin probabil ca 
economia sovietică să ajungă în pragul colapsului.... Până la 
urmă, Gorbaciov, ca şi predecesorii lui, va fi nevoit probabil 
să se axeze pe o economie bazată mai mult pe resursele 
naturale decât pe potenţialul ei creativ."» Dacă nu altceva, 
Gorbaciov apărea ca omul care avea să reînsufleţească 
sistemul reformándu-l. Una dintre probleme era că 
economiştii care studiau economia sovietică nu îşi dădeau 
seama cât de prost stăteau lucrurile, nu în ultimul rând 
pentru că statisticile oficiale erau în general fictive. Singurii 
care făceau notă discordantă cu opinia optimistă erau cei 
care studiau „problema naționalităților” în Uniunea Sovietică 


Si care si-au dat seama cá sistemul se lupta din greu cu 
tensiunile politice interne.» 

Administratia Bush, care a preluat conducerea la inceputul 
anului 1989, nu împărtăşea optimismul lui Reagan despre 
probabilul fiasco al sovieticilor. Ingrijorarea lor era cá un 
sistem sovietic reformat avea, pur si simplu, sá fie un 
adversar mai puternic. Aceasta coincidea cu párerea fostului 
presedinte Nixon, care, atunci cánd a publicat o previziune 
pentru anul 1988, l-a văzut pe Gorbaciov ca schimbând 
imaginea regimului sovietic, nu substanţa. El a apreciat că „o 
Uniune Sovietică productivă, mai prosperă,” avea să fie 
probabil „un adversar nu mai slab, ci şi mai formidabil decât 
este astázi".» Consilierul pe probleme de securitate naţională 
Brent Scowcroft era îngrijorat că întregul fenomen Gorbaciov 
putea să adoarmă vigilenta Occidentului, inducând o falsă 
senzaţie de securitate. Dacă reformele lui revitalizau Uniunea 
Sovietică, el avea să fie „potenţial mai priculos decât 
predecesorii lui, care, fiecare în parte, printr-o mişcare 
agresivă oarecare, a salvat Occidentul de pericolul propriei 
gândiri iluzorii”. Secretarul de stat James Baker al III-lea şi-a 
amintit de convingerea lui că strategia lui Gorbaciov „pornea 
de la ideea ruperii alianţei şi subminarea noastră în Europa 
de Vest”.« Aveau să-şi schimbe părerea curând. In decembrie 
1989, nu la mult timp după ce Zidul Berlinului a căzut, a avut 
loc o întâlnire la nivel înalt între preşedinţii George H.W. Bush 
şi Mihail Gorbaciov, pe o navă ancorată în apele agitate ale 
Maltei. Despre Războiul Rece începea să se vorbească la 
timpul trecut. El durase, remarca sarcastic purtătorul de 
cuvânt al lui Gorbaciov, „de la Ialta la Malta”. 


Partea a ll-a 


CAPITOLUL 10 
O STIINTÁ A RÁZBOIULUI 


Rázboiul nu poate fi ínteles páná cánd nu este descris 
sistematic, iar odată cu o asemenea înțelegere vine şi prima 
posibilitate semnificativă de a-l controla. 


J. David Singer si Melvin Small, The Wages of War (Costurile 
rázboiului), 1972: 


Viteza cu care se ajunsese la aceastá nouá situatie era 
remarcabilá. Aproape imediat ce a apárut posibilitatea 
disparitiei lui, sistemul sovietic a murit. Schimbarea a fost 
abruptá si a existat foarte putin timp pentru adaptare. O 
intreagá literaturá despre rázboaiele viitoare, cu contributii 
de fictiune si non-fictiune, a fost scoasá din circulatie, fárá sá 
existe ceva semnificativ care sá-i ia locul. Cea mai mare 
transformare din ultimele decenii a luat prin surprindere 
comunitatea academicá, la fel ca pe toti ceilalti. Au apárut 
semne de întrebare dacă preocuparea cea mai importantă a 
disciplinei relaţiilor internationale - riscul unui război între 
marile puteri - rămânea relevantă, dacă nu avea efectiv 
nimic de spus cu privire la războaiele civile ce au ajuns 
curând să domine agenda. Opinia că era mai uşor de înţeles 
comportamentul statelor cu ajutorul imperativelor strategice 
rezultate din structura sistemului internaţional şi că, aşadar, 
natura regimului era de importanţă secundară era pusă şi ea 
sub semnul întrebării de o concentrare asupra culturii şi 
etnicităţii drept cauze ale conflictelor contemporane si de o 
accentuare a democraţiei ca remediu. 

Provocarea era şi mai mare pentru realiştii care dominau 
teoria şi practica relaţiilor internaţionale după 1945, insistând 
asupra factorilor de putere şi de interes atunci când explicau 


cotiturile si rásturnárile din politica internationalá. Ei se 
mândreau cu faptul cá nu se lăsau distrasi de noţiuni 
idealiste si sentimentale despre cum ar vrea sá fie lumea, ci 
luau in considerare lumea asa cum era ea. Realismul putea fi 
descris ca fiind o stare intelectualá, dupá cum era de párere 
E.H. Carr, dar el s-a transformat într-o teorie puternică sub 
influenţa unor personaje ca Hans Morgenthau de la 
Universitatea din Chicago, format în disputele dure si fără 
compromisuri despre politică si stat din Germania interbelică. 
Pentru el, politica externă era „ca orice politică... o luptă 
pentru putere”. Metafora predominantă vedea statele ca pe 
nişte unităţi suficiente lor însele, cu coji groase, direcționate, 
la fel ca bilele de biliard, nu de către vreun impuls interior, ci 
de impactul cu alte bile, cu toatele ricoşând şi ciocnindu-se 
pe masa. In acest fel, sistemul îşi creează propriile motivații 
pentru război. Era vorba şi de marile puteri. Ar fi fost 
„ridicolă” construirea unei teorii a relaţiilor internaţionale 
având la bază „Malaysia sau Costa Rica”, remarca Kenneth 
Waltz, la fel cum ar fi „construirea unei teorii economice a 
concurenţei oligopolistice pe baza unor firme minore dintr-un 
sector al economiei. Destinele tuturor statelor şi firmelor din 
sistem sunt afectate mai mult de acţiunile şi interacţiunile 
celor mari decât de ale celor minore.": Ca teorie, realismul 
putea trece dincolo de analize privind istoria internaţională 
sau comentarii despre afacerile curente, către presupuneri 
asupra viitorului. Nu era obligatoriu ca acestea să îmbrace 
forma predictiilor, dar puteau cel putin să facă afirmaţii 
despre cauză şi efect. De exemplu, teoria putea explica de ce 
destinderea putea funcţiona mai bine când era vorba de 
ameninţări la adresa propriei ţări decât atunci când un aliat 
era în pericol, sau putea sugera cum să se răspundă la 
înarmarea altui stat. Însă atunci când în centrul sistemului nu 
era un conflict între marile puteri, realiştii erau oarecum 
derutati. 

În 199-, realismul era deja tinta mai multor critici: 
manifesta lipsá de interes pentru economie si ideologie, 


pentru practica luării deciziilor si pentru organizaţiile 
suprastatale.: El a fost acuzat cá dá o importanţă exagerată 
puterii militare si másurilor coercitive si ignorá capacitatea 
sistemului international de a se adapta la noile realitáti.: 
Teoreticenii realisti nu s-au descurcat mai bine decât restul 
lumii în anticiparea sfârşitului Războiului Rece:, ba chiar le-a 
fost greu să îşi dea seama că era nevoie de o reevaluare. 
Tocmai când vechea ordine se prăbuşea, unul dintre 
teoreticienii de frunte ai realismului respingea ideea că 
factorii ideologici sau care ţineau de civilizaţie erau la fel de 
importanti ca insecurităţile inerente unui sistem international 
anarhic, avertizând în schimb că încheierea Războiului Rece 
însemna, pur şi simplu, înlocuirea unei forme de conflict între 
marile puteri cu alta. Era foarte probabil ca noua 
multipolaritate să fie la fel de violentă ca vechea bipolaritate 
Est-Vest.’ Nu era totuşi clar de ce prognoza aceasta ar fi fost 
mai corectă decât cele de dinaintea ei, care fuseseră 
depăşite de evenimente - sau ce se putea spune despre o 
lume în care conflictele dintre puterile mai mici atrăgeau mai 
multă atenţie decât relaţiile dintre marile puteri. Realismul 
aşadar întâmpina dificultăţi deoarece avea prea puţine de 
spus despre impactul schimbărilor ideologice majore din 
interiorul marilor puteri sau despre generatorii de 
instabilitate din statele mai mici, sau de ce vreuna dintre 
marile puteri, cu securitatea asigurată în propriile graniţe, s- 
ar deranja să rezolve această instabilitate. 

Un răspuns putea fi să nu se aştepte prea multe de la 
teorie, ci să se concentreze pe observarea atentă a celor ce 
se petreceau în lume şi să facă presupuneri referitor la 
relaţiile cauză-efect doar atunci când era cazul şi ţinând 
întotdeauna seama de context. Totuşi, tendinţa 
predominantă era să nu se abandoneze teoria, făcând-o în 
schimb şi mai puternică. Doar aşa putea ea să devină mai 
predictivă. Pentru un timp a existat un efort de a face ştiinţa 
să avanseze puţin prin dezvoltarea teoriei pe  linii 
econometrice, cu o bază empirică solidă şi analize statistice 


de înaltă calitate. Această abordare nu era mai potrivită 
pentru predicția de discontinuități decât abordarea realistă 
pe care o concura. Pretenţiile erau însă mai mari, promițând 
teorii care să le ofere factorilor de decizie politică o idee mult 
mai bună despre pârghiile pe care le au ca să influenţeze în 
bine situaţiile. 

Ambitia de a pune disciplina relaţiilor internationale pe o 
bază ştiinţifică nu era nouă. Lucrarea principală a lui Quincy 
Wright, A Study of War (Un studiu al războiului), începută în 
1927, dar publicată abia în 1942, a adunat informaţii despre 
tot ce se putea şti despre acest subiect şi le-a prezentat 
sistematic. Factorii cei mai importanţi identificaţi de Wright 
drept relevanti pentru originea războiului erau tehnologia, 
justiţia, formele de organizare politică şi valorile esenţiale. O 
schimbare apărută cu privire la oricare dintre aceşti factori- 
cheie putea face sistemul să-şi piardă echilibrul. Fiecare 
putea fi în principiu măsurat, urmărind, de exemplu, 
proprietăţile armamentului, demografia, sondajele de opinie, 
numărul de state şi măsura în care aderă ele la legislaţia 
internaţională. Din aceste măsurători se puteau trage 
concluzii. Pentru că nu a vrut să excludă nici o informaţie 
relevantă, analiza lui nu se baza doar pe ceea ce era 
măsurabil şi nici nu a dus la vreo formulare matematică 
elegantă, ci i-a încurajat pe cei preocupaţi de posibilitate de 
a pune studiul războiului pe o bază mai ştiinţifică. 

Wright a fost printre primii care au apreciat munca lui 
Lewis Fry Richardson, un pionier al statisticii războiului. 
Richardson a fost meteorolog premiat şi totodată quaker. 
Ingrozit de Primul Război Mondial, în care a fost şofer de 
ambulanţă, el a căutat să exploreze natura războiului ca şi 
cum ar fi studiat o boală. Nu s-a dedicat integral proiectului 
până în 1940 şi atunci a făcut-o ca un cercetător pe cont 
propriu, izolat în Scoţia, cu prea puţine contacte cu alţii. 
Cercetarea lui îi reflecta pregătirea ştiinţifică. Şi-a ţinut 
prejudecățile în frâu şi a căutat cele mai bune informaţii 
disponibile, a găsit modalităţi să le exprime cantitativ şi apoi 


s-a angajat in analize statistice. Cu toate cá modelul lui 
oferise o bazá pentru prezicerea vremii, Richardson era 
sceptic cá si războaiele puteau fi anticipate în acelaşi mod, 
dar spera să poată fi identificate tipare şi relaţii clare. Cartea 
lui The Statistics of Deadly Quarrels (Statisticile conflictelor 
letale), publicată postum în 1960, conţinea informaţii despre 
mai mult de 300 de războaie, dintre 1820 şi 1949. Fixând 
cadrul pentru cercetările ulterioare în domeniu, Richardson a 
insistat asupra numărului de victime atunci când a făcut 
distincţie între un război şi altul. El a fost totodată primul 
care a încercat să descrie procese internaţionale distructive, 
cum ar fi cursa înarmărilor, cu ajutorul ecuaţiilor diferenţiale. 
Rezultatele ecuaţiilor lui erau, explica el, descrieri a ceea ce 
avea să se întâmple dacă „oamenii nu îşi făceau timp să 
gândească”, dacă „instinctului şi tradiţiei li se permitea să 
acţioneze necontrolat”.. Aceasta i-a clarificat obiectivul: 
identificarea tendințelor periculoase pe care o minte 
controlată trebuia să le abordeze pentru a preveni războiul.» 

Chiar şi cu ajutorul lui Wright, a fost nevoie de timp pentru 
ca ideile lui Richardson să fie remarcate şi luate în serios. Un 
personaj-cheie din acest efort a fost economistul Kenneth 
Boulding, un pacifist convins şi profesor în Michigan. El era 
preocupat că 


baza intelectuală a amplei mişcări pentru abolirea războiului 
nu este adecvată ca să susţină puternicul motor moral care o 
conduce şi că frecventele căderi care întrerup progresul 
mişcării sunt provocate în principal de o carentá a teoriei ei 
sociale.» 


În 1400, s-a implicat în activitatea unui grup cu baza la 
Michigan, care era influenţat de Richardson (ale cărui scrieri 
tocmai deveniseră disponibile, deşi nu erau încă publicate). 
Ei au ajuns la concluzia că metodele cantitative puteau duce 
la apariţia unui nou domeniu al cercetărilor pentru pace. În 
„Cursa dintre cunoaştere şi dezastru”, cu cât „mai mult timp 
era prevenit dezastrul, cu atât creştea şansa să căpătăm 


cunoaşterea necesară pentru a-l împiedica total.” A fost 
înfiinţată o nouă publicaţie, Journal of Conflict Resolution 
(Revista despre soluționarea conflictelor), care să elaboreze, 
după cum explica Boulder într-un editorial, „un motor 
intelectual suficient de puternic ca să facă să avanseze 
problema cea mai importantă a vremurilor noastre - 
prevenirea războiului”. Al doilea centru important de 
cercetări pentru pace a fost înfiinţat în 1959 la Oslo, de către 
Johan Galtung. Revista lui, Journal of Peace Research, a 
apárut pentru prima datá in 1964.» 

Această abordare ştiinţifică nu era în nici un caz apanajul 
exclusiv al celor preocupaţi de pace. Era deja vizibilă şi la 
noile think tank-uri ca RAND, grup înfiinţat pentru a dirija 
politica militară în epoca nucleară şi responsabil pentru 
bazele analitice ale teoriei descurajării. Experienţa celui de-al 
Doilea Război Mondial a scos în evidenţă cât de importante 
sunt strângerea riguroasă a datelor şi analiza lor atentă, iar 
acestea au devenit mai uşor de făcut odată cu dezvoltarea 
unor computere capabile să stocheze mari cantităţi de 
informaţie şi să efectueze operaţii statistice avansate. Pe 
măsură ce locul cercetătorilor izolaţi în biblioteci începea să 
fie luat de echipe de cercetare, trebuia găsită finanţare 
pentru proiectele lor, care erau extrem de costisitoare. Ca să 
aibă acces la fonduri, specialiştii în ştiinţe sociale au căutat 
să demonstreze că puteau oferi studii comparabile cu cele 
din domeniul ştiinţelor exacte în privinţa obiectivitátii şi a 
capacităţii de a dezvolta legi riguroase.» 

Dacă se puteau pune la punct astfel de legi, atunci acestea 
aveau să permită, în principiu, controlarea viitorului 
războiului. Factorii de decizie politică puteau să recunoască 
simptomele, să pună un diagnostic şi apoi să identifice 
formele de tratament care puteau împiedica dezastrul. 
Scriind în 1950, Harold Guetzkow susţinea că: 


Drumul cel mai sigur şi mai rapid către pacea mondială este 
unul indirect - construirea cu răbdare, timp de mulţi ani, a unei 


teorii fundamentale a relatiilor internationale. Din aceastá 
teorie pot veni soluţii noi si la care nu s-a mai gândit nimeni 
pentru a pune capát rázboaielor si a conduce relatiile 
internationale.» 


Într-o carte publicată in v.v, politologul John Vasquez l-a 
citat pe Guetzkow ca sursá de ispiratie intr-o culegere de 
eseuri care încerca să evalueze cât de departe ajunseseră 
cercetătorii cu aplicarea „metodei ştiinţifice pentru 
identificarea acelor factori care favorizează izbucnirea unui 
război interstatal şi a acelor factori care promovează pacea”. 
Chiar şi după şaizeci de ani, mai erau lucruri de făcut, 
admitea Vasquez, dar exista de acum un miez de cunoştinţe 
pentru teoriile păcii şi ale războiului.» El a explicat în 
introducere că recursul cercetătorilor la metoda ştiinţifică era 
„una dintre cele mai mari speranţe ale omenirii de a rezolva 
problema intelectuală a războiului”. Aceasta deoarece 
demersul „înlocuia eforturile solitare ale marilor gânditori din 
trecut”, şi aici i-a menţionat pe Tucidide şi pe Freud, cu „un 
număr mare de cercetători dedicati folosirii celor mai bune 
metode de investigare pe care le-a inventat omenirea”. In 
locul simplelor „speculaţii sau argumente intelectuale”, era 
mai bine să fie elaborate ipoteze ce puteau fi testate printr-o 
examinare riguroasă a probelor. 

Dar când Vasquez a ajuns să prezinte principalele concluzii 
ale şcolii ştiinţifice, acestea nu mergeau prea mult dincolo de 
ceea ce era evident pentru orice analist serios al relaţiilor 
internaţionale. El a remarcat importanţa „mizei aflate în joc”, 
cum formarea de alianţe şi pregătirile militare se puteau 
amplifica reciproc şi că „rivalii prezintă o probabilitate mai 
mare să intre într-un război decât alte tipuri de state”.» In 
şaptezeci şi şase de puncte prezentate în altă parte, el a 
evidenţiat măsura în care provocarea pe care şcoala 
ştiinţifică o reprezenta pentru şcoala idealistă urma liniile 
primilor idealişti: „Normele realiste şi practicile politicii de 
forţă sunt asociate de cele mai multe ori cu războiul, nu cu 
pacea.” În plus, lucrarea indica remedii internationaliste, în 


,contextul institutional global". Un sistem mai ordonat, in 
care statele se simteau obligate sá respecte regulile jocului, 
ar fi restricţionat acţiunea unilaterală si ar fi facilitat 
soluţionarea disputelor.» O mare parte din aceasta analiză 
era aşadar o continuare a vechilor dezbateri privind politica 
de forţă. Că rivalitatea putea duce la acumulare militară, 
formarea de alianţe şi, în cele din urmă, la război, în funcţie 
de miză - nu era tocmai o perspectivă unică. Ipoteza 
generală că pacea era mai probabilă dacă toate statele 
evitau logica brutală a politicii de forţă şi urmau legile 
internaţionale era una foarte puternică, dar oferea prea 
puţine statelor care încercau să respecte regulile atunci când 
se confruntau cu state care nu o făceau. 

Referitor la războiul dintre state, erau prea puţine cazuri şi 
prea mulţi factori în joc pentru ca abordarea ştiinţifică să 
ducă la mai mult decât o idee generală privind subiectele 
care puteau să declanşeze crize şi comportamentele ce le-ar 
putea agrava. Istoricii, ale căror observaţii fuseseră respinse 
ca fiind prea intuitive sau speculative, puteau riposta că se 
făcuse prea puţin efort pentru rafinarea metodologiilor şi 
verificarea datelor. Exista totodată şi un preţ. Colectarea şi 
interpretarea acestor date nu era deloc simplă. Faptul că o 
propoziţie conţinea numere nu făcea ca ea să fie mai corectă 
decât o alta exprimată într-o formă mai literară şi exista 
pericolul ca o falsă statistică să ajungă să influenţeze politica. 
Această abordare descuraja tentativele de a înţelege 
conflictele în context şi în toată complexitatea lor. În schimb, 
ea încerca să descompună conflictele în relaţii bilaterale 
violente şi cu o durată limitată, ignorând factorii care nu 
puteau fi cuantificati şi bazându-se pe seturi de date 
defectuoase. Intr-un punct critic al relaţiilor internaţionale, 
comunitatea academică nu dispunea de cele necesare pentru 
a se ridica la înălţimea provocárii. 

Un exemplu al farmecului periculos al cifrelor, chiar şi 
atunci când nu au justificare, poate fi găsit în farsa pusă la 
cale de Norman Cousins, editorul publicaţiei Saturday Review 


si un susţinător de frunte al dezarmárii nucleare. El a scris în 
1953 un fals articol de ziar în care a inclus o presupusă 
observaţie făcută de „un fost director al Academiei de Ştiinţe 
a Norvegiei”, potrivit căruia din 3600 î.Hr. omenirea 
cunoscuse „doar 292 de ani de pace”. Această cifră era 
prezentată ca rezultat al studiului unei echipe internaţionale 
de cercetători, care analizase istoria războaielor folosind „un 
computer electronic”. Si aceasta nu era singura lor 
descoperire. Mai erau oferite alte câteva cifre la fel de 
dramatice şi suspect de precise. Se pare că 3,64 milioane de 
oameni fuseseră ucişi într-un total de 14 531 de războaie în 
perioada respectivă. Din anul 650 î.Hr. se petrecuseră 1 656 
de curse ale înarmărilor. Dintre acestea, doar 16 nu se 
încheiaseră cu războaie.» Cousins a repetat aceste cifre într- 
un editorial din Saturday Review şi în cele din urmă într-o 
carte publicată în 1960, cu titlul /n Place of Folly (În locul 
nebuniei).» Studiul la care s-a referit Cousins era ,imaginar", 
o „fantezie”. El nu s-a aşteptat ca cifrele să fie luate în serios. 
Şi totuşi, ele nu erau inventate chiar din nimic. „Unele erau 
aproximări”, a explicat Cousins, „altele erau rezultatul 
extrapolărilor, unele erau estimări, altele erau fanteziste. Nu 
există nicăieri date complet documentate despre numărul 
total de morţi sau costurile totale ale tuturor războaielor, de 
la începutul istoriei scrise."^ 

Este interesant că a mai existat o versiune a afirmației 
privitoare la „doar 292 de ani de pace”. În 1968, în The 
Lessons of History (Lectiile istoriei), Will si Ariel Durant au 
susţinut că în 3 421 de ani de istorie documentată existaseră 
doar 268 de ani fără războaie.» Sotii Durant au fost citati 
când Donald Kagan a folosit aceeaşi statistică în cartea lui On 
the Origins of War (Despre originile războiului), publicată în 
1995.» Ea a fost preluată apoi de cele mai diverse personaje, 
cum ar fi polemistul de stânga Noam Chomsky si rázboinicul 
fost secretar al Apărării şi în curând viitor vicepreşedinte 
Richard Cheney.» 


Sotii Durant nu au indicat nici o referinţă. Doi cercetători 
olandezi au identificat, si in acest caz, numárul de 268 de ani 
al lui Cousins ca fiind cea mai probabilă sursă.» In studiul 
masiv al lui Bloch, The Future of War, era strecurată 
informaţia că „din 1496 î.Hr. până în |^" d.Hr., într-o 
perioadă de vov v de ani, au existat doar YYY de ani de pace 
la un total de YY- ¥ de ani de război, sau treisprezece ani de 
rázboi pentru fiecare an de pace". Datele folosite si de 
Cousins, si de sotii Durant puteau foarte simplu sá fie 
extrapolári din această sursă. Insă calculul respectiv nu îi 
aparţinea lui Bloch. El a luat cifra, prin intermediul unei 
enciclopedii militare ruseşti, de la filosoful francez Odysse 
Barot. În cartea lui din \A1é, Lettres sur la Philosophie de 
l'Histoire (Scrisori despre filosofia istoriei), Barot a făcut „un 
calcul grosier” care l-a dus la concluzia că, din cei 3 357 de 
ani de dinainte de 1861, 227 fuseseră ani de pace şi 3 130 
de război. 

Barot nu a numărat efectiv războaiele, ci tratatele de pace, 
de alianţă şi de prietenie. El a pornit de la premisele că 
formarea de alianţe era echivalentă cu începutul războiului şi 
că toate războaiele se terminau cu tratate de pace. Fără să 
mai discutăm cât de demne de încredere şi de complete erau 
sursele lui Barot cu privire la tratate, modul în care a folosit 
el tratatele ca echivalente pentru începuturile şi sfârşiturile 
războaielor era unul evident îndoielnic. Chiar dacă numerele 
ar fi fost corecte, semnificaţia lor era greu de interpretat. 
Însemna că un an de altfel fără incidente trebuia şters din 
coloana anilor de pace doar din cauza unui conflict de scurtă 
durată, localizat şi relativ minor? Avem de-a face aici cu un 
efort serios, dar prost direcționat de interpretare a istoriei 
războiului, care a produs singurele cifre disponibile despre 
incidenţa conflictelor de-a lungul secolelor. Fără vreo 
contribuţie în plus, ele au fost reluate o sută de ani mai 
târziu, uşor adaptate şi folosite pentru a face o declaraţie 
profundă privind războiul - fie una realistă, că războiul nu 


dispare niciodată, fie una idealistă, cum că ar trebui să 
dispară. 

Pentru a preveni acest gen de interpretări greşite, la 
Universitatea Michigan a început în 1963 un program foarte 
important, cunoscut drept Correlates of War (COW) Project 
(Proiectul de corelări privind războiul), finanţat de Fundaţia 
Carnegie şi condus de politologul J. David Singer. In 1972, 
când au fost publicate unele dintre primele rezultate, Singer 
şi asociatul lui, Melvin Small, au remarcat că acesta era 
„primul asalt promiţător” lansat împotriva „măcelului tribal". 
El era hotărât să fie cât mai atent posibil în strângerea şi 
ordonarea materialului. Cum în titlu era evidenţiată 
corelarea, nu s-au făcut referiri la cauzalitate. Studiul avea să 
indice relaţiile importante din punct de vedere statistic, din 
care aveau să fie construite apoi teoriile. 

Forma cercetării a fost influenţată însă de hotărârea lui 
Singer de a răspunde curentului realist, dominant pe atunci, 
potrivit căruia totul se reducea la o luptă internaţională 
pentru putere. Prioritatea lui era războiul dintre state, nu 
conflictele interne ale acestora. El era interesat mai degrabă 
dacă se puteau stabili relaţii interesante din punct de vedere 
statistic între date de intrare, cum ar fi capacităţile şi 
alianțele, si date de ieşire, precum durata conflictului si 
numărul de victime, decât de alegerile reale făcute de state 
şi contextul acestora. 

Concentrarea pe războaiele majore era reflectată de pragul 
ridicat pentru includerea în studiu. Războiul era definit, 
oarecum arbitrar, ca „lupta susţinută în care erau implicate 
forţe armate regulate şi care avea drept rezultat cel puţin 1 
000 de victime care aveau legătură cu câmpul de bătălie”. 
Definiţia avea să fie modificată ulterior ca să fie 1 000 de 
victime legate de câmpul de bătălie, într-o perioadă de 
douăsprezece luni, astfel încât nu erau incluse conflictele 
care începeau sau se terminau lent. Ca să fie identificat ca 
participant într-unul dintre aceste războaie, un stat trebuia să 
aibă o populaţie de cel puţin 500 000 de locuitori şi să sufere 


cel putin 100 de victime sau sá contribuie cu cel putin 1 000 
de oameni la lupta efectivá. Intentia era de a exclude 
hártuielile sau ciocnirile de la frontierá care nu declansau un 
conflict mai amplu.» Insá, odatá ce pragul era atins, nu se 
mai fáceau diferentieri ulterioare. Astfel, rázboiul din 1982 
dintre Argentina si Marea Britanie pentru Insulele Falkland, 
care a trecut pragul la limitá si a durat mai putin de trei luni, 
era tratat a fel ca Războiul dintre Iran si Irak, care a făcut 
sute de mii de victime pe parcursul a opt ani. O altá 
caracteristicá importantá a acestei scheme era concentrarea 
exclusivá pe luptá. Dacá moartea unor civili nu era rezultatul 
direct al unei bátálii, atunci aceste victime erau considerate 
nerelevante. 

Setul de date începea în 1816, după sfârşitul războaielor 
napoleoniene. Aceasta însemna excluderea perioadei cu cele 
mai intense lupte din secolul al XIX-lea şi care avea să 
definească termenii pentru conflictele ce au urmat. Mai mult, 
COW descuraja interesul pentru războaiele coloniale sau cele 
civile. O categorie de războaie „extrasistemice” (mai târziu 
„extrastatale”) includea războaiele între statele importante şi 
grupuri non-statale din afara teritoriului lor, cuprinzând astfel 
şi războaiele coloniale. Dar erau consemnate doar victimele 
din statele colonizatoare, deoarece datele referitoare la 
statul colonizat erau mai greu de obţinut. 

Materialul pentru secolul al XIX-lea se referea aproape 
exclusiv la emisfera vestică, deoarece mare parte din restul 
lumii era pe atunci colonizat. In prima jumătate a secolului 
existau doar trei state independente în Africa, Orientul 
Mijlociu şi Oceania, numărul lor crescând la zece în a doua 
jumătate. Eforturile făcute de marile puteri europene pentru 
a ocupa şi a păstra teritorii de peste mări explicau frecvenţa 
războaielor extrasistemice sau extrastatale. Pe măsură ce 
imperiile acestea s-au destrămat, în secolul XX, războaiele 
din această categorie au intrat în declin. Ele au fost prinse în 
baza de date COW pentru primul deceniu al secolului XX 
datorită  Afghanistanului si Irakului, deşi discuţia daca 


intervenţiile acestea erau comparabile cu războaiele 
coloniale din trecut ridica importante probleme politice şi 
morale, precum şi unele legate de clasificarea adecvată. 

COW făcea distincţie între războaiele purtate în interiorul 
„metropolei” unui stat, zone integrate sub controlul 
guvernmentale, şi cele dintre metropolă şi zonele periferice, 
care nu erau atât de integrate.» Principiul era acelaşi ca în 
cazul războaielor extrasistemice. In cauză era mai degrabă 
funcţionarea sistemului de state, decât adunarea costurilor 
conflictului. Concentrarea pe războaiele interstatale, unde 
temele erau mai familiare şi datele mai de încredere, 
însemna că a fost nevoie de mult timp pentru ca analiştii 
care lucrau la COW şi cercetătorii cu idei similare să ia în 
serios războaiele civile. 

Tratarea inadecvată a războaielor civile a fost una dintre 
principalele critici aduse COW, în special când aceste 
conflicte au devenit o preocupare majoră, în anii 1990. Au 
fost puse la punct noi baze de date care să răspundă acestei 
necesităţi, dar ele nu ţineau pasul cu problemele politice pe 
care cercetătorii nu reuşeau să le anticipeze, deşi fenomenul 
războaielor civile nu era deloc unul nou. Programul de date 
privind conflictele de la Universitatea Uppsala (Uppsala 
Conflict Data Program, UCDP) a fost unul dintre primele care 
au strâns informaţii despre războaiele civile, deşi încă se mai 
concentrau si ele pe mortile legate de lupte, douăzeci şi cinci 
pe an fiind pragul pentru includere. Aceasta cu toate că 
victimele în rândurile civililor erau o caracteristică frapantă şi 
tulburătoare a celor mai multe războaie civile 
contemporane.» Initial au fost consemnate doar conflictele de 
după 1989, însă în 2001, în colaborare cu Institutul 
internaţional de cercetări pentru pace de la Oslo (PRIO), a 
fost elaborat un set de date pentru întreaga perioadă de 
după 1946.: În 1993, tot la Maryland, [programul de 
cercetare] Minorities at Risk a publicat un set de date ce 
cuprindea informaţii despre o serie de factori ce contribuiau 
la violenta sub-statala. 


Analiza statistică necesita descompunerea conflictelor 
complexe în ceea ce putea fi considerat unităţi elementare 
de război, care să fie comparate şi puse în contrast una cu 
alta. Aceste unităţi se diferentiau prin faptul că aveau un 
început, un mijloc şi un sfârşit clar, erau diadice, adică aveau 
doar doi beligeranti, şi puteau fi clasificate ca fiind 
interstatale, extrasistemice sau civile. Factorii ambigui sau 
care nu puteau fi másurati erau excluşi. Aceasta era deja o 
problemă în cazul războaielor dintre state, dar risca să 
devieze cu totul analiza în cazul războaielor civile. In aceste 
conflicte, „morţile legate de bătălie” erau deseori un termen 
lipsit de importanţă, pentru că bătăliile erau puţine şi existau 
multe alte cauze pentru morţi violente. În plus, indivizii 
puteau lua parte la lupte ocazional şi neoficial, activitatea 
militară şi cea criminală erau întrepătrunse, iar deseori se 
implicau şi state învecinate.» 

Această metodologie se îndepărta puternic de cea a 
istoricilor, care insistau întotdeauna asupra contextului şi a 
conexiunilor dintre conflicte, în timp şi spaţiu. De exemplu, 
această abordare nu se împăca deloc cu concepţia că 
perioada 1914-1945 putea fi văzută cel mai bine ca un război 
civil european dominat de interacțiuni între democraţia 
liberală, comunism şi fascism/nazism, interacțiuni care 
intersectau graniţele statelor.» In plus, nu putea examina 
conflictele majore ca întreg. Până în decembrie 1941, 
războiul din Asia, care începuse pe 7 iulie 1937 cu invadarea 
Chinei de către Japonia, şi cel din Europa, care începuse pe 1 
septembrie 1939, când Germania invadase Polonia, au fost 
separate. Ele au fuzionat după Pearl Harbor. După ce Adolf 
Hitler a declarat război Statelor Unite, pe 11 decembrie, 
preşedintelui Roosevelt i-a fost mai uşor să-şi convingă 
poporul că, pentru moment, Europa trebuia să aibă prioritate 
faţă de Pacific. Până în momentul respectiv, Srarele Unite nu 
au fost oficial parte în război, dar cu greu se poate spune că 
au fost cu adevărat neutre câtă vreme Roosevelt le-a descris 
ca un „arsenal al democraţiei” şi colabora îndeaproape cu 


britanicii la strategia de rázboi a acestora. S-ar putea 
presupune atunci cá toate aceste rázboaie s-au terminat 
brusc: fortele germane au capitulat pe 8 mai 1945, iar 
Japonia pe 14 august în acelaşi an, desi a mai durat până în 
septembrie ca să se predea şi forţele japoneze din China. 
Preşedintele Truman nu a declarat însă încetarea oficială a 
ostilităţilor în Japonia până la sfârşitul anului 1946, 
remarcând că „încă mai există o stare de război”. Aceasta 
rămânea o putere de ocupaţie. Un tratat de pace a fost 
semnat abia în aprilie 1952. Starea de război cu Germania se 
încheiase în vara precedentă. Aceasta în parte deoarece 
starea de război dădea guvernului Statelor Unite puteri 
legale pe care altfel ar fi trebuit să le cedeze, dar şi pentru că 
situaţia de după război tindea să fie haotică şi o declaraţie 
timpurie că totul s-a sfârşit putea să fie prematură. Pentru 
COW, toate conflictele s-au încheiat în 1945, deoarece acesta 
a fost punctul în care numărul de morţi a scăzut sub 1 000. 
Problema cu concentrarea pe diade poate fi ilustrată şi de 
cazul Irakului. Vreme de patru decenii, Irakul şi-a invadat 
vecinii şi a fost la rândul lui invadat, a suferit din cauza 
războaielor civile si a insurgentelor, iar apoi a devenit parte 
intr-un conflict cu militantii islamisti din ISIS, care controlau si 
porţiuni din Siria. Totul se putea descompune în diade - Irak 
vs. lran, lrak vs. Kuwait, lrak vs. Statele Unite (şi aliaţii), lrak 
vs. ISIS. Trei preşedinţi americani au anunţat sfârşitul 
luptelor din lrak - preşedintele George H. Bush la începutul 
lui martie 1991, fiul lui, preşedintele George W. Bush pe 1 
mai 2003 şi apoi preşedintele Barack Obama pe 31 august 
2010. De fiecare dată s-a dovedit că anunţul a fost prematur. 
Descompunerea a permis ca toate aceste „fire” diferite să fie 
codificate şi analizate ca o serie de conflicte separate şi să se 
evite numărarea dublă, dar, în practică, acestea erau 
întrepătrunse ca părţi ale desfăşurării unui conflict. Similar, 
de la jumătatea anilor 1970, Afghanistanul s-a aflat constant 
în război, în configurații diferite, dar în care de fiecare dată s- 
au implicat puternic forţe din exterior. In anii 1980 a fost 


vorba de o intervenţie externă în sprijinul unei tabere dintr- 
un război civili (talibani vs. Alianţa Nordului), dar care a 
început să se transforme în altceva din cauza grupării al- 
Qaeda, sprijinită de talibani, care căuta moduri să atace 
Statele Unite. După ce a reuşit, în septembrie 2001, războiul 
civil consacrat şi acest război extrastatal (Statele Unite vs. al- 
Qaeda) s-au transformat într-un război interstatal (Statele 
Unite vs. regimul taliban). Incercarea de descompunere în 
părţi individuale, numărarea victimelor şi alocarea lor nu au 
ajutat, până la urmă, o mai bună înţelegere, pentru că au 
îngreunat aprecierea modului în care conflictele cu surse 
comune se transformă şi evoluează în timp, devenind mai 
dezordonate şi mai complexe pe măsură ce atrăgeau ţările 
învecinate. 

Altă problemă cu războaiele, care devenea vizibilă doar 
când acestea depăşeau un prag al numărului de victime, era 
că nu se ţinea cont de conflictele mocnite din care izbucneau 
acestea. Pentru a facilita analiza când erau evitate războaiele 
şi când nu, cercetătorii de la COW au dezvoltat o bază de 
date privind Disputele Interstatale Militarizate (Militarized 
Interstates Disputes, MID). Aceasta conţinea informaţii 
despre toate disputele de după 1816 „în care ameninţarea, 
demonstraţia de forţă şi recurgerea la forţă militară de către 
un stat membru, fără să se ajungă la război, au vizat explicit 
guvernul, reprezentanţii oficiali, forţele oficiale, proprietatea 
sau teritoriul altui stat".* Potential, numeroase incidente se 
potriveau în MID; setul de date a crescut de la sub o mie 
pentru perioada 1816-1976, în prima versiune, la peste două 
mii în versiunea a doua.» Astfel, dacă pragul pentru 
includerea în COW era destul de înalt, cel pentru MID era 
destul de scăzut. Cum era potrivit doar conflictelor 
interstatale, nu putea să ajute la analiza originilor războaielor 
coloniale şi civile. 

Mare parte din baza de date MID a fost alcătuită înainte să 
fie disponibile motoarele de căutare moderne, aşadar s-a 
folosit materialul găsit în bibliotecile de atunci. În anii 2010, o 


echipá de cercetátori care trecea in revistá meticulos cazuri 
individuale a descoperit cá baza de date MID nu prezenta 
incredere, chiar dacá nu a fost folositá tocmai aceastá 
expresie. Ei au láudat efortul consumat si utilitatea bazei de 
date, au insistat cá nu au gásit nici o dovadá de pártinire 
sistematicá si au fácut propuneri detaliate pentru remedierea 
problemelor descoperite.» Cu toate acestea, investigatia lor a 
identificat probleme la aproape 70 la sutá din cazurile MID, a 
propus eliminarea a 240 de cazuri, fuzionarea altor 72 cu 
cazuri similare, revizuirea substanţială a încă 234 şi aducerea 
de schimbări minore la alte 1 009. 

Multe dintre incidentele discutate aveau loc pe marginea 
unor războaie în curs, substanţiale, de exemplu, atacuri 
vizând transporturile comerciale ale unor ţări pe care un 
beligerant considera a fi menite să le susţină pe ale altuia. În 
timpul Războiului dintre Iran si Irak, din anii 1980, unul sau 
celălalt dintre beligeranti a atacat numeroase petroliere. 
Acestea erau codate în MID ca incidente separate, cu toate 
că nu aveau nici un sens ca evenimente individuale. La 
cealaltă extremă, erau incluse şi chestiuni triviale în esenţă. 
Peste 300 de dispute (mai mult de 13 la sută din total) erau 
considerate drept „sechestrare” de nave pe mare. Au existat 
şi incidente celebre, cum a fost sechestrarea USS Pueblo şi a 
celor 83 de membri ai echipajului de către Coreea de Nord în 
1968, o acţiune care ar fi putut foarte uşor să escaladeze în 
ceva destul de grav. De cele mai multe ori, însă, navele erau 
sechestrate de autorităţi din motive care aveau prea puţin 
de-a face cu relaţiile dintre state, de exemplu pentru că 
proprietarii lor nu le înregistraseră adecvat sau pentru că 
erau angajate în activităţi infractionale. În principiu, 
asemenea cazuri nu ar fi trebuit incluse, iar studiul citat 
anterior propunea eliminarea a 53 dintre ele. 

Un studiu separat a analizat cum erau înregistrate în MID 
conflictele legate de pescuit în zone disputate ale oceanului.» 
Disputele de acest gen aveau tendinţa să implice democraţii 
mature, dar rareori escaladau şi nu se ajungea la riposte 


militare. În general era vorba de acţiuni întreprinse de un stat 
împotriva unor cetăţeni privaţi (proprietarii vaselor de 
pescuit) ai altuia. Dar cu greu se poate spune că erau 
incidente majore. Într-un astfel de incident, un distrugător 
canadian a gonit un vas american de pescuit scoici din apele 
teritoriale canadiene, după ce a tras focuri de avertisment. 
Acesta a fost codificat ca act de război, dar nu există nici o 
dovadă că Statele Unite au văzut astfel lucrurile. Asemenea 
incidente nu „implicau războiul”. Autorii acestei critici au 
subliniat că în 69 din 567 de dispute între democraţii din 
baza de date MID era vorba despre pescuit. Lipsa lor de 
relevanţă distorsiona orice concluzie cu privire la relaţia 
dintre democraţie şi război, pornind de la această bază de 
date. Referitor la Războiul Rece, însă, o întreagă etapă din 
relaţiile internaţionale care putea fi descrisă ca o singură şi 
uriaşă dispută militarizată interstatală, MID includea doar 
cele mai vizibile manifestări ale tensiunilor Est-Vest, cum ar 
fi cele din Berlin, din 1961, când unităţi militare reale s-au 
înfruntat o vreme, cu un risc ridicat de escaladare într-un 
război de proporţii. 

Două cazuri din 1961 arată cât de dificilă era aşezarea pe 
categorii a conflictelor. Unul a depăşit pragul numărului de 
victime şi a ajuns în COW, iar celălalt a rămas în MID. 
Salvador şi Honduras au luptat în ceea ce a ajuns să fie 
cunoscut ca „războiul fotbalului”, deşi denumirea a trivializat 
disputa. Originile conflictului s-au aflat în modul în care au 
fost trataţi imigranții salvadorieni veniţi în Honduras ca sa 
scape de represiunea de acasă. Tensiunea a explodat în 
violenţe când cele două ţări s-au confruntat în meciurile de 
calificare pentru Cupa Mondială din 1976, când Salvadorul a 
câştigat grupa. Violentele au determinat Salvadorul să rupă 
relaţiile diplomatice cu Hondurasul, gest urmat la jumătatea 
lui iulie de raiduri aeriene şi de o ofensivă terestră, iar apoi 
de contraatacurile Hondurasului. S-a ajuns curând la un 
acord de încetare a focului, dar relaţiile dintre cele două ţări 


au rámas tensionate. Impactul nu a fost unul minor, dar a 
fost în general limitat la America Centrală. 

Tot în 1969 a existat o perioadă de conflict puternic între 
China şi Uniunea Sovietică. Tensiunile dintre cele două se 
acumulau de la începutul deceniului şi au răbufnit pe faţă în 
1963, cu nişte polemici aprinse. Disputa viza spiritul şi 
conducerea mişcării comuniste mondiale, dar implica şi unele 
consideraţii geopolitice de modă veche, inclusiv o convingere 
chineză că, în perioadele ei de slăbiciune din trecut, Rusia îi 
furase din teritoriu şi era momentul să îl recupereze. La 
începutul anului 1968, blindate sovietice au atacat muncitorii 
chinezi de la insula Qiliqin, pe fluviul Ussuri, făcând patru 
morţi. După aceasta, pe graniţă a fost linişte până la sfârşitul 
anului. Apoi a venit primul dintr-o serie de incidente pe insula 
Zhenbao, provocate, în mare, de partea sovietică. La 
începutul lui martie, conducătorul chinez Mao Zedong a decis 
să ia iniţiativa, cu o ambuscadă vizându-i pe soldaţii sovietici. 
El a trecut de la retorică la viteza maxima, deşi s-a abținut de 
la acţiuni ulterioare. Mao a văzut tensiunea ca pe o 
contribuţie utilă la procesul de radicalizare a Revoluţiei 
Culturale. La momentul respectiv, însă, conducerea sovietică 
era deja serios alarmată şi se pregătea de un război de 
proporţii împotriva Chinei. Adepții liniei dure pledau chiar 
pentru o lovitură nucleară preemptivă, înainte ca programul 
nuclear al Chinei să devină operaţional. Aceasta a alarmat, la 
rândul ei, conducerea de la Beijing, care a ajuns să se 
gândească la evacuarea capitalei, în timp ce ministrul de 
Externe sovietic se întreba dacă ruşii ar fi trebuit avertizaţi să 
se întoarcă acasă. Până la urmă a apărut prilejul unor discuţii 
la nivel înalt şi criza iminentă a fost dezamorsată. 

Cu toate că aceste ciocniri au făcut numeroase victime, 
pragul COW nu a fost atins. Episodul apare aşadar doar ca 
„incidentul 349” în baza de date a disputelor militarizate 
interstatale, cu o durată din martie până în decembrie şi cu 
foarte puţine victime. Sursă au fost cărţile publicate până în 
1983. La momentul respectiv se ştia că 31 de ruşi muriseră 


in prima ciocnire importantá, pe 2 martie, si cá instigatoare 
fusese probabil partea chineză.» Înainte de aceasta nu a 
existat un consens în privinţa atribuirii. Incidentul nu a dus 
la un război, deşi ar fi putut să o facă, dar a avut un impact 
uriaş asupra planificării militare şi a dezvoltării relaţiilor 
internaţionale. Suspiciunea reciprocă a rămas şi a dus lao 
acumulare militară masivă de ambele părţi în anii 1970. 
Sciziunea dintre cei doi giganţi comunişti a creat ocazii 
pentru Statele Unite, care au început să exploreze 
posibilităţile de apropiere de Beijing. Chinezii, pe care 
Uniunea Sovietică îi făcuse să se simtă izolaţi şi vulnerabili, 
au răspuns pozitiv încercărilor de deschidere făcute de 
americani. Un studiu atent al evenimentelor anului 1969 era 
aşadar de mare interes pentru cei preocupaţi de originile 
războiului, de la problemele interne ce favorizau o creştere a 
tensiunilor la îngrijorarea privind războiul nuclear ce încuraja 
o scădere a respectivelor tensiuni, şi de modul în care 
echilibrul de putere se putea schimba brusc.» COW nu era 
conceput ca să suporte acest tip de abordare, ci reprezenta o 
metodologie care se baza pe scoaterea incidentelor din 
contextul lor istoric şi geografic. 

Nu era nerezonabil să se caute o modalitate mai bună de a 
înţelege trecutul pentru a putea anticipa mai bine viitorul. 
Dar în loc de înţelegerea războiului ca parte a curentului 
istoriei, astfel încât situaţiile particulare să poată fi înţelese în 
context, conflictele din trecut erau descompuse şi clasificate 
de o manieră artificială, pentru a facilita comparații care 
deseori erau valabile doar la un nivel înalt şi banal de 
generalitate. Pentru cei care încercau să-şi dea seama ce 
avea să vină, existau limite la ceea ce se putea învăţa din 
orice număr de observaţii coerente metodologic, bazate pe 
compararea unor fragmente disparate de informaţii provenite 
din evenimente similare. După cum remarca Hannah Arenat 
când scria despre violenţă: 


Predictiile viitorului nu sunt niciodată altceva decât proiecţii 
ale proceselor şi ale procedurilor automate din prezent, adică 
sunt evenimente care este probabil să aibă loc dacă oamenii 
nu acţionează şi dacă nu se întâmplă ceva neaşteptat; orice 
acţiune, spre mai bine sau mai rău, şi orice accident distruge 
obligatoriu întregul tipar în care se încadrează predicția si din 
care îşi extrage dovezile.» 


CAPITOLUL 11 
NUMĂRĂTOAREA MORTILOR 


Istoria îşi numără scheletele în cifre rotunde. 

O mie unu rămâne o mie, 

ca şi cum acel unu nu ar fi existat niciodată: 

un embrion imaginar, un leagăn gol, 

un abecedar niciodată citit, 

aer care râde, plânge, creşte, 

un gol alergând în jos pe scări spre grădină, 

locul nimănui într-un şir. 

Wislawa Szymborska, „Lagărul foamei la Jaslo”, 1993: 


Bilanţurile morţilor sunt cea mai simplă metodă de măsurare 
a dimensiunii războaielor, cea mai pură descriere a costului şi 
cel mai puternic indicator al sacrificiului. Listele de morţi 
permit ca martiri să fie plânşi, monumente să fie ridicate, 
cărţi de istorie să fie scrise şi mituri nationale să fie 
perpetuate. Natura simbolică a bilanţului morţilor înseamnă 
că acestea pot primi cu uşurinţă o încărcătură politică. 
Numărul victimelor poate fi micşorat pentru a susţine moralul 
sau poate fi exagerat pentru a provoca furie, poate fi folosit 
pentru a sublinia curajul celor gata să moară pentru o cauză 
nobilă sau povara unei aventuri militare nebuneşti. Cei care 
provoacă victime pot mări numărul, pentru a demoraliza duş- 
manul, dar pot şi să vrea să îl micşoreze, pentru a demonstra 
că le pasa de Convenţiile de la Geneva. Bilanţurile morţilor 
din trecut le sunt aruncate în faţă foştilor inamici pentru a li 
se reaminti crimele si a li se cere să manifeste cainta. 
Guvernul chinez încă le reaminteşte cu regularitate 
cetăţenilor săi atrocitățile comise de japonezi după invazia 


din YaYv; guvernul rus invocă greutăţile de la începutul anilor ) 
4£. în explicaţiile despre cum unele condiţii internationale 
dificile pot fi îndurate din nou; mai pozitiv, guvernul german 
oferă compensaţii pentru atrocitățile naziste din trecut. 
Importanţa acestor amintiri şi mituri înseamnă că poate 
exista furie împotriva celor care încearcă să le tulbure, 
sugerând că sacrificiile au fost inutile sau că au fost 
exagerate pentru a influenţa conştiinţa populară.» 

În timpul Primului Război Mondial, guvernul turc a vrut să 
scape de armenii creştini care trăiau în Imperiul Otoman, 
crezând că aceştia sunt susţinători ai Rusiei. Efortul său de a 
face acest lucru a durat până după terminarea războiului. S-a 
soldat, potrivit unor estimări, cu pana la 1,0 milioane de 
armeni morti şi alţii expulzați. Alte estimări plasează numărul 
mult mai jos, la aproximativ jumătate. Intrebarea câţi au 
murit depinde de cât de numeroasă se crede că a fost 
populaţia armeană înainte de masacru, câţi mai trăiau în ţară 
la terminarea lui şi numărul celor care au scăpat. Cea mai 
controversată problemă, însă, este dacă acesta a reprezentat 
un genocid, termen care nu era folosit la acea vreme. Turcia 
obiectează dur de fiecare dată când se face referire la aceste 
evenimente ca la un genocid. Ea acceptă că mulţi armeni au 
murit, chiar dacă nu în cifrele vehiculate, dar neagă că acest 
fapt ar fi fost deliberat şi sistematic şi invocă musulmanii 
ucişi de armeni în aceeaşi perioadă. O consecinţă a hotărârii 
cu care Turcia urmăreşte această problemă este că 
încercările de a analiza dovezile ajung în scurt timp să fie 
prinse în conflictul de idei.: 

Multe dintre problemele numărătorii morţilor au fost 
cercetate într-o carte publicată în 1923 de Fundaţia Carnegie 
pentru Pace Internaţională, o organizaţie creată în 1910 
pentru a promova abolirea războiului. „Poate”, remarca unul 
dintre autori, „atunci când oamenii îşi vor da seama cât costă 
cu adevărat gloria, jaful şi dorinţa de cucerire, ei vor vedea 
că preţul este prea mare şi atunci pacea va domni în veci.”: 
Această carte constă dintr-o enumerare destul de sumară, 


„preliminară”, a  pierderilor suferite în războiul recent 
încheiat, precedată de o analiză substanţială a tuturor 
surselor disponibile asupra costului uman al războaielor până 
în acel punct, incluzând atât Războiul de Şapte Ani, cât şi 
Războaiele Napoleoniene. Estimarea de până la 11 milioane 
de militari morţi în Războaiele Napoleoniene rămâne 
apropiată de cifrele vehiculate astăzi. Analizând aceste 
războaie, Samuel Dumas, un profesor francez, a recunoscut 
problemele ridicate de dovezile insuficiente şi deseori 
îndoielnice, şi de măsura în care cifrele au fost deseori 
folosite pentru manipulári deliberate. El a subliniat, de 
asemenea, că pierderile militare au fost mult mai mari din 
cauza bolilor decât din cauza luptelor. Acest lucru este 
adevărat şi în cazul civililor. Un indicator folosit în această 
analiză a fost scăderea ratei natalității. 

Bilanţul morţilor, mai ales când este limitat la lupte, 
surprinde doar un aspect al tragediei rázboiului.: Cand 
oameni mor, familiile lor suferă; dintre răniţi, unii mor mai 
târziu, iar alţii sunt incapabili să revină la o viaţă normală, 
fiind afectaţi fizic sau psihic; case sunt distruse, iar 
infrastructura socială se prăbuşeşte. Războiul duce la boli şi 
la malnutriție sau la slăbirea sistemului de impunere a 
respectării legii şi a ordinii care se adaugă la nivelul de 
violenţă al societăţii. Atacurile sexuale însoțesc armatele pe 
măsură ce acestea înaintează în zone populate. Cei care 
încearcă să scape de impactul imediat al războiului se expun 
unor greutăţi cumplite, devenind fie strămutați, fie refugiaţi. 
Când cumpăna războiului se schimbă, unii dintre aceştia este 
posibil să se întoarcă acasă, în timp ce alţii vor fi exilați 
pentru totdeauna. Războiul poate fi doar cel mai mare rău 
dintre multe rele care afectează o ţară, şi care se combină 
făcând viaţa din ce în ce mai grea, rele care includ guverne 
opresive şi dezastre naturale. Este posibil ca numărul 
morţilor din cauze indirecte să fie aproape la fel de mare ca 
al celor provocate prin ucidere deliberată.: Ignorarea sorții 
civililor distorsionează realitatea războiului, chiar daca 


includerea lor duce la  imprecizie şi incertitudine. 
Consecintele excluderii lor se pot vedea remarcând faptul cá, 
în timp ce statisticile victimelor războiului (COW) indică 
numărul morţilor în luptă în Războiul din Coreea ca fiind 909 
000, includerea civililor creşte numărul la aproximativ 4 
milioane - peste triplul numărului morţilor din Vietnam. 
Foametea şi bolile au provocat majoritatea celor două 
milioane de morţi în Cambodgia sub conducerea lui Pol Pot, 
în anii 1970. Numărul de 80-100 000 de oameni omorâţi 
direct a fost destul de mare, potrivit oricăror standarde, dar a 
reprezentat, poate, doar 4 la sută din total. 

In secolul al XIX-lea, atacurile dure asupra civililor au fost o 
modalitate de a arăta popoarelor inamice cât de mult ar avea 
de suferit dacă ar opune rezistenţă. În secolul XX, eliminarea 
unor întregi grupuri de oameni din rase presupus inferioare 
sau cu credinţe periculoase a fost adoptată ca un obiectiv de 
război. In secolul XXI, grupările extremiste islamiste au privit 
uciderea apostatilor şi a necredincioşilor drept un obiectiv 
politic vital. Uciderea în număr mare a civililor care nu au 
capacitatea de a rezista este un fel de ucidere asemănătoare 
unui război, dar care nu implică o bătălie, un tip de asasinare 
pentru care holocaustul nazist este principalul exemplu. Unul 
dintre cele mai îngrozitoare exemple din perioada recentă a 
fost genocidul din Rwanda, din 143€, cu estimări ale 
numărului de morti cuprinse între --- 0:. şi se% ee. Ve 
Estimările nu apar în nici una din bazele de date standard ale 
victimelor războaielor (COW) sau ale Institutului Internaţional 
de Cercetări pentru Pace din Oslo. Institutul de Cercetări 
pentru Pace a creat o nouă categorie, „violenţă 
discriminatorie”, pentru a include astfel de evenimente, dar 
ele nu pot fi considerate drept separate de război, întrucât 
războiul creează condiţiile care le face posibile.: În Rwanda, 
absenţa unei rezistenţe reale a indicat viteza şi obstinatia 
ofensivei grupărilor înarmate. O ripostă serioasă în câteva 
sate ar fi mutat, oare, brusc, acest episod pe o listă a 
războaielor? 


Un factor suplimentar a fost acela cá numárul celor ucisi de 
un guvern opresiv a fost, uneori, comparabil cu victimele din 
rázboaie. Toate aceste chestiuni le-au creat probleme celor 
care au dorit să îşi fundamenteze studiile pe bilanturi precise 
ale victimelor. Dacă scopul era să se compare diferite 
războaie, mai degrabă decât să se redea întreaga lor oroare, 
atunci era justificată folosirea celei mai restrictive şi, 
probabil, celei mai credibile unităţi de măsură, numărul celor 
care au murit în luptă. Aceasta a fost abordarea COW. Multe 
decese ale militarilor, în timpul unui război, au loc departe de 
lupta propriu-zis. Bilanţul americanilor morţi în luptă din baza 
de date a COW indică 116 516 în Primul Război Mondial, 405 
400 în al Doilea Război Mondial, 54 487 în Războiul din 
Coreea de la începutul anilor 1950, 58 153 în Războiul din 
Vietnam, din 1965 până în 1973, 376 în Războiul din Golf, din 
1991, dar numai doi în invazia în Afghanistan, din 2001, şi 
140 în invazia in Irak, din 2003. Aceste numere îi includ pe 
cei care au murit în luptă, dar şi pe cei care au murit ca 
rezultat al unor accidente, al bolilor sau ca prizonieri de 
război. COW nu a făcut distincţie între aceste două tipuri de 
cauze, dar ele sunt relevante. Decesele în luptă au 
reprezentat mai puţin de jumătate din total în Primul Război 
Mondial, şi tot aproximativ jumătate în al Doilea Război 
Mondial, proporţie care s-a menţinut până la Războiul din 
Golf din 1991.» 

Comparati numărul de 22 000 de soldati francezi care au 
murit de febră galbenă în Haiti, la începutul secolului al XIX- 
lea, şi cei aproximativ 18 000 de soldaţi britanici şi francezi 
care au murit de holeră în timpul Războiului Crimeii, cu zero 
victime britanice dintre cei 29 de soldati spitalizati pentru că 
au contractat o boală infecțioasă în Afghanistan, în 2002. 
Atunci, recrutii au fost, probabil, mai sănătoşi şi, prin urmare, 
apti să reziste mai bine dacă erau răniţi. Au fost vaccinati 
împotriva a ceea ce erau odată boli mortale, când au intrat 
într-un teritoriu necunoscut. Vestele antiglont au oferit o 
protecţie mai bună, iar dacă militarii au fost răniţi în luptă au 


beneficiat de un tratament pe loc mult îmbunătăţit si au fost 
evacuaţi rapid în spitale de campanie. Până la mijlocul 
secolului trecut, bolile şi rănile necăpătate în luptă erau 
principala cauză a morţii soldaţilor trimişi la război. În loc ca 
evacuarea unui soldat rănit să implice zile în care acesta era 
cărat pe o targă, un soldat care luptă într-o armată modernă 
este luat imediat şi dus cu un elicopter şi ar trebui să ajungă 
într-un spital bine echipat într-o oră. 

Prin urmare, argumenta Tanisha Fazal, războiul a devenit 
„mai puţin letal”. Intre 1946 şi 2008, s-a înregistrat o scădere 
de 50 la sută a numărului morţilor în luptă. In schimb, s-a 
înregistrat o scădere de numai 20 la sută a numărului 
victimelor luptelor. Numărul morţilor în luptă a scăzut, 
aşadar, de peste două ori mai mult decât numărul victimelor. 
Un conflict care ar fi adus 1 200 de victime în 1860 ar fi 
provocat, probabil, 800 de victime în 1980.» 

Armatele moderne au metode verificate şi credibile de 
înregistrare a deceselor, rănirilor si disparitiilor în misiune. În 
cazul armatelor mai puţin organizate, înregistrarea acestor 
date este mult mai dificilă. Bilanţurile retrospective se 
bazează pe orice informaţii sunt disponibile, fie că sunt 
rapoarte operative de la unităţile combatante, articole din 
ziare, cereri de beneficii sau registre medicale, dar acestea 
sunt deseori incomplete şi ambigue. Rata mortalităţii în timp 
poate arăta efectele unui război. Recensămintele pot ajuta la 
estimarea scăderii populaţiei unei ţări. Statisticile de după un 
război pot arăta pierderile suferite de familii şi efectele 
traumelor. Toate aceste date ridică probleme legate de aria 
de cuprindere, reprezentativitate şi exactitate. Aceste 
probleme sunt ilustrate de Războiul Civil American. Nu mult 
după eveniment, numărul morţilor a fost stabilit la 620 000, 
din care puţin peste 360 000 din Nord şi restul din Sud. 
Acesta a fost numărul utilizat de COW. Era rezultatul muncii 
asidue a doi veterani ai Armatei Unioniste, William Fox şi 
Thomas Livermore. Întrucât nu existau proceduri pentru 
identificarea şi numărarea morţilor, a răniților si a dispárutilor 


in misiune, Fox a analizat fiecare raport si fiecare listá pe 
care le-a găsit. În Nord, existau cereri de pensii şi de beneficii 
pentru supraviețuitori, dar pentru Sud nu existau astfel de 
date. Analiza sa iniţială, schematică, privind Confederaţia, a 
avut ca rezultat numărul rotund de 94 000 de morti. 
Livermore a márit acest numár la 258 000, presupunánd cá 
aceeasi proportie de morti provocate de accidente si de boli 
legate de război s-a înregistrat si în tabăra confederată, ca si 
în cea unionistă.» Cifra de 620 000 nu a fost pusă la îndoială 
mult timp.» În y-\\, J. David Hacker, un demograf, a 
demonstrat cá pierderile Sudului au fost, probabil, 
subestimate.: Sudul era mai putin urbanizat, aşadar rata 
îmbolnăvirilor a fost, probabil, mult mai mare decât în Nord; 
tinerii săi nu căpătaseră acelaşi grad de imunitate la bolile 
infecțioase de „lagăr”. Acest fenomen avea să devină chiar 
mai acut în ultimul an de război, pe măsură ce îngrijirea 
medicală şi rezervele de hrană s-au degradat. Folosind datele 
recensămintelor pentru a măsura impactul asupra populaţiei 
în ansamblu, Hacker a ajuns la concluzia că „surplusul” de 
decese din rândul bărbaţilor, în război, s-a situat între 650 
000 şi 850 000, 750 000 fiind o medie rezonabilă. Acest 
număr era cu aproximativ 20 la sută mai mare decât 
estimarea anterioară. 

În situaţiile mai confuze si mai ambigue ale insurectiilor, 
apar alte probleme. Pentru a ilustra dificultatea numárárii 
morţilor chiar si la o scară mică prin comparaţie, Kelly 
Greenhill a analizat un raport potrivit căruia gruparea 
teroristă Boko Haram a masacrat între 10. si --- Y de oameni 
într-un sat din nord-estul Nigeriei. Incidentul a avut loc într-o 
zonă periculoasă, controlată de insurgenți, într-o arie lipsită 
de conexiunile moderne, doar cu fotografii din satelit ca 
informaţii vizuale. Obţinerea de informaţii credibile de la 
„morgi, spitale şi entităţi de menţinere a ordinii” a fost 
împiedicată deoarece acestea erau „aberante intern, 
obstructionate extern, inadecvate structural sau, pur şi 
simplu, corupte”. Relatările martorilor oculari trebuiau, de 


asemenea, sá fie tratate cu precautie, deoarece indivizii pot 
răspunde astfel încât „să se protejeze de suferinţă psihică si 
psihologică” sau să fie recompensati în urma născocirii sau a 
infrumusetárii răspunsurilor. Era greu să se deosebească 
luptătorii rebeli de civilii obişnuiţi, întrucât toţi arată la fel 
când sunt morti, şi chiar să se facă distincţia între mortile 
directe şi cele indirecte. Un copil care s-a înecat în râu 
încercând să scape era o victimă a războiului, sau doar a 
unui accident regretabil? 

Greenhill a constatat că aceia care au fost cei mai atenţi la 
numărarea victimelor, comparând relatările din presă 
referitoare la morţi cu cifrele înregistrate de spitale, morgi şi 
ONG-uri (organizaţii non-guvernamentale), aveau tendinţa să 
consemneze cifre mai mici decât metodele mai active, care 
presupun obţinerea de date de la grupuri reprezentative 
statistic de indivizi şi gospodării din zonele afectate, sau de 
la indivizi care au fugit din aceste zone. În această situaţie, 
riscul era de supraestimare. In cazul acestui incident, ea a 
constatat că era convenabil atât pentru oficialii locali, care 
voiau ca guvernul să acţioneze, cât şi pentru Boko Haram, 
care voia să îşi demonstreze puterea, să exagereze cifrele. 
Şi, odată ce cifrele au ajuns publice, „ele au căpătat o viaţă 
proprie”. 

Faptul că acest lucru era adevărat pentru un incident de la 
un anumit moment a pus în evidenţă problemele înregistrării 
unor cifre veridice în cazul războaielor cu adevărat mari. al 
Doilea Război Mondial a avut drept rezultat niveluri fără 
precedent de ucideri, cu conflicte în Asia şi Europa care s-au 
unit, uciderea a milioane de civili la scară industrială şi 
folosirea tuturor tipurilor de luptă, de la bătălii navale, raiduri 
aeriene masive, ofensive fulgerătoare, apărare încrâncenată 
şi rezistenţă a partizanilor şi culminând cu bombe atomice. 
Germani au murit în multe feluri în timpul războiului - în 
luptă si în raiduri aeriene, persecutați de propriul guvern sau 
în expulzările în masă de la sfârşitul războiului. Însumarea 
tuturor acestora a dus la un total de aproximativ 7,5 


milioane, dar fiecare dintre elemente a fost pus la îndoială. 
Un total de 4,3 milioane pentru pierderile din timpul 
campaniei militare se bazează pe cifrele din timpul războiului 
obţinute de la Înaltul Comandament German, cu toate că 
aceste cifre au devenit tot mai nesigure pe măsură ce 
sistemul de compilare a lor s-a destrămat, în etapele finale 
ale războiului.» 

Aceste incertitudini sunt moderate în comparaţie cu cele 
privind victimele sovietice. Stalin, conştient probabil că 
propriile decizii proaste i-au permis lui Hitler să îi ia ţara prin 
surprindere, a vorbit, iniţial, despre 7 milioane de morţi în 
total. În 1961, o cifră mult mai mare, de 20 de milioane, era 
folosită oficial, deşi cu recunoaşterea că şi aceasta era, 
probabil, prea mică. În 1990, preşedintele Mihail Gorbaciov a 
vorbit despre „aproape 27 de milioane”. Apoi, numărul 
morţilor din rândul militarilor, bazat pe un raport până atunci 
secret al Statului Major General de la mijlocul anilor 1960, a 
fost stabilit la 8 668 400. Acest număr era suma a 6 329 600 
de morţi în luptă sau din cauza rănilor, 555 500 de morţi în 
afara bătăliei şi 1 783 300 de dispăruţi în acţiune care nu au 
fost găsiţi niciodată şi de prizonieri de război care nu s-au 
întors.» Aceste cifre au fost criticate ca fiind subestimate. » 

Cu privire la mortile din rândul civililor, Academia Rusă de 
Ştiinţe a publicat o estimare în 1995 care înregistra 13,7 
milioane ca număr al morţilor în zonele ocupate de germani. 
Acest număr era suma morţilor în acte de genocid şi de 
represalii, 7,4 milioane; deportări pentru muncă forţată, 2,2 
milioane; şi foamete şi boli, 4,1 milioane. Alte 3 milioane de 
morţi s-a estimat că au fost provocate de foamete şi de boli 
în regiunile neocupate. Deşi aceste cifre au preluate pentru 
uz general, s-au făcut multe eforturi din Rusia şi din afara ei 
de a le rafina. În plus, marjele de eroare în aceste calcule ar 
putea fi tragedii imense în sine. Câţi au murit după ce au fost 
luaţi prizonieri de germani? Acest calcul a devenit mai 
complicat din cauza celor care au fost capturați, dar au 
evadat şi s-au întors la unităţile lor, care au evitat să se 


întoarcă după război sau care s-au întors, dar au fost 
încarceraţi pentru că au fost consideraţi trădători, sau care 
au fost trataţi ca prizonieri de război de către germani, dar 
erau, de fapt, civili obişnuiţi sau partizani. Multe morţi din 
această perioadă au fost rezultatul politicii şi al politicii 
economice ale statului sovietic şi al nocivei ideologii a 
nazismului, ca şi al naturii conflictului armat. Războiul a 
urmat unor ani de persecuție politică deliberată şi de politici 
sociale şi economice catastrofale, în special „gulagul” 
sovietic, format din lagăre de concentrare sau de muncă 
forţată, sau de foametea impusă în Ucraina în anii 1930. 
Potrivit lui Aleksandr lakovlev, 35 de milioane de oameni au 
murit din cauza represiunii.» Gulagul nu s-a închis în timpul 
războiului. Probabil un milion de oameni au murit în 
închisoare sau în deportări forţate în acei ani.» Analiza 
demografică a avut de suferit deoarece ultimul recensământ 
dinainte de război a fost falsificat pentru a minimaliza 
impactul colectivizării forţate din anii 1930.^ 

Aşadar, în timp ce majoritatea estimărilor costului 
războiului pentru Uniunea Sovietică au rămas în jurul 
numărului de 28 de milioane de morti, unii analişti reputați 
cred că este rezonabil să se meargă până la 35 de milioane», 
cu estimări ale morţilor din rândul militarilor de la 5 la 13 
milioane, iar ale celor din rândul civililor, de la 7 la 18 
milioane. Cifra COW, 7,5 milioane de sovietici morţi în luptă, 
fără nici o menţiune a civililor morţi, era cu siguranţă prea 
mică şi descria sumar doar un aspect al experienţei sovietice. 
In The Better Angels of Our Nature, Steven Pinker a folosit 
numárul de 55 de milioane de morti ín al Doilea Rázboi 
Mondial, dar dacá erau reale cifrele de la limita superioará 
pentru Germania si Uniunea Sovieticá, si de asemenea 
pentru China, unde cifrele adevárate sunt, de asemenea, 
greu de calculat, dar au fost plasate la 14 milioane, atunci 
numărul morţilor se apropie de 85 de milioane.» 

In conflictele mai recente din Irak si din Afghanistan, costul 
ocupárii acestor tári a fost mult mai mic decát acela al 


înfruntării insurgenților. Analiza a fost complicată de 
metodologia COW, întrucât operaţiunile de contrainsurgenta 
au apărut separat, ca războaie extrastatale, şi nu ca războaie 
intrastatale, rezistenţa din Afghanistan si din Irak ducând la 0 
oY, respectiv 940 Y de victime. Toate acestea au putut să fie 
identificate cu nume şi împrejurările în care au murit. Acelaşi 
lucru a fost, în general, valabil şi pentru contractorii civili şi 
membrii organizaţiilor internaţionale. 

În tabăra irakiană, situaţia a fost mai complexă. Numărul 
civililor ucişi direct în războiul din 199) ca rezultat al bombar- 
damentelor coaliţiei a fost raportat de către irakieni ca fiind Y 
YYA. Nu au existat cifre exacte pentru victimele din rândul 
militarilor. Când luptele s-au încheiat, comandanții americani 
au fost suprinşi de discrepanta dintre mărimea estimată a 
armatei irakiene şi numărul de prizonieri. Diferenţa, au 
presupus ei, trebuie să fie reprezentată de victimele irakiene, 
probabil --- Y-- ucişi, --- Y-- răniţi şi --- 10. de dezertori.» 
Dar ei supraestimaseră mărimea armatei irakiene înainte de 
război, presupunând că unităţile irakiene vor fi toate la 
capacitate maximă, în timp ce o mulţime de irakieni nu s-au 
prezentat la încorporare şi mult mai mulţi au dezertat cu 
prima ocazie, astfel încât atunci când Coaliția a început 
loviturile aeriene erau, probabil, doar 200 000-300 000 de 
militari care să lupte. Acest fapt l-a făcut pe un analist să 
estimeze numărul morţilor irakieni în campania aeriană la 
750-1500 şi la maximum 6 500 în campania terestră.» O altă 
estimare a dat 20-26 000 de militari irakieni ucişi.» Estimările 
se bazau în mică măsură pe numárátori concrete.» 

Domeniul cel mai greu de evaluat a fost cel al morţilor în 
rândul civililor, care au fost consecinţă a războiului. O 
estimare situează numărul la aproximativ 100 000 pentru 
1991.» După războiul din 2003, aceasta a devenit o chestiune 
controversată. A fost complicată de gradul în care societatea 
irakiană fusese deja brutalizată, infrastructura se degradase, 
iar resursele sale fuseseră epuizate de o serie de evenimente 
începând din anii 1970, incluzând Războiul cu lranul si 


reprimarea nemultumitilor, sanctiuni si epurári. La acestea s- 
au adăugat noi curente de ocupaţie, insurgenta, război civil si 
dezordine generalá care au marcat urmátorii ani.» Cele mai 
multe dintre aceste morti nu au fost provocate direct de 
fortele coalitiei, desi acest lucru nu le absolvá de viná din 
cauza impactului doborárii vechiului regim asupra legii si a 
ordinii. O organizatie, Irak Body Count, a coroborat toate 
datele privind morţii irakieni începând din martie 2003. 
Pentru intervalul până în decembrie 2012, a propus între 110 
937 şi 121 227 de morţi, acceptând faptul că aceasta ar 
putea fi o subevaluare.» Dar estimările lor au fost mai mari 
decât cele ale unor organizaţii ca Uppsala Conflict Data 
Program, ca si ale Naţiunilor Unite.» O altă abordare, 
publicată în revista medicală The Lancet, a implicat interviuri 
într-un număr de gospodării cu întrebări despre mortile din 
familie, din care s-a concluzionat că aproximativ 655 000 de 
oameni au murit în plus faţă de cât s-ar fi înregistrat în alte 
circumstanţe, din martie 2003 până în iunie 2006.» S-au pus 
în discuţie reprezentativitatea eşantionului de populaţie şi 
gradul de extrapolare la o populaţie de 26 de milioane, ca şi 
corectitudinea stabilirii ratelor de deces dinainte de război. A 
fost, cu siguranţă, o supraestimare.» Un studiu mai bun, din 
2013, folosind o metodologie similară, dar mai rafinată, într- 
un moment în care situaţia din lrak nu mai era atât de 
tensionată, a ajuns la concluzia că au fost 461 000 de decese 
în plus din 2003 până în 2011. Dintre acestea, aproximativ 
60 la sută s-a descoperit că fuseseră provocate de violenţe, 
dintre care aproximativ o treime au fost atribuite forţelor 
coaliţiei (ceea ce înseamnă aproximativ 90 000). La apogeul 
războiului, riscul de deces în cazul bărbaţilor a fost cu 2,9 la 
sută mai mare decât înainte, iar în cazul femeilor - cu 0,7 la 
sută mai mare.» Acestea nu au fost, desigur, singurele costuri 
ale războiului. Estimările numărului de irakieni care au 
emigrat în străinătate din 2003 variază între 1,7 milioane 
(numărul dat de ONU) si 2,3 milioane.» Peste un milion de 


oameni au fugit, de asemenea, din cauza violenţelor în zone 
mai sigure din Irak.» 

Aceste rate ale mortalităţii arată cât de rea ar fi fost 
situaţia pentru irakieni dacă lucrurile ar fi continuat aşa cum 
erau înainte de invazie, dar tensiunile din societatea irakiană 
ar fi putut răbufni în alt mod şi în alt moment, într-o formă la 
fel de virulentă. Prin comparaţie, Siria părea să fie la fel de 
stabilă ca orice altă ţară din Orientul Mijlociu, dar a ajuns 
sfâşiată de un război civil care a luat amploare în 2011. 
Acesta a devenit extraordinar de violent extrem de rapid, în 
mare măsură ca rezultat al tacticilor brutale folosite de regim 
pentru a se apăra, agravate de numărul mare de jucători 
implicaţi şi de rolul actorilor externi. ONU a încercat să facă 
un bilanţ veridic al victimelor, căutând confirmări credibile 
ale morţilor, chiar dacă aceasta a dus la estimări moderate.» 
În august Y:1£, ONU a anunţat că via 19) de oameni au murit 
până la acea dată. În anul următor, a dat doar un număr 
rotund, punând totalul morţilor la --- Y0., iar apoi a renunţat 
să mai actualizeze cifrele din cauza lipsei informaţiilor 
credibile. În februarie Y.11, un centru sirian de politică, pe 
baza rapoartelor din v.. de regiuni ale ţării, a susţinut că 
adevăratul număr al morţilor atinsese aproximativ --- €V.. 
Spre deosebire de numărul dat de ONU, acesta a inclus 
mortile indirecte, repezentând aproximativ 10 la sută din 
total.= 

Bilanturile morţilor sunt compilaţii de tragedii personale. 
Semnificaţia pentru fiecare individ şi familia lui se pierde 
rapid pe măsură ce bilanţul creşte şi numărătoarea devine 
mai dificilă. Pe măsură ce numărul creşte, creşte şi 
anonimatul, până când statisticile devin covârşitoare şi 
sfidează înțelegerea omenească, cu marje de eroare 
echivalente cu populaţia unor oraşe mari, iar feţele se 
blurează. Cifrele au fost importante ca un ghid despre ceea 
ce s-a petrecut şi impactul social, dar aici nu s-a procedat 
ştiinţific, iar marile incertitudini au creat ocazii de manipulare 
politică şi de distorsionare voită. Numeroasele forme de 


suferinţă rezultate din război au însemnat că încercările de a 
evalua costurile sale au suferit din cauza impreciziei şi s-au 
bazat, de obicei, pe ghicit. Chiar şi atunci când s-au făcut 
eforturi pentru a raporta exact numărul victimelor, ca în Siria, 
la un moment dat cifrele au devenit copleşitoare. 
Numărătoarea a devenit imposibilă. Intrucat bilanturile au 
implicat totdeauna estimări, nu a existat nici un motiv 
rezonabil să se excludă estimări ale aspectelor inerent mai 
puţin măsurabile ale suferinţei, în special cele rezultate din 
colapsul infrastructurii şi efectele bolilor, malnutritiei şi 
sărăciei. Cifrele în sine, oricât de atent au fost adunate, au 
spus doar o parte a poveştii războiului, în timp ce 
numeroasele tragedii individuale pe care le conţineau s-au 
pierdut cu uşurinţă ca mici elemente în mari dezastre sociale 
şi naţionale. 


CAPITOLUL 12 
DEMOCRATIE SI RÁZBOI 


[D]acá ar fi necesar consimțământul cetățenilor pentru a hotárf 
dacă să se declare război..., nimic nu ar fi mai natural decât ca 
aceştia să fie foarte precauti în a începe un astfel de joc patetic, 
decretánd ei înşişi să îndure toate calamitátile războiului. 


Immanuel Kant „Pacea perpetuă: O schiţă filosofică”, 1795: 


Cea mai importantă intersectare a ştiinţei emergente a rela- 
ţiilor internationale, capabilă să proceseze rapid cifrele, şi a 
agendei politice post-Război Rece a venit odată cu întrebarea 
dacă mai multă democraţie ar putea însemna, de asemenea, 
mai multă pace. Victoria Occidentului asupra comunismului a 
fost privită ca un triumf al modului democratic de viaţă. Dacă 
alţii ar fi urmat aceeaşi cale, s-ar fi creat posibilitatea unei 
comunităţi transcendente de valori comune care ar fi produs 
pace, dacă nu din alt motiv, măcar pentru că nu ar fi nimic 
pentru care să se lupte. Dar răspândirea democraţiei avea să 
fie contestată şi să întâmpine rezistenţa autocratilor. 

Când comunismul european a făcut implozie, Francis 
Fukuyama, de la RAND Corporation, a anunţat că acesta nu 
era doar „sfârşitul Războiului Rece, sau terminarea unei 
anumite perioade a istoriei postbelice”, ci „sfârşitul istoriei ca 
atare”. Prin aceasta, el înţelegea „punctul final al evoluţiei 
ideologice a omenirii şi universalizarea democraţiei liberale 
occidentale ca formă finală de guvernare umană”: A vorbi 
despre „sfârşitul istoriei” invita la interpretări eronate. El nu 
sugera că nu vor mai fi conflicte, sau alte evenimente 
transformationale, ci doar cá acum nu mai exista altă 
alternativă ideologică serioasă la modelul politic şi economic 
care fusese imbrátisat de Occident, spre enormul lui câştig. 


Colapsul imperiului sovietic şi fragmentarea lui în state 
care pretindeau toate că adoptă democraţia apăreau drept 
ultimul stadiu al unei tendinţe benigne. Samuel Huntington a 
descris trei valuri ale ascensiunii democraţiei. Primul a 
început în secolul al XIX-lea şi a culminat cu 29 de 
democraţii, dar apoi a intrat în declin în anii 1920, când 
dictatorii au profitat de condiţiile crizei economice. În 1942, 
erau doar 12 democraţii. După al Doilea Război Mondial, al 
doilea val a ridicat numărul la 36 înainte de o nouă cădere, 
până la 30 la mijlocul anilor 1970. Apoi, al treilea val a 
început cu state din America Latină şi din regiunea Asia- 
Pacific adoptând forme democratice de guvernământ.: În 
final, fostele state din Pactul de la Varşovia, împreună cu 
ţările baltice care fuseseră anterior anexate la Uniunea 
Sovietică, au adoptat ideologia occidentală şi, demonstrându- 
şi astfel ataşamentul, au putut să adere la NATO şi la 
Uniunea Europeană. Odată ce s-au adăugat fostele ţări 
comuniste, numărul democratiilor a crescut la aproximativ A- 
(şi, într-o anumită măsură, chiar la mai multe). 

Avântul democraţiei a avut consecinţe internaţionale. 
Experienţa comunistă a fost luată ca exemplu pentru a 
demonstra că regimurile fără libertăţi fundamentale tind spre 
instabilitate, dar răspândirea acestor libertăţi reducea 
diviziunea şi conflictul. Acest lucru punea sub semnul 
întrebării ideea că, atunci când este vorba despre 
menţinerea ordinii internaţionale, sistemele de guvernământ 
sunt irelevante. Aceasta era ideea centrală a Cartei ONU, aşa 
cum fusese ea redactată la San Francisco în 1945. Atunci, 
prioritatea, înainte de toate, era să se prevină războaie şi mai 
agresive. Preambulul recunostea atât drepturile statului, cât 
şi drepturile omului. Incepea cu hotărârea de a „salva 
generaţiile viitoare de flagelul războiului”, reafirmând, în 
acelaşi timp, „credinţa în drepturile fundamentale ale omului, 
în demnitatea şi valoarea persoanei umane, în drepturile 
egale ale bărbaţilor şi femeilor şi ale naţiunilor mari şi mici”. 
Dar, pe măsură ce erau descrise principiile operative ale 


Organizatiei Natiunilor Unite, obiectivul central devenea clar. 
,Organizatia", arăta Carta, se „bazează pe principiul 
egalităţii suverane a tuturor membrilor săi.” Fiecare trebuie 
să accepte obligaţia de a soluţiona disputele prin mijloace 
paşnice şi de a se ,abtine în relaţiile internationale de la 
amenintarea cu forta sau de la utilizarea fortei impotriva 
integritátii teritoriale sau a independentei politice ale oricárui 
alt stat". Chiar dacă statele actionau împotriva popoarelor lor 
într-un mod nedrept sau discriminatoriu, atâta timp cât nu 
tulburau pacea şi securitatea internaţională ele trebuiau să 
fie lăsate în pace. 


Nimic din conţinutul actualei Carte nu autorizează ONU să 
intervină în chestiuni care ţin, în esenţă, de jurisdicţia internă a 
oricărui stat şi nici nu cere membrilor să supună astfel de 
chestiuni spre soluţionare conform actualei Carte.: 


Prin urmare, orice se spune despre dreptate şi drepturile 
omului, Carta în esenţa ei avea ca temă înlăturarea tuturor 
pretextelor pentru războaiele de cucerire şi celebrarea 
suveranităţii. Ce făceau statele în interiorul graniţelor era 
treaba lor. Preşedintele Bush nu a ridicat nici o provocare la 
adresa acestei idei atunci când a vorbit despre o „nouă 
ordine mondială” în aprilie 1991. Aceasta, a explicat el, 


izvorăşte din speranţele într-o lume bazată pe un 
angajament comun între naţiuni mari şi mici faţă de un set de 
principii care întrepătrund relaţiile noastre - soluţionarea 
paşnică a disputelor, solidaritatea împotriva agresiunii, 
reducerea şi controlarea arsenalelor şi tratamentul just al 
tuturor oamenilor. 


Această viziune, în pofida folosirii cuvântului „nou”, era de 
fapt conservatoare. Noua lume, aşa cum a fost prezentată, 
era mai degrabă similară cu cea veche, cu excepţia faptului 
că i-ar fi lipsit unele dintre caracteristicile dezagreabile ale 
acesteia. Preşedintele a avut grijă să evite promisiunea unei 
„epoci de pace perpetuă”. Provocarea era să fie „ţinute la 


distanţă pericolele dezordinii".: Bush nu a arătat în nici un fel 
că se aştepta ca preocuparea pentru dreptate să prevaleze 
asupra menţinerii ordinii şi a stabilităţii. 

Dar schimbarea în echilibrul de putere care tocmai se 
petrecuse era menită să aibă efecte mult mai extinse decât 
era înclinat să admită un preşedinte precaut. Statele Unite şi 
aliaţii lor erau acum într-o poziţie hegemonică, responsabilă 
pentru cea mai mare parte a arsenalelor militare ale lumii şi 
pentru cele mai puternice economii ale sale, cu o enormă 
libertate de manevră politică. Aceste state erau într-o poziţie 
care le permitea să rescrie regulile pentru ordinea 
internaţională. Timp de peste şapte decenii îşi duseseră 
bătăliile interne şi externe cu fascismul şi comunismul, iar 
acum ieşiseră victorioase. Constitutiile lor reflectau filosofia 
liberală, bazată pe principiul cá „domnia impartiala a legii, si 
nu doar puterea politicá a unui individ sau a unui grup, 
trebuie să guverneze rezultatul deciziilor de stat". Acum 
exista ocazia de a lucra la „constituţia societăţii statelor ca 
întreg”. Modificarea cheie consta în a pune mai mult accent 
pe drepturile inidvizilor şi ale grupurilor minoritare şi mai 
puţin pe drepturile statelor. 

In noiembrie 133., şefii de guvern din Yé de tari europene 
s-au reunit la Paris, sub egida Conferinţei pentru Securitate şi 
Cooperare în Europa, prima lor întâlnire după cea de la 
Helsinki, din 1avo. Ei au parafat reunificarea Germaniei si au 
semnat un nou tratat de control al armamentului, Tratatul 
Forţelor Conventionale din Europa. S-a convenit asupra unei 
Carte de la Paris. In această „nouă eră”, democraţia era 
„unicul sistem de guvernământ al naţiunilor noastre”, 
întrucât se baza pe „voinţa poporului, exprimată regulat prin 
alegeri libere şi corecte”. Se afirma, de asemenea, că „fără 
discrimare, fiecare individ are dreptul la libertate de gândire, 
conştiinţă, religie sau credinţă, libertate de exprimare, 
libertate de asociere şi de adunare pasnicá, libertate de 
mişcare”. In plus, nimeni nu trebuie să fie „supus arestării 
sau detenţiei arbitrare, supus torturii sau altui tratament ori 


altei pedepse crude, inumane sau degradante".: Provocarea 
la adresa vechii ordini era fundamentală. In loc să sublinieze 
că practica internaţională cea mai bună era respectarea 
suveranităţii altor state, indiferent de modul în care acestea 
îşi administrau problemele interne, se considera acum ca 
fiind nu doar potrivit, ci şi necesar ca toate statele să fie 
încurajate să adopte forme democratice de guvernământ. 

In acest moment critic, mişcarea spre democraţie era era 
întărită de una dintre cele mai atrăgătoare supozitii extrase 
din analiza statistică a războiului. Ideea fusese creditată de 
către Michael Doyle în \9A1. În anul transformational 1443, a 
fost exprimată clar de către Jack Levy: „Această absenţă a 
războiului între democraţii este cel mai apropiat lucru pe care 
îl avem de o lege empirică în relaţiile internaţionale”.: 
Această idee a fost preluată de liderii occidentali, încurajați 
de valul democratic din ultimul sfert al secolului XX, care au 
găsit şi mai mult confort pishic în gândul că promovarea 
democraţiei era o cale nu doar spre mai bună guvernare, ci şi 
spre mai multă pace. In sfârşit, părea posibil să se realizeze 
vizunea utopică a filosofului german Immanuel Kant, bazată 
pe guverne care se sprijină pe rațiune si lege mai degrabă 
decât pe forţă. 

Această combinaţie de respectabilitate academică şi 
entuziasm politic a dus la o analiză mai aprofundată. 
Democratiile nu fuseseră atât brutale faţă de propriii cetăţeni 
ca autocraţiile. Acele guverne care s-au îndreptat in mod 
sistematic împotriva unor segmente ale propriului popor - în 
Uniunea Sovietică, în Germania nazistă şi în Cambodgia - 
erau, de obicei, exponente ale unei ideologii totalitare. Dar 
datele din Statele Unite, Marea Britanie şi Franţa demonstrau 
că ele fuseseră în mod regulat în război, şi dure, atunci când 
luptaseră împotriva unor ţări presupus brutale şi 
nedemocratice. Din acest motiv, argumentul a fost nu că 
democraţia face ţările să fie mai paşnice, ci că acestea nu 
vor mai porni un război una împotriva alteia. 


Asa era? Afirmatia a lansat o provocare de a găsi ocazii în 
care democratiile au luptat una impotriva alteia, pentru a 
verifica dacá datele erau atát de semnificative statistic cum 
s-a presupus. Întrucât de cele mai multe ori cele mai multe 
state nu se rázboiserá unele cu altele, insemna aceasta cá o 
singură ocazie în care două state democratice se luptaseră 
între ele ar fi negat teoria?» Întrucât analiza a folosit datele 
COW, în ce măsură a fost influenţată de pragul ridicat al 
criteriilor înregistrării unui război? COW poate exclude 
ocaziile în care state democratice au intervenit în problemele 
interne ale altor state democratice, deşi nu până la a trece 
de --- | de morti în luptă.» Sau poate state cu tipuri similare 
de regimuri, chiar autocrate, pornesc rareori războaie unul 
împotriva altuia.» Când nu a fost război, este posibil ca acest 
lucru să fi fost din motive care nu aveau prea mult de-a face 
cu democraţia, cum ar fi consideratiile legate de forţă şi de 
prudenţă?» 

Dezbaterea a adăugat la problemele cunoscute ale definirii 
războaielor problema chiar mai spinoasă a definirii 
democrației.. Democraţia definită prin guvernarea majorităţii 
şi prin lideri aleşi nu a fost totdeauna legată de liberalism, 
care cere deschidere şi toleranţă faţă de minorităţi. Teama 
standard începând de la sfârşitul secolului al XIX-lea a fost, 
de fapt, cea de o opinie publică beligerantă, mai ales stârnită 
de demagogi, populişti şi presă. Intrarea maselor în politică a 
fost una dintre condiţiile ascensiunii naţionalismului ín 
secolul al XIX-lea. In ce punct s-a transformat aceasta 
ridicare a maselor în democraţie? S-ar putea spune că 
momentul evident a fost cel în care s-a obţinut sufragiul 
universal, dar acest lucru s-a produs treptat, când dreptul la 
vot a fost acordat mai întâi bărbaţilor care munceau, apoi 
femeilor şi, în final, adulţilor tineri. 

Mai relevantă, poate, a fost abilitatea politicienilor civili 
aleşi democratic de a exercita un control real asupra 
deciziilor în timp de război. Aceasta lipsea, evident, în 
Germania, la începutul Primului Război Mondial.» Mai mult, 


odatá ce o tará devine democratie, acest statut poate fi 
pierdut, dacă procesele politice sunt corupte, iar libertăţile 
sunt diminuate. Rusia, de exemplu, a devenit mai puţin 
democratică în anii 2010, şi la fel s-a întâmplat cu Turcia. Cu 
toate acestea, semnele exterioare ale democraţiei sunt încă 
prezente în ambele. In Iran au avut loc alegeri prezidenţiale 
puternic contestate, dintr-un grup restrâns de candidaţi, cu 
un spectru al dezbaterii publice extrem de limitat şi puterea 
supremă exercitată din altă parte. Cu cât este mai ridicat 
pragul pentru război şi cu cât este mai restrictivă definiţia 
democraţiei, cu atât este mai probabil ca teoria păcii 
democratice să se dovedească adevărată. 

S-a mai pus, de asemenea, problema  cauzalitátii. 
Democraţia duce la pace, sau pacea duce la democraţie? 
Pacea a făcut posibile comerţul, investiţiile şi creşterea 
economică, factori care au susţinut democratizarea.» Daca 
democraţia ducea la pace, care era mecanismul prin care o 
tara care, altfel, ar tinde spre război sfârşeşte prin a-l 
respinge? O ipoteză a fost aceea cá democratiile trebuie să 
abordeze diferenţele pentru a soluţiona conflictele interne, şi 
ajung astfel să aprecieze valoarea empatiei, a compromisului 
şi a schimbului reciproc. Acestea erau apoi puse în funcţiune 
când ţările abordau dispute internaţionale.» O altă premisă a 
fost aceea cá democratiile se asigură că guvernele sunt trase 
la răspundere în timpul legislaturilor şi că pot fi înlăturate din 
funcţie prin alegeri dacă se angajează în războaie 
imprudente.» Alte democraţii ar putea fi, de asemenea, 
considerate aliaţi de încredere şi potriviti. 

Toate aceste idei duceau la posibilitatea existenţei mai 
multor factori care se susţin unul pe celălalt. Bruce Russett şi 
John Oneal au argumentat că si democratiile merg la război, 
doar că mai puţin des decât oricare alte state. Folosind baza 
de date a disputelor interstatale militarizate, şi luând anul 
1886 ca punct de pornire, deoarece democraţia sub orice 
formă a fost destul de rar întâlnită înainte de acel an, cei doi 
au căutat perechi de ţări care ar fi putut să pornească un 


război. Le-au evaluat pe fiecare după un indice al 
democraţiei si au luat în considerare alianțele şi puterea. 
Concluzia a fost că democraţia a adus o diferenţă. Luând 
drept bază a analizei posibilitatea ca tensiunea dintre o 
pereche medie de ţări să se transforme într-un conflict 
militarizat, această posibilitate era dublă atunci când o 
democraţie se confrunta cu o autocratie şi se reducea la 
jumătate când o democraţie se confrunta cu o democraţie. Ei 
au constatat, însă, că efectul a început să fie simţit doar 
după 1900. Autorii studiului au mai analizat şi dependenţa 
economică în comerţul internaţional şi au descoperit că, cu 
cât era mai mare dependenţa, cu atât era mai mic riscul de a 
se implica într-o dispută militarizată, fie că volumul 
comerţului cu potenţialul adversar era mai mare sau mai 
mic. Economiile de piaţă au avut un efect pacifist şi mai 
puternic decât democraţia. |n final, ei au analizat 
apartenenţa la organizaţii interguvernamentale şi situaţia în 
care perechile de ţări aveau apartenente comune. Şi acest 
factor a încurajat răspunsurile paşnice.» 

Absența războiului între democraţii putea avea, prin 
urmare, mai multe motive. O alternativă era că această pace 
era în mare măsură o „pace capitalistă”. Astfel, Michael 
Mousseau a fost de părere că pacea între ţările capitaliste 
avansate nu ţinea doar de costurile ridicate ale războiului, ci 
şi de prietenia demonstrată printr-o disponibilitate de a se 
ajuta una pe alta. Ţărilor capitaliste le convenea ca şi alţii să 
le împărtăşească ideile si să fie bogaţi. Bogăția lor crea 
loialitate şi incluziune socială, precum şi o capacitate mai 
mare de a învinge ţările non-capitaliste în război. Aceasta a 
dus la un optimism de alt tip, încurajând capitalismul ca fiind 
„cea mai sigură sursă de pace şi de prietenie între indivizi, 
grupuri şi state".» O altă alternativă, mai bine fundamentată, 
era aceea a „păcii teritoriale”. Potrivit lui Douglas Gibler, tipul 
problemei era un indicator mai bun decât tipul regimului 
privind posibilitatea unui conflict. El a argumentat că 
„graniţele fixate internaţional scad nivelul de ameninţare la 


adresa integrităţii teritoriale a statelor”. La rândul ei, această 
scădere le permite statelor să-şi reducă forţele armate, să 
menţină calmul opiniei publice şi să diminueze necesitatea 
de centralizare a puterii.= 

Un mod diferit şi mai simplu de abordare a problemei, şi 
unul care nu depindea de analiza statistică, consta în a 
vedea teoria păcii democratice, în esenţă, ca o generalizare a 
experienţei de după 1945 a Europei Occidentale şi a Americii 
de Nord.» Intre ţările care au imbrátisat democratiile liberale 
Si societăţile deschise s-au dezvoltat relaţii reciproc 
avantajoase. Cel mai remarcabil exemplu al acestei hotărâri 
de a se rupe de obiceiurile proaste ale trecutului a venit când 
Franţa şi Germania, împreună cu ltalia, Belgia, Olanda şi 
Luxemburg au stabilit să formeze Comunitatea Cărbunelui şi 
Oţelului, care s-a dezvoltat într-o uniune vamală completă şi, 
până la urmă, a căpătat o gamă largă de competenţe şi mult 
mai mulţi membri, devenind Uniunea Europeană. Orice 
altceva ar fi realizat aceasta, a calmat treptat una dintre cele 
mai distructive relaţii din istoria europeană. A existat o teorie 
potrivit căreia în spatele acestei realizări a stat o formă mai 
benignă a relaţiilor internaţionale, şi se poate argumenta că 
reuşita a fost excepţională. 

Dar nu s-a ajuns aici din întâmplare. Dacă un set de relaţii 
între democratiile liberale a devenit cald şi strâns, un altul a 
devenit ostil şi îngheţat. Expansiunea sistemului sovietic în 
Europa Centrală şi de Est, în 1945, a creat un sentiment de 
ameninţare care i-a făcut pe vest-europeni să accepte, din 
nou, o anumită responsabilitate pentru securitatea 
europeană. In 1949 s-a format Organizaţia Tratatului 
Atlanticului de Nord (NATO). În 1954, Uniunea Sovietică şi-a 
înfiinţat propria alianţă, valorificând controlul pe care îl 
stabilise deja asupra ţărilor satelit din Europa. Pacea pozitivă 
care s-a dezvoltat în Europa de Vest era aşadar dependentă 
de securitatea furnizată de Alianţa Nord-Atlantică. Orice 
încercare a germanilor din Vest de a privi mai degrabă spre 
Est decât spre Vest pentru relaţii politice şi economice ar fi 


fost împiedicată de Cortina de Fier, linia ce traversa 
continentul separând cele două blocuri ideologice şi militare. 
Acesta este motivul pentru care democraţia a fost un factor 
atât de agravant în timpul Războiului Rece. Istoria explică 
entuziasmul cu care, odată ce a apărut o şansă de a repara 
fractura ce diviza continentul, acest lucru s-a făcut prin 
aducerea democraţiei şi în fostele ţări comuniste. 

Dar, chiar şi în Europa, unde efortul acesta a avut în 
general succes, existau motive pentru prudenţă. În Balcani, 
de exemplu, violenţa şi instabilitatea au avut drept rezultat o 
combinaţie între mişcările spre independenţă şi democraţie 
şi naționalismul şi disputele legate de frontiere. Au apărut si 
alte probleme ale păcii capitaliste, legate de tranzitiile de la 
sisteme economice închise la sisteme deschise, cu legi 
imperfecte şi, în consecinţă, susceptibile la corupţie. Jack 
Snyder, care a subliniat importanţa teoriei păcii democratice, 
nu a negat şi chiar a dat importanţă modului în care 
democratizarea putea duce la nationalism, „atunci când 
elitele la putere într-o ţară trebuie să directioneze energiile 
populare către scopurile războiului şi ale dezvoltării 
economice”. Un grup de lucru al guvernului american a 
arătat că statele în tranziţie, sau care mai au până să fie 
democraţii, sunt predispuse către conflicte, mai ales atunci 
când interesele politice sunt legate de interese limitate, 
locale: 


Cea mai gravă situaţie în termenii riscului de instabilitate 
este de departe cea a unui peisaj politic care combină 
competiţia profund polarizată sau fracturată cu competiţia 
deschisă. Combinația abordării provinciale, limitate a politicii, 
de tip câştigătorul-ia-tot, cu ocaziile de a concura pentru 
controlul autorităţii centrale a statului este un adevărat butoi 
cu pulbere pentru crizele politice.» 


Aproape în aceeaşi perioadă în care era propusă teoria 
păcii democratice, statele pe cale să devină democraţii 
treceau prin conflicte şi violenţe interne. Aşa a ajuns 


chestiunea democratizárii să fie legată de un alt subiect 
important din anii 1990 - aparenta explozie a numărului de 
războaie civile. 


CAPITOLUL 13 
RÁZBOAIE NOI SI STATE ESUATE 


Un stat este o comunitate umaná care pretinde (cu succes) 
monopolul folosirii legitime a forței într-un teritoriu dat. 


Max Weber, Politica, o vocație şi o profesie, decembrie 1918: 


Am vorbit în capitolul 5 despre şocurile ulterioare Primului 
Război Mondial, când vechile state au suferit transformări 
radicale şi au fost create noi state. Ceva similar s-a întâmplat 
după al Doilea Război Mondial, în unele cazuri chiar în 
aceleaşi ţări. In Grecia, războiul civil a continuat până în 
1947, iar lugoslavia s-a unificat, în pofida luptelor violente 
între facţiuni, care combinau elemente atât etnice, cât şi 
ideologice.: Cele mai importante si mai durabile răsturnări de 
situaţie s-au petrecut în imperiile coloniale ale puterilor 
europene. După 1945 nu mai puteau face mare lucru pentru 
a-şi păstra coloniile. Eşecurile lor militare de la început, 
împotriva Germaniei şi Japoniei, le-au răpit aura de putere 
căreia nu i te puteai împotrivi. Le lipseau totodată energia şi 
resursele pentru a înăbuşi mişcările populare. Unele s-au 
străduit mai mult decât altele, provocând şi suferind 
numeroase pierderi. Francezii au purtat războaie sângeroase, 
în efortul lor de a păstra Indochina şi Algeria. Până la urmă 
au renunţat. Nu a fost nevoie decât de aproximativ treizeci 
de ani pentru încheierea procesului de  decolonizare. 
Portugalia a luptat cel mai mult, până când povara 
războaielor coloniale i-a doborât regimul autocratic, în 1974. 
Sfârşitul imperiului a însemnat că existau de-acum multe 
alte state. Organizaţia Naţiunilor Unite a crescut de la 
numărul iniţial de 51 de state membre, la numărul actual de 
193. Dintre aceste state noi, unele se luptau între ele, dar 


mult mai multe au fost afectate de conflicte în interiorul 
propriilor granite.» Astfel, în paralel cu Războiul Rece, marcat 
de relaţii tot mai strânse între democratiile occidentale, a 
existat şi un alt proces - decolonizarea, al cărei punct 
culminant a fost, fără îndoială, implozia comunismului 
european. 

Unele dintre statele noi erau aveau de suferit de pe urma 
instabilității cronice si a violenţei rezultate din aceasta. La 
jumătatea anilor 1990, această violenţă a atras atenţia, 
părând neobişnuit de intensă şi de răspândită. Chiar dacă 
riscul de război între marile puteri se diminuase, alte tipuri de 
război dominau acum buletinele de ştiri. Vestea bună, după 
cum a declarat un general de puşcaşi marini în rezervă în 
faţa Congresului SUA, era că „zilele de conflict armat între 
statele-natiune sunt pe sfârşite”.. Vestea proastă era cá 
aceasta se împletea cu o rábufnire subită a unor conflicte 
neobişnuit de urâte. Un studiu sustine că in 92 din cele 108 
de conflicte armate identificate în anii 1990 au fost implicate 
grupuri locale organizate, care luptau între ele sau cu 
guvernul.: Din anii 1980 până atunci, în fiecare moment au 
existat între 15 şi 25 de ţări afectate de războiul civil.: 

Mary Kaldor a anunţat apariţia a ceea ce a denumit prozaic 
„noile războaie” punându-le în contrast cu vechile războaie, 
din trecut, în termenii scopurilor lor şi al finanţării. Noile 
războaie se násteau din conflicte „naţionale, de clan, 
religioase sau lingvistice”, erau posibile din cauza 
„dezintegrării sau erodării structurilor statului modern”; si 
erau purtate prin metode ce ţineau de gherilă şi de 
insurgență. Schimbările au fost remarcate si de alţii, chiar 
dacă exprimările lor au fost diferite. Kalevi Holsti a vorbit 
despre „războaie populare”, duse de „grupuri strâns unite de 
forţe regulate, neînregimentate, celule şi, destul de des, de 
lideri războinici locali supuşi prea puţin sau deloc unei 
autorităţi centrale”, în contrast cu războaiele în care luptau 
„forţele armate organizate a două sau mai multe state”. 
Fostul comandant NATO sir Rupert Smith afirma că „nu mai 


există războiul” înţeles ca „bătălie în teren la care participă 
oameni şi tehnică militară”, ci drept „eveniment major, 
decisiv, într-o dispută de politică externă”. Se petrecuse în 
schimb o deplasare către „războiul între populaţii”, implicând 
deseori actori non-statali şi fiind aparent fara sfârşit.. Martin 
van Creveld a scris despre „dezvoltarea unei noi forme de 
conflict armat”, dus între „entităţi politice mult mai mici, mai 
puţin puternice şi în multe privinţe mai primitive, similare 
celor existente înainte de 1648”.: 

Existau motive pentru ca noutatea să fie pusă sub semnul 
întrebării. Multe conflicte din trecut s-au derulat în interiorul 
unor state divizate sau fragile, au văzut grupuri vulnerabile 
atacând violent până la punctul uciderilor în masă, au creat 
ocazii pentru criminali şi aventurieri, ca şi pentru activişti 
politici, şi au inclus metode militare neconvenţionale.» În 
plus, multe dintre conflictele care erau în prim-plan în anii 
1990 îşi aveau originile cu mult înainte de sfârşitul Războiului 
Rece şi reflectau slăbiciuni rămase din decolonizarea de după 
1945.» 

Nu se putea spune nici ca, asa cum sustinea Kaldor, aceste 
războaie erau unice prin sălbăticia lor. „La începutul secolului 
XX”, relata ea, „proporţia militarilor şi civililor căzuţi victime 
războaielor era de 8:1; în războaiele din anii 1990, proporţia 
victimelor între militari şi civili este de aproximativ1:8."» O 
afirmaţie similară a fost publicată în 1996 de UNICEF (Fondul 
ONU pentru Copii), cu privire la copiii victime de război: „În 
ultimele decenii ale acestui secol, proporţia victimelor în 
rândurile civililor a crescut constant; în al Doilea Război 
Mondial era de două treimi, iar la sfârşitul anilor \9A- a ajuns 
aproape de a. la sutá".» Era o statistică având un puternic 
impact politic, dar UNICEF nu a indicat nici o sursă.“ 

Originea afirmațiilor a fost depistată într-o lucrare din 1991 
ce prezenta în detaliu bilanturile de morti şi refugiaţi în 36 de 
conflicte armate importante petrecute în 1988-1989 şi care 
spunea că, „din peste cinci milioane de oameni ucişi în 
conflicte armate majore”, în jur de 4,4 milioane - sau 


aproximativ 90 la sută - erau civili. Analiza era însă 
defectuoasă. Ea îi aduna la numărul celor ucişi pe cei 
dezrádácinati de conflicte. Odată ce era exclusă această 
categorie, procentul civililor ucişi sau răniţi era în jur de 60 la 
sută.» Un studiu din 1989 a sugerat ca, dupa 1700, proporţia 
deceselor ce aveau legătură cu războiul a fost în mod 
constant în jur de 50 la sută», iar când Comitetul 
Internaţional al Crucii Roşii a publicat propriile estimări, în 
1999, a afirmat că între 30 şi 65 la sută dintre victimele 
conflictelor erau civili." Studiile privitoare la războiul din 
1992-1996 din Bosnia indică un număr de 92 207 decese 
legate de război, din care 39 684 (41 la sută) civili şi 57 523 
(59 la sută) soldaţi.» Astfel, chiar dacă cifrele civililor ucişi au 
atins niveluri îngrozitoare, nu s-au ridicat la valori fără 
precedent. 

Şi totuşi existau diferenţe între războaiele civile mai noi şi 
cele anterioare lor. În trecut, războaiele civile erau deseori 
purtate ca şi cum ar fi fost războaie interstatale (cum a fost 
cazul Războiului Civil American şi al celui din Spania), cu 
forte organizate pe poziţii bine stabilite.» Chiar şi campaniile 
care începeau cu miliții de voluntari ce se bazau pe 
ambuscade şi pe terorism aspirau să evolueze, la un moment 
dat, la nivelul de armate suficient de disciplinate şi de bine 
echipate ca să o înfrângă pe aceea a unui stat. Doar rareori 
şi cu multe retineri se ajungea la un acord de pace între 
beligeranti, mediat din exterior. Guvernele ezitau să accepte 
înţelegeri care, prin definiţie, însemnau compromisuri cu 
rebelii. Ele preferau să-şi zdrobească inamicii. Rebelii erau la 
fel de reticenti în a sprijini regimuri nelegitime. Potrivit unei 
estimări, între 1946 şi 1989 doar 12 războaie civile s-au 
încheiat cu un acord de pace, pe când 82 s-au terminat cu 
victoria militară fie a guvernului, fie a rebelilor. Deşi 
schimbarea nu a fost abruptă, între 1990 şi 2005 un număr 
de 27 de războaie s-au terminat cu acorduri de pace şi doar 
20 cu o victorie militară.» Dacă s-au încheiat cu acorduri de 
pace, aceasta nu s-a datorat, de obicei, vreunei înclinații 


bruste către ratiune a părţilor în conflict şi dorinţei de a pune 
capát vársárii de sánge, ci epuizárii participantilor. Acordurile 
nu au rezistat prea mult si violentele au reinceput adesea. 
Trásátura caracteristicá a multora dintre rázboaiele din anii 
1990 (si care continuá si in zilele noastre) a fost durata lor, 
incapacitatea ambelor tabere de a le pune capát si másura in 
care comunitatea internaţională a încercat să facă asta (cu 
mai mult sau mai putin succes).= 

Cum interesul pentru acest subiect a crescut rapid, a 
devenit evident că, în pofida îndelungatei istorii a războaielor 
civile, studierea lor academică era încă la început. Dacă 
războaiele interstatale au fost subiectul unei teoretizări 
intense, nu se putea spune acelaşi lucru despre războaiele 
intrastatale. Textele de bază în politica externă se ocupau de 
marile puteri, iar bazele de date erau dedicate războaielor 
dintre state. Când războaiele civile au început să atragă 
atenţia, diferenţele de cunoaştere şi de înţelegere au devenit 
dureros de evidente. În 1993, analistul german Hans Magnus 
Enzensberger a remarcat că „nu exista nici o teorie utilă a 
războiului civil”. Şaisprezece ani mai târziu, David Armitage a 
constatat că aceste conflicte, cu toate că erau mai frecvente 
decât cele dintre state, durau mai mult şi afectau mai mulţi 
oameni, continuau să fie „un domeniu de cercetare 
neglijat”. Bill Kissane a calificat drept „o surpriză si o 
omisiune demnă de mirare” faptul că războaiele civile „au 
fost ignorate de filosofia politică”, punând aceasta pe seama 
vizibilitátii mai mari a războaielor interstatale comparativ cu 
tensiunile din interiorul statelor şi a aversiunii provocate de 
fratricid.= În măsura în care existau, teoriile mergeau înapoi 
la clasicii politicii şi ai statului, la Hobbes cu Leviathanul lui, 
care aducea ordine în starea naturii şi apoi la teoriile 
democratice despre cum se îmbină ordinea cu 
consimţământul continuu. 

Se scrisese foarte putin despre ordinea interna ca 
problemă de nerezolvat. Un motiv era supoziţia că în mod 
normal putea fi rezolvată fie prin constrângere, fie prin 


consimtamant, iar esecurile erau cazuri excepţionale. Astfel, 
teoriile dezvoltării economice abia daca  mentionau 
importanţa securităţii. Trăsăturile improprii ale multor ţări 
postcoloniale, de la guvernarea monopartinică până la 
nerespectarea drepturilor omului, erau scuzate pe motive de 
imaturitate sau presupuse a fi o etapă dureroasă, de început, 
pe drumul către dezvoltare. Regula era să nu se intervină, 
lăsând statele să facă propriile greşeli, să le îndrepte cât de 
bine puteau şi să se maturizeze în ritmul lor. Preocuparea 
americanilor pentru războaiele de eliberare naţională din anii 
1960 a determinat unele cercetări. Acestea erau viciate de 
consideraţii ce ţineau de Războiul Rece, printre care 
presupunerea că războaiele acestea erau conduse din 
exterior si alimentate mai degrabă de promisiunile 
socialismului, decât de naționalismul furios. Efortul a slăbit în 
anii 1970, după retragerea din Vietnam, deşi erau încă în 
derulare conflicte sângeroase şi în măsură să atragă 
implicarea marilor puteri. Simpatizantii războaielor de 
eliberare naţională aveau tendinţa să se concentreze pe 
studiul revoluțiilor, mai eroice, chiar dacă mai putin frecvente 
decât războaiele civile. Contestarea autorităţii era înţeleasă 
în termeni de răspuns la opresiune.» După ce a făcut prea 
puţin ca să strângă date despre războaiele civile, deşi 
acestea au fost de cinci ori mai numeroase decât războaiele 
interstatale după 1945, Proiectul de corelări privind războiul 
a decis, cu întârziere, că situaţia trebuia remediata.» 

Anii 1990 au adus „un boom în studiul războiului civil". 
Dar interesul brusc, după neglijarea din trecut, însemna că 
nu exista o singură abordare disciplinară dominantă, 
consacrată, sau un model care să pretindă că ar îngloba 
cauzele, derularea şi consecinţele tuturor războaielor civile. 
Nu exista nimic comparabil cu teroriile realiste ale sistemului 
de state sau cu propunerile idealiste privind reforma 
acestuia. Diversitatea reală a modurilor în care ordinea 
internă putea fi distrusă reprezenta o provocare pentru cei ce 
încercau să construiască o teorie universală. Bazele de date 


s-au îmbunătăţit, astfel încât să cuprindă si războaiele civile. 
Acestea erau conflicte în care se întâmpla frecvent ca sferele 
militară, civilă si infractionala să fuzioneze, iar noţiunea de 
„morţi în luptă” era ambiguă. Oamenii participau la aceste 
conflicte neoficial şi ocazional. Ce trebuia măsurat si ce 
putea fi măsurat erau chestiuni dificile, în special în situaţiile 
volatile, în care colectarea datelor putea fi periculoasă şi 
discutabilă. Chiar dacă războaiele civile aveau unele trăsături 
comune, deseori existau numeroase aspecte distincte care 
limitau posibilităţile de comparaţie, inclusiv interacţiunile cu 
statele vecine, care de multe ori aveau propriile conflicte. S-a 
adunat o mare cantitate de material, dar rezultatele analitice 
erau deseori parţiale şi contradictorii, variind în funcţie de 
importanţa acordată factorilor structurali sau interni. Unii 
teoreticieni au considerat că problema ţinea de măsura în 
care statele erau predispuse sau nu la violenţă internă; alţii 
voiau să studieze mai amănunţit motivațiile şi caracterul 
celor care provocau violențele. În funcţie de studiile 
consultate, gradul de diversitate etnică sau cel de reformă 
democratică puteau fi factori agravanti sau atenuatori.” 
Primele studii academice de dupa 1990 au fost influențate 
de abordarea având în centru statul, consacrată în relaţiile 
internaţionale, însemnând că în loc să caute să generalizeze 
de la nivelul statului la un sistem mai larg, ele se concentrau 
pe conflictul din interior, folosind deseori un cadru 
conceptual similar.» A fost nevoie de timp până să înceapă o 
cercetare adecvată a actorilor substatali.» În timp, cele mai 
bune studii au fost cele care au apelat la statistică unde a 
fost nevoie, fără să o pună pe primul plan, ci îmbinând-o cu 
munca de teren şi cercetarea arhivelor. Ca rezultat, 
concluziile lor au fost deseori mai puţin clare, dar mai fiabile. 
Trăsăturile superficiale ale noilor războaie - sălbăticia lor, 
polarizarea etnică şi legăturile cu activitatea infractionala - 
au fost cele care au atras iniţial cele mai multe comentarii. 
Aceasta a dus la o concentrare pe factorii care făceau statele 
să se destrame. In iunie 1992, secretarul general ONU 


Boutros Boutros-Ghali a prezentat un raport, An Agenda for 
Peace (O agendă pentru pace), care, printre alte subiecte, 
trata problemele „construirii păcii post-conflict”, analizând 
„acţiunile pentru identificarea şi sprijinirea structurilor care 
vor să întărească şi să consolideze pacea, pentru a evita o 
reizbucnire a conflictului".» In anul următor, pledând pentru 
noi forme de tutelă ONU care să sprijine statele care evident 
nu se puteau descurca singure, Gerald Helman şi Steven 
Ratner îşi începeau articolul cu un avertisment dramatic: 


Din Haiti, în emisfera vestică, până în rămăşiţele fostei 
lugoslavii, în Europa, din Somalia, Sudan si Liberia, în Africa, 
până în Cambodgia, în sud-estul Asiei, apare un fenomen nou, 
neliniştitor: statul-natiune eşuat, cu totul incapabil să se 
susţină pe sine însuşi ca membru al comunităţii 
internationale... Cum aceste state cad în violenţă şi anarhie - 
punându-şi în pericol cetăţenii şi amenintandu-si vecinii prin 
valurile de refugiaţi - devine evident că trebuie făcut ceva... Cu 
toate că alinarea suferințelor lumii în curs de dezvoltare este 
de multă vreme o însărcinare majoră, salvarea statelor eşuate 
se va dovedi o provocare nouă - şi diferită în numeroase 
aspecte.= 


Alţii au ajuns să scrie despre „state în colaps”, „state 
instabile”, „state fragile”, „state cu risc” sau, pur şi simplu, 
„state slabe”. S-ar putea face diferențieri fine între aceste 
stări, dar ideea de bază era că unele state reprezentau un 
pericol pentru ele însele şi pentru vecinii lor, aşa că trebuiau 
puse într-un echivalent international al terapiei intensive. In 
2002, în strategia naţională de securitate a SUA apărea, după 
atacurile teroriste din 11 septembrie 2001, observaţia că 
„America este ameninţată acum nu atât de statele agresive, 
cât de cele esuate".» 

Celebra definitie a statalitátii datá de sociologul german 
Max Weber, cu care a început acest capitol, a fost enuntata 
la sfârşitul anului 1918, într-un moment în care propria lui 
tara risca să se destrame din cauza recentului eşec în război 
şi a violenţei revoluţionare. Era o situaţie care lăsa expuse 


rádácinile cele mai profunde ale puterii. La rázboi civil se 
ajunge atunci când o guvernare este în pericol să fie înlocuită 
de o alta ca rezultat al unei revolte înarmate, sau când se 
pierde o parte din teritoriu ca rezultat al secesiunii. Când 
guvernele pierd fără luptă monopolul forţei legitime, aceasta 
poate fi rezultatul unei lovituri de stat militare sau al faptului 
că armata a refuzat să intervină pentru suprimarea unor 
proteste non-violente, cum ar fi revoltele provocate de 
penuria de alimente sau grevele. Când un regim are 
necazuri, loialitatea forţelor armate poate deveni rapid o 
problemă cheie. Există numeroase contestări ale statului 
care pot fi rezolvate prin acţiuni politienesti sau a căror 
extindere poate fi oprită. Odată ce provocările ating un nivel 
la care înfrângerea lor devine principala misiune a forţelor 
guvernamentale, avem de-a face cu un război civil. In acest 
punct nu există mare diferenţă între un război în interiorul 
statului şi un război între state. Revolta fie reuşeşte, fie este 
zdrobită. 

Weber a legat monopolul forţei legitime de un teritoriu 
definit. Inviolabilitatea graniţelor internationale era un 
principiu vital al ordinii internationale. Aceasta sustinea 
acceptarea granitelor stabilite si descuraja orice tentativá de 
contestare a lor. Rezumând concluziile studiilor privind 
impactul teritoriului asupra războiului, Toft a remarcat că 
atunci când graniţele nu erau „trasate de-a lungul unor 
frontiere administrative interne sau externe ce existaseră 
anterior” exista un risc special să fie contestate, ca şi în cazul 
„graniţelor care nu cădeau sub incidenţa legislaţiei 
internaţionale”. Din cauză că oamenii se identificau cu 
teritoriul şi le păsa mai mult de patria lor decât de alte 
ţinuturi, „războaiele pentru teritoriu tindeau să dureze mai 
mult şi să fie mai greu de rezolvat decât războaiele purtate 
pe alte teme”.= 

Când ţările se divizau ca să se adapteze unor comunităţi 
sau ideologii distincte, rezultatele nu erau încurajatoare. De 
exemplu, în 1947 au existat două acţiuni de decolonizare 


pentru care responsabilá a fost Marea Britanie si care au 
lăsat nerezolvată chestiunea graniţelor. Impărțirea Indiei 
Britanice în India şi Pakistan, precum şi cea a Palestinei între 
Israel şi arabi au provocat imediat conflicte şi au dus la serii 
de războaie care este posibil să nu se fi încheiat nici azi. 
Divizările ideologice ale Germaniei şi Coreei între regimuri 
pro-occidentale si  pro-sovietice au furnizat cea mai 
periculoasă problemă a Războiului Rece şi un război urât în 
Asia de Est, şi el încă nerezolvat, la mai bine de şaizeci de ani 
după încetarea focului. Divizarea putea fi un răspuns la 
provocarea războiului civil, dar cu riscul ca lupta între cele 
două tabere să devină una între state, în loc de una 
intrastatală. 

Respectarea vechilor graniţe coloniale chiar şi în epoca 
post-colonială a fost văzută ca o modalitate de a reduce 
riscul războaielor interstatale, cu toate că mărea riscul ca 
războaiele să apară în interiorul statelor. Din anii 1960 până 
la sfârşitul Războiului Rece, însă, au fost zece războaie civile, 
dar si opt războaie interstatale. Toate războaiele 
continentului aveau tendinţa să fie mari, de durată şi 
complexe. În orice moment de după 1960, cam o treime din 
statele africane au fost afectate în măsură mai mare sau mai 
mică de un conflict intern. La începutul anilor 1990, 
conflictele de pe acest continent erau considerate, de regulă, 
ca fiind cele mai distructive dintre „noile războaie”. După 
unele estimări, până la sfârşitul deceniului, Africa număra 80 
la sută din mortile în luptă din toate conflictele lumii. 

Principiile care au modelat decolonizarea respectau Carta 
ONU, aşa că s-au păstrat graniţele prestabilite şi au fost 
respinse cererile de autodeterminare. In 1960, procesul a 
luat amploare, cu apariţia a 37 de state noi în Asia, Africa şi 
Orientul Mijlociu, iar Adunarea Generală a ONU a promulgat 
declaratia-reper privind „acordarea independenţei ţărilor si 
popoarelor din colonii”. Aceasta confirma că 
autodeterminarea însemna introducerea în colonii a 
autoguvernării în baza graniţelor existente şi nu acceptarea 


revendicărilor teritoriale ale diferitelor naţionalităţi. Nu avea 
să existe sprijin pentru secesiune. 

Ceea ce lipsea de cele mai multe ori era capacitatea 
statului. In perioada colonială, aceste ţări fuseseră ocupate, 
exploatate şi administrate de străini. Până în ultima clipă, 
autorităţile fuseseră mai preocupate să suprime cererile de 
independenţă decât să pregătească poporul pentru 
guvernare. Conducătorii si  birocraţii noilor state 
independente aveau, în general, prea puţină experienţă, 
carierele lor de dinainte limitându-se la poziţii minore în 
administraţie sau la activismul politic. Aceste deficienţe s-ar 
fi putut remedia printr-o tranziţie mai lungă şi mai atentă la 
autoguvernare, care însă a fost respinsă ca fiind 
condescendentă şi pretext de amânare a independenţei. In 
declaraţia ei din 1960, Adunarea Generală ONU a insistat că 
respectiva capacitate de autoguvernare nu trebuia să fie un 
criteriu decisiv (deşi aceasta era poziţia Cartei ONU). In 
schimb: „inadecvarea pregătirii politice, economice, sociale 
sau educaţionale nu ar trebui să servească niciodată ca 
pretext pentru întârzierea independentei”.» Oricum, odată ce 
era clar că avea să vină independenţa, colonizatorul nu mai 
avea nici un stimulent să rămână. 

Tot aşa cum marile puteri „s-au îmbulzit” să colonizeze 
Africa în secolul al XIX-lea, în anii 140. „s-au împrăştiat” în 
grabă. O trăsătură izbitoare a perioadei de la îmbulzire până 
la împrăştiere era cât de puţin se schimbaseră graniţele celor 
55 de tari din Africa.» Şi aceasta în pofida arbitrarului lor. 
Autoritatile coloniale le trasasera fara sa tina cont de 
etnografie sau de geografie si cu o preferinţă exagerată 
pentru liniile drepte. Lordul Salisbury a facut o descriere a 
procesului: 


Ne-am apucat să desenám linii pe hărţile unor locuri in care 
nici un alb nu pusese vreodată piciorul. Ne dădeam unul altuia 
munţi şi râuri şi lacuri, doar uşor stingheriti de micul 
impediment că nu ştiam niciodată exact unde se aflau munţii şi 
râurile şi lacurile.» 


Şi totuşi aceste granite au fost confirmate la începutul 
secolului XX pentru a o scoate la capăt cu revendicările 
concurente ale Marii Britanii, Franţei, Belgiei şi Germaniei, şi 
apoi din nou, în 11, de către Organizaţia Unităţii Africane 
(OUA). Membrii OUA s-au angajat „să respecte frontierele 
existente la dobândirea independenţei naţionale.” 

OUA a stabilit totodată o normă clară, şi anume că orice 
încercare de a diviza aceste state trebuia descurajată. Când 
a venit prima încercare serioasă - Biafra a încercat să se 
desprindă de Nigeria, la sfârşitul anilor 1960 - OUA şi-a pus 
toată influenţa în serviciul guvernului central de la Lagos. Cu 
toate greutăţile provocate de război, în 1967, OUA a 
condamnat orice încercare de secesiune. In acest mod era 
stăvilită logica autodeterminárii. Guvernele se opuneau 
cererilor de mai mare autonomie sau chiar de secesiune ale 
minorităţilor nemultumite. Statul avea prioritate în fata 
naţiunii. 

În timp ce ţările îşi păstrau integritatea teritorială, 
problemele economice şi tensiunile sociale se intensificau, şi 
guvernele făceau eforturi să găsească soluţii politice. 
Aceasta a creat ceea ce Robert Jackson a descris ca fiind o 
situaţie fără precedent în care statele, oricât haos ar fi fost 
pe plan intern, încă mai puteau presupune că nu aveau să se 
confrunte cu agresiunea externă sau chiar cu forme mai 
slabe de intervenţie. Erau nişte „cvasi-state”, în măsură să 
beneficieze de „posibilitatea existenţei internaţionale legale 
ca entitate suverană (statalitate juridică), în absenţa 
existenţei socio-politice interne ca stat efectiv (statalitate 
empirică)”. Statalitatea lor nu era subminată de un 
sentiment national colectiv si puternic. 

Nici un stat nu a urmat aceeaşi cale politică, însă curând 
aveau să se evidentieze anumite patologii. Deoarece nici 
unul nu a moştenit şi nici nu a fost capabil să construiască 
fundaţiile unor instituţii statale eficiente, cei aflaţi în poziţii 
de conducere, de obicei cei care conduseseră campaniile 
pentru independenţă, nu se puteau simţi în siguranţă. In 


primul rând, prestigiul liderilor charismatici si mândria 
independenţei lăsau prea puţin loc unor partide de opoziţie 
credibile. Avertismentele privind pericolul factiunilor în fata 
marilor provocări ale dezvoltării au servit drept justificare 
pentru guvernarea monopartinică. Odată cu consolidarea 
puterii au venit riscurile asociate, de trafic de influenţă şi de 
corupţie, folosite pentru îmbogățirea elitelor şi cumpărarea 
opozanților. Rivalii la putere care nu puteau fi cooptați erau 
scoşi din politica locală prin exil, asasinare şi trimiterea la 
închisoare. 

Mulţi din prima generaţie de lideri au reuşit aceasta, iar cei 
care le-au urmat au avut şi ei deseori decenii la putere.» 
Pentru alţii, orice sentiment de securitate provocat de 
asemenea măsuri a fost unul temporar. Forţele armate din 
Africa erau, în general, organizate după modele europene 
tradiţionale şi la început mulţi dintre ofiţeri erau europeni, 
dar erau mai mici şi mai slab echipate. Cum politicienii 
încercau să le reformeze şi uneori să-şi suprime opozantii, 
relaţiile dintre militari şi civili puteau deveni tensionate. In 
absenţa unor soluţii politice alternative, conducătorii militari 
au început să ia problemele în propriile mâini. Intre 1963 şi 
1978, în Africa au fost 38 de lovituri de stat militare care au 
reuşit.» Acestea au fost prezentate ca salvatoare pentru tara, 
însă, de obicei, motivele au fost altele, de la ambiţii 
personale până la teama de o epurare iminentă. Din cauza 
acestui risc, loialitatea şi nu competenţa a ajuns să fie 
criteriul esenţial atunci cand guvernele îşi desemnau 
conducătorii militari. Aceasta nu a ajutat deloc la eficienţa 
operaţională a armatelor, în condiţiile în care unitatea de 
comandă era descurajată, iar trupele de elită erau păstrate 
pentru protejarea guvernului. 

Plângerile rămâneau fără răspuns. Grupurile tribale 
minoritare se puteau simţi excluse, lipsite de reprezentare în 
guvernul central şi discriminate la alocarea veniturilor. 
Rezultatul a fost că regiuni întregi au devenit neloiale şi 
uneori în revoltă fátisá: cu capacităţile lor limitate şi 


distragerile politice, armatele nu reuseau întotdeauna să 
lichideze revoltele şi să împiedice înrăutățirea lucrurilor. 
Nimic din toate acestea nu ajuta la dezvoltarea economică a 
unei ţări. Puterea fără responsabilitate şi nevoia de a le purta 
de grijă susținătorilor au încurajat corupţia. La sfârşitul 
Războiului Rece, doar cinci ţări din Africa subsahariană erau 
considerate parţial democratice. 

În astfel de condiţii deloc promițătoare, necesităţile 
supravieţuirii politice erau cele care determinau acţiunile 
conducătorilor. În ultimă instanţă, era necesar să se păstreze 
controlul capitalei. O revoltă într-o regiune îndepărtată putea 
fi ignorată, însă odată ce guvernanţii erau izgoniți din 
clădirile simbolice ale statului şi nu mai puteau să se 
adreseze populaţiei prin mass-media - erau pierduţi. După 
capitală, prioritatea următoare erau regiunile aducătoare de 
venituri, chiar dacă asta însemna ca alte zone să fie lipsite de 
fonduri. Localizarea resurselor naturale, fie ele terenuri 
petroliere, mine de diamante sau alte produse, reprezenta un 
factor cheie în stabilirea priorităţilor pentru controlul 
teritorial. Dacă toate aceste măsuri se dovedeau insuficiente, 
atunci era nevoie de sprijin extern. Regimuri putrede au 
putut fi menținute prin finanţare externa, prin furnizare de 
echipamente militare şi de instruire, iar, în ultimă instanţă, 
prin trupe străine. Dar rebelii puteau să capete şi ei sprijin 
extern. Prin „alianţe transnationale", liderii învecinaţi puteau 
vedea un prilej de a câştiga influenţă asupra unei regiuni 
adiacente sau asupra unor resurse cheie. Ei puteau să 
sprijine grupuri cu care aveau o anume afinitate şi să nu 
permită refugiul propriilor grupări rebele. In trecut ei ar fi 
putut să cucerească teritorii semnficative, dar asta era 
interzis acum de normele graniţelor fixe si ale non- 
agresiunii.« În multe cazuri este mai potrivit să se vorbească 
de „zone de război regional” decât de războaie civile, 
întrucât grupurile şi acţiunile se deplasau fără să ţină cont de 
graniţele naţionale. Progresiv, graniţele deveniseră mai puţin 
relevante.« 


CAPITOLUL 14 


RESENTIMENTE STRÁVECHI SI RESURSE 
BLESTEMATE 


Statele natiune vor rámáne cei mai puternici actori ín lumea 
afacerilor, dar principalele conflicte din politica mondialá se vor 
produce íntre natiuni si grupuri din civilizatii diferite. Ciocnirea 
civilizaţiilor va domina politica globală. Liniile de demarcaţie 
între civilizaţii vor fi liniile bătăliilor din viitor. 

Samuel Huntington Ciocnirea civilizatiilor?, 1993: 


O explicatie timpurie pentru ceea ce a párut sá fie o 
rábufnire a conflictelor în anii 1990 era cá tot ceea se 
petrecea nu era, de fapt, nou, ci doar reînvierea unor 
adversitáti cu rádácini profunde. In 1993, Samuel Huntington 
a contestat optimismul fostului lui student, Francis 
Fukuyama. Pe măsură ce divizările ideologice se estompau, 
argumenta el, aveau să intre în joc factori mult mai 
elementari, reflectând culturi şi tradiţii diferite, construite de- 
a lungul secolelor. Originile acestor divizări erau mai puţin 
interesante decât persistenta lor. El nu a negat puterea 
civilizaţiei occidentale, dar a presupus că aceasta îşi atinsese 
apogeul. Aceasta trebuia să se împace acum cu evoluţia unei 
geopolitici destul de complicate, definită prin diferenţe de 
civilizaţie şi care devenise mai importantă după finalul epocii 
coloniale. 

Civilizaţiile în conflict aveau rădăcini religioase, dar impor- 
tanta reală a religiei nu era clară, deoarece religiozitatea 
putea îmbrăca numeroase forme. Religia era o etichetă 
facilă, dar însemna prea puţin atunci când era ataşată unor 
grupuri de oameni care urmau doar un minimum de practici 
religioase. Religia se putea referi totodată la convingeri 


inrádácinate profund, care influentau toate aspectele vietii. 
Dacá nu erau separate una de cealaltá, argumentatia putea 
foarte uşor să se învârtă în cerc. Dacă tuturor actorilor politici 
li se putea atribui o identitate religioasă, atunci curând toate 
conflictele aveau să pară că aveau o cauză religioasă.: O 
abordare mai discriminatorie ar fi subminat teza lui 
Huntington. Şi era cert că oferea o explicaţie deloc 
multumitoare pentru războaiele din trecut.: 

La fel ca în cazul lui Fukuyama, nuanțele argumentarii s-au 
pierdut atunci cand titlul, Ciocnirea civilizațiilor, s-a 
transformat într-un slogan ce părea să surprindă importanţa 
crescândă a naţionalismului şi a identităţii culturale în 
conflictele anilor 1990. El a întărit impresia că mácelul era 
nihilist şi aproape instinctiv, reflectare a unei uri străvechi 
care consuma comunităţi întregi. Implicatia unui conflict 
vechi de secole era că acesta era probabil predestinat să 
continue mult în viitor şi nu se putea face mare lucru pentru 
a-i pune capăt. 

Războaiele din fosta lugoslavie se potriveau în aparenţă cu 
teza lui Huntington, deoarece ele aveau într-adevăr loc pe 
vechi linii de fractură ale Europei, dintre vechile imperii 
austro-ungar si otoman, precum şi între catolicism, 
ortodoxism si islam, unde identitățile nationale fuseseră 
modelate (n secolul precedent de revendicările la 
autodeterminare. Una dintre aceste revendicări, marcată de 
un foc de armă tras în capitala bosniacă, Sarajevo, 
declanşase Primul Război Mondial. La începutul anilor 1990, 
oamenii erau mutaţi cu forţa din casele lor din cauza 
apartenenţei la o etnie - un proces care avea să capete 
denumirea de „purificare etnică”. Aceasta a fost pusă în 
legătură cu evenimente comparabile din istoria regiunii, în 
special cu angajamentul ustasilor croaţi de a „purifica 
terenul” în timpul ocupaţiei germane a lugoslaviei, eufemism 
folosit pentru atacul lor împotriva sârbilor care erau frecvent 
masacrați sau izgoniți. Au urmat atacurile la fel de brutale ale 


sârbilor împotriva croatilor după retragerea germanilor, chiar 
dacă nu la aceeaşi scară. 

Astfel, atunci când s-a observat un comportament similar 
în anii 1990, implicatia a fost că acesta era un proces cu 
rădăcini profunde, care nu avea să ia sfârşit decât odată cu 
crearea unor zone omogene din punct de vedere etnic: 


Cum în nici un stat nu au mai rămas minorităţi semnificative, 
iar părţile în conflict s-au baricadat în siguranţă în spatele 
graniţelor ,nationale", nu se poate spera decât că motoarele 
conflictului vor fi scoase din funcţiune şi ciclurile de violenţe 
sângeroase care au tulburat istoria Balcanilor vor fi ajuns, în 
sfârşit, la final.: 


Secretarul de stat american în exerciţiu Lawrence 
Eagleburger descria conflictul iugoslav ca fiind ,irational". 
Conflictul etnic, explica el, „înseamnă instinct, înseamnă ură; 
nu se duce pentru vreun set de valori sau de obiective; el, 
pur şi simplu, merge înainte”: În 1993, scriitorul Robert 
Kaplan a publicat cartea Balkan Ghosts (Fantomele 
Balcanilor), care încuraja opinia că războaiele din vremea 
respectivă izbucniseră într-o regiune „plină de resentimente 
sălbatice, alimentate de sărăcie şi alcoolism”, într-un „labirint 
de sate de munte amestecate din punct vedere etnic”.: Una 
dintre implicaţii era că nu se putea face cu adevărat ceva. Se 
spune cá reticenta preşedintelui Clinton de a interveni în 
conflict fusese rezultatul citirii cărţii lui Kaplan, care, după 
cum s-a remarcat, „sublinia că oamenii aceştia se omorau de 
secole unii pe alţii în războaie tribale şi religioase”. 

Intr-un articol apărut in 199, citit şi el în notă aprobativă 
de Clinton, Kaplan avertiza cu privire la o „anarhie pe cale să 
se instaleze”. In locul statelor-natiune, el vorbea despre „o 
epoca de juxtapuneri fără subiect, în care tabelul de 
clasificare a statelor naţiune va fi înlocuit de un amalgam 
haotic de oraşe-state, state în paragină, regionalisme 
nebuloase şi anarhice”. Perspectiva era sumbră: 


Rázboaiele viitorului vor fi cele ale supravietuirii comuni- 
tátilor, agravate sau de multe ori provocate de sărăcia 
mediului inconjurátor. Aceste rázboaie vor fi subnationale, 
însemnând cá statelor şi guvernelor locale le va fi greu să-şi 
protejeze fizic proprii cetăţeni. Acesta este modul în care multe 
state vor pieri în cele din urmă.: 


Mai târziu, Clinton avea să-şi exprime public regretele 
pentru îmbrăţişarea „tezei urii străvechi”. In 1999, de acum 
angajat într-o campanie împotriva liderului iugoslav Slobodan 
Milošević pe tema provinciei Kosovo, el şi-a cerut scuze 
pentru că pusese conflictul pe seama „unui fel de boală 
balcanică” a nesfârşitelor duşmănii sângeroase bazate pe 
resentimente implacabile. „Eu însumi m-am făcut vinovat de 
a fi spus asta o dată sau de două ori”, declara el, „şi regret 
acum mai mult decât pot spune.” 

Investigarea sistematică a anumitor conflicte a demonstrat 
că deseori se întâmpla ca guvernele sau activiştii politici să 
alimenteze violențele pentru propriile scopuri. Nivelurile 
tensiunii în astfel de locuri înainte de război nu erau cu mult 
mai înalte decât în locuri în care violenţa fusese evitată. Cu 
toate că limbajul sugera adesea că astfel de conflicte 
însemnau vecini care îşi omorau vecinii, bilanturile arătau că, 
de obicei, era vorba doar de o mică proporţie din populaţia 
de bărbaţi adulţi. În plus, victimele erau deseori moderati din 
acelaşi grup, care se opuneau extremiştilor. Chiar şi atunci 
când comunitățile aveau o istorie îndelungată de 
antagonisme reciproce, tot mai trebuia explicat de ce 
violențele dintre ele izbucneau într-un anumit moment.» 

Astfel, potrivit uneia dintre criticile aduse stereotipului 
„resentimentelor străvechi”, ceea ce se petrecuse în Croaţia 
şi Bosnia nu ţinea atât de „o furie a naţionalismului - fie el 
străvechi sau de inspiraţie nouă - ci mai degrabă de acţiunile 
unor ucigaşi recent ajunşi la putere şi lipsiţi de orice 
control”. Warren Zimmerman, care a fost ambasador al SUA 
în lugoslavia, a remarcat că „scursurile societăţii - escroci, 
criminali, chiar si ucigaşi plătiţi - s-au ridicat din mocirlá ca 


să devină luptători pentru libertate si eroi nationali”.» 
Aceasta aducea însă întrebarea cine le dăduse putere 
acestor infractori. Ei au fost folosiţi pentru un scop.» Cu cât 
arăta mai mult analiza spre aversiunea reciprocă izvorâtă din 
societate, mai degrabă decât spre ceva încurajat şi dezvoltat 
la nivelul elitelor, cu atât ieşea în evidenţă că singura 
variantă plauzibilă era „o atrocitate deliberată, care ar fi 
putut fi evitată, comisă de un grup identificabil de faptasi”.« 
Aceasta nu însemna că făptaşii erau întotdeauna atât de uşor 
de identificat. Fiecare tabără avea propria versiune ca să 
explice de ce lupta îi era justificată şi în acord cu principiile 
autodeterminării. Când aceasta se combina cu complexitatea 
politicii, se ajungea inevitabil la confuzie.» Astfel, într-o 
lucrare publicată de reputatul Institut Internaţional pentru 
Studii Strategice, John Zametica a subliniat necesitatea unei 
analize politice dezinteresate. „Atâta timp cât comunitatea 
internaţională, înclinată spre bunăvoință, continuă să se 
implice din ce în ce mai mult în zonele de conflict din toată 
lumea, principala ei armă trebuie sa fie cunoaşterea.” 
Contribuţia proprie a lui Zametica atribuia problemele 
Bosniei faptului că ar fi fost deturnată de o coaliţie 
musulmano-croată. El a scos în evidenţă legitimitatea 
dorinţei sârbilor de a-şi delimita propria zonă de autonomie. 
La scurt timp după publicarea acestei lucrări, John a devenit 
Jovan şi a apărut în postura de consilier principal şi purtător 
de cuvânt al liderului sârbilor bosniaci, Radovan Karadzic.» 
Antecedentele conflictului din Bosnia au fost lungi şi 
complexe, dar originile crizei din anii 1990 s-au aflat în 
folosirea profitabilă a naţionalismului de către Slobodan 
Milošević ca preşedinte al Serbiei. Aceasta a pus presiune pe 
unitatea lugoslaviei. Când tara s-a destrămat, strategia 
sârbilor a fost să elimine sau să expulzeze populaţia non- 
sârbă din zonele sârbeşti. Violenţa nu a fost întâmplătoare, ci 
deliberată. „Scara, gama şi consecventa metodelor folosite”, 
remarca James Gow, „necesitau o coordonare puternică şi 
planificare.” Concentrarea asupra elitei fără să se tina cont 


de circumstantele care oferiserá credibilitate nationalismului 
ei era, de asemenea, problematicá. Ea simplifica foarte mult 
cauzele conflictului şi totodată încuraja „convingerea profund 
înrădăcinată că în general copiii erau buni şi, în consecinţă, 
comportamentul reprobabil este explicat cel mai bine prin 
conducători, profesori sau părinţi rai”.» Evenimentele din 
lugoslavia trebuiau înţelese prin prisma istoriei ţării, care 
furniza temele mesajelor naţionaliste, sau prin structurile 
sociale care conditionau răspunsul. Politica a dus la 
distrugerea ţării. Cei care căutau o rezolvare a conflictului 
erau nevoiţi să înţeleagă această politică. 

Conflictele din fosta Iugoslavie şi din alte parti au apărut 
deoarece anumiţi lideri politici şi militari le-au dorit, şi nu din 
cauza vreunei răbufniri populare. Cum un război civil este în 
esenţă o dispută între nemulţumire şi represiune, poate că 
nu este deloc susprinzător că o intensificare a ambelor, şi în 
special a represiunii de către un regim nesigur, reprezintă 
unul dintre cele mai sigure semne pentru izbucnirea unui 
război civil (deşi aceasta seamănă oarecum cu a spune că 
aspectul unei tumori este un semn pentru instalarea 
cancerului). 

Odată conflictul declanşat, însă, sentimentul de identitate 
etnică se poate intensifica şi poate căpăta un înţeles mai dur. 
Națiunea, tribul sau grupul etnic este un construct social, 
deseori mai putin cristalizat sau „primordial” decât se 
presupune.» Multe sunt de origine relativ recentă, încurajate 
în trecut de guvernările coloniale ca parte a strategiei de a 
diviza pentru a conduce, sau alimentate de intelectuali furioşi 
şi de lideri politici oportunişti. Şi totuşi, indiferent când şi cum 
s-ar fi conturat aceste identități, ele puteau deveni elemente 
vitale ale vieţii politice şi, odată mobilizate, mai puţin 
maleabile decât se presupunea. Ele nu puteau fi modificate 
după voie odată ce se schimbau agendele politice, după cum 
nici tensiunile nu puteau fi intensificate la un moment dat şi 
apoi minimalizate de dragul unei armonii ulterioare. 


Când guvernele actionau pe baza identităţii si erau 
percepute ca discriminând grupurile minoritare, sau, mai 
grav, foloseau măsuri represive pentru a reduce nemultumitii 
la tăcere şi forţa pentru a zdrobi revoltele, identitatea ieşea 
şi mai mult în evidenţă.» Cu cât dura mai mult conflictul într-o 
formă sau alta, cu atât suferinţele, atrocitățile şi trádárile din 
trecut deveneau parte din cultura grupurilor şi le pregăteau 
pentru episoadele viitoare. Nu era obligatoriu ca diversitatea 
etnică şi religioasă să ducă la război, dar, odată ce războiul 
avea loc, era foarte probabil ca animozitátile acestea să se 
agraveze şi apoi să persiste. Mai mult, era greu să fie excluşi 
din procesul de pace aceia care vorbeau în numele diferitelor 
grupuri, chiar şi atunci când erau responsabili pentru 
declanşarea violențelor. Ei  insistau să participe la 
soluţionarea problemei pe care ei înşişi o creaseră. Acesta 
este motivul pentru care, în practică, prin concentrarea pe 
etnicitate în combinaţie cu principiul autodeterminárii s-a 
ajuns la propuneri de divizare în vederea obţinerii unor mici 
státulete relativ omogene, şi pentru care conflictele 
polarizate etnic pot fi printre cele mai dificil de încheiat, cu 
excepţia cazului în care una dintre părţi este înfrântă 
categoric în război.» Când grupurile nationale erau răspândite 
în mai multe state (de exemplu, kurzii în Orientul Mijlociu), 
atunci un vecin putea face tot posibilul pentru a preveni 
înfrângerea celor de aceeaşi identitate cu el. Interacțiunea 
dintre structurile sociale şi politice era aşadar una complexă. 
Cu toate acestea, punctul de plecare pentru orice încercare 
de înţelegere a răspândirii războaielor civile si a dificultății 
rezolvării lor stă în slăbiciunea statelor şi în exploatarea 
politică a divizării.» 

Africa a fost un exemplu important în avertismentul din 
1994 al lui Robert Kaplan cu privire la „anarhia pe cale să se 
instaleze”. „Viitorul imediat al Africii ar putea să fie foarte 
grav”, declara el, până la punctul în care „ambasadele 
străine sunt închise, statele intră în colaps, iar contactul cu 
lumea exterioară se face prin misiuni comerciale pe țărm, 


periculoase si bántuite de boli”.» În 2000, un titlu din The 
Economist vorbea despre „Africa fără sperantá."» Continentul 
prezenta prea multe dintre trăsăturile care făceau războiul 
civil foarte probabil. La slăbiciunea cronică a statelor se 
adăugau sărăcia, inegalitatea şi lipsa locurilor de muncă 
plătite suficient pentru bărbaţii tineri. Chiar şi terenul părea 
adecvat războiului de gherilă, oferind adăpost şi ocazii pentru 
ambuscade, precum şi pentru câştiguri teritoriale 
ocazionale.» 

În inima celui mai grav episod de violenţă din Africa s-a 
aflat Congo, a doua ţară ca mărime de pe continent, situată 
în centrul lui şi înconjurată de ţări cu probleme - printre care 
Republica Centrafricană şi Sudanul de Sud la nord, Rwanda în 
est şi Angola în sud, toate marcate de propriile războaie 
sângeroase. Zona bazinului fluviului Congo a fost ocupată 
mai întâi printr-o acţiune hazardată şi oarecum specială a 
regelui Leopold al Belgiei, fiind preluată apoi de guvernul 
acestuia, în 13- A. După ce tara şi-a câştigat independenţa, în ! 
31., a izbucnit o luptă între diferitele facţiuni din mişcarea 
pentru independenţă. Aceasta s-a transformat într-un război 
civil complet în care s-au implicat guvernele belgiene, care 
trimiteau cu regularitate forte ca să-şi salveze expatriatii, 
superputeri şi Naţiunile Unite, oferind o demonstraţie 
timpurie a problemelor legate de înfiinţarea unei forţe de 
menţinere a păcii fără pace... Un puci militar din 1310 l-a adus 
la putere în Congo pe Mobutu Sese Seko, acesta redenumind 
ţara Zair. Cu forţe armate ineficiente şi corupte, cu o datorie 
externă masivă, acest stat puternic în aparenţă a ajuns să fie 
gol pe dinăuntru. Influenţa lui Mobutu abia dacă trecea de 
graniţele capitalei, Kinshasa. El a exacerbat violenţa pentru 
a-şi dezbina potenţialii oponenți. Treptat, problemele lui au 
ajuns să se combine cu problemele vecinilor. 

Angola şi-a obţinut independenţa abia în 1974, iar apoi trei 
grupuri de gherilă diferite, care luptaseră până atunci cu 
portughezii, au început să lupte între ele. Mişcarea marxistă 
MPLA a format un guvern în capitala Luanda. Temându-se de 


un posibil câştig al sovieticilor, Statele Unite au încurajat 
Zairul şi Africa de Sud să intervină în sprijinul celorlalte două 
grupuri, FNLA si UNITA. Cu sprijin cubanez, MPLA a păstrat 
Luanda, dar nu a reuşit să-şi impună controlul şi asupra 
restului ţării. După 1990, războiul civil nu a mai fost 
alimentat de rivalitátile dintre superputeri, ci de bogăţia 
resurselor minerale ale ţării, pe care facțiunile le-au folosit ca 
să-şi finanţeze armatele. UNITA s-a bazat, în general, pe 
diamante. Războiul, care a durat până în 2002, a fost dus cu 
sălbăticie de toate taberele, cu tineri forţaţi să lupte, cu 
femei violate şi răpite. Nimeni nu ştie câţi au murit. Cifra de 
500 000 citat de obicei este atât de rotundă, încât trădează 
incertitudinea. 

De cealaltă parte a fluviului Congo se afla Rwanda, una 
dintre cele mai mici ţări din Africa şi care, împreună cu ţara 
învecinată, Burundi, a fost condusă şi ea de Belgia, aceasta 
preluând colonia de la Germania după Primul Război Mondial. 
Existau tensiuni între etnicii hutu, favorizați de belgieni, si 
etnicii tutsi, dezavantajati şi nemulţumiţi. Hutu au continuat 
să controleze ţara, dar au descoperit că le este greu să-i 
potolească pe tutsi, ai căror militanti lansau deseori raiduri 
din ţările învecinate. În 1avr, Juvénal Habyarimana a luat 
puterea după un puci militar şi aparent a stabilizat ţara, dar, 
cu o populaţie care creştea rapid şi cu terenuri 
neîndestulătoare, tensiunile se acumulau. In issa. a început 
un război civil, rezultat al unei insurgente tutsi conduse de 
Frontul Patriotic Rwandez al lui Paul Kagame (FPR), sprijinit 
de Uganda.» A existat o tentativă de încetare a focului în 
1993, dar Habyarimana a fost ucis în anul următor într-un 
accident de avion. Regimul hutu radical care l-a înlocuit la 
Kigali a dezlántuit genocidul ce avea să ucidă în jur de 800 
000 de rwandezi în trei luni cumplite. 

Interacțiunea dintre tensiunile existente în Zair şi conflictul 
rwandez au produs o furtună perfectă de crime si mutilári.» 
Rwandezi, printre care şi etnici hutu care luaseră parte la 
genocid, au trecut în număr mare peste graniţă, în Zair. Noul 


guvern rwandez a colaborat cu Uganda, Angola si cu fortele 
tutsi locale ca sá lanseze ofensiva impotriva regimului 
Mobutu. In cele din urmá, Mobutu a fost inláturat in mai 
1997. Laurent-Desire Kabila a format un guvern, iar tara a 
devenit Republica Democraticá Congo (RDC). Kabila nu avea 
puterea sá dezarmeze militiile hutu, aga cá Rwanda a invadat 
din nou, Burundi si Uganda aláturándu-i-se, preocupate la 
rândul lor de rebelii proprii care găseau adăpost in RDC. 
Zimbabwe si alti membri ai Comunităţii Sud-Africane pentru 
Dezvoltare (Ciad, Sudan, Libia si Namibia) îl sprijineau pe 
Kabila. Ca situaţia să fie si mai complicată, Angola a 
schimbat taberele deoarece Kabila, spre deosebire de 
Mobutu, nu susţinea UNITA. 

Era de-acum un conflict hibrid de o complexitate 
extraordinară, cu facţiuni care rupeau rândurile, dispute 
sângeroase şi înţelegeri între diferitele tabere. Forte străine 
se luptau unele cu altele pe teritoriul RDC, s-au format şi 
forţe ONU de menţinere a păcii, dar nu au reuşit să schimbe 
situaţia. In cele din urmă, Kabila a fost asasinat, iar fiul lui i-a 
luat locul. DRC şi Rwanda au încheiat un acord de pace în 
iulie 2002. In anul următor s-a format un guvern de tranziţie. 
Ţările vecine, în special Rwanda, încă mai erau îngrijorate de 
amenințările la adresa propriei stabilitáti si se amestecau în 
continuare. Conflictul şi violenţa au rămas ceva obişnuit.» 

Explicatiile sociologice ale conflictului, bazate pe 
diferenţele etnice şi religioase, se potriveau cel mai bine 
războaielor din Balcani. Aveau în mod sigur relevanţă şi 
pentru războaiele din Africa, dar aici explicaţiile economice 
erau mai importante. Până în anii 1990, economiştii, chiar şi 
cei care lucrau în domeniul dezvoltării, au dat prea puţină 
atenţie războaielor civile. Manualele făceau puţine referiri la 
războaie şi conflicte, dacă nu lipseau cu totul. Tema de bază 
era cum să se ridice nivelul de trai pentru oamenii de rând în 
lumea dezvoltată. Puciurile militare şi achiziţiile extravagante 
de armament  distorsionau prioritățile economice, iar 
războaiele dădeau înapoi procesul de dezvoltare, însă dincolo 


de aceasta nu párea sá mai fie mare lucru de adáugat. 
Prioritatea era sá li se dea sfaturi rezonabile statelor capabile 
să le înţeleagă si organismelor internationale care le ajutau 
să se dezvolte. În 1994, Jack Hirshleifer, observând cât de 
puţină atenţie dădeau economiştii „laturii întunecate” a 
afacerilor umane, conflictelor, crimei, revoluţiei şi războiului, 
le-a cerut imperativ să exploreze acest întreg „continent 
intelectual”. Economiştii care vor face aceasta, a adăugat el, 
„vor întâlni mai multe triburi de băştinaşi - istorici, sociologi, 
psihologi, filosofi etc. - care, în modurile lor intelectuale 
primitive, ne-au precedat în cercetarea laturii întunecate a 
activităţii umane". Lăsând să se întrevadă ceva din 
tendinţele imperiale ale economiei, el a anticipat încrezător 
că toţi aceşti „aborigeni ai teoretizării” aveau să fie curând 
dati la o parte. 

Când economiştii au început să facă primele explorări în 
acest domeniu, atenţia le-a fost atrasă de un subiect 
particular - cum puteau grupurile neautorizate să preia 
controlul resurselor naturale din statele slabe ca să se 
îmbogăţească. Aceasta pe fondul unei creşteri constante a 
numărului de conflicte în ţările bogate în petrol şi diamante. 
Până în 1974, asemenea conflicte aveau loc cu un ritm de 
aproximativ unul pe an, dar în următorii optsprezece ani 
aceasta a crescut la aproape cinci pe an. O cauză evidentă a 
fost creşterea numărului de ţări bogate în petrol după 
creşterile de preţuri ale OPEC din 1974, de la cincisprezece la 
patruzeci şi două până în 1980. Incidenta violenţelor în care 
erau implicate aceste state a crescut brusc. Apoi a scăzut 
între 1985 şi 1995, odată cu preţul petrolului, ca să crească 
iarăşi brusc după aceea. Conflictele în care erau implicate 
tari producătoare de diamante s-au înmulţit si ele, mai ales 
după 1986. O altă tendinţă a fost intensificarea recurgerii la 
contrabandă de către rebeli, inclusiv cu pietre preţioase, 
lemn şi droguri. Finanţarea prin contrabandă a fost evidentă 
în şapte din cele nouăzeci şi două de războaie care au 
început între 1945 şi 1988, dar apoi în opt din cele treizeci şi 


şase de războaie care au început după 1988.» În RDC, 
presedintele Namibiei era interesat sá protejeze interesele 
familiei lui în industria minieră, pe când Ciadul avea legătură 
cu minele de aur din Congo. Zimbabwe era interesat de banii 
pe care i-i datora Kabila, dar şi de diamantele, aurul şi cuprul 
din RDC. (Trupele din Zimbabwe se strângeau în jurul 
oraşelor miniere importante.) Pe de altă parte, Rwanda şi 
Uganda exploatau teritorii ca să exporte diamante.» 

Observatia că situaţia economică grea şi guvernarea slabă 
erau un bun indicator pentru războiul civil a reieşit natural, 
din date. Un important proiect de cercetare academică din 
2003 argumenta că: 


Acele condiţii care favorizează insurgenta - şi mai ales 
slăbiciunea statului marcat de sărăcie, o populaţie numeroasă 
şi instabilitate - sunt predictori mai buni pentru ţările care riscă 
izbucnirea unui război civil decât sunt indicatorii de diversitate 
etnică şi religioasă sau măsurile nemulțumirilor precum 
inechitatea economică, lipsa de democraţie sau de drepturi 
civile, sau discriminarea statului împotriva religiilor sau a 
limbilor minorităţilor. 


La fel ca în trecut, insurgentele constau, în general, în 
lupte de gherilă rurală (deşi la vremea respectivă gherila 
urbană începuse să câştige importanţă), care puteau fi duse 
de un număr nu mai mare de 500-2 000 de luptători activi, 
iar ceea ce conta era dacă „rebelii activi puteau să se 
ascundă de forţele guvernamentale şi dacă realităţile 
economice erau atât de dure, încât viaţa de rebel să fie 
atractivă pentru cei până la 2 000 de tineri”. Acest curent de 
gândire minimaliza motivele şi aspiraţiile celor care duceau 
lupta, ca şi cum cauza n-ar fi fost importantă.= 

Chiar şi când erau examinate motivele se putea argumenta 
că oamenilor nu le păsa în realitate de ceea ce susțineau cá îi 
preocupă. Drumul a fost deschis de Paul Collier, un 
economist de la Oxford care colabora îndeaproape cu Banca 
Mondială şi care a argumentat că, în explicarea conflictelor 


interne, „lăcomia” era mai importantă decât ,nedreptatea" si 
„prada” decât ,justitia". Prezenţa resurselor naturale, în 
special a petrolului şi diamantelor, făcea ţările în mod special 
vulnerabile la război. Nu era nici o surpriză să se descopere 
tendinţe spre violenţă în ţări care făceau eforturi să-şi 
crească venitul pe cap de locuitor şi care sufereau de 
inegalităţi severe, sau că tinerii care nu prea aveau altceva 
de făcut erau dispuşi să intre în armate şi bande. Ceea ce 
făcea cu adevărat diferenţa, argumentau Collier şi colegii lui, 
era ocazia de a câştiga bani. Aici era stimulentul pentru 
rebeliune şi tot aici erau mijloacele prin care putea fi susţinut 
conflictul. Ocazia în sine era suficientă. „Modelul nostru 
sugerează că, de fapt, ceea ce se întâmplă este că ocaziile 
pentru însuşirea resursei primare sunt cele care cauzează 
conflictul.” ss 

Concluzia cea mai deprimantă era că si atunci când era 
posibil ca un conflict anume să fie oprit, dacă nu se găseau 
căi de introducere a unui model mai sănătos de dezvoltare 
economică, atunci conflictul avea să reizbucnească. Collier 
insinua cá în jur de 40 la sută dintre ţările afectate de 
conflicte reveneau la violență în mai puțin de un deceniu de 
la presupusa încetare a luptelor. Într-un raport al Băncii 
Mondiale, el scria: 


Odată ce o țară cade pradă războiului civil, riscul unui con- 
flict viitor creşte exploziv. Conflictul slábeste economia si lasă 
moştenire amintirea atrocităților. El creează totodată lideri şi 
organizații care au investit în instruire si în echipamente utile 
doar pentru violente. Nelinistitor este că, în timp ce majoritatea 
covârșitoare a populaţiei dintr-o tara afectată de război civil 
suferă de pe urma acestuia, liderii organizațiilor militare 
responsabile efectiv pentru violențe o duc foarte bine.» 


Puterea lácomiei putea fi copleșitoare: „Nici instituțiile 
politice bune, nici omogenitatea etnică si religioasă, nici 
cheltuielile militare ridicate nu pot oferi o apărare eficientă 
împotriva violenței pe scară largă”.» Ulterior, Collier avea să 


meargă si mai departe, adoptând o perspectivă si mai 
deterministă. „Acolo unde rebeliunea este posibilă, ea se va 
produce: motivaţia este vagă, alimentată de indiferent ce 
agendă se întâmplă să fie adoptată de primul antreprenor 
social care preia o nevoie viabilă”.» Această linie de 
argumentatie a fost criticată ca fiind „reducţionistă la 
extrem, puternic speculativă şi profund tnselatoare”.» Collier 
însuşi s-a îndepărtat de această idee pentru a explora o 
gamă mai largă de factori, inclusiv influenţa culturii.» 

Problema principală era cum se explica relaţia dintre 
resursele naturale si conflict.: Diamantele au fost importante 
doar în câteva conflicte, ceea ce a stânjenit încercările de 
generalizare.» In cazul petrolului, care a avut efectele cele 
mai dăunătoare, impactul depindea de existența 
exploatărilor pe uscat (rezervele marine au contat prea puţin 
pentru înclinația spre război) şi în regiuni relativ sărace, cu 
grupuri etnice marginalizate. Bogăția resurselor de petrol era 
folosită şi de autocrati pentru a-i ajuta să-şi păstreze poziţia, 
încurajând astfel corupţia şi represiunea.: În funcţie de 
circumstanţe, dorinţa de a profita de resursele naturale 
putea duce la un puci, la o mişcare secesionistă, la o 
rebeliune locală sau la intervenţia unui vecin, fie direct, fie 
prin intermediari, la forme de şantaj prin care să se strângă 
bani de la cei responsabili de resurse, sau la combinaţii ale 
acestor posibilităţi. In plus, ceea ce se putea întâmpla atunci 
când preţurile resurselor brute erau mari putea fi foarte 
diferit de situaţia în care preţurile erau mici, mai ales în ţările 
dependente de un singur produs. Nemultumirile puteau 
creşte când oamenii se pomeneau brusc săraci. 

Implicatia concentrării pe factorul economic era că o 
economie mai echilibrată, cu un sector de prelucrare decent, 
ar fi fost mai stabilă - cu mai puţine inechitáti şi mai mult 
comerţ în interiorul ţării. Aceasta avea legătură cu o 
dezbatere de dinainte de 1914, despre cum întrepătrunderea 
economiilor reducea stimulentele pentru război şi putea să 
reprezinte astfel un impuls către pace.: La fel ca în 


chestiunea etnicitátii, chestiunea stimulentelor economice 
era diferitá atunci cánd se luau ín calcul originile rázboiului, 
si nu modul în care era susţinut. In cazul tuturor războaielor, 
atât dintre state cât şi din interiorul lor, dacă nu se reuşea 
obţinerea unei victorii rapide însemna că abilitatea de a 
finanța si sustine efortul militar era la fel de importantă ca şi 
abilitatea de a triumfa în luptă. Ambele tipuri de războaie 
creau ocazii pentru activităţi infractionale, în special legate 
de contrabandă şi de traficare. În cazul războaielor civile, 
acestea puteau deveni mai importante decât mizele 
conceptuale aflate în joc. Din această perspectivă, grupările 
rebele puteau suferi la fel de mult din cauza „blestemului 
resurselor” ca şi statele pe care le subminau. Ocaziile de jaf 
puteau ajuta la recrutare, dar nu era acelaşi lucru ca 
angajamentul ideologic profund pentru o cauză şi loialitatea 
faţă de organizaţie. In mediile mai sărace, activistii 
înțelegeau că avea să fie nevoie de multe eforturi până să se 
poată aştepta la beneficii. Când erau disponibile resurse, 
grupurile angajate în luptă făceau bani din orice puteau, 
jefuind resurse, traficând arme, droguri, oameni şi diamante, 
dar şi cerând bani din diaspora sau deturnând fonduri 
destinate asistenţei umanitare. David Keen descria modul în 
care 


membrii bandelor armate puteau câştiga din jafuri; iar 
regimurile pot recurge la violenţă pentru a-şi înlătura 
adversarii, pentru a-şi răsplăti susţinătorii sau pentru a-şi 
păstra accesul la resurse. Era posibil ca victoria nici să nu fie 
dezirabilă: scopul războiului putea fi exact să legitimeze acţiuni 
care, în vreme de pace, ar fi fost pedepsite ca infracţiuni. 


Din acest motiv: „Războaiele civile care păreau să fi 
început cu obiective politice s-au transformat în conflicte în 
care câştigurile economice pe termen scurt sunt uriase".« 
Aceasta era una dintre explicaţiile nesigurantei ce înconjoară 
războaiele civile contemporane: ele nu se rezolvă prin luptă 
şi sunt deseori susţinute prin infracţiuni.» 


CAPITOLUL 15 
INTERVENTIA 


Cea mai presantá problemá de politicá externá cu care ne 
confruntăm este identificarea circumstanțelor în care ar trebui 
să ne implicăm activ în conflictele altor popoare. 


Tony Blair, Chicago, aprilie 1999: 


Până când ţările occidentale să înceapă să intervină în 
războaiele civile în desfăşurare în 1991, existau toate 
motivele să se presupună că ele încercau cu disperare să 
evite asta, mai ales că nu mai erau valabile imperativele 
Războiului Rece, de a-şi sprijini sateliții sub asediu. Atât 
realismul, cât şi legislaţia internaţională avertizau guvernele 
să nu se amestece în disputele interne ale altor state. 
Principiul neamestecului, înscris în Carta ONU, însemna că 
alte state puteau continua să se comporte enervant şi 
provocator, cu costuri economice şi afronturi aduse valorilor 
pretuite de alţii, cu condiţia să rămână în interiorul graniţelor 
lor. Astfel, tiraniile cele mai sălbatice se bucurau de aceleaşi 
drepturi ca democratiile cele mai armonioase. Dacă era 
stânjenitor, la fel putea să fie implicarea într-o dispută 
îndepărtată şi refractará. Suferinta şi frustrarea erau 
garantate, iar răsplata mult prea mică. Pacea dintre state 
avea prioritate în faţa păcii din interiorul statelor. 

Puterea normelor internaţionale a fost evidentă în 
condamnările de care au avut parte cei care au intervenit, 
chiar şi când aceştia aveau argumente convingătoare. În 
1971, acţiunea Indiei a ajutat la transformarea în Bangladesh 
a Pakistanului de Est, care era angajat într-un război civil 
sângeros cu Pakistanul de Vest. Opt ani mai târziu, „Câmpiile 
morţii” ale lui Pol Pot din Cambodgia s-au închis ca rezultat al 


ocupaţiei vietnameze. Tot în 1979, Tanzania l-a înlăturat de 
la putere pe conducătorul tiranic al Ugandei, Idi Amin. In 
toate aceste cazuri a existat un câştig net din perspectiva 
bunăstării populaţiei (sau, mai corect spus, o reducere a 
pierderilor), dar explicaţiile au fost justificate în general prin 
raţiuni de securitate. Şi totuşi, toate aceste acţiuni au fost 
condamnate international pentru încălcarea normei 
neinterventiei.: Michael Walzer a pledat încă din 1977 pentru 
intervenţie în cazul celor mai şocante crime împotriva 
umanităţii, argumentând că şi indivizii puteau fi victime ale 
agresiunii, nu doar statele, dar ideea nu a căpătat greutate 
decât după încheierea Războiului Rece.: 

De ce s-au schimbat atunci atitudinile atât de brusc? 
Motivele ţineau de interesele proprii: riscul apariţiei unor 
comunităţi de expatriati sau reafirmarea unor ideologii 
periculoase şi represive, precum şi posibilitatea ca ţările 
cuprinse de război să devină adăpost pentru terorişti sau 
baze pentru crima organizată şi diferite forme de trafic, 
inclusiv de droguri, de arme şi de oameni. Dacă intensitatea 
luptelor izgonea oamenii din casele lor, aşa cum se întâmpla 
de obicei, refugiații puteau pune o povară enormă pe statele 
învecinate. Existau însă şi alte moduri de abordare a acestor 
probleme fără intervenţie directă, printre care întărirea pazei 
la frontiere, transferul de arme şi de bani către guvern - şi 
uneori către rebeli - precum şi acţiuni pentru absorbirea 
refugiaților sau pentru a-i ajuta pe aceşti oameni să rămână 
în siguranţă în ţările lor. Cert era că războaiele civile 
deveniseră de-acum mai vizibile, iar posturile TV puteau să 
ajungă în locuri îndepărtate şi să transmită imagini ale 
suferinţei ca să alimenteze canalele de ştiri ca CNN. 
Relatările cu atrocități şi nenorociri au ştirbit optimismul din 
1990 şi speranţa instalării unei epoci de pace şi bună 
guvernare. Era, totodată, o chestiune de capacitate. 
Occidentul se bucura acum de o supremație militară 
remarcabilă, cu Statele Unite cheltuind ele singure pentru 
forţele armate mai mult decât restul lumii la un loc. 


Washingtonul era în poziţia să acţioneze, dacă alegea să facă 
asta. 

Principalul motiv pentru schimbarea bruscă de atitudine a 
fost însă un caz în care ar fi fost greu să nu intervii. A început 
cu opoziţia fermă la ocuparea Kuwaitului de către Irak, în 
august 1990. Decizia de a folosi forţa armată pentru a scoate 
lrakul din Kuwait a fost remarcabilă în sine, dar şi în 
concordanţă deplină cu normele internaţionale, confirmată 
printr-o serie de rezoluţii ONU. Kuwaitul avea să fie eliberat 
până în martie 1991, dar lrakul a rămas un stat unitar în 
graniţele lui recunoscute şi cu regimul care provocase toată 
nenorocirea încă la putere. Frustrate, regiunile şiite şi kurde 
s-au răsculat, fapt care a zguduit pentru o vreme regimul. 
Forţele occidentale nu au intervenit. Saddam Hussein îşi 
păstrase suficiente rezerve, iar revolta a fost lichidată 
necruţător. Aceasta a provocat o criză masivă a refugiaților, 
în condiţiile în care kurzii au încercat să fugă din nordul 
Irakului către Turcia si Iran. Reacţia iniţială a Statelor Unite şi 
a aliaţilor a fost că aceasta nu era treaba lor şi că nu aveau 
nici o obligaţie să se implice. Pentru moment, principiul 
neinterventiei a rezistat. Dar apoi a cedat. Ziariştii care 
acoperiseră războiul erau încă în zonă, ca să relateze drama 
acestor oameni şi să transmită declaraţii care i-ar fi încurajat 
să se aştepte la sprijin occidental.: Până la urmă, Statele 
Unite, Marea Britanie şi Franţa au acceptat responsabilitatea 
şi au creat cu succes o zonă protejată sigură în nordul 
Irakului, ceea ce le-a permis kurzilor să se întoarcă la casele 
lor. 

Astfel s-a creat un precedent. Se produsese o intervenţie şi 
avusese succes. Aproape imediat au devenit evidente 
tensiunile din Iugoslavia. Din nou, reacţia instinctiva a 
Occidentului a fost să stea de-o parte sau să-şi limiteze 
răspunsul la oferte de mediere. Dar aceasta era o zonă 
importantă a Europei, din care în trecut se răspândiseră 
conflicte. Luptele aveau loc în interiorul şi în apropierea unor 
destinaţii de vacanţă populare. În plus, transmisiunile TV 


făceau ca imaginile populaţiei în suferinţă să ajungă direct în 
casele occidentalilor. Ministrul de Externe britanic Douglas 
Hurd a remarcat că „violurile în masă, impuscarea civililor, 
crimele de război, purificarea etnică, incendierea oraşelor şi 
satelor” nu erau ceva nou. Nou era însă faptul că „o adunare 
a acestor tragedii era acum vizibilă în doar câteva ore pentru 
oameni din întreaga lume. Oamenii resping şi condamnă 
ceea ce se întâmplă pentru că lucrurile sunt mai vizibile 
decât înainte.”: In fata imaginilor sfásietoare ale tragediei, au 
apărut solicitări că trebuia făcut ceva. 

Aceste solicitări au devenit mai puternice pe măsură ce 
numărul victimelor creştea, iar guvernul iugoslav dominat de 
sârbi ignora rezolutiile ONU care îi cereau retinere. Mai mult, 
dupá reunificarea Germaniei si cu Uniunea Sovieticá pe cale 
să se rupă în părţile ei componente, se clátinase şi 
certitudinea cá graniţele teritoriale existente trebuiau 
păstrate cu orice preţ. Principiul autodeterminării a revenit ca 
alternativă la formarea statelor, pe lângă simpla acceptare a 
graniţelor stabilite, fie ele oricât de arbitrare. În limbaj 
diplomatic, referirile la „integritatea teritorială a statelor” se 
îmbinau cu cele privind „drepturile egale ale popoarelor şi 
dreptul lor la autodeterminare”. Guvernele Europei 
condamnau, împreună, actele de „discriminare, ostilitate şi 
violenţă împotriva persoanelor sau grupurilor pe motive 
naţionale, etnice sau religioase”. Când în vecinătate se 
petreceau lucruri îngrozitoare, acestea erau „chestiuni de 
îngrijorare directa si legitimă pentru toate statele 
participante şi nu ţineau exclusiv de treburile interne ale 
statului cu pricina”. 

După ce au încercat medierea, susţinută de sancţiuni 
economice şi de excluderi din competiţiile sportive, ţările 
occidentale au trecut treptat la acţiuni de forţă. De la 
tentativele de început, mai întâi în Croaţia şi apoi în Bosnia- 
Herţegovina, implicarea externă a crescut de la observatori 
neinarmati la forte de menţinere a păcii cu arme uşoare şi 
apoi la forţe terestre mai puternice, cu sprijin aerian. 


Britanicii si francezii, care au condus interventia, erau 
împărţiţi între reticenta lor de a se implica prea mult si 
conştientizarea faptului cá misiunea umanitară era 
subminată constant de incapacitatea lor de a opri luptele. 
După masacrul musulmanilor la Srebrenica, cu „căştile 
albastre” olandeze încremenite într-un rol pasiv, au început 
loviturile aeriene împotriva poziţiilor sârbe, care erau puse 
sub presiune si de ofensivele terestre ale croaților si 
musulmanilor. A urmat un acord de pace care a împărţit 
Bosnia si a retezat din ambițiile locale ale sârbilor. Atenţia 
conducătorului sârb Slobodan Milosevic s-a îndreptat apoi 
spre Kosovo, o provincie importantă pentru identitatea 
naţională a sârbilor, dar cu o populaţie majoritar musulmană. 
Intenţia lui părea să fie împingerea locuitorilor musulmani în 
teritoriile învecinate. De data aceasta, răspunsul a fost mult 
mai ferm. Incepând din martie 1999, NATO s-a angajat într-o 
campanie aeriană extinsă împotriva Serbiei, care a dus, în 
cele din urmă, la căderea lui MiloSevic.: 

Recomandarea care decurgea din principiul neinterventiei 
era foarte clară - însemna să nu faci nimic, nicăieri. 
Recomandarea ce putea fi extrasă dintr-un principiu al 
posibilei intervenţii era mult mai dificilă - însemna să faci 
ceva, undeva. Se deschidea o gamă întreagă de posibilităţi, 
fără reguli prestabilite sau precedente care să poată ajuta. 
Când, unde şi cum să se intervină trebuia stabilit de la caz la 
caz. In aprilie 1999, în timpul campaniei din Kosovo, 
premierul britanic Tony Blair a enunțat câteva criterii 
practice, care puteau ajuta la luarea unei decizii: încrederea 
în cauză, epuizarea căilor diplomatice, opţiuni militare 
plauzibile, disponibilitatea la o implicare pe termen lung şi 
relevanta pentru interesul național.. Unele cazuri puteau fi 
foarte clare, cu posibilităţi de operaţiuni militare credibile. 
Alteori, situaţia putea fi mai confuză, iar opţiunile militare 
mai sărace. 

Exista o singură experienţă din care sa se tragă 
invátáminte, şi aceea limitată şi, în general, prea puţin 


impresionantă. În esenţă, erau disponibile două modele, 
dintre care nici unul nu încălca principiul neinterventiei. 
Primul era „ajutorul dat puterii civile”. Pentru aceasta era 
nevoie de folosirea armatei pentru a ajuta un guvern să 
impună legea şi ordinea, pentru că autorităţile politienesti nu 
îşi mai îndeplineau misiunea. Aceasta a fost baza încercărilor 
de a înfrânge mişcările pentru independenţă din timpul 
perioadei coloniale şi a motivat şi implicarea Statelor Unite în 
Vietnam, şi a Uniunii Sovietice în Afghanistan. Problema în 
aceste cazuri era atunci când puterea civilă avea prea puţină 
legitimitate sau era lipsită de forţă independentă. Succesul 
acestui model însemna aşadar consolidarea guvernării locale 
până când aceasta se putea descurca pe cont propriu, 
bazându-se pe forţele lui armate şi pe poliţie. Intervenţia 
britanică în Malaysia, la începutul anilor 1960, derulată în 
circumstanţe extrem de favorabile, este un exemplu de cum 
poate avea succes un asemenea efort. 

Al doilea model era operaţiunea de menţinere a păcii. 
Acesta fusese elaborat de ONU şi consta, în general, în 
folosirea unor contingente de trupe străine pentru a se 
asigura respectarea unei linii de încetare a focului. 
incercarea ONU de a aduce astfel pacea în Congo, la 
începutul anilor 1960, fusese atât de haotică, incluzând 
moartea secretarului general Dag Hammarskjóld, încât 
tentativele similare au fost privite ulterior cu foarte multă 
precauţie. In acest model, cheia era impartialitatea: trupele 
erau prezente cu acordul părţilor implicate în conflict. Spre 
deosebire de trupele care ajutau o putere civilă, când limita 
superioară a forţei era determinată de puterea insurgentei, 
modelul menţinerii păcii necesita trupe care să nu pară 
provocatoare şi deci să fie dotate doar cu arme uşoare, 
strictul necesar pentru autoapărare. In general, asemenea 
forţe aveau succes atunci când marcau o linie clară de 
încetare a focului, însă aceste linii aveau tendinţa de a 
deveni fixe şi atunci şi forţele se transformau în nişte 
accesorii. Forţa ONU de menţinere a păcii în Cipru (UNFICYP), 


de exemplu, a venit in 1964 si nu a mai plecat de atunci, 
aşteptând încheierea unui acord definitiv între comunitatea 
greacă şi cea turcă. Modelul forţelor de menţinere a păcii a 
fost adoptat şi în războaie între state, şi în războaie civile, şi 
nu doar de către ONU, ci şi de grupuri multinaționale, cum a 
fost cazul în Sinai (după acordul de pace egipteano-israelian) 
şi în Beirut, la începutul anilor 1980. 

Modelul forţelor de menţinere a păcii a fost primul folosit în 
conflictul iugoslav, necesitând impartialitate si acceptare, 
precum şi trupe care să nu lanseze provocări. Modelul era 
însă inadecvat. Nu exista pace care să fie păstrată, iar nişte 
trupe cu arme uşoare nu puteau să impună una. In plus, 
mandatul lor a început să fie extins în timpul conflictului. 
Modelul cerea ţinerea beligerantilor departe unul de altul. 
Misiunea din Bosnia a început să însemne din ce în ce mai 
mult protejarea civililor, inclusiv prin crearea acelui tip de 
zone sigure oferite în 1991 kurzilor din nordul Irakului. 
Problema era că o astfel de acţiune implica plasarea de 
partea unei tabere. In toiul războiului existau puţine acte pur 
umanitare. Nevoia urgentă de a trimite un convoi cu 
alimente şi provizii medicale pentru a ajuta populaţia prinsă 
într-un oraş asediat submina strategia asediatorilor, care 
voiau ca oamenii aceia să fie disperaţi. Când se ajungea la 
medierea unui armistițiu sau, si mai bine, a unui acord de 
pace, punctul de plecare era, de obicei, impartialitatea. Dar 
dacă una din tabere era recalcitrantă, se putea ajunge la 
măsuri coercitive. Pasul următor era concluzia că singura 
cale spre o pace multumitoare era ca una din părţi să 
învingă. In acest punct, intervenţia se îndepărtase deja 
considerabil de misiunea inițială. Cum din toate aceste 
motive vechiul model de menţinere a păcii era sub presiune, 
a început să se vorbească despre „operaţiuni de menţinere a 
păcii de generaţia a doua” sau de „operaţiuni extinse de 
menţinere a păcii” şi apoi de „susţinere a păcii”. Până la 
urmă, a fost clar că pacea ca atare nu există sau nu putea fi 
obţinută, aşa că țelul a devenit „operaţiunea de stabilizare".» 


La sfârşitul anilor 1990, intervenţia cu scopuri umanitare 
devenise nu doar acceptabilă, ci şi aproape obligatorie. In 
1999, secretarul general al ONU a prezentat pentru prima 
dată un raport referitor la protecţia civililor în conflictele 
armate.» Principiul interventionist a fost sintetizat prin 
afirmarea ,responsabilitátii de a proteja".» Curând, aceasta 
avea să fie invocată atât de des, încât a căpătat o 
prescurtare proprie (R2P). 

În y--¥ s-a format, printr-un nou act, Uniunea Africană, 
fosta Organizaţie pentru Unitate Africana, de-acum 
distanţată destul de mult de doctrina ei fondatoare. Noul 
document încuraja „respectul pentru practicile democratice; 
buna guvernare, domnia legii, apărarea drepturilor omului şi 
a libertăţilor fundamentale; respect pentru sacralitatea 
vieţii”. Continua prin instituirea „dreptului Uniunii de a 
interveni într-un stat membru ca urmare a unei decizii a 
Adunării referitoare la circumstanţe grave, şi anume: crime 
de război, genocid şi crime împotriva umanităţii”. In anul 
următor, un „comitet la nivel înalt al ONU” a fost de acord cu 
un „principiu al urgentei", care însemna dreptul la 
„intervenţie militară ca ultimă soluţie”. Intr-un document 
acceptat de Adunarea Generală în 2005, comunitatea 
internaţională avea să îşi asume „responsabilitatea de a 
proteja populaţiile de genocid, crime de război, purificare 
etnică si crime împotriva umanitátii" .: 

Cum necesitatea protejării civililor ajunsese în prim-plan, 
era evident că apărătorii era necesar să fie capabili să 
acţioneze în forţă. Aceasta însemna punerea trupelor de 
menţinere a păcii în situaţii dificile şi periculoase, cu toate 
problemele inerente de finanţare, structuri de comandă şi 
multinationalism. Într-o misiune în Sierra Leone, în octombrie 
1999, forţele ONU de menţinere a păcii au fost mandatate 
„să acorde protecţie civililor aflaţi sub ameninţarea iminentă 
cu violenta fizică”. În octombrie 2014, în descrierea unei alte 
misiuni care trebuia să se ocupe de violențele din Republica 
Democratică Congo, conducătorul ei a declarat în faţa 


Consiliului de Securitate: „protecţia civililor este mai mult 
decát o misiune cu care suntem mandatati, este ratiunea 
prezenţei noastre în RDC si un imperativ moral al ONU".» 

Cu cát participau mai multe tári africane la fortele de 
menţinere a păcii din propria regiune, cu atât deveneau mai 
vizibile propriile interese în influențarea rezultatului final. 
Ideea că forţele de menţinere a păcii ar trebui să provină din 
regiune a fost încurajată, în cazul Africii, atât de naţiunile din 
zonă, cât şi de Consiliul de Securitate. Avantajele în termeni 
de costuri si de uşurinţă a desfăşurării, precum şi 
promptitudinea implicării erau evidente. Dar putea exista şi 
un revers al medaliei. 

Dacă unii ar putea argumenta că este cu atât mai bine să 
se promoveze de „soluţii africane la probleme africane”, 
aceasta poate avea consecinţe negative pentru cetăţenii 
africani, inclusiv prin expunerea lor la trupe prost plătite şi 
slab echipate, cu niveluri scăzute de instruire şi cu prea puţin 
respect pentru civili, prin consolidarea şi mai bună a 
regimurilor despotice sau prin regionalizarea conflictelor 
existente.» 

La fel cum s-a întâmplat de-a lungul secolelor cu toate 
armatele aflate departe de casă, activitatea sexuală a sporit 
suferinţa comunităţilor despre care se presupunea că erau 
ajutate. Aceasta a căpătat o importanţă şi mai mare în 
perioada în care se răspândea virusul HIV, care provoacă 
SIDA. Forţele de menţinere a păcii au fost una dintre căile 
prin care s-a răspândit, inclusiv în ţara de origine a 
militarilor.» 

De asemenea, uneori era vorba de promisiunea unei 
sigurante pe care aceste trupe nu au putut să o ofere. Astfel, 
în RDC, după 2006, forţele ONU au apărut ca un aliat al 
guvernului, dar aceasta însemna asocierea cu o armată care 
era încă nedisciplinată şi pusă pe jafuri.» Populaţia 
ameninţată se deplasa în număr mare spre taberele ONU în 
căutare de protecţie, dar aceasta i-a făcut pe oameni şi mai 
vulnerabili. Nu doar în RDC, ci şi în Republica Centrafricană şi 


în Sudanul de Sud, unde trupele ONU erau „prea împrăştiate, 
lipsite de logistică, de rezerve şi de multiplicatori de forţă”, 
locurile în care se adunau oamenii disperaţi „reprezentau 
tinte atractive pentru atacatori”. Din această perspectivă, 
exista riscul ca efortul internaţional să agraveze, în loc să 
diminueze capcana conflictului. 

Cu toate eşecurile evidente, au fost şi intervenţii care au 
funcţionat. În 2000, Marea Britanie a ajutat la stabilizare în 
Sierra Leone, ca rezultat al unei intervenţii oarecum 
oportuniste, dar de succes.» Cu toată prezenţa unei forte 
ONU, o grupare rebelă avansa spre capitala Freetown. 
Guvernul britanic a trimis o echipă care să pregătească 
evacuarea cetăţenilor străini, ceea ce însemna securizarea 
aeroportului. Tocmai acest fapt a avut se pare un efect 
stabilizator şi, în scurt timp, armata britanică ajuta forţele din 
Sierra Leone să-i împingă înapoi pe rebeli. Cum această 
operaţiune s-a încheiat cu dezarmarea şi cu demobilizarea 
rebelilor, ea a ajuns să fie în general considerată ca o 
reabilitare a operaţiunilor umanitare şi o demonstraţie a ceea 
ce putea face un număr mic de militari de profesie foarte 
bine pregătiţi în fata unei miliții mai putin organizate. 

În Liberia, regimul sângeros al lui Charles Taylor, care îi 
sprijinise pe rebelii din Sierra Leone, parţial prin traficul ilegal 
de diamante şi de lemn exotic, a cedat, până la urmă, sub 
presiunea grupărilor rebele. El a fugit în Nigeria, deschizând 
calea pentru un guvern democratic, o forţă ONU de 
menţinere a păcii care să asigure securitatea şi condamnarea 
lui pentru crime de război. În y-\\, trupe franceze si forte 
ONU au colaborat pentru a se asigura că învingătorul în 
alegerile din Coasta de Fildeş era capabil să preia puterea cu 
toată rezistenţa celui învins, deşi prezenţa lor era justificată 
şi ea prin apărarea civililor de atrocitățile comise de ambele 
tabere. În anul următor, mişcările islamiste au început să-şi 
facă apariţia ca un serios factor destabilizator în Africa. Una 
dintre ele a reuşit să capete controlul asupra nordului 


republicii Mali. La începutul anului Y-\¥, o intervenţie 
franceză a ajutat guvernul din Mali să-i învingă pe islamisti. 

Operatiunile de mentinere a pácii reduceau riscul unei 
recidive a rázboiului, dar exista o distinctie intre operatiunile 
de mentinere a pácii traditionale, care implicau acceptul 
ambelor părţi în conflict, si cele care dădeau vina pe o 
singurá tabárá. Deloc surprinzátor, pacea avea mai multe 
şanse să reziste atunci când se ajungea la ea prin 
consimtamant decât atunci când era impusă. Operațiunile cu 
consimtamant erau mai eficiente, chiar dacă metodele 
folosite erau mai viguroase. La fel, nu era o surpriză faptul că 
operaţiunile cu consimtamant limitat riscau să eşueze.» 
Rezultatul depindea în mare parte de înţelegerea situaţiei 
locale, de capacitatea de a colabora cu alte organisme 
pentru misiuni cum ar fi promovarea domniei legii şi 
dezvoltarea economică, de gradul de sprijin oferit de statele 
vecine si de succesul demobilizării milițiilor.» Pentru cá 
existaseră atât de multe poveşti negative, realizările erau 
trecute cu vederea. Intr-o critică a criticilor, Roland Paris 
argumenta că încă mai trebuia pledat pentru o „construcţie 
liberală a păcii” şi avertiza cu privire la consecinţele 
confundării eforturilor de după ocupațiile din Irak şi 
Afghanistan cu cele care au urmat înțelegerilor, dar avertiza 
şi împotriva simplificării excesive a unor acţiuni complexe din 
punct de vedere moral şi a folosirii unui ton imperial, de 
superioritate.» 

Timp de opt ani, diplomatul francez Jean-Marie Guéhenno a 
condus operațiunile ONU de menținere a păcii, cu un interval 
ulterior petrecut într-o misiune ONU în Siria. În memoriile lui, 
el a descris prima zi în funcție, pe 1 octombrie 2000, cu 
personaje din conducerea ONU şi cu cei implicaţi în 
operațiunile cele mai importante din ultimii ani. Rezultatele 
pe care si le-au trecut in revistă erau amestecate, si cu bune, 
şi cu rele. Incheierea Războiului Rece a însemnat cá era mai 
uşor de obținut aprobarea Consiliului de Securitate pentru 
misiuni noi si a deschis totodată posibilitatea rezolvării unor 


conflicte din trecut care trenau, printre care cele din 
Cambodgia, Namibia, Mozambic si El Salvador, unde ,cástile 
albastre" ale ONU au contribuit la consolidarea pácii. 

Dar apoi lucrurile au mers prost, ca în lugoslavia, Rwanda 
si Somalia, unde fortele de mentinere a pácii au sfársit prin a 
fi simpli martori ai tragediilor, ineficiente numeric când a 
venit momentul. Páná in 1999, aceasta aruncase o asemenea 
umbră asupra organizaţiei, încât a apărut supoziţia că s-ar 
putea ca ONU să fie depăşită. Şi totuşi, brusc, s-au aprobat 
trei misiuni care au dat un nou impuls. Acestea s-au derulat 
în două zone care luptau să se rupă de guvernarea de la 
centru - Kosovo, în Serbia, şi Timorul de Est în Indonezia - şi 
apoi în RDC. Toate au scos la iveală probleme - cu structurile 
de comandă de la cartierul general din New York, care îi 
inhibau pe cei ce aveau responsabilitatea pe teren, si cu 
bugetele care nu puteau fi extinse astfel încât să includă 
toată munca pentru dezvoltare care trebuia să meargă în 
paralel cu menţinerea păcii. 

Guéhenno l-a citat pe un alt francez, Bernard Kouchner, 
care fusese la conducerea efortului ONU în Kosovo, explicând 
că „intervenţiile umanitare sunt intervenţii politice”. Cel mai 
umanitar act consta în întărirea politicii, dar aceasta nu 
însemna că putea fi trecută cu vederea nevoia de consolidare 
a justiţiei.» Aici era problema centrală a menţinerii păcii la 
orice nivel. Pacea necesita un acord politic, dar acesta 
trebuia să aibă la bază un calcul al echilibrului de putere la 
vremea respectivă, sau o evaluare a bunelor şi relelor din 
conflict, care ar fi putut atinge nemulţumirile fundamentale şi 
poate încă persistente care au dus conflictul propriu-zis? Mai 
era totodată întrebarea dacă ONU trebuia de acum să preia 
efectiv guvernarea acestor ţări distruse de război, sau 
trebuia să facă eforturi pentru recăpătarea suveranităţii cât 
de curând posibil şi pentru instalarea unui guvern real. 

Fermitatea din anul 2000 s-a disipat până la jumătatea 
deceniului. Consiliul de Securitate era mai divizat ca 
niciodată, făcându-le viaţă grea celor care se ocupau de 


sprijinirea în teren a misiunilor organizaţiei. Mai mult, o 
controversată misiune ONU în Irak, după invazia condusă de 
Statele Unite, s-a încheiat tragic atunci când unul dintre cei 
mai experimentați înalţi funcţionari de la ONU, Sergio Vieira 
de Mello, a fost ucis împreună cu douăzeci şi doi de colegi 
într-un atac terorist. Misiunea în RDC şi-a pierdut 
credibilitatea şi a trecut printr-un scandal când militarii din 
forţa de menţinere a păcii au fost acuzaţi de abuzuri sexuale 
pe scară largă. Şi totuşi au fost aprobate misiuni noi în Haiti 
şi în Coasta de Fildeş, suprasolicitând organizaţia. Erau 
adăugate îndatoriri noi, fără resurse suplimentare care să 
permită îndeplinirea acestora. 

Încă din anul y---, experimentatul oficial ONU Lakhdar 
Brahimi indemnase la precauţie. Consiliul de Securitate 
trebuia să îşi tempereze ambițiile, să limiteze trimiterea 
misiunilor de menţinere a păcii la situaţiile în care exista o 
pace de păstrat şi să asocieze însărcinărilor mandate clare, 
credibile şi realizabile. După 1999 au fost initiate douăzeci si 
una de operațiuni noi, din nou sub mandatul 
„responsabilităţii de a proteja"." Recomandările lui Brahimi 
au fost in general ignorate. Era prea tentantá folosirea 
acestor misiuni pentru a semnala hotărârea, pentru a da 
aparenta actiunii, chiar dacá se fácea prea putin pentru ca 
aceasta sá aibá si substantá.» Exprimarea ambitiei nu costa 
nimic, spre deosebire de punerea ei în practică. Ţările 
occidentale nu s-au descurcat prea bine. Nu s-a ajuns la o 
pace stabilă nici în Irak, nici în Afghanistan. Chiar dacă în 
ambele ţări s-a reinstituit până în 2011 o oarecare ordine, 
scena politică nu a devenit în nici un caz suficient de stabilă 
pentru a face faţă retragerii forţelor occidentale. O altă 
intervenţie cu sprijin ONU din anul respectiv, în Libia, s-a 
poticnit şi ea. 

In Y-10, la fel ca Madariaga în urmă cu optzeci de ani, 
Guéhenno a privit in urmá cu amáráciune la o comunitate 
internationalá care nu a avut niciodatá coeziunea unei 


comunităţi nationale si care a acreditat scopuri nobile fără 
mijloacele prin care acestea să poată fi realizate. 

Au fost elaborate planuri márete şi oamenilor li s-au dat 
speranţe uriaşe atunci când ne-am decis brusc să ajutăm. 
Dar speranţele au fost deseori dezamăgite, iar apoi ne-am 
confruntat cu resentimente, dacă nu cu ostilitate fátisá, în 
timp ce pe frontul de acasă ambiția era înlocuită de o dorinţă 
presantă de a face bagajele şi de a pleca.» 


CAPITOLUL 16 


CONTRAINSURGENTA ÎMPOTRIVA 
TERORISMULUI 


Ei nu cunoşteau lucrurile simple: sentimentul victoriei sau 
satisfacția sau sacrificiul necesar. Ei nu cunoşteau sentimentul 
de a cuceri un loc şi de a-l păstra, de a proteja un sat şi de a 
ridica apoi steagul, numind asta victorie. Nu cunoşteau 
sentimentul ordinii sau al avântului. Nu exista nici linie, nici 
spate al frontului, nici tranşee aşezate în paralele clare. Nici un 
Patton grăbindu-se spre Rin... Ei nu aveau ţinte... Nu cunoşteau 
strategii... Nu ştiau cum să simtă... nu ştiau ce poveşti să 
creadă... Nu distingeau binele de rău. 


Tim O'Brien, Going after Cacciato (Mergând după Cacciato): 


Dacă Marea Britanie şi Franţa au adoptat rolul 
interventionist, Statele Unite au fost mult mai precaute. Un 
motiv pentru aceasta a fost umbra lăsată de îndelungatul 
Război din Vietnam. Rezultatul a tulburat conştiinţa colectivă 
nu doar prin dezastrul din Vietnam şi impactul unei victorii 
comuniste, ci şi prin pierderile suferite de americani şi 
tratamentul inadecvat al veteranilor. Cei care au luptat în 
Vietnam au suferit răni şi au simţit durere, dar nu puteau 
găsi alinare nici măcar în gândul că luaseră parte la o luptă 
eroică. Prea mult din ceea ce se întâmplase era considerat 
ruşinos. Această experienţă traumatizantă a devenit un 
punct de referinţă esenţial în cultura americană, reflectat în 
romane şi filme care au influenţat atât amintirile despre 
războiul respectiv, cât şi aşteptările cu privire la ce s-ar 
întâmpla dacă Statele Unite s-ar implica pe viitor în războaie 
similare. 


Rázboiul din Vietnam a fost un produs al Rázboiului Rece, 
dar acest aspect lipsea, de obicei, din diversele lui 
reprezentări fictionale. Singurul film lansat când războiul era 
la apogeu şi care a încercat să ofere o motivaţie a fost Green 
Berets (Beretele verzi), regizat de John Wayne şi avându-l pe 
celebrul actor în rolul principal. Filmul era propaganda pură. 
John Wayne a cerut sprijinul guvernului, pentru că „nu doar 
oamenii din Statele Unite, ci din toată lumea ar trebui să ştie 
de ce a fost nevoie de prezenţa noastră [in Vietnam]".: Ca să 
pună la punct colaborarea cu guvernul, John Wayne a purtat 
negocieri ample cu Pentagonul, care a cerut ca războiul să fie 
prezentat onest. Întârzierea a făcut ca atunci când filmul a 
fost, în cele din urmă, lansat, în 1968, în Vietnam să mai fie 
foarte puţine „berete verzi” (trupe speciale), iar războiul 
ajunsese să fie extrem de nepopular acasă. John Wayne îşi 
reluase rolul obişnuit din westernuri, de om al legii 
cumsecade, dar dur în lupta cu nelegiuitii. El a adăugat un 
aspect „pentru inimă şi minte”, promițând Pentagonului cá 
filmul avea să prezinte militarul de profesie ca „îndeplinindu- 
şi îndatorirea de a ucide, dar totodată si pe cele 
extraprofesionale - de diplomat în uniformă - în sprijinul 
micilor comunităţi, cărora le oferă ajutor medical, jucării 
pentru copiii lor şi lucruri mărunte, cum ar fi săpun, dar care 
pot fi atât de importante". Chiar şi în westernuri, această 
dihotomie simplistă, în buni şi răi, era dubioasă din punct de 
vedere istoric. In cazul Războiului din Vietnam, era si mai 
problematică. 

După ce războiul a luat sfârşit si Saigonul a căzut în mâinile 
comuniştilor, au apărut mai multe filme pe tema Vietnamului, 
care tratau luptele într-o manieră aproape ireală. Războiul 
servea drept fundal pentru poveşti care s-ar fi putut 
desfăşura la fel de bine în alte momente şi în alte locuri. 
Michael Cimino, regizorul filmului Deerhunter (Vânătorul de 
cerbi, 1978), care se concentra pe muncitorii din otelariile din 
Pennsylvania prinşi în război, l-a descris ca având „prea puţin 
de-a face cu experienţa americană în Vietnam... Ar fi putut să 


fie orice rázboi. Filmul este, de fapt, despre natura curajului 
Si a prieteniei.” Francis Ford Coppola îşi considera filmul 
Apocalypse Now (Apocalipsa acum, 1979) ca fiind nu 
neapărat politic, ci „despre război şi despre sufletul uman".: 
Alte filme au fost mai realiste, dar au descris războiul la scară 
foarte mică, departe de consideraţii privind marile strategii, 
mai mult ca o încercare a caracterelor decât a politicii. The 
Boys in Company C (Băieții din Compania C, 1978) a scos în 
evidenţă  instructia de bază dezumanizanta şi apoi 
incompetenta şi cruzimea războiului. Fraza lui de prezentare 
a fost: „Ca să-şi păstreze minţile într-un război nebunesc, 
trebuiau să fie nebuni”. Platoon (Plutonul, 1986), reflectând 
propria experienţă în Vietnam a regizorului Oliver Stone, a 
descris experienţele unui infanterist şi a fost prezentat cu 
fraza: „Prima victimă a războiului este inocenta". Hamburger 
Hill (1987) era despre cucerirea unei bucăţi de teren cu 
costuri imense, doar ca să fie abandonată apoi imediat. 
Prezentarea lui a fost: „Războiul cu ce are el mai rău. 
Oamenii cu ce au ei mai bun.” Efectul cumulativ a fost 
întărirea sentimentului antirăzboi. Nu era vorba doar de 
inconvenientele şi de suferinţa luptei, ci de absenţa unui 
scop evident. Jane Fonda, activistă împotriva războiului, îşi 
amintea că plânsese împreună cu veteranii cu care a vizionat 
Plutonul. Ea i-a spus celui care o intervieva: „Un film ca 
acesta ajută să ne asigurăm că aşa ceva [un alt Vietnam] nu 
se va mai repeta niciodată”.: 

În \4AE, recenzánd mai multe romane inspirate de 
experienţe din Vietnam, scriitorul şi criticul C.D.B. Bryan a 
identificat o „naraţiune generică pe tema Războiului din 
Vietnam”. Începea cu sosirea în Vietnam a unui tânăr patriot 
nerăbdător, care în curând ajungea să umple locul gol rămas 
într-un pluton. 


În acest pluton, tânărul nostru îi cunoaşte pe Day-Tripper 
(Drogatul), care este tot timpul sub influenţa stupefiantelor; 
Rebel (Rebelul), albul nebun căruia îi place să ucidă; Juice 
(Zeamă), negrul flegmatic care „miroase” ambuscadele şi 


capcanele minate; Profesorul, care la un moment dat va 
explica de ce Ho Si Min n-ar fi trebuit sá fie niciodatá inamicul 
nostru. li mai întâlneşte pe Doc (sau Oase), medicul cu obiecţii 
de constiintá; Bascomb (Teposul), comandantul de companie 
psihotic care este terminat (adică ucis) de Drogatul, Rebelul 
sau Zeamă; Bailey, sergentul binevoitor a cărui viaţă este 
salvată de Drogatul, Rebelul sau Zeamă; Williams, tânărul 
locotenent care devine mai bun cu fiecare experienţă, dar care 
spre sfârşitul cărţii este ucis împreună cu Doc (sau Oase). Până 
la final sunt ucise toate personajele, cu excepţia tânărului 
nostru personaj principal (care este deseori şi naratorul) şi a 
încă unuia, sau Drogatul, sau Zeamă, care se înrolează din 
nou. 


Bryan a descris momentele simbolice - prima patrulă, cu 
„emoția seducătoare a unui schimb de focuri”, atrocitățile în 
care sunt ucişi fără rost civili nevinovaţi, o mulţime de 
episoade cu elicoptere, scene de consum de droguri şi 
„permisia la Saigon cu Susie, fata de la bar”. Când personajul 
principal se întoarce acasă, descoperă că prezenţa lui a 
devenit oarecum stingheritoare si cá nu reuşeşte să-şi 
găsească sau să păstreze o slujbă: „are coşmaruri, sparge 
câteva lucruri, îi este dor de camarazii rămaşi încă în 
Vietnam, iar în final se întreabă ce naiba a fost asta. Ce a 
însemnat? La ce a folosit?” Scopul unei astfel de naratiuni 
era să schiteze „deteriorarea treptată a ordinii, dezintegrarea 
idealismului, prăbuşirea caracterului, înstrăinarea de cei de 
acasă şi, în cele din urmă, pierderea oricărui sentiment cu 
excepţia voinţei de supravietuire".: 

Acesta a fost un război fără finaluri fericite.» Filmele şi 
romanele abordau teme mai ample, dar mesajul esenţial era 
că participanţii fuseseră cu toţii afectaţi, într-un fel sau altul. 
Un reproş adus, de obicei, cărţilor şi filmelor inspirate de 
Vietnam era că vietnamezii, indiferent dacă erau aliaţi sau 
inamici, spectatori sau victime, apăreau rareori ca personaje 
bine conturate.: Ei erau portretizati, de regulă, ca fiind vicleni 
şi ráuvoitori, nemeritând efortul pe care Statele Unite îl 


făceau în beneficiul lor. Tara apărea ca fundal pentru diverse 
melodrame personale. Războiul era aşadar menţionat mai 
puţin ca o cauză şi mai mult ca un cadru pentru luptele şi 
demonii personali, pentru poveştile de supravieţuire şi de 
adaptare. Subiectul erau victimele, nu doar prin moarte, ci şi 
cu rănile lor fizice şi psihice. În 1978, când la Washington a 
fost dezvelit Memorialul Războiului din Vietnam, nu exista 
nimic care să indice despre ce era vorba, doar o listă cu 57 
692 de morti, onorati astfel. 

Dacá a existat o lectie strategicá, aceasta a fost cá 
războaie de tipul celui din Vietnam evoluează mai degrabă în 
cerc decât pe linii drepte, lipsite de claritatea morală şi de 
logica strategică a conflictelor anterioare. 

Ideea că asemenea războaie erau predestinate să fie 
frustrante şi totodată puternic nepopulare a fost întărită şi 
mai mult de o scurtă, dar nefericită perioadă în Beirut, când o 
misiune de menţinere a păcii a SUA s-a apropiat prea mult de 
guvernul creştin si a fost sanctionatá de gruparea şiită 
radicală Hezbollah printr-un atac sinucigaş cu maşină 
capcană, în octombrie 1983. Atentatul a provocat moartea a 
251 de puşcaşi marini şi a subminat voinţa de a continua. 
Lucrurile s-au agravat şi mai mult când au început răpirile de 
cetăţeni americani, ducând la o retragere în prima parte 
anului 1984.: Secretarul de stat american George Shultz si 
secretarul Apárárii Caspar Weinberger se aflaserá ín tabere 
opuse în politică, iar după retragerea SUA au tras concluzii 
distincte. In octombrie,  pro-interventionistul Shultz a 
avertizat că Statele Unite nu trebuiau să accepte „să devină 
un Hamlet al naţiunilor, făcându-şi griji la nesfârşit dacă şi 
cum să răspundă. O mare naţiune cu responsabilităţi globale 
nu-şi poate permite să se lase împiedicată de confuzie şi de 
nehotáráre."» In riposta lui, Weinberger a oferit o avertizare 
proprie, de data aceasta cu privire la pericolul de a se implica 
prea mult în ceea ce el a numit „conflicte din zona gri". 
Testele propuse de el pentru implicarea în aceste conflicte 
cereau ca aceasta să fie vitală pentru interesele naţionale şi 


totodată o opţiune de ultimă instanţă, iar când se foloseau 
trupe combatante acest lucru trebuia făcut „din toată inima 
şi cu intenţia clară de a câştiga”, precum şi cu „o asigurare 
rezonabilă a sprijinului poporului american şi a 
reprezentanţilor lui aleşi din Congres”. 

O încercare de intervenţie umanitară în Somalia a întărit 
mesajul lui Weinberger. Prăbuşirea guvernului somalez la 
începutul anului 133! a dus la haos politic. O secetă a făcut 
ca populaţia să se confrunte cu foametea şi bolile, precum şi 
cu violenta. O mică forţă ONU de menţinere a păcii nu a 
reuşit să facă fata. La sfârşitul anului |aav, în parte ca o 
alternativă la implicarea în criza în plină dezvoltare în fosta 
lugoslavie, preşedintele Bush a trimis o forţă consistentă 
care să asigure siguranţa eforturilor umanitare. Preşedintele 
Bill Clinton a moştenit fără entuziasm operaţiunea, având de 
gestionat o criză când forţele americane au intrat în conflict 
cu unul dintre dictatorii militari locali, Mohamed Farah Aidid. 
În octombrie 143r, o operaţiune ce urmărea capturarea unora 
dintre aghiotantii lui Aidid a mers extrem de prost când două 
elicoptere au fost doborâte de luptătorii din miliții si 
optsprezece militari americani au fost ucişi, cadavrele unora 
fiind târâte pe străzile oraşului, iar alţi şaptezeci şi cinci au 
fost răniţi. Câteva sute de somalezi şi-au pierdut şi ei viaţa în 
luptă.» Deşi Clinton a insistat la început că incidentul nu avea 
să influenţeze în nici un fel angajamentul Statelor Unite, în 
următoarele luni trupele americane au fost retrase. 

Clinton a tras concluzia că era mai bine să nu se amestece 
în conflictele africane. Din nefericire, următoarea încercare a 
venit cu masacrele care au cuprins Rwanda în 1994. Cu toate 
dovezile privind genocidul, Statele Unite au evitat orice 
implicare. Numărul înfiorător al morţilor avea să apese greu 
pe conştiinţa internaţională (şi pe conştiinţa lui Clinton).» Un 
studiu a calculat că n-ar fi fost nevoie de mai mult de 5 000 
de militari din forţe de menţinere a păcii pentru a preveni 
mare parte a violențelor.” 


O altă persoană care a învăţat o lecţie din retragerea 
americanilor din Somalia, ca şi din cea a sovieticilor din 
Afghanistan, a fost Osama bin Laden, conducătorul grupării 
teroriste islamiste al-Qaeda, cu baza în Afghanistan. Intr-un 
interviu cu Peter Arnett de la CNN, el a remarcat că: 


Atunci când au întâmpinat o mică rezistenţă, trupele ame- 
ricane au plecat fără să fi realizat nimic. Au plecat după ce au 
pretins că erau cea mai mare putere de pe pământ. Au plecat 
după puţină rezistenţă din partea oamenilor slabi, săraci, 
neinarmati, a căror singură armă este credinţa în Allah 
Atotputernicul şi care nu se tem de minciunile fabricate de 
presa americană... Americanii au fugit de acei războinici care 
au luptat şi i-au ucis, pe când cei din urmă sunt încă acolo. 
Dacă Statele Unite încă mai cred şi se laudă că au această 
putere chiar şi după înfrângerile succesive suferite în Vietnam, 
la Beirut, Aden şi în Somalia, atunci să se întoarcă la cei care îi 
aşteaptă pe americani să revină.» 


Strategia lui consta, în esenţă, în a le provoca americanilor 
cât mai multă suferinţă, până când aveau să plece din 
Orientul Mijlociu. Pe 11 septembrie 2001, simboluri celebre 
ale puterii americane au fost lovite direct de avioane 
deturnate de membri al-Qaeda. Turnurile gemene de la 
World Trade Center, din New York, s-au prăbuşit, in timp ce 
la Washington a fost grav avariată clădirea Pentagonului. 
Atacatorii, dirijati dintr-una dintre cele mai sărace tari către 
una dintre cele mai puternice, au folosit una dintre cele mai 
vechi arme - cuțitul - ca să deturneze avioanele si să le 
transforme în instrumente ale carnagiului. 

În acest punct, atitudinile s-au schimbat dramatic. Teroris- 
mul, văzut în general ca o neplăcere ocazională şi deosebit 
de iritantă, se transformase în cauza unei traume naţionale. 
Terorismul putea fi înţeles cel mai bine ca simptom al unui 
conflict mai larg, o tactică folosită pentru a capta atenţia şi a 
pune un subiect pe agenda naţională sau internaţională, dar 
aceasta era ceva mult mai serios, mergând mult mai departe 
decât incidentele din trecut, de tipul deturnării unor avioane 


de către grupări palestiniene sau atacuri împotriva trupelor 
americane din străinătate. Poate că terorismul din trecut a 
fost şi el violent şi a avut un scop, dar era greu să te gândeşti 
la el ca la un război. Dar 1! septembrie a fost trăit ca un act 
de război. Era un război ciudat, care opunea o mică bandă de 
extremişti islamişti unei superputeri. Motivatiilor politice ale 
inamicului li s-a dat mai puţină atenţie decât prilejurilor pe 
care societăţile deschise le ofereau celor care voiau să 
provoace pagube maxime. 

Totodată, a adus împreună două seturi de preocupări care, 
până în momentul respectiv, nu fuseseră strâns legate. 
Preocuparea privind ceea ce a fost numit la început 
„fundamentalism islamic” exista din anii 1980, initial 
asociată cu Iranul, din cauza urmărilor furtunoase ale 
revolutiei din 1979. Termenul avea sá iasá ulterior din uz 
deoarece sugera implicit cá problema era pietatea dusă la 
extrem si nu o formă puternic politizată a islamului; până la 
urmă, s-a ajuns la folosirea pe scară largă a termenilor 
,islamism" sau  „jihadism”. In timpul Războiului Rece, 
militantii cu astfel de convingeri erau văzuţi mai degrabă ca 
o ameninţare la adresa comuniştilor atei decât a 
Occidentului, motiv pentru care ei au şi fost susținuți în 
Afghanistan. Cei mai extremisti dintre autorii sunniti erau 
fátis ostili felului de-a fi occidental, dar nu era clar cum s-ar 
putea transforma această ostilitate în război.» Bernard Lewis 
avertizase în 1990 cu privire la reînvierea ,prejudecátilor 
străvechi” responsabile pentru furia musulmanilor împotriva 
Occidentului.» În Ciocnirea civilizaţiilor (expresie folosită 
initial de Lewis), Huntington a avertizat cá „această 
interacţiune militară de un secol între Occident şi Islam” ar 
putea deveni mai ,virulentá".» Anthony Dennis a descris cum 
prăbuşirea comunismului a dat islamului fundamentalist, 
condus de Iran, oportunitatea de a umple golul. El a avertizat 
că „islamul în forma lui fundamentalistă, reacționară, 
violentă va fi în continuare principala ameninţare la adresa 
păcii mondiale şi chiar a supravieţuirii speciei umane”. Dar 


existau si alte forme mai temperate de islam si, cu exceptia 
Iranului, acestea erau urmate de cei aflati la putere. Radicalii 
erau, în general, mai ocupati să hártuiascá guvernele arabe 
decât să urmărească tinte occidentale. Cu  exceptia 
circumstanțelor speciale din războiul civil libanez, terorismul 
din Orientul Mijlociu era, în general, asociat cu cauza 
seculară a palestinienilor. 

In vas), intriga romanului The Sum of All Fears (Pericol 
absolut) al lui Tom Clancy se baza pe o grupare palestiniană 
care declanşa un război între Statele Unite şi Uniunea 
Sovietică detonând o bombă nucleară pe un stadion (de fapt, 
un dispozitiv israelian pierdut) şi ucigând membri importanţi 
ai administraţiei americane. În prefata versiunii brosate, 
apărută în anul următor, el făcea observaţia: „Tot materialul 
din această carte legat de tehnologia şi de fabricarea armelor 
poate fi găsit foarte uşor în oricare din peste o duzină de 
cărţi... Ideea este că, într-o perioadă de la cinci la zece ani, 
un individ care este suficient de bogat ar putea să producă 
un dispozitiv termonuclear complex.” În practică, dificultăţile 
tehnice nu ar fi fost deloc uşor de depăşit, chiar dacă se 
putea găsi destul material fisionabil şi ingineri capabili, şi 
existau riscuri evidente cu care s-ar fi confruntat oricine ar fi 
încercat să asambleze o armă nucleară cât de primitivă. În 
plus, o astfel de armă nu părea să se potrivească în 
strategiile celor mai multe grupări teroriste. Puţini păreau să 
aibă nevoie de un număr atât de mare de victime ca să-şi 
afirme obiectivele politice.» Armele de distrugere în masă nu 
erau considerate unele pe care le-ar alege teroriştii. Se 
presupunea că prioritatea lor fusese în trecut să facă „o 
mulţime de oameni să privească, nu o mulţime de morti". 

Tiparul a început să se schimbe în anii 1990, deşi acest 
lucru s-a văzut limpede doar privind restrospectiv, după 11 
septembrie. Acest tip de arme a ajuns să fie integrat în 
narativul „războiului împotriva terorismului”, aproape ca într- 
un scenariu ce anticipa Războiul stelelor. Atacul mai vechi 
împotriva World Trade Center avusese un impact limitat 


deoarece făcuse puţine victime. Apoi al-Qaeda a încercat 
atacuri cu număr ridicat de victime - asupra ambasadelor 
americane din Kenya şi Tanzania şi a distrugătorului USS 
Cole, în Yemen - dar acestea avuseseră loc departe de 
Statele Unite.» In februarie 2001, directorul CIA George J. 
Tenet a anunţat cá prioritatea lui era ameninţarea 
terorismului, remarcând cá teroristii deveniseră „mai abili 
operational si mai sofisticati din punct de vedere tehnic”, 
cáutánd tinte civile mai slabe, pe másurá ce tintele militare 
erau mai bine protejate. ,Osama bin Laden si reteaua lui 
globală de locotenenti şi asociaţi rămân ameninţarea cea mai 
imediată şi cea mai gravă... capabili să pună la cale atacuri 
multiple, fără nici un avertisment.” 

Mai multe rapoarte la nivel înalt au cerut imperativ să se 
dea atenţie riscului ca arme de distrugere în masă să fie 
folosite împotriva oraşelor americane lipsite de protecţie. 
Presupunerea că asemenea arme ar fi fost cea mai bună cale 
de a teroriza concentrările de populaţie venea la pachet cu 
aceea că folosirea lor avea să fie, cel mai probabil, 
organizată şi pusă în practică de un stat în măsură să facă 
asta. Astfel, comisia Hart-Rudman, care identifica „atacurile 
neanuntate asupra oraşelor americane" ca fiind cea mai 
gravă ameninţare, sugera totodată că 


terorismul va fi o tentatie pentru multe state slabe, ca o opti- 
une atractivá, asimetricá, de a reteza din influenta puterilor 
importante. In consecinţă, atacurile teroriste sponsorizate de 
state sunt cel puţin la fel de probabile, dacă nu mai mult, decât 
atacurile comise de grupări teroriste independente, neafiliate.» 


Coreea de Nord şi Irakul apăreau ca nişte vinovaţi foarte 
probabili, aşa că forma cea mai credibilă a acestei ameninţări 
era, de fapt, un derivat din scenariile standard folosite pentru 
planificarea apărării. 

A existat o diferenţă uriaşă între speculaţiile despre o 
posibilă ameninţare, oricât de plauzibilă, făcute de o comisie 
de specialişti si demnitari importanți, şi realitatea 


înspăimântătoare care a lovit din senin oameni ce nu 
bănuiau nimic. Inevitabil, pe 11 septembrie, gândurile s-au 
întors imediat către Pearl Harbor, ultima dată când teritoriul 
american fusese atacat din străinătate şi amintirea care 
revenea imediat de fiecare dată când Statele Unite erau 
luate prin surprindere. In cazul atacurilor din 11 septembrie, 
impactul psihologic a fost dur şi a apărut îngrijorarea privind 
posibilitatea unor atacuri viitoare. Nu exista riscul înfrângerii 
în sensul tradiţional al cuvântului, ci conştientizarea acută a 
unui nou tip de vulnerabilitate. De la preşedinte în jos, 
mesajul era că aceasta „schimbă totul” şi că toate chestiunile 
de securitate trebuiau privite cu alţi ochi, astfel încât Statele 
Unite să nu mai fie niciodată luate astfel prin surprindere. 
Incepuse să se contureze o imagine a viitorului război, care 
era foarte diferită de tot ce se petrecuse mai înainte. 
Inevitabil, islamul radical se profila de-acum extrem de clar 
în această imagine a viitorului război. Huntington arătase 
deja spre islam ca fiind civilizaţia cea mai războinică. Cum 
această atrocitate - şi altele doar încercate sau reuşite - 
fusese comisă în numele islamului, părea să fie cel puţin o 
justificare a tezei lui Huntington. Pentru alţii, aceasta era o 
concluzie periculoasă şi trebuia făcut orice efort pentru a-i 
izola pe extremişti, pentru a demonstra că teroriştii nu erau 
deloc reprezentativi pentru islamul de masă. Oricum, 
oamenii au devenit brusc interesaţi să afle dacă învăţăturile 
acestei religii erau responsabile pentru conflict. Imediat după 
Y--) s-au publicat mai multe cărţi despre islam şi război 
decât în toată istoria de până atunci a omenirii. Aproximativ A 
la sută dintre articolele academice despre acest subiect 
publicate vreodată au apărut tot după |! septembrie Y..-). 
Era un alt exemplu al domeniului academic încercând să 
prindă din urmă un fenomen care îl luase prin surprindere şi 
pe el, la fel ca pe guvernanti. S-a scris mai mult despre islam 
şi război decât s-a scris despre creştinism, iudaism şi 
hinduism la un loc. Când era menţionat islamul, de cele mai 
multe se întâmpla într-un context de extremism şi violență.» 


De acum, toate chestiunile legate de statele ,slabe" si 
,esuate" au cápátat o conotatie durá. Indemnurile ca Statele 
Unite să acţioneze erau mult mai solide decât preocupările 
umanitare de la începutul anilor 1990. Este posibil ca intenţia 
lui bin Laden ce a determinat atacurile din 11 septembrie să 
fi fost convingerea Statelor Unite să evite implicarea în 
Orientul Mijlociu. Având în vedere răspunsurile americanilor 
după Beirut şi Mogadiscio, aşteptările lui nu erau cu totul 
nerealiste. Mai înainte, când terorismul cu victime în masă 
fusese mai mult o teamă abstractă, se subliniase că ar fi fost 
înţelept să se evite provocarea grupărilor furioase care deja 
tulburau scena politică din Orientul Mijlociu.» Imediat dupa 
atacuri, cu peste 3 000 de morţi (şi estimări iniţiale mult mai 
mari), răspunsul a îmbrăcat forma unei etalări susţinute a 
capacităţilor militare americane. Regimurile care provocau 
probleme au fost înlăturate, mai întâi în Afghanistan şi apoi 
în Irak, după ce în 2003 s-a profitat de ocazie pentru a-l 
dobori pe Saddam Hussein. 


CAPITOLUL 17 


DE LA ANTITERORISM LA 
CONTRAINSURGENTA 


Rapoartele potrivit cárora ceva nu s-a intamplat má intereseazá 
întotdeauna deoarece, din câte ştim, există lucruri cunoscute pe 
care le cunoaştem, sunt lucrurile despre care ştim că le ştim. 
Știm, de asemenea, că există necunoscute despre care ştim; 
altfel spus, ştim că există unele lucruri pe care nu le cunoaştem. 
Dar există şi necunoscute despre care nu avem cunoştinţă - 
cele pe care nu ştim că nu le ştim. lar dacă ne uităm în istoria 
noastră şi a altor tari libere, cele din ultima categorie tind să fie 
cele mai dificile. 


Donald Rumsfeld, secretar american al Apărării, februarie 2002: 


Când Statele Unite au invadat Afghanistanul şi Irakul, au 
făcut-o cu echipament conceptualizat în timpul Războiului din 
Vietnam, dar având încă în minte războiul între marile puteri. 
La aversiunea faţă de implicarea în situaţii dificile şi ingrate 
din străinătate se adăuga hotărârea de a rămâne la stilul de 
război tradiţional, cel mai convenabil pentru forţele armate. 
De la începutul anilor 1970, atenţia se concentra din nou 
asupra graniţei interioare a Germaniei şi asupra planurilor de 
respingere a unei invazii a Pactului de la Varşovia. Studiile 
strategice academice s-au putut întoarce şi ele, cu uşurare, 
de la complicațiile contrainsurgentei la terenul mult mai 
familiar al pregătirilor pentru un război convenţional în 
centrul Europei. Armata a început să-şi refacă forţele, de 
data aceasta pe bază de înrolare voluntară, nu de recrutare 
obligatorie. A făcut aceasta şi influenţată fiind de noile tipuri 
de arme, care erau mult mai performante decât oricare altele 
din trecut şi care începuseră deja să fie testate în ultimele 


etape ale Rázboiului din Vietnam. Originile efortului initial de 
proiectare s-au aflat in hotárárea de a reduce dependenta de 
amenintárile nucleare, dar apoi efortul a fost împins înainte 
de noile tehnologii care preluau informaţia ca să o 
transforme într-o formă ce putea fi prelucrată, stocată şi 
transmisă prin circuite, echipamente şi reţele digitale. 

Era evident, încă din 1968, unde putea duce aceasta: 


Reperarea țintelor cu radare terestre, aeropurtate sau din 
satelit, folosirea camerelor în infraroşu pentru a reduce 
protecţia oferită de întuneric sau de condiţiile meteo şi 
miniaturizarea computerelor destinate câmpului de luptă vor 
permite, toate, controlul centralizat al puterii de foc 
convenţionale; eficienţa lor va fi mărită şi mai mult de folosirea 
focoaselor de proximitate avansată care îşi detectează țintele.: 


Mai multe curente diferite de dezvoltare tehnologică au 
contribuit la evoluţie. Sateliții erau folosiţi din 1961 în scopuri 
de recunoaştere şi pentru comunicaţii din 1965. In anii 1950 
au început eforturile pentru dezvoltarea circuitelor integrate, 
care aveau să permită ca procese complexe să fie gestionate 
de dispozitive din ce în ce mai mici. In 1965, Gordon Moore a 
enuntat celebra si vizionara lui lege, potrivit cáreia numárul 
de tranzistori dintr-un circuit dens integrat avea sá se 
dubleze la fiecare doi ani. Primele bombe ,inteligente" 
bazate pe aceste tehnologii au fost folosite de armata 
americană la finalul Războiului din Vietnam. Dacă mai 
demult ar fi fost nevoie de numeroase raiduri pentru 
distrugerea unui pod important, acum aceasta se putea 
realiza cu o singurá armá. Succesul apárárii antiaeriene si al 
armelor antitanc la inceputul rázboiului israeliano-arab, din 
octombrie 1973, a favorizat asteptárile cá in curánd aveau sá 
fie incluse si tinte mobile, pe lângă cele fixe.: De acum era 
posibil sá se stie unde sunt fortele inamice si ce pun la cale, 
ca sá poatá fi lovite apoi cu o probabilitate mare de succes. 

În \9A-, futurologii Alvin si Heidi Toffler au prezentat o 
schemă pentru schimbările fundamentale din societate. După 


cunoscuta trecere de la o epocă agricolă la una industrială 
venise o epocá informationalá - ,al treilea val". Ín timpul 
celui de-al doilea val, al industrializárii, accentul cázuse pe 
cantitate, standardizare şi organizare birocraticá.: Odată cu al 
treilea val, cunoaşterea a ajuns în centrul tuturor deciziilor, 
iar organizaţiile au devenit mai flexibile. În domeniul militar, 
aceasta a mers mai departe de simpla îmbunătăţire a 
proiectării armelor, la un nou mod de gândire a războiului, 
dar şi a tuturor celorlalte activităţi umane, în termeni mai 
sistematici,  holistici. Capacitatea de a identifica 
vulnerabilitátile inamicului într-o situaţie complexă si de a-i 
lua rapid la ţintă deschidea posibilitatea pentru perturbări şi 
dezorientare, dar şi pentru distrugerea pură. Mai târziu, soţii 
Toffler au considerat că investigaţiile lor privind modul în 
care armata SUA se adapta la epoca informaţiei confirmau că 
„modul în care facem război reflectă modul în care facem 
avere”. Neobişnuit pentru cărţile despre viitorul războiului, ei 
au explorat şi viitorul păcii, sau al „antirăzboiului”, 
demonstrând influenţa conflictelor din Balcani în impunerea 
nevoii de a gândi războiul ca un mijloc de a preveni o 
violenţă şi mai mare. 

Amploarea schimbării putea fi evidenţiată printr-o compa- 
ratie cu The Revolution in Warfare a lui Liddell Hart, 
terminată în 1945, tocmai când se încheia războiul din 
Pacific. El avea să regrete după aceea transformarea 
războiului „dintr-o luptă într-un proces de distrugere”. Liddell 
Hart considera că răul s-a instalat în războiul modern atunci 
când oamenii şi-au dat seama că raidurile aeriene puteau fi 
folosite nu pentru a lovi ţinte militare specifice, ci zone civile 
întinse. „Lipsa de acuratețe a tintei bombelor a dus la lipsa 
de omenie a țintei războiului.” Corolarul acestei idei era că 
dacă acum bombele puteau beneficia de mai multă curatete, 
atunci şi războiul trebuia să fie mai bine tintit. Războiul putea 
deveni din nou mai degrabă o luptă.. 

La început, creşterea acuratetei şi a letalitátii au părut să 
întărească apărarea. Orice era vizibil şi în raza de acţiune, 


indiferent dacá era vorba de avioane, tancuri sau nave de 
luptă, era vulnerabil la rachetele bine tintite. Aceasta a mărit 
importanţa manevrabilitatii, ca fiind cea mai bună modalitate 
de a trece de nişte poziţii defensive puternice. Din studiile lor 
privind exerciţiile militare şi din scrierile din domeniu ale 
Pactului de la Varşovia, planificatorii NATO au tras concluzia 
că adversarii făcuseră eforturi foarte mari pentru dezvoltarea 
diviziilor de blindate şi intenționau să le folosească pentru a 
se deplasa rapid ca să depăşească poziţiile de apărare a le 
NATO.: Aceasta a dus la o creştere a presiunilor asupra NATO 
să înceapă pregătirile în aceeaşi direcţie şi să isi 
îmbunătăţească mobilitatea pentru a o egala pe cea a 
Pactului de la Varşovia. Pe viitor se anticipau bătălii 
complexe şi mult mai fluide, facilitate nu doar de creşterea 
preciziei armamentului, ci şi de infrastructura îmbunătăţită, 
care făcea ca supravegherea şi comunicațiile să fie mult mai 
uşoare. 

Indicaţii referitoare la posibilităţile noii generaţii tehnolo- 
gice existau încă de dinainte de 1991. Ele au fost folosite 
pentru prima dată în Războiul din Golf, într-o campanie în 
esenţă convenţională, clasică, pe care au dus-o la un final 
rapid şi cu un număr redus de victime (mai ales în tabăra 
coaliţiei). A ajutat şi faptul că trupele irakiene au luptat în 
stilul Pactului de la Varşovia (reflectând pregătirea din 
trecut), doar că nu la fel de bine. Aceasta a demonstrat 
avantajele de care se bucurau comandanții americani ca 
rezultat al îmbunătăţirilor aduse senzorilor, gestionării 
datelor si comunicaţiilor, dar si al acuratetei. Unităţile 
irakiene au fost blocate si reperate cu usurintá, ín timp ce 
rachetele de croazieră îşi atingeau ţintele din zonele 
populate şi le distrugeau cu pagube minime pentru clădirile 
învecinate. Operaţiunea Furtună în deşert a fost declarată 
primul „război informational" din lume.» Armata irakiană a 
rămas oarbă, surdă şi buimăcită. Chiar dacă armele nu au 
fost chiar atât de eficiente cât sugerase iniţial propaganda, 
nu era nevoie de multă imaginaţie sau de fascinatie pentru 


tehnologie pentru a vedea cum putea fi dezvoltată în 
continuare această formă de război. Se profila un viitor roz 
pentru forţele armate americane, care se puteau aştepta să 
fie dominante. Se vorbea despre o „revoluţie în afacerile 
militare" (RMA).» 

Asa cum era descrisá, revolutia avea sá rezulte din 
interactiunea sistemelor care colectau, procesau, compilau si 
comunicau informaţiile cu cele care aplicau forţa militară.» 
Rezultatul era că, în viitor, forţa militară avea să fie 
îndreptată asupra unui inamic dezorientat, care încă încerca 
să-şi dea seama ce avea de făcut în timp ce asupra lui 
cădeau bombele. Se putea obţine o victorie rapidă şi 
incontestabilă, cu risc limitat pentru propriile trupe, ca să nu 
mai vorbim de teritoriu şi de populaţia de acasă. Ceea ce 
fusese odată „câmpul de luptă” avea să fie cunoscut de 
acum ca „spaţiu de luptă” multidimensional. Prin 
„cunoaşterea dominantă a spaţiului de luptă”, informaţia 
putea fi procesată pentru a descrie mediul operaţional total 
cât mai aproape de timpul real, făcând posibilă o „atribuire 
aproape perfectă a misiunii” şi astfel o „violenţă de precizie”. 
Acest gen de capacitate era într-un stadiu avansat de 
dezvoltare în Marina militară a SUA, deoarece pe mare, ca şi 
în aer, te puteai aştepta la un spaţiu de bătălie gol de orice 
altceva cu excepţia combatantilor. Provocarea pentru RMA 
era să demonstreze că abordarea aceasta putea funcţiona şi 
pentru forţele terestre, unde războiul era supus dintotdeauna 
unei game mai largi de influenţe. 

Istoric, infanteria dădea aproximativ 80 la sută din numărul 
soldaţilor americani morţi în luptă, chiar dacă reprezenta 
doar 4 la sută din totalul forţelor armate.» Exista aşadar un 
interes foarte mare pentru descoperirea unor modalităţi de a 
obţine supremaţia pe teren fără a expune trupele unor riscuri 
excesive. Aceasta a dus natural la o utilizare mai mare a 
loviturilor directe, în special din aer, pentru a influenţa cursul 
unei bătălii, astfel încât să nu mai fie nevoie ca forţele 
terestre să fie angajate prea devreme într-o operaţiune. 


Ideea era că lovind cu precizie de la o distanţă mare, timpul 
şi spaţiul nu mai erau limitări atât de importante. Unităţile 
inamice din spaţiul de luptă puteau fi atacate din exterior. 
Sistemele de comandă puteau face faţă atacării simultane a 
mai multor ținte.» Pentru forţele terestre avea să fie mai 
puţin important să se apropie de inamic, dar dacă erau 
nevoite să facă asta puteau să-şi păstreze agilitatea şi 
manevrabilitatea, transportând doar puterea de foc necesară 
pentru autoapărare, orice altceva putând fi cerut din exterior. 
Nu avea să mai fie nevoie de divizii independente mari şi 
greoaie, cu potenţialul asociat al unui număr mare de 
victime. Infrastructura de război, care necesita mobilizarea 
întregii societăți, putea fi redusă. Acuratetea armelor 
însemna că era nevoie de mai puţine, punând mai puţină 
presiune pe industrie si pe infrastructura de transport. 
„Dependenţa puternică de porturi, depozite de muniţie şi 
reţele ample de transport” avea să scadă.» 

Optimismul tehnologic care stătea la baza RMA era 
exagerat. Dacă tehnologia informaţiei încă mai urma legea 
lui Moore, alte tendinţe erau mai puţin dramatice, de 
exemplu pentru sistemele de propulsie si de artilerie. In 
multe privinţe, aceasta nu era o problemă pentru Statele 
Unite, care în cele mai multe situaţii beneficiau de un avantaj 
covârşitor în privinţa puterii de foc. Această caracteristică 
mai brutală a puterii americane tindea însă să fie ocolită de 
concentrarea pe dezvoltările calitative. Cu cât era tehnologia 
mai inteligentă, cu atât erau mai precise opţiunile. A devenit 
posibilă concentrarea nu doar pe formațiunile militare, ci si 
pe anumite unităţi, apoi pe anumite elemente, chiar şi în 
mijlocul unor zone civile, iar în final pe indivizi anume 
desemnaţi. Raza de acţiune a încetat să mai fie o limitare. 
Acuratetea care la început putea fi atinsă doar pentru 
rachetele cu rază scurtă de acţiune şi de cele aer-sol avea să 
fie fie disponibilă curând şi pentru rachetele de croazieră, cu 
rază lungă de acţiune. Dronele fără pilot, controlate de la 


distantá, puteau sá zboare deasupra unei zone, sá identifice 
tinte si să le atace la comandă. 

Toatá aceastá tendintá de dezvoltare ducea spre o 
versiune idealizată a războiului clasic, în care armatele se 
înfruntau abia atingând populaţia civilă. Hackett şi Clancy 
anticipaseră războaie în care erau implicate armate şi forţe 
navale de anvergură, care luptau prin toată lumea, cu 
eşecuri şi salvări la limită înainte ca situaţia să fie rezolvată 
de o combinaţie de forţă brută, fermitate politică şi acuitate 
strategică. Acum se dezvolta o nouă viziune asupra 
războiului, în care totul se putea rezolva rapid şi cu puţine 
victime. Dacă războiul putea deveni unul cu impact mare şi 
cu număr mic de victime, atunci ar fi fost admisibil social şi 
putea fi păstrat ca instrument politic. Când războaiele erau 
duse la scară industrială, cu armate de masă lansate una 
împotriva alteia şi cu societăţi întregi prinse în derularea lui, 
suferinţa era general împărtăşită şi, în principal, anonimă. 
Niveluri ale numărului de victime militare, dar şi civile, care 
în trecut ar fi fost tolerabile într-un bilanţ general, acum 
apăreau ca excesive sau disproportionate.» Imaginile teribile 
şi poveştile personale sfâşietoare au creat o democratizare a 
victimelor. Cei ucişi, inclusiv din rândurile personalului 
propriu, au dobândit egalitatea ca victime deoarece - în 
general - ei nu erau personal responsabili pentru violenţa 
care îi distrusese. In campaniile duse de forte specializate, de 
voluntari, cazurile de morţi şi răniţi ieşeau mai mult în 
evidenţă. Invocarea consideratiilor strategice mai înalte 
putea să pară lipsită de sensibilitate şi fără inimă. 
Sensibilitatea occidentală la problema victimelor a creat o 
logică strategică proprie. Aceasta a condus la o prezumție 
puternică a militarilor că sprijinul popular avea să scadă 
odată ce s-ar fi înregistrat un număr semnificativ de victime.» 
Dacă pierderile masive de vieţi nu mai trebuiau tolerate ca 
fiind o consecinţă inevitabilă a războiului, obiectivul urma să 
fie scoaterea din luptă a structurii militare a inamicului 
folosind forţa minim necesară. In 1993, Statul Major 


Interarme al SUA a insistat cá: „În orice situaţie, forţele 
militare ale SUA trebuie să fie capabile să efectueze 
operaţiunile rapid, cu o mare probabilitate de succes şi cu 
risc minim de victime americane".» Nu trebuiau să fie mai 
multe resurse cheltuite, bunuri distruse şi sânge vărsat decât 
ar fi fost absolut necesar pentru a atinge obiectivele politice 
specificate. Unul dintre rezultate a fost că s-a pus mai mult 
preţ pe protecţia forţelor proprii decât pe obiectivul propriu- 
zis al misiunii. Aceasta a afectat modul în care Statele Unite 
au abordat desfăşurarea forţelor, ca şi cum acestea trebuiau 
ferite din calea răului.» Chiar şi atunci când operaţiunile erau 
mai puţin discretionare, ca în Afghanistan şi Irak, cu guvernul 
insistând că succesul militar era vital, aversiunea faţă de 
înregistrarea de victime a încurajat o amprentă relativ mică 
la sol şi o utilizare mai mare a puterii aeriene. 

Noile tehnologii care au inspirat revoluţia în afaceri militare 
au fost láudate ca promițând o întoarcere la războaiele 
decise prin bătălii între armate regulate. In astfel de războaie 
nu doar că aveau să fie feriti civilii, dar victimele din toate 
taberele urmau să fie reduse la minimum. Cu armele 
potrivite, ţintele puteau fi alese doar în funcţie de relevanta 
lor militară. Pentru că loviturile puteau fi lansate de la mare 
distanţă şi din locuri relativ inaccesibile atacurilor inamicului, 
riscurile la care erau expuşi cei care făceau lansările erau 
minime. Aceasta era adevărat indiferent dacă era vorba de 
rachete de croazieră lansate de pe submarine sau din 
avioane. Venea totodată în sprijinul ideii că forţele armate 
trebuiau folosite ca un instrument de precizie, nu ca unul 
bont, şi puteau fi direcționate împotriva forţelor armate ale 
inamicului cu un minim de pagube colaterale aduse vieţii şi 
proprietăţii civililor. Nu era nevoie ca nevinovatii să fie expuşi 
riscului, fie din greşeală, fie deliberat. 

Ca formă idealizată de război, aceasta se potrivea de 
minune cu preferinţele americanilor. Dar tocmai din acest 
motiv era puţin probabil să fie urmată şi de alţii. Tehnologiile 
şi conceptele din spatele RMA au ajuns să fie aplicate în 


contexte foarte îndepărtate de cele pentru care fuseseră 
luate in considerare initial. Michael O'Hanlon remarca în 
2000, nu cu mult înainte ca aspectul acesta să devină 
dureros de vizibil, că, în locul unor situaţii care să scoată în 
evidenţă aceste beneficii, forţele amricane puteau să se 
confrunte în schimb cu inamici ale căror trupe „sunt 
amestecate în rândurile populaţiei civile şi cu situaţii de luptă 
în care unităţi inamice relativ nesofisticate să aibă prilejul de 
a prinde în ambuscadă trupe americane sau de a le planta 
dispozitive capcană şi mine pe căile probabile de înaintare”.» 
In loc să angajeze alte armate regulate în vreo bătălie de 
anvergură, militarii americani au fost nevoiţi să-şi 
demonstreze valoarea confruntându-se cu terorismul şi 
războiul de gherilă în Afghanistan si Irak. 

Mai mult, analizele abstracte pe marginea RMA privind 
războiul viitorului nu abordaseră efectiv problema luptei în 
zone urbane. Până în epoca modernă, oraşele, cu zidurile şi 
apărările lor elaborate, au reprezentat în permanenţă o 
provocare strategică importantă, până la punctul în care 
armatele erau nevoite să-şi întrerupă avansul în interiorul 
unei ţări ca să le asedieze. Ca rezultat al extinderii masive a 
oraşelor şi în condiţiile în care armatele se micşorau numeric, 
oraşele au devenit prea mari ca să fie încercuite şi izolate. 
Perspectiva alternativă a luptei pe străzi şi strádute nu era 
deloc atrăgătoare. Clădirile le ofereau luptătorilor inamici 
posibilităţi să se ascundă, să pună la cale ambuscade sau să 
plaseze lunetişti. Incercările de a-i scoate de pe poziţii cu 
ajutorul artileriei, al bombelor şi mortierelor puteau crea 
moloz, care îngreuna mişcările şi le oferea apărătorilor noi 
ocazii. 

Oraşele reprezentau aşadar o provocare pentru aspiraţiile 
RMA. Structurile lor obstructionau senzorii şi reduceau posibi- 
litátile de manevră. Forţele erau nevoite să se împartă în 
grupuri în timpul deplasării pe străzi şi din această cauză 
erau mai greu de coordonat. Din cauză că lupta urbană 
tindea să consume mari cantităţi de muniţie, ea punea 


probleme logistice suplimentare. Confruntarea cu jucátori 
multipli si cu miscári bruste sporea stresul si frustrarea. Si 
totuşi, în conflictul modern, oraşele erau greu de evitat. 
„Tânjim după lupte cavalereşti pe câmpii înverzite”, remarca 
Ralph Peters, şi totuşi „câmpurile de luptă cele mai probabile 
sunt peisajele urbane pline de gunoaie, unde aerul e groaznic 
şi omenirea se degradează.” Inainte ar fi putut să fie jungle şi 
munţi, dar acum oraşele erau „citadele ale celor nemulţumiţi 
şi de neîmpăcat”. Aici războiul putea să fie şi pe verticală, şi 
pe orizontală, „urcând în turnurile de oţel şi beton, şi 
coborând în canale, tuneluri de metrou şi rutiere, tuneluri de 
comunicaţii şi altele asemenea”.= z 
Nu era o perspectivă care să fie primită cu entuziasm. In 
istorie, marile bătălii pentru oraşe au fost dureroase. 
Stalingrad este doar un exemplu de cât de greu este să 
infrángi nişte apărători încăpăţânaţi. In Vietnam, puscasii 
marini au suferit pierderi grele în lupta pentru controlul 
oraşului Hue, comparabile cu unele dintre cele mai dure 
confruntări din al Doilea Război Mondial în Pacific. Mai recent, 
forţele americane au fost greu încercate în Beirut şi 
Mogadiscio. Toţi analiştii au menţionat experienţa dureroasă 
a ruşilor la jumătatea anilor 1990 în capitala cecenă Groznii, 
unde au suferit pierderi înspăimântătoare fără să reuşească 
să învingă milițiile rebele. Un studiu din 2001 a apreciat că 
ambele cazuri istorice, precum şi exerciţiile militare 
sugerează că ar fi nevoie de o companie de trăgători (100- 
200 de indivizi) ca să ocupe în 12 ore un cvartal apărat dintr- 
un oraş. Şi aceasta cu un nivel inacceptabil de 30-45 la sută 
pierderi. Supraviețuitorii aveau să fie epuizați şi fizic, si 
emoţional, iar armatele occidentale moderne, bazându-se 
mai mult pe voluntari decât pe recruți, duceau lipsă de 
rezerve. Posen a atras atenţia că armata americană activă 
avea, la momentul respectiv, „doar în jur de 14- de companii 
de trăgători” şi alte 60-70 la puşcaşii marini. O divizie de 
infanterie terestră sau de la marină are 27 de companii de 
trăgători; o divizie de blindate, o duzină.» In 2016, aceeaşi 


idee a fost evidenţiată prin observaţia că „numărul soldaţilor 
americani instruiți pentru luptă corp la corp este doar putin 
mai mare decât cel al poliţiştilor din New York".» 

Dacă americanii se lăsau atraşi în oraşe, avertiza generalul 
Robert Scales în 1996, toate avantajele lor militare aveau să 
fie neutralizate. El a înlăturat posibilitatea ca forţele 
occidentale să poată face un oras de nelocuit bombardandu-| 
cu proiectile. In schimb, a insistat să se facă tot posibilul 
pentru evitarea luptei urbane directe, eventual prin 
împiedicarea forţei inamice să se retragă într-un oraş, iar, 
dacă nu se putea asta, prin instituirea „unui cordon larg în 
jurul oraşului şi controlul zonei rurale înconjurătoare”. Scopul 
era izolarea oraşului de lumea exterioară. „Toate căile de 
acces, inclusiv cele aeriene, maritime şi terestre vor fi 
blocate”, în timp ce „coaliția avea să caute să controleze 
sursele de hrană, electricitate, apă şi serviciile de 
salubritate.” Informaţia care intra în oraş avea să fie şi ea 
controlată. Dacă trebuia să fie atacat ceva din oraş, 
obiectivul urma să fie lichidat cu rachete de precizie. Pe 
scurt, el lua în considerare o versiune modernă a unui 
asediu. 

Când Statele Unite se pregăteau să intre în Afghanistan, 
secretarul Apărării Donald Rumsfeld a explicat că avea să fie 
un nou tip de război, „ca nici un altul dintre cele cu care s-a 
confruntat națiunea noastrá".^ La vremea aceea, el nu 
anticipa că va dura atât de mult. In schimb, a văzut ocazii de 
a demonstra că era posibil să fie câştigat viitorul război 
folosind doar o forţă modestă, câtă vreme aceasta era 
susţinută de cele mai avansate capacităţi 
„transformaţionale”. In schimb, Statele Unite s-au pomenit 
luptând alături de aliaţii lor în războaie în care au fost atrase 
în Afghanistan si Irak, si care aveau propriile asemănări cu 
Vietnamul. Era un contrast izbitor cu genul de război 
anticipat de RMA. In loc să fie un inamic propriu-zis - „un 
competitor omolog”, în jargon - adversarul adopta tactica 
tradiţională a războiului de gherilă. Războaiele rezultate au 


fost descrise drept ,asimetrice".» Un război simetric implică 
doi beligeranti de capacităţi similare. Rezultatul final este 
determinat de micile diferenţe care câştigă importanţă, cum 
ar fi instruirea superioară, priceperea tactică, imaginaţia 
strategică, inovaţia tehnică sau capacitatea de a mobiliza 
resursele nationale. In astfel de cazuri, învingătorul apare 
prin uzură, când suferinţa atinge un nivel la care micile 
rezerve de putere rămase pot face diferenţa. Prin contrast, 
într-un război asimetric, beligerantii au capacităţi destul de 
diferite şi priorităţi contrarii, rezultatul fiind determinat de 
capacitatea superioară a uneia dintre tabere de a găsi 
punctele slabe ale capacităţilor celeilalte. 

La început, totul a mers conform planului. O forţă de 
invazie relativ mică, susţinută de lovituri aeriene avansate, a 
copleşit forţele irakiene slabe şi demoralizate. Si în 
Afghanistan, şi în Irak, etapele iniţiale ale războiului au fost 
asimetrice doar în sensul că erau complet unilaterale, 
talibanii şi irakienii încercând să lupte în stilul armatelor 
regulate împotriva singurei superputeri din lume. În cazul 
luptelor din 2001 din Afghanistan şi din 2003 din lrak, 
inamicului îi lipseau organizarea şi numărul de combatanți 
pentru o apărare urbană fermă. Luptele au fost mai puţin 
teribile decât se anticipase. Mai târziu, pe măsură ce 
insurgentele s-au extins, oraşele au ajuns să prezinte diferite 
tipuri de pericole. Mediul era potrivit războiului de gherilă, cu 
posibilităţi de revolte, ambuscade şi bombe improvizate, 
expunând trupele la hártuiri şi stres care le făceau să 
reacționeze uneori disproporționat şi contraproductiv. 

Până la urmă, militarii americani şi-au dat seama că 
scenariile lor erau pentru tipul greşit de război.» Guvernul 
american fusese avertizat că avea să fie nevoie de o forţă de 
invazie de 500 000 de oameni pentru a menţine ordinea 
odată ce vechiul regim irakian era înlăturat.» Avertismentele 
fuseseră respinse. Rezultatul a fost că Statele Unite şi aliaţii 
lor au luptat doar cu o parte din forţele necesare, asta până 
la „valul” din 2007, când au profitat de o situaţie politică mai 


favorabilă. Lecţia a fost cá în acest tip de război erau 
importante şi cifrele, cu tot echipamentul avansat care era 
acum disponibil pentru trupele americane. 

Inamicii lor se bucurau deseori de sprijin local consistent, 
aveau legături cu mişcări politice de masă şi beneficiau de o 
libertate de mişcare considerabilă. In loc de o confruntare 
relativ civilizată, dusă profesionist de forţe regulate bine 
instruite, lupta îmbrăca iarăşi forme obscure, subversive, de 
insurgență şi terorism. Inamicul nu făcea concesia de a oferi 
tinte care să poată fi atacate cu lovituri de precizie. In 
schimb, milițiile recrutate din păturile nemultumite ale 
societăţii ieşeau şi intrau la loc în comunitatea civilă, cu 
strategii menite să maximizeze suferinţa. Se bazau pe 
asasinarea personajelor politice de rang înalt sau pe atacuri 
nediscriminatorii împotriva civililor ori pe sabotarea 
infrastructurii critice şi pe ambuscade vizând patrulele 
militare ori de poliţie. Rebelii preferau să rămână ascunşi şi 
unele cazuri erau chiar dispuşi să accepte o moarte de 
martir, ca bombe umane. Spre deosebire de armatele 
tradiţionale, insurgenții nu erau interesaţi să păstreze 
teritoriu, pentru că prioritatea lor era mai degrabă timpul 
decât spaţiul, acesta permițându-le să câştige sprijin în timp 
ce inamicul era secătuit de răbdare şi de credibilitate. 
Reveneau toate clişeele războiului de gherilă, păstrate vag în 
memorie din anii 1960, despre adversarul care se ascundea 
în umbră şi despre tactica atacurilor fulgerătoare urmate de 
o retragere imediată. Americanii şi aliaţii lor erau prinşi într-o 
formă de război prelungită, mizeră şi dezamăgitoare - opusul 
celei idealizate de Revoluţia în Afaceri Militare şi exact genul 
pe care sperau să îl evite. 

Deoarece Statele Unite luaseră iniţiativa de a înlătura 
regimul, angajamentul lor era mult mai mare decât dacă ar fi 
intervenit ca să calmeze o situaţie deja agitată. Impreuná cu 
Marea Britanie, erau o putere de ocupaţie şi apoi, chiar după 
instalarea unui nou guvern irakian, au acceptat 
responsabilitatea de a-l ajuta până când ar fi putut să se 


descurce pe cont propriu. Guvernele irakiene trebuiau sá 
indeplineascá standarde politice care sá le facá demne de 
sprijin. Cu toate că era o ţară divizată care suferise ani 
întregi efectele unei conduceri brutale si ale unor calamitáti, 
şi ea urma să aibă un guvern reprezentativ care să respecte 
drepturile omului. Succesul în această privinţă ar fi 
transformat Irakul într-un far călăuzitor pentru întreaga 
regiune. Preşedintele George W. Bush şi premierul britanic 
Tony Blair au ales această temă. In 2004, în timp ce promova 
democraţia ca soluţie pentru numeroasele probleme din 
Orientul Mijlociu, inclusiv din Irak, Bush a insistat că „motivul 
pentru care sunt atât de ferm în privinţa democraţiei este că 
democratiile nu pleacă la război una împotriva alteia.... Si 
acesta este motivul pentru care sunt puternic convins că 
pentru Orientul Mijlociu, Orientul Mijlociu extins, calea de a 
merge înainte constă în promovarea democraţiei.”» 

Până în 2005, era evident că irakul nu doar că nu mergea 
înainte, dar era copleşit de probleme multiple, cu o serie de 
conflicte care se desfăşurau simultan, între comunităţi şi în 
interiorul lor, forţele coaliţiei suferind cu regularitate pierderi. 
Oarecum trezite la realitate de această experienţă, infanteria 
terestră şi marină a SUA au decis să revizuiască Manualul de 
instruire privind contrainsurgenta (FM 3-24). Conrad Crane, 
profesor la Institutul de Studii Strategice al armatei SUA, a 
coordonat initiativa.» Înainte de angajarea SUA în Irak, el 
avertizase cá armata americana nu învățase lecţiile cuvenite 
din Vietnam. În schimb, conducerea militară tratase 
Vietnamul ca pe o aberaţie care trebuia să nu se mai repete 
niciodată, în loc să se pregătească pentru ceva cât de cât 
similar. Lipsa de pregătire a fost evidentă în graba 
declanşării Războiului din lrak, cu prea puţină atenţie 
acordată „profundelor diferenţe religioase, etnice şi tribale 
care domină societatea irakiană”. Crane a avertizat că 
„forţele americane ar putea fi nevoite să gestioneze şi să 
tranşeze conflicte între irakieni pe care le abia dacă le 
înţeleg”. O strategie de retragere avea să necesite un grad 


de stabilitate politicá greu de atins, date fiind ,populatia 
fragmentată a Irakului, instituţiile politice slabe si înclinația 
către guvernare prin violentá".» 

Crane a primit misiunea realizării proiectului de manual, 
pentru care şi-a strâns o echipă consistentă de colegi cu 
vederi similare.» Era un grup adunat în jurul generalului 
David Petraeus, care era sponsorul principal, fiind 
nemulţumit de proasta gestionare a situaţiei din Irak după 
invazie. Manualul evita scenariile rigide şi permitea 
flexibilitate în interpretarea recomandărilor oferite. Esenţa 
mesajului era că aceasta era, în principal, o acţiune politică. 
Rolul militarilor era să câştige sprijin pentru guvern. Aceasta 
necesita învăţare şi adaptare. 

Neobişnuit pentru un astfel de exerciţiu, la el au participat 
cadre universitare şi a fost publicat, până la urmă, în presa 
academică.» Sarah Sewell de la Harvard, specialistă în 
drepturile omului, a pledat pentru beneficiile dezvoltării 
legislaţiei internaţionale referitoare la drepturile omului, 
reţinere în folosirea forţei militare şi mai multă încredere în 
misiunile  poliţieneşti convenționale. Mai controversat, 
antropologul Montgomery McFate a încurajat ridicarea 
nivelului de cunoaştere culturală ca mijloc de evitare a 
greşelilor prosteşti. Colaborarea atât de strânsă cu armata nu 
a fost bine văzută de alţi antropologi, reînviind mai vechea 
dispută dacă diminuarea efectelor vătămătoare ale războiului 
îl făcea mai acceptabil şi mai uşor de înţeles.» Şi totuşi un 
grup de cercetători era absent. Stathis Kalyvas a remarcat că 
„manualul reflectă un impact zero în domeniul cercetării 
ştiinţelor politice”. Aceasta, considera el, era din cauză că 
ştiinţele politice abordau, în general, cauzele, durata, finalul 
şi perioada imediat următoare războaielor civile şi mai puţin 
conţinutul lor. În plus, „cercetătorii ştiinţelor politice, inclusiv 
practicienii în general, nu au reuşit până acum să producă 
rezultate uimitoare”. El se îndoia că „descoperirea cea mai 
importantă a econometriei, de exemplu, şi anume faptul că 
ţările sărace se confruntau cu un risc mai mare de război 


civil, i-ar fi impresionat pe autorii manualului (sau le-ar fi fost 
de vreun folos)”. La fel se întâmpla cu presupusul rol central 
al resurselor naturale, care susţinea categoric prezumția 
»nedreptatii” şi minimaliza ,lácomia".» 

In schimb, Manualul de contrainsurgenta a fost plasat ferm 
într-un curent traditional de gândire a revoluțiilor, 
insurgentelor şi războaielor de gherilă ce mergea înapoi la 
T.E. Lawrence şi Mao Zedong, cu o uşoară înclinaţie în 
direcţia ofițerului francez David Galula, care a elaborat teorii 
ale insurgentei în timpul războiului dus de Franţa pentru 
păstrarea Algeriei, în anii 130-.» Din această tradiţie a venit 
concentrarea pe separarea militanţilor inamici de restul 
populaţiei. Guvernul urma să fie făcut mai atractiv prin 
reforme, în timp ce cauza insurgenților avea să fie prezentată 
ca fiind fără speranţă. Pentru aceasta, violenţa trebuia să fie 
controlată, departe de abordarea militară instinctivă a 
uciderii cât mai multor militanti cu putinţă, concentrarea 
urmând să fie pe efectele politice. Folosirea puterii de foc 
letale era descrisă acum drept „cinetică”, făcându-se astfel 
distincţia de formele de putere mai ,soft".» „Cinetica” avea 
rolul ei, dar dacă era folosită în exces risca să atragă şi mai 
mulţi oameni în rândurile inamicului. 

Autorii au avut grijă să evite referirile la „inimă şi minte”, o 
expresie care de acum purta încărcătura rămasă din 
Vietnam, de încercare eşuată de inginerie socială. Scopul era 
schimbarea comportamentului, dar expresiile de genul 
„morcovul si bátul" (stimulent şi pedeapsă) au fost şi ele 
evitate, ca fiind prea simpliste. Pentru a surprinde esenţa, 
abordarea non-cinetică a fost descrisă ca fiind „centrată pe 
populaţie”, opusă celei „centrată pe inamic”. Nu aveau să 
existe reguli stricte şi cu aplicare rapidă. Acţiunea trebuia să 
ţină seama de context. Ofițerii trebuiau să se gândească în 
ce mod ar putea să-şi protejeze forţele fără să-i facă pe 
oameni să se simtă mai puţin în siguranţă şi când era mai 
bine să nu facă nimic, chiar în faţa unei provocări puternice. 
Documentul recunoştea, de asemenea, problema inerentă cu 


care se confruntau cei veniti din exterior si a cáror pozitie, 
cel putin in prima instantá, depindea de superioritatea puterii 
militare. „Până la urmă, toate armatele străine sunt văzute 
ca intruşi sau ocupanti; cu cât se face mai repede efortul 
pentru tranziţia la instituţiile NG [naţiune gazdă] fără 
compromisuri inacceptabile, cu atât mai bine.” 

Obiectivul cheie era separarea militanţilor inamici de 
populaţie, în parte mărind atractivitatea guvernului prin 
reforme şi demonstrând, în acelaşi timp, lipsa de speranţă a 
cauzei insurgenților. Mai mult, latura violentă a ecuaţiei 
trebuia să fie selectivă si tintitá cu atenţie, în locul uciderii 
printr-un efort aleator care ar fi probabil contraproductiv 
pentru că ar împinge mai mulţi oameni spre rândurile 
inamicului. 

Credibilitatea documentului a avut mult de câştigat de pe 
urma faptului că a fost urmat de o întorsătură favorabilă în 
lrak în 2007, ca rezultat al faptului că al-Qaeda era tot mai 
rău văzută de sunniţi si al resurselor suplimentare 
desfăşurate ca rezultat al  „valului”, combinate cu 
conducerea lui Petraeus. Episodul a arătat că societatea 
civilă irakiană era mai complicată decât simpla distincţie 
elite-masă pe care se bazau teoreticienii revoluțiilor în 
analizele lor privind diferenţele etnice prin care politicienii 
occidentali încercau să înţeleagă situaţia locală. Pe lângă 
împărțirile generale în sunniti, şiiţi şi kurzi, mai existau 
loialitáti tribale şi săteşti, precum şi faţă de unii conducători 
locali cu legături în cercurile politice importante. Loialitátile 
puteau să fie fluide şi flexibile, grupările erau predispuse la 
rupere, iar autoritatea politică avea mai multe niveluri. 
Aşadar nu a fost vorba de o schimbare a atitudinii oamenilor, 
în general, care a dus la un sprijin mai puternic al sunnitilor 
pentru lupta împotriva al-Qaeda, ci de înţelegeri negociate de 
liderii sunniti locali cu armata americană. 

Documentul a fost ţinta a numeroase critici. Cea mai 
importantă a fost că existau tehnici de contrainsurgenta 
care, dacă erau aplicate corespunzător, puteau răspunde la 


dinamica inoportună a insurgentei, având în vedere cá exista 
un număr foarte mare de factori ce influentau toate aceste 
conflicte.» O alta, la care vom reveni, era că stabilea ţinte 
imposibile pentru acţiunea politică. Criticii abordării aveau să 
argumenteze ulterior că Petraeus şi strategia lui fuseseră 
favorizați de circumstanţe politice asupra cărora aveau prea 
puţin control şi de elaborarea unor scenarii înşelătoare cu 
privire la ce a mers bine pentru britanici în Malaya şi prost 
pentru americani în Vietnam.» Pentru cei care vedeau 
inamicul ca fiind implacabil şi fanatic, această abordare era, 
pur şi simplu, inconsistenta.« Pentru cei de această părere, 
singura strategie plauzibilă consta în uciderea militantilor 
până când efectivele lor erau epuizate şi ei erau 
demoralizaţi. Autorii au replicat că ei nu puneau la îndoială 
importanţa elementului cinetic, ci considerau doar că 
elementelor non-cinetice ar trebui să li se acorde importanţa 
cuvenită.» 

În practică, provocările se învârteau în jurul naturii relaţiei 
dintre guvern şi popor. Scenariul recomanda mai mult efort 
pentru studierea şi aprecierea culturii locale, ca şi pentru 
rezolvarea nemulțumirilor, astfel încât oamenii să fie convinşi 
să sprijine un guvern până atunci nepopular. In sprijinul 
acestei idei venea un optimism fundamental, că aceasta era 
parte a unui efort de „a face acele societăţi împotmolite în 
obiceiuri învechite şi în autoritarism să progreseze pe drumul 
îmbunătăţirii socio-economice şi al dezvoltării democratice.” 
Dificultatea în acest caz era că reformele puteau fi 
implementate doar de elitele locale, care erau deseori 
beneficiarii structurilor ce aveau nevoie de reformă. 

Mai exista un punct de vedere. Acesta accepta că o parte a 
populaţiei, dacă nu toată, avea să fie întotdeauna ostilă 
guvernului, dar, dacă i se făcea viaţa suficient de grea, putea 
fi convinsă să nu sprijine o rebeliune. Pe această bază, cea 
mai eficientă strategie în situaţia insurgentelor era să nu 
atragi oamenii de partea ta, ci să îi faci să nu mai fie de 
partea teroristilor.« Cei care au făcut observaţia nu 


recomandau aceastá abordare pentru Statele Unite si aliatii 
lor. Ideea era cá, din cauzá cá nu puteau sá adopte o 
asemenea strategie, eforturile lor erau sortite esecului, nu în 
ultimul rând pentru că nici alternativa câştigării sprijinului 
populaţiei nu putea să reuşească. 


CAPITOLUL 18 
ROLUL BARBARIEI 


Íntámpiná cu focul cel foc ce-a dat pe noi; 
Ameninta pe acela ce ameninta; 

priveşte cu-ncruntare ochiul la noi ce se încruntă. 
SHAKESPEARE, Regele loan; actul V, scena | 


A existat un contrast interesant între filmele turnate în cursul 
Războiului din lrak şi cele din perioada Vietnamului. Dacă 
principalul film din epoca Vietnamului, Beretele verzi, a fost 
unul propagandistic, nu a existat nici un film comparabil 
despre lrak, deşi au circulat cu regularitate zvonuri că s-ar 
putea face unul despre bătălia din 2004 pentru oraşul 
Fallujah. Spre deosebire de Vietnam, au fost turnate multe 
alte filme despre cum se derula războiul câtă vreme acesta 
era încă în curs - Barker a identificat douăzeci şi trei de filme 
despre Războiul din Irak. De exemplu, Hurt Locker (Misiuni 
periculoase, 2008), despre un specialist în dezamorsarea 
bombelor, a întrunit aprecierea criticilor si a cunoscut 
succesul la Oscaruri, deşi a fost, în general, apolitic. Cele mai 
multe au trecut însă neobservate şi deseori au pierdut bani, 
prinse în capcana emoţiilor contradictorii provocate de Irak. 
Perioada imediat următoare atacurilor din 11 septembrie a 
stimulat sentimentele patriotice, dar acestea erau cuplate cu 
îndoieli profunde privind necesitatea războiului şi rezultatul 
posibil al acestuia. Reacţia la Vietnam a fost punerea sub 
semnul întrebării a motivatiilor Statelor Unite si a legitimitatii 
rolului armatei. În cazul Irakului, reticentele privind strategia 
guvernului erau inevitabile, dar era mai problematic să pui la 
îndoială competenţa şi motivele armatei. Aceasta a făcut ca 
discuţiile legate de comportamentul brutal faţă de irakieni să 


fie transpuse rational ca reacţii la stresul luptei. „Criza 
privind rolul Americii în Irak", constata Martin Barker, „este 
exemplificată, mai mult decât orice altceva, de fisurile 
apărute în imaginea «soldatului» american.” Soldaţii puteau 
să apară ca fiind „grosolani, misogini şi rasişti” când erau în 
afara serviciului, însă „din momentul în care păşeau pe 
străzile Irakului deveneau inocenți,  dezorientati şi 
deznádájduiti". Efectul net era, ca si în cazul Vietnamului, 
evidentierea ráului pe care rázboiul fl provoca indivizilor, la 
fel de mult ca si tárilor, indiferent cát de multi veterani s-ar fi 
plâns cá sunt prezentaţi, de regulă, ca fiind „drogaţi, epuizați 
şi stresaţi dincolo de orice limita”. 

Relativ limitate, războaiele discretionare aveau efect, în 
ţările occidentale, şi asupra atitudinilor faţă de pierderile din 
rândul militarilor. Când războaiele erau duse la scară 
industrială, cu armate de masă aruncate una împotriva alteia 
şi întregi societăţi prinse în derularea lor, suferinţa era larg 
răspândită şi totodată, în general, anonimă. Niveluri ale 
numărului de victime militare şi civile care în trecut ar fi fost 
considerate tolerabile într-un bilanţ general apăreau acum ca 
excesive sau disproportionate.: Ideea că unele vieţi erau mai 
dispensabile decât altele - luptătorii combatanți mai mult 
decât necombatantii inocenți, oricine din tabăra inamică mai 
mult decât cineva din tabăra proprie - s-a demodat. Imaginile 
puternice şi poveştile personale sfâşietoare au creat o 
democraţie a victimelor. Cei ucişi, inclusiv din rândurile 
propriilor militari, au căpătat egalitate ca victime, deoarece, 
în general, nu erau personal responsabili pentru violenţa care 
îi lichidase. In campaniile duse de forte de voluntari 
specializaţi, mortile si ránirile individuale ieşeau şi mai mult 
in evidentá. Evocarea consideratiilor strategice mai largi 
putea sá pará lipsitá de sensibilitate si de suflet. 

Chestiunea tratamentului inuman aplicat irakienilor era 
una sensibilă deoarece, chiar mai mult decât în Vietnam, 
contrazicea doctrina oficială. O parte esenţială din cadrul 
normativ şi legal spunea că, oricare ar fi fost obiectivele 


acţiunii militare, trebuia avut grijă să se menţină un nivel 
redus al tuturor victimelor, mai ales civile. Era greu de 
respectat această distincţie în confruntarea cu un inamic 
capabil să se amestece uşor cu populaţia locală. Aceasta 
reprezenta o ruptură de trecut. In războaiele de dinainte era 
de înţeles, chiar dacă regretabil, că victoria trebuia obţinută 
prin orice mijloace şi că uneori aceasta putea însemna să faci 
rău populaţiei civile. Crima era să începi războiul. Cei care 
atacau n-ar fi trebuit să fie surprinşi dacă existau consecinţe 
oribile. 

Terorizarea populațiilor cu scopul de a se supune făcea de 
mult parte din logica şi a cuceririi, şi a menţinerii ordinii. În 
secolul XX, puterea aeriană a permis atacarea civililor 
independent de campaniile de cucerire, motivată prin dorinţa 
de răzbunare sau prin nevoia de a intimida. Aceasta a condus 
la crearea armelor nucleare, cu detaşarea completă a 
distrugerii de cucerire. Folosirea lor presupunea distrugerea 
a ceea ce putea fi cucerit. Ele erau păstrate ca o formă de 
intimidare de rezervă, rationalizate prin teoria descurajárii si 
capabile să provoace distrugeri teribile altor societăţi, dar nu 
era evidentă altă valoare strategică în afara descurajării. 
Masacrarea deliberată a civililor era compromisá, ca 
neservind vreunui scop militar. Analiza efectelor marilor 
raiduri aeriene din al Doilea Război Mondial a arătat că 
bombardarea marilor centre urbane dăduse prea puţine 
rezultate, confirmând raționamentul.: Lecţiile esenţiale erau 
că societăţile preferau să absoarbă pedeapsa în loc să 
capituleze, iar uciderea inocenților făcea ca populaţiile să se 
întoarcă împotriva făptaşilor. În acest mod, dilemele morale 
se atenuau. O abordare sălbatică şi lipsită de reţinere a 
războiului nu ar fi fost doar reprobabilă, ci şi 
contraproductivă. 

O linie de gândire similară s-a dezvoltat şi în cazul 
războaielor civile. Deşi au existat numeroase precedente încă 
din primele secole, ideea că uneori populaţia trebuia tratată 
cu cruzime a evoluat în contextul campaniilor coloniale din 


secolul al XIX-lea si al Războiului Civil American. Calitatile 
coercitive ale puterii aeriene au fost explorate prima dată în 
abordarea rebeliunilor coloniale (primele bombe lansate din 
avion au fost în lupta ltaliei cu Imperiul Otoman pentru 
controlul Libiei, în 1911). În 1920, britanicii s-au confruntat 
cu o revoltă în Irak şi, neavând suficiente trupe ca să o 
înăbuşe, au optat pentru puterea aeriană. Strategia a fost 
descrisă ca „identificarea celui mai inaccesibil sat al celui mai 
puternic trib dintre cele care se dorea să fie pedepsite”. Se 
recunoştea cá atacarea „susţinută şi necruțătoare” a 
oamenilor, a caselor, a recoltelor şi a vitelor era brutală, dar 
reprezenta modalitatea de a se asigura că lecţia fusese 
învățată. Proiectul de manual pentru Folosirea forţei aeriene 
in Irak constata că, in 45 de minute, „un întreg sat ... putea fi 
efectiv ras de pe faţa pământului şi o treime din locuitorii lui 
ucişi de patru sau cinci dispozitive care nu le ofereau nici o 
ţintă reală, nici un prilej de glorie sau de lăcomie”.: Sir 
Aylmer Haldane, ofiţerul comandant, a imbratisat opinia 
convenţională cá doar pedepsele aspre aveau să-i 
impresioneze pe arabi. Metoda lui preferată era incendierea 
satelor. Cea mai bună modalitate de a face asta a fost 
discutată într-o anexă a memoriilor lui din cariera militară, 
unde recomanda trimiterea de echipe separate care să dea 
foc la case, să jefuiască, să distrugă şi să ardă recoltele, 
precizând că putea să fie nevoie în jur de o oră ca să fie 
făcută treaba cum se cuvine.: Chiar şi după al Doilea Război 
Mondial, puterile occidentale au fost destul de brutale când 
s-au confruntat cu insurgente, fie că a fost vorba de francezi 
în Algeria, de britanici în Kenya sau de americani în Vietnam. 

Doctrina contrainsurgentei s-a schimbat în timp. Au ajuns 
la modă strategiile „centrate pe populaţie”, care respingeau 
uciderea arbitrară si pedeapsa colectivă. Şi totuşi, 
circumstanţele puneau deseori la încercare doctrina. Oricare 
ar fi fost intenţiile, civilii ajungeau să fie prinşi în schimburi 
de focuri sau loviți ca urmare a informaţiilor greşite ori atinsi 
de proiectile rătăcite. Ca expresie a acestui risc, încă din 


timpul Războiului din Vietnam a început să fie folosit 
conceptul de „pagube colaterale”. El recunoştea că exista o 
aşa-numită „imunitate necombatantă”, ceea ce însemna că 
populaţia civilă trebuia ferită, dar şi că proiectilele ce aveau 
tinte pur militare puteau să afecteze oameni fără nici un rol 
în luptă. Uciderea neintentionatá a civililor era cumva mai 
acceptabilă decât dacă ar fi existat o intenţie, aşadar era 
„pur şi simplu, nerelevantá".: In timp însă, scuza că „aşa se 
întâmplă la război” a devenit mai puţin acceptabilă, din 
cauza aşteptărilor că, în războiul convenţional contemporan, 
diferenţierea posibilă datorită noilor arme le permitea 
comandanților să exercite un grad de control extraordinar. 
Aşadar era foarte probabil ca orice ucidere a civililor să fie 
condamnată ca o acţiune premeditată, nu ca un accident 
nefericit.» 

Legislaţia umanitară internaţională se concentra din ce în 
ce mai mult pe drepturile indivizilor, în dauna celor ale 
statelor. Dacă legile războiului erau, în general, utilitariste şi 
înclinau în direcţia necesităţii militare, cele privitoare la 
drepturile omului erau mult mai riguroase în apărarea 
indivizilor.. Le luau apărarea acestora chiar şi atunci când 
acţiunile care îi amenințau puteau fi justificate pe baza 
legilor normale ale războiului. Pentru armatele occidentale, 
schimbarea era problematică. In 2001, colonelul de aviaţie 
Charles Dunlap a introdus termenul de „lawfare” (război prin 
lege, folosirea sistemului legal ca armă de război) pentru a 
descrie modul în care considera el că regulile stricte pentru 
alegerea țintelor şi evitarea victimelor civile erau folosite 
pentru a stânjeni operaţiunile militare occidentale. El a 
perfecţionat definiţia într-o „strategie de a folosi - sau de a 
folosi abuziv - legislaţia ca substituent pentru mijloacele 
militare tradiţionale cu scopul de a atinge un obiectiv 
operaţional”. Aceasta se putea face prin crearea impresiei, 
fie ea şi falsă, că distincţia între combatanți şi necombatanti 
era încălcată. In acest sens, apărea ca o forma de război 
asimetric, permiţând militanţilor să exploateze valorile - si 


tribunalele - adversarilor lor occidentali fără să ţină cont de 
aceleaşi normative în propriile operaţiuni. Ca exemplu, 
Dunlap a citat un comunicat din 2007 al NATO din 
Afghanistan, care promitea că forţele Alianţei „nu aveau să 
deschidă focul asupra unor poziţii dacă ştiau că în apropiere 
se aflau civili”. Aceasta, a argumentat el, le-a dat talibanilor 
încrederea că, dacă îşi alegeau poziţiile cu atenţie, îşi puteau 
continua operaţiunile fără să fie deranjati.: 

Dacă ţările occidentale puteau fi trase la răspundere 
pentru suferinţele civililor, aceasta risca să submineze 
afirmaţiile lor că îşi duceau campaniile din dorinţa de a-i 
proteja pe inocenți. Motivele intervențiilor occidentale din 
anii 1990 au fost tratamentul dur aplicat de guvernul irakian 
siitilor si kurzilor, iar apoi „purificarea etnică” din fosta 
lugoslavie. Această concentrare pe aspectul umanitar a avut 
consecinţe strategice. Abordând problema războiului în 
termenii suferinţei provocate şi justificând orice intervenţie 
prin protejarea celor vulnerabili, accentul s-a deplasat de la 
cauze către consecinţe, de la politică spre violenţă. Bunele şi 
relele dintr-un conflict s-au redus la întrebarea al cui 
comportament era cel mai scandalos. Raționamentul se 
putea schimba în funcţie de cea mai recentă atrocitate şi 
cădea în confuzie totală atunci când victimele de ieri 
deveneau ticăloşii de azi. Incheierea luptelor putea să fie 
obiectivul vital pentru un observator detaşat, dar preocupat, 
în timp ce pentru alte state, cu mize proprii în conflict, ceea 
ce conta era mai degrabă cine câştigă, nu cine foloseşte 
metodele cele mai brutale.» Inevitabil, deplasarea accentului 
a încurajat totodată părţile în conflict să-şi scoată în evidenţă 
propriile vulnerabilitáti şi să se victimizeze. 

Dacă principalul motiv pentru intervenţie era suferinţa 
civililor, aceasta a determinat apariţia unor imbolduri 
perverse ale celor care doreau ajutor extern. Dacă singura 
opţiune era să lupte singuri, scopul ar fi fost să-şi convingă 
inamicul că nu sunt o ţintă uşoară, că aveau să lupte până la 
capăt şi să-i lovească pe cei care le voiau răul. Insă o tabără 


cu şanse de sprijin extern îşi putea face cunoscute 
slăbiciunile, mai ales dacă exista posibilitatea ca suferinţele 
percepute prin relatările presei să fie un factor esenţial. 
Această tendinţă a fost evidentă în 1991, la apărarea 
oraşului croat Vukovar, când au existat sugestii că nu era 
apărat corespunzător împotriva atacurilor sârbilor deoarece 
servea obiectivului strategic al guvernului de a câştiga 
simpatie internaţională. In fosta lugoslavie, nevoia de a 
dovedi statutul de victimă a făcut ca, după cum spunea Gow, 
„manipularea prin presă să devină nu doar o completare la 
angajarea militară, ci un înlocuitor al ei”... Masacrele 
evidente, cum a fost cel din 1995, din oraşul bosniac 
Srebrenica, au făcut ca Occidentul să fie mai dispus să treacă 
la atac. Când NATO a pornit la război împotriva Serbiei în 
1999, din cauza acţiunilor acesteia în Kosovo, cele mai multe 
întrebări care s-au pus au fost legate doar de cât de dure 
fuseseră autorităţile în persecutarea populaţiei musulmane. 
Astfel, cu toată istoria proprie de strategii punitive, ţările 
occidentale au ajuns la concluzia că asemenea strategii erau 
pe cât de inumane, pe atât de ineficiente, şi trebuia să li se 
opună. Poziția  consensuală, sprijinită de cercetarea 
academică si  îmbrăţiştă de vârful ierarhiei militare 
americane, era că „dacă obiectivul urmărit este controlul 
politic pe termen lung, barbaria se întoarce inevitabil 
impotrivá".» In dezbaterea din jurul Manualului de instruire -v 
yé, criticii au susţinut ca era o naivitate. Date fiind 
dificultăţile câştigării unei populaţii nemultumite prin reforme 
politice, pe care era puţin probabil ca aceasta să le considere 
credibile, calea cea mai bună de a trata cu o populaţie rebelă 
era să li se facă oamenilor viaţa cât mai grea cu putinţă, 
până redeveneau docili. Când Occidentul a îmbrăţişat 
această viziune, în campaniile coloniale şi în raidurile aeriene 
fără restricţii, motivaţia a fost că aceasta era o modalitate de 
a pune capăt rapid războaielor. Chiar dacă aceasta implica 
nişte masacre, era totuşi o cale mai bună - după unele 
relatări tulburătoare - decât un război prelungit, care putea 


să nu se încheie efectiv niciodată. Criticii recunosteau cá 
democratiilor „le putea fi extrem de greu să ridice nivelul de 
violenţă şi de brutalitate până la cel care putea să le asigure 
victoria", precum si cá o asemenea strategie era contrară 
legislaţiei umanitare internaţionale. Dar chiar era atât de clar 
că era sortită eşecului? 

Raționamentul strategic, care izvora de la clasicii războiului 
revoluţionar, începea cu dependenţa grupurilor de gherilă de 
populaţia locală. Cea mai cunoscută formulare a fost aceea a 
conducătorului chinez Mao Zedong, care vorbea despre 
populaţie ca fiind „apa” şi despre trupe ca fiind „peştii ce 
trăiesc în ea”..: Pentru cei care luptau cu o rebeliune, mai 
ales cu una care depăşise punctul în care mai era posibil 
apelul la loialitátile populaţiei, ideea de „a seca marea” avea 
o anume atractivitate. Populaţia civilă era fixă, în timp ce 
militantii erau mobili. Dacă putea fi mutată populaţia civilă, 
atunci militantii ar fi fost expuşi. O astfel de strategie risca să 
atragă condamnarea internaţională şi pregătea necazuri pe 
viitor. Dar, pentru guvernele disperate, cu o capacitate mai 
mare de masacru decât oponenții lor, putea să aibă totuşi un 
sens strategic. 

Cele mai multe dintre guvernele care s-au confruntat cu 
insurgente puternice în perioada 1945-2000 nu au mers pe 
această cale, dar în jur de o treime (24 din 75) au făcut-o. 
Unul dintre exemple este Guatemala, într-un război declanşat 
spre sfârşitul anilor 1970, când sprijinul masiv al civililor 
pentru luptătorii de gherilă a făcut ca armata să se 
împotmolească. In cele din urmă, guvernul a jurat „să sece 
marea umană în care înoată peştii gherilei".* Rezultatul a fost 
că populaţia civilă a fost tratată ca si cum ar fi fost 
combatantă. Uciderile „nu mai erau „abuzuri” sau „excese” 
accidentale; dimpotrivă, ele făceau parte dintr-o „campanie 
de exterminare sistematică, intenţionată, masivă, precisă şi 
bine organizată”. In unele zone a fost măcelărită cam o 
treime din populaţia locală, numărul total al victimelor fiind 
în jur de 750 000. Un alt exemplu vine din războiul dus de 


Eritreea cu Ethiopia pentru independenţă, când populaţia 
civilă a fost vizată de guvern, acesta recurgând în special la 
infometarea ei.» După ce Eritreea şi-a câştigat independenţa 
în 1991, a dus un alt război cu Ethiopia în 1998 care, chiar 
dacă a fost sângeros, s-a derulat în principal între armatele 
combatante.» Valentino şi colaboratorii au studiat acţiunile 
grupurilor de gherilă care au terorizat populaţia civilă din 
Algeria în anii 1990. Violenţa nu era motivată de „o ideologie 
radicală care să justifice exterminarea unei categorii de 
oameni” sau de setea de sânge, pur şi simplu, cum au 
sugerat numeroşi observatori. In schimb, era calculată astfel 
încât să-i determine pe oameni să nu sprijine guvernul.» 
Eficienţa uciderilor în masă stă în rolul de mijloc de înlăturare 
a opozanților politici, ca în epurările din ţările comuniste, sau 
de înlăturare a populațiilor ostile, mai ales când este dificil sa 
le expulzezi în număr suficient de mare, sau ca modalitate de 
intimidare a surselor de sprijin din partea civililor.» 

Exemplul care a atras cea mai multă atenţie în anii 2000 şi 
care a fost folosit ca să arate că o abordare dură putea avea 
succes a fost războiul civil din Sri Lanka. Originile lui merg 
înapoi în timp în perioada colonială britanică şi în primele zile 
de independenţă, care au adus cu ele discriminarea şi 
nemulţumirea crescândă a minorităţii tamile. Luptele au 
început ín 1983, cu revendicarea unui stat tamil 
independent, condus de Tigrii Eliberării din Tamil Eelam 
(LTTE) sau Tigrii Tamili. Tacticile Tigrilor Tamili erau brutale şi 
nici forţele srilankeze nu dădeau dovadă de reţinere. La 
sfârşitul anilor 1980, India a încercat să aducă pacea, dar s-a 
retras după ce un tamil l-a asasinat pe premierul Rajiv 
Gandhi, în 1991. Tigrii se comportau fără milă cu locuitorii 
non-tamili din zonele lor şi chiar milițiile alternative, tactica 
lor obişnuită fiind folosirea atentatelor sinucigaşe. In 2001 a 
fost negociat un acord de încetare a focului, dar ostilitățile s- 
au reluat rapid. Până la urmă, guvernul a lansat o ofensivă 
fără scrupule, în 2006. Tigrii au fost împinși afară din estul 
ţării şi apoi din nord, până când şi-au acceptat înfrângerea, în 


2009, cu o înţelegere prin care cápátau mai multă 
autonomie, dar fárá secesiune. 

După încheierea a ceea ce a fost descris ca „operaţiuni 
umanitare”, în 2009, a fost identificat un model srilankez, 
purtând numele preşedintelui Rajapaska. Premisa lui 
fundamentală era că „terorismul trebuie lichidat militar şi nu 
poate fi abordat politic”. Printre cele „opt principii ale 
victoriei” se numărau „voinţa politică” de a elimina inamicul, 
disponibilitatea de a spune comunităţii internaţionale „să se 
ducă naibii” atunci când propunea negocieri ca alternativă, 
refuzul de a negocia deoarece armistiţiile fuseseră folosite în 
trecut de inamic ca să câştige timp pentru aprovizionare şi 
recuperare, precum şi o disponibilitate de a ţine restul lumii 
la distanţă prin păstrarea tăcerii asupra operaţiunilor şi prin 
controlul presei astfel încât să nu transmită relatări despre 
victime civile care ar fi putut mări presiunea internațională.» 
Fermitatea cu care guvernul din Sri Lanka a rezistat 
presiunilor de a negocia a permis desfăşurarea fără piedici a 
campaniei, dar LTTE s-a prăbuşit nu doar din cauza durității 
represiunii, ci şi a faptului că era deja slăbită. Zona dominată 
de LTTE fusese sărăcită şi organizaţia era de-acum doar „o 
umbră a celei de altădată, falimentară, izolată, delegitimată, 
divizată si incapabilă să facă fata unei ofensive 
guvernamentale de orice fel”. 

Altă campanie importantă a fost cea dusă de Rusia în 
Cecenia împotriva rebelilor secesionişti. Din 1994 până în 
1996, forţele ruse au dus o luptă grea şi, în ultimă instanţă, 
inutilă împotriva secesioniştilor. O înţelegere a lăsat capitala 
Groznii în mâinile rebelilor, dar acordul privind un nou 
aranjament constitutional întârzia. In august 1999, cu un nou 
prim-ministru la cârmă - Vladimir Putin - ruşii au decis că 
trebuia trecut la actiune fermá. Exista un risc de contagiune, 
pentru că un grup de rebeli ceceni se mutase în Daghestanul 
învecinat. La Moscova s-au produs mai multe explozii care au 
vizat blocuri de locuinţe şi care au fost atribuite cecenilor 
(deşi au existat suspiciuni serioase că ar fi fost vorba de o 


operatiune a fortelor de securitate ruse).» De data aceasta, 
metodele rusilor au fost fárá milá: raiduri aeriene urmate de 
coloane de blindate. După o serie de înfrângeri în luptă, 
insurgenții au recurs la tactici de gherilă, dar erau afectaţi de 
divizările interne, în primul rând între facțiunea islamistá si 
cea naționalistă. Rezistenţa a slăbit treptat, cu acte 
ocazionale de terorism. 

Au existat mai multe motive pentru succesul Rusiei în 
această a doua rundă. Unul a fost transformarea conflictului 
într-unul mai degrabă intracecen, în care s-a angajat o 
conducere locală care înţelegea ţara şi era totodată capabilă 
să preia controlul şi să trateze fără milă orice opoziţie 
reziduală. Un al doilea factor a fost folosirea fără 
constrângeri a puterii de foc. În primul război, ruşii au 
încercat să ocupe oraşul cu tancuri şi cu infanterie, ca să fie 
prinşi apoi într-un război urban pentru care erau prea puţin 
pregătiţi. In al doilea război, Groznii a fost bombardat cu 
artierie şi avioane împotriva cărora apărătorii oraşului nu 
aveau posibilităţi de ripostă.» 

In Y-\\, Assad a refuzat orice compromis cu o mişcare 
pentru reformă din Siria şi a început un război civil. 
Occidentul nu a făcut mai mult decât să acorde un sprijin vag 
unora dintre grupurile rebele. Regimul Assad nu a avut 
scrupule în a spulbera rezistenţa civilă, mai ales odată ce a 
devenit evident că o tactică mai reţinută oricum nu l-ar fi 
ajutat să recâştige sprijinul popular. În septembrie v.10, 
forţele ruse au intervenit în Siria ca să-l ajute pe Bashar al- 
Assad să rămână la putere. Mark Galeotti a descris tactica lor 
ca o implementare a unei lecţii învăţate la Groznii: „Toate 
războaiele sunt teribile; uneori, arta este să fii tu cel mai 
teribil”. La sfârşitul lui 2016, după un armistițiu care a fost 
încălcat rapid, avioanele ruseşti au atacat un convoi de 
ajutoare destinate oraşului asediat Alep. În timp ce acționau 
ca să-i forţeze pe rebeli să părăsească oraşul, ruşii încercau 
să le facă viaţa cât mai grea tuturor locuitorilor, inclusiv prin 
bombardarea sistematică a spitalelor. Până la urmă, şi 


locuitorii, si luptátorii rebeli au evacuat orasul. Campania 
aeriană a ruşilor a scos în evidenţă un aspect deseori neglijat 
în discuţiile privind impactul dezvoltării armelor de precizie 
îmbunătăţită. Aceasta nu însemna doar că obiectivele civile 
erau mai uşor de evitat: însemna şi că, la nevoie, ele puteau 
fi atacate mai eficient. 

Nu exista nici o lege potrivit căreia existenţa victimelor 
avea să-i încurajeze pe oameni să continue să lupte cu 
îndârjire, după cum nici o lege nu spunea că suferinţa avea 
să-i determine să cedeze. Indivizi, care altfel ar fi încercat să 
treacă neobservati sau s-ar fi limitat la sprijinirea pasivă a 
guvernului, puteau să se transforme în militanti din cauza 
pierderii unor rude. Pe de altă parte, comunităţile care le 
ofereau insurgenților sprijin vital puteau să simtă că nu mai 
au de ales decât să fugă. Microstudii ale atacurilor asupra 
populaţiei civile tindeau să confirme că ele puteau avea 
succes. Printr-o cercetare meticuloasa, Jason Lyall a 
demonstrat că, atunci când ruşii au folosit violenta 
nediscriminată în Cecenia, bombardând satele, efectul a fost 
lichidarea insurgentei. Le-a slăbit organizarea locală şi 
capacitatea de a-şi desfăşura forţele, arătând si ca 
insurgenții nu puteau să-şi protejeze oamenii şi provocând 
sciziuni în rândurile lor. Lyall a constatat că loviturile de 
artilerie erau urmate de o scădere a atacurilor insurgenților, 
comparativ cu satele aproape identice, dar care nu fuseseră 
bombardate.» Pornind de la această bază, Souleimanov şi 
Siroky au făcut ulterior şi alte cercetări referitoare la cei 
prinşi în războiul din Cecenia. Ei au făcut distincţie între 
violenta aleatoare care înăsprea atitudinea populaţiei 
împotriva ruşilor şi violenţa „retributivă” ca răspuns la acţiuni 
ale insurgenților, care era mai instrumentală şi mai eficientă, 
deşi efectele ei erau, în general, pe termen scurt şi deseori 
ducea la deplasarea violenţei retaliatorii către alte zone.» 

Alte studii au arătat că exista o diferenţă în atitudinea 
populaţiei atunci când străinii recurgeau la violenţă împotriva 
civililor, chiar si neintentionat.» Atitudinea era mai puţin 


iertátoare atunci când victimele erau făcute de străini, decât 
atunci când responsabile erau forţele locale. Un studiu făcut 
în Afghanistan a arătat că atunci când forţele occidentale 
provocau vreun rău, sprijinul pentru ele scădea şi cel al 
talibanilor creştea. Reciproca însă nu era valabilă. Violenţa 
talibanilor nu făcea prea mare diferenţă, pentru nici o parte. 
Talibanii aveau „avantajul echipei care joacă acasă” şi era 
mai probabil să fie iertati.» 

Chestiunea eficienţei strategiei era, în anumite privinţe, 
nerelevantă. În general, în măsura în care era măcar luată în 
calcul, concluziile urmăreau opinia generalizată în cercurile 
politice şi militare occidentale potrivit căreia o strategie care 
implică atacuri deliberate asupra civililor este foarte probabil 
să întărească hotărârea populaţiei victimă. Orice câştiguri pe 
termen scurt ar fi fost anulate de amintirile dureroase şi de 
dorinţa populară de răzbunare.= Ea era aleasă, de obicei, de 
guvernele sub presiune mai degrabă din lipsă de ceva mai 
bun, decât pentru că ar fi crezut-o eficientă. Odată ce 
începeau, nu aveau altă opţiune decât să o ducă până la 
capăt, dată fiind nemulţumirea pe care o producea, iar, dacă 
reuşeau, atunci se putea spune că strategia a funcţionat cel 
puţin la un nivel. Un regim dispus să folosească teroarea 
pentru a-şi menţine poziţia putea să o şi facă, dacă nu avea 
scrupule şi dacă nu exista nici o intervenţie străină. 

Într-un studiu rar despre motivul pentru care reuşeau 
deseori insurgentele, Seth Jones a subliniat importanţa 
sprijinului extern sub formă de informaţii şi de sprijin aerian, 
dar nu cu forţe convenţionale. El a găsit că nu exista nici un 
câştig de pe urma tacticilor care ,pedepseau exagerat 
populaţia locală”. Barbaria provoca furie şi resentimente, 
aşa că, dacă nu reuşea să lichideze o rebeliune, atunci 
guvernul avea probleme şi mai mari. Un studiu RAND din 
2010 a luat în considerare treizeci de cazuri de 
contrainsurgenta de dupa 1978, dintre care doar opt au fost 
victorii clare ale guvernului, în timp ce restul au produs 
rezultate amestecate, de exemplu concesii importante făcute 


insurgentilor. Studiul a arátat cá represiunea si pedeapsa 
colectivá aduceau uneori beneficii temporare guvernului, dar 
aceastea tindeau să nu dureze. Ceea ce făcea o diferenţă 
reală era sprijinul concret, de exemplu din partea ţărilor 
învecinate, fie că era vorba de personal, de ajutor material, 
de finanţare, informaţii sau de adăpost. Ideal era ca acesta 
să fie cuplat cu sprijinul popular, dar, în principiu, sprijinul 
concret putea să îl înlocuiască pe cel popular. 

Cum acest studiu a venit la finalul unui deceniu în care 
Statele Unite fuseseră implicate în două operaţiuni ingrate, a 
adus cu el o lecţie importantă pentru guvernul american. 
Foarte multe depindeau de „guvernul natiunii-gazdá", adică 
acela care avea să fie doborât dacă insurgenta reusea. 
Studiul a descris „democraţia, legitimitatea guvernului [şi] 
comunicațiile strategice” ca depinzând de acest guvern al 
natiunii-gazdá. Fără ele, victoria nu era garantată. „Statele 
Unite ar trebui să se gândească de două ori înainte să ajute 
guverne care nu se vor ajuta singure."* Cei mai multi dintre 
cei care au studiat problema s-au întors la limitele a ceea ce 
o putere străină putea face într-o ţară în care regimul pe care 
îl sprijinea era lipsit de legitimitate. Un cercetător care 
elaborase ipoteze despre importanţa culturilor 
organizaționale în armatele care se confruntau cu insurgente 
a avut ocazia să facă un stagiu în Afghanistan. După cea 
lucrat cu poliţia locală şi cu forţele speciale ale SUA, el a 
ajuns la concluzia că structurile de comandă, doctrina şi 
instruirea adecvată nu serveau la mare lucru în absenţa unor 
aliaţi locali reali: „programul se lovea iar şi iar de realitatea 
locală, în care guvernul era nepopular si intransigent”.= 


CAPITOLUL 19 
VINDECARE, NU PREVENIRE 


M-am gándit deseori cá ai nevoie... de un fel de hartá cu mai 
multe straturi ca să înţelegi războiul civil din Sudan. La 
suprafaţă o hartă a conflictului politic, de exemplu - guvernul 
din nord versus rebelii din sud, şi sub ea un strat al conflictului 
religios - musulmani versus creştini şi păgâni; iar sub acesta o 
hartă a tuturor diviziunilor sectare din interiorul acestor 
categorii; şi sub ea o hartă a diviziunilor etnice - populații arabe 
şi arabizate versus populații nilotice şi ecuatoriale - toate 
acestea conținând o multitudine de subdiviziuni tribale şi de 
clan; şi sub aceasta un strat al diviziunilor economice - nordul 
mai dezvoltat si cu mai puține resurse naturale versus sudul 
mai sărac, cu zăcămintele lui bogate de minerale şi combustibili 
fosili; şi sub acesta un strat al diviziunilor coloniale; şi sub 
acesta un strat al diviziunilor rasiale legate de sclavie. Şi tot 
aşa, până când ar deveni clar că războiul, ca si tara, nu este 
unul singur, ci este vorba de numeroase conflicte: un ecosistem 
violent, capabil să genereze la nesfârşit lucruri noi pentru care 
să lupte oamenii, fără să renunţe vreodată la vreunele din cele 
vechi. 


DEBORAH SCROGGINS, £mma's War (Războiul Emmei), 2004: 


Definiţia lui Weber identifica trăsătura esenţială a statalitatii 
ca fiind monopolul forţei în interiorul graniţelor şi stabilea un 
indicator clar, chiar dacă limitat, pentru eşecul statului. 
Acesta era în esenţă cel adoptat de Grupul de studiu al 
guvernului SUA privind statele eşuate, care a identificat 136 
de astfel de situaţii în perioada dintre 1955 si 1998. El lua în 
considerare patru tipuri de crize interne - război revoluţionar, 
război etnic, schimbare ostilă de regim şi genocid - iar grupul 


de studiu a descoperit cá între 20 si 30 la sută dintre ţării 
lumii erau în stadiul „eşuat” în anii 1990.: 

Era de aşteptat însă ca statul modern să poată acţiona 
împotriva multor altor criterii. Statele aveau nevoie de 
capacitate administrativă şi de venituri (ca să ducă războaie, 
dacă nu pentru altceva). In timp, funcţiile lor s-au extins şi au 
inclus furnizarea de servicii de sănătate, educaţie şi asistenţă 
socială. Guvernarea lor a trecut de la monarhi la lideri politici 
mai mult sau mai puţin responsabili în faţa adunărilor 
legislative şi a opiniei publice. După 1990, când ţările din 
Europa Centrală si de Est au îmbrăţişat democraţia si au 
inceput sá se bucure de crestere economicá, a prins teren 
ideea cá exprienta lor putea fi multiplicată în toată lumea 
într-un proces benign de globalizare, generând cicluri 
benefice de prosperitate, democraţie şi pace. În sprijinul ideii 
a venit faptul că statele noi cele mai de succes, în special din 
Asia, gravitaseră spre modelul capitalist liberal, sporind 
încrederea că drumul acesta era cel mai bun pentru toţi cei 
care visau la un viitor mai stabil. 

Un stat modern putea fi aşadar declarat un eşec în funcţie 
de o serie de criterii. Pe măsură ce organizaţiile 
internationale au pus la punct indicatori mai sofisticati de 
esec sau de fragilitate ca formá de avertizare timpurie, a 
devenit evident cá acest concept era suficient de larg pentru 
a acoperi numeroase state diferite, cu o gamá variatá de 
probleme. State precum Coreea de Nord, o dictaturá care nu 
a reusit sá satisfacá necesitátile poporului, incá mai detineau 
efectiv monopolul fortei in interiorul granitelor lor. Conceptul 
de stat de succes derivat din experienta occidentalá era unul 
pe care multe state l-ar fi îndeplinit cu greu. Statele îşi pot 
dezamăgi poporul în multe privinţe şi totuşi să funcţioneze în 
continuare. Dacă statele erau judecate după criterii tot mai 
îndepărtate de definiţia de bază a lui Weber referitoare la 
monopolul violenţei şi la graniţe, cu atât mai multe ar fi fost 
considerate eşuate.: Astfel, Comisia internaţională Carnegie 
pentru prevenirea conflictelor mortale, într-un raport din 


1997, a oferit esenta ráspunsului la provocarea cuprinsá ín 
titulatura ei: 


Aceasta se face prin crearea unor state capabil, cu guverne 
reprezentative, având la bază domnia legii, cu ocazii 
economice disponibile pe scară largă, cu reţele de siguranţă 
socială, protecţia drepturilor fundamentale ale omului şi cu 
societăţi civile robuste. 


Nu era vorba atât de un răspuns la întrebare, cât de o 
reformulare a ei. Acelaşi lucru se putea spune despre 
recomandarea cá era important să se reacționeze rapid de 
îndată ce apăreau semne de tulburări, să existe o abordare 
cuprinzătoare şi echilibrată pentru a diminua presiunile ce 
declanşează conflicte violente şi „un efort extins pentru 
rezolvarea cauzelor de la baza conflictului”, ceea ce ducea 
iarăşi la „securitate fundamentală, bunăstare şi dreptate 
pentru toti cetăţenii”. Cerinţa de bază era ca statul să fie 
întărit suficient de mult pentru a se ocupa de violenţă şi apoi, 
în siguranţă, să strângă impozite şi să reconstruiască 
infrastructura. Consensul a fost surprins de observaţia lui 
Francis Fukuyama că edificarea statelor, definită în termenii 
creării sau ai întăririi instituţiilor guvernamentale, era 
principala provocare de politică externă, deoarece statele 
slabe sau eşuate erau „sursa multora dintre problemele cele 
mai grave ale lumii”.: Un articol care pleda pentru un efort 
global mult mai sistematic pentru promovarea bunei 
guvernări ca „singură cale reală de a obţine o pace durabilă” 
atrăgea atenţia că: „Aceste elemente ale slăbiciunii statului 
constituie ameninţări structurale care seamănă cu frunzele 
moarte ce se acumulează într-o pădure. Nimeni nu ştie ce 
scânteie le va aprinde, sau când.” 

Una era să stabileşti standarde la care statele să aspire şi 
era de bun simţ să remarci că, atunci când nu reuşeau să 
facă asta, puteau să apară probleme. O măsură preventivă 
rezonabilă consta în îmbunătăţirea calităţii guvernării, după 
care, pe această bază, să se impulsioneze reformele 


economice si sociale, desi s-a putut observa cá sfaturile 
Occidentului în aceste chestiuni nu aveau întotdeauna 
efectele dorite. Problema însă, când se analiza chestiunea 
statului eşuat în contextul contrainsurgentei şi al menţinerii 
păcii, era fundalul de violenţă şi de degradare. Consecințele 
luptelor permanente se puteau vedea în infrastructura 
avariată şi niciodată reparată, în activitatea economică 
îngenuncheată, în activitatea politieneascá minimă şi în 
corupţia debordantă, în refugiaţi în imposibilitate de a se 
întoarce, servicii de sănătate şi învăţământ suprasolicitate, în 
nemulţumirile care  mocneau fără satisfacție şi in 
neîncrederea dominantă în orice activitate politică. 
Provocarea aici ţinea mai degrabă de vindecare decât de 
preventie. Wendy Brown a explicat nerealismul aşteptărilor 
pe care le putea crea aceasta în critica adusă Manualului de 
contrainsurgenta 3-24: 


Pe scurt, necesitá - inclusiv din partea militarilor SUA - un 
grad de înţelegere si de previziune politică demn de Legiuitorul 
lui Rousseau, un grad de asigurare a nevoilor umane demn de 
cele mai înalte aspirații ale imaginarului comunist, un grad de 
stabilizare prin guvernare demn de Thomas Hobbes sau poate 
de Immanuel Kant, o abilitate de a „descifra narativele 
culturale” (expresie din manual) demnă de un etnograf de 
profesie şi o abilitate a manipula aceste narative demnă de 
Platon. Implică totodată paradoxul de a se îngriji de forţa şi de 
legitimitatea a ceea ce sunt deseori nişte regimuri marionetă, 
şi asta în timp ce ocupanţii sunt încă pe poziţii. Totul într-un 
mediu de revoltă, violenţă şi societăţi fragmentate, complexe, 
cu state slabe sau inexistente.: 


A fost întotdeauna ceva exagerat în aşteptarea ca un stat 
reconstruit în asemenea circumstanţe deloc promițătoare sa 
fie altfel decât dezamăgitor atunci când este judecat după 
standardele cele mai înalte. In cel mai bun caz, un lider 
puternic îl putea face să funcţioneze într-o oarecare măsură, 
departe însă de o democraţie liberală. Odată ce noul regim 
era suficient de puternic ca să funcţioneze independent, era 


foarte probabil sá apará ciocniri cu patronul lui extern, 
cauzate, de exemplu, de urmárirea unor interese sectare sau 
de angajarea în practici corupte. Documentele de tipul FM 3- 
24 presupuneau că interesul americanilor şi cel al guvernului 
gazdă puteau fi apropiate, dar optimismul lor era, în general, 
exagerat, dupa cum s-a văzut şi în Irak, şi în Afghanistan. O 
intenţie de a schimba comportamentul unui stat-client, astfel 
încât acesta să demonstreze că merita sprijinul primit, 
presupunea ca orice ajutor să vină însoţit de condiţii. Din 
păcate, odată ce a investit deja resurse considerabile în 
protejarea şi în construirea statului-client, patronul nu risca 
să îl vadă recăzând în eşec, chiar dacă practicile lui 
rămâneau lamentabile.: 

Nu exista o formulă care să funcţioneze în toate cazurile. 
Ţări diferite au început din puncte diferite, în termenii 
capacităţii lor politice şi economice şi al moştenirilor lăsate 
de conflictele din trecut. In unele cazuri, cei care puteau să 
unifice comunităţile erau liderii politici, alteori produse care 
puteau asigura venituri. Unele state aveau o istorie a 
centralizării, cum era, în general, cazul statelor producătoare 
de petrol, pe când în altele cererile venite dinspre capitală 
erau, de regulă, ignorate şi se dădea mai multă atenţie 
liderilor locali. Unii argumentau că prioritatea numărul unu 
era ca statul să înceapă să funcţioneze, astfel încât să se 
poată pune sub control violenţa şi să fie organizată 
activitatea economică. Alţii dădeau mai mare importanţă 
construirii naţiunii, astfel încât diviziunile să poată fi 
vindecate şi să se insufle un sentiment al scopului comun. Si 
mai era şi chestiunea democraţiei. Era posibil ca alegerile 
parlamentare obişnuite să creeze legitimitate şi un sentiment 
de acces la politică absent până atunci, sau dimpotrivă, ar fi 
accentuat diviziunile, partidele organizându-se tot pe direcţii 
religioase sau etnice, şi s-ar limita la a oferi noii clase politice 
prilejuri de a-şi satisface lăcomia? 

După cum am semnalat deja, chiar dacă democratiile 
stabile au numeroase avantaje, introducerea practicilor 


democratice în vremuri de agitaţie politică nu a ajutat 
întotdeauna cauza ordinii şi a stabilităţii. Democraţia era 
asociată cu alegerile, pentru că aceasta însemna că pot 
participa toţi cetăţenii şi că existau mai multe opţiuni. Dar 
erau probleme cu alegerile. Partidele politice tindeau să 
reflecte diviziunile naţionale, iar campaniile lor puteau 
agrava sentimentele de nemulţumire. În absenţa instituţiilor 
puternice, inclusiv a unei justitii independente, câştigarea 
alegerilor putea fi văzută ca o oportunitate de patronaj şi de 
corupţie. Era foarte bine că avusese loc un proces electoral, 
dar provocarea în aceste circumstanţe era întotdeauna să 
aibă loc şi al doilea.. Instalarea democraţiei ajuta la 
stabilizarea unei ţări, dar numai dacă putea fi întărită şi 
susţinută, altfel ţara aluneca înapoi în autoritarism şi 
devenea iarăşi vulnerabilă la război civil şi la puciuri 
militare.» 

Necesitatea de a da mai multă atenţie părerilor populare 
însemna că revenea mai puţină exact suveranităţii statului şi 
graniţelor stabilite, încurajând astfel principiul 
autodeterminării ca o expresie a drepturilor unui popor liber. 
Odată ce era afirmat acest principiu, era greu de spus unde 
avea să se oprească. Să afirmi dreptul la autoguvernare 
împotriva unei capitale îndepărtate şi opresive era un lucru, 
şi cu totul altul să insişti că oricărei minorităţi trebuia să i se 
permită să se guverneze singură. Un stat nou, detaşat de 
sursa lui, putea să se confrunte în scurt timp cu aceeaşi 
problemă, când o minoritate şi mai mică ar fi început să-şi 
revendice drepturile şi să conteste astfel noile frontiere. 
Faptul a devenit dureros de evident când Croaţia şi Bosnia s- 
au desprins din federaţia iugoslavă şi apoi au cunoscut ele 
însele forme de partiție. 

In jurul tuturor acestor chestiuni s-au format categorii cu 
totul noi de specialişti, unii lucrând pentru guverne şi alţii 
pentru organizaţiile internaţionale, inclusiv diverse agenţii 
ONU, FMI şi Banca Mondială. Existau şi ONG-uri mari, cum ar 
fi Comitetul Internaţional al Crucii Roşii şi Oxfam, şi 


organizaţii umanitare mai mici, axate pe educaţie, de 
exemplu, sau pe ajutarea victimelor abuzurilor sexuale. 
Acestea se descurcau cum puteau cu proiecte şi contracte, 
oferind instruire şi sfaturi despre cea mai bună practică, 
precum şi dezvoltând teorii cu privire la ce ar fi trebuit făcut. 
Mai erau şi cei care se ocupau de probleme de securitate, 
lucrând pentru ONU, pentru guverne prietene şi contractori 
privaţi. Alţii încercau să obţină demobilizarea şi dezarmarea 
milițiilor, reintegrându-le într-o armată naţională, ţineau 
forţele de poliţie prost plătite departe de practicile corupte, 
astfel încât să poată lupta cu infracţionalitatea, colaborau cu 
forţele de poliţie locale pentru controlarea cât mai rapidă şi 
de la primele semne a rebeliunilor pe cale să reizbucnească 
şi a insurgentelor. 

Exista o oarecare ironie în toate acestea. Multe dintre 
statele care erau mistuite acum de propriile slăbiciuni 
apăruseră din colonialism. Prin definiţie, o ţară care putea fi 
stabilizată doar prin intervenţie externă nu mai era cu totul 
capabilă să se guverneze singură şi foarte probabil se 
îndepărtase de aranjamentul pe termen lung bazat pe 
armonie, justiţie şi consens. Era logic să fie întoarse la o 
stare anterioară, să se creeze o nouă formă de tutelă care să 
dea autoritate forţelor internaţionale şi administratorilor care 
veneau într-o tara să asigure ordinea si să înceapă 
reconstrucţia, odată ce s-ar fi potolit luptele? Jennifer Welsh, 
vorbind la un seminar la Oxford, a semnalat o „temă 
recurentă”, potrivit căreia „intervenţiile umanitare au, în 
interiorul lor, implicaţii imperialiste”. Ceea ce putea fi 
necesar pentru a crea o „stabilitate durabilă” ridica întrebări 
spinoase nu doar despre autodeterminare, ci şi despre 
răspunderea autorităţilor de tranziţie sprijinite de Occident.» 

Rolul imperial avea însă implicaţii privind controlul, chiar 
dacă realitatea era deseori prinsă în situaţii greu de 
controlat, în care cei bine intenţionaţi riscau să fie 
compromişi. Deborah Scroggins a folosit povestea Emmei 
McCune ca vehicul pentru explorarea motivelor confuze şi 


efectelor amestecate ale eforturilor umanitare fácute de 
Occident. McCune lucra pentru o agenţie umanitară 
britanică, era o apărătoare entuziastă a drepturilor omului, a 
plecat în Sudan în 1988, iniţial ca să participe la înfiinţarea 
de şcoli, şi a murit într-un accident rutier în Kenya, în 1993. 

Sudanul şi-a câştigat independenţa în 1956 şi apoi a ajuns 
să prezinte toate simptomele unui conflict de durată: 
diviziunea între partea nordică a ţării, musulmană, şi cea 
sudică non-musulmană (care fuseseră administrate separat 
de britanici până în 1946); puciuri succesive în capitala 
Khartoum care au dus la regimuri marxiste, non-marxiste şi, 
în cele din urmă, islamiste; zăcăminte de petrol în Sud pe 
care Nordul voia să le controleze; acorduri de pace cu durată 
variabilă; bilanturi ale victimelor care sfidau orice calcule 
(estimate, de obicei, în jurul a două milioane); puteri externe 
care se amestecau, Eritreea, Ethiopia şi Uganda susţinând 
Armata Populară de Eliberare din Sudan (SPLA), aflată în 
fruntea luptei împotriva Nordului.» 

Când McCune a murit, era măritată cu Riek Machar, un 
comandant SPLA. Riek a încercat să-l dea jos pe liderul SPLA 
John Garang, aparent în numele unui „Sudan secular, 
democratic”, ceea ce a dus la lupte crâncene. La sfârşitul 
anului 1991, forţele lui au ucis în jur de 2 000 de civili la Bor 
şi au rănit alte câteva mii, jefuind satele şi cirezile de vite. 
Aproximativ 25 000 de oameni au murit în foametea care a 
urmat şi alţi 100 000 au părăsit regiunea. Şi totuşi, idealista 
Emma a devenit o susținătoare infocata a soţului ei, spre 
stupefactia celorlalţi expatriati din comunitatea umanitară. 

In Y-\\, Sudanul de Sud şi-a câştigat, pana la urmă, 
independenţa de Sudan, dar a rămas sărac, cu perspective 
economice limitate şi plin de arme şi de luptători. El a fost 
divizat de la bun început între facțiunile bazate pe triburile 
Dinka şi Nuer, făcându-se prea puţin pentru aducerea lor 
laolaltă după independenţă. ONU a mediat un acord de 
împărţire a puterii şi a trimis o forţă de menţinere a păcii cu ) 

- Y de soldati. Riek a continuat să joace un rol în aceasta 


tragedie în curs de desfăşurare. Odată cu independenţa, el a 
devenit vicepreşedinte al Sudanului de Sud. În v.11 a fost 
destituit de preşedinte şi a fugit în Marea Britanie, jurând să 
se întoarcă.» Când luptele au reizbucnit, a fost atacată şi o 
bază ONU unde se aflau lucrători ai misiunilor umanitare, 
unde s-au înregistrat bătăi şi violuri. 

Punctul de vedere al lui Scroggins, reflectând propria 
deziluzie, era că această comunitate mai largă de expatriati 
era compromisă în felul ei, prinsă într-un conflict sălbatic şi 
cu multe fațete, pe care îl înţelegea prea putin. „Fanteziile lor 
salvatoriste” evoluau din convingerea că făceau ceva 
meritoriu şi eficient, cum era şi cazul de multe ori, deşi 
asistenţa pe care o ofereau nu făcea decât să perpetueze 
violenţa, în loc să o reducă. Ea se întreba dacă asistenţa 
externă aducea, până la urmă, ceva bun, pentru că nu 
existau motive să creadă că lucrurile nu s-ar îmbunătăţi până 
la urmă şi singure, de la sine. 

Cu siguranţă nu era lipsă de asistenţă externă în Sudanul 
de Sud după independenţă - consultantii veneau în valuri să 
pună la punct adminstrarea ţării, ca şi serviciile de educaţie 
şi de sănătate. 7he Economist explica problema: 


Dar erau doar morcovi şi nici un bát. Neinsotiti de condiţii, 
banii găseau rareori drumul spre proiectele de infrastructură şi 
serviciile publice. Sfaturile consultantilor, mai ales când era 
vorba despre îmbunătăţirea guvernării şi reforma armatei, erau 
ignorate. Concentrat mai ales pe construirea statului, ajutorul 
occidental nu reuşea să aducă laolaltă comunităţile înstrăinate. 
Toate acestea lăsau suficient loc ca şefii factiunilor să 
relanseze tensiunile şi să-şi consolideze puterea, rivalitátile 
culminând într-un război civil în toată puterea cuvântului, în v. 
VP 


Aceasta se potrivea cu argumentul general elaborat de 
Monica Toft, că soluţionarea cu succes a unui război civil 
necesită nu doar o repartizare credibilă a beneficiilor şi 
retragerea sprijinului financiar sau de altă natură pentru 


părţile în conflict, ci şi „o ameninţare credibilă cu o dauná 
sau o pedeapsă la adresa celor care încalcă acordul”. 

A existat aşadar argumentul că intervenţia străină nu făcea 
decât sa inrautateasca situaţii deja rele si să submineze 
formele naturale de refacere. Potrivit acestui argument, 
concentrarea asupra relelor războiului, şi în special asupra 
impactului umanitar cumplit, ignoră valoarea lui ca mijloc de 
rezolvare a conflictelor politice care ar putea să ducă la o 
pace de durată. Istoricul lan Morris a răspuns la întrebarea 
„La ce foloseşte războiul?” cu pacea. „Ceea ce a făcut lumea 
mult mai sigură este războiul însuşi.” Războiul a dus la 
dezvoltarea unor state puternice, capabile să ţină violenţa 
internă sub control, şi la sfârşitul violenţei mai localizate, 
neregulate şi foarte răspândite din vremuri mai „primitive”. 
După războaie, învingătorii erau deseori capabili să-i 
integreze pe învinşi în state si mai mari. „Privind 
retrospectiv”, a remarcat Charles Tilly, „pacificarea, 
cooptarea sau eliminarea rivalilor contestatari ai suveranităţii 
pare o întreprindere minunată, nobilă, prescientă, destinată 
să aducă pace unui popor.”” In vremuri mai recente, au 
existat dovezi că din războaie prelungite au apărut într- 
adevăr state puternice, pentru că au fost nevoite să-şi 
îmbunătăţească abilităţile de a strânge fonduri, de a menţine 
disciplina şi de a gestiona operaţiuni complexe. Este posibil 
aşadar ca, dacă războaiele sunt întrerupte constant şi sunt 
împiedicate să ajungă la o concluzie definitivă, statelor să nu 
li se dea şansa să se dezvolte într-unele puternice. 

Edward Luttwak a susţinut că războaielor trebuie să li se 
permită să-şi urmeze cursul natural până ajung la o 
soluţionare. Intervenţia internaţională de orice fel ar fi ea, de 
la cererea încetării focului până la imixtiunea în lupte, 
întrerupea acest proces şi împiedica astfel înțelegerile 
durabile. Deseori, tot ce se obținea era o pauză în luptă, de 
care beligerantii profitau ca să se recupereze şi să-şi refacă 
forţele. Partea mai slabă, care altfel ar fi putut face 
compromisurile necesare pentru pace, primea acoperire 


pentru intransigentá. În Bosnia, factiunile au rămas cu 
stimulente sá se pregáteascá pentru un nou rázboi, mai 
degrabá decát sá-si reconstruiascá societátile. ,Rázboiul 
neîntrerupt ar fi provocat cu siguranţă mai multă suferinţă si 
ar fi dus la un final injust dintr-o perspectivá sau alta, dar ar 
fi dus totodată si la o situaţie mai stabilá.... Pacea se 
instaurează doar atunci când războiul s-a încheiat cu 
adevărat.” 

Mai mult, forţele de menţinere a păcii le dădeau civililor în 
pericol iluzia securităţii, când decizia tnteleapta ar fi fost să 
fugă. Oarecum contradictoriu, Luttwak s-a plâns şi că marile 
tabere de refugiaţi îi susţin pe învinşi în mânia lor şi oferă o 
bază pentru continuarea rezistenţei. Concluzia lui Luttwak a 
fost cá războaiele nu se termină deoarece „efectele 
transformationale atât ale victoriei decisive, cât şi ale 
epuizării, sunt blocate de intervenţia din exterior”.» 

Existau contraexemple evidente la analiza lui Luttwak, nu 
în ultimul rând amploarea violenţei care putea copleşi 
societăţile sau rolul interventionist jucat de ţările vecine, 
obligate să vegheze la propriile interese. Şi totuşi cercetările 
au sugerat că, dintre toate rezultatele unui război civil, o 
victorie militară clară este cea cu şansele cele mai mari de a 
duce la o pace stabilă. Războaiele civile nu au reizbucnit în 
85 la sută dintre ţările în care s-a înregistrat o victorie 
militară, pe când războiul s-a reluat în 50 la sută dintre 
conflictele soluționate prin negocieri.» Toft a comunicat 
descoperiri similare şi a remarcat totodată că rezultatele cele 
mai satisfăcătoare tindeau să fie cele care urmau victoriilor 
rebelilor.» Problema cu înțelegerile negociate era ca ele nu 
rezolvau luptele pentru putere, ci le lăsau în schimb într-o 
stare de animozitate suspendată, făcând ca guvernului să-i 
fie mai greu să acţioneze de o manieră unificată şi 
consistentă. Când guvernarea era dominată de un singur 
partid, atunci putea acţiona cu mai multă coerenţă şi 
fermitate. Liderii puternici, apáruti din conflicte dure, ar fi 


putut gestiona refacerea economiei chiar si fără asistenţă 
externa.” 

Altii au aratat ca tarile au capacitati de autoregenerare 
economica deseori trecute cu vederea din convingerea ca 
sunt neputincioase fara asistenta externa. Argumentul acesta 
seamana cu cele privind dependenta de ajutorul social si 
gasirea echilibrului potrivit intre incurajarea indivizilor - si a 
statelor - sa devina de sine statatori si oferirea unei plase de 
siguranta, pe care acestia ar putea ajunge sa se bazeze prea 
mult. Dificultatea cu acest argument era ca el implica 
posibilitatea de a mentine conflictele limitate din punct de 
vedere geografic, in timp ce tarile vecine si comunitatea 
internationala mai larga ar astepta sa se epuizeze de la sine 
sau ca una dintre parti sa invinga. In practicá ar exista cele 
mai diverse motive ca un conflict să se răspândească în 
regiunile invecinate, din cauza loialitatilor transfrontaliere, al 
ocaziilor de jaf si al fluxurilor de refugiati. 

Weinstein a folosit exemplul lui Yoweri Museveni dupa 
victoria Miscarii Nationale de Rezistenta (NRM) condusa de el 
in Uganda, in ianuarie 1986. Aceasta a venit dupa o 
succesiune de dezastre - lovituri de stat (inclusiv cea urmatá 
de regimul catastrofal al lui Idi Amin) si războaie civile. 
Produsul intern brut pe cap de locuitor a scázut cu 40 la sutá 
in cincisprezece ani. Museveni a deschis o perioadá de 
stabilitate politicá, in care armata a controlat tot teritoriul, 
tara a prosperat si sárácia s-a redus. Reformele lui au urmat 
metodele occidentale în economie, dar nu si în politică. 
Realizările lui l-au făcut să apară ca un „autocrat iluminat".» 
Si, la fel ca aproape toti autocratii, odată cu trecerea timpului 
a descoperit că era tot mai greu să-şi imagineze cum s-ar fi 
descurcat ţara fără el. Părerea lui despre partidele politice 
era că acestea exacerbau diviziunile sectare, aşadar a căutat 
să guverneze folosind o mişcare amplă, de masă. 

Marca democratiilor occidentale erau instituţiile puternice, 
capabile să gestioneze competiţia şi transferurile de putere, 
oferind continuitate administraţiei independent de un lider 


anume. În alte state cu structuri mai fragile, stabilitatea 
tindea să vină prin intermediul unor personaje a căror 
guvernare putea să aducă la început beneficii, până când 
acestea erau întrecute de costurile cultului personalităţii. 
Acesta este motivul pentru care rebeliunile şi puciurile 
ofereau din când în când singura speranţă de împrospătare a 
structurilor guvernamentale. Agátarea strictă de definiţia 
dată de Weber statelor acorda aşadar prioritate ordinii 
interne şi stabilităţii, impunând sprijinirea liderilor puternici, 
chiar dacă aceştia făceau prea puţin pentru a rezolva 
nemulţumirile populare şi creau probleme pentru viitor. 

În v.e, într-un raport se scria că „Africa a devenit 
spectaculos mai paşnică în ultimii 15 ani”: şi că 
„ameninţarea violenţei organizate a scăzut, pentru africani, 
mult mai mult decât sugerează un inventar nediferentiat al 
conflictelor”.» Acesta reflecta fluxurile si refluxurile unor 
războaie anume, însă una dintre probleme, în special în 
context african, era că ignora ravagiile făcute de război în 
termeni de boli, foamete, sărăcie şi un mare număr de 
refugiaţi si de strămutați în interiorul ţării.» Unor parti din 
Africa le mergea bine şi altele cunoşteau un grad de 
stabilitate, însă din 1990 până în 2014 au fost totuşi douăzeci 
şi două de lovituri de stat reuşite în treisprezece ţări diferite 
şi numeroase alte tentative. In plus, rebelii, de obicei cu 
ajutorul statelor învecinate, au înlăturat de la putere nouă 
conducători din opt ţări diferite.» In aprilie 2017, se anunţa că 
20 de milioane de oameni din patru ţări afectate constant de 
conflicte - Nigeria, Sudanul de Sud, Yemen si Somalia - erau 
în pericol din cauza foametei. De multe ori, rebelii le refuzau 
deliberat hrana, în timp ce guvernele sau erau incompetente, 
sau orientau resursele către regiuni în care aveau control mai 
mare. Conflictele limitau capacitatea misiunilor umanitare de 
a ajunge la oamenii afectaţi, iar aceştia erau prea 
înspăimântați ca să se deplaseze.» 

Alegerea era rareori simplă. După Afghanistan şi Irak, 
Statele Unite şi Marea Britanie ezitau şi priveau cu scepticism 


o posibilă intervenţie. Tineau să aleagă acum cu mai multă 
grijă. Dar situaţiile care impuneau o astfel de opţiune veneau 
una după alta, mai ales după izbucnirea primăverii arabe, la 
sfârşitul anului 2010. Pe măsură ce se inmulteau protestele 
de masa împotriva regimurilor autoritare, guvernele 
occidentale se declarau de partea protestatarilor. La început, 
părea să fie o alegere corectă. Căderea preşedintelui 
egiptean Mubarak a fost dramatică, dar prin comparaţie 
puţin dureroasă. Totuşi, când politicile islamiste ale 
preşedintelui ales, Morsi, au provocat nemulțumiri în Egipt, el 
a fost înlocuit printr-un puci de comandantul militar Abdel 
Fattah el-Sisi. Autoritarismul lui Sisi a ajuns repede să fie 
tolerat, pentru că alternativa părea să fie haosul complet. 
Apoi au început campanii active împotriva preşedintelui 
Gaddafi din Libia şi a preşedintelui Assad din Siria. 

Aceştia nu erau însă deloc dispuşi să cedeze. Când cei care 
se răsculaseră împotriva lui Gaddafi a fost cât pe ce să fie 
zdrobiţi în Benghazi, Statele Unite, Marea Britanie şi Franţa 
au reuşit să obţină o rezoluţie rapidă la ONU şi apoi s-au 
grăbit în apărarea lor cu lovituri aeriene. Acest sprijin a 
continuat până la doborárea lui Gaddafi.» Era vorba de o ţară 
mică şi bogată în resurse petroliere, aşadar se presupunea că 
avea să poată să se descurce singură. In schimb, statul s-a 
destrămat şi războiul civil s-a extins, cu grupări islamiste 
care şi-au creat zone de sprijin. Ţara a fost cuprinsă de haos, 
sub privirile îngrozite ale intervenientilor occidentali. Situaţia 
din Siria era şi mai gravă. Ca rezultat al războiului civil, 
gruparea islamistă ISIS a reuşit să-şi stabilească o bază şi să 
treacă în lrak, declanşând lupte intense şi o criză masivă a 
refugiaților, care a avut un efect destabilizant asupra politicii 
din Europa, care încerca să absoarbă afluxul de oameni 
disperaţi. Nu păreau să existe opţiuni de intervenţie 
acceptabile pentru popoarele lor, mai ales după ce Rusia îşi 
crescuse sprijinul pentru Assad.» Şansa dată războiului nu a 
dus la un rezultat mai bun. 


Optimismul referitor la puterile occidentale cu care incepu- 
se perioada de dupá Rázboiul Rece s-a evaporat in fata 
demonstratiilor teribile ale limitelor lui. Alegerile au devenit 
mai dure. Nereusita rezolvării crizelor umanitare însemna 
transformarea în spectatori ai uriaşei suferinţe, văzând cum 
se creează ocazii pentru extremism, ca să se confrunte apoi 
cu consecinţe precum presiunile pentru acceptarea de 
refugiaţi şi riscuri de acte de terorism. Incercarea de a 
rezolva aceste crize presupunea angajarea în conflicte 
complexe, care deseori nu erau bine înţelese de cei din 
exterior, şi încercări zadarnice de a le aduce la bun sfârşit. 
Succesul oricărei intervenții depindea de calitatea 
partenerilor locali, iar alegerea partenerilor însemna deseori 
compromisuri asupra principiilor sau obiectivelor politice. 
Aceasta era o formă de război foarte îndepărtată de bătălia 
clasică, în care ciocnirea a două armate transa o dispută cu 
acordul ambelor tabere. Toate problemele ce afectau 
modelul ideal - bătălii indecise, rezistență populară, 
complicații din partea aliaților şi a vecinilor care se 
amestecau, implicarea civililor mai întâi ca victime inocente 
şi apoi ca tinte, precum şi distrugerea infrastructurii sociale şi 
economice - tindeau să apară şi în războaiele civile, dar într- 
o formă accentuată şi concentrată. 


Partea a lll-a 


CAPITOLUL 20 
RĂZBOAIE HIBRIDE 


Rămasă fără certitudinea relativă a doctrinei, instruirii, 
tacticilor, adversarilor şi terenului cunoscut din Războiul Rece, 
armata noastră de astăzi operează oarecum fără un concept de 
război şi caută cu disperare o noua „teorie unificată a 
câmpurilor” pentru conflict. 


Generalul David Barno, „Military Adaptation in Complex 
Operations” („Adaptarea armatei la operaţiuni complexe”), 
2009: 


La începutul secolului XXI era evident cá scenariile moştenite 
pentru viitorul război erau inadecvate. Armata americană s-a 
agăţat de un tip ideal derivat din modelul clasic şi apoi s-a 
confruntat cu o formă mai dezordonată de război, pentru 
care nu era pregătită şi din care făcea eforturi să iasă. Aliaţii 
ei britanici au crezut că înţeleg situaţia din lrak pe baza 
experienţei lor în operaţiunea de menţinere a păcii în Bosnia 
si de sprijinire a puterii civile din Irlanda de Nord, dar şi 
scenariile lor erau inadecvate; s-au pomenit luptându-se mai 
greu decât americanii.: 

Exista un mod de a gândi războiul care să poată pregăti 
trupele mai bine pentru genul de provocări cu care se puteau 
confrunta în viitor? Evident cá nu era suficient să se 
pregătească doar pentru tipul de război pe care doreau să îl 
poarte armatele occidentale. Dar aceasta însemna că era 
nevoie să se pregătească pentru o mare varietate de 
evenimente neprevăzute, fiecare cu propriul scenariu special, 
sau se putea întâmpla altceva, situaţie în care se derulau 
simultan forme diferite de război? În 1997, comandantul 
puşcaşilor marini americani, generalul Charles C. Krulak, a 


inventat termenul de ,rázboi in trei cvartale", ca sá exprime 
cerinţele câmpului de luptă modern. 


Într-un moment, trupele noastre vor împărţi alimente şi 
haine refugiaților, oferind asistenţă umanitară. În momentul 
următor, vor ţine la distanţă două triburi în conflict - efectuând 
operaţiuni de menţinere a păcii - şi, în cele din urmă, vor duce 
o luptă de intensitate medie, dar cu număr mare de victime - 
totul în aceeaşi zi ... totul pe distanţa a trei cvartale de oraş.: 


Ideea că mai multe însărcinări diferite trebuiau îndeplinite 
simultan a fost transformată, până la urmă, într-o formă de 
strategie, capabilă să deruteze un adversar. Aceasta avea să 
solicite peste limită un adversar care se baza doar pe 
războiul conventional. Date fiind problemele din Irak, 
amestecul de militari din armata regulată şi din forţe speciale 
a atras o atenţie sporită. In 2005, generalul James Mattis si 
colonelul Frank Hoffman au descris un „război în patru 
cvartale”, cvartalul adiţional fiind legat de „aspecte ale 
operaţiunilor psihologice sau de informaţii”.: Hoffman a dat 
termenului mai multă importanţă în 2007, când l-a folosit nu 
doar ca să arate cum puteau forţele neregulate să mărească 
presiunea asupra unei armate regulate, ci ca fiind ceva mai 
coordonat şi fuzionat.: In timp, el a ajuns să se refere la o 
abordare ce se baza pe instrumente care acopereau tot 
spectrul, inclusiv terorism, insurgență, criminalitate si 
operaţiuni convenţionale, împreună cu folosirea extinsă a 
operaţiunilor de informaţii. 

Principalul exemplu dat de Hoffman pentru conceptul la 
lucru a fost campania dusă de Hezbollah împotriva Israelului 
în al doilea război din Liban, din 2006, în care IDF (Forţa 
Defensivă Israeliană) s-a bazat pe puterea aeriană ca sa 
atace bazele Hezbollah, dar apoi s-a confruntat cu atacuri cu 
rachete dinspre Liban. Militarii israelieni au fost atraşi în 
Liban, unde au facut mari eforturi ca să se ocupe de miliții. 
Hoffman descria aceasta ca pe „un exemplu clasic de 
ameninţare hibridă”: 


Fuziunea dintre unităţile de miliţie, luptătorii special 
antrenați şi echipele cu rachete ghidate antitanc marchează 
acest caz, la fel cum o face folosirea de către Hezbollah a 
operaţiunilor moderne de informaţii, a interceptărilor, a 
rachetelor operationale si tactice, a dronelor militare si a 
rachetelor de croazierá antinavale. Liderii Hezbollah si-au 
descris forţele ca un hibrid între o armată si o forţă de gherilă, 
şi erau convinşi că au conceput un model nou. 


Hezbollah a fost un caz interesant, pe de-o parte bine 
implantat în propria comunitate şi, pe de alta, sponsorizat de 
Iran, care îi furniza bani si arme. Tactica lui din 2006 a fost 
mai bună decât cea a Israelului, care nu a apreciat corect 
necesităţile războiului şi s-a bazat prea mult pe loviturile 
aeriene, fără o prezenţă terestră puternică. Dar războiul a 
fost costisitor şi pentru miliții, cu o mulţime de luptători ucişi, 
campania israeliană devastându-le şi bazele urbane.’ 

Interesul pentru această abordare a reînviat când a fost 
urmată evident de Rusia în campania ei împotriva Ucrainei, 
începută ín 2014. La începutul anului 2013, Valeri 
Gherasimov, şeful statului major rus, a explicat interesul 
Rusiei. El a arătat că în conflictele din Orientul Mijlociu se 
petrecuse o erodare progresivă a diferenţelor dintre război şi 
pace, precum şi dintre personalul în uniformă şi operativii 
sub acoperire. Războaiele „nu erau declarate ci începeau, pur 
şi simplu,” astfel încât „o ţară prosperă şi stabilă” se putea 
transforma într-o „arenă pentru cel mai intens conflict armat, 
în câteva luni sau doar zile”. În aceste circumstanţe, 
mijloacele militare deveneau mai eficiente atunci când erau 
combinate cu unele non-militare, inclusiv „politice, 
economice, informaţionale, umanitare şi altele”. Acestea 
puteau fi suplimentate de măsuri sub acoperire, contestabile 
aşadar, ca şi de oferte de asistenţă pentru menţinerea păcii, 
însă cu obiective strategice. „Noile tehnologii informaţionale” 
aveau să joace un rol important. Ca rezultat, „ciocnirile 
frontale între formaţiuni militare majore ... rămân treptat de 
domeniul trecutului”. Conflictele implicau acum „folosirea pe 


scară largă a măsurilor politice, economice, informaţionale, 
umanitare şi altele non-militare”. Toate acestea, a spus el, 
puteau fi suplimentate prin incitarea populaţiei locale să 
devină o coloană a cincea si prin forte armate „mascate”.: 
Ruşii căutau totodată o modalitate de a triumfa într-un 
conflict fără să trebuiască să se bazeze pe forţa superioară 
într-o bătălie clasică. 

Un an mai târziu, ca răspuns la o revoltă de la Kiev care s-a 
soldat cu fuga preşedintelui Ucrainei şi instalarea unui 
guvern antirus, Moscova a mutat prima. A anexat Crimeea şi 
a lansat în acelaşi timp incursiuni în părţi ale estului Ucrainei, 
susţinând în tot acest timp că era vorba de mişcări populare 
locale, spontane, derulate fără sprijinul personalului militar 
rus. Afirmațiile Rusiei nu au rezistat la o examinare atentă. In 
rolurile cheie erau militari profesionişti, în uniforme fără 
însemne. Rolul separatiştilor a avut unele similarități cu cel 
jucat de Hezbollah. Şi ei erau sponsorizati de un stat, care le 
asigura resurse si armament modern, astfel cá functionau 
mai degrabá ca un intermediar pentru interesele rusesti. 
Spre deosebire de Hezbollah, ei nu aveau rádácini puternice 
în populaţia locală, cel puţin nu în estul Ucrainei.: 

Experienţa a demonstrat limitele, dar şi posibilităţile 
războiului hibrid.» Aranjamentele complexe de comandă au 
complicat încercările Rusiei de a controla situaţia pe teren, în 
timp ce eforturile de diversiune erau, în general, lipsite de 
eficienţă, pe măsură ce deveneau mai transparente. Scopul a 
fost mai degrabă evitarea acceptării implicatiilor politice si 
legale a ceea ce observatorii externi presupuneau că ar fi 
fost real. Recunoaşterea rolului pe care forţele ruse îl jucau în 
Ucraina însemna recunoaşterea agresiunii. Se pretindea 
aşadar că indivizii respectivi erau voluntari sau în vacanţă. 
Când una dintre rachetele sol-aer trase de ei a doborât un 
avion de pasageri malaezian în iulie 2014, 270 de oameni 
fiind ucişi, în loc să-şi accepte responsabilitatea, ei au 
încercat să-i implice pe ucraineni, cu explicaţii din ce în ce 
mai fanteziste. Un posibil succes al acestei abordări a constat 


in proiectarea unei imagini a Rusiei mai amenintátoare decát 
puterea ei realá, ceea ce a determinat Occidentul sá nu 
escaladeze conflictul. 

Rezultatul general a fost însă că oficialii ruşi nu au fost 
crezuti în nici o privinţă, nici măcar atunci când au spus 
adevărul. Propaganda rusă a funcţionat foarte bine în Rusia 
dar prost oriunde altundeva, ceea ce a avut drept efect 
creşterea senzatiei de izolare a Rusiei, dar nu şi a influenţei 
ei. „Poate cá Rusia are un megafon”, remarca Mark Galeotti, 
„dar aceasta înseamnă doar că mesajul ei, când este ridicol 
sau insultător, poate să alieneze mai mulţi oameni odata.”™ 
In termenii campaniei terestre, operaţiunea rusă s-a 
împotmolit în septembrie 2014 şi, cu toată existenţa unui 
proces de pace, s-a făcut prea puţin pentru a pune capăt 
conflictului, militar sau diplomatic. În teren, luptele au amintit 
de numeroase alte conflicte, vechi şi noi, cu schimburi de 
focuri de arme uşoare şi mortiere. 

Din această perspectivă, „războiul hibrid” a apărut ca o 
formă mai slabă de război, ajunsă în centrul atenţiei din 
cauza problemelor întâmpinate de războiul obişnuit şi ca o 
apreciere a posibilităţilor de rezistenţă populară. El a dat 
coerenţă la ceea ce deseori nu era mai mult decât un set de 
aranjamente ad hoc şi improvizate. La fel ca multe alte 
concepte similare, războiul asimetric de exemplu, odată ce 
termenul de „război hibrid” a fost adoptat, a apărut tendinţa 
unei definiri mai largi. Când termenul a fost adoptat de 
forţele armate americane, teoria a devenit mai elaborată, 
explorând legăturile sociale şi culturale dintre elementele 
disparate.» Cu puţin efort, el putea ajunge să cuprindă 
aproape orice. Putea descrie amestecul diferitelor tipuri de 
operaţiuni şi de forţe evidenţiat în numeroase conflicte 
contemporane, dar îi lipsea specificitatea. Nici un conflict nu 
putea fi considerat „pur” într-un sens anume. Toate tindeau 
să includă elemente regulate şi neregulate, şi existau 
numeroase precedente.» Comandanții se confruntau de 
multă vreme cu provocarea de a combina formele clasice de 


rázboi conventional cu campaniile partizane, pe de-o parte, si 
forme de distrugere civilá (cum ar fi raidurile aeriene), pe de 
altá parte. 

Ca strategie deliberatá, a generat propriile cerinte. Era 
nevoie de o structură de comandă competentă si amplă, care 
să strângă laolaltă toate activităţile, astfel încât acestea să 
se întărească reciproc, în loc să se contrazică. Mai important, 
exista o distincție între capacităţile necesare pentru 
atingerea obiectivelor războiului, care constau, de obicei, în 
forţe suficient de numeroase şi de disciplinate ca să poată 
ocupa şi păstra teritoriul disputat, şi capacităţile de sprijin 
care puteau ajuta la dezorientarea şi la demoralizarea 
inamicului, astfel încât să îi erodeze în timp abilitatea de a 
duce un conflict (cum ar fi măsurile economice), dar care nu 
asigurau ele singure controlul politic. 

NATO a fost însă suficient de alarmat că acesta era un nou 
tip de război, pentru care Alianţa nu era pregătită, ca să 
elaboreze propriul raport despre cum să răspundă pe viitor 
provocării. Astfel, în 2015, secretarul general NATO declara 
că: 

Rusia a folosit soldati mandatati, forte speciale fără însemne, 
intimidare şi propagandă, totul ca să creeze o ceaţă densă de 
confuzie, să-şi ascundă adevăratele obiective în Ucraina şi să 
încerce să nege. NATO trebuie, aşadar, să fie gata să înfrunte 
orice aspect al acestei realităţi noi, de oriunde ar veni. Si 
aceasta înseamnă că trebuie să ne uităm îndeaproape cum ne 
pregătim, cum descurajăm şi la nevoie cum ne apărăm 
împotriva războiului hibrid. 


El a descris războiul hibrid ca pe „o probă, o testare a 
hotărârii noastre de a rezista şi de a ne apăra”, dar şi ca un 
posibil „preludiu al unui atac mai serios, deoarece în spatele 
fiecărei strategii hibride sunt forţe convenţionale care măresc 
presiunea şi sunt gata să exploateze orice bresa”.« 


Una dintre componentele amestecului - operatiunile de 
informaţii - era considerată cea mai originală si a atras cea 
mai multă atentie.» 

Rusia avea o istorie îndelungată de control al presei, dar 
sesizase şi rolul pe care presa străină, necontrolabilă şi 
subversivă, îl jucase în stimularea crizei de legitimitate a 
Uniunii Sovietice, precum şi modul în care mai multe guverne 
din statele post-sovietice fuseseră răsturnate prin „revoluţii 
colorate” sprijinite de Occident.« Deşi marxismul nu mai era 
ideologie oficială, el lăsase o moştenire intelectuală care 
avea în prim-plan conştiinţa de masă şi modul în care putea 
fi influenţată aceasta. Posibilităţile de dezinformare ca parte 
a războiului făcuseră parte din doctrina militară sovietică.» 
Rusia a folosit reţelele de socializare ca să răspândească 
mesaje false şi să creeze impresii înşelătoare pentru a-şi 
slăbi adversarii, în special opinia publică a acestora. Uniunea 
Europeană a vorbit despre „ameninţări hibride” deoarece a 
văzut aceasta ca o formă de activitate care putea servi la 
slăbirea securităţii chiar în perioade de pace relativă. 
Eforturile Rusiei au fost confirmate în timpul alegerilor 
prezidenţiale din SUA din 2016, în care comunitatea 
americană de informaţii a identificat Rusia ca fiind 
responsabilă pentru materialele menite să o submineze pe 
Hillary Clinton, candidatul Partidului Democrat. 

Termenul de „război informational" apăruse de la începutul 
anilor 1990, fiind folosit cu două sensuri diferite, dar uşor 
confuze. Primul se referea la măsuri destinate să scoată din 
uz sisteme ce depindeau de fluxurile de informaţii; al doilea 
se referea la încercările de influențare a perceptiilor prin 
afectarea conţinutului informaţiei. Primul ţinea de inginerie, 
al doilea de cunoaştere. Războiul informational ca 
propagandă era o continuare a practicilor ce evoluaseră în 
paralel cu evoluţia ziarelor cu circulaţie de masă, apoi a 
radioului şi a televiziunii. Fiecare stabilise, în felul propriu, noi 
ocazii şi limite pentru abilitatea elitelor de a influenţa 
atitudinile populare fata de război, atât cu anticipație, cât si 


odată luptele începute, si, pentru inamici, să le submineze 
mesajele. 

Cele două mari schimbări pe care le-a făcut posibile epoca 
digitală au fost facilitatea accesului la surse de informaţii 
multiple, atât internaţionale cât şi naţionale, şi capacitatea 
de împărtăşi gânduri şi planuri cu alţii. Comunicarea prin 
reţelele neoficiale, fără nici o organizaţie coordonatoare, se 
putea realiza prin numeroase canale, unele protejate şi unele 
deschise. Analiştii RAND John Arquilla şi David Ronfeldt a 
văzut cum aceasta a creat o ocazie pentru ceea ce au numit 
„netwar (război în reţea)”, descris ca „un tip de conflict (şi 
infracţiune) în curs de dezvoltare la nivel societal, fără să 
devină conflict militar traditional, în care protagonişti 
folosesc forme de organizare în reţea, precum şi doctrine, 
strategii şi tehnologii legate de aceasta, în ton cu epoca 
informaţiei”. Accentul era pus pe trăsături asociate, de 
obicei, cu insurgenta, cum ar fi dispersarea şi controlul 
central limitat, atingându-i pe adversari din direcţii diferite si 
deseori neasteptate. Potrivit lui Arquilla si Ronfeldt: 


Cei mai puternici rázboinici cibernetici nu au doar o retea 
foarte bine organizatá si capacitatea de escaladare subitá, ci 
sunt totodatá uniti de legáturi sociale puternice, dispun de 
tehnologii de comunicare securizate şi proiectează o „poveste” 
comună despre motivele care îi ţin împreună şi despre ceea ce 
au de făcut. Aceştia vor fi cei mai serioşi adversari.» 


Caracteristicile acestea erau asociate, în general, cu 
mişcările sociale radicale, dar şi cu grupările teroriste sau 
insurgente. Importanţa „poveştii” sau a „narativului” comun 
în această analiză nu se limita la oferirea unei motivații 
ideologice pentru lupta politică, ea descria totodată cum era 
foarte probabil să decurgă lupta şi explica de ce una dintre 
tabere avea şanse mari să învingă. Aşadar, narativul dădea 
înţeles evenimentelor şi astfel modela răspunsurile. 
Chestiunea era extrem de importantă pentru cei angajaţi în 
operaţiuni de contrainsurgenta, deoarece ei aveau nevoie de 


sprijinul comunităţilor care altfel le puteau oferi inamicilor 
adăpost, recruți şi provizii. Ei au considerat că era greu de 
obţinut acest sprijin, câtă vreme oamenii de rând erau 
suspicioşi, dacă nu de-a dreptul ostili. David Kilcullen a 
remarcat că „influenţa dăunătoare” a insurgenților se baza 
pe „un singur narativ” care era simplu, unificat, uşor de 
exprimat, care putea să organizeze experienţa şi să ofere un 
cadru pentru înţelegerea evenimentelor. El a înţeles că 
acţiunea optimă era „folosirea unui narativ deja existent, 
care sa excludă poveştile insurgenților” si pe care oamenii 
deja îl apreciau. Altfel ar fi fost nevoie să se dezvolte un 
narativ alternativ, ceea ce ar fi reprezentat o provocare mult 
mai mare.» 

Aceasta era în ton cu preocupările mult mai vechi despre 
necesitatea atragerii populațiilor nemultumite ca parte a 
campaniei de contrainsurgentá, demonstrându-le oamenilor 
că dacă sprijineau guvernul se puteau aştepta să fie protejaţi 
în fata insurgenților si ca viata lor să devină mai bună. Totuşi, 
recunoaşterea importanţei perceptiilor populare si a modului 
în care puteau fi influențate de reţelele de socializare, ca şi 
de presa tipărită şi de audiovizual, nu însemna că acestea 
puteau fi, cu adevărat, schimbate. Tentativele de a încuraja 
idei diferite puteau beneficia de pe urma formelor sofisticate 
de propagandă, dar tot erau sortite eşecului dacă mesajele 
nu aveau sens în termenii culturii locale sau nu se potriveau 
cu experienţele de zi cu zi. Era nevoie de o disciplină 
considerabilă pentru susţinerea unui set de mesaje, nu doar 
prin ceea ce era spus, ci şi prin asigurarea că tipul de 
comportament din teren era conform cu ceea ce se 
pretindea. In special celor care aveau legătură cu o forţă 
străină le era greu să construiască un narativ credibil şi pe 
care populaţia locală să îl găsească atrăgător.» Tot ceea ce 
se spunea trebuia să ţină cont de opinia publică de acasă, 
dar şi de preocupările localnicilor. Dificultatea cea mai mare 
consta în abordarea eficientă a nemulțumirilor populare, 
promițând reforme si succes militar, când tocmai 


incapacitatea guvernului gazdă de a realiza ceva din toate 
acestea era deseori cauza principală a insurgentei. 

In cazul tuturor operaţiunilor militare a existat o relaţie 
constantă şi incomodă cu presa. Armatele trebuiau să ţină 
cont măcar de impactul imaginilor cu retrageri, cruzimi 
ocazionale sau suferinţe obişnuite ale războiului. Odată ce 
telefoanele inteligente au ajuns disponibile pe scară larga, in Y 

-Y, incidentele puteau fi filmate şi transmise în doar câteva 
secunde în toată lumea. Operațiunile militare au devenit 
transparente. Genul de secret pe care comandanții îl puteau 
cere în trecut nu mai era de acum posibil. Singura speranţă 
era că, în zarva generală ce aglomera internetul, fragmentele 
de informaţii cruciale puteau foarte uşor să treacă 
neobservate. Deoarece nu mai exista nici un control referitor 
la ceea ce putea fi postat pe internet, s-au înmulţit şi ocaziile 
de manipulare a opiniilor. Campaniile de informaţii puteau să 
pună în circulaţie dovezi înşelătoare, care să creeze impresii 
complet false, cu scopul de a construi sau de a rupe alianţe şi 
simpatii. Relaţiile cauzale erau mult mai greu de sesizat 
atunci când era vorba de aspectele informaţionale ale 
războiului, în contrast cu cele pur materiale. Nu era posibilă 
remodelarea sistemelor de convingeri cu aceeaşi grijă şi 
precizie care funcționau acum în zona atacurilor letale. Era 
puţin probabil ca mesajele îndepărtate din surse nefamiliare 
să fie la fel de importante ca experienţa directă a războiului 
şi consecinţele lui umane. Mesajele cu cel mai mare impact 
erau deseori neintentionate, când oamenii observau acţiunile 
trupelor în vecinătate, auzeau relatări denaturate despre ce 
ar fi spus politicienii sau găseau pe internet poveşti 
senzaţionale care le întăreau prejudecățile. 


CAPITOLUL 21 
RÁZBOIUL CIBERNETIC 


Cyberspatiul. O halucinație consensualá experimentată zilnic de 
miliarde de operatori legitimi, în fiecare țară, de copiii care 
învață concepte matematice... O reprezentare grafică a datelor 
extrase din băncile tuturor computerelor din sistemul uman. 
Complexitate de neconceput. Raze de lumină aliniate în 
nonspatiul minţii, clustere şi constelații de date. Ca luminile 
oraşului, când se îndepărtează. 


William Gibson, Neuromancer (Neuromantul), 1984: 


Cealaltă formă de război informational consta în interferarea 
cu fluxul de informaţii necesar pentru menţinerea în 
funcţiune a sistemelor moderne militare şi civile. În acest 
sens, era la fel de mult un aspect al „războiului cibernetic” ca 
„război hibrid”. Ideea de război cibernetic a fost o consecinţă 
firească a revoluţiei digitale. Dacă toată activitatea militară 
depindea de colectarea, procesarea şi transmiterea rapidă a 
datelor, atunci nu ar trebui să fie acestea o preocupare la fel 
de importantă ca lansarea de rachete sau prevenirea 
atacurilor inamice? Ce s-ar întâmpla dacă una dintre tabere 
s-ar pomeni brusc în întuneric, cu monitoarele goale sau 
pline de informaţii înşelătoare, dacă ar fi în imposibilitate de 
a transmite ordine comandanților din teren sau dacă aceste 
ordine ar fi substituite cu instrucţiuni false? În asemenea 
circumstanţe, chiar şi cea mai puternică maşinărie militară ar 
fi neajutorată şi condamnată. Dacă ducem analiza un pas 
mai departe şi ne uităm dincolo de activitatea militară, facem 
o constatare şi mai alarmantă. Dacă toate funcţiile cheie ale 
unei societăţi moderne - energie, transport, servicii bancare, 
educaţie, sănătate - depind de aceste fluxuri de informaţii, ar 
fi posibil ca o ţară să fie îngenuncheată fără să se tragă un 


singur foc de armă? Oprirea fluxului de informaţii ar fi 
similară actionárii unui comutator gigantic. Totul s-ar 
scufunda în întuneric, s-ar opri brusc ori s-ar prăbuşi, lăsând 
economia pe butuci şi societatea luptând să îşi asigure cele 
mai elementare nevoi. 

Spre deosebire de alte viziuni privind războiul viitorului, 
această chestiune a ţinut doar în parte de imaginarea 
modului în care ar evolua tehnologia. Vulnerabilitátile create 
de epoca digitală erau evidente în ştirile aproape zilnice 
despre viruşi sau viermi care infectează computere, despre 
agenţi străini, angajaţi nemulţumiţi, şantajişti sau adolescenţi 
teribilişti care intră ilegal în sisteme presupuse a fi sigure şi 
întreprind acţiuni ráuvoitoare, soldate uneori doar cu 
neplăceri enervante, dar alteori cu pagube şi tulburări 
serioase. In conflictele din trecut au existat relatări despre 
apărarea antiaeriană a inamicului luată prin surprindere, 
despre sisteme de comandă cuprinse de confuzie şi despre 
ocazii de propagandă exploatate. De la bun început, 
întrebarea nu a fost dacă era sau nu o problemă, ci cum 
trebuiau măsurate riscurile şi ocaziile, şi cum avea să fie 
conceptualizată relaţia dintre acest nou câmp de luptă şi 
natura războiului ca întreg. Gravitatea problemei o putea 
plasa oriunde într-un spectru de la echivalentul unui război 
nuclear până la un disconfort minor. 

Exista o legătură cu ideile din perioada imediat următoare 
Războiului Rece referitoare la un viitor „război al apăsărilor 
pe buton”, dominat de rachetele ghidate şi în care armatele 
aveau să devină redundante.: Cum am văzut deja în capitolul 
7, odată ce acestor rachete li s-au ataşat focoase nucleare şi 
au atins raze de acţiune intercontinentale, două temeri au 
ajuns să domine dezbaterile din jurul viitorului război. Prima 
era dacă una dintre tabere putea să-şi configureze forţele 
nucleare astfel încât să lanseze o primă lovitură hotărâtoare, 
transformând un aparent echilibru al puterilor într-o 
dominație unilaterală. Cealaltă, chiar dacă nu exista nici un 
stimulent pentru o primă lovitură, era dacă interacţiunea 


potenţială dintre slăbiciunile omeneşti si defectiunile tehnice 
ar fi putut transforma o situaţie aparent gestionabilă într-un 
cataclism global. Norbert Wiener, care îşi dezvoltase ideile 
despre cibernetică din activitatea lui la conceperea de arme 
antiaeriene în timpul celui de-al Doilea Război Mondial, era 
tot mai alarmat de implicaţiile dezvoltării unor sisteme de 
apărare antiaeriană care trebuiau să reacționeze atât de 
rapid, încât aproape că nu mai exista şansa unei intervenţii 
umane.: Tema pierderii controlului asupra unei situaţii care 
se îndrepta rapid spre o tragedie a stat la baza filmelor Dr. 
Strangelove si Fail-Safe (Decizie limită). 

In 13Y3, doi scenaristi, Larry Lasker si Walter Parkes, au 
dezvoltat o idee de film bazată pe interacţiunea dintre un 
savant bătrân, pe moarte, si un adolescent istet si rebel, care 
ajungea curând să graviteze în jurul modului în care amândoi 
înțelegeau computerele. La curent cu istorisirile despre cum 
Comandamentul Nord-American de Apărare Aerospatiala 
(NORAD) putea confunda semnale normale cu un atac 
sovietic, ei au vizitat Comandamentul. Aici s-au întâlnit cu 
comandantul care, la solicitarea lor, le-a împărtăşit 
îngrijorările lui privind riscul deciziilor supra-automatizate. Ei 
au aflat şi despre jocurile de război simulat. De aici a venit 
esenţa intrigii filmului War Games (Jocuri de război), lansat în 
1983. Un adolescent, David Lightman (interpretat de 
Matthew Broderick), a reuşit să intre clandestin într-un 
supercomputer programat să prezică urmările unui război 
nuclear, cunoscut ca War Operation Plan Response (Plan de 
intervenţie operaţională în caz de război, WOPR). Lightman a 
remarcat câteva jocuri care îi erau familiare, apoi a văzut 
unul numit Război Termonuclear Global, pe care a decis să îl 
joace. Acesta s-a dovedit însă a fi un program care putea 
convinge sistemele ce operau rachetele nucleare că atacul 
era unul real. Când şi-a dat seama ce a făcut şi după cea 
fost arestat de FBI pentru piraterie informatică, Lightman l-a 
căutat pe savantul bătrân, înveninat şi pe moarte, care 
inventase programul, ca să-l convingă să-i dezvăluie cum să-l 


oprească. Si totul s-a întâmplat cu doar câteva secunde 
înainte de o catastrofă. Cum WOPR era o maşinărie care 
învăţa singură, şi-a dat seama că unele jocuri nu duceau la 
nimic, ceea ce a devenit o metaforă pentru distrugerea 
reciprocă asigurată. După ce s-a ajuns în acest punct pornind 
de la un joc de X şi 0, computerul a avut ultima replică: „Un 
joc ciudat. Singura mutare câştigătoare este să nu joci. Ce-ai 
zice de o partidă de sah?": 

La fel ca în cazul maşinăriilor apocaliptice din filmele mai 
vechi, intriga se baza pe o decizie anterioară de a da 
descurajării nucleare un anume automatism, care să 
împiedice oamenii să întrerupă secvenţa de lansare. Filmul 
începe cu un exercitiu-surprizá, în care, confruntat cu un atac 
nuclear, personalul forţelor aeriene americane, care ar fi 
trebuit să răsucească cheile pentru lansarea loviturilor 
retaliatorii, nu îşi îndeplinea misiunea. In loc de vreun 
membru al unui grup de gândire german, personajul negativ 
era acum un inginer de sistem american pursânge care, 
împotriva sfatului comandantului NORAD, insistase că 
procesul de lansare trebuia să fie automat, motiv pentru care 
WOPR căpătase acest rol crucial. După premiera filmului, 
Pentagonul a făcut mari eforturi să arate că filmul inducea în 
eroare cu privire la rolul NORAD şi totodată cu privire la 
posibilitatea ca arsenalul nuclear să fie în afara controlului 
uman. Indiferent dacă a existat sau nu intenţia de a face un 
film în spiritul Fail-Safe sau Dr. Strangelove, care să alerteze 
publicului privind riscul unei catastrofe nucleare din 
neglijenţă, principalul gând lăsat de War Games era uşurinţa 
cu care cineva din exterior putea intra clandestin în cele mai 
importante reţele de computere, evidențiind riscul prezentat 
de accesul de la distanţă şi de simplele parole. Acesta a fost 
mesajul cu care a plecat preşedintele Reagan, care era 
prieten cu părinţii lui Lasker şi fusese invitat la o vizionare în 
avanpremieră, şi care a fost suficient de neliniştit ca să 
întrebe oficialii din administraţie dacă filmul avea vreo bază 
reală. Când problema a fost investigată, s-a constatat că 


lucrurile stăteau mai prost decât se credea, ducând la o serie 
de studii privind ceea ce avea să fie descris ca „securitatea 
sistemelor automatizate de telecomunicaţii şi informaţii”. 

Era o perioadă de explorări în această lume a informaţiilor 
în reţea în plină dezvoltare, un loc dematerializat unde 
oricine reuşea să capete acces putea face să se întâmple 
lucruri reale. War Games a semnalat posibilitatea ca un 
război să înceapă din interiorul cyberspatiului. Şi totuşi nu 
doar că termenul însuşi era încă nefamiliar, dar prefixul 
trimitea cu gândul la cyborgi, hibrizii om-robot cu puteri 
extinse.. Perspectiva computerelor căpătând superioritate în 
conflictele viitoare era legată natural de ideea războinicilor 
robotici, o apariţie standard în SF. 

Roboții au apărut prima dată într-o piesa din 1921 a 
scriitorului ceh Karel Capek, despre o companie care vindea, 
pe post de sclavi, nişte maşinării care arătau ca oamenii. 
Termenul i-a fost inspirat de cuvântul „robotnik”, ce însemna 
serv, muncitor. Cum ştia că aceşti robotniki se răsculaseră 
împotriva stăpânilor lui în 1848, Capek i-a facut si pe roboții 
lui să se ridice împotriva stăpânilor lor umani, introducând o 
temă ce avea să devină obişnuită în science fiction.» Cum 
dispozitivele mecanice îndeplineau din ce în ce mai multe 
treburi gospodăreşti simple, dar solicitante, în secolul XX a 
apărut natural ideea că ar putea prelua şi îndatoriri de 
soldaţi. In 1968, un profesor de inginerie mecanică a explicat 
că nu peste mult timp roboții aveau sa fie capabili sa se 
propulseze înainte, să caute inamicii şi să-i ucidă. „O linie de 
astfel de roboţi, aşezaţi la douăzeci de metri unul de altul, 
puteau fi trimişi să se deplaseze cu cincisprezece kilometri 
pe oră printr-o junglă şi să distrugă toţi oamenii pe care îi 
întâlneau acolo.” Peste „câţiva ani”, oamenii nu aveau „să 
mai aibă valoare într-o bătălie”. Ei nu ar fi făcut decât să 
încurce lucrurile, pentru că nu aveau „o capacitate 
comparabilă de stocare a informaţiilor, de luare a deciziilor, 
senzorială şi de recunoaştere a tiparelor”. Rolul oamenilor 
avea să fie, foarte probabil, „să stea neajutorati în timp ce se 


dezlántuie lupta între armatele de roboţi si nave, si forte 
aeriene si rachete”.» 

In primul articol care a vorbit despre ,rázboiul cibernetic", 
publicat in 1987, scena era dominatá de roboti. Ei erau 
netemători si irezistibili, înlăturând toate bietele fiinţe umane 
trimise sá-i infrunte. Dacá era sá fie totul automatizat, atunci 
războaiele viitorului aveau să se desfăşoare între maşini cu 
creiere artificiale, cei care le controlau fiind ascunşi în 
buncăre de comandă.» Războiul cibernetic dominat de roboţi 
care „execută mare parte din ucideri şi distrugeri fără 
instrucţiuni directe de la operatori umani” a fost şi tema unui 
articol din Bulletin of Atomic Scientists, în 1992. Lipsea încă 
ideea de retea. Ceea ce era alarmant la aceste sisteme, fie 
ele tancuri fără echipaj sau sateliți antirachetă, era 
autonomia lor.» 

Echipa lui Lasker si Parker a lansat în 1992 încă un film, 
numit Sneakers (Cutia neagră). Filmul a fost conceput în timp 
ce se turna War Games şi aborda o temă similară, de data 
aceasta fiind vorba de un dispozitiv furat de la Agenţia 
Naţională de Securitate (NSA), care putea decodifica orice 
date criptate. Filmul nu a avut un impact similar, cu excepţia 
faptului că l-a avut printre spectatori pe şeful NSA, amiralul 
Mike McConnell, care a fost captivat de un fragment din 
scenariu: 


Lumea nu mai este condusă de arme, sau de energie, sau de 
bani. Este condusă de cifre de unu şi zero, minusculi biţi de 
informaţie. Totul se reduce la electroni... acolo afară este 
război, bătrâne prieten, un război mondial. Şi nu e vorba 
despre cine are mai multe gloanţe. Este despre cine 
controlează informaţia: ceea ce vedem şi auzim, cum lucrăm, 
ce gândim. Totul este despre informaţie.» 


Vulnerabilitatea fusese identificată deja într-un raport din 
1991 al Consiliului Naţional al Cercetării: 


Suntem în pericol. America depinde din ce în ce mai mult de 
computere. Ele controlează distribuţia de energie electrică, 


comunicatiile, aviatia si serviciile financiare. Ele sunt folosite 
pentru inmagazinarea de informatii vitale, de la dosare 
medicale până la planuri de afaceri si caziere. Desi avem 
încredere în ele, sunt vulnerabile - la efectele proiectării şi ale 
controlului de calitate ineficient, la accidente şi, poate cel mai 
alarmant, la atacuri deliberate. Hoţul modern poate fura mai 
mult cu un computer decât cu o puşcă. Teroristul de mâine ar 
putea fi în stare să provoace pagube mai mari cu o tastatură 
decât cu o bombă.» 


Un antreprenor IT din Tennessee, Winn Schwartau, a 
evidenţiat pericolul mai întâi într-un articol de ziar, apoi într-o 
mărturie în faţa Congresului şi, în final, într-un roman pe care 
l-a publicat pe cont propriu, Terminal Compromise 
(Compromis total). El a spus Congresului: „Sistemele de 
computere guvernamentale şi comerciale sunt atât de slab 
protejate astăzi, încât pot fi considerate în esenţă lipsite de 
apărare”. Recurgând la o analogie inevitabilă, el a vorbit 
despre „un Pearl Harbor electronic care aşteaptă să se 
întâmple”. Intriga romanului lui are în centru un japonez 
supravieţuitor al bombardamentului atomic de la Hiroshima 
care vrea să se răzbune pe Statele Unite şi implică „fanatici 
arabi, agenti secreti germani si o mulţime de mercenari 
tehnologici”, care urmăreau „să identifice punctele slabe din 
infrastructura noastră tehno-economicá" pentru a lovi 
economia americană, doborând Wall Street-ul şi producătorii 
de maşini Ford si Chrysler.» În cartea lor din 1993 War and 
Anti-War (Război şi antirăzboi), soţii Toffler l-au citat pe 
Schwartau avertizând cu privire la un Pearl Harbor electronic 
şi pe alţii la fel de alarmati de posibilitatea ,infoteroristilor" .: 

Ideea unui Pearl Harbor electronic a căpătat mai multă 
greutate în cercurile politice după o simulare de criză din 
1995, condusă de analiştii RAND Roger Molander şi Peter 
Wilson, care fuseseră angajaţi într-o serie de exerciţii legate 
de războiul nuclear. Ei au pus în faţa factorilor de decizie o 
criză în evoluţie şi le-au cerut să se gândească la motive de 
escaladare. Aceştia au luat în considerare o serie de atacuri 


care au scos din uz o rafinárie din Arabia Sauditá, au 
provocat deraierea unui tren de mare viteză, au doborât un 
avion de pasageri, au întrerupt reţele de energie electrică si 
au scos CNN din emisie. Un „Pearl Harbor electronic" 
însemna că „o ţară sau un terorist ar ataca brusc, ca din 
senin, computere americane, provocând moarte, distrugere 
şi haos".» Legiuitorii nu păreau să ştie cum să răspundă, dar 
nu puteau nega existenţa problemei. „Electronul”, explica 
directorul CIA John Deutch, „este arma ghidată de precizie 
supremă.” În 2011, la audierile pentru confirmarea lui în 
funcţia de secretar al Apărării, Leon Panetta recurgea din nou 
la analogie ca să avertizeze cu privire la un „Pearl Harbor 
digital”. In acelaşi an, un fost şef al Statului Major Interarme 
avertiza că: „Amenințarea existenţială cea mai puternică 
este, după părerea mea, de natură cibernetica”.» 

Folosirea constantă a celei mai stigmatizante experienţe 
din istoria militară recentă a Statelor Unite pentru a descrie 
viitoarele atacuri scoate în evidenţă, deliberat, posibilitatea 
unei surprize. Dar Pearl Harbor nu a fost, desigur, o lovitură 
nimicitoare. Statele Unite şi-au revenit şi l-au învins pe 
făptaş. Acest caz ipotetic ridică, aşadar, exact aceleaşi 
întrebări despre de ce ar face inamicul asta, cum ar putea să 
profite în continuare de pe urma loviturii iniţiale şi care ar fi 
obiectivele politice. Se punea, de asemenea, întrebarea cât 
de multă încredere putea să aibă atacatorul că totul avea să 
meargă conform planului. Era nevoie să se ştie multe nu doar 
despre vulnerabilitatile țintei si despre eventualele 
îmbunătăţiri aduse apărării, dar trebuia cunoscut şi în ce 
măsură depindea ţinta de sistemele care erau atacate. După 
cum a observat Wilson, unul dintre creatorii simulării RAND, 
existau mai multe arme de perturbare în masă decât de 
distrugere în masă şi, „tot prezentând scenarii apocaliptice, 
oficialii guvernamentali şi-au pierdut credibilitatea şi, în timp, 
capacitatea de a influenţa publicul”.» Chestiunea era 
nedumeritoare şi deoarece, chiar dacă unele atacuri puteau 


provoca pierderi de vieti omenesti, cele mai multe nu o 
fáceau. 

In timp ce un grup era preocupat de cum ar fi putut Statele 
Unite sá profite de vulnerabilitátile sistemelor de informatii 
ca să-şi afecteze inamicii, alţii îşi făceau griji că aceleaşi 
vulnerabilitáti în sistemele lor le-ar fi permis inamicilor să-i 
afecteze pe ei. Acţiuni mărunte, dar semnificative, au ilustrat 
această posibilitate. Mai întâi apărarea antiaeriană irakiană şi 
apoi cea sârbă au fost deteriorate prin interferare cu 
software-urile lor. Israelienii au făcut ceva asemănător cu 
apărarea antiaeriană a Siriei când au distrus un reactor 
nuclear în construcţie, în Y.-v. Virusul Stuxnet, probabil un 
proiect comun americano-israelian, a fost proiectat ca să 
pună piedici producţiei de uraniu îmbogăţit din lran, prin 
scoaterea din funcţiune a centrifugelor.- Aceasta a avut un 
oarecare efect, dar a arătat totodată cât de greu era să 
împiedici atacurile de acest gen să se răspândească la 
distanţă de ţinta vizată. Virusul a fost observat când au fost 
afectate şi alte sisteme, non-iraniene. 

De fiecare dată când sistemele naţionale erau testate ca 
să se vadă cât de bine se puteau apăra împotriva 
interferenţei altora, se descoperea că era nevoie de mai 
mult. Şi, pentru toate tipurile de reţele, piratarea a devenit 
ceva obişnuit. In 2014, au fost în jur de 80 000 de brese de 
securitate în Statele Unite, din care peste 2 000 s-a soldat cu 
pierderi de date. Hackerii au rămas în reţelele pe care le-au 
accesat clandestin 205 de zile, în medie.» In spatele 
atacurilor au fost grupări infractionale şi activişti politici, ca si 
guverne străine, deşi linia dintre ele era uneori destul de 
estompată. Hackerii apăreau, de obicei, ca „fulgerele din 
senin”, dar tindeau mai degrabă să strice decât să scoată din 
uz şi de cele mai multe ori era vorba mai degrabă de furtul 
de secrete de afaceri, sau de atacuri premeditate împotriva 
unor indivizi sau companii, decât de politica internaţională. 
Uneori era greu să-ţi dai seama ce era interferenţă deliberată 
şi ce era consecinţă a fragilităţii unora dintre conexiuni. 


Serviciile de internet cădeau, de regulă, ca urmare a unui 
accident sau a unei erori. Intr-un astfel de incident, o bunică 
de 75 de ani din Georgia a tăiat cu lopata cablul prin care se 
furniza internet către Armenia, fapt care era să ducă la un 
incident international, pentru că initial a fost învinovăţită 
Rusia. 

Presupunerea ca era imposibila atribuirea atacurilor a 
ajuns sa fie contestata, pe masura ce tehnica investigatiilor 
s-a îmbunătăţit.» Statele Unite erau mai pregătite să-i 
desemneze pe cei responsabili, fie că era vorba de un atac 
nord-coreean împotriva corporației Sony pentru un film care 
lua în considerare posibilitatea asasinării liderului de la 
Phenian, sau, mai grav, de încercările ruşilor de a influenţa 
decisiv alegerile prezidenţiale din 2016. In aceste cazuri, 
guvernul american a vorbit pe faţă şi despre ripostă. Statele 
Unite au devenit explicite cu privire la aspectele de 
descurajare din cyber-strategia lor în domeniul militar, 
amenințând „să folosească operaţiuni cibernetice ca să 
distrugă reţelele de comandă şi control ale unui adversar, 
infrastructura cu importanţă militară asociată şi armamentul 
din dotare".s 

La fel ca în cazul tuturor dezvoltărilor noi, întrebarea era 
dacă era vorba de o modalitate de a obţine un rezultat 
decisiv într-un conflict sau doar de un alt mijloc de angajare 
într-o dispută fără să fie neapărat şi capabil să-i pună capăt. 
În discuţiile mai vechi despre impactul puterii aeriene, mai 
întâi, şi apoi al armelor nucleare se făcea o distincţie între 
efectele strategice şi cele tactice, primele făcând posibilă o 
victorie decisivă, iar ultimele având efect doar ca rezultat al 
colaborării cu alte tipuri de forte şi, în particular, armate. Intr- 
un articol din 1993, Arquilla si Ronfeldt au încercat să 
redefinească războiul cibernetic făcând trecerea de la 
formele automatizate de forţe fizice către centrele de 
cunoaştere şi comunicare din inima sistemelor militare şi 
sociale moderne.» Aceasta era în ton cu o tendinţă mai amplă 
în gândirea despre război, prezentat ca făcând saltul de la 


uzura absurdá, bazatá pe distrugere fizicá, la strategii mai 
inteligente, manipulatoare, care se bazeazá pe pátrunderea 
în mintea inamicului, ca să-l deruteze şi să-l demoralizeze.” 
Următorul salt a fost de la interferarea cu procesele 
informaţionale care mențineau sistemele militare în 
funcţiune la procesele care făceau acelaşi lucru pentru o ţară 
întreagă. 

Potrivit lui Arquilla, scopul articolului respectiv a fost să 
scoată în evidenţă efectele tactice, arătând cum perturbarea 
reţelelor poate influenţa capacitatea unei tabere de a lupta 
într-un război convential, arătând totodată scepticism faţă de 
„paradigma atacului strategic", care vedea atacurile 
îndreptate împotriva infrastructurii naţionale de informaţii. Şi 
totuşi, remarca el, dezbaterea academică şi politică avea să 
fie atrasă curând către „un fel de informaţie analogă 
bombardamentului strategic”. Exista o valoare tactică 
evidentă în explorarea slăbiciunilor forţelor inamice. Vorbind 
despre experienţa lui în Afghanistan, un general a descris 
cum „am reuşit să îmi folosesc operaţiunile cibernetice 
împotriva adversarului, cu mare impact... Am putut să intru 
în reţelele lui, să-i infecteze centrul de comandă şi control, şi, 
de fapt, să mă apăr împotriva încercărilor lui constante de a 
ajunge în reţelele mele, ca să-mi afecteze operatiunile.”~ 
Problema cu războiul cibernetic era că, privit din perspectivă 
strategică, nu era vorba de cât de mari pagube putea să 
provoace, ci de legarea acestor pagube de un obiectiv politic, 
mai ales dacă era singura formă de atac. 

Ca să provoace pagube importante, era nevoie de pregătiri 
substanţiale, inclusiv de o cercetare amplă a sistemului vizat 
pentru a-i identifica  vulnerabilitátile în speranţa că 
interferentele nu aveau să fie detectate, şi apoi pregătirea 
unui set personalizat de acţiuni pentru punerea în practică a 
sabotajului cerut. Oricare ar fi fost opţiunile stabilite prin 
operaţiunile de recunoaştere anterioare, în jurul eficienţei lor 
ar plana incertitudini majore până la lansarea efectivă a 
atacului, inclusiv legate de întrebarea dacă ţinta şi-a dat 


seama cá sistemele ei au fost penetrate. Aceste încercări nu 
erau scutite aşadar de deciziile de moment, dar trebuiau 
pregătite mult înainte de fiecare atac, iar opţiunile puteau fi 
compromise rapid. Era posibil ca adversarul să facă propria 
recunoaştere şi să găsească dovezi că se plănuia o ofensivă. 
Descoperirea la momentul potrivit a pregătirilor adversarului 
l-ar putea determina să se agite sau, pur şi simplu, să ia 
măsuri ca să îngreuneze atacul şi să aştepte să vadă ce se 
întâmplă. Nimic din toate acestea nu ar fi vizibil decât pentru 
cei direct implicaţi.» Toate aceste incertitudini fac din atacul 
cibernetic o bază nesigură pentru agresiune. 

Războiul cibernetic imaginat era apogeul natural al unei 
dorinţe de războaie non-cinetice, forme de luptă care să 
dezarmeze şi să paralizeze o întreagă societate fără vărsare 
de sânge. Acesta este motivul pentru care a existat 
permanent îngrijorarea legată de cel mai rău posibil „Pearl 
Harbor electronic”, cu un atac subit care să ducă la prăbuşire 
socială şi economică. Realitatea de zi cu zi, însă, indica mai 
degrabă un nivel de ameninţare obişnuit şi omniprezent. Nu 
doar că orice conflict, chiar şi unul în general non-violent, 
prezenta elemente cibernetice, dar acest tip părea să devină 
forma preferată de luptă, tocmai din cauză că era relativ 
minor. El oferea posibilităţi pentru forme mai blânde de 
coercitie, semnalând îngrijorare sau sugerând o viitoare 
escaladare. Acesta este un mod de a interpreta 
bombardamentul electronic al Estoniei de către Rusia în 2007 
şi al Georgiei în anul următor.» În nici unul dintre aceste 
cazuri, efectul atacurilor prin care au fost blocate anumite 
servicii nu a fost de durată, dar ambele au servit ca 
avertismente pentru ceea ce s-ar putea face pe viitor. În 
acest mod, statele se comportau „din ce în ce mai mult ca 
hackerii individuali şi comiteau infracţiuni de vandalism 
meschin, furt, perturbare, distrugere şi chiar intimidare 
cibernetică”. Era o formă de conflict absolut, fără limite 
evidente, testând terenul însă evitând provocarea excesivă, 
dar totuşi la un nivel nepotrivit cu un comportament de stat 


responsabil.» Din aceastá perspectivá, atacurile cibernetice 
seamănă mai mult cu războaiele asimetrice decât cu 
bombardamentele strategice, o altá modalitate de a hártui si 
a submina, de a deruta si a sâcâi, dar nu o cale de a câştiga 
un rázboi. 


CAPITOLUL 22 
ROBOTI SI DRONE 


Cele Trei Legi ale Roboticii, din „Manual de Robotică, ediția a 
56-a, 2058 A.D.": 

1. Un robot nu are voie să pricinuiască vreun rău unei ființe 
omeneşti sau, prin neinterventie, să permită ca unei fiinţe 
omeneşti să i se facă un rău. 

2. Un robot trebuie să se supună ordinelor date de către o ființă 
omenească, atât timp cât ele nu intră în contradicţie cu Legea 
1. 

3. Un robot trebuie să-şi protejeze propria existență, atât timp 
cât acest lucru nu intră în contradicţie cu Legea 1 sau Legea 2. 


ISAAC ASIMOV, „Runaround” („Fuga în cerc”), 1942: 


În seria Războiul Stelelor, cea mai temută dintre toate armele 
era Steaua Morţii, o navă de luptă de mărimea Lunii, 
construită de Imperiul Galactic. Avea o armă - un super-laser 
- care putea distruge planete. Scopul era suprimarea 
rebelilor, prin înfruntarea lor cu o forţă irezistibilă, 
demonstrată atunci când planeta Alderaan a fost distrusă. 
Dar rebelii au pus mâna pe planurile Stelei Morţii şi şi-au dat 
seama că aceasta avea un punct slab, un mic orificiu de 
evacuare a căldurii, conectat la reactorul principal. 
Conducând un atac disperat, tânărul jedi Luke Skywalker a 
reuşit să lanseze o torpilă prin orificiul de evacuare şi să 
distrugă întregul sistem.. Imperiul Galactic a început 
construirea unei a doua Stele a Morţii, mai mari, dar 
programul a suferit mari întârzieri, ceea ce a provocat furia 
lui Darth Vader.: Această navă a fost, de asemenea, distrusă 
de rebeli înainte de a exista ocazia de a i se folosi arma. 


În v.v, pe site-ul Casei Albe a fost depusă o petiție privind 
construirea unei Stele a Morţii reală, pentru a stimula 
economia si a apăra națiunea. Administraţia Obama a 
enumerat trei motive pentru a respinge cererea. In primul 
rând, costul ar fi fost de 850 000 000 000 000 000 de dolari. 
În al doilea rând, nu exista nici o politică preconizând 
distrugerea planetelor. In al treilea rând, de ce „să se 
cheltuiască sume exorbitante din banii contribuabililor pentru 
o Stea a Morţii cu un punct slab care să poată fi exploatat de 
o navă spaţială condusă de un singur om?” 

Dan Ward, un specialist în domeniul achiziţiilor pentru 
apărare, a văzut în Steaua Morţii o metaforă pentru ceea ce 
era eronat la armele proiectate la Pentagon. Va fi totdeauna 
o provocare să se construiască un sistem atât de mare şi de 
complex fără să fie trecut cu vederea un defect esential.: Nu 
poate fi construit decât câte un exemplar dintr-un astfel de 
sistem, astfel încât, dacă defectul se dovedeşte a fi fatal, nu 
există nici un beneficiu din investiţie. Prin contrast, sublinia 
Ward, droidul simplu, ieftin şi mic - R2D2 - şi-a dovedit tot 
timpul valoarea. În timp ce Steaua Morţii ţinea de forţa brută, 
droizii ţineau de subtilitate.: 

Implicatia că ideea platformelor enorme si intimidante ar 
duce la arme inutil de complicate şi prea scumpe era 
familiară. Pe măsură ce revoluţia digitală a avansat, s-au 
înregistrat avertismente constante că se acorda în continuare 
mult prea multă atenţie paltformelor costisitoare, care erau 
vulnerabile la rachete destul de ieftine, şi nu sistemelor de 
armament cu rază lungă de acţiune care ar fi trebuit să 
transporte armele şi să le dea capacitatea de a acţiona în 
afara pericolului.  Ataşamentul armatelor fata de 
echipamentele lor extravagante era greu de combătut. In 
1984, Norm Augustine a trasat pe un grafic creşterea 
exponențială a costului unui avion de luptă, începând din 
1910, şi a ajuns la o concluzie absurdă: 


În anul y-0€, cu întregul buget al apărării se va cumpăra 
doar un avion de luptă. Acest avion va trebui să fie împărţit 
între aviaţie şi marină, câte Y?^ zile pe săptămână fiecare, cu 
excepţia anilor bisecți, în care marina îl va folosi în ziua în 
plus. 


Programul F-35 în valoare de 1,5 trilioane de dolari, ducând 
la costuri unitare de 100 de dolari per avion, a indicat că 
problema era una reală şi că, până la urmă, avantajul 
tehnologic care ar putea fi oferit de cele mai perfecţionate 
platforme şi rachete ar fi anulat de pierderea cantitativă. 

În timp ce bugetele marinei şi aviaţiei americane au 
crescut în termeni reali cu YY, respectiv YV la sută din Y--\ 
pana in Y--A, numărul de nave de luptă a scăzut cu Y. la 
sută, iar cel al avioanelor de luptă - cu Y. la sută. In final, 
când se va confrunta cu mai multe ţinte, armata va rămâne 
fără arme. Un răspuns ar fi să se recurgă la droizi echivalenți. 
„Sistemele fără oameni” ar putea „ajuta la redresarea forţei 
în luptă” amplificând „numărul de senzori şi de trăgători” la 
un cost relativ scăzut. Cu o miză mai mică pentru 
supravieţuire, se poate pune un accent mai mare pe a avea 
mai multe sisteme în acţiune, în orice moment. 

La începutul secolului XX, primele sisteme fără oameni 
care au intrat în atenţia lumii au fost dronele purtând rachete 
letale. Ele puteau zbura deasupra țintelor, transmițând 
informaţii unui operator de la distanţă care hotăra, apoi, dacă 
să lanseze racheta. Drone rudimentare au existat încă din 
Primul Război Mondial, folosite, de exemplu, pentru exerciţii 
de tir sau pentru spionaj. Conceptul modern al dronelor a fost 
elaborat de către designerul israelian Abraham Karem, care 
era convins că acestea ar putea fi folosite pentru spionaj în 
timp real. După Gnat, care a fost folosit în Balcani, a venit 
Predator. După 11 septembrie 2001, Predator a fost echipat 
cu rachete aer-sol Hellfire şi folosit in Afghanistan. In acelaşi 
timp, administraţia Bush a elaborat cadrul legal care dădea 
CIA puteri extinse pentru a omori terorişti al Qaeda oriunde 
în lume. Locuri în care SUA nu aveau prea multe posibilităţi 


de desfásurare, cum ar fi Yemen, Somalia si párti din 
Pakistan, au prezentat un interes special. În noiembrie v.v, 
o dronă a lovit un bărbat suspectat că ar fi lider al Qaeda şi 
pe cinci dintre asociaţii lui, în Yemen, semnalând faptul că 
Statele Unite erau pregătite să îşi elimine inamicii în afara 
unei zone de luptă recunoscute. În 2007 a intrat în uz 
Reaper, descris ca un „adevărat vânător-ucigaş”. 

Dronele au cumulat numeroase tehnologii de vârf: motoare 
cu mare randament, senzori avansați, GPS şi comunicaţii 
instantanee. Operatorii lor puteau identifica, monitoriza şi 
apoi lovi o ţintă la mii de kilometri depărtare, fără să pună 
vieţi americane în pericol direct. Deoarece puteau să zboare 
deasupra țintelor ore întregi, exista o mai mare siguranţă ca 
erau alese ţintele potrivite, fără civili nevinovaţi în apropiere. 
Cu toate acestea, dronele au fost criticate cu două 
argumente. In primul rând, ele creau situaţii de asimetrie 
totală. Pilotii de drone nu se confruntau cu nici un pericol si 
puteau să ducă o viaţă relativ normală în timpul lor liber, 
luându-şi copiii de la şcoală după ce omorau pe cineva de 
partea cealaltă a lumii: victimele lor nu ştiau nimic despre 
condamnarea lor iminentă şi nu puteau să conteste 
verdictele ascunse, cu atât mai puţin să riposteze. În al 
doilea rând, asasinarea la ţintă era dubioasă din punct de 
vedere etic şi legal, şi avea o valoare strategică incertă. 

Primul argument a fost invocat de la începutul dominaţiei 
puterii aeriene. A fost uitat odată ce puterile occidentale s-au 
bucurat de libertatea cerului. Michael Ignatieff a descris 
războiul din Kosovo din 1999 ca pe un conflict „virtual”, cel 
puţin pentru cetăţenii din ţările NATO. Un conflict atât de 
dezechilibrat, s-a plâns el, semăna prea mult cu un 
»spectacol”, trezind „emoţii în modul intens, dar superficial în 
care o face sportul”.» Dar piloţii de drone îşi cunoşteau ţintele 
umane mai bine decât aproape oricine altcineva, pentru că le 
priveau înainte de a lovi şi, după lovitură, puteau să vadă 
ceea ce rămăsese din victimă şi din oricine intrase în cadru în 
ultimul moment. Deşi stresul putea fi mai mic decât cel 


resimţit într-o bătălie reală, piloţii de drone nu jucau simple 
jocuri pe calculator. In ceea ce priveşte al doilea argument, 
se ridica o problemă de impunitate şi de hazard moral. Nu 
era, oare, prea uşor să se planifice atacuri fără prea multă 
preocupare pentru implicaţiile etice? 

Practica asasinării la ţintă a fost inaugurată de către 
israelieni după ce s-au retras din Fâşia Gaza şi au încercat să 
găsească metode de a face fata amenințării reprezentate de 
mişcarea Hamas. Administratiile Bush si ulterior Obama au 
preluat ideea ca o modalitate de confruntare cu grupările 
islamiste radicale, mai ales cele care acționau în zone în care 
era dificil să se ajungă la ele. Această metodă reflecta o 
concentrare strictă asupra grupărilor ostile gata să atace 
teritoriul Statelor Unite, ca şi cetăţenii şi posesiunile lor din 
străinătate. Cifrele implicate erau mici, iar pierderile 
provocate de terorism nu erau mari în sine, dar caracterul 
aleatoriu şi perfidia lor arătau că pericolul nu putea fi ignorat. 
Cele mai importante reacţii implicau spionaj bun, poliţie bună 
şi abordarea problemei poziţiei sociale a comunităţilor 
musulmane din ţările occidentale. Dar chiar si militantii care 
trăiau în Occident primeau inspiraţie, şi uneori erau recrutaţi 
şi antrenați, din tari în care existau grupări islamiste active. 
Obiectivul era slăbirea lor prin eliminarea unor indivizi 
identificaţi, fie pentru că erau lideri, fie pentru că aveau 
anumite abilităţi, cum ar fi fabricarea de bombe. In aceste 
cazuri dronele păreau să fie arma perfectă pentru uciderea 
personalizată.» 

Existau dovezi că decapitarea unei grupări insurgente îi 
putea reduce eficienţa, iar atacarea continuă a personajelor- 
cheie o slábea.» Atacurile ocazionale, însă, riscau să creeze 
goluri care erau umplute rapid, posibil cu lideri care să fie şi 
mai duri.» În plus, nu era totdeauna simplu să se găsească 
persoanele care trebuia să fie eliminate. Au existat, prin 
urmare, importante pierderi din rândul civililor, ca rezultat al 
informaţiilor hazardate, al informatorilor locali care au dat 
informaţii false ca să ajute la eliminarea rivalilor sau din 


cauza încrederii excesive (in loviturile în urma unor 
„semnale”, în care unii indivizi au fost ucişi deoarece 
comportamentul lor sugera că puneau ceva la cale, deşi nu 
existau dovezi concludente.» 

În timp ce numărul celor ucişi a fost mic, cel puţin în 
comparaţie cu ce se întâmpla în aceste conflicte, incidentele 
individuale (cum ar fi atacarea unor petreceri de nuntă) au 
provocat furie. Reacţiile la uciderea civililor au fost 
catalogate drept contraproductive, riscându-se pierderea 
sprijinului localnicilor şi convingerea mai multor recruți să se 
alăture grupărilor insurgente, depăşindu-se, astfel, orice 
avantaje obţinute din uciderea unor anumiţi militanti. 
Tentaţia de a folosi drone pentru victorii tactice, deşi acestea 
ofereau un beneficiu strategic nesemnificativ, a fost descrisă 
ca dependență. Au fost puţine dovezi ale unei dependențe. 
Probabil din cauza faptului că beneficiile erau greu de 
confirmat, în timp ce se ridicau probleme etice şi legale 
profunde, Administraţia Obama a redus folosirea dronelor în 
Pakistan în 2012, iar apoi a lucrat la elaborarea unor 
instrucţiuni privind alegerea țintelor. Pe măsură ce numărul 
atacurilor cu drone a scăzut în Pakistan şi în Yemen, a scăzut 
şi numărul victimelor din rândul civililor.» 

Sisteme fără echipaj uman au fost create şi pentru forţele 
terestre, de exemplu roboţi proiectati special pentru 
dezamorsarea Dispozitivelor Explozibile Improvizate (IED) 
sau pentru misiuni de recunoastere. In astfel de roluri, 
avantajele robotilor erau evidente: „Nu le e foame. Nu le e 
teamă. Nu uită ordinele. Nu le pasă dacă soldatul de lângă ei 
a fost împuşcat. Vor face o treabă mai bună decât oamenii? 
Da.” Această afirmaţie era adevărată pentru misiunile 
plicticoase, murdare şi periculoase.* La fel ca în cazul 
dronelor, când aceste sisteme au început să tragă cu arma a 
fost necesară intervenţia umană şi, chiar dacă cei care le 
dirijau erau în afara pericolului, ele tot trebuia să fie 
controlate. Aşa-numitele sisteme fără echipaj uman păreau 
să aibă nevoie de un mare număr de oameni pentru a fi 


dirijate eficient. În cazul dronelor, viteza mică, altitudinea 
joasă şi vulnerabilitatea la sistemele de apărare antiaeriană 
şi electronică însemnau că valoarea lor era limitată în faţa 
unui oponent capabil. La aceasta se adăugau probleme 
legate de viteza cu care un sistem automat putea procesa şi 
acţiona pe baza indiciilor de pericol sau de vulnerabilitate a 
țintei şi riscurile de defecţiuni sau chiar de interferenţă a 
inamicului. 

In timpul Administraţiei Obama, SUA au adoptat o strategie 
(descrisă ca „Third Offset”, „A treia compensare” pentru a 
sublinia ideea că SUA trebuie să folosească puterea lor 
tehnologică pentru a compensa avantajele oponenților) 
bazată pe „reţele de luptă într-o cooperare oameni-masini, 
care să desfăşoare simultan operaţiuni în spaţiu, în aer, pe 
mare, operaţiuni submarine, terestre şi cibernetice”.» În 
prim-plan era inteligenţa artificială care să permită delegarea 
capacităţii de luare a deciziilor către maşini. Această 
strategie preconiza sisteme capabile să gestioneze cantităţi 
mari de date, să susţină deciziile oamenilor astfel încât 
acestea să fie mai bune şi mai rapide, să susţină personalul 
combatant, de exemplu cu aplicaţii electronice şi digitale 
portabile, şi să realizeze o mai bună cooperare între 
sistemele cu şi fără echipaj uman. Sistemele defensive ar 
putea funcţiona „cu viteza luminii” pentru a răspunde la un 
atac, în timp ce sistemele ofensive ar fi mai eficiente, dirijând 
prima rachetă dintr-o salvă astfel încât să existe siguranţa ca 
următoarele rachete sunt trimise spre cele mai bune ţinte. 

Cât de departe se putea merge? Nanotehnologia, 
manipularea atomilor şi a moleculelor, importante în special 
în biomedicină, au oferit perspectiva unei miniaturizări 
extraordinare. A fost posibil să se imagineze drone ca nişte 
insecte care fac fotografii şi chiar injectează indivizi cu 
otravă, poate după ce le verifică ADN-ul, sau uniforme care 
ar putea simţi pericolul, ar alerta medicii în cazul unei răni 
sau chiar ar începe să administreze tratamente, fără comenzi 
din afară. Intr-o relatare in mod deosebit alarmantă, un 


fizician a descris cum nanoarmele ar putea destabiliza 
echilibrul de putere, cu scenarii dramatice în care 
,hanoelectronica ghidează rachete balistice intercontinentale 
hipersonice sau milioane de nanoboti de dimensiunea unor 
insecte [roboţi la scară nano] capabili să asasineze populaţia 
unei ţări”, ducând omenirea spre extinctie. El a luat în 
considerare o direcţie de evoluţie de la computere care 
proiectează nanoarme în parametri stabiliti de oameni către 
„un computer unic”, unul mai inteligent decât întreaga rasă 
umană si care ar putea fi functional până în anul 2050.» 
Pentru aceasta ar fi nevoie ca un număr uriaş de probleme 
tehnice să fie rezolvate la scară miniaturală - inclusiv 
dotarea acestor roboţi minusculi cu o sursă de putere, cu 
antenă, sistem de comunicaţii şi de ghidare.» 

Chiar şi înainte să apară astfel de probleme, au existat 
chestiuni îngrijorătoare care trebuiau rezolvate. Inteligența 
artificială se referea la sisteme de computere capabile să 
îndeplinească sarcini care necesitau în mod normal 
inteligenţa umană, ca de exemplu percepţia vizuală, 
recunoaşterea vorbirii şi luarea deciziilor.» In război, aceasta 
ar însemna abilitatea de a selecta şi de a ataca ţintele fără 
control uman semnificativ, până într-acolo încât 
comportamentul lor ar varia chiar în acelaşi mediu 
operaţional mai larg. Aceasta merge dincolo de dronele 
existente, care pot îndeplini şi ele unele sarcini pe cont 
propriu, dar nu-şi pot executa misiunile fără intervenţie 
umană semnificativă. Nivelurile s-au schimbat de la sisteme 
care erau operate de oameni la cele în care oamenii delegau 
şi apoi supravegheau, în final până la autonomia totală. 
Sistemul avea să facă alegeri şi să-şi gândească drumul prin 
acestea, în funcţie de calitatea senzorilor lui şi de algoritmii 
prin care se procesează informaţia. Aceasta însemna că nu 
avea să urmeze acelaşi scenariu, ci urma să-şi facă propriile 
scenarii, în funcţie de cum evoluează situaţiile. Alegerile pe 
care le face ar avea implicaţii etice. „Ar trebui o dronă să 


tragá asupra unei case despre care se stie cá ascunde o 
ţintă, dar unde s-ar putea adăposti si civili?” a 

Pe măsură ce asemenea sisteme erau tot mai folosite în 
luptă, se punea problema dacă fiinţele umane ar trebui să 
rămână „în joc”, cu puterea de a contramanda atunci când 
sistemele teoretic autonome ar face alegeri proaste. La fel ca 
în cazul soldaţilor, problemele aveau cea mai mare 
probabilitate de apariţie nu din aranjamentele oficiale de 
comandă, ci din condiţiile specifice ale bătăliei. In orice lanţ 
militar de comandă, subordonații ideali sunt cei suficient de 
obedienti ca să urmeze ordinele aşa cum le sunt date, dar 
care sunt capabili să ia decizii pe cont propriu la nevoie, de 
exemplu în caz de întrerupere a comunicaţiilor sau atunci 
când comandanții superiori sunt ucişi. In asemenea 
circumstanţe, soldaţii ar putea să fugă sau să lupte pe cont 
propriu. La fel ar putea să facă şi roboții, doar cá ei şi-ar 
întrerupe funcţionarea, în loc să fugă. Controlul s-ar putea 
întrerupe şi atunci când controlorii umani aflaţi la distanţă n- 
ar mai putea ţine pasul cu rapiditatea şi fluiditatea unei 
bătălii, aşa că deciziile referitoare la ţinte trebuiau delegate 
maşinilor. Aceasta putea duce la escaladarea unei situaţii 
confuze, iar focurile trase dintr-o sursă-prietenă ar putea 
degenera rapid într-o luptă fratricidă. 

Una era să detii o cunoaştere a situaţiei sau o logistică 
mult mai bună, şi chiar un anume grad de protecţie 
automată atunci când o unitate sau un individ erau luaţi prin 
surprindere. Era însă cu totul altceva să ai sisteme care se 
conduc singure, cu oamenii jucând doar roluri secundare. Şi 
mai erau şi cosmarurile evidente despre sisteme infiltrate 
care se întorc împotriva presupuşilor lor stăpân sau 
decideau, pur şi simplu, să nu execute o misiune critică. O 
modalitate de interferare cu dronele (în special cu modelele 
simple, comerciale) constă în dezvoltarea unor mijloace de a 
interfera cu partea lor electronică. Date fiind îngrijorările 
privind hackerii, câtă încredere se putea avea în sisteme care 
prezentau riscul „să se întoarcă” dacă erau penetrate de o 


putere străină? Era logică interacţiunea cu dezbaterea în curs 
referitoare la războiul cibernetic, acesta din urmă ţinând de o 
luptă constantă dintre ofensivă şi apărare pe tema securităţii 
şi securităţii informaţiei, pe când automatizarea presupunea 
o încredere considerabilă într-un proces programat de luare a 
deciziilor de către sisteme autonome. 

Era important şi dacă un anume grad de ezitare avea să 
tina sistemele pe loc câtă vreme riscurile lor treceau printr-o 
evaluare completă. Introducerea de noi dotări, mai ales fără 
un război în desfăşurare care să impună urgenţa, era, de 
obicei, mult mai lentă decât presupuneau futuriştii şi decât 
găseau acceptabil entuziaştii. Organizațiile militare erau 
cunoscute pentru rezistenţa lor la orice ameninţa surplusul 
de personal; de exemplu, în anii 1950, Comanda Aviației 
Strategice s-a opus introducerii rachetelor balistice 
intercontinentale ca alternativă la bombardierele cu echipaj 
uman. In plus, istoricul transformării tehnologiilor noi şi 
entuziasmante în sisteme reale era deseori mai puţin 
impresionant decât se presupunea, chestiunile de finanţare, 
birocratice sau de inginerie provocând de multe ori întârzieri 
serioase.» 

Un alt factor care afecta introducerea vehiculelor 
autonome era că în fruntea dezvoltării noilor tehnologii se 
afla sectorul privat. Exemplul cel mai concludent era cel al 
maşinii fără şofer, un mecanism mult mai complex decât o 
dronă şi care era de aşteptat să aibă un grad mai mare de 
autonomie. In timp ce se deplasa pe teren, o astfel de 
maşină trebuia să ţină cont de numeroase obstacole 
potenţiale, precum şi de alte vehicule cu dinamică proprie, 
aşadar computerul avea multe de analizat. Maşinile fără 
şofer au fost dezvoltate iniţial printr-un program al 
Pentagonului, în 2004, dar resursele au apărut în cantităţi 
suficiente doar după ce programul a devenit unul comercial. 
Aceasta însemna nu doar că progresele erau în afara 
controlului statului, dar şi că statul ajungea pe locul al doilea 
în competiţia pentru cei mai buni ingineri şi programatori, de 


care era nevoie pentru a împinge treburile înainte. 
Competiţia pentru o piaţă de masă şi cheltuielile 
semnificative pentru cercetare şi dezvoltare au transformat 
maşinile fără şofer în nişte produse viabile, în timp ce 
programele militare pentru vehicule autonome au rămas în 
urmă. 

O caracteristică esenţială a multora dintre sistemele vitale 
introduse pentru epoca digitală, incluzând furnizori de 
internet, motoare de căutare, fabricanți de dispozitive si 
dezvoltatori de software, era că acestea erau deţinute şi 
operate de companii private cu interese globale. Telefoanele 
inteligente încorporau capacităţi ca imagini din satelit, 
navigaţie, baze de date şi comunicaţii instantanee criptate, 
de o calitate disponibilă altădată doar celor mai avansate 
organizaţii militare. 

Aceasta a permis indivizilor, sau grupurilor mici, să devină 
mai capabili să găsească modalităţi de a-i lovi pe alţii, pe 
măsură ce tehnologiile letale deveneau mai uşor de accesat 
şi de folosit. Din aceleaşi motive, a crescut vulnerabilitatea la 
lovituri în locuri altădată sigure. Atacurile puteau veni fără 
motiv şi fără avertisment, din cealaltă parte a globului şi 
totuşi cu o viteză extraordinară, afectând şi oameni 
nevinovaţi pe lângă victimele vizate.» In acest punct, 
temerile provocate de noile tehnologii au intrat în legătură cu 
îngrijorările mai vechi privind terorismul. Cu atâtea exemple 
de grupări islamiste extremiste, dar şi de „lupi singuratici” 
susţinători ai acestora, gata să atace la întâmplare ţinte 
civile din ţările occidentale, era normal să apară îngrijorări cu 
privire la ce s-ar putea întâmpla dacă atacatorii ar avea 
acces la aceste tehnologii mai avansate. Problema era 
printre primele de pe agenda de securitate încă de la 
atacurile din 11 septembrie. Şi totuşi, o caracteristică a 
multor atrocități teroriste era simplitatea metodelor lor - 
cuțite, bombe şi pistoale, sau intrarea cu camioanele în 
mulţimi. Acestea erau sisteme înţelese bine de cei care le 
foloseau şi care îşi dovediseră eficienţa, fără să fie nevoie de 


cunostinte speciale pentru a le face sá functioneze. La fel, 
cele mai multe dintre militii îşi etalau sofisticarea pe reţelele 
de socializare si pe aplicaţiile pentru smartphone, dar în 
activitatea curentă se bazau pe sisteme care le erau 
familiare. Privind înainte către moduri mai exotice de a 
provoca suferinţă, era foarte uşor să treci cu vederea 
eficienţa metodelor existente. 

Apărea din nou contrastul între tendinţa de a gândi noile 
tehnologii în termenii războaielor de anvergură şi al 
atacurilor surpriză devastatoare, în timp ce realitatea luptelor 
momentului era mult mai probabil asociată cu insurgentele si 
cu dezordinea socială. Echipa lui Arquilla si Ronfeldt a oferit o 
modalitate conceptualá care putea face legátura intre cele 
douá tipuri de rázboi. Ei au descris o abordare a bátáliei 
bazată pe atacuri „în roi”, deosebită de „îngrămădeala 
haotică, concentrarea de forţă brută şi manevrele bâjbâite”, 
care necesita o îmbunătăţire progresivă a capacităţii de 
coordonare şi de comandă a unităţilor individuale. Metoda „în 
roi” presupunea atacarea țintelor din toate direcţiile, de către 
,miriade de unităţi de manevră minuscule, dispersate, legate 
în reţea”. Ei au argumentat că pentru orice tip de acţiune, de 
la activismul social la războiul de mare intensitate, obţinerea 
avantajelor maxime (astfel încât acţiunea să nu degenereze 
într-o  îmbulzeală) presupunea existenţa unui control 
strategic central.^ La nivelul de bază, aceasta se putea 
observa în cazul războiului de gherilă. La un nivel mai înalt, 
evoluţiile tehnologiilor făceau posibilă sincronizarea 
atacurilor întreprinse de roboţi pentru a asigura eficienţa 
maximă. Era o abordare firească pentru organizarea în reţea, 
deoarece putea obţine maximum de avantaje din capacitatea 
unui număr de unităţi separate de a comunica între ele şi de 
a executa manevre, precum şi tiruri complexe. 

Când atenţia s-a îndreptat spre sistemele robotice, Paul 
Scharre a remarcat cât de potrivite erau pentru atacurile în 
roi. Era nevoie de trecerea de la unităţile individuale fiecare 
cu operatorul ei la o comandă centrală capabilă să 


gestioneze mai multe în acelaşi timp, desi se putea imagina 
că, la un moment dat, unităţile individuale aveau să se 
coordoneze singure în timp ce încercau să oprească atacul 
unui roi inamic.» Conceptual, ideea atacului în roi şi posibilele 
lui aplicaţii în luptă nu era greu de înţeles. Ea oferea noi 
modalităţi de înfrângere a adversarului. La fel ca în mare 
parte din gândirea militară din epoca digitală, erau mai uşor 
de imaginat atacuri în roi în aer sau pe mare (ca avioanele de 
luptă sau grupurile de submarine din al Doilea Război 
Mondial), unde erau mai puţine surse de confuzie decât ar fi 
fost pe uscat. Ce nu puteau să facă acest tip de atacuri era 
să ofere o soluţie la problema păstrării controlului asupra 
teritoriului şi în special a oraşelor în faţa unei populaţii ostile. 

Şi teritoriul era în continuare cel care conta cel mai mult. 
Cel mai mare pericol din partea grupurilor islamiste, de 
exemplu, a venit în Y-1& din faptul că ei controlau porţiuni din 
Siria şi lrak, până la punctul în care şi-au proclamat propriul 
stat.» Statul Islamic al Irakului şi Siriei (ISIS) a atras militanti 
din toată lumea, pe care i-a înrolat şi le-a oferit o bază de 
instruire, de unde să fie trimişi apoi în toată lumea ca să 
provoace tulburări. Dronele au avut un rol de jucat în 
campania de scoatere a lor de pe poziţii, nu în ultimul rând 
prin furnizarea de informaţii în timp real, dar nu s-ar fi putut 
face mare lucru fără forţele terestre puse la dispoziţie de 
puterile locale. Cu toată îmbunătăţirea tehnologiei, rămânea 
această limitare fundamentală a puterii aeriene. Teritoriul nu 
putea fi cucerit sau controlat din aer, fie că era vorba de 
drone, elicoptere sau avioane, fără sprijinul unor forţe 
terestre. Ideea armatelor de roboţi era destul de tentantă, 
dar aceaştia ar fi avut mari probleme în operaţiunile de 
contrainsurgenta, daca militanţii s-ar fi amestecat cu 
populaţia locală sau ar fi învăţat cum să deruteze senzorii 
sistemelor care veneau dupa ei.» Exista totodată o 
preocupare fundamentală ca efortul să reflecte o preferinţă 
pentru soluţiile tehnice, în dauna celor politice. In istoria pe 
care a făcut-o Agenţiei Proiectelor de Cercetare Avansată 


pentru Apárare (Defense Advanced Research Projects 
Agency, DARPA), Sharon Weinberger a constatat cá „presa 
anunţă dispozitive care îi pot ajuta pe soldaţi să escaladeze 
zgârie-nori de sticlă, în timp ce forţele americane luptă într-o 
tara în care cele mai multe case sunt din chirpici”. 

Astfel, dacá armamentul demonstra posibilitatea unor 
atacuri de complexitate, precizie si vitezá tot mai mari, la 
distante si ele din ce ín ce mai mari, nu ráspundea la 
întrebarea ce se realiza de fapt. Era încă nevoie de efective 
pentru a ocupa şi a controla teritoriul, iar efortul cerut de 
aceasta a fost cel care a pus greu la încercare ţările 
occidentale. După 1! septembrie, preşedintele a acceptat că, 
dacă Statele Unite neglijau părţile instabile ale lumii, se 
puteau trezi luate prin surprindere. „Vom lupta cu ei acolo, 
ca să nu fim nevoiţi să ne confruntăm în Statele Unite."» In 
2014, după ce în anul precedent se confruntase cu o decizie 
referitoare la Siria, preşedintele Obama a decis că toleranța 
opiniei publice pentru război expediționar de tipul celui văzut 
în Irak şi Afghanistan se epuizase: „a trecut vremea 
desfăşurării unor forţe terestre ample, cu amprentă militară 
considerabilă, angajate în reconstruirea statelor, ín 
strainatate”.» Recurgerea la drone pentru executarea de 
asasinate bine ţintite făcea parte din această hotărâre. S-a 
constatat totodată că apărarea sub formă de activitate 
politieneascá şi de informaţii a funcţionat destul de bine 
pentru prevenirea unui alt 11 septembrie. Intr-adevár, cu 
toată discuţia despre vulnerabilitátile în evoluţie şi reducerea 
distanţei, măsurile defensive împreună cu barierele naturale 
- ca oceanele şi lanţurile muntoase, de exemplu - încă mai 
puteau face diferenţa. Chiar şi o ţară potenţial atât de 
expusă ca Israelul a făcut mari eforturi pentru a-şi îmbunătăţi 
mijloacele de apărare, de la ziduri de securitate până la 
sisteme antirachetă, punând la punct, în acelaşi timp, noi 
mijloace de atac. Cu toate ideile obişnuite privitoare la 
războiul global, geografia încă mai era importantă. Nu era 
neapărat ca tehnologia „să substituie terenului”.= 


Din Israel au venit propuneri privind un alt mod de 
abordare al amenintárilor venite dinspre teritorii care ar fi 
fost greu de controlat direct. In loc de reocuparea teritoriului, 
care era respinsă deoarece ocupatiile din trecut fuseseră atât 
de dificile şi lăsaseră nemulțumiri ce se perpetuaseră ani de 
zile, alternativa era să se bazeze pe raiduri. Aceasta fusese 
tradiţional o strategie de tranziţie, să dobori un inamic, însă 
fără beneficiile şi costurile preluării depline a controlului.» 
Privind retrospectiv la războiul din Liban, din 2006, care la 
vremea respectivă părea un eşec, s-a constatat că fusese 
suficient pentru a descuraja Hezbollah de la alte provocări 
(deşi trebuia remarcat şi că Hezbollah era suprasolicitat în 
Siria, încercând să menţină regimul Assad). Ideea unei 
strategii a raidurilor era că grupurile ostile nu se mai puteau 
baza pe adăposturi sigure, din care să-şi organizeze 
atacurile: 


Raidurile au oferit o modalitate de a reduce şi de a limita 
ameninţarea, cu riscuri şi costuri minime. Pe lângă micile 
raiduri întreprinse permanent din aer şi de trupele de 
operaţiuni speciale, era nevoie periodic de raiduri mai ample, 
cu forţe terestre masive care „să tundă iarba”, adică să 
provoace pierderi grele şi să avarieze capacităţile inamicului.» 


Terorismul însuşi putea fi considerat o strategie a 
raidurilor, un mod de a destabiliza şi de a ráni un adversar 
mult mai puternic, determinându-l să-şi regandeasca 
politicile, chiar dacă nu putea fi obligat să le inverseze. In 
miezul problemei era evitarea suferinţei şi a costului unei 
ocupaţii prelungite. Astfel, în cazul Irakului, dacă forţele 
americane ar fi părăsit ţara mai repede după răsturnarea lui 
Saddam Hussein în y--¥, cele mai multe dintre obiectivele 
Statelor Unite ar fi fost atinse. Cu siguranţă că una dintre 
consecinţe ar fi fost instalarea haosului în Irak, dar acesta nu 
lipsise nici în timpul ocupaţiei.» Dar cand aceasta politică a 
fost urmată în Libia şi ţările occidentale au ajutat la 
înfrângerea preşedintelui Gaddafi, dar nu s-au implicat în 


teren ca sá ajute la stabilizarea situatiei imediat dupá aceea, 
haosul care a rezultat a dus la o criză a refugiaților.» Raidurile 
puteau să slăbească prin uzură rezistenţa inamicului si să-l 
lase fără unele capacităţi, dar era puţin probabil să facă mai 
mult decât să ţină sub control o problemă, aşa cum a 
demonstrat istoria Israelului. H.R. McMaster, unul dintre 
principalii gânditori ai armatei americane, vedea raidurile ca 
fiind de scurtă durată şi cu obiectiv limitat, fără să poată „să 
influenţeze determinantii umani şi politici ai conflictului sau 
să facă progrese spre realizarea unor obiective sustenabile, 
potrivite cu interesele vitale”. 

Când proiectele de cercetare au abordat războiul 
cibernetic, inteligenţa artificială şi robotica, SF-ul a fost un loc 
natural în care să caute inspiraţie.» În 2015, jurnalistul 
August Cole a colaborat cu analistul politic Peter Singer la 
scrierea Ghost Fleet (Flota fantomă), un roman care aducea 
laolaltă preocupările privind China, energia insuficientă şi 
tehnologiile de război în curs de dezvoltare. Ei s-au inspirat 
din Red Storm Rising, romanul lui Tom Clancy.» Ce au urmărit 
ei cu această „ficţiune utilă”, bazată pe o cercetare de 
proporţii (cartea a avut 400 de note la final) a fost să înfrunte 
chestiunile legate de un viitor conflict între marile puteri, cu 
scopul „de a preveni trecerea unei astfel de confruntări dintr- 
un roman către un câmp de luptă real”. 

Ghost Fleet descria un război geopolitic de modă veche, în 
care China se aliase, puţin plauzibil, cu Rusia. Factorul 
declanşator a fost o criză de energie rezultată din urmările 
unui război iraniano-saudit, o combinaţie de prăbuşire 
globală a pieţelor financiare şi o creştere enormă a preţului 
petrolului. Conducerea chineză, o elită militar-industrială, a 
fost iritată de modul în care Statele Unite şi-au asigurat 
aprovizionarea cu energie, s-au pus în calea ambițiilor Chinei 
şi au amenințat cu sancțiuni economice ca să-şi 
îndeplinească planurile. Un mare zăcământ de gaz, la care 
doar China putea să ajungă şi să-l exploateze, promitea 
siguranţă economică, dar trebuia protejat. Tema amiralului 


care a condus politica de rázboi, la fel ca Japonia in 1941, era 
cá nu avea de ales. Americanii trebuiau fácuti sá accepte 
ascensiunea Chinei. Nu era momentul ,sá te opresti umil 
înaintea următorului pas important". Era „o întrebare simplă, 
ce ţinea de mersul istoriei: Dacă nu este acum momentul, 
atunci când?” 

Planul atacului-surpriză era complex. El implica scoaterea 
din uz a infrastructurii de sprijin (inclusiv elementele cu bază 
în spaţiu) şi neutralizarea celor mai avansate componente ale 
marinei şi aviaţiei americane. Aceasta includea anihilarea 
pachetelor de software de pe avioanele americane F-35 
(care, din nefericire pentru americani, aveau în construcţie 
un microcip chinezesc) şi depistarea submarinelor nucleare. 
Planul depindea şi de o alianţă cu Rusia, despre care altfel se 
presupunea că ar fi fost în pragul războiului cu China. Toate 
acestea necesitau o orchestrare plină de măiestrie, bazarea 
pe metode nemaiincercate şi totodată un eşec major al 
serviciilor americane de informaţii. Era, de asemenea, un joc 
la noroc, deoarece se presupunea că nu aveau să fie folosite 
armele nucleare. Submarinele americane dotate cu rachete 
balistice nu au fost atacate, deşi ar fi putut să fie. Cruţarea 
lor semnala Washingtonului că nu avea să urmeze o 
escaladare până la nivelul cel mai înalt. Potrivit unuia dintre 
personajele cheie, atunci când guvernul şi-a dat seama ce se 
întâmplă, nu a mai avut rost: „trecerea la lovituri nucleare nu 
ar fi decât o răzbunare în pragul sinuciderii”. Oficialii 
americani nici măcar nu puteau fi siguri că ordinele aveau să 
ajungă unde trebuie. 

Chinezii aveau în continuare problema că Statele Unite nu 
fuseseră, de fapt, învinse. S-au manifestat toate cele trei 
probleme clasice ale unui atac-surpriză care nu devine o 
lovitură fatală. În primul rând, a apărut o mişcare de 
rezistenţă populară în Hawaii, care fusese ocupat de chinezi. 
În al doilea rând, nu toate forţele americane au fost distruse. 
Situaţia a fost salvată de „flota fantomă” din titlu, cu referire 
la nişte nave păstrate în rezervă, la naftalină, care acum au 


putut fi repuse in functiune si echipate pentru luptá, la fel 
cum s-au găsit avioane vechi care să înlocuiască ineficientele 
F-35. În al treilea rând, în timp ce majoritatea aliaţilor au fost 
patetici şi deloc de folos americanilor, anglofonele Marea 
Britanie şi Australia le-au venit totuşi în ajutor. Ţara încă mai 
funcţiona şi a fost în măsură să-şi dea seama cum să 
stabilizeze situaţia. Producţia s-a reluat, în parte datorită 
imprimantelor 3-D. Până la urmă, Statele Unite au ripostat 
suficient de puternic ca să restabilească oarecum vechea 
ordine. Finalul a fost un impas dezordonat, în care ambele 
tabere „demonstraseră că se pot împinge una pe alta într-un 
echilibru precar”, cu „cea mai mare parte a flotei celuilalt” de 
acum scufundată. 

Ghost Fleet a avertizat cu privire la încrederea excesivă în 
tehnologiile avansate şi la incapacitatea de a le gândi 
vulnerabilitatile de software,  reamintind importanţa 
patriotismului, a eroismului si a inițiativei individuale. 
Preferintele lui Singer si Cole se îndreptau către sisteme mai 
simple si mai agile, cu impact rapid, cum sunt dronele, 
tunurile electromagnetice si laserele. Ei au arătat totodată 
cât de personalizat putea deveni războiul, cu sprijin pentru 
luptători de genul stimulentelor care să îi ajute să facă faţă 
oboselii şi tensiunii, sau al unei versiuni de ochelari Google 
care le permitea să acceseze informaţii. In esenţă, scenariul 
atacului-surpriză din Ghost Fleet se potrivea cu ceea ce The 
Economist descria ca fiind o trăsătură distinctivă a genului 
care a început cu The Battle of Dorking, prezentând „noile 
tehnologii ca decisive, în acelaşi timp o idee entuziasmantă şi 
un dispozitiv necesar dacă... era ca naţiunile dominante să 
fie prezentate ca victime, iniţial cel puţin”, şi ca mijloc de a 
transmite un mesaj sumbru „privind ideile sucite ale 
politicienilor sau ale ofiţerilor superiori, privind declinul 
national şi schimbarea geopolitica”.» 

Cole era în prim-planul unui proiect al Consiliului Atlantic 
care încuraja scriitorii să vină cu idei pentru „Arta viitorului 
război”. Unul dintre primele produse a fost un volum subţire 


de schite, ca sá demonstreze cum ar putea fictiunea sá le 
atragá atentia politicienilor asupra posibilitátilor viitoare. 
Temele erau variate, de la un senator american care fácea o 
mişcare politica foarte eficientă încurajând atacuri 
cibernetice de masă împotriva sistemelor ruseşti si 
chinezeşti, până la analişti ai serviciilor secrete britanice care 
încercau să facă profilele întregii populații ca să depisteze 
potenţialii teroristi (în cazul acesta ratându-l pe fratele unuia 
dintre analişti), la operatori de drone care puteau vedea 
bătăliile îndepărtate mai bine decât cei care luptau efectiv în 
ele, putându-i astfel avertiza constant despre pericole şi ţinte 
vulnerabile. Personajele principale, bărbaţi şi femei, îşi 
atingeau scopurile mai degrabă datorită capacităţii lor 
mentale decât calităţilor fizice. Tendinţa era ca ei să fie 
absolvenţi superinteligenti de la cele mai bune universităţi, 
capabili să înţeleagă tehnologiile puternice pe care le aveau 
la dispoziţie. Urmând o lungă tradiţie a literaturii militare, ei 
erau deseori nonconformişti, rebeli în faţa autorităţii, dar 
patrioţi. 

Originile războaielor lor puteau fi urmărite deseori până în 
războaiele din trecut, ale căror detalii abia dacă mai erau 
ţinute minte, dar care lăsaseră lumea mai instabilă şi 
predispusă spre şi mai multe conflicte. Cu toată această 
istorie nefericită de haos şi de suferinţă, ştiinţa războiului a 
progresat cumva şi a găsit metode şi mai ingenioase de 
scoatere din joc a inamicului. Drama venea de la nivelul 
tactic şi operational, când aceşti oameni superinteligenti 
determinau sistemele complexe să facă orice aveau ei 
nevoie să facă. Imaginea strategică rămânea obscură. Ei 
luptau cu răul şi cu primejdia pentru că nu le puteau lăsa să 
învingă. În spate la toate acestea stătea un mare eşec politic, 
dar nu acolo era de găsit povestea. 

În lumea noastră există încă oameni care aleargă fără ţintă, 
luptând în bătălii sângeroase pentru un nume sau un steag sau 
o bucată de pânză, dar ei aparțin, de regulă, unor bande cu 
denumiri ca Bloods sau Crips şi îşi câştigă traiul din vânzarea de 
droguri. 


Francis Fukuyama The End of History (Sfârşitul istoriei), 1992: 


În timp ce Fukuyama privea cu optimism triumful liberal al 
Occidentului de la începutul anilor \99-, exista şi nelinistea că 
inexistenţa a ceva serios pentru care să merite luptat avea 
să ducă la o decădere lentă. Bloods şi Crips erau două bande 
celebre din Los Angeles. Bloods s-au format iniţial ca să 
reziste la influenţa bandei Crips în cartierele lor. Mai târziu au 
ajuns să fie cunoscuţi pentru atitudinea lor de genul „nu 
luăm prizonieri” si pentru violenţă. In anii 1980, ei s-au 
divizat în grupuri mai mici şi au început să lupte pentru 
controlul diferitelor cartiere. Implicarea lor în traficul de 
droguri i-a făcut să crească numeric şi să-şi extindă 
rivalitatea pe tot teritoriul Statelor Unite, uneori în alianţă cu 
alte bande de oraş.: Războiul dintre bande a scos în evidenţă 
o trăsătură importantă a violenţei contemporane şi care avea 
să crească în importanţă, chiar dacă, de obicei, se discuta 
despre ea ca şi cum ar avea prea puţin de-a face cu războiul 
real. 

Scriind într-un moment în care analizele sugerau un declin 
categoric al numărului de războaie civile, Edward Newman a 
argumentat că acestea se concentrau pe un model „clasic” 
de război civil, care presupunea, în primul rând, confruntarea 
unor forte importante, cea a guvernului împotriva celei care îl 


contesta din motive secesioniste sau de ideologie 
anticolonialá. O astfel a abordare, a avertizat el, neglija si 
ignora „un fenomen vast de violenţă politică si socială 
caracterizat prin conflicte de mică intensitate, insurgente la 
scară redusă şi slăbiciune a statului.”: Statisticile referitoare 
la război luau în considerare doar mortile în luptă, dar luptele 
erau responsabile doar pentru un procent moderat din totalul 
anual al morţilor violente - în jur de 17 la sută din totalul 
dintre 2010 şi 2015. Prin contrast, crimele erau în spatele a 
69 de procente. Dacă ţările bântuite de război civil erau 
locuri periculoase de trăit, şi mai periculoase erau multe ţări 
caraibiene şi din America Latină care nu erau în război, în 
adevăratul sens al cuvântului. Aceasta a fost singura regiune 
a lumii în care ratele de violenţă letală au crescut după anul Y 
:**. Era şi cea mai urbanizată regiune a lumii, cu A: la sută 
din populaţie trăind în oraşe. In jur de patruzeci şi cinci din 
cele cincizeci de metropole cele mai periculoase din lume 
erau în America de Nord, Centrală şi de Sud. Pe plan 
internaţional, în timp ce violenţa rurală era în declin, cea 
urbană era în creştere.: 

Oraşele au intrat în atenţia analiştilor când organizaţiile 
internaţionale preocupate de dezvoltare au descoperit că era 
mai util conceptul de „stat fragil” decât cel mai insidios, de 
„stat eşuat”. Dacă problema era văzută, în general, ca una 
de dezordine si violenţă, atunci puciurile militare si 
represiunea puteau fi prezentate ca soluţii, nu în ultimul rând 
de către cei responsabili, chiar dacă rezultatul era rareori 
paşnic şi durabil. incadrarea ca fragilitate, dimpotrivă, punea 
în discuţie o serie întreagă de chestiuni, cu o concentrare 
puternică pe cele care ţineau de guvernare. Un stat fragil era 
lipsit de reprezentare şi de responsabilitate, de standarde 
legale stabile şi de verificări ale acţiunii coercitive a statului, 
combinate cu incapacitatea de a controla teritoriul şi 
graniţele.: Aducea, de asemenea, în discuţie managementul 
economic si coeziunea socială. Când statele au fost 
examinate în căutarea semnelor de fragilitate, a devenit 


evident cá, în multe cazuri, fragilitatea era concentrată în 
anumite spaţii, în special în oraşe. Creşterea oraşelor era o 
tendinţă izbitoare şi care avea să continue. Potrivit Naţiunilor 
Unite, în 2016 existau în lume 512 oraşe cu peste un milion 
de locuitori şi 31 de megaoraşe cu peste 10 milioane de 
locuitori. Se apreciază că, până în 2030, aceste cifre vor 
creşte la 662, respectiv 41. Mai mult de jumătate din 
populaţia lumii trăieşte în oraşe. Şi cum creşterea populaţiei 
are loc în cea mai mare parte în oraşe, şi acest procent va 
creşte. 

In general, urbanizarea a fost o evoluţie pozitivă, 
promovând creşterea economică şi scoțând oameni din 
sărăcie. Existau motive pentru care oamenii erau atraşi de 
oraşe, aici găsind locuri de muncă şi putându-se bucura de 
viaţă. Mare parte din creşterea urbană se producea în 
oraşele de dimensiune medie, care se descurcau bine. Si 
totuşi, existau locuri în care această urbanizare rapidă crea 
presiuni cărora multe dintre aceste oraşe abia dacă puteau 
să le facă faţă. Tensiunile apăreau pe măsură ce oamenii se 
înghesuiau în spaţii urbane limitate, concurând pentru un 
număr redus de locuinţe precare, în sărăcie şi cu instalaţii 
precare, fără o guvernare eficientă şi cu o poliţie la fel. 
Violenţa era un rezultat deloc surprinzător. Robert Muggah a 
descris oraşele ca fiind „noua frontieră a războiului”.: Oraşele 
erau de multă vreme scenă pentru insurgente, gloate 
violente şi infracţiuni, dar acestea atingeau acum un nivel 
nou. Christopher Coker a remarcat cum soarta locuitorilor lor 
era comparată cu depozitele de fier vechi şi gropile de gunoi 
şi că, în condiţiile în care nu departe se găsea deseori şi 
bogăţie extremă, oraşele erau „suprasaturate de competiţia 
darwiniana”.: In 2003, Richard Norton a scris despre „oraşele 
nedomesticite”, definite ca „metropole cu o populaţie de 
peste un milion de locuitori, într-o stare de guvernare care şi- 
a pierdut capacitatea de a menţine legea şi ordinea în 
limitele oraşului, dar care totuşi rămân un actor funcţional în 
sistemul internaţional mai larg”. În multe cazuri, nu doar că 


lipsea o activitate politieneasca eficientă, dar poliţia 
„devenise doar un altul dintre grupurile înarmate dornice de 
putere şi de bogăţie. Cetăţenii erau nevoiţi să se ocupe de 
propria protecţie, eventual prin angajarea unor agenţi de 
securitate privaţi sau plătind taxe de protecţie organizaţiilor 
criminale.”: În aceste condiţii, bandele controlau cartierele 
sărace şi mahalalele, fie sub forma organizaţiilor criminale 
structurate, a unor grupuri care acționau împreună ca să-şi 
supravegheze teritoriul, sau grupuri de vigilantes înfiinţate 
de comunităţile locale care nu-şi mai puneau speranţe în 
poliţie.» 

Cele mai multe erau prea putin interesate de insurgență 
sau de contestarea directă a statului, atâta vreme cât erau 
lăsate în pace, dar cele suficient de puternice şi de bogate, 
deseori din traficul de droguri, puteau înfrunta guvernele. 
Când apăreau insurgentele, acestea erau potrivite zonelor 
urbane. Bătăliile aveau tendinţa de a fi treburi rurale. Aşa 
cum am arătat deja, oraşele au fost văzute întotdeauna ca o 
problema de câtre forţele militare care avansau, motiv 
pentru care se abáteau din drum ca să le ocoloeascá, 
alternativa fiind asediile frustrante. Echipamentele si tacticile 
armatelor sofisticate functionau, de obicei, mai bine în câmp 
deschis.» Totuşi, problema oraşelor nu putea fi evitată. In 
orice război cu Coreea de Nord, una dintre cele mai mari 
vulnerabilitáti ale Sudului ar fi localizarea capitalei, 
megaoraşul Seul, foarte aproape de graniţă, în raza de 
acţiune a artileriei. Chiar dacă luptele urbane de la invadarea 
Afghanistanului şi Irakului s-au dovedit mai puţin solicitante 
decât se anticipa, lucrurile au stat cu totul altfel în cazul 
insurgentelor care au urmat. In ceea ce priveşte terorismul, 
oraşele prospere oferă numeroase ţinte, atrocitatea fiind 
foarte probabil să ducă la închiderea zonelor centrale, a 
reţelelor de transport, şi să capteze atenţia presei, cu 
transmisiuni de la faţa locului. Era mult mai mult decât s-ar fi 
putut obţine în zonele rurale. Refugiații, mai ales daca 
fuseseră izgoniți din oraşe, tindeau să îndrepte tot spre oraşe 


când era posibil, punând presiune pe serviciile publice si 
creând eventual noi tensiuni. Aceasta s-a văzut în impactul 
războiului din Siria asupra lordaniei şi Libanului. Cel din urmă 
a găzduit 1,1 milioane de refugiaţi înregistraţi, la o populaţie 
totală de 4,4 milioane, iar afluxul ameninţa echilibrul puterii 
sectare din ţară. 

Un studiu al armatei americane a descris megaoraşele ca 
„devenind epicentrele activităţii umane de pe planetă şi, în 
consecinţă, ele vor genera cea mai mare parte din conflictele 
ce vor impune intervenţii militare viitoare”. Studiul se apleca, 
printre altele, asupra a două oraşe din Brazilia: Săo Paulo în 
mai 2006, când s-au înregistrat peste 1 300 de atacuri 
lansate de indivizi asociaţi cu banda de traficanţi de droguri 
PCC (Prima Comandă a Capitalei) şi când au izbucnit revolte 
în şaptezeci şi trei de închisori. Guvernul a negociat cu banda 
de traficanţi de droguri în închisori la Rio, în noiembrie 2010, 
când a fost nevoie de peste 3 000 de poliţişti şi de militari 
pentru a pune capăt violenţelor ce s-au întins în tot oraşul 
diseminându-se dintr-o singură favelă (comunitate săracă de 
la periferie) din cele 600 ale oraşului.» San Pedro Sula, din 
Honduras, apărea cu regularitate printre cele mai violente 
oraşe din lume. Motivul era că oraşul canaliza o activitate 
economică importantă, oferind ocazii pentru extorcare, şi 
astfel a devenit un loc în care bandele criminale luptau între 
ele pentru privilegii. Era totodată vital pentru traficul de 
cocaină, atrăgând astfel alte bande, inclusiv din ţările vecine. 
In Mexic, care nu a putut fi considerat niciodată un stat 
eşuat, au existat violenţe înfiorătoare soldate cu mult peste 
120 000 de morţi, legate de încercările guvernului de a 
zdrobi sindicatele drogurilor, responsabile pentru cea mai 
mare parte din cocaina ce ajungea în Statele Unite. 
Interacțiunea potenţială cu violenta politică era vizibilă si în 
Columbia. Aici s-a derulat un război civil sângeros din 1948 
până la începutul anilor 1950, urmat de lupte între grupările 
de gherilă de stânga şi paramilitarii de dreapta, care au durat 
până în anii 1990. Atunci s-au domolit un timp, dar au 


reizbucnit cànd guvernul a decis cá era momentul sá termine 
cu principala militie, FARC, care folosea traficul de droguri ca 
să-şi finanţeze insurgenta si găsea totodată adăpost în 
Ecuador şi Venezuela învecinate.» 

Un punct de vedere era că lupta pentru profit intra în altă 
categorie decât lupta pentru ideologie sau putere. Şi totuşi, 
după cum a demonstrat cazul FARC, categoriile se confundau 
foarte uşor. Acele grupări criminale care treceau de nivelul 
bandelor de stradă la cel de afacere organizată, cu propriile 
sisteme de distribuţie, cu reţele politice şi financiare, precum 
şi cu mijloace coercitive - puteau reprezenta o provocare 
pentru state şi puteau să le submineze autoritatea, sau chiar 
să devină parte din structurile de putere ale acestora.“ 
Examinând situaţia de la Rio de Janeiro, la începutul anului 
2017, Robert Muggah s-a întrebat dacă violenţa din oraş nu 
ajunsese într-o etapă în care merita să fie considerată 
„conflict armat”. In 2016 au fost asasinați peste 6 000 de 
oameni, o rată de 41 de omucideri la 100 000 de locuitori. 
Poliţia militară a fost implicată în uciderea a 90 de localnici, 
în timp ce procentul victimelor în rândul forţelor de securitate 
ale oraşului a fost descris ca fiind mai mare decât al 
combatantilor în războaiele recente. În deplasarea lor prin 
cartiere cu vehicule blindate şi puşti de asalt, se confruntau 
cu grupuri bine înarmate, deseori întărite cu foşti poliţişti 
care schimbaseră tabăra, având uneori mitraliere grele şi 
lansatoare de grenade. Gloantele rătăcite treceau prin 
zidurile spitalelor şi ale şcolilor. Termenii ca „război” sau 
„conflict armat” erau destinati să fie folosiţi pentru conflictele 
la nivel de state, iar legislaţia umanitară internaţională s-a 
dezvoltat, oricât de inadecvat, ca să le reglementeze 
derularea. In particular, acest set de norme - ostentativ 
încălcat la Rio - arăta cum trebuia protejată populaţia civilă.» 
Chiar şi atunci când funcţionarea statelor nu era afectată, 
conflictele care se învolburau la nivel inferior erau trecute cu 
vederea în analizele de război. După ce a studiat mafia 
americană şi pe cea siciliană, James Cockayne a tras 


concluzia că acestea au dus cu adevărat un război.: 
Confruntarea continuă cu reţelele criminale şi efortul de a 
câştiga controlul spaţiilor urbane era un aspect cert al 
viitorului războiului, chiar dacă era unul dintre cele mai puţin 
discutate. 

Ceea ce s-a discutat mult mai mult a fost „războiul 
resurselor”. O caracteristică a multor scenarii de război 
implica o luptă pentru controlul rezervelor de energie. Ele 
presupuneau deseori că rezervele de petrol îşi atinseseră 
maximum, iar economiile în extindere (China fiind o noutate 
importantă) aveau să fie nevoite să lupte ca să-şi satisfacă 
nevoile. Pentru unii analişti, acesta era, mai mult decât alţi 
factori geopolitici, posibilul declanşator al unui viitor conflict.» 
Ţările ca Rusia, cu mari resurse energetice, se puteau găsi 
într-o poziţie importantă, capabile să dicteze termenii şi să 
influenţeze politicile externe ale Europei, deoarece puteau 
opri sau porni aprovizionarea cu gaz. Din clipa în care a ajuns 
la putere în Rusia, Vladimir Putin a văzut ţara ca fiind o 
potenţială „superputere energetică”, o modalitate de a-i reda 
locul cuvenit în ierarhia internaţională.» 

Resursele de energie nu erau doar vitale pentru 
funcţionarea economiilor moderne, ci şi un mare generator 
de bogăţie pentru cei suficient de norocoşi să trăiască 
deasupra zăcămintelor de petrol sau să joace roluri majore în 
extracția şi în distribuţia acestuia. Distribuţia rezervelor de 
petrol a avut o influenţă geopolitică majoră de-a lungul 
secolului XX. A ajutat la identificarea regiunilor strategice ale 
lumii, în special Orientul Mijlociu, şi a influenţat totodată 
campaniile militare în luptele pentru controlul zăcămintelor 
de petrol. A fost un important factor agravant în războaiele 
civile. Cei imbogatiti din petrol au fost în măsură să-i cum- 
pere pe opozantii interni şi să finanţeze o politică externă 
hotărâtă, de la incursiuni militare până la susţinerea unor 
intermediari în alte state. In abordarea conflictelor se puteau 
asuma riscuri mai mari decât ar fi fost altfel cazul, cum ar fi 
ocuparea Kuwaitului de către Irak în \99-, din cauza 


implicatiilor pe care le-ar fi avut pentru controlul pieţei 
petrolului (mai ales dacă lrakul ar fi intrat si în Arabia 
Saudită) sau a temerilor privind controlul rutelor de tranzit, 
cum ar fi conductele, sau punctele unde acestea se sugrumă, 
cum ar fi Strâmtoarea Ormuz. În ultimă instanţă, valoarea 
zăcămintelor de petrol oferea un rar stimulent economic 
pentru cucerire.» Exista o presupunere mai veche, obişnuită 
printre teoreticienii relaţiilor internaţionale, dar şi printre 
mult mai radicalii adepti ai teoriilor conspirației, că petrolul 
era în centrul calculelor strategice ale marilor puteri. 

În perioadele în care preţurile la energie erau mari, aceste 
preocupări câştigau teren. Aşa s-a întâmplat după creşterea 
masivă a preţului petrolului în anii \4V-, coincidenta cu 
embargoul impus de producătorii de petrol arabi unor state 
occidentale ca urmare a războiului israeliano-arab din vaw şi 
impactul ulterior al unor evenimente ca revoluţia iraniană. 
Totuşi, în anii \9A-, preţul a scăzut dramatic, chiar în timp ce 
doi producători de petrol - Irakul şi Iranul - erau în război 
unul cu celălalt. În anii Y---, preţul a crescut din nou si a 
încurajat Rusia în optimismul ei de a deveni o superputere 
energetică, dar apoi, in Y-'c, preţurile au scăzut iarăşi 
dramatic. Rusia a rămas să se confrunte cu deficitul bugetar 
şi totodată cu o pierdere a pieţelor, pentru că încercările ei 
din trecut de a se folosi de poziţia pe piaţă pentru a 
constrânge alte ţări determinaseră statele vizate să caute 
furnizori alternativi.» În acelaşi timp, exploatarea gazelor de 
şist a făcut iarăşi din Statele Unite un producător important 
de energie. 

Exista un model familiar pentru viitoarele proiecte de 
securitate energetică, şi anume presupunerea că producţia 
era aproape de maximum, în timp ce cererea continua să 
crească. Astfel de afirmaţii tindeau să ignore semnalele mai 
optimiste dinspre piaţă, nu luau în considerare impactul 
asupra preţurilor al descoperirii unor noi rezerve sau a unor 
alternative mai eficiente la combustibilii fosili, şi 
presupuneau că tăierea aprovizionării avea să-i lase pe 


consumatori neajutorati, fárá sá fie capabili sá gáseascá rute 
alternative.» Perturbarea de durată a aprovizionării nu era 
atát de simplá pe cát se presupunea. Dacá nu altceva, 
Statele Unite páreau sá fie mai bine plasate decát alte tári 
pentru a profita de arma petrolului (cum era si în cazul 
măsurilor economice, în general)» Deci chiar dacă în 
numeroase conflicte exista şi o dimensiune a petrolului, 
acesta era rareori singurul motiv pentru care o ţară pleca la 
război. Cazurile atribuite unor motive ce ţineau de petrol se 
dovedeau deseori ca fiind despre alte probleme. Ele reflectau 
cel mult îngrijorare privind siguranţa aprovizionării, mai 
degrabă decât lăcomie.» 

Deşi chestiunea petrolului era de multă vreme o 
caracteristică a discuţiilor despre viitorul conflict, în anii 1990 
a început să capete importanţă o altă temă. Aceasta punea 
probleme mai generale privind puţinătatea resurselor, 
inrautatita de consecinţele schimbărilor climatice. In 1994, 
Thomas Homer-Dixon de la Universitatea din Toronto a 
anunţat rezultatele unui important program de cercetare a 
ceea ce el a numit „securitate a mediului înconjurător”. El 
începea cu o previziune sumbră: 


În următorii cincizeci de ani, populaţia planetei va trece 
probabil de nouă milioane, iar producţia economică globală s- 
ar putea mări de cinci ori. In general ca rezultat al acestora, 
disponibilitatea resurselor regenerabile va scădea rapid. 
Suprafaţa totală a terenurilor agricole de calitate înaltă va 
scădea, la fel ca extinderea pădurilor şi numărul de specii pe 
care le susţin acestea. Generatiile viitoare vor fi martore si la o 
epuizare şi la o degradare a acviferelor, a râurilor şi a altor 
resurse de apă, la declinul numeroaselor pescării şi poate şi la 
o schimbare climatică importantă. 


Aceste penurii, a avertizat el, „contribuiau deja la conflicte 
violente în multe zone ale lumii dezvoltate”. Erau doar 
primele etape a ceea ce avea să fie, probabil, „o răbufnire de 
violenţă în deceniile următoare, indusă sau agravată de 


penurie". Aceasta nu avea să ducă la războaie între state, ci, 
în schimb, la o violenţă ,subnationalá, persistentă şi difuză”, 
evidentă mai ales în societăţile sărace. Urmările imediate 
aveau să fie deplasările de populaţie şi sărăcirea unor state 
deja slabe, putând duce chiar la fragmentarea lor.» In 
următoarele două decenii, această îngrijorare a crescut şi a 
ajuns să fie legată de controversele mai generale privind 
amploarea încălzirii globale, consecinţele ei şi cum ar trebui 
abordate acestea.» 

În v..v, secretarul general al ONU, Ban Ki-moon, a 
remarcat cá desi se discuta despre rázboiul din regiunea 
sudanezá Darfur ca fiind „un conflict etnic ce opunea militiile 
arabe rebelilor şi fermierilor negri”, acesta începuse ca „o 
criză ecologică, provocată cel puţin în parte de schimbarea 
climei”. O secetă care durase două decenii făcuse să nu mai 
fie suficientă hrană şi apă, iar această penurie a fost parţial 
responsabilă pentru criză.» Unul dintre avertismentele 
Comitetului Interguvernamental pentru Schimbări Climatice a 
fost că ghețarii din Himalaya s-ar topi rapid, afectând 
agricultura din Pakistan şi posibil agravând disputa cu India 
privind Kashmirul.> În 2011 s-a sugerat că o creştere rapidă a 
preţului alimentelor, care atinsese niveluri istorice, fusese 
unul dintre motivele valurilor de proteste şi jucase un rol în 
înlăturarea preşedintelui tunisian Zine al-Abidine Ben Ali şi a 
celui egiptean Hosni Mubarak. Cercetătorii din programul 
World Food al Naţiunilor Unite au remarcat că, deşi existau 
puţine dovezi care să lege insecuritatea alimentară de 
războaiele dintre state, aceasta într-adevăr mărea riscul de 
„declin brusc al democraţiei, conflict civil, proteste, revolte şi 
conflicte locale”. Dovezile care legau  insecuritatea 
alimentară de conflictele interstatale erau mai puţin 
puternice, deşi existau unele dovezi istorice care legau 
declinul producţiei agricole de conflicte regionale din Europa 
Si Asia.» 

În Y.10, Strategia naţională de securitate a Statelor Unite 
identifica schimbările climatice ca „o ameninţare urgentă şi 


crescândă la adresa securității noastre nationale, 
constribuind la înmulţirea dezastrelor naturale, la fluxuri de 
refugiaţi şi conflicte pentru resurse de bază ca hrana şi apa”. 
In anul următor, preşedintele Obama a citat securitatea 
naţională ca fiind un motiv important pentru care schimbările 
climatice trebuiau luate în serios, atrăgând atenţia asupra 
fluxurilor de refugiaţi care era foarte probabil să apară ca 
rezultat al creşterii nivelului mării şi al secetei. El a menţionat 
un studiu de caz care arăta că „secetele care s-au înregistrat 
în Siria au contribuit la tulburări şi la războiul civil sirian. Ei 
bine, când multiplici aceasta la numeroase state, o mulţime 
de ţări care deja au foarte mulţi oameni săraci, la limita 
supravieţuirii, aceasta devine o problemă de securitate 
nationala.”» Un memorandum prezidenţial din septembrie 
2016 a cerut o analiză suplimentară a amenințării,» în timp 
ce un raport al Consiliului Naţional de Informaţii stabilea 
temele. 


Schimbările climatice pe termen lung vor produce mai multe 
fenomene meteo extreme şi vor supune unui stres şi mai mare 
sisteme critice ale Pământului cum sunt oceanele, apa potabilă 
şi biodiversitatea. La rândul lor, acestea vor avea aproape 
sigur efecte semnificative, atât directe cât şi indirecte, asupra 
domeniilor social, economic, politic şi de securitate în următorii 
20 de ani. Aceste efecte vor fi cu atât mai pronunţate cu cât 
oamenii continuă să se concentreze în zone vulnerabile din 
punct de vedere climatic, cum sunt zonele de coastă, cele 
sărace în apă şi oraşele în continuă expansiune. 


Raportul dădea ca exemple modul în care gruparea 
teroristă Al-Shabaab a profitat de foametea din 2011-2013 
ca să constrângă şi să taxeze agenţiile umanitare 
internaţionale, în timp ce grupările insurgente din nordul 
republicii Mali se foloseau de deşertificarea tot mai gravă 
pentru a înrola localnici, printr-un aranjament de tipul „hrană 
la schimb cu jihad”.:: 


Ca si in cazul securitátii energetice, exista presupunerea 
cá problemele de securitate a mediului erau inevitabile si 
evoluau mai degrabă spre conflict decât spre cooperare. 
Această presupunere a fost criticată ca fiind prea 
deterministă, excluzând variantele în care ingeniozitatea 
oamenilor şi stimulentele economice ar conduce la modalităţi 
noi de gestionare a resurselor. O tendinţă definitivă ar fi fost 
vizibilă în creşterea preţurilor la materiile prime, ori acestea 
deseori s-au prăbuşit. Previziunile sumbre de acest gen nu 
erau ceva nou şi puţine dintre ele s-au confirmat. Societăţile 
se descurcau mai bine decât se anticipase. Guvernele au fost 
capabile să admită că, în eventualitatea unor penurii, 
cooperarea era deseori mai rezonabilă decât conflictul. 
Aceasta s-a văzut evident şi în cazul penuriei de apă - un 
subiect scos în evidenţă deseori ca fiind cea mai probabilă 
sursă de conflict. Cei care preziceau un viitor sumbru nu 
puteau să indice spre nici un mecanism cauzal confirmat.» Un 
studiu care s-a aplecat cu multă atenţie asupra cauzelor 
războaielor civile din Africa a constatat că nu există „nici o 
corelaţie solidă între schimbările climatice şi războiul civil”.= 
Nu însemna că factori ca  „despăduririle, degradarea 
terenurilor şi rezervele reduse de apă potabilă, singuri sau 
combinati cu o mare densitate a populaţiei” nu erau relevanti 
pentru un viitor conflict. Ei máreau riscurile ca acesta sá se 
producá ín interiorul statelor. Dar era putin probabil ca 
acestia sá declanseze conflictele, unde dovezile indicau spre 
importanta nivelurilor de dezvoltare economicá si natura 
regimului politic.» 

Nevoia de a separa factorii care afectau derularea unui 
conflict de cei care îl provocau a devenit evidentă în cazul 
afirmațiilor despre impactul secetei din Darfur. Institutul 
Internaţional de Cercetări pentru Pace din Oslo a pus la 
îndoială aceste afirmaţii: 


Căpeteniile războinice - care au întreţinut conflictul - pot 
exploata în strategiile lor seceta, inundaţiile, foametea, dezas- 


trele agricole sau naturale, aşa cum au făcut-o în Somalia si 
Darfur. Dar ceea ce îi va mâna la luptă nu va fi ploaia, 
temperatura sau nivelul márii - ei vor lupta intotdeauna pentru 
aceleasi scopuri care tin de putere, teritoriu, bani, rázbunare 
etc. 


Si în cazul Siriei, în spatele războiului se afla o gamă largă 
de factori. Seceta a jucat într-adevăr un rol în declinul 
economic al ţării,» dar a fost vorba de un factor agravant. 
Până la urmă, războaiele nu sunt răspunsuri la condiţiile 
proaste de viata, ci apogeuri ale luptelor politice.» 


CAPITOLUL 24 
RĂZBOAIELE CE VIN 


Oricum, judecánd dupá hotárárea aceasta a ta, pari sá ai 
capacitatea unicá de a considera viitorul ca fiind ceva mai sigur 
decât ceea ce este în fata ochilor tài si de a vedea 
incertitudinile ca realitáti, pur si simplu, pentru cá ai vrea sá fie 
astfel. 


Tucidide, Dialogul melian: 


„Cea mai proastă afacere în Washington D.C.”, remarca 
generalul maior Bob Scales, era „să pariezi pe natura şi 
caracterul războaielor de mâine.” Era o întreprindere vastă, 
implicând „serviciile secrete, industriile de apărare si 
grupurile de analişti care le sprijină, împreună cu Congresul, 
mediul academic şi presa”. Şi totuşi, rata de succes era 
foarte mică. „Aproape fără excepţie, cu toţii s-au înşelat.” 

El identifica cinci şcoli: „dezvoltarea scenariului”, care 
simula „scuze de a merge la război cu unul dintre suspectii 
de serviciu ce deţin capacităţi militare serioase - China, 
Iranul, Coreea de Nord,” cu Rusia în rol de „favorit nostalgic”. 
„Şcoala tehnologiei emergente” era formată din 
„tehnorăzboinici înspăimântați si cu salarii mari care 
scanează în permanenţă orizontul amenințărilor, nerăbdători 
să alerteze comunitatea de securitate cu privire la inamici pe 
care îi simt ca stăpânind geniul diabolic al fabricatului casnic 
de bombe”. Ei presupun eronat că inamicii investesc aceeaşi 
încredere în tehnologie ca Statele Unite. Şcoala „bazată pe 
evaluarea capacităţilor” a creat o „uriaşă cutie militară cu 
unelte din care se pot scoate arme şi forţe adaptate la 
amenințările neprevăzute”. Şcoala „noilor concepte 
travestite în strategie” era în căutarea unui nou „concept de 


luptá in rázboi". El a citat exemple ca ,soc si groazá", 
„războiul net-centric" şi „operaţiuni în funcţie de efecte”. In 
cele din urmă, „şcoala tendinţelor globale” căuta „să 
canalizeze preocupările populare sociale şi politice în 
ameninţări militare viitoare. Acestea includeau rezervele 
globale de apă, epidemia HIV [şi] urbanizarea”, dar fără să 
explice, de fapt, de ce duceau toate acestea la război. 

O trecere în revistă a diverselor perspective pentru viitorul 
război, publicate de la sfârşitul Războiului Rece, semnala 
influenţa tuturor acestor şcoli. Ele dezvăluiau multe despre 
percepțiile dominante cu privire la conflictul international si 
la cine era cel mai probabil să provoace necazuri în anii 
următori. Scenariile aveau, în general, la bază conflicte care 
erau active sau măcar latente, dar lipsea scânteia care să le 
transforme în război. Efortul de a găsi acea scânteie a dat 
impuls creativităţii literare, care s-a apucat să genereze 
scenarii pentru viitorul război.: 

După ce Uniunea Sovietică s-a prăbuşit, a lăsat un mare 
loc gol pe care cei care căutau un „adversar comparabil” 
trebuiau să îl umple. Efortul găsirii unui viitor inamic 
convingător este exemplificat de încercarea de a atribui 
acest rol Japoniei. La vremea respectivă, reputaţia şi 
influenţa Japoniei erau la maximum lor postbelic, susţinute 
de spectaculoasele ei performante economice recente, 
bazate pe forţa industrială. In 1988, istoricul Paul Kennedy a 
luat în calcul importanţa crescândă a Japoniei când a scris 
The Rise and Fall of Great Powers (Ascensiunea şi căderea 
marilor puteri), în special când era comparată cu slăbiciunea 
Americii.. Această importanţă se putea reflecta în politicile 
financiare şi comerciale, fără să se transforme într-o luptă 
pentru putere. Japonia fusese în război cu Statele Unite în 
istoria recentă şi era puţin probabil să dorească să repete 
experienţa. 

Totuşi, în The Coming War with Japan (Războiul viitor cu Ja- 
ponia), George Friedman şi Meredith LeBard au avertizat că, 
în absenţa cadrului care tinuse Statele Unite şi Japonia 


laolaltá in perioada Rázboiului Rece, se dezvoltau diferente 
economice profunde. Acestea arătau spre un război 
comercial, cum America încerca să pună stavilă exporturilor 
japoneze, mai întâi în Statele Unite şi apoi şi în alte părţi. 
Cum Europa urma aceeaşi logică protectionistá, Japonia era 
nevoită să-şi creeze propria piaţă regională, care să excludă 
Statele Unite. Statele Unite aveau să se opună, ajungându-se 
la o confruntare militară. Logica era aceeaşi care dusese la 
Pearl Harbor şi la dezastrul din ultimul război, aruncându-se 
în joc totul, într-un efort de a scăpa de dependenţa de alţii 
pentru produse vitale. Intr-o recenzie aprobativă a cărţii lui 
Friedman şi LeBard, James Fallows considera invocarea 
războiului ca fiind „extremă”, dar avertizase totuşi că „există 
cu siguranţă mai mult antagonism decât am văzut în ultimii 
patruzeci de ani"; Aşteptările se reflectau în ficţiune, 
tensiunile economice (şi descrierile rasiste ale japonezilor) 
stând în spatele cărţilor Rising Sun (Tara Soarelui Răsare): a 
lui Michael Crichton şi Debt of Honor (Datorie de onoare) a lui 
Tom Clancy, care făceau referire la acţiuni combinate, 
militare şi economice împotriva Statelor Unite.» 

Cum se întâmplă de multe ori cu scrieri predictive de genul 
acesta, tendinţele s-au inversat chiar în timpul publicării 
cărţilor. Japonia a intrat într-o lungă perioadă de stagnare şi 
făcea mari eforturi să-şi păstreze poziţia pe piaţă. In loc de 
politici economice agresive, care ar fi putut duce la 
prăbuşirea pieţelor, administratiile Bush Sr si Clinton au 
promovat beneficiile comerţului liber. Scenariile sufereau la 
capitolul credibilitate şi din cauza sugestiei că Japonia s-ar 
considera într-o poziţie care să-i permită să provoace militar 
Statele Unite sau că, dacă ar face asta, condiţiile i-ar fi mai 
favorabile decât în 1941. In 1988, aceeaşi echipă Friedman- 
LeBard a ajuns la concluzia, într-o carte despre The Future of 
War (Viitorul războiului), că Japoniei „îi repugna ideea de a 
contesta puterea americană” în Pacific, deşi ar fi putut să o 
facă - spre deosebire de India şi China, care nu aveau să 
găsească niciodată resursele pentru a-şi crea forţe navale pe 


másurá. Concluzia lor principalá era acum cá aceasta se 
datora, în general, „muniției ghidate de mare precizie”. Era 
,O nouă şi dramatică epocă globală în care Statele Unite 
ocupau, şi aveau să ocupe şi în viitorul previzibil, locul 
principal pe scená".» Un deceniu mai târziu, Friedman încă 
era încrezător că Statele Unite aveau să rămână 
superputerea globală dominantă şi în secolul XXI, dar avea şi 
unele pusee de fantezii geopolitice. A reînviat astfel 
posibilitatea unui război japonezo-american, ce implica inevi- 
tabil un „atac prin surprindere” (de Ziua Recunostintei a 
anului 2050). Japonia era aliată cu Turcia şi eventual cu 
Franţa şi Germania, în timp de partea Statelor Unite ar fi fost 
Marea Britanie, „Blocul polonez”, India şi China. Friedman era 
mai puţin impresionat de China decât alţi vizionari. El a 
prezis că aceasta avea să se fragmenteze în anii 2010.» 

Un motiv mai important pentru a arăta că Statele Unite 
puteau fi mai în pericol decât se considera în mod obişnuit 
era încurajarea unui nivel mai înalt de vigilenţă militară. În 
1998, fostul secretar american al Apărării Caspar Weinberger 
a avertizat cu privire la „boala victoriei”, stare ce urma unui 
succes şi însemna că victimele ignorau pericolele care le 
pandeau şi astfel nu reuşeau să facă pregătirile adecvate. El 
a oferit o colecţie de scenarii complexe ce combinau faptele 
cu ficţiunea, într-o formă inspirată oarecum de Tom Clancy. 
Guvernele trebuiau să se confrunte cu mai multe crize în 
acelaşi timp. In timp ce în peninsula coreeană s-ar fi 
dezlántuit un război total ce escalada spre recurgerea la 
arme nucleare, China hotăra să ocupe Taiwanul. Iranul nu se 
limita la a-i inspira pe fundamentaliştii islamici să răstoarne 
guvernele arabe seculare, ci organiza şi atacuri teroriste în 
Statele Unite, iar o bombă nucleară era detonată în Europa. 
Mexicul putea fi invadat în 2003 pentru a răsturna un regim 
corupt implicat în traficul de droguri, iar aceasta ar fi trimis 
mulţimi uriaşe de refugiaţi peste graniţa cu Statele Unite. 
Weinberger a trecut în revistă şi lupte mai vechi, cum ar fi cu 
o Rusie renăscută care încerca să cucerească Europa 


folosindu-şi puterea nucleară, în timp ce versiunea lui de 
tentativă a Japoniei de a relua disputa întreruptă în 1945 
implica „atacuri cibernetice”, precum şi arme nucleare şi 
chimice. In centrul atenţiei rămâneau însă statele periculoase 
şi formele clasice de război, la care se adăugau complicațiile 
recurgerii la arme de distrugere în masă, mai degrabă decât 
amenințările asimetrice implicând război de gherilă si 
terorism. Cum Statele Unite puteau să dea de necaz în atât 
de multe feluri, mesajul esenţial era că americanii trebuiau 
să-şi reconstruiască forţele convenţionale şi să continue să-şi 
perfecţioneze sistemele de apărare antirachetă.» 

La momentul respectiv, China se desprindea deja ca fiind, 
pe termen lung, cel mai serios competitor al Statelor Unite. 
Aceasta a fost întotdeauna o perspectivă mai credibilă decât 
cea implicând Japonia. China era o ţară mult mai mare decât 
Statele Unite, cu o populaţie uriaşă, iar, la sfârşitul anilor 
1990, trecea printr-o creştere economică uluitoare. Guvernul 
ei era autoritar, comunist din punct de vedere conceptual şi 
antagonist istoric Statelor Unite, chiar dacă relaţiile se mai 
încălziseră de la începutul anilor 1970 şi exista o 
considerabilă interdependentá economică. Mai important, 
China era o putere cu adevărat revizionistá. Era nemulțumită 
de granitele ei actuale, considerándu-le o reminiscentá din 
epoca în care fusese slabă si umilită cu regularitate. În final, 
după războiul civil care a dus la dominaţia comuniştilor 
asupra părţii continentale, vechii ei inamici, nationalistii, au 
rămas să controleze insula Taiwan. Mare parte din activitatea 
diplomatică a Chinei consta din negarea faptului că Taiwanul 
avea vreo legitimitate ca entitate independentă. 

Jed Babbin şi Edward Timperlake, un analist conservator, 
respectiv un fost ofiter din fortele navale, au argumentat 
folosind un amestec de fapte si ficţiune cá, de îndată ce 
China va avea capacitatea de a lovi Statele Unite, o va şi 
face. Ei nu s-au legat de un scenariu anume, luánd ín 
considerare nu doar Taiwanul, ci si divizarea peninsulei 
coreene (în 1950, China luptase cu trupele americane în 


apárarea Coreei de Nord) si diversele ei revendicári din zona 
Pacificului.» Ei şi-au imaginat-o pe Hillary Clinton preşedinte, 
cedând Chinei cea mai mare parte a Asiei ca să evite lupta, 
dar si lovituri nucleare americane asupra Coreei de Nord si 
chiar Iranului, după ce acestea şi-ar fi folosit propriile arme 
nucleare împotriva altor ţări - Japonia, respectiv Israel. Cu 
toate acestea, din scenariu nu făcea parte şi un schimb 
direct de lovituri nucleare între Statele Unite şi China. La fel 
ca în alte cărţi similare, temele principale erau ascensiunea 
unei noi superputeri - ceea ce se presupune că se întâmpla 
în dauna Statelor Unite, o criză energetică de un fel sau altul, 
care reprezenta factorul declanşator al conflictului, şi 
convingerea înstăpânită la Beijing că războiul era inevitabil. 
Multe alte ameninţări potenţiale legate de ascensiunea 
Chinei au căpătat importanţă deoarece au oferit prilejul unei 
dezbateri de proporţii privind viitorul puterii navale 
americane. Cele mai multe scenarii de război implicau 
inevitabil mişcări terestre de forţe, pentru că războaiele se 
duceau, de obicei, pentru controlul bucátilor de teritoriu 
râvnite. Capacitatea de a ajunge în ţinuturi îndepărtate şi de 
exercitare a puterii în jurul lumii depindea de puterea navală. 
Cu cele două mari oceane de fiecare parte, Statele Unite 
deţineau aici supremaţia. Puterea navală a fost cea care le-a 
permis să încheie alianţe şi în Europa, şi în Asia, să ajungă la 
parteneri cu rezerve şi provizii esenţiale în vremuri de criză, 
precum şi să-şi amenințe inamicii cu bombardamente dinspre 
mare, blocadă economică sau debarcare de vehicule amfibii.: 
In cazul Chinei, problema era prezentată ca ţinând de 
împiedicarea forțelor navale americane să-şi exercite 
libertatea de navigaţie în mările pe care le controla Beijingul, 
ca să vină în ajutorul aliaţilor. Această cerinţă, la fel ca 
sistemele necesare îndeplinirii ei, a fost descrisă drept „Anti- 
Access/Area Denial" (,Antiacces/Interzicerea zonei”), cu 
propriul ei acronim, ,A2/AD”.= Astfel, s-a direcționat 
dezbaterea spre cât de departe trebuia să meargă, de fapt, 
armata chineză ca să reprezinte o provocare pentru 


supremaţia navală americana.» Comandantul operaţiunilor 
navale a constatat până la urmă că respectivul concept, 
A2/AD, se dovedise mai longeviv decât utilitatea lui, 
devenind un cuvânt de cod vag, cu prea multe înţelesuri - „o 
zonă impenetrabilă, de «acces strict interzis» în care forţele 
care intră se expun unui mare pericol”, sau „o familie de 
tehnologii” sau o „strategie”.» La vremea respectivă, însă, 
relaţiile strategice dintre Statele Unite şi China ajunseseră să 
fie descrise ca o formă clasică de rivalitate între mari puteri - 
în competiţie pentru controlul Pacificului de Vest, detaşată de 
consideratiile politice privind eventualitatea existenţei altor 
căi de a-şi gestiona conflictele de interese. 

În v-.v, Andrew Krepinevich, unul dintre primii care au 
vorbit despre o revoluţie în afacerile militare, a oferit 
propriile scenarii pentru perioada până la Y.» lerarhia 
inamicilor alcătuită de el avea în vârf Coreea de Nord şi 
China. lranul era bănuit că s-ar afla în spatele celor mai 
multe probleme din Orientul Mijlociu. El îşi începea cartea cu 
Pearl Harbor şi blitzkrieg, ca să arate cum se puteau produce 
surprizele. Scenariile lui includeau un colaps al Pakistanului şi 
un raid de urgenţă pentru asigurarea că armele lui nucleare 
nu ajungeau în mâinile cui nu trebuie, o îngrijorare reală la 
momentul acela, când „zidul de foc” islamic lua numeroase 
înfăţişări, împingând la extrem orice temere despre ce-ar 
putea face mai rău teroriştii. Scenariul cel mai interesant, 
pentru că avea legătură şi cu o evoluţie reală, era o retragere 
a Statelor Unite din Irak, urmată de haos. Krepinevich a 
presupus că pasul înapoi făcut de Statele Unite avea să 
determine Rusia şi China să îşi asume responsabilitatea 
pentru stabilizarea Orientului Mijlociu. Problemele acestui 
scenariu stăteau în detalii: presupunerea că prim-ministrul 
irakian Maliki avea să întindă o mână kurzilor si sunnitilor 
(ceea ce el evident nu a făcut), neglijarea Siriei (unde într- 
adevăr Rusia a luat iniţiativa), exagerarea rolului Iranului si 
eventuala recunoaştere a preşedintelui Obama că nu putea 
lăsa ISIL să învingă în Irak. 


Până in 2015, după invazia ei în Ucraina (inclusiv anexarea 
Crimeei), Rusia revenise în cursă ca ameninţare ce trebuia 
luată în serios. În acel an, generalul Richard Shirreff, recent 
retras din funcţia de adjunct al Comandantului suprem aliat 
în Europa (SACEUR), a publicat versiunea lui despre un război 
care avea să vină, cu scopul explicit de a demonstra pericolul 
reprezentat de scăderea cheltuielilor pentru apărare în Marea 
Britanie şi de atitudinea „semipacifistă” a guvernului, care 
miza pe „pariul şocant” că scena internaţională avea să 
rămână liniştită. Guvernul britanic neglijase pericolul pe care 
îl reprezenta preşedintele rus Vladimir Putin, decis să 
reunească „etnicii ruşi sub steagul Maicii Rusia” şi să pună 
mâna pe ţările baltice, care făcuseră parte din Uniunea 
Sovietică până în 1991, dar care acum făceau parte din 
NATO. Shirreff nu a încercat să inventeze un scenariu de 
război. El a prezentat o eventualitate pe care NATO deja o 
lua în serios» şi a dus-o până la finalul cel mai alarmant 
posibil. Demersul lui a îmbrăcat forma standard a genului. Un 
inamic viclean, liber de constrângerile democratice, 
surprinde ţările occidentale ineficiente, care se trezesc într- 
un război pentru care nu erau pregătite.» Situaţia a fost 
salvată doar pentru că s-a dovedit, oarecum surprinzător, că 
Occidentul era mai bun decât Rusia la războiul cibernetic. 

Douglas Cohn, un alt ofiţer în retragere, a propus scenarii 
pentru al Patrulea Război Mondial (presupunând că Războiul 
Rece fusese al Treilea): care se produceau deoarece statele 
înclinate spre agresiune nu se puteau abtine atunci când se 
ivea ocazia. Orice slăbiciune le făcea să atace, ca să răzbune 
înfrângeri din trecut sau să-şi îndeplinească ambiţii de lungă 
durată. Comparativ cu scenariile de la începutul anilor 1990, 
privirea aruncată spre viitor de Cohn era dominată de 
fragmentare - vechi aliaţi din NATO care ajungeau la conflict, 
colapsul zonei Euro şi un război civil în Belgia, Rusia 
încercând să recupereze pierderile de după 1990, inclusiv o 
intrare în ţările baltice, China devenind expansionistă sau 
prăbuşindu-se în propriul război civil, şi alte conflicte 


declanşate de graba colonizării regiunilor arctice sau chiar a 
Lunii, sau de accesul la apă potabilă, la care se adăugau mai 
multe îngrijorări legate de terorismul nuclear, manipularea 
cursurilor valutare şi războiul cibernetic. 

Tema tuturor acestor cărţi era că improbabilul putea 
întotdeauna să se întâmple şi, în consecinţă, era esenţial să 
fii pregătit pentru orice. Aceasta a fost concluzia lui Cohn. 
Apărarea naţională nu putea fi „proiectată pe baza câtorva 
ameninţări uşor de definit”, aşadar Statele Unite trebuiau să 
fie pregătite „pentru întreaga gamă de posibilităţi”. 
Principala lui grijă nu era că guvernul Statelor Unite ar fi fost 
lipsit de capacitatea de a face faţă acestor provocări, ci că, 
potrivit unei opinii comune, i-ar lipsi voinţa să facă asta.» In 
practică, însă, guvernele erau nevoite să-şi stabilească 
priorităţile şi să accepte că existau unele probleme care nu 
puteau fi abordate adecvat, iar să încerce asta nu ar fi servit 
interesului naţional. 

Unii dintre autorii de prognoze nu se concentrau asupra 
pericolelor care se întrezăreau, ci încercau să dezvolte 
metodologii pentru planificare avansată. O astfel de carte a 
fost /nevitable Surprises (Surprize inevitabile) a lui Peter 
Schwartz, publicată în 2003, care şi-a propus să identifice 
„elementele predeterminate” care aveau să influenţeze 
viitorul. În această categorie, el a menţionat mişcările de 
refugiaţi, impactul Islamului asupra societăţilor europene şi 
îmbătrânirea populației. De asemenea, el a exagerat 
creşterile economice şi ale productivităţii, şi s-a îndoit că 
îngrijorările pe tema globalizării urmau să câştige teren şi că 
reglementările financiare aveau să funcţioneze. Optimismul 
lui s-a extins la apărare, cu o viziune destul de încâlcită 
asupra apărării strategice ca asigurând ,dominanta militară 
americană pe planetă, în viitorul apropiat” şi că „voit sau nu, 
Statele Unite vor fi atrase în rolul de poliţist high-tech 
global”. Era şi mai optimist în privinţa Europei, anticipând 
stabilitate şi succes pentru Uniunea Europeană. Era posibil 
chiar ca, până la urmă, Rusia să adere la Uniunea Europeană. 


Dacá evolutiile acestea erau pozitive, ín alte párti anticipa 
probleme. Sauditii puteau ceda unei revolte islamiste, 
Pakistanul si Egiptul loviturilor de stat, Indonezia conflictelor 
etnice, iar Mexicul rázboiului drogurilor. Párti considerabile 
din Africa, America Latină si Orientul Mijlociu păreau să nu 
aibă nici o şansă.» 

Un exemplu de abordare a unor ameninţări specifice 
pentru a încuraja acţiuni politice urgente poate fi găsit în 
cărţile lui Graham Allison, decanul Centrului Belfer de la 
Universitatea Harvard. Prima se referea la cosmarului unui 
grup non-statal care ajunge în posesia unui dispozitiv nuclear 
şi îl transportă în centrul unui mare oraş. Această preocupare 
a câştigat credibilitate după 11 septembrie. Al-Qaeda era clar 
pornită să ucidă cât mai mulţi oameni cu putinţă şi existau 
dovezi că studiase posibilitatea de a-şi construi propria ei 
armă [nucleară] sau de a cumpăra una de pe piaţa liberă, 
profitând eventual de dezordinile din fosta URSS, care 
creaseră riscul furturilor din materialele nucleare prost păzite 
sau chiar de dispozitive întregi - aşa numitele „focoase 
uitate”. A venit apoi şocul descoperirii reţelei pakistaneze A 
Q Khan care vânduse tehnologii vitale Iranului, Coreei de 
Nord şi Libiei.» 

În y--€, Allison a explorat căile posibile prin care grupările 
teroriste puteau să pună mâna pe un dispozitiv nuclear sau 
să-şi construiască unul, folosindu-l apoi ca să provoace un 
măcel. El a citat experţi din cercuri guvernamentale care 
erau de părere că un astfel de atac era o chestiune de „nu 
dacă, ci când”. Era clasicul „în cel mai rău caz”, pentru că 
nici un alt act de terorism nu se putea compara cu o explozie 
nucleară. Chiar şi următoarea ameninţare de pe listă avea o 
componentă nucleară, cum ar fi prăbuşirea unui avion peste 
o centrală nucleară sau crearea unei „bombe murdare” 
folosind materiale radioactive, deşi aceasta ar fi fost mai 
degrabă perturbatoare, decât distrugătoare. 


Date fiind numărul de actori cu intenţii serioase, 
accesibilitatea armelor si a materialelor nucleare, posibilitatea 
construirii unor dispozitive elementare, precum si modurile 
aproape nelimitate prin care teroristii ar putea trece clandestin 
o bombă prin graniţele americane... Părerea mea, susţinută de 
argumente, este că, dacă lucrurile vor evolua tot aşa, în 
următorul deceniu este mai probabil să se producă un atac 
terorist nuclear asupra Americii, decât să nu.» 


Argumentul era aşadar că, fără o acţiune hotărâtă pentru a 
se asigura în general că armele şi materialele nucleare erau 
bine păzite, dezastrul era aproape o certitudine. 

Abordarea din 2007 a lui Michael Levi a fost mai prudentă. 
El nu a respins îngrijorările sau necesitatea unor politici 
robuste, dar a contestat metodologia de a tot adăuga cel mai 
rău caz după cel mai rău caz, pentru a furniza concluzia cea 
mai alarmantă. El a pus la îndoială faptul că ar exista o „piaţă 
neagră nucleară”, că să construieşti o armă nucleară ar fi „la 
fel de simplu ca navigatul pe internet” sau că traficul de 
materiale nucleare ar fi „la fel cu traficul de droguri”. Cel mai 
bun test pentru apărare, a sugerat el, ar fi nu atât împotriva 
„unui duşman infailibil, înalt de trei metri”, ci împotriva unui 
„terorist nuclear predispus la greşeli, conservator, cu resurse 
limitate si de înălţime normală”. Un deceniu mai târziu, din 
fericire fără nici un incident nuclear şi cu un progres limitat în 
privinţă măsurilor de apărare, îngrijorările tot nu au dispărut. 
Un analist s-a declarat surprins că nu existase încă nici un act 
terorist nuclear şi neliniştit chiar dacă nu avea să se producă 
nici în viitor.» 

La momentul acesta, Allison trecuse mai departe. El a 
publicat în 2017 o altă carte, concentrându-se asupra unei 
alte tragedii care se întrezărea şi care putea fi prevenită 
dacă se luau măsurile adecvate. De data aceasta era vorba 
despre un război între Statele Unite şi China. Metoda era 
similară, cu personaje importante citate ca subliniind 
gravitatea avertizărilor şi aceeaşi stratificare de estimări ale 
celor mai grave situaţii posibile, până la o serie de 


recomandári care explicau cum putea fi mentinutá pacea 
între cele două mari puteri. „Pe traiectoria actuală”, avertiza 
Allison, „războiul dintre Statele Unite şi China în deceniile 
care vor veni nu este doar posibil, ci mult mai probabil decât 
se recunoaşte de regulă.” Nu era totuşi ,inevitabil".» China 
avea să depăşească în curând Statele Unite din punct de 
vedere economic şi apoi, posibil, al puterii militare. Era 
invocat Huntington, ca explicaţie pentru ciocnirea culturală 
dintre cele două. Existau, de asemenea, puncte de tensiune 
reală privind Taiwanul, Marea Chinei de Sud, Coreea de Nord 
şi comerţul, de la care Allison a putut genera scenarii 
plauzibile pentru conflict. 

„Marea idee” a lui Allison a fost să prezinte acest moment 
ca parte a unui tipar istoric repetitiv, când puterile 
predominante îşi vedeau poziţiile amenințate. El a numit 
aceasta „capcana lui Tucidide”, referindu-se la celebra 
explicaţie dată de istoricul elen războaielor peloponesiace: 
ascensiunea Atenei şi teama pe care aceasta a insuflat-o 
Spartei au făcut războiul inevitabil. Allison a dat numeroase 
exemple de funcţionare a acestei capcane de-a lungul 
secolelor, inclusiv rivalitatea dintre Germania şi Marea 
Britanie care a dus la Primul Război Mondial. Lăsând 
deoparte discuţia dacă explicaţia era corectă pentru războiul 
dintre Atena şi Sparta, mai erau şi alte probleme cu această 
formulare. Ascensiunea Chinei destabiliza o regiune întreagă. 
În joc erau numeroase interacțiuni între mari puteri. 

Până în 1990, adversarul cel mai probabil al Chinei fusese 
Uniunea Sovietică. În 1983, Edward Luttwak prevedea o 
confruntare majoră între cele două. Vreme de două decenii, 
puterea militară sovietică crescuse spectaculos - „rezultat al 
unui efort de înarmare de dimensiuni fără precedent” 
permiţând Moscovei să facă faţă ţărilor NATO mai puternice 
decât ea sub orice aspect, cu excepţia celui militar. Această 
putere avea să se îndrepte acum împotriva unui inamic de 
care conducerea sovietică se temea evident, chiar dacă 
împărtăşeau aceeaşi ideologie, astfel încât acesta să nu 


devină o ameninţare majoră.» Apoi, in 2014, China şi-a 
afirmat drepturile asupra insuleloreze Senkaku (pe care le 
numea Diaoyu), readucând în memorie izbucnirea Primului 
Război Mondial. Premierul japonez Shinzo Abe a subliniat 
foarte sonor similarităţile tulburătoare dintre situaţia din 
urmă cu o sută de ani din Europa şi poziţia actuală din Asia.» 

Conducerea chineză putea privi cu atenţie şi spre India. 
Aceasta era o ţară cu care fusese în război în 1962, cu care 
avea o frontieră controversată, care era în dispută 
permanentă cu aliatul Chinei, Pakistanul, care avea si ea o 
populaţie enormă şi tocmai cunoscuse un avant economic.= 
Pentru China, problema nu era lupta pentru putere cu Statele 
Unite, ci mai degrabă lupta ei potenţială cu cei mai mulţi 
dintre ceilalţi jucători importanţi din regiune. Reluând 
subiectul Chinei în 2012, Luttwak a apreciat că pericolul cu 
care se confrunta China era tendinţa aproape autistă de a se 
ridica singură în slavă, o tendinţă obişnuită pentru marile 
puteri si care risca „să stârnească reacţii adverse". 
Adevărata provocare pentru China, dacă nu voia să-şi vadă 
vecinii coalizati împotriva ei, era să înveţe lecţia umilintei si a 
reţinerii.» 

Cea mai sistematică încercare de a anticipa cum ar putea 
evolua lumea în viitor şi implicaţiile potenţiale asupra 
securităţii a fost evaluarea tendinţelor globale făcută o dată 
la patru ani de Consiliul Naţional de Informaţii al SUA, 
publicată după alegerile prezidenţiale, dar înainte de 
inaugurare. Seria a început în 1997. Prima evaluare privea 
înainte până în anul 2010; cea de după alegerile din 2012 - 
până în anul 2030. Cea mai recentă, publicată în 2017, nu îşi 
impunea o limită temporală. Subiectele acoperite nu s-au 
schimbat foarte mult, incluzând consideraţii cu privire la 
tendinţele demografice, impactul schimbărilor climatice, 
evoluţiile economiei mondiale, ascensiunea Asiei, eforturile 
Africii şi tulburările din Orientul Mijlociu. Întrebările puse 
includeau cum se descurca Rusia cu circumstanţele reducerii 
importanţei ei şi semnificaţia ascensiunii Chinei. Deoarece 


era vorba de o serie de lucrári, erau posibile comentariile cu 
privire la ceea ce fusese trecut cu vederea si la implicatiile 
pentru metodologie. Nu era o surprizá cá rapoartele au ratat 
evenimente care în principiu ar fi trebuit să fie previzibile 
(criza financiară din 1998 a fost unul dintre primele 
exemple), dar fiecare nouă ediţie analiza cum ar putea să se 
descurce mai bine în anticiparea unei discontinuități, a ceva 
ce nu era în tendinţe la momentul redactării, sau o „lebădă 
neagră”, un eveniment rar care părea să vină de nicărieri şi 
care, totuşi, schimba totul.» 

Când a început seria, documentul a preluat temele-cheie 
din anii 1990 - impactul globalizării, faptul că majoritatea 
conflictelor erau în interiorul statelor, nu între ele, că 
proiectilele ghidate de mare precizie si tehnologiile 
informaţiei aveau „să fie în continuare semnul distinctiv al 
revoluţiei în afaceri militare” şi probabilitatea mare ca 
adversarii să încerce să contracareze acest avantaj al 
Statelor Unite folosind „mijloace asimetrice - mergând de la 
folosirea mai largă a terorismului la posibila utilizare a 
armelor de distrugere în masă”. „Din ce în ce mai mult, 
agendele de securitate naţională ale politicienilor vor fi 
dominate de cinci întrebări: dacă să intervenim, când, cu 
cine, cu ce instrumente si cu ce obiectiv?”+ Până în 
decembrie 2000, relaţiile dintre state şi grupările de crimă 
organizată şi teroriste beneficiau de mai multă atenţie, 
inclusiv prin observaţia că „abordările asimetrice - indiferent 
dacă în spatele lor erau state sau actori non-statali - vor 
deveni caracteristica dominantă a celor mai multe ameninţări 
împotriva teritoriului Statelor Unite”.» Până în decembrie 
2004, după tragedia din 11 septembrie şi invadarea Irakului, 
autorii şi-au mascat scenariile pentru 2020 în scrieri de 
ficţiune plasate în anul respectiv. Astfel, continuitatea aşa- 
numitei Pax Americana era semnalată printr-o notă din 
jurnalul secretarului general ONU, care consemna că Statele 
Unite încă erau dominante, dar într-o lume „din ce în ce mai 
diversă, complexă şi rapid schimbătoare”, o scrisoare a 


nepotului lui Osama bin Laden care amintea de o încercare 
de a forma „Noul Califat” si un schimb de mesaje între doi 
negustori de arme despre o posibilá afacere cu WMD (arme 
de distrugere în masă) în condiţiile în care statele intensificau 
măsurile de securitate.» 

Documentul din 2008 a fost publicat tocmai când 
economia internaţională clătina sub şocul crizei financiare, 
care astfel nu a apucat să fie reflectată decât sumar în 
paginile lui. Documentul anticipa o continuitate solidă, cu 
puţine riscuri de război între marile puteri şi probleme 
apărute în special din arcul de instabilitate care „se întindea 
peste Orientul Mijlociu, Asia si Africa”. Incertitudinile se 
învârteau în jurul posibilităților „de precipitare a 
evenimentelor care să ducă la doborârea unor regimuri” şi a 
„capacităţilor de gestionare a punctelor fierbinţi si a 
competiţiei pentru resurse”. Era „o poveste fără un final 
clar”. „Forma si natura aliniamentelor internationale" erau 
„într-o stare de flux”. Lumea descrisă prezenta o 
predispozitie crescută spre conflictele interne în care unele 
state aveau să esueze, provocând si mai multă suferinţă si 
tulburând regiunile învecinate, în timp ce chiar şi statele cele 
mai evoluate şi prospere aveau să se confrunte cu dificultăţi 
în controlarea agendelor naţionale, din cauza globalizării. 
Documentul recunostea, de asemenea, că politicile 
americane erau „o variabilă importantă pentru modul în care 
evolua lumea, influențând căile pe care statele şi actorii non- 
statali alegeau să le urmeze”. Era o constatare evidentă, dar 
foarte importantă - că lumea este imprevizibilă deoarece 
depinde de alegeri pe care ţara ta trebuie să le facă. 

În Y-1Y, rolul Statelor Unite era pus sub semnul întrebării. 
Conştientizând optimismul pe care îl insufla ideea că războiul 
era în declin, documentul accepta că „un conflict între marile 
puteri va fi în continuare puternic descurajat: sunt prea multe 
în joc”. Dar cerea imperativ prudenţă în privinţa 
„perspectivelor de continuare a declinului conflictelor 
intrastatale, ca număr şi ca intensitate”, atrăgând totodată 


atenţia cá schimbările petrecute în sistemul international 
măreau riscul de conflicte între state: 


Punctele de sprijin ale echilibrului ce a urmat Războiului 
Rece încep să se mişte. În următorii 15-20 de ani, Statele Unite 
vor trebui să-şi stabilească gradul în care mai pot juca rolul de 
păzitor al sistemului şi de garant al ordinii globale. O voinţă în 
declin şi/sau o capacitate în scădere a Statelor Unite de a servi 
ca furnizor global de securitate va fi un factor-cheie contribuind 
la instabilitate, mai ales în Asia şi în Orientul Mijlociu.» 


Documentul, publicat chiar înainte de învestirea preşedin- 
telui Trump, era mai sumbru decât precedentele. După 2012 
se produseseră intervenţii ale Rusiei în Ucraina şi în Siria, 
precum şi tensiuni în creştere legate de impunerea Chinei în 
Marea Chinei de Sud. Raportul constata „sentimentele anti- 
imigrație şi xenofobe” din inima democratiilor occidentale si 
recurgerea la apeluri naţionaliste în ţări ai căror „lideri 
căutau să-şi consolideze controlul politic eliminând 
alternativele politice interne în timp ce descriau relaţiile 
internationale în termeni existentialisti". Pe termen mai 
scurt, el avertiza cu privire la „tensiuni in creştere in 
interiorul ţărilor şi între ele” în următorii cinci ani, cu „o gamă 
din ce în ce mai largă de state, organizaţii si indivizi cu 
putere” acționând pentru a influența geopolitica. 


Cu bune si cu rele, peisajul global în formare se îndreaptă 
spre finalul epocii de dominantá a Statelor Unite de după 
Războiul Rece. La fel se întâmplă probabil cu ordinea 
internațională bazată pe legi apărute după al Doilea Război 
Mondial. Va fi mult mai greu de cooperat international si de 
guvernat aşa cum se aşteaptă opinia publică. Jucătorii cu drept 
de veto vor ameninţa cu fiecare ocazie să blocheze 
cooperarea, în timp ce „camerele cu ecou” vor consolida 
nenunáratele realități în competiţie, subminând modul 
împărtăşit de înţelegere al evenimentelor din lume. 


Cu toată tentatia de „a impune ordine în acest haos 
aparent”, până la urmă aceasta s-ar dovedi „prea 


costisitoare pe termen scurt, iar pe termen lung - sortită 
eşecului”. Invátámintele ultimului secol au fost folosite 
pentru a arăta cât de greu poate fi de învins un adversar mai 
puţin puternic. Documentul avertiza că Rusia şi China luau 
avânt, că se reducea cooperarea internaţională şi se 
manifesta o tendinţă spre reînvierea „sferelor de influentá".» 
Donald Trump a fost învestit ca al 45-lea preşedinte al 
Statelor Unite pe 20 ianuarie 2017. 


CAPITOLUL 25 
VIITORUL VIITORULUI RÁZBOIULUI 


Am fost martor cum începea ceva: o nouă epocă în care 
conflictele răbufnesc, de deplasează sau slăbesc, dar nu se 
încheie, în care tot ce poti spera nu este pacea sau venirea unor 
vremuri mai bune, ci să rămâi în siguranță cât mai mult posibil. 


Matti Friedman, Pumpkinflowers (Flori de dovleac), 2016: 


Această carte a început cu discutarea unei perioade în care 
politicienii şi analiştii aveau o idee comună privind natura 
războiului, cum trebuia dus acesta şi, de asemenea, cum 
putea fi controlat. Potrivit modelului clasic de război, luptele 
politice erau tranşate prin bătălie. Acesta a fost cazul marilor 
războaie din epoca modernă. Beligeranţii aruncau în luptă 
totul, finalul era marcat de victorie şi înfrângere, iar aceasta 
era suficient pentru ca sistemul internaţional să pornească 
pe un nou curs, cu o ierarhie a puterilor confirmată. Dar 
aceste lupte erau lungi şi grele, implicând sacrificii enorme şi 
distrugeri teribile. Nu era ceea ce strategii din secolul al XIX- 
lea avuseseră în minte, şi anume atingerea obiectivelor cât 
mai repede şi mai nedureros cu putinţă. Ideea de victorie 
rapidă punea accentul pe valorificarea maximă a primelor 
lovituri date inamicului, ceea ce la rândul ei a scos în 
evidenţă valoarea surprizei. Oricare ar fi fost aşteptările 
privind cursul probabil al războiului, ar fi fost o nebunie să 
intri cu precauţie în conflict sau să semnalezi iminenta unei 
ofensive, dându-i astfel unui adversar şansa să se 
pregătească şi să se apere. In cel mai bun caz, surpriza avea 
să-l lase pe inamic neajutorat şi poticnindu-se. Corolarul era 
că o primă lovitură neconcludentă putea însemna o luptă 
îndelungată şi grea, cu un rezultat nesigur. 


Importanţa miscárilor de deschidere în războaie este 
motivul pentru care scrierile despre viitorul lor au fost 
întotdeauna pline de prime lovituri imaginare, care lăsau 
victimele într-o stare jalnică. Mult mai puţin s-a scris despre a 
doua şi a treia lovitură, şi încă şi mai puţin despre acei ani 
târzii, când s-a ajuns într-un impas şi luptele trenează, cu 
victime, dar fără vreo breşă. După Primul Război Mondial, 
strategii s-au orientat spre tancuri şi avioane, ca să se 
asigure că următorul război avea să fie mai scurt. Scriitorii 
care au mizat pe posibilitatea unor războaie şi mai lungi şi 
mai ucigătoare au făcut asta nu ca să imagineze planuri 
inteligente de campanie, ci ca să-şi dea seama cum ar 
percepe şi s-ar adapta societăţile la o astfel de situaţie. 
Intrarea în epoca nucleară a dat un nou impuls imaginarului 
distopic, transformând totodată planurile strategice într-o 
formă de raționamente abstracte. Acum mai mult decât 
înainte, orice plan de război trebuia să parieze totul pe prima 
lovitură, deoarece orice altceva mai puţin decât eliminarea 
completă a capacităţilor nucleare ale inamicului însemna că 
propria ţară trebuia să sufere o răzbunare cumplită. În timp 
au apărut noi forme de război, inclusiv folosirea atacurilor 
cibernetice care abia dacă implicau forţa armată, dar 
atacurile surpriză au continuat să domine literatura. Aceasta 
era situaţia şi atunci când practica militară înclina spre lupte 
îndelungate şi epuizante, lipsite de începuturi şi de finaluri 
clare. 

Importanţa loviturilor decisive în scrierile despre viitorul 
război era rezultatul nu doar al potenţialului lor impact 
strategic sau al dramatismului lor, ci şi a faptului că ele 
scoteau în evidenţă ceva. Ea avertiza cu privire la o ţară 
vulnerabilă în faţa unor inamici vicleni ca rezultat al 
neglijentei politicienilor si al autosuficientei populaţiei. fi 
incuraja totodatá pe cei care voiau sá ia initiativa militará cu 
o ofensivă irezistibilă. Războaiele începeau, de obicei, cu cel 
puţin una dintre părţi sigură cu privire la rezultat. John 
Stoessinger argumenta că originile războiului stăteau în 


influenta persistentá a perceptiilor gresite cu privire la 
adversar si la ceea ce se putea obtine cu fortele armate. In 
pragul rázboiului, ,fiecare se asteaptá increzátor la victorie 
după o campanie scurtă si triumfátoare".: Chiar şi liderii 
conştienţi de capcanele din procesul de luare a deciziilor 
devin mai încrezători pe măsură ce războiul este văzut 
practic ca inevitabil, dându-şi singuri asigurări că victoria 
este la îndemână.: 

Şi Operaţiunea Barbarossa, şi Pearl Harbor au scos în 
evidenţă această idee. Şocurile au fost atât de puternice 
pentru cei care le-au primit, încât au continuat să aibă şi 
după aceea o influenţă remarcabilă asupra imaginaţiei 
strategice, deşi în ambele cazuri s-a obţinut surpriza, dar nu 
şi victoria. Ele nu au fost luate ca avertismente privind 
nebunia şi inutilitatea agresiunii, ci ca exemple de risc la care 
se expun cei lipsiţi de vigilenta. Şi pentru că surpriza a rămas 
ceva esenţial în începerea unui război, după '4c0 au existat 
mai multe tentative de lovituri decisive - atacurile Coreei de 
Nord împotriva Sudului în vara anului \90-, ocuparea 
Insulelor Falkland de către Argentina în |aAY şi ocuparea 
Kuwaitului de către Irak în isa. - toate eşuând în atingerea 
obiectivului. Chiar şi atunci când prima lovitură era un 
succes, ca distrugerea de către Israel a forţelor aeriene ale 
Egiptului, pe 0 iunie \91V, urmarea putea fi frustrantă, cu o 
parte învinsă ce refuza să accepte rezultatul şi o populaţie 
cucerită ce opunea rezistenţă. 

O presupunere obişnuită era că şansele de succes puteau 
fi mărite decisiv ca rezultat al vreunei tehnologii noi. De la 
praful de puşcă la muschete, de la motoarele cu aburi la 
avioane, de la rachete la reţelele digitale, toate au schimbat 
caracterul războiului, deschizând posibilităţi noi în timp ce 
închideau altele. Dar tehnologia era rareori monopolizată 
sau, chiar dacă una dintre tabere se bucura de superioritate, 
inamicii găseau modalităţi de a-i limita efectele. Chiar şi 
pentru forţele occidentale moderne, tehnologia a încurajat 
fantezia unui război care era rapid, uşor şi decisiv: şi totuşi, 


luptătorii s-au trezit confruntati cu „un război lent, dureros si 
neconcludent”.: Convingerea cá „viitorul conflict va fi 
fundamental diferit de toate celelalte experienţe istorice” l-a 
făcut pe H.R. McMaster să identifice o „eroare tip vampir”, 
numită aşa pentru că era imposibil de anulat. „Concepte noi 
cu titluri atrăgătoare” promiteau „victorii rapide, ieftine şi 
eficiente in viitorul război”. Cei care aveau dubii erau 
„respinşi ca fiind captivi unei gândiri învechite”. Ca exemplu, 
el a citat aprecierea că „tehnologiile informaţiei şi ale 
comunicaţiilor” aveau să ducă la „calitatea de a fi primul”, 
potrivit căreia forţele aveau „să vadă primele, să decidă 
primele, să acţioneze primele şi să termine decisiv”. Eroarea 
stătea în neglijarea „dimensiunilor politice şi umane ale 
războiului” si în „echivalarea stabilirii țintelor cu tactica, 
operaţiunile şi strategia”. Ea nu recunoştea „incertitudinea 
războiului, a cărui traiectorie este alterată permanent de 
diferitele interacțiuni cu inamici hotărâți si evazivi".: 

Este puţin probabil ca vampirul să fie ucis în curând. A 
devenit ceva natural să se exploreze noile evoluţii 
împingându-le spre impacturile lor potentiale cele mai 
extreme. 

Dacă la orizont s-ar ivi perspectiva serioasă a unui alt 
război important, atunci vor trebui analizate cu atenţie toate 
formele de scenarii ofensive, oricât ar fi de improbabile sau 
de dificil de executat. Colin Gray a avertizat împotriva 
presupunerii că, doar pentru că am evitat ceva vreme un 
război între marile puteri, acesta va continua la nesfârşit, dar 
şi împotriva riscului de a fi atât de preocupaţi de noile tipuri 
de război, încât uităm să ne gândim la războiul clasic.: Când 
un grup de la Harvard a trecut în revistă paralele dintre 
ascensiunea Germaniei ca mare putere la începutul secolului 
XX şi actuala ascensiune a Chinei, cercetătorii au luat în 
calcul diplomaţia slabă, aliaţii nerezonabili, interdependenta 
economică insuficientă, revoltele interne, doctrinele ofensive 
şi logica ascensiunii unei puteri producându-se inevitabil în 
dauna alteia. Principala concluzie trasă din aceasta 


comparaţie, ca o îndrumare despre cum s-ar putea evita pe 
viitor un rázboi de proportii cu China, era cá trebuiau 
urmărite cu atenţie  „mărunţişurile”, caracteristicile 
întâmplătoare ale situaţiei, factorii aleatori şi apoi deciziile 
specifice, care ar fi putut să ducă în altă direcţie, dar în 
schimb concură toate pentru a transforma o criză 
gestionabilă într-o catastrofă.. Din această perspectivă, orice 
gândire despre viitorul război orientată spre preventie ar 
trebui să privească spre inovațiile din diplomatie si din 
comunicațiile internationale la fel de mult ca spre strategia 
militară. Nu era neapărat ca problemele să apară ca din 
senin şi cu un atac de tip totul-sau-nimic, ele puteau veni din 
afirmarea unor drepturi într-un teritoriu contestat, dintr-o 
atitudine principială stânjenitoare pentru un rival, din acţiuni 
de recunoaştere care explorau slăbiciunile apărute pe fondul 
puterii, din manevre militare pentru „a transmite un mesaj” 
sau pentru a demonstra hotărâre şi care se transformă în 
ciocniri reale şi escaladează rapid. 

Inovația care a contribuit cel mai mult la transformarea 
gândirii pe tema războiului şi care explică de ce factorii de 
risc din primele decenii ale secolului XXI erau mult mai gravi 
decât cei primele decenii ale secolului XX a fost construirea 
armelor nucleare. Aceste arme au fost folosite prima dată la 
sfârşitul unui război care văzuse Holocaustul, covoarele de 
bombe şi atacurile la întâmplare cu rachete cu rază lungă de 
acţiune. Bombele atomice erau apogeul logic a ceea ce se 
întâmplase mai înainte şi totodată brutal de potrivite pentru 
a pune capăt unui război total. Presupunerea cea mai simplă, 
chiar dacă atât de deprimantă, era că războiul devenise 
progresiv mai ucigaş, cu descoperirea unor mijloace din ce în 
ce mai sofisticate de a măcelări oameni la scară mare, şi că 
viitoarele războaie aveau să fie şi mai intense şi mai 
existenţiale. Această perspectivă îndemna la multă prudenţă, 
chiar şi atunci când era vorba de crize destul de minore. 
Riscurile erau, pur şi simplu, prea mari, iar strategiile 
ofensive de încredere nu erau la îndemână. Această 


prudenţă a fost însuşită de generaţii succesive de lideri ai 
lumii şi exprimată printr-un slogan împărtăşit de Ronald 
Reagan şi Mihail Gorbaciov: „Un război nuclear nu poate fi 
câştigat şi nu trebuie dus niciodată”.: Dar avea să dureze 
asta? 

In trecut, credibilitatea transformării unui război într-unul 
nuclear depindea de posibilele pasiuni stârnite de campaniile 
convenţionale de până atunci, în care mulţi vor fi murit deja. 
In \9€0, războiul nuclear a apărut ca o extensie naturală a 
ceea ce se întâmplase înainte, dar acum este mult mai greu 
de făcut o legătură între cele două tipuri de război. Tendinţa 
în războiul convenţional, pentru Occident cel puţin, consta 
din ce în ce mai mult în adoptarea unor strategii care să 
ferească populaţia civilă, nu întotdeauna cu succes. Statele 
Unite şi aliaţii lor aveau totodată suficientă încredere în 
puterea lor globală ca să considere armele nucleare ca o 
rezervă, menită să descurajeze acţiunile extreme ale altei 
puteri nucleare. Dar atitudinile se puteau schimba în 
tensiunea războiului, aşa cum se mai schimbaseră şi înainte, 
către o poziţie în care redeveneau credibile vechile 
argumente privind lovirea guvernelor prin suferinţele 
provocate populației. Ţările care nu aveau o forţă 
convenţională comparabilă cu cea a Statelor Unite vor 
continua totodată să vadă în armele nucleare o pârghie 
vitală.. Când preşedintele Putin a vrut să descurajeze Statele 
Unite de la o acţiune în sprijinul Ucrainei în Y-1& a făcut 
remarca: „Slavă Domnului, cred că nimeni nu intenţionează 
să declanşeze un conflict pe scară largă cu Rusia. Vreau să 
vă reamintesc că Rusia este una dintre principalele puteri 
nucleare.” Există acum scenarii care nu implică un conflict 
între mari puteri, dar care ar putea duce la folosirea armelor 
nucleare, de exemplu cel despre India şi Pakistan. Câteva 
dintre marile crize ale acestui secol au avut şi o dimensiune 
nucleară. Statele Unite şi aliaţii lor au pornit la război 
împotriva Irakului cu intenţia de a preîntâmpina un viitor 
program nuclear, au ameninţat cu războiul, au impus 


sancţiuni si au ajuns, în cele din urmă, la o înţelegere cu 
lranul pentru a-l împiedica să obţină suficient uraniu 
îmbogăţit pentru propriile arme nucleare, şi au început anul 
2017 încercând să împiedice Coreea de Nord să-şi continue 
programele deja avansate de înarmare nucleară şi de 
rachete, aflându-se de această dată în faţa riscului de ripostă 
nucleară. Oriunde şi oricum se folosesc armele nucleare la 
mânie, acest lucru va afecta toate discuţiile ulterioare despre 
război, fie pentru că a fost pe cât de rău se anticipase, fie 
pentru că a ajutat una dintre tabere să devină forţa 
dominantă. 

O altă întrebare foarte importantă este dacă şi cât de mult 
sunt implicate Statele Unite. Literatura pe tema războaielor 
viitoare, cel puţin în ceea ce priveşte războaiele între state, 
porneşte de la premisa că Statele Unite sunt, în general, 
angajate activ în problemele lumii. Americanii sunt autorii 
unor lucrări-cheie şi datorită rolului de garant al ordinii 
internaţionale pe care această ţară şi-l asumă. Este greu de 
conceput o altă evoluţie singulară care să transforme 
calculele de securitate în jurul lumii, inclusiv dacă să se 
construiască sau nu arsenale nucleare, decât o decizie a 
Statelor Unite de a se extrage din alianțele în care sunt 
angajate. Acesta este motivul pentru care aliaţii petrec atât 
de mult timp urmărind dezbaterile pe probleme de securitate 
de la Washington şi întrebându-se cât de mult pot continua 
să se bazeze pe sprijinul SUA într-o criză. Orice discuţie 
despre diferitele provocări maritime ridicate de China 
japonezilor sau de Rusia ţărilor baltice ia o cu totul altă 
turnură dacă acestea ajung să fie văzute ca teste ale alianţei. 
Experienţa a fost şi mai salutară în cazul războaielor civile. 
Această categorie nu a fost niciodată foarte clar definită 
deoarece conflictele interne determinau frecvent intervenţii 
externe, fie din partea unor militanti cu concepţii similare 
sprijinind o cauză religioasă sau ideologică, fie a unor vecini 
şi câteodată mari puteri acţionând din considerente 
umanitare sau de securitate. Uneori, forţele externe au 


incercat sá pástreze terenul sau sá gestioneze un armistitiu 
fragil, în chip de forţă de menţinere a păcii. Uneori nu exista 
o pace de menţinut, iar intervenţiile externe erau, pur şi 
simplu, acţiuni în sprijinul unei tabere sau a alteia, fie 
împiedicând o tabără să câştige prin mijloace inacceptabile - 
înfometarea sau masacrarea civililor, de exemplu -, fie prin 
asigurarea că partidul cel mai apropiat din punct de vedere 
ideologic capătă întâietate, aşa cum s-a încercat si în Irak, si 
în Afghanistan. Pe teren, în loc să fie angajate în luptă 
armate disciplinate care servesc interesele statului şi pe cele 
ale contestatarului acestuia, războaiele civile aruncă deseori 
miliții dezorganizate una împotriva celeilalte. In aceste 
cazuri, conflictele tindeau să fie mânate de considerente 
legate de securitatea individuală şi de grup, iar violenţa era 
deseori mai personală. Ele fragmentau şi lăsau moştenire 
amărăciune, divizare şi sărăcie în comunităţi până atunci 
aparent armonioase. 

Indiferent ce cauză înaltă susțineau teoretic, indivizii si 
grupurile îşi puteau dezvolta propriile agende, înclinate spre 
activităţi infractionale, cum ar fi contrabanda şi traficul de 
droguri, de resurse naturale şi de oameni. Aceste interese 
puteau face un conflict să clocotească în continuare, cu toate 
eforturile mediatorilor de pace sau ale forţelor înarmate de 
menţinere a păcii. Dacă structurile statului nu se maturizau 
sau erau contestate, era posibil ca situaţia să nu se 
îmbunătăţească niciodată, făcând puterile din exterior şi 
organizaţiile internaţionale să accepte un rol cvasipermanent 
in politica ţării gazdă şi o responsabilitate continuă în 
pacificarea elementelor ostile. 

După încheierea Războiului Rece, dintr-un amestec de 
motive, ţările occidentale s-au trezit implicate în conflicte 
îndepărtate. Ceea ce ar fi trebuit să se încheie rapid cu 
inamicii daţi peste cap de simpla putere de foc şi de 
echipamentul sofisticat, s-a transformat în campanii 
îndelungate, complexe şi murdare. Trupele lor au intrat într-o 
lume cu miliții fantomatice, cu fabricanți pricepuţi de bombe 


artizanale, multimi furioase, cápetenii cinice si tineri plini de 
energie fluturándu-si pustile AK-47. Miscárile de protest se 
trasformau în militii si apoi militiile se transformau în bande 
criminale sau în facţiuni rivale, luptând între ele cu acceaşi 
ferocitate cu care luptaseră odată împotriva inamicului 
comun. Zonele de conflict erau populate de voluntari altruişti 
de la ONG-uri, contractori de securitate privaţi care ofereau 
protecţie tuturor celor care nu erau în armată (şi al căror 
număr îl întrecea deseori pe cel al militarilor), mediatori şi 
jurnalişti, contrabandişti şi traficanţi. Cu toţii trebuiau să-şi 
găsească drumul prin structuri sociale sfărâmate, economii 
corupte şi instituţii politice lipsite de credibilitate. Nimeni nu 
era cu adevărat în siguranţă. Pentru cei care trăiau în ţările 
respective, această formă de conflict putea deveni ceva 
obişnuit, o rutină la care era necesar să se adapteze. Cei 
care interveneau aveau opţiunea plecării. Ei puteau decide 
că angajamentul nu a fost o idee bună, puteau ajunge la 
concluzia că oamenii aceia nu mai puteau fi ajutaţi sau nu 
mai meritau sprijinul, pentru că nu făcuseră destul ca să se 
ajute singuri. În acest mod, ei puteau accepta rezultate care 
ar fi fost caracterizate ca înfrângeri câtă vreme luptele 
fuseseră intense, dar care deveneau tolerabile atunci când 
alternativa era  persistenta în ceea ce devenise o 
întreprindere inutilă. 

Aceasta lansa o altă întrebare politică importantă, al cărei 
răspuns va influenţa viitorul războiului. Reputația interventio- 
nismului a avut de suferit după Irak, Afghanistan si Libia, cu 
toate că nici Siria nu a fost o reclamă reuşită pentru politica 
statului deoparte. Ceea ce ar putea face diferenţa pe viitor s- 
ar putea să fie nu doar amploarea suferinţei umane 
provocate de conflict, ci şi riscul valurilor de refugiaţi şi 
legătura cu terorismul. Motivele umanitare s-ar putea să nu 
fie suficiente pentru a asigura angajarea, dar aceasta ar 
putea însemna că acele conflicte care nu se extind dincolo de 
graniţe vor fi lăsate să se epuizeze singure. S-ar putea 
exercita o oarecare influenţă prin bazarea pe puterea aeriană 


si pe altii care sá furnizeze fortele terestre. Aceasta ar putea 
duce la respingerea inamicului principal si chiar la 
înfrângerea lui, dar le-ar da totodată putere celor care au 
făcut sacrificiile. Ar însemna cedarea controlului asupra 
evenimentelor pe teren şi acceptarea agendei aliaţilor, cu 
interesele lor distincte, astfel că relaţia dintre acţiunea 
militară şi obiectivele politice s-ar atenua şi mai mult.» 
Susținerea unui guvern poate însemna susţinerea chiar a 
celor responsabili de practicile care au dus la izbucnirea 
conflictului; susţinerea rebelilor nu doar că era mai 
problematică în termenii legislaţiei internaţionale, dar putea 
însemna promovarea unui proiect politic radical care tintea 
mult dincolo de rezistenţa la opresiune. 

O temă comună celor care reflectau la starea artei militare 
era cea a estompării graniţelor - dintre pace şi război, dintre 
militar si civil, conventional şi neconvențional, regulat si 
asimetric, intern şi internaţional, şi dintre stat şi actorul non- 
statal.» Se vorbea despre conflicte din „zona gri", plasate 
undeva între pace şi război, unde acţiunea aleasă era 
menţinută deliberat sub pragul de la care ar fi declanşat un 
război major.^ Un alt termen care se referea la acelaşi 
fenomen, dar cu un dublu înţeles, era cel de „Război 
Rácoros": 


Pe de-o parte, este puţin mai cald decât Războiul Rece, 
deoarece pare foarte probabil să implice aproape constant 
măsuri ofensive care, deşi nu ajung la nivelul de război propriu- 
zis, încearcă în mod regulat să producă daune sau să-şi 
slăbească rivalii, sau să obţină un avantaj prin încălcări ale 
suveranităţii şi penetrări ale apărării. Şi, pe de altă parte, are 
legătură cu cealaltă semnificaţie a cuvântului „răcoros”, „cool” 
în limba engleză, care implică tehnologii de ultimă oră în 
moduri care schimbă paradigma conflictului într-o măsură mult 
mai mare decât cele folosite în timpul Războiului Rece - care, 
la urma urmei, a fost un joc geopolitic de modă veche, pentru 
obţinerea de avantaje în aşteptarea unui război total de tip 
clasic.» 


Riscurile asociate unui rázboi de proportii si reticenta de a 
aloca forte substantiale pentru conflicte mai modeste au 


făcut marile puteri să caute modalităţi - printre care 
subminarea procesului politic, atacurile cibernetice sau 
campaniile agresive de dezinformare - de a influenţa 


evenimentele asumându-şi responsabilităţi limitate şi ţinând 
riscurile sub control. Dificultatea era că aceste metode aveau 
o probabilitate destul de mică de a conduce la un rezultat, 
încurajând hártuielile şi conflictele persistente până s-ar fi 
găsit o cale de a rezolva problemele de bază sau până când o 
scânteie le-ar fi scos din zona gri pentru a le transforma într- 
un război deschis. 

Aşadar războiul are un viitor. El rămâne o posibilitate 
oriunde există o dispută intensă şi forme de violenţă 
disponibile. Sistemul international are fisurile cunoscute, 
între state şi în interiorul lor, si există întotdeauna 
posibilitatea unei erupții. Violenţa poate avea legătură cu 
evenimente locale sau chiar particulare, iar deseori şi cu 
criminalitatea şi cu tensiunile sociale care mocnesc. La 
început poate să semene prea puţin cu ceea ce credem noi 
că ar fi un război, dar orice violenţă continuată are 
potenţialul de a se transforma în ceva mai important, la fel 
cum războaiele lasă întotdeauna urme şi după ce teoretic s- 
au încheiat. Atâta vreme cât sunt menținute forte armate, 
sunt dezvoltate arme şi planurile sunt aduse la zi, există încă 
posibilitatea unei ciocniri armate care să semene cu 
războaiele clasice, din trecut.» Această carte a demonstrat că 
predicțiile despre viitor se adeveresc rareori, exagerând 
uşurinţa şi rapiditatea cu care se poate obţine victoria şi 
subestimând, în acelaşi timp, resursele adversarilor, 
capacitatea lor de a găsi rezerve sau aliați, sau de a rezista si 
de a submina chiar şi sub ocupație. Ea nu este prea 
încurajatoare pentru cei care sunt convinşi că războiul, ca 
instituție, este într-un declin inevitabil, si nici pentru cei 
convinşi că se pot descurca mai bine decât cei din trecut în 
găsirea unui drum sigur spre victoria într-un nou război. Este 


foarte probabil ca viitorul viitorului rázboi sá continá scenarii 
speculative si avertismente comparabile altora din istorie. 
Dacă există vreo lecţie în această carte, aceea ar fi cá, desi 
mulţi oameni merită să fie luaţi în serios, toţi trebuie priviţi 
cu scepticism. 


MULTUMIRI 


Temele discutate în această carte au fost subiecte de 
discuţie în întreaga mea carieră profesională şi am avut 
enorm de învăţat în special de la colegii mei de la 
Departamentul de studii de război de la King's College, 
Londra. Am învăţat, de asemenea, multe de la colegii mei 
mai noi din comunitatea Twitter, unde se desfăşoară o 
insufletita dezbatere permanentă asupra tuturor problemelor 
de securitate naţională. Le port o recunoştinţă specială mai 
multor oameni, pentru sfaturile şi comentariile lor specifice: 
John Bew, Sam Freedman, Matthew Harries, Beatrice Heuser, 
Frank Hoffman, Stathis Kalyvas, Jeff Michaels, Robert 
Muggah, Funmi  Olinasakin si Monica Toft. Le sunt 
recunoscător agenţilor mei Catherine Clarje şi George Lucas, 
precum şi unora dintre cei mai buni editori din domeniu - 
Clive Priddle şi Stuart Proffit - care m-au impulsionat să dau 
tot ce puteam mai bun pe această temă. Sotiei mele Judith, 
care nutrea o oarecare speranţă că pensionarea mea de la 
King's College avea să însemne mai puţin timp petrecut la 
birou, nu pot decât - încă o dată - să-i cer iertare. 

